ΕΠΙΦΑΝΙΟΥ 1.ΘΕΟΔΩΡΟΠΟΥΛΟΥ 
ΑΡΧΙΜΑΝΔΡΙΤΟΥ 


ΤΑ ΔΥΟ ΑΚΡΑ 


(«Οἰκουμενισμὸς» καὶ «Ζπλωτισμός») 


(Αναδηµοσίευσις ἄρθρων καὶ ἐπιστολῶν) 


«Ὀρθὰς τροχιὰς ποἵει σοῖς ποσὶ καὶ 
τὰς ὁδούς σου κατεύθυνε. Μὴ. ἐκ- 
Κκλίνῃς εἰς τὰ δεξιὰ μηδὲ εἰς τὰ ἁρι- 

στερά, ἀπόστρεψον δὲ σὸν πόδα ἀπὸ 
ὁδοῦ κακῆς». (Παροιμ. δ', 27). 


ΕΝ ΑΘΗΝΑΙΣ 19δ6 





ΤΗ ΙΕΡΗ ΚΑΙ ΣΕΠΤΗ ΜΝΗΜΗ 
ΤΡΙΩΝ ΠΟΛΥΦΙΠΗΤΩΝ ΜΟΙ ΕΠΙΣΚΟΠΩΝ 
ΠΛΗΡΟΦΟΡΗΣΑΝΤΩΝ/) ΕΙΣ ΤΟ ΑΚΕΡΗΙΟΝ 
ΤΗΝ ΕΑΥΤΩΝ 4ΙΑΚΟΝΙΑΝ 
ΚάΙ ΤΗΝ ΕΚΚΑΗΣΙΑΝ ΤΗΣ ΕΛΛΑΔΟΣ ΣΕΜΝΥΝΑΝΤΩΝ 


ΤΟΥ ΑΠΛΟΥ ΚάΙ ΕΥΓΕΝΟΥΣ ΚΑΙ ΜΕΙ4ΙΧΙΟΥ 
ΚΕΡΚΥΡΑΣ ΠΟ4ΥΚ4ΑΡΠΟΥΠ25--3-- 1964) 
ΤΟΥ ΑΚΑΤΑΒΛΗΤΟΥ ΠΝΕΥΜΑΤΙΚΟΥ ΠΟΔΕΜΑΡΧΟΥ 
Ε/ΕΥΘΕΡΟΥΠΟΛΕΩΣ 4ΜΒΡΟΣΙΟΥ (26-7-1964) 
ΚΑΙ ΤΟΥ ΠΡΑΟΥ ΚΑΙΗΣΥΧΙΟΥ ΚΑΙΤΑΠΕΙΝΟΥ ΤΗ ΚΑΡΔΙά 
Ε4ΕΣΣΗΣ Κά/ΛΙΝΙΚΟΥ Π7--δ-- 19δ4) 


ΕΥ/4ΒΗΣ ΠΡΟΣΦΟΡΑ 
ΚΑΙ ΑΝΤΙ4ΩΡΟΝ ΑΓΑΠΗΣ 





(3) Ἡ ἀρχαία ἔννοια τοῦ ρήματος εἶνεέκτελῶ, ἐκπληρῶ. 


ΠΡΟΛΟΓΟΣ 


Τὰ κείµενα τοῦ παρόντος βιβλίου εἶχον ἐκδοθῆ εἰς τὸν πρῶτον τόµον 
τοῦ βιβλίου µου «Αρθρα - Μελέται -- Ἐπιστολαύ (ἐν Αθήναις 1981), 
τὸ ὁποῖον δὲν ἐπωλεῖτο εἰς τὰ βιβλιοπωλεῖα, ἀλλὰ προσεφέρετο δωρεὰν 
εἰς τοὺς ζητοῦντας. (Δύο µόνον δεκάδες ἀντιτύπων ἐπωλήθησαν συµβο- 
λικῶς ἐκ τοῦ βιβλιοπωλείου τοῦ «Ὀρθοδόξου Τύπου»). Ὁ τόµος ἐκεῖ- 
νος βαίνει πρὸς ἐξάντλησιν καὶ ἔπρεπε νὰ ἐπανεκδοθῇ. Ἐπειδὴ εἰς τὴν 
:.β’ ἔκδοσιν θὰ προσετίθεντο καὶ ἄλλα κείµενα, ὁ ἤδη ὀγκώδης ἐκεῖνος 
τόµος θὰ ἀπέβαινεν ὀγκωδέστερος. Πλὴν τούτου, ὑπῆρχον πρόσωπα 
ζητοῦντα µόνον τὰ «ἀντιοικουμενιστικό) ἢτὰ «ἀντιζηλωτικώ κείµενα, 
διότι µόνον δι’ αὐτὰ ἐνδιεφέροντο, . ὁπύτε ἠναγκαζόμην νὰ προσφέρω 
ὁλόκληρον τὸν τόµον. Οἱ δύο οὗτοι λόγοι μὲ ὡδήγησαν εἰς τὴν ἀπόφα- 
σιν, ὅπως ἆ ἀφαιρέσω τὰ κείµενα αὐτὰ ἐκ τοῦ ὡς ἄνω τόµου καὶ τὰ δηµο- 
σιεύσω εἰς αὐτοτελὲς τεῦχος. 

Τοῦτο, ἄλλωστε, εἶχον προτείνει εἰς τὴν ταπεινότητά µου πολλοὶ φί- 
λοι καὶ ἐν Χριστῷ ἀδελφοί, καί μάλιστα Κληρικοί, ἐπιθυμοῦντες νὰ 
ἔχουν διὰ τὰς ποιµαντικάς των ἀνάγκας ἓν εὔχρηστον τοµίδιον ἐπὶ τῶν 
δύο αὐτῶν θεμάτων. 

Εὐχαριστῶ θερμῶς καὶ ἐκ βάθους ψυχῆς πάντας τοὺς κοπιάσαντας 
διὰ τὴν παροῦσαν ἔκδοσιν, ἰδίᾳ δὲ τὸν ἰσάδελφον φίλον καί φίλτατον 
ἀδελφὸν Α.Δ. Α. καὶ τὸν ἀγαπητὸν ἐν Χριστῷ µαθητήν µου 1. κ. Γ.. 
Κύριος ὁ Θεὸς µνησθείη τοῦ κόπου τῆς ἀγάπης αὐτῶν. 

Ἔχω τὴν ἐλπίδα ὅτι ἡ παροῦσα ἔκδοσις θὰ δυνηθῇ νὰ ὠφελήσῃ Ψυ- 
χὰς καὶ οὕτω νὰ ἀποβῇ εἰς δόξαν τοῦ Κυρίου καὶ Θεοῦ καὶ Σωτῆρος 
ἡμῶν Ἰησοῦ Χριστοῦ, τοῦ Εὐλογητοῦ εἰς τοὺς αἰῶνας... 


ὌἜγραφον ἐν Αθήναις κατὰ Ἰούνιον τοῦ σωτηρίου ἔτους 1985 


Ἐ. Ἰ. Θ. 


Α΄ 


Περὶ τὸν «Οἰκουμενισμύν» 

ΑΝΟΙΚΤΗ ΕΠΙΣΤΟΛΗ 
ΠΡΙΏΣ ΛΠΑΣΑΝ ΤΗΝ ΣΕΠΤΗΝ ΙΕΡΑΡΧΙΛΝ 


Μακαριώτατε΄ 
Σεβασμιώτατοι’ 


τὸ Περιοδικὸν τοῦτο ὡς καὶ ὅλος ὁ Σύλλογος τῶν «Τριῶν Ἱεραρχῶν» 
εἶνε γνωστὸν ὅτι ἐκπροσωποῦσι παραδοσιακὰς ἐν τῇ Ἐκκλησίᾳ θέσεις. 
Ὡς λοιπὸν ἦτο ἑπόμενον, ἐτάχθη ἐπανειλημμένως κατὰ τῆς ἀποστολῆς 
Ὀρθοδόξων ἀντιπροσώπων καὶ μάλιστα Κληρικῶν, εἰς ὀνόματι μὲν 
«Οἰκουμενικά», πράγματι δὲ Παμπροτεσταντικὰ «Συμβούλια τῶν Ἐκ- 
κλησιῶν». ᾿Αντετάχθημεν, διότι ἐπιστεύομεν ὅτι οὐδὲν καλὸν ἔμελλεν 
ἐκ τῆς τοιαύτης συμμετοχῆς νὰ προκύψῃ, μᾶλλον δὲ βλάβη διὰ τὴν ἡμε- 
τέραν Ἐκκλησίαν. Δὲν ἠδυνάμεθα νὰ ἐννοήσωμεν ποῖος ἦτο ὁ ἀποχρῶν 
λόγος τῆς συμμετοχῆς. Μήπως ἡ προπαρασκευὴ τοῦ ἐδάφους καὶ ἡ 
δηµιουργία προὐποθέσεων, ἔστω καὶ ἐλαχίστων, πρὸς μελλοντικὴν 
ἕνωσιν; ᾽Αλλὰ θὰ ἦτο τοὐλάχιστον φαιδρὰ µία τοιαύτη δικαιολογία. 
Πῶς εἶνε δυνατὸν νὰ ὑπάρξῃ καὶ ἡ πλέον ἀμυδρὰ ἐλπὶς ἑνώσεως, ὅταν ὁ 
Προτεσταντισμὸς δὲν δύναται νὰ κατορθώσῃ τὴν ἰδίαν ἕνωσιν, κατατε- 
τμηµένος εἰς Ὁμολογίας μικρὸν ὑπολειπομένας τοῦ ἀριθμοῦ διακόσια; 
Πῶς εἶνε δυνατὸν νὰ ὑπάρξῃ καὶ ἡ πλέον ἀμυδρὰ ἐλπὶς ἑνώσεως, ὅταν 
αἱ Ὁμολογίαι αὐταὶ σὺν τῇ παρόδφ τοῦ χρόνου οὐ µόνον δὲν μειοῦνται, 
ἀλλ᾽ ἀπεναντίας αὐξάνονται καὶ πληθύνονται; Ἐάν ποτε πνεύσῃ ἐν τῷ 
δυστήνῳ Προτεσταντισμῷ πνεῦμα ἑνότητος,τότε φυσικὸν εἶνε ἡ ἑνότης 
νὰ ἐκδηλωθῇ καὶ νὰ συντελεσθῇ πρῶτον ἐν τοῖς ἰδίοις αὐτοῦ κόλποις 
καὶ εἶτα νὰ ζητήσῃ ἐπεκτάσεις. Ἐὰν λοιπὸν ἴδωμέν ποτε τὸν Προτε- 
σταντισμὸν ὁμονοοῦντα καὶ συντασσόµενον εἰς µίαν Ὁμολογίαν, τότε 
θὰ ἔχῃ λόγον πᾶσα πρὸς ἕνωσιν κατατείνουσα ἐνέργεια ἡμῶν. Διότι ἡ 
μεταξὺ αὐτοῦ ἑνότης θὰ ἀποτελῃ ἀμάχητον τεκµήριον ἐκτιμήσεως τῆς 
εἰλικρινείας τῶν πρὸς ἕνῶσιν μετ ἄλλων Χριστιανικῶν Ὁμολογιῶν 
προθέσεων αὐτοῦ. Μέχρι τῆς ἡμέρας ἐκείνης ὅμως ἐπιβάλλεται µία 
µόνη ἀπάντησις εἰς τὰς περὶ ἑνώσεως δῆθεν ἐπιθυμίας καὶ διακηρύξεις 
τοῦ µυριοκεφάλου Προτεσταντισμοῦ: « ο. θεράπευσον ορθή, 
Τὸ περισσὸν τούτου ἐκ τοῦ πονηροῦ ἐστιν.. 

Μήπως δὲ ἡ συμμετοχὴ γίνεται πρός... διαφώτισιν (1/) τῶν Προτε- 
σταντῶν περὶ τῆς διδασκαλίας τῆς ἡμετέρας Ἐκκλησίας; Αλλ’ οἱ Προ- 
τεστάνται γνωρίζουσι τὴν διδασκαλίαν ταύτην περισσότερον ἴσως τῶν 
ἡμετέρων ἀντιπροσώπων... Τὰ ἔργα πολλῶν συγγραφέων τοῦ Προτε- 
σταντισμοῦ πείθουσι περὶ τούτου. Δὲν λείπει ἡ γνῶσις τῆς Ὀρθοδόξου 
διδασκαλίας, λείπει τὸ πνεῦμα τῆς ἀναγνωρίσεως αὐτῆς ὡς τῆς µόνης 
κατ᾿ εὐθεῖαν ᾽᾿Αποστολικῆς. 

Μήπως τέλος ἡ συμμετοχὴ σκοπεῖ τὴν ἑξασφάλισιν Ὁλλανδικοῦ τυ- 
ροῦ; ᾽Αλλ’ ἃς σιωπήσωμεν ἐν προκειµένῳ. 

Δὲν ἐβλέπομεν λοιπόν, “Αγιοι Πατέρες, οὐδένα λόγον συμμετοχῆς. 
Καὶ διὰ τοῦτο μετὰ πόνου παρετηροῦμεν τὰς συχνὰς ἀποστολὰς ἀντι- 
προσωπειῶν καὶ παρεκαλοῦμεν τὸν Θεὸν νὰ φωτίσῃ τοὺς ἡγουμένους 
ἡμῶν, ἵνα τερματίσωσι τὴν κατάστασιν ταύτην. Παρὰ ταῦτα ὅμως, οὐ- 
δέποτε ἦτο δυνατὸν νὰ διανοηθῶμεν ὅτι τὸ Συνέδριον, κατὰ τὴν συντρι- 
πτικὴν αὐτοῦ πλειονοψηφίαν, δὲν ἦτο θερμὸς ὁμολογητὴς καὶ ὑποστη- 
ρικτὴς τῶν βασικῶν χριστιανικῶν ᾽Αληθειῶν, ὧν μεγίστη ἡ ᾿Ανάστασις 
τοῦ Κυρίου. 

Αλλ) ἔκ τινος ἐσχάτως ἐκδοθέντος φυλλαδίου τοῦ Μητροπολίτου 
Σάµου Εἰρηναίου («Ἡ Ὀρθόδοξος Ανατ. Ἐκκλησία ἕναντι τῆς Οἰκουμ. 
Χριστ. Κινήσεως)) πληροφορούµεθα πράγµατα καταπληκτικώτερα τῶν 
καταπληκτικωτάτων: Πληροφορούμεθα, δηλαδή, ὅτι µία πρότασις τῶν 
ἡμετέρων κατὰ τὸ Συνέδριον τοῦ “Αμστερνταμ ὅπως προστεθῇ εἰς τὴν 
δογματικὴν βάσιν τοῦ «Οἰκουμενικοῦ Συμβουλίου» ἡ πίστις καὶ εἰς τὸν 
«Θεὸν Πατέρα», ὡς καὶ ἑτέρα πρότασις κατὰ τὸ Συνέδριον τοῦ Ἔβαν- 
στον, ὅπως τὸ κύριον θέµα «ὁ σταυρωθεὶς Κύριος ἡ ἐλπὶς τοῦ κόσμου» 
συμπληρωθῇ διὰ τῆς φράσεως «καὶ ἀναστάς», προτάσεις, λέγοµεν, 
τοιαῦται, ἀπερρίφθησαν ὑπὸ τοῦ Συνεδρίου! (Δὲν ἔχει σηµασίαν ἂν 
ἀπερρίφθησαν ἐκ τῆς α’ ἢ β΄ σκοπιµότητος, διότι ἡ Πίστις ἀγνοεῖ τὰς 
σκοπιμότητας). Καὶ κατόπιν τούτου, οἱ ἡμέτεροι ἀντιπρόσωποι ἠδυνή- 
θησαν νὰ µείνωσιν ἐντὸς αὐτοῦ καὶ δὲν ἐτράπησαν εἰς ἄτακτον φυγήν, 
ἐκτινάσσοντες καὶ τὸν κονιορτὸν ἐκ τῶν ὑποδημάτων!... Δύναται, 
“Αγιοι Πατέρες, ἡ φαντασία Ὑμῶν νὰ συλλάβῃ τὸν ᾿Απόστολον Παῦ- 
λον, τὸν πυρίπνοον κήρυκα τῆς ᾿Αναστάσεῶς, ὡς µέλος τοῦ Συνεδρίου 
κατόπιν μιᾶς τοιαύτης ἀποφάσεως; Καὶ ὅμως! Ἡ Ἐκκλησία τοῦ ᾿Απο- 
στόλου Παύλου ἠδυνήθη νὰ παραμείνῃ µέλος τοῦ Συνεδρίου αὐτοῦ τῆς 
µαταιότητος, ὅπερ πληρῶσαν ψήφων ἀρνητικῶν τὰς δεξιὰς αὐτοῦ, κρύ- 
πτειν ἐνόμιζε τὴν ᾽᾿Ανάστασιν τοῦ Κυρίου! 


. “Αγιοι Πατέρες 
γνωρίζετε κάλλιον παντὸς ἄλλου ὅτι ὁ Χριστιανισμὸς εἶνε ἡ πλέον προσ- 


ωποπαγὴς θρησκεία. Ὁ Χριστιανισμὸς ἵσταται ἢ πίπτει ἐν τῷ προσ- 
ώπῳ τοῦ Ἱδρυτοῦ αὐτοῦ. Ὁ δὲ Ἱδρυτὴς αὐτοῦ ἵσταται ἢ πίπτει ἐν τῷ 

γεγονότι τῆς ᾽Αναστάσεως. Ἐὰν ἀνέστη ὁ Χριστός, τότε ὄντως εἶνε 
Υἱὸς Θεοῦ καὶ ὅ,τι εἶπεν εἶνε ἀλήθεια. Ἐὰν ἀνέστη Χριστός, τότε ὄντως 
πεπτώκασι δαίμονες καὶ κόσμος ἠλευθέρωται. Ἐὰν ἀνέστη Χριστός, 
τότε οὐρανοὶ μὲν εὑφραινέσθωσαν, γῆ δὲ ἀγαλλιάσθω. Ἐὰν ἀνέστη 
Χριστός, τότε ἐκ θανάτου πρὸς Ζωὴν καὶ ἐκ γῆς πρὸς Οὐρανὸν πάντες 
διεβιβάσθηµεν, ἐπινίκιον ἄδοντες... Ἐὰν ὅμως δὲν ἀνέστη Χριστός, ἄρα 
οὐδὲν ἦτο καὶ οἰκτρῶς ἠπατήθημεν. Ἐὰν δὲν ἀνέστη Χριστός, ἄρα οὐ- 
δεὶς ἀναστήσεται. Ἐὰν δὲν ἀνέστη Χριστός, κενόν, ἄρα, τὸ κήρυγμα, 
κενὴ δὲ καὶ ἡ πίστις. Ἐὰν δὲν ἀνέστη Χριστός, τότε ἀθλιώτεροι καὶ 
ἐλεεινότεροι πάντων ἀνθρώπων ἐσμέν... 


Αγιοι Πατέρες' 


τὸ ποτήριον τῆς ὑπομονῆς οὐ μικρᾶς µερίδος λαϊκῶν πιστῶν καὶ Ἱερέων 
εὐλαβῶν ἐγγίζει πρὸς τὸ ἐκχείλισμα. Ἡ ἀνοχὴ τόσων καὶ τόσων ὑπο- 
χωρήσεων καὶ συμβιβασμῶν ὁσημέραι ἐξαντλεῖται. Μὴ θέλετε ἀκόμη 
νὰ μελαγχολῇ καὶ νὰ ἀγωνιᾷ καὶ νὰ στενάζῃ τὸ πλήρωμα, συγκρῖνον τὴν 
πλήρη συμβιβασμῶν γραμμὴν ἡμῶν πρὸς τὴν ἄκαμπτον σταθερότητα 
τῆς Ρωμαιοκαθολικῆς Ἐκκλησίας. Καταργήσατε πᾶσαν ἐπαφὴν πρὸς 
τοὺς ἀρνητὰς τοῦ κοσµοσωτηρίου Γεγονότος. Μὴ λυπεῖτε τὸν Κύριον, 
συγκαθήµενοι καὶ συζητοῦντες μετ’ αὐτῶν ἰσοτίμως, Ὑμεῖς οἱ ἐκπρόσ- 
ὦποι τῆς Μιᾶς καὶ Μόνης ᾽Αληθινῆς Ἐκκλησίας. Διαρρήξατε πάντα 
δεσμὸν πρὸς τοὺς διαρρήξαντας τὴν εἰς τὴν ᾽Ανάστασιν πίστιν. Καὶ δια- 
κηρύξατε υτδί εἰ οτδΙ, ὅτι «ὃς ἂν μεθοδεύῃ τὰ λόγια τοῦ Κυ- 
ρίου πρὸς τὰς ἰδίας ἐπιθυμίας καὶ λέγῃ µήτε ἀνάστα- 
σιν μήτε κρίσιν (εἶναι), οὗτος πρωτότοκός ἐστι τοῦ 
Σατανᾶ»! (Ἱεροῦ Πολυκάρπου πρὸς Φιλιππ. Ζ’, 1). Καὶ μετὰ τῶν 
πρωτοτόκων τοῦ Σατανᾶ δὲν δύναται βεβαίως νὰ ἔχῃ σχέσιν ἡ Ὀρθόδο- 
ἕος Ἐκκλησία. 


Μετὰ βαθυτάτου σεβασμοῦ 


«ΟΙΤΡΕΙΣ ΙΕΡΑΡΧΑΙ», φύλλον ᾽Απριλίου 1958 

ΑΝΟΙΚΤΗ ΕΠΙΣΤΟΛΗ 
ΠΡΟΣ ΤΩΝ ΠΑΝΛΓΙΩΤΑΤΟΝ ΟΙΚΟΥΜΕΝΙΚΟΝ ΠΑΤΡΙΛΡΧΗΝ 


Παναγιώτατε’ 
ἀπό τινων ἐτῶν κατώδυνον τὸ Πλήρωμα τῆς Ὀρθοδόξου Ἐκκλη- 

σίας, τὸ συνειδητῶς πιστεῦον Πλήρωμα, παρίσταται θεατὴς ἐπικινδύ- 
νων περὶ τὴν Πίστιν ἀκροβασιῶν τοῦ Πρώτου τῆς Ὀρθοδοξίας Ἐπισκό- 
που. Οὕτως, ἵνα παραλίπωμεν ἄλλου εἴδους ἀκροβασίας, ἡ πρὸς τὸν Πά- 
παν καὶ τὸν Παπισμὸν συμπεριφορὰ Ὑμῶν καί τινων Ὑμετέρων ἀντι- 
προσώπων, ρίπτει εἰς ἄφατον θλῖψιν, ἀλλὰ καὶ φοβερὰν ψυχικὴν δοκι- 
µασίαν, τὰ ἀληθῶς ὀρθοδοξοῦνια τέκνα τῆς Ἐκκλησίας. 

᾽Αλληλογραφεῖτε μετὰ τοῦ Πάπα ἐν πάσῃ ἐκκλησιαστικῇ τάξει, ὡς 
ἐὰν ἐζῶμεν εἰς τὸν Ε΄ μ.Χ. αἰῶνα. Ὑποβάλλεσθε εἰς τὰς ταλαιπωρίας 
μακρινῶν ταξιδίων πρὸς συνάντησιν αὐτοῦ. ᾽Ανταλλάσσετε μετ’ αὐτοῦ 
τρυφερὰς περιπτύξεις καὶ ἀδελφικοὺς ἀσπασμούς. Καλεῖτε αὐτὸν 
«Πρῶτον Ἐπίσκοπον τῆς Χριστιανωσύνης) καὶ Ὑμᾶς Αὐτὸν δεύτερον. 
Διακηρύσσετε τατοί εἰ οτὈί ὅτι «οὐδεμία διαφορὰ χωρίζει τὰς δύο Ἐκ- 
κλησίας». Συμπροσεύχεσθε μετ ἀντιπροσώπων αὐτοῦ καὶ φέρεσθε 
πρὸς αὐτοὺς σχεδὸν ὅπως καὶ πρὸς τοὺς Ὀρθοδόξους Ἐπισκόπους. Αἴ- 
ρετε ἐκ µέσου αἰωνοβίους ἀφορισμούς, οἵτινες, ἔστω καὶ ἂν ἐπεβλήθη- 
σαν ὑπὸ τὸ κράτος τῶν ἐντυπώσεων ἐκ στιγµιαίων γεγονότων πρὠτοφα- 
νοῦς ὀξύτητος καὶ ὡς ἀντίδρασις εἰς τὰ γεγονότα ἐκεῖνα, οὐχ ἧττον δὲν 
ἐξέφραζον εἰμὴ τὸ καθολικὸν φρόνημα τῆς ἀμωμήτου καὶ θεοφόρου 
Ὀρθοδοξίας καὶ δὲν ἀπετέλουν εἰμὴ ἁπλῆν ἐφαρμογήν, καθυστερηµέ- 
νην μάλιστα, τῶν διατάξεων τοῦ Κανονικοῦ τῆς Ἐκκλησίας Δικαίου, 
ἐπιβαλλουσῶν τὴν ἀποπομπὴν ἐκ τῆς θεοτεύκτου Μάνδρας τῶν «ἀνιά- 
τς καὶ πρὸς θάνατον νοσούντων» προβάτων, τῶν αἱρετικῶν δηλαδὴ 
καὶ φθορέων τῆς Πίστεως. 


Παναγιώτατε’ | 

τίἐκ τῶν δύο συνέβη: Ὁ Πάπας προσεχώρησεν εἰς τὴν Ὀρθοδοξίαν 
ἢ Ὑμεῖς εἰς τὸν Παπισμόν; Ἐὰν τὸ πρῶτον, ἀναγγείλατε τοῦτο, ἵνα πάν- 
τες φαιδρῶς πανηγυρίσωµεν καὶ μετ’ ἀλλήλων χορεύσωμεν. Ἐὰν τὸ 
δεύτερον, ὁμιλήσατε μετ’ εἰἱλικρινείας καὶ εὐθύτητος, ἵνα βεβαιωθῶμεν 
ὅτι, μετὰ τῆς παλαιᾶς, ἀπώλετο καὶ ἡ νέα Ῥώμη καὶ κατεπόθη ὑπὸ τῆς 


15 


αἱρέσεως. Ἐὰν δὲ οὐδὲν ἐκ τούτων συνέβη, ἀλλὰ καὶ Ὑμεῖς καὶ ὁ Πά- 
πας µένετε ἐν τοῖς οἰκείοις ἕκαστος ὅροις, τότε πῶς ἑρμηνεύονται αἱ 
προεκτεθεῖσαι ἐνέργειαι Ὑμῶν;, Πῶς εἶνε δυνατὸν ὁ αἱρετικὸς Πάπας 
νὰ εἶνε ὁ πρῶτος Ἐπίσκοπος τῆς Χριστιανωσύνης καὶ Ὑμεῖς ὁ δεύτε- 
ρος; Πότε ἡ Ἐκκλησία ἡμῶν συνηρίθµησεν ὁμοῦ μετὰ τῶν Ὀρθοδόξων 
Ἐπισκόπων τοὺς Ἐπισκόπους τῶν αἱρετικῶν; Δογματικῆς καὶ κανονι- 
κῆς ἀκριβείας γλῶσσαν ὁμιλεῖτε ἢ εὐελίκτου διπλωματικῆς ὑποκρισίας; 
Ἐπίσκοπος εἶσθε ἢ διπλωμάτης; Πῶς δ᾽ ἀκόμη εἶνε δυνατὸν νὰ αἴρων- 
ται αἱ κανονικαὶ τῆς Ἐκκλησίας ποιναί, ὅταν τὸ ἀντικείμενον αὐτῶν (ἡ 
αἴρεσις) οὐ µόνον ἐξακολουθῇ νὰ ὑπάρχῃ, ἀλλὰ καὶ αἰσίως αὔξεται καὶ 
μεγεθύνεται καὶ γαυριᾷ, Καὶ ἐὰν δὲν ὑπῆρχον ἀφορισμοὶ κατὰ τῶν Πα- 
πικῶν διὰ τὰς ὑπ) αὐτῶν ἀποτολμηθείσας ἀλλοιώσεις ἐν τῇ Πίστει, θὰ 
ἔδει οὗτοι νὰ ἐκφωνηθῶσιν σήμερον ἀπὸ κοινῆς τῶν Ὀρθοδόξων Ἐκ- 
κλησιῶν ψήφου, ὑπεικουσῶν εἰς ρητὰς καὶ σαφεῖς τῶν Ἱερῶν Κανόνων 
ἐπιταγάς. Πῶς λοιπὸν καὶ διατί, ὑπάρχοντες, αἴρονται; 


Παναγιώτατε' 

ἄδεται ὅτι ἐνεργεῖτε ὡς ἐνεργεῖτε, ἵνα, προσεταιριζόµενος τὸ πανί- 
σχυρον κοσμικῶς Βατικανόν, ἀντιτάξητε τὴν ἐκ τῆς συμμαχίας αὐτοῦ 
αἴγλην καὶ δύναμιν πρὸς τοὺς τουρκικοὺς Βρυχηθμοὺς καὶ δυνηθῆτε 
οὕτω νὰ στηρίξητε τὸν δεινῶς ἀπειλούμενον καὶ κλονιζόµενον Θρόνον 
τῆς πάλαι ποτὸ βασιλευούσης. Ἐὰν ταῦτα ἔχωνται ἀληθείας, καὶ πλανᾶ- 
σθε καὶ ματαιοπονεῖτε. Ἔχομεν τὴν συμµαχίαν τοῦ Θεοῦ, Παναγιώτα- 
τε, ναὶ ἢ οὔ; Ἐὰν ναί, τότε «εἷς διώξεται χιλίους καὶ δύο µετακινήσουσι 
µυριάδας»’ τότε «κἂν κύματα διεγείρηται, κἂν πελάγη», κἂν τουρκικῶν 
θηρίων θυµός, ἀράχνης δι ἡμᾶς ἔσονται εὐτελέστερα" τότε «ἐξανθήσει 
καὶ ὑλοχαρήσει καὶ ἀγαλλιάσεται τὰ ἔρημα τοῦ Ἰορδάνου» καὶ «ἀλεῖται 
ὡς ἔλαφος ὁ χωλός, τρανἡ δὲ ἔσται γλῶσσα µογιλάλων»" τότε... ὢ τότε, 
«γνῶτε ἔθνη καὶ ἡττᾶσθε ὅτι μεθ) ἡμῶν ὁ ὁ ΘεόοΡΙ... Ἐὰν ὄχι, τότε πρὸς 
τί «πεποίθαµεν ἐπ᾽ ἄρχοντας, ἐπὶ υἱοὺς ἀνθρώπων οἷς οὐκ ἔστι 
σωτηρία»; Τότε, Παναγιώτατε, ἐφαρμόζονται πλέον ἐφ᾽ ἡμῶν οἱ λόγοι 
τοῦ Προφήτου: «Οὐαὶ οἱ καταβαίνοντες εἰς Αἴγυπτον ἐπὶ βοήθειαν, οἱ 
ἐφ᾽ ἴπποις πεποιθότες καὶ ἐφ᾽ ἅρμασιν, ἔστι γὰρ πολλά, καὶ ἐφ᾽ ἵπποις, 
πλῆθος σφόδρα, καὶ οὐκ ἦσαν πεποιθότες ἐπὶ τὸν ἅγιον τοῦ Ἰσραήλ, καὶ 
τὸν Κύριον οὖκ ἐζήτησαν. Καὶ αὐτός σοφῶς ἦγεν ἐπ᾽ αὐτοὺς κακά, καὶ 
ὁ λόγος αὐτοῦ οὐ μὴ ἀθετηθῇ, καὶ ἐπαναστήσεται ἐπ᾽ οἴκους ἀνθρώπων 
πονηρῶν καὶ ἐπὶ τὴν ἐλπίδα αὐτῶν τὴν µαταίαν, Αἰγύπτιον ἄνθρωπον 
καὶ οὐ Θεόν, ἵππων σάρκας καὶ οὐκ ἔστι βοήθεια: ὁ δὲ Κύριος ἐπάξει 
τὴν χεῖρα αὐτοῦ ἐπ᾽ αὐτούς, καὶ κοπιάσουσιν οἱ βοηθοῦντες, καὶ ἅμα 
πάντες ἀπολοῦνταυ (Ἡσ. λα 1 - 3). 


Παναγιώτατε' 
µυριάκις προτιµότερον νὰ ἐκριζωθῇ ὁ ἱστορικὸς τῆς Κώνσταντινου- 

πόλεως Θρόνος καὶ νὰ μεταφυτευθῇ εἴς τινα ἔρημον νησίδα τοῦ Πελά- 
γους, ἀκόμη δὲ καὶ νὰ καταποντισθῇ εἰς τὰ βάθη τοῦ Βοσπόρου, ἢ νὰ 
ἐπιχειρηθῇ ἔστω καὶ ἡ ἑλαχίστη παρέκκλισις ἀπὸ τῆς χρυσῆς τῶν Πα- 
τέρων γραμμῆς, ὁμοφώνως βοώντων: «Οὐ χωρεῖ συγκατάβασις εἰς τὰ 
τῆς Πίστεως». Αἱ ἑπτὰ λυχνίαι τῆς ᾽Αποκαλύψεως, διὰ τὰς ἁμαρτίας 
ἡμῶν, ἐσβέσθησαν πρὸ πολλοῦ. Ἑπτὰ Ἐκκλησίαι ἀποστολικαί, Ἐκκλη- 
σίαι σχοῦσαι τὴν ὑψίστην τιμὴν νὰ λάβωσιν, εἰδικῶς αὗται, Γράμματα 
ἐξ Οὐρανοῦ µέσῳ τοῦ θεοπνεύστου τῆς Πάτμου Ὁραματιστοῦ, ἐξέλιπον 
ἐκ τῆς ἐπιφανείας τῆς γῆς καὶ ἐκεῖ, ἔνθα ἄλλοτε ἐτελεῖτο ἡ φρικωδεστά- 
τη Θυσία καὶ ὁ Τριαδικὸς ἀνεμέλπετο Ὕμνος, σήμερον ἴσως κρώζουσι 
νυκτικόρακες ἢ «ὀρχοῦνται ὀνοκένταυρου». Καὶ ὅμως ἡ Νύμφη τοῦ Κυ- 
ρίου δὲν ἀπέθανεν. Ἡ Ἐκκλησία τοῦ Χριστοῦ δὲν ἐξηφανίσθῃ. Συνεχί- 
ζει, τετραυµατισµένη καὶ καθῃμαγµένη ὡς ὁ Ἱδρυτῆς αὐτῆς, ἀλλ᾽ ἀείζω- 
ος καὶ ἀκατάβλητος, τὴν διὰ µέσου τῶν αἰώνων πορείαν αὐτῆς, φωτί- 
ζουσα, θάλπουσα, ζωογονοῦσα, σῴζουσα. Δὲν θὰ ἀποθάνῃ λοιπὸν αὕτη 
καὶ ἂν μετακινηθῇ ἢ καὶ ἀποθάνῃ ὁ Οἰκουμενικὸς Θρόνος. Οὐδεὶς Ὀρ- 
θόδοξος εὔχεται τὴν µετακίνησιν ἢ τὸν θάνατον τοῦ Οἰκουμενικοῦ Θρό- 
νου. Μἡ γένοιτο! ᾽Αλλὰ καὶ οὐδεὶς θὰ θυσιάσῃ χάριν αὐτοῦ ἰῶτα ἓν ἢ 
µίαν κεραίαν ἐκ τῆς Ὀρθοδόξου Πίστεως. ᾽Αγωνίσασθε ὑπὲρ αὐτοῦ 
πάσῃ δυνάµει. "Οχι ἁπλῶς ἔχετε δικαίῶμα, ἀλλ᾽ ὀφείλετε νὰ στηρίξητε 
αὐτόν, τὸ καθ᾽ Ὑμᾶς. Θυσιάσατε χάριν αὐτοῦ ὄτιδήποτε: χρήματα, 
κτήµατα, τιµάς, δόξας, πολύτιμα κειμήλια, Διακόνους, Πρεσβυτέρους, 
Ἐπισκόπους: ἀκόμη καὶ τὸν Πατριάρχην ᾿Αθηναγόραν! Ἑν µόνον κρα- 
τήσατε, ἓν φυλάξατε, ἑνὸς φείσασθε, ἓν μὴ θυσιάσητε: τὴν Ορθό δο- 
ἕον Πίστιν! Ὁ Οἰκουμενικὸς Θρόνος ὄχει ἀξίαν καὶ χρησιμότητα 
µόνον καὶ µόνον ὅταν ἐκπέμπῃ ἁπανταχοῦ τῆς γῆς τὸ γλυκὺ καὶ ἀνέσπε- 
ρον τῆς Ὀρθοδοξίας Φῶς. Οἱ Φάροι εἶνε χρήσιμοι ἐὰν καὶ ἐφ᾽ ὅσον 
φωτίζωσι τοὺς ναυτιλλοµένους, ἵνα ἀποφεύγωσι τοὺς σκοπέλους. 
Ὅταν τὸ φῶς αὐτῶν σβεσθῇ, τότε δὲν εἶνε µόνον ἄχρηστοι, ἀλλὰ καὶ 
ἐπιβλαβεῖς, διότι μεταβάλλονται καὶ αὐτοὶ εἰς σκοπέλους... 


Παναγιώτατε’ 

προὐχωρήσατε ἤδη πολύ. Οἱ πόδες Ὑμῶν ψαύουσι πλέον τὰ ρεῖθρα 
τοῦ Ῥουβίκωνος. Ἡ ὑπομονὴ χιλιάδων εὐσεβῶν ψυχῶν, Κληρικῶν καὶ 
λαϊκῶν, συνεχῶς ἑξαντλεῖται. Διὰ τὴν ἀγάπην τοῦ Κυρίου, ὀπισθοχω- 
ρήσατε! Μἡ θέλετε νὰ δηµιουργήσητε ἐν τῇ Ἐκκλησίᾳ σχίσµατα καὶ 
διαιρέσεις. Πειρᾶσθε νὰ ἑνώσητε τὰ δυεστῶτα καὶ τὸ µόνον ὅπερ θὰ κα- 
τορθώσητε, θὰ εἶνε νὰ διασπάσητε τὰ ἡνωμένα καὶ νὰ δηµιουργήσητε 
ρήγματα εἰς ἐδάφη ἕως σήμερον στερεὰ καὶ συμπαγῆ. Σύνετε καὶ συν- 
έλθετε! ᾽Αλλὰ φεῦ! Διηνύσατε πολλὴν ὁδόν. "Ηδη «πρὸς ἑσπέραν ἐστὶ 
καὶ κέκλικεν ἡ ἡμέρα...».Πῶς θὰ ἴδητε τὰς χαινούαας ἀβύσσους, ἀφ᾽ ὧν 
θὰ διέλθῃ μετ’ ὀλίγον ἡ ἀτραπὸς ἣν ὁδεύετε; Εἴθε, εἴθε ὁ πάλαι ποτέ 
«στήσας τὸν ἥλιον κατὰ Γαβαὼν καὶ τὴν σελήνην κατὰ φάραγγα Αἱ- 

λών» νὰ δευτερώσῃ τὸ θαῦμα καὶ νὰ παρατείνῃ ἅπαξ ἔτι τὸ μῆκος τῆς 
ἡμέρας, νὰ ἐνισχύσῃ ἔτι πλέον τὸ φῶς αὐτῆς καὶ νὰ διανοίξῃ τοὺς 
ὀφθαλμοὺς Ὑμῶν, ἵνα ἴδητε, κατανοήσητε, ἐπιστρέψητε. ᾽Αμήν. 


Μετὰ βαθυτάτου σεβασμοῦ 


«ΟΙ ΤΡΕΙΣ ΙΕΡΑΡΧ40), φύλλον Δεκεμβρίου 1965 

ΑΓΑΠΗ ΚΛΙ ΑΛΗΘΕΙΑ 
(Ἐπιστολὴ πρὸς τὸν Οἰκουμενικὸν Πατριάρχην] 


«Ὑπὸ σύνθημα τὴν ἀγάπην ἄνευ ὅρων καὶ ὁρίων» 
(Πατριαρχικὸν Μήνυμα Χριστουγέννων τοῦ ἔτους 19668) 


Τῷ Παναγιωτάτῳ Οἰκουμενικῷ Πατριάρχῃ 
Κυρίῳ Κυρίῳ ᾽Αθηναγόρᾳ 
Κωνσταντινούπολιν. 


Παναγιώτατε Πάτερ' ἃ 

μικρὸς ἐγώ εἰμι ἐν τοῖς ἀδελφοῖς µου καὶ νεώτερος ἐν τῷ οἴκῳ τοῦ 
πατρός µου, κατὰ τὸν Ψαλμῳδόν. Διὰ τοῦτο μετὰ δέους ἀποφασίζω νὰ 
ἀποταθῶ πρὸς Ὑμᾶς, τόν, κρίµασιν οἷς οἶδε Κύριος, πρῶτον τῶν Ἐπι- 
σκόπων τῆς Ὀρθοδόξου Ἐκκλησίας. Βεβαιώθητε ὅτι τοῦτο πράττω 
οὐχὶ πρὸς προβολὴν καὶ ἐπίδειξιν, ἀλλὰ µόνον πρὸς καθησύχασιν τῆς 
συνειδήσεώς µου, ἥτις ἀφορήτῳ βίᾳ ἐπιβάλλει µοι νὰ ἐφαρμόσω τὸ τοῦ 
Δαυῖδ: «Ἐλάλουν ἐν τοῖς µαρτυρίοις σου ἐναντίον βασιλέων καὶ οὐκ 
""ησχυνόμην» (Ψαλμ. 118, 46). 

᾿Αγνοῦῶ, ὡς εἰκός, ἂν ἡ ἀσθενὴς φώνή μου φθάσῃ µέχρι τῶν ὥτων 
Ὑμῶν, δεδομένου ὅτι ἦχοι ἰσχυροὶ «σάλπιγγος, σύριγγός τε καὶ κιθά- 
ρας, σαμβύκης τε καὶ Ψψαλτηρίου, συμφωνίας καὶ παντὸς γένους μουσι- 
κῶν» ἀκούονται πέριξ Ὑμῶν καὶ πνίγουσι πάντα ἀσθενέστερον ἦχον. 

Καλὸν εἶνε πάντως νὰ γνωρίζητε ὅτι ὅσοι ἔχονται στερρῶς τῶν πα- 
τρῴων παραδόσεων, Κληρικοὶ καὶ λαϊκοί, οὐ µόνον θὰ ἀποτελέσωσι 
παραφωνίαν εἰς τὴν ἀνωτέρῶ συναυλίαν͵ ἣν κατευθύνει, ὡς μὴ ὤφελεν, 
ὁ δάκτυλος Ὑμῶν, ἀλλὰ καὶ τῇ εἰκόνι τῇ χρυσῇ τοῦ ἑπαράτου «Οἰκου- 
μενισμοῦ», ἣν ἐστήσατε ἐν πεδίῳ Δεειρᾷ, οὐ προσκυνήσουσι, κἂν κάµι- 
νος ἑπταπλασίως ἐκκαυθῇῃῇ «στυππίῳ καὶ κληματίδι καὶ νάφθῃ καὶ 
πίσσῃ», κἂν λάκκος ἑτοιμασθῇ λεόντων. 


Παναγιώτατε’ 

ἀφορμὴν εἰς τὴν ἀποστολὴν τῆς παρούσης ἔδωκέ µοι πρόσφατος 
ἐπιστολὴ μιᾶς ἐκλεκτῆς Μοναχικῆς Συνοδείας τοῦ Αγίου Ὄρους, δι᾽ 
ἧς ἐξεφράξετο ἡ ἀδυναμία τῆς συνεχίσεως τοῦ μνημοσύνου Ὑμῶν καὶ 
ἐζητεῖτο ἡ γνώµη τῆς ταπεινότητός µου περὶ τοῦ πρακτέου. ᾽Αλλ’᾽ εἴθε 

νὰ ἦτο µόνη ἡ ἐπιστολὴ αὗὕτη! Καθημερινῶς σχεδὸν πολιορκούμεθα, 
παραδοσιακοί τινες Κληρικοί, ὑπὸ προσωπικῶν τε καὶ ἐπιστολικῶν ἐκ- 
κλήσεων, ὅπως φθάσωμεν εἰς ἀκραίας λύσεις. Καθημερινῶς καθιστά- 
μεθα δέκται τῆς ἀγωνίας πλείστων εὐσεβῶν ψυχῶν. Καθημερινῶς ἀγω- 
νιζόµεθα ἵνα ἄρωμεν ἐκ πολλῶν συνειδήσεων σκανδαλισμοὺς βαρυτά- 
τους, προερχοµένους ἐξ Ὑμετέρων δηλώσεων ἢ ἐνεργειῶν. Καθημερι- 
νῶς τέλος ὑβριζόμεθα -προφορικῶς τε καὶ γραπτῶς- ὑπὸ ἀνθρώπων 
ἀρεσκομένων εἰς τὰς ἀκραίας λύσεις, ὡς δειλοὶ ἢ ὡς προδόται, ἐπειδὴ 
ἀνεχόμεθα Ὑμῶν. 


Παναγιώτατε’ 

Ψάλλετε καὶ Ὑμεῖς καὶ οἱ ἀκολουθοῦντες Ὑμῖν, εἰς πάντας τοὺς 
ἤχους τὸ τροπάριον τῆς «Αγάπης». ᾽Αγάπη, ἀγάπη, ἀγάπη! «Αγάπη 
ἄνευ ὅρων καὶ ὁρίων». Ἐν ὀνόματι τῆς ἀγάπης τοῦτο, ἐν ὀνόματι τῆς 
ἀγάπης ἐκεῖνο, ἐν ὀνόματι τῆς ἀγάπης τὸ ἄλλο... Περίεργον ὅμως! Ἐφ᾽ 
ὅσον ἡ καρδία Ὑμῶν ἐκχειλίζει ἐξ ἀγάπης καὶ ἐξ αὐτῆς ἐκπηγάζουσι 
πολύρροα ρεύματα, φθάνοντα µέχρι τῶν ἐσχατιῶν τῆς Δύσεως καὶ 
δημιουργοῦντα πελάγη, εἰς ἃ ἀνέτως καὶ μετ’ εὐφροσύνης κολυμβῶσι 
πασῶν τῶν ἀποχρώσεων οἱ αἱρετικοί, πῶς δὲν διατίθενται ὀλίγαι στα- 
γόνες ἀγάπης καὶ διὰ τοὺς ταλαιπώρους Ὀρθοδόξους; Δι’ ἐκείνους ἐκ 
τῶν Ὀρθοδόξων, οἵτινες σκανδαλίζονται, βλέποντες τὸν Ὀρθό- 
δοξον Πατριάρχην Κων/πόλεως νὰ ἀθετῇ --ἐν ὀνόματι τῆς ἀγάπης]-- ἱε- 
ροὺς Κανόνας, νὰ ἀνατρέπῃ αἰωνοβίους Παραδόσεις, νὰ κρημνίζῃ τείχη 
ἀσφαλείας, νὰ µεταίρῃ ὅρια ἃ ἔθεντο ἁγιώτατοι Πατέρες τῆς Ἐκκλη- 
σίας; Δι’ αὐτοὺς ἐστείρευσαν αἱ πηγαὶ τῆς ἀγάπης Ὑμῶν, Παναγιώτατε; 
Δι’ αὐτοὺς δὲν ὑπάρχει οὔτε µόριον στοργῆς; Οὔτε κἂν ἴχνος εὐσπλαγ- 
χνίας ἢ οἴκτου; ᾽Αγάπη λοιπὸν πρὸς τοὺς αἱρετικούς, ἀλλ) ἁδιαφορία καὶ 
περιφρόνησις πρὸς τοὺς Ὀρθοδόξους! Ἐπὶ τέλους, Παναγιώτατε, ποῦ 
ὁδηγεῖτε τὴν Ἐκκλησίαν; 

7Αράγε ὅμως ἀγαπᾶτε πράγματι τοὺς αἱρετικούς; ᾽᾿Ακούσατε, Πανα- 
γιώτατε, µίαν παράδοξον ἀλήθειαν:; ΟΧΗ Ἡμεῖς ἀγαπῶμεν πραγµατι- 
κῶς καὶ εἰλικρινῶς τοὺς αἱρετικούς, ἡμεῖς οἱ «στενοκέφαλου) καὶ «φα- 
νατικού», καὶ οὐχὶ Ὑμεῖς καὶ οἱ μεθ’ Ὑμῶν. Ἡ ἀγάπη Ὑμῶν δὲν εἶνε 
γνησία, ἀλλ᾽ ἐπιφανειακὴ καὶ ἐπίπλαστος δὲν εἶνε ἄνωθεν κατερχοµέ- 
νη, ἀλλ᾽ ἐπίγειος, Ψυχική, δαιμονιώδης... Ποῖος ἀγαπᾷ εἱλικρινῶς τὸν 
νοσοῦντα; Ὁ λέγων πρὸς αὐτὸν: «εἶσαι ὑγιέστατος, τρῶγε ὅ,τι θέλεις», 
καὶ ἀπεργαζόμενος οὕτω χαλεπωτέραν τὴν νόσον καὶ ταχύτερον τὸν θά- 
νατον, ἢ ὁ ἐπισημαίνων αὐτῷ τὴν ἀσθένειαν καὶ ἀπαγορεύων τὰς βλα- 
πτούσας τροφάς; Ἡμεῖς, ἐπισημαίνοντες τὰς πλάνας τῶν αἱρετικῶν καὶ 
διακηρύσσοντες ὅτι ἀκολουθοῦσιν ὁδῷ ἐπισφαλεστάτῃ, ὑπάρχει ἐλπὶς 
νὰ δημιουργήσωμεν ἐν αὐτοῖς κρίσιν συνειδήσεως καὶ ἔφεσιν ἀναζητή- 
σεως τῆς ἀληθείας, Ὑμεῖς καὶ οἱ μεθ’ Ὑμῶν, διακηρύσσοντες ὅτι «οὗ- 
: δὲν μᾶς χωρίζευ ἀπὸ τῶν αἱρετικῶν κ.τ.τ., ναρκοῦτε καὶ ἀποκοιμίζετε 

αὐτοὺς καὶ ἀποκλείετε ἔμπροσθεν αὐτῶν τὴν ὁδὸν τῆς ἀληθείας. Οὕτως 
ἐφαρμόζεται ἐν προκειµένῳ τὸ προφητικόν: «Λαός µου, οἱ µακαρίζον- 
τες ὑμᾶς πλανῶσιν ὑμᾶς (Ἡσ. Υ’, 12). Καὶ «ὅτι οὐ κενὰ τὰ ρήματα µαρ- 
τυρεῖ τὰ πράγματα». Ποῖον ἑτερόδοξον ὡδηγήσατε Ὑμεῖς καὶ οἱ δορυ- 
φοροῦντες Ὑμᾶς μελιστάλακτοί καὶ ἀσπόνδυλοι Ἐπίσκοποι εἰς τὴν 
Ὀρθοδοξίαν; Οὔτε ἕνα, Παναγιώτατε! Οὗτε ἕνα, παρὰ πάντα τὰ ταξί- 
δια, τὰ συνέδρια, τὰ γεύματα, τὰ δῶρα, τὰ µειδιάµατα. Μόνον «φανατι- 
κού τινες Ὀρθόδοξοι ἐγένοντο ἀφορμὴ προσελκύσεως αἱρετικῶν εἰς 
τὴν ἀλήθειαν τῆς Ὀρθοδοξίας. 

᾿Αντιλαμβάνεσθε ἀράγε, Παναγιώτατε, ποῦ δύναται νὰ ὁδηγήσῃ τὸ 
σύνθημα Ὑμῶν «Αγάπη ἄνευ ὅρων καὶ ὁρίων», ἐὰν κατορθώσῃ νὰ 
ἐφαρμοσθῇ καθολικῶς; Ἰδού τινα παραδείγματα: α’) Οἱ δικασταὶ θὰ 
ἀπήλλασσον τοὺς πάντας, ἀθφους καὶ ἐνόχους. Ἡ φυλακὴ δύναται νὰ 
ἑρμηνευθῇ ὡς ἐκδήλωσις ἀγάπης, ἀλλὰ µόνον ἂν ἡ ἀγάπη ἔχῃ «ὅρους 
καὶ ὅρια». "Ὅταν ἀγαπῶ «ἄνευ ὅρων καὶ ὁρίων», πῶς θὰ φυλακίσω 
τὸν ἀποστέργοντα τὴν φυλακὴν καὶ δυσφορὀῦντα ἐν αὐτῇ; β΄) Οἱ διδά- 
σκαλοι θὰ προεβίβαζον καὶ τοὺς ἀμελεστάτους τῶν μαθητῶν. Ποίου εἴ- 
δους ἀγάπην «ἄνευ ὅρων καὶ ὁρίων» ἔχω, ὅταν καταδικάζω εἰς ἁπώ- 
λειαν ὁλοκλήρου ἔτους τόσους καὶ τόσους νέους; γ΄) Οἱ γονεῖς δὲν θὰ 
ἠρνοῦντο εἰς τὰ τέκνα αὐτῶν οὐδὲ τὰ βλαπτικώτερα τῶν πραγμάτων. δ)) 
Αἱ προγαμιαῖαι γενετήσιοι σχέσεις θὰ ἀπέβαινον θεσμὸς τῆς Ἐκκλη- 
σίας. Ποίου εἴδους ἀγάπην «ἄνευ ὅρων καὶ ὁρίων» ἔχω, ὅταν ἀπαγο- 
ρεύω εἰς ἓν νεαρὸν ζεῦγος νὰ προχὠρήσῃ εἰς «ὁλοκλήρωσιν» τῆς ἀγά- 
πης αὐτοῦ πρὶν ἢ εὐλογηθῇ ἐκκλησιαστικῶς ἡ ἕνωσις αὐτῶν; Διατί νὰ 
καταδικάζω αὐτοὺς εἰς δυσβάστακτον ἀναμονήν, µακροχρόνιον πολλά- 
κις, ὅταν αἱ συνθῆκαι δὲν ἐπιτρέπωσι ταχεῖαν τὴν τέλεσιν τοῦ γάμου; ε/) 
Ὑμεῖς αὐτός, Παναγιώτατε, δὲν θὰ ἠδύνασθε νὰ τιµωρήσητε οὐδένα 
Κληρικόν, ἔστω καὶ ἂν ὑπέπιπτεν εἰς τὰς πλέον βαρείας παραβάσεις. 
Καὶ ὅμως οὐ µόνον πρό τινος χρόνου κατεδικάσατε εἰς καθαίρεσιν καὶ 
ἀπέλασιν ἐξ ᾽Αγίου ἼὌρους ὁμάδα ὅλην Ἱερομονάχων (οὐδένα ἐξ αὐτῶν 
γνωρίζῳ καὶ συνεπῶς δὲν γράφω ταῦτα πρὸς ὑπεράσπισιν αὐτῶν), ἀλλ᾽ 
ἀκούεται ὅτι ἑτοιμάζετε κατ’ αὐτὰς καὶ ἄλλας θανατικὰς καταδί- 
κας (δηλαδὴ καθαιρέσεις) Κληρικῶν τινων ἐν ᾽Αμερικῇ, ἐπειδὴ ἀπεκό- 
πησαν (δικαίως ἢ ἀδίκως, ἁδιάφορον;) τῆς μεθ’ Ὑμῶν κοινωνίας. ᾽Αλλὰ 
τότε ποῦ ὑπάγει ἡ «ἄνευ ὅρων καὶ ὁρίων» ἀγάπη Ὑμῶν, Παναγιώτατε; 
ΩΙ Εἰς ποῖον θρησκευτικὸν καὶ κοινωνικὸν χάος θὰ ἠδύνατο νὰ ὁδη- 
γήσῃ ἡ ἐφαρμογὴ τοῦ συνθήµατος «Αγάπη ἄνευ ὅρων καὶ ὁρίων»!... 


Παναγιώτατα' 

συγκλονιστικὸν ὑπόδειγμα συμπεριφορᾶς πρὸς τοὺς διαφωνοῦντας 
τῇ ἀληθείᾳ ἀφῆκεν ἡμῖν ὁ Κύριος ἡμῶν Ἰησοῦς Χριστός. Ανοίξατε τὸ 
ἕκτον κεφάλαιον τοῦ κατὰ Ἰωάννην Εὐαγγελίου. Θὰ ἴδητε ἑκεῖ κατα- 
πληκτικὰ πράγματα: Ὁ Κύριος διδάσκει τὰς ὑπερφυεῖς ἀληθείας περὶ 

τοῦ Μυστηρίου τῆς θείας Εὐχαριστίας. ᾿Ακροαταί τινες, ας ο 
τες νοῦν, ἀδυνατοῦσι νὰ ἐννοήσωσι ταύτας καὶ ἀπέρχονταιπλήρεις δυσ- 
φορίας. Τί πράττει τότε ἡ σεσαρκώµένη ᾿Αγάπη, ὁ Θεάνθρωπος Κύ- 
ριος; Τρέχει µήπως νὰ προφθάσῃ αὐτοὺς φεύγοντας καὶ παράσχῃ «ἐξη- 
γήσειο) τῶν ὑπ᾿ Αὐτοῦ λεχθέντων; Πειρᾶται νὰ ἐξεύρῃ διατύπῶσιν δυ- 
ναµένην νὰ τύχῃ ἀποδοχῆς παρ᾽ αὐτῶν; "Οχι! ᾽Αλλὰ τί πράττει; Φοβερὸν 
εἰπεῖν! Αὐτός, Ὅστις ἔκλινεν Οὐρανοὺς καὶ κατέβη, Αὐτὸς, Ὅστις 
ἠγάπησε τὸν ἄνθρωπον --ἕνα ἕκαστον ἄνθρωπον-- µέχρι θανάτου, θανά- 
του δὲ σταυροῦ, Αὐτός, Ὅστις δι’ ἓν ἀπολωλὸς πρόβατον ἦτο πρόθυμος 
νὰ κατέλθῃ εἰς χαίνοντα βάραθρα καὶ νὰ ἀνέλθῃ εἰς δυσπροσίτους ὁρέ- 
ὧν κορυφάς, Αὐτός, “Ὅστις ἦτο ἱκανὸς νὰ ταπεινωθῇ µέχρι πλύσεως 
δουλικῶν ποδῶν, ἀρνεῖται κἂν νὰ συζητήσῃ μετ’ αὐτῶν! Οὐδένα συµβι- 
βασμὸν ἀνέχεται εἰς τὰς ἀληθείας τῆς Πίστεως, εἰς οὐδεμίαν ὑποχώρη- 
σιν προβαίνει. ᾽Αλλά, ἄτεγκτος καὶ ἀδυσώπητος, στρέφεται καὶ πρὸς 
αὐτοὺς τοὺς προσφιλεστάτους δώδεκα, οὓς «ἐξελέξατο ἐκ τοῦ κόσμου» 
καὶ οὓς «εἰς τέλος ἠγάπησε», καὶ ἐρωτᾷ: «Μἡ καὶ ὑμεῖς θέλετε ὑπά- 
γειν» Κατοπτρίσθητε, Παναγιώτατε, εἰς αὐτὸ τὸ οὐράνιον κάτοπτρον 
τῆς συμπεριφορᾶς τοῦ Κυρίου ἕναντι τῶν διαφωνούντων τῇ ἀληθείᾳ... 
Μετρήθητε διὰ τοῦ θείου αὐτοῦ μέτρου... Ζυγίσθητε ἐπὶ τοῦ ἀθανάτου 
αὐτοῦ ζυγοῦ... Πόσον ἑλλιπὴς θὰ εὑρεθῆτε!... Ναί! Θὰ εὑρεθῆτε τροµα- 
κτικῶς ἑλλιπὴς καὶ μυστηριώδης τις χεὶρ θὰ γράψῃ καὶ δι’ Ὑμᾶς «ἐπὶ τὸ 
κονίαµα τοῦ τοίχου τοῦ οἴκου» Ὑμῶν ὅ,τι ἔγραψε διὰ τὸν βασιλέα τῆς 
Βαβυλῶνος Βαλτάσαρ: «Μανή, θεκέλ., φάρες»! (Δαν. ε’, 25). Ἐκτὸς ἐὰν 
εὕρητε Ὑμεῖς τὸν Κύριον ἑλλιπῆ εἰς ἀγάπην... 

Θέλετε καὶ ἄλλο κάτοπτρον, ἄλλο µέτρον, ἄλλον ζυγόν; Ἰδοὺ ἡ πρὸς 
Γαλάτας ἐπιστολὴ τοῦ Παύλου. Γλῶσσα αὑστηροτάτη, ἔλεγχος 
σκληρότατος. Οὐδεμία ὑποχώρησις, οὐδεὶς συμβιβασμός. «Ἐὰν περιτέ- 
µνησθε, Χριστὸς ὑμᾶς οὐδὲν ὠφελήσευ». «Φοβοῦμαι ὑμᾶς µήπως εἰκῇ 
κεκοπίακα εἰς ὑμᾶς». Ποῖος ὁ λέγων; Ὁ Παῦλος, τὸ στόµα τοῦ ΧἎρι- 
στοῦ, ὁ ἀγαπῶν πάντας καὶ θυσιαζόµενος ὑπέρ πάντων, ὁ εὐχόμενος νὰ 
γένηται «ἀνάθεμα ἀπὸ Χριστοῦ» χάριν τῶν ἄλλων! Καὶ ποῖον τὸ θέµα 
τῆς διαφωνίας τῶν Γαλατῶν; Ἡ περιτομή! Δηλαδή θεσμὸς καιρικῆς μὲν 
ἰσχύος, ἀλλὰ πάντως θεοσύστατος καὶ οὐχὶ ἐφεύρημα δαιμόνων, 
ὅπως τὰ παπικὰ ἀλάθητα καὶ τὰ πρωτεῖα. Δι’ αὐτὴν λοιπὸν τὴν περιτομὴν 
ὁ Παῦλος δὲν διστάζει νὰ βροντοφωνήσῃ: «Αλλὰ καὶ ἐὰν ἡμεῖς ἢ ἄγγελος 
ἐξ οὐρανοῦ εὐαγγελίζηται ὑμᾶς παρ᾽ ὃ εὐηγγελισάμεθα ὑμῖν, ἀνάθεμα 
ἔστω. Ὡς προειρήκαµεν, καὶ ἄρτι πάλιν λέγω: εἴτις ὑμᾶς εὐαγγελίζεται 
παρ᾽ ὃ παρελάβετε, ἀνάθεμα ἔστω». Ἐστερεῖτο καὶ αὐτὸς ἀγάπης; Τί 
κρῖμα νὰ μὴ ζῇ σήµερον, ἵνα λάβῃ µαθήµατα ἀγάπης παρά τινων συγ- 
χρόνων Ὑμετέρων Ἐπισκόπων! Ἰδοὺ τὶ ἔγραφεν εἷς ἐξ αὐτῶν πρό τινος 
χρόνου: «Ὅλοι κατὰ ταῦτα οἱ ἱ. Κανόνες, οἱ περιορίζοντες τοὺς πιστοὺς 
εἰς µίαν ἀπομόνωσιν καὶ ἐπιφυλακτικότητα μετὰ τῶν ἄλλων μὴ Ἆρι- 
στιανῶν καὶ μὴ Ὀρθοδόξων, χρῄζουν κάποιας µεταρρυθµίσεως. Ἡ Ἐκ- 

κλησία δὲν δύναται νὰ ἀποφύγῃ τὴν ἀνάμιξίν της μὲ τὸν κόσμον, ἐὰν 
πράγματι θέλῃ νὰ τὸν κερδίσῃ. Τελείως ἀνεφάρμοστος κατὰ ταῦτα διὰ 
τὴν ἐποχήν µας, ὡς στερούµενος ἀγάπης, ὁ ΜΕ’ Κανὼν τῶν 
Αγίων ᾽Αποστόλων (Σηµ.: ὁ ἀπαγορεύωῶν τὸ μετὰ αἱρετικῶν συµπροσ- 
εύχεσθαι)... Πολὺ περισσότερον ἀσυγχρόνιστοςπαραμένει ὁ ΝΣΤ’ 
Κανὼν τῶν 'Αγίων ᾽Αποστόλων, ἀπαγορεύων τὴν εἴσοδον ἀκόμη εἰς εὖ- 
κτήριον οἶκον ἑτεροδόξων ἢ Ἰουδαίων Συναγωγήν». (Περιοδικὸν «Ἐκ- 
κλησίω) 15/7/1967, σελ. 400). 

᾽Αγνοεῖ ὁ δυστυχἠς δύο πράγµατα: α’) Ὅτι οἱ Κανόνες οὗτοι δὲν ἀπο- 
τελοῦσιν εἰμὴ ἁπλᾶς ἀπηχήσεις τῆς µνηµονευθείσης συμπεριφορᾶς τοῦ 
Κυρίου πρὸς τοὺς ἀπειθοῦντας τῇ ἀληθείᾳ, τοῦ εἰρημένου χωρίου τοῦ 
Παύλου (Γαλ. α’, 8), ὡς καὶ τοῦ ἑτέρου τοῦ Ἰωάννου, τοῦ κατ᾽ ἐξοχὴν 
μαθητοῦ τῆς ἀγάπης: «Εἴτις ἔρχεται πρὸς ὑμᾶς καὶ ταύτην τὴν διδαχὴν 
οὐ φέρει, μὴ λαμβάνετε αὐτὸν εἰς οἰκίαν καὶ χαίρειν αὐτῷ μὴ λέγετελ! 
(Β’ Ἰωάν. 10). Ὅταν λοιπὸν ὁ ἐν λόγῳ Ἐπίσκοπος μεταρρυθµίσῃ τοὺς 
ἱεροὺς Κανόνας, ἂς μὴ λησμονήσῃ νά... μεταρρυθµίσῃ καὶ τὴν πηγἡὴν 
αὐτῶν: τὸ Εὐαγγέλιον ! ”Αλλως τὸ ἔργον αὐτοῦ θὰ µείνῃ ἡμιτελές. 
β΄ Ἐὰν οἱ εἰρημένοι Κανόνες στερῶνται ἀγάπης, τότε, ἁπλούστατα, 
στερεῖται ἀγάπης καὶ ἡ Ἐκκλησία, ἥτις οὐ µόνον ἐπισήμως καὶ αὐθεντι- 
κῶς ἐκύρωῶσε καὶ υἱοθέτησε τοὺς Κανόνας αὐτούς, ἀλλὰ καὶ ἐπὶ αἰῶνας 
ὁλοκλήρους ἐφήρμοζεν αὐτοὺς καὶ δι’ αὐτῶν ἐκυβερνᾶτο. Ἐὰν δ᾽ ἡ Ἐκ- 
κλησία στερῆται ἀγάπης, τότε, ἁπλούστατα, ἔχει ἐγκαταλειφθῆ πάµπαν 
ὑπὸ τοῦ Αγίου Πνεύματος, "Ὅπερ εἶνε ἡ Πηγἡ τῆς ἀγάπης. Ἐὰν δ᾽ ἡ 
Ἐκκλησία ἐγκατελείφθη ὑπὸ τοῦ 'Αγίου Πνεύματος, τότε ἐψεύσθη ὁ 
Σωτὴρ -ἴλεως γενοῦ µοι, Κύριε[-, "Ὅστις ἐβεβαίωσεν ὅτι ὁ Παράκλη- 
τος θὰ µείνῃ ἐν τῇ Ἐκκλησίᾳ εἰς τὸν αἰῶνα καὶ θὰ καθοδηγῇ αὐτὴν εἰς 
πᾶσαν τὴν ἀλήθειαν! (Ἰωάν. ιδ’, 16:1στ’, 13). Ἰδοὺ ποῦ ὁδηγοῦσιν οἱ ἰσχυ- 
ρισμοὶ τῶν κλεινῶν Ἐπισκόπων τοῦ Πατριαρχείου! Πλείονα δὲ καὶ χεί- 
ρονα τῶν ἀνωτέρω διεσάλπισε καὶ ὁ ᾽Αμερικῆς Ἰάκωβος, καθὼς καί τι- 
νες ἄλλοι. Τὸ τροπάριον τοῦ «συγχρονισμοῦ) καὶ τῆς «προόδου» ψαλ- 
λόμενον εἰς τὴν δὶς διὰ πασῶν ὑπὸ πολλῶν στοµάτων, ὀλίγου δεῖν διέρ- 
ρηξε τὰ ἀκουστικὰ ἡμῶν τύμπανα. «Νὰ συγχρονισθῇ ὁ Χριστιανισμός», 
«Νὰ συγχρονισθῇ ἡ Ἐκκλησίᾳω», ἰδοὺ «τὸ αἴτημα τῶν καιρῶν», κατὰ 
τὴν γνώμµην τῶν «εὐφυῶν» πνευμάτων! 

Νὰ «συγχρονισθῇ» ἡ Ἐκκλησία; ᾽Αλλὰ διατί;, Τὰ ἀτελῆ ἐξελίσσονται, 
τὰ καιρικὰ συγχρονίζονται, τά φθαρτὰ μεταβάλλονται. Ἡ Ἐκκλησία, ὡς 
Δόγμα καὶ ὡς Χάρις, ὡς Πίστις καὶ ὡς βίος ἁγιότητος, εἶνέ τι ὑπεράνω 
τοῦ χρόνου. Πῶς θὰ ἐξελιχθῇ τὸ τέλειον; Πῶς θὰ συγχρονισθῇ τὸ ἄχρο- 
νον;, Πῶς θά µεταβληθῇ τὸ ἄφθαρτον; ᾽Αλλὰ καὶ τίς ὁ λόγος τοῦ «συγ- 
χρονισμοῦ»; Ὁ Χριστὸς «χθὲς καὶ σήµερον ὁ αὐτὸς καὶ εἰς τοὺς αἰῶ- 
νας» (Ἐβρ. ιΥ’, 8). Ὁ Διάβολος ὁ αὐτὸς σήμερον καὶ πρὸ χιλιάδων ἑτῶν. 
Ἡ ἁμαρτία ἡ αὐτή. Ἡ ἀρετὴ ἡ αὐτή. Ὁ ἄνθρωπος ὁ αὐτός, τραγικὴ σύν- 
θεσις μεγαλείου καὶ ἀθλιότητος. Τί µετεβλήθη; Ἐν µόνον: Τὰ µέσα. 

Οὐδὲν ἕτερον! Παλαιότερον ἐφόνευον οἱ κακοὶ διὰ ροπάλου ἢ µαχαί- 
ρας, σήμερον δύνανται νὰ φονεύσωσι λαοὺς ὁλοκλήρους διὰ μηχανῶν 
τελειοτάτων. Ἡ οὐσία ὅμως τῆς πράξεως εἶνε ἡ αὐτή. Φόνους εἴχομεν 
καὶ τότε, φόνους ἔχομεν καὶ σήµερον. Ὑπάρχει ἀρετή τις ἢ κακία, 
ἄγνωστος οὖσα εἰς τοὺς παλαιοτέρους καὶ ἀποτελοῦσα ἐφεύρεσιν τοῦ 
20οῦ αἰῶνος; Οὐδεὶς διαφωνεῖ εἰς τὸ νὰ χρησιµοποιήσῃ καὶ ἡ ἐν τῷ 
κόσμφῳ στρατευοµένη Ἐκκλησία σύγχρονα τεχνικὰ µέσα (π.χ. τὸ ραδιό- 
φωνον ἤ τὴν τηλοψίαν) πρὸς διάδοσιν τοῦ Εὐαγγελίου. ᾽Αλλὰ τοῦ αὖὐ- 
τοῦ Εὐαγγελίου, τοῦ κατὰ Χριστὸν Ἐσταυρωμένον Εὐαγγελίου, οὐχὶ 
ἄλλου! 


Ἐὰν ὁ Ὑμέτερος ᾽Αμερικῆς Ίακῶβος φρονῇ ὅτι «δὲν δυνάµεθα νὰ ἐμ- 
παίζωµεν πλέον τοὺς ἑαυτούς µας καὶ νὰ λέγωμεν, ὅτι ὁ Χριστιανισμός, 
ὡς ἡμεῖς τὸν ἐννοούσαμεν, εἶνε πράγματι ὁ ἁρμόζων εἰς τὸν λαόν µας», 
ὅτι «ἔχομεν ἀνάγκην ἑνὸς νέου Χριστιανισμοῦ (11!) βασιζοµένου ἐξ όλο- 
κλήρου ἐπὶ νέων ἀντιλήψεων (11) καὶ ὅρων» καὶ ὅτι «δὲν δυνάµεθα νὰ 
διδάξωµεν τὸ εἶδος τῆς Θρησκείας, τὸ ὁποῖον ἡμεῖς εὕρομεν, εἰς τὰς 
μελλούσας γενεάς» (Ἐφημερὶς «Ἐστίω 5/10/ 1967), ἃς ἐγκαταλίπῃ τὸ 
ταχύτερον τὴν Ἐκκλησίαν καὶ ἂς ἱδρύσῃ ὅσους «νέους Χριστιανι- 
σμούς -ἢ μᾶλλον Ἰακωβισμούς-θέλει. Ἡ Ἐκκλησία, ἡ Ὀρθόδο- 
ἕος Ἐκκλησία, εἴτε διὰ στόματος λαλοῦσα, εἴτε διὰ χάρτου καὶ µέλα- 
νος, εἴτε διὰ αἵματος, εἴτε διὰ δακρύων, εἴτε διὰ τυπογραφικῶν στοι- 
χείων, εἴτε διὰ ραδιοφώνου, εἴτε διὰ τηλοψίας, εἴτε διὰ τεχνητῶν δορυ- 
φόρων, Εεἴτε δι’ οἱουδήποτε ἄλλου µέσου, τοῦτο καὶ µόνον θὰ ἔχῃ ὡς 
κήρυγµα αὐτῆς µέχρι τῆς συντελείας τῶν αἰώνων: «ΧἈριστὸν Ἐσταυρώ- 
µένον, Ἰουδαίοις μὲν σκάνδαλον, Ἕλλησι δὲ µωρίαν, αὐτοῖς δὲ τοῖς 
κλητοῖς, Ἰουδαίοις τε καὶ Ἕλλησι, Χριστὸν Θεοῦ δύναμιν καὶ Θεοῦ 
σοφίαν» (Α΄ Κορ. α’, 22-24). Καὶ «ὅσοι τῷ κανόνι τούτῳ στοιχήσουσιν, 

εἰρήνη ἐπ᾽ αὐτοὺς καὶ ἔλεος καὶ ἐπὶ τὸν Ἰσραὴλ τοῦ Θεοῦ» (Γαλ. στ’, 16). 


᾽Αλλὰ διατί νὰ ἀπορῶμεν βλέποντες δηλώσεις οἷαι αἱ ἐκτεθεῖσαιί... 
Οἱ ἄνθρωποι οὗτοι δὲν ἐπιδεικνύουσιν εἰμὴ «οἷον τὸν τρόπον, τοιόνδε 
καὶ τὸν λόγον». «Ἐκ γὰρ τοῦ περισσεύµατος τῆς καρδίας τὸ στόμα λα- 
λεῦ... Φυσικὴ συνέπεια εἶνε τὰ λεγόμενα. ΄Ανθρωποι τρυφηλοὶ καὶ 
ἁβροδίαιτοι, ἄνθρωποι καταλύοντες εἰς τὰ πολυτελέστατα τῶν Ἐενοδο- 
χείων, ἔνθα ἐνδιαιτῶνται οἱ Κροῖσοι τοῦ κόσμου τούτου, ἄνθρῶποι 
τρώγοντες εἰς ἀνθοστολίστους τραπέζας συνοδείᾳ μουσικῶν ὑποκρού- 
σεων, ἄνθρωποι ἐκτυποῦντες πολυτελῆ φυλλάδια ἐν οἷς, μεταξὺ ἄλλων, 
ἀναγράφεται καὶ τί... θὰ παρατεθῇ εἰς τὰ δεῖπνα τῶν, ὧν ἡγοῦνται, 
«Κληρικολαϊκῶν Συνελεύσεων», ἄνθρωποι τοιοῦτοι, φυσικὸν εἶνε νὰ . 
θέλωσι «νέους Χριστιανισμούς. Ὁ Χριστιανισμὸς τῶν ἁλιέων, τὸ 
Εὐαγγέλιον τῆς πτωχείας, τὸ Κήρυγμα τῆς µωρίας τοῦ Σταυροῦ, ἡ Ἐκ- 
κλησία τῆς ἀσκήσεως, τῶν δακρύων καὶ τοῦ μαρτυρίου, ἀναμφιβόλως 


24 


δὲν εἶνε «κομμένα εἰς τὰ µέτρα των». Αλλ’ «εἰ πλοῦτον ἠγάπων (καὶ ἐγ- 
κοσµίους βασιλείας), τί τῷ περὶ πτωχείας (καὶ Βασιλείας Οὐρανῶν) δι- 
δάσκοντι ἐφοίτων»;... Τί ζητοῦσιν οἱ τοιοῦτοι πλησίον τοῦ Ἰησοῦ; 


Παναγιώτατε’ 


εἰς ἀπαραδέκτους θεολογικῶς δηλώσεις δὲν προβαίνουσιν ἀτυχῶς 
µόνον οἱ Ἐπίσκοποι τοῦ Πατριαρχείου, ἀλλὰ καὶ Ὑμεῖς αὐτός. Ἐνθυ- 
μεῖσθε παλαιοτέρας φράσεις Ὑμῶν, καθ’ ἄς, πᾶσαι ὁμοῦ αἱ ὑπάρχουσαι 
σήμερον Ἐκκλησίαι, ἑνούμεναι, θὰ «ἐπανιδρύσουν(ῇ!) τὴν Μίαν, 
Ἁγίαν, Καθολικὴν καὶ ᾿Αποστολικὴν Ἐκκλησίαν ἐν συνυπάρξει εἰς 
᾿Ανατολὴν καὶ Δύσιν»; (Αρχιμ. Σπ. Μπιλάλη, «Ὀρθοδοξία καὶ Παπι- 
σµός», τόμος Α’, σελ. 42). ᾽Αλλὰ τί «ἐπανιδρύεται»; Οὐχὶ βεβαίως 
τὸ ὑπάρχον, ἀλλὰ τὸ ἐκλιπόν' οὐχὶ τὸ λειτουργοῦν, ἀλλὰ τὸ πεπαυµένον’ 
οὐχὶ τὸ ὑφιστάμενον, ἀλλὰ τὸ κατηργηµένον. Ἐξέλιπε λοιπὸν ἡ «Μία, 
Αγία, Καθολικἡ καὶ ᾽Αποστολικὴ Ἐκκλησίω καὶ χρῄζει ἐπανιδρύ - 
σεως; ᾽Αλλὰ τότε ῥΨευδόμµεθα, ὁμολογοῦντες καθημερινῶς ἐν τῷ Συµ- 
βόλῳ τῆς Πίστεως τὴν ὕπαρξιν τῆς «Μιᾶς, Αγίας, Καθολικῆς καὶ Απο 
στολικῆς Ἐκκλησίας»; Ποῦ δὲ ὑπάγουσιν οἱ λόγοι τοῦ Κυρίου, ὅτι τῆς 
Ἐκκλησίας οὐδὲ «πύλαι ΄Αδου κατισχύσουσιν»; Ἐρρέτω ἡ βλασφημία! 
Ἡ «Μία, Αγία, Καθολικὴ καὶ Αποστολικὴ Ἐκκλησία) δὲν ἔχει ἀνάγ- 
κην ἐπανιδρύσεως, διότι οὐδέποτε κατηργήθη, οὐδέποτε ἐξέλιπεν, οὐ- 
δέποτε ἐπαύσατο ὑπάρχουσα. Ἱδρύθη κατὰ τὴν Πεντηκοστὴν καὶ ἔκτο- 
τε ὑπάρχει συνεχῶς καὶ ζῇ καὶ κινεῖται, φωτίζουσα, θερµαίνουσα, τρέ- 
φουσα, ἁγιάζουσα, εἰς οὐρανοὺς ἀνυψοῦσα. Εἰς αὐτὴν τὴν Ἐκκλησίαν, 
Χάριτι Θεοῦ, ἀνήκομεν καὶ εἰς αὐτὴν ὀφείλομεν νὰ καλῶμεν τοὺς πάν- 
τας. 


Παναγιώτατε' 


Ὑμεῖς μὲν ἀπεδύθητε ἀπὸ μακροῦ εἰς ἀγῶνα δρόμου, ἐνῶ ὁ Παπι- 
σμὸς ἐμμένει ἀμετακίνητος ἐπὶ τῶν ἰδίων θέσεων. Ποῦ εἴδετε, ἔστω καὶ 
ἀσθενεῖς ἐνδείξεις ἐγκαταλείψεωῶς τῶν παπικῶν πλανῶν, μάλιστα δὲ τοῦ 
πρωτείου ἢ τοῦ ἀλαθήτου; Οὐ µόνον κατὰ τὰ παλαιότερα, ἀλλὰ καὶ κατὰ 
τὰ τελευταῖα ὅτη, ὁπότε ὁ «Διάλογος τῆς ᾽Αγάπηο ἑκορυφώθη δι) 
Ὑμῶν καὶ τὸ «οἰκουμενικὸν πνεῦμα» προσέλαβε μορφὴν βιαίας πνοῆς 

--οὐχὶ ὅμως οὐρανίου-- καὶ σείει τὸν Οἶκον, οὗ ἐσμεν καθήµενοι, τὴν 
Ὀρθόδοξον τοῦ Χριστοῦ Ἐκκλησίαν, οὐδὲ κατὰ τὰ τελευταῖα λέγομεν 
ἔτη, παρέλιπεν. ὁ Παπισμὸς εὐκαιρίαν τινὰ ἵνα ἐπαναλάβῃ καὶ τονίσῃ 
ὅ,τι ἀποτελεῖ τὸ βάθρον αὐτοῦ. Κατὰ τὴν Υ΄ φάσιν τῶν ἐργασιῶν τῆς Β΄ 
Βατικανείου Συνόδου ὁ Πάπας Παῦλος ὁ ΣΤ’ διεκήρυξεν: «Ἡμεῖς, ὁ Πά- 
πας, ὅστις συγκεντρῶ ἐν τῷ προσώπῳ µου (1!) καὶ τῷ ἁγίῳ ἀξιώματί 
µου πᾶσαν τὴν Ἐκκλησίαν, ἀνακηρύττω τὴν Σύνοδον ταύτην ὡς Οἰκου- 

µενικήν» (Αρχ. Σπ. Μπιλάλη, µν. ἔργον, σελ. 335). Ὁ δὲ προκάτοχος 
αὐτοῦ Ἰωάννης τῇ 5/1/1963 διεσάλπισε δι’ εἰδικῆς Βούλλας: «α’) Ἡ Σύν- 
οδος τοῦ Βατικανοῦ -καὶ πᾶσα Σύνοδος- τὴν ὕπαρξιν αὐτῆς ὀφείλει εἰς 
τὸν Πάπαν’ β΄) αἱ ἀποφάσεις τῆς Συνόδου µόνον διὰ τῆς παπικῆς ἐπικυ- 
ρώσεως λαμβάνουσιν ἰσχύν' γ΄) ἡ Ρωμαιοκαθολικἡ Ἐκκλησία ἐμμένει 
εἰς τὴν ἀρχαίαν αὐτῆς γραμμὴν καὶ οὐδεμία μεταρρύθµισις ἀπαιτεῖται. 
(Σημ. Ακουέτω ταῦτα ὁ ᾽Αμερικῆς Ἰάκῶβος, ὁ διακηρύξας ὅτι ἔχομεν 
ἀνάγκην ἑνὸς «νέου Χριστιανισμοῦ»)!) Ἔν µόνον ποίµνιον ὑπάρχει: Ὁ 
κόσμος: καὶ εἷς ποιµήν: Ὁ Πάπας»!!! (Ἔνθ' ἀνωτ., σελ. 322). Ὁ αὐτὸς 
Πάπας ἐν τῇ Ἐγκυκλίῳ αὐτοῦ «ΑΕΤΕΕΝΑ ΏΕΙ ΔΑΡΙΕΝΤΙΑ» ἐξέ- 
φρασε τὴν πεποίθησιν αὐτοῦ ὅτι ἡ Β΄ Βατικάνειος Σύνοδος «θὰ προσελ- 
κύσῃ τὰ βλέμματα τῶν ἀναριθμήτων ὁὀπαδῶν τοῦ Χριστοῦ καὶ θὰ προσ- 
ελκύσῃ αὐτοὺς νὰ συγκεντρωθῶσι πέριξ τοῦ “ποιμένος τῶν προβάτων 
τοῦ μεγάλου”, ὁ Ὁποῖος ἀνέθεσε τὴν ἀέναον διαφύλαξιν τῆς Ποίµνης 
Του εἰς τὸν Πέτρον καὶ εἰς τοὺς διαδόχους αὐτοῦ»! Ὁμιλῶν δὲ πρὸς 
τοὺς ἡγέτας τῆς «Καθολικῆς Δράσεως) διεκήρυξε: «Θὰ ἐπιδείξωμεν 
τὴν Ἐκκλησίαν ἐν ὅλῳ αὐτῆς τῷ µεγαλείῳ καὶ θὰ εἴπωμεν πρὸς ὅλους 
ἐκείνους οἵτινες εἶναι κεχωρισµένοι ἀφ᾿ ἡμῶν: Αὕτη, ἀδελφοί, εἶναι ἡ 
Ἐκκλησία τοῦ Χριστοῦ, δηλαδἡ ἡ Καθολικὴ Ἐκκλησία, Προσέλθετε, 
προσέλθετε. Αὐτὴ εἶναι ἡ ὁδὸς τῆς ἐπιστροφῆς. Ἐπανέλθετε, ἵνα κατα- 
λάβητε τὰς θέσεις, ἃς κατεῖχον οἱ πρόγόνοι ὑμῶν» (Ί. Καρμίρη, «Ἡ Ἐκ- 
κλησία τῆς Ρώμης κατὰ τὸν Γρηγόριον τὸν Ναζιανζηνόν...», σελ. 17). 
Αὐτὴ δ᾽ αὕτη ἡ διατυμπανισθεῖσα ὑπό τινων ἀνοήτων ἡμετέρων ὡς λίαν 
«φιλελευθέρω) Β΄ Βατικάνειος Σύνοδος διεκήρυξεν ἀνενδοιάστως: «Ἡ 
Ἁγία Σύνοδος υἱοθετεῖ καὶ προτείνει ἐκ νέου εἰς τὴν βεβαίαν πίστιν 
πάντων τῶν πιστῶν τὴν διδασκαλίαν τῆς συστάσεῶς, τῆς συνεχείας, τῆς 
ἐννοίας καὶ τοῦ χαρακτῆρος τοῦ ἱεροῦ πρωτείου τοῦ Ρωμαίου Ποντίφη- 
κος...» (Αρχιμ. Σπ. Μπιλάλη, µν. ἔργον, σελ. 323). Καὶ πάλιν: Ὁ Πάπας 
εἶνε «Τοποτηρητὴς τοῦ Χριστοῦ καὶ Ποιμὴν πάσης τῆς Ἐκκλησίας», 
«ἔχει ἑντὸς τῆς Ἐκκλησίας τὴν πλήρη, ὑπερτάτην καὶ οἰκουμενικὴν 
ἐξουσίαν, τὴν ὁποίαν δύναται νὰ ἀσκῇ πάντοτε ἐλευθέρῶς...».Ὁ Πάπας 
«κατέχει, θείῳ δικαίῳ, ὑπερτάτην καὶ οἰκουμενικὴν ἐξουσίαν ὡς πρὸς 
τὴν εὐθύνην τῶν ψυχῶν... ᾽Αποτελεῖϊ ἐγγύησιν τοῦ κοινοῦ καλοῦ τῆς Οἰ- 
κουμενικῆς Ἐκκλησίας καὶ τοῦ καλοῦ ἑκάστης Ἐκκλησίας καὶ κατέχει 
τὸ πρωτεῖον τῆς τακτικῆς ἐξουσίας ἐπὶ πασῶν τῶν Ἐκκλησιῶν». Πάν- 
τες οἱ πιστοὶ «ὀφείλουν νὰ δεικνύουν θρησκευτικἡἠν ὑπακοὴν τῆς βου- 
λήσεως καὶ τοῦ νοῦ, κατὰ τρόπον µοναδικόν, εἰς τὸ αὐθεντικὸν διδακτι- 
κὸν ἀξίωμα τοῦ Ῥωμαίου Ποντίφηκος, καὶ ὅταν οὗτος δὲν 
ὁμιλῇ ἀπὸ καθέδραςλΙ! (ΆἈρχιμ. Σπ. Μπιλάλη, µν. ἔργον, σελ. 
325-326). ᾽Αντὶ δηλαδὴ ὀπισθοχωρήσεως, ἔχομεν πρόοδον ἐπὶ τὰ χεί- 
ρω!... Αληθῶς, «ἄβυσσος ἄβυσσον ἐπικαλεῖταυ»... Ἡ αὐτὴ Σύνοδος δὲν 
ἀφῆκεν οὐδεμίαν ἀμφιβολίαν (καὶ κατὰ τοῦτο εἶνε ἀξιέπαινος, διότι ἐπέ- 
δειξε συνέπειαν), περὶ τοῦ ὅτι θεωρεῖ τὸν Παπισμὸν ὡς τὴν «Μίαν, 

Ἁγίαν, Καθολικὴν καὶ Αποστολικὴν Ἐκκλησίαν». Ἰδοὺ τί ἀπεφήνατο 
αὕτη ἐν τῷ ἑαυτῆς «Διατάγματι περὶ Οἰκουμενισμοῦ»: Αἱ ἄλλαι Ἐκκλη- 
σίαι «δὲν ἀπολαμβάνουν τὴν ἑνότητα ἐκείνην, τὴν ὁποίαν ὁ Ἰησοῦς Χρι- 
στὸς ἠθέλησε νὰ ἐπιδαψιλεύσῃ εἰς πάντας ὅσους ἀνεγέννησε καὶ ἐζωο- 
ποίησεν εἰς ἓν σῶμα καὶ εἰς καινότητα ζωῆς, ὡς μαρτυροῦν ἡ Αγία Γρα- 
φὴ καὶ ἡ σεπτὴ Παράδοσις τῆς Ἐκκλησίας. Διὰ µόνης πράγματι τῆς 
Καθολικῆς Ἐκκλησίας τοῦ Χριστοῦ, ἡ ὁποία εἶναι γενικὸν ὄργανον 
σωτηρίας, δύναται νὰ ἐπιτευχθῇ ὅλη ἡ πληρότης τῶν µέσων τῆς 
σωτηρίας. Διότι µόνον εἰς τὸν ἀποστολικὸν Σύλλογον, τοῦ ὁποίου 
ὁ Πέτρος προΐσταται, εἶναι ἐμπεπιστευμένα, κατὰ τὴν πίστιν 
ἡμῶν, ὅλα τὰ ἀγαθὰ τῆς Καινῆς Διαθήκης, ὥστε νὰ συγκροτηθῇ ἐπὶ τῆς 
γῆς ἓν σῶμα τοῦ Χριστοῦ, εἰς τὸ ὁποῖον πρέπει πλήρως νὰ ἐνσωματῶ- 
θοῦν ὅλοι ὅσοι, κατά τινα τρόπον, ἀνήκουν ἤδη εἰς τὸν λαὸν τοῦ Θεοῦ». 


Ὁ πολὺς δὲ Αὐγουστῖνος Μπέα διεκήρυξεν ἀδιστάκτως καὶ ἐν ἀξιε- 
παίνῳ εἰλικρινείᾳ: «Θὰ ἦτο ἐν τῇ πράξει µία κακῶς νοουµένη ἀγάπη 
πρὸς τὴν ἑνότητα καὶ πρὸς τοὺς διϊσταμένους ἀδελφούς, ἐάν τις ἤθελε 
νὰ ἐγγεννήσῃ εἰς αὐτοὺς τὴν ἐλπίδα, ὅτι δῆθεν ἡ Ρωμαιοκαθολικὴ Ἐκ- 
κλησία θὰ ἀπῄτει παρ’ αὐτῶν τὴν ἀναγνώρισιν τῶν «οὐσιωδῶν Δογμά- 
των», ὅτι δῆθεν θὰ παρῃτεῖτο ἐπὶ παραδείγματι τῆς ὑπ᾿ αὐτῶν ἀποδοχῆς 
τῶν δογματικῶν διατάξεων τῆς ἐν Τριδέντῳ Συνόδου ἢ ὅτι θὰ ἐδείκνυε 
κατανόησιν δι’ ἐπαναθεώρησιν τοῦ δόγματος περὶ πρωτείου ἢ περὶ ἆλα- 
θήτου τοῦ Πάπα. Ὅ,τι ἡ Ἐκκλησία ἅπαξ ἐξήγγειλεν ὡς πρότασιν Πί- 
στεως, ἐξήγγειλεν αὐτὸ ὑπὸ τὴν συµπαράστασιν τοῦ ᾽Αγίου Πνευµατος, 
ὡς µίαν παρὰ τοῦ Θεοῦ ἀποκαλυφθεῖσαν ἀλήθειαν, περὶ τῆς ὁποίας κατ’ 
οὐδένα τρόπον ἔχει αὕτη δικαίωµα νὰ ἐνεργήσῃ ἄλλως. Ὁ Κύριος ένε- 
πιστεύθη εἰς αὐτὴν τὴν διαφύλαξιν καὶ ἑρμηνευτικὴν ἀνάπτυξιν τῆς ἀλη- 
θείας τῆς ᾽Αποκαλύψεως, ἀλλὰ δὲν ἔδωκεν εἰς αὐτὴν τὴν ἐξουσίαν νὰ 
µεταβάλῃ τι εἰς τὰς ἀληθείας ταύτας» (Ἰ. Καρμίρη, «Ἡ Β’ ἐν Βατικανῷ 
γενικὴ Ρωμαιοκαθολικὴ Σύνοδος...», σελ. 34). 

Εἶνε δυνατὸν νὰ μὴ κλαύσῃ τις, ὅταν πρὸς τὰς διακηρύξεις ταύτας τῶν 
παπικῶν, τὰς ἄκρως πεπλανηµένας µέν, ἀλλὰ πλήρεις συνεπείας, ἀντι- 
παραβάλῃ τὰς δηλώσεις ἡγετῶν τινων τῆς Ὀρθοδοξίας, αἴἵτινες, ἀντὶ νὰ 
τονίζωσιν ἀδιστάκτως τὴν ἀλήθειαν τῆς Πίστεως ἡμῶν καὶ τὴν µοναδι- 
κότητα αὐτῆς, ἀποτελοῦσι πανάθλια κείµενα, ὑποτονικά, δειλά, ἄτολμα, 
αὐτόχρημα µειοδοτικά; 


Παναγιώτατε’ 


ἀπὸ πολλοῦ ἀπεδείξατε Ὑμᾶς αὐτὸν ὡς ὀπαδὸν τοῦ πλέον ἀπαισίου 
συγκρητισμοῦ. Ἔχετε ἄρά γε ἀντιληφθῆ τί σηµαίνει κατὰ βάθος ὁ ἐπά- 
ρατος Οἰκουμενισμός; Ἔχετε ἐμβαθύνει εἰς τὸ πνεῦμα αὐτοῦ τοῦ κατα- 
σκευάσματος; Ὑπὸ τὸν ἐπάρατον Οἰκουμενισμὸν δὲν κρύπτεται ἁπλῶς 

µία αἴρεσις. Κρύπτεται αὐτὴ αὕτη ἡ ἄρνησις τοῦ ἀποκαλυπτικοῦ χαρα- 
κτῆρος τῆς χριστιανικῆς Πίστεως. Κατὰ τοῦτο ὁ Οἰκουμενισμὸς εἶνε 
χείρων πάσης αἱρέσεως. Ἡ αἴρεσις τοῦ ᾿Αρείου, ἡ εἰς τάξιν κτίσματος 
καταβιβάζουσα τὸν ὁμοούσιον Λόγον, καθὼς καὶ πᾶσαι αἱ ἄλλαι αἱρέ- 
σεις, ὠχριῶσιν ἐνώπιον τοῦ τέρατος τοῦ Οἰκουμενισμοῦ. Διότι πᾶσαι αἱ 
χριστιανικαὶ αἱρέσεις, καὶ αἱ πλέον βλάσφημοι, οὐδὲ διενοοῦντο κἂν νὰ 
ἀμφισβητήσωσι τὴν μοναδικότητα καὶ ἀποκλειστικότητα τοῦ Χριστια- 
νισμοῦ ὡς ἀληθείας ἐξ ἀποκαλύψεως. Διὰ πάσας τὰς αἱρέσεις ὁ Χρι- 
στιανισμὸς ἦτο τὸ μονοπώλιον τῆς ἀληθείας καὶ τῆς σωτηρίας. Ἐνῷ διὰ 
τὸν Οἰκουμενισμὸν πᾶσαι αἱ Θρησκεῖαι ἔχουσι στοιχεῖα ἀληθείας καὶ 
στοιχεῖα πλάνης, ὁ δὲ Χριστιανισμὸς δὲν ἀποτελεῖ εἰμὴ µίαν Θρησκείαν 
μεταξὺ τῶν λοιπῶν, ἴσως τὴν εὐγενεστέραν, ἀλλὰ πάντως ὄχι τὴν µονα- 
δικῶς ἀληθινήν. 

Θὔμα τοῦ ἀπαισίου αὐτοῦ Οἰκουμενισμοῦ ὁ ταλαίπωρος ᾽Αμερικῆς 
Ἰάκωβος, εἶχε τὴν ἐπαινετὴν εἱλικρίνειαν νὰ μὴ κρύψῃ τὰ ἐσώτερα φρο- 
νήµατα αὐτοῦ: «Ἡ Οἰκουμενικὴ Κίνῆσις, φρονοῦμεν, ἂν καὶ χριστιανι- 
κῆς προελεύσεως, ὀφείλει νὰ γίνῃ κίνησις ὅλων τῶν θρη- 
σκειῶν (11) τῆς μιᾶς πρὸς τὴν ἄλλην, ὅπως γίνῃ διάλογος, ἂν τυγχάνῃ 
ὀληθὲς ὅτι ὅλαι αἱ θρησκεῖαι ὑπηρετοῦν τὸν Θεὸν καὶ τὸν ἄνθρωπον. 
Δὲν ὑπάρχει εἰμὴ εἷς Θεός...» (Ἐφημερὶς «Ὀρθόδοξος Τύπος», Αὐγ. - 
Σεπτ. 1968). Δηλαδὴ οὔτε ὀλίγον οὔτε πολὺ ὁ «Ὀρθόδοξος ᾿Αρχιεπί- 
σκοπος, διὰ τοῦ ἀνωτέρω «Μηνύματος τῆς ἐν ᾿Αθήναις συγκροτηθεί- 
σης 1Θ’ Κληρικολαϊκῆς Συνελεύσεως, ἐπαναφέρει, μετὰ δύο χιλιάδας 
ἔτη ἀφ᾿ ἧς ἐξήστραψεν ἐν Βηθλεὲμ τὸ θεῖον τῆς ᾽Αληθείας φῶς καὶ διε- 
χύθη εἰς τὰ πέρατα τῆς γῆς, τὸν συγκρητισμὸν καὶ τὴν «θεοξενίαν» τῶν 
ἀρχαίων Μυστηριακῶν Θρησκειῶν! 

᾽Απὸ Χριστοῦ ἕως σήμερον πολλαὶ καὶ ποικίλαι αἱρέσεις ἀνεφάνη- 
σαν. Ποία ὅμως χριστιανικἡ αἴρεσις, ποῖος αἱρετικὸς ἰσχυρίσθη ποτὸ 
ὅτι «ὅλαι αἱ Θρησκεῖαι ὑπηρετοῦν τὸν Θεὸν καὶ τὸν ἄνθρωπον»; Ὀρθό- 
δοξοι καὶ αἱρετικοὶ ἐπίστευσαν καὶ διεκήρυξαν ὅτι µία µόνη Θρησκεία 
«ὑπηρετεῖ τὸν Θεὸν καὶ τὸν ἄνθρωπον», ἡ ἀληθὴς Θρησκεία, ἡ Θρησκεία 
τοῦ Χριστοῦ, αἱ δὲ λοιπαὶ πᾶσαι ὑπηρετοῦν., οὐχὶ τὸν Θεόν, ἀλλὰ τὸν 
Διάβολον, ἐφ᾽ ὅσον προσφέρουσι τὴν πλάνην καὶ τὸ ψεῦδος καὶ κρατοῦ- 
σι τὸν ἄνθρωπον μακρὰν τοῦ φωτὸς καὶ τῆς σωζούσης ἀληθείας. Καὶ 
αὐτοὶ ἀκόμη οἱ Χιλιασταί, οἱ πᾶσαν ἀσέβειαν καὶ βλασφηµίαν ὑπερα- 
κοντίσαντες, οὐδ᾽ ἤγγισαν κἂν τὰς θέσεις τοῦ Οἰκουμενισμοῦ. Πολλὰ 
τέρατα ἐγέννησεν ἐν τοῖς καιροῖς ἡμῶν ὁ Αδης, ἀλλ᾽ ἰσομέγεθες τοῦ 
Οἰκουμενισμοῦ οὐδέν! 


Παναγιώτατε' 


ἐν τῷ ἐπὶ ταῖς ἑορταῖς τῶν Χριστουγέννων τοῦ 1968 Μηνύματι 
Ὑμῶν γράφετε ὅτι «σήμερον κρίσις παγκοσµία μαίνεται, ἄνευ προηγου- 

µένου. Καὶ ἐντὸς αὐτῆς ἡ µεγάλη τῶν δύο χιλιάδων ἑτῶν Κιβωτός, ἡ 
Ἐκκλησία, ἡ περικλείουσα τὸν πολιτισμὸν ᾿Ανατολῆς καὶ Δύσεως, κλο- 
δωνιζοµένη ἐπικινδύνως...». Πῶς φαίνεται ὅτι βλέπετε τὴν Ἐκκλησίαν 
ὡς κοσμικοῦ τύπου Καθίδρυμαι...᾽Αλλ᾽ ἡ Ἐκκλησία οὔτε περικλείει πο- 
λιτισμοὺς οὔτε περικλείεται ὑπὸ πολιτισμῶν. Ἡ Ἐκκλησία περικλείει 
τὴν ἐξ οὐρανοῦ ἀλήθειαν καὶ τὴν χάριν τοῦ Χριστοῦ. τὴν ἁγιάζουσαν 
καὶ σῴζουσαν. Κλυδωνίζεται βεβαίως, κλυδωνίζεται, ἀλλὰ --καὶ αὐτὸ 
εἶνε τὸ μεγαλεῖον αὐτῆς-- «ναυάγιον οὐχ ὑπομένει...». 

Ἐν προσφάτῳ δὲ Μηνύματι Ὑμῶν, ἐπὶ τῇ συμπληρώσει εἰκοσαετίας 
ἀπὸ τῆς ἀνόδου Ὑμῶν εἰς τὸν Οἰκουμενικὸν Θρόνον, γράφετε ὅτι «διὰ 
τὸ τελευταῖον βῆμα (Σηµ.: τὸ φέρον εἰς τὸ κοινὸν ἅγιον Ποτήριον) ἀπαι- 
τεῖται προσευχή, ρεαλισμὸς καὶ θάρρος πρὸς κατάρριψιν καὶ τῶν τελευ- 
ταίων φραγμάτων. Ταῦτα δὲ πάντα πλουσίως ἀντλοῦμεν ἐξ ὑμῶν προσ- 
ὠπικῶς καὶ ἐξ ὁλοκλήρου τοῦ πληρώματος τῆς Ἐκκλη- 
σίας...». Παναγιώτατε, εἶνε ἀνάγκη νὰ ἀφυπνισθῆτε]... Τὸ πλήρωμα τῆς 
Ἐκκλησίας, τὸ οὐσίᾳ καὶ οὐχὶ τύποις θρησκεῦον, μόλις καὶ μετὰ βίας 
ἀνέχεται Ὑμῶν ἕως σήμερον. Μἡ αὐταπατᾶσθε, μὴ καταλαμβάνεσθε 
ὑπὸ παραισθήσεων. Οὔτε τὸ πλήρωμα οὔτε οἱ Ποιμένες τῆς Ἐκκλησίας 
συμφωνοῦσιν Ὑμῖν. Δὲν γνωρίζω τί γίνεται εἰς τὰς ἄλλας τοπικὰς Ἐκ- 
κλησίας, ἀλλὰ περὶ τῆς Ἐκκλησίας τῆς Ἑλλάδος προκειµένου τοῦ λό- 
γου, δύναµαι νὰ εἴπω ὅτι ἀμφιβάλλω ἂν ἐν αὐτῇ ὑπάρχουσι πλείονες τῶν 
6-7 Ἐπισκόπων συνεπόµενοι Ὑμῖν. Οἱλοιποὶ μετὰ δυσφορίας βλέπουσι 
τὰς ἐνεργείας Ὑμῶν, ἀλλὰ δὲν ἐκδηλοῦνται, τοὐλάχιστον δηµοσίᾳ, ἀνε- 
χόµενοι «ἄχρι καιροῦ». Οἱ Ἐπίσκοποι τῆς Ἑλλαδικῆς Ἐκκλησίας, 
Παναγιώτατε, πλὴν ἐλαχίστων ἐξαιρέσεων, σιωπῶσι καὶ ἀνέχονται τὰς 
ἐν τῇ Ὀρθοδόξῳ Πίστει ἀκροβασίας καὶ µειοδοσίας Ὑμῶν, οὐχὶ ἕνεκα 
ἠμβλυμμένης Ὀρθοδόξου συνειδήσεως, οὐδ) ἕνεκα ἀποδοχῆς τοῦ συν- 
θήµατος «Αγάπη ἄνευ ὅρων καὶ ὁρίων», ἀλλὰ µόνον διότι κήδονται τῆς 
εἰρήνης τῆς Ἐκκλησίας καὶ σκέπτονται μετὰ τρόμου τὰς ἑξελίξεις καὶ 
τὰς καταλήξεις τῶν σχισµάτων. ᾿Αν τελικῶς προχωρήσητε ἀκόμη, ἂν 
προβῆτε εἰς «ἑνώσεις», τότε θὰ ἴδητε ποίαν στάσιν θὰ τηρήσῃ ἔναντι 
Ὑμῶν ἡ Ἐκκλησία τῆς Ἑλλάδος. Μἡ συνάγετε συμπεράσματα περὶ τῶν 
διαθέσεων τῆς Ἐκκλησίας τῆς Ἑλλάδος ἔκ τινων ἐκδηλώσεων ἁβρο- 
φροσύνης, ὑπερβολικῶν ὄντως, πρὸς τὸν Προκαθήµενον τῆς Ὀρθοδο- 
ξίας. “Αν, ἐπαναλαμβάνω, προχωρήσητε περαιτέρω, τότε θὰ ἴδητε ποῖοι 
θὰ ἀκολουθήσωσιν Ὑμῖν... Θὰ µείνῶσι μεθ’ Ὑμῶν οἱ κοσμικοὶ κύκλοι, 
οἱ θεωροῦντες τὴν Θρησκείαν ὡς ἕνα καλὸν καὶ ὠφέλιμον κοινωνικὸν 
θεσµόν, ἀλλ᾽ οὐδὲν συνειδητὸν µέλος τῆς Ὀρθοδόξου Ἐκκλησίας. 
Ἐρωτήσατε τοὺς ἐγκωμιάζοντας καὶ χειροκροτοῦντας Ὑμᾶς, ἐν Εὐ- 
ρώπῃ καὶ ᾽Αμερικῇ, δημοσιογράφους, βιοµηχάνους, ἐμπόρους, κινηµα-. 
τογραφικοὺς παραγωγούς, ἐφοπλιστάς, κ.λ.π., ὧν πλείστους κατεστή- 
σατε -ὡς ἂν μὴ εἴχετε ἄλλας σοβαρώτέρας ἀπασχολήσεις- «ὌΑρχοντας 
Μεγάλους Δεπουτάτουο καὶ «ὌΑρχοντας Μεγάλους Ἱερομνήμονας» 

καὶ «Αρχοντας Ρεφερενδαρίουο) καὶ «Αρχοντας Κανστρισίους» (φαίνε- 
ται ὅτι «τὸ πνεῦμα τῆς ἐποχῆς» µόνον τὸν χωρισμὸν τῶν Χριστιανῶν 
δὲν ἀνέχεται, ἐνῷ ἀνέχεται πάντα τὰ ἄλλαι...), ἐρωτήσατε, λέγοµεν, αὐ- 
τούς: Πιστεύετε εἰς τὴν Θεότητα τοῦ Ἰησοῦ Χριστοῦ; ᾿Αποδέχεσθε Αὐ- 
τὸν ὡς Σωτῆρα καὶ Λυτρωτήν; Προσδοκᾶτε ἀνάστασιν νεκρῶν; Ἔχετε 
εἰς οὐρανοὺς ἐστραμμένον τὸ ὄμμα τῆς ψυχῆς; Ἐκκλησιάζεσθε τακτι- 
κῶς; Προσεύχεσθε; Ἐξομολογεῖσθε; Κοινωνεῖτε τῶν ᾽Αχράντων Μυ- 
στηρίων; Νηστεύετέ ποτε; ᾿Απέχεσθε σαρκικῶν ἐκτροπῶν; Ἐὰν ὑπε- 
βάλλετε τοιαύτας ἐρωτήσεις εἰς τὸν περὶ Ὑμᾶς θίασον, θὰ ἐπείθεσθε ἐν 
θλίψει πολλῇ ὅτι πέριξ Ὑμῶν συνεκεντρώθησαν καὶ κορυβαντιῶσιν ἄν- 
θρωποι ὧν θεὸς ἡ κοιλία καὶ τὸ χρηµατοκιβώτιον. 


Παναγιώτατε’ 


πρὸ δέκα ἑπτὰ ἐτῶν (τῇ 3ἱ--ἰ--ἰ9»2) εἴχετε ἐξαπολύσει µίαν λαμπρὰν 
Ἐγκύκλιον. Δι’ αὐτῆς ἠξιοῦτε ὅπως οἱ Κληρικοὶ τῆς Ὀρθοδόξου Ἐκ- 
κλησίας, οἱ µετέχοντες τῶν Συνεδρίων τῆς «Οἰκουμενικῆς Κινήσεωο 
ἐν τῷ ἐξωτερικῷ, «ὧσιν ὅσῳ τὸ δυνατὸν ἐφεκτικοὶ ἐν ταῖς λατρευτικαῖς 
μετὰ τῶν ἑτεροδόξων συνάξεσιν, ὡς ἀντικειμέναις πρὸς τοὺς 
ἱεροὺς Κανόνας καὶ ἀμβλυνούσαις τὴν ὁμολογιακὴν 
εὐθιξίαν τῶν ᾿Ορθοδόξων, ἐπιδιώκοντες ἵνα τελῶσιν, εἰ δυνα- 
τόν, καθαρῶς Ὀρθοδόξους ἀκολουθίας καὶ τελετὰς πρὸς ἐμφάνισιν 
οὕτω τῆς αἴγλης καὶ τοῦ μεγαλείου τῆς Ὀρθοδόξου λατρείας πρὸ τῶν 
ὀμμάτων τῶν ἑτεροδόξων». Παναγιώτατε, τίς Ὑμᾶς ἠλλοίωσεν οὕτω 
βαθέως; Τίς Ὑμᾶς ἑβάσκανεν ἔκτοτε, ὥστε σήμερον νὰ ἔχητε ἀποβῆ 
ἀγνώριστος; Τίς Ὑμᾶς ἑβάσκανε τῇ ἀληθείᾳ μὴ πείθεσθαι καὶ μὴ ἔπε- 
σθαι, ἀλλ) εἰς τὰ ἔσχατα μειοδοτεῖν περὶ αὐτήν; 


Παναγιώτατε’ 


περατῶ τὸν λόγον ἐπαναλαμβάνων τὸ τέλος μιᾶς ἐκκλήσεως, ἥτις πα- 
λαιότερον εἶχεν ἀποταθῆ πρὸς Ὑμᾶς ἀπὸ τῶν στηλῶν ἐγκρίτου θρη- 
σκευτικοῦ Περιοδικοῦ: «Προὐχωρήσατε ἤδη πολύ. Οἱ πόδες Ὑμῶν 
ψαύουσι πλέον τὰ ρεῖθρα τοῦ Ρουβίκωνος. Ἡ ὑπομονὴ χιλιάδων εὖσε- 
βῶν ψυχῶν, Κληρικῶν καὶ λαϊκῶν, συνεχῶς ἐξαντλεῖται. Διὰ τὴν ἀγά- 
πην τοῦ Κυρίου, ὀπισθοχωρήσατε! Μἡ θέλετε νὰ δηµιουργήσητε ἐν τῇ 
Ἐκκλησίᾳ σχίσµατα καὶ διαιρέσεις. Πειρᾶσθε νὰ ἑνώσητε τὰ διεστῶτα 
καὶ τὸ µόνον ὅπερ θὰ κατορθώσητε, θὰ εἶνε νὰ διασπάσητε τὰ ἠνωμένα 
καὶ νὰ δημιουργήσητε ρήγματα εἰς ἐδάφη ἕως σήμερον στερεὰ καὶ συµ- 
παγῆ. Σύνετε καὶ συνέλθετε! ᾽Αλλὰ φεῦ! Διηνύσατε πολλὴν ὁδόν. ΄Ἠδη 
«πρὸς ἑσπέραν ἐστὶ καὶ κέκλικεν ἡ ἡμέρα...». Πῶς θὰ ἴδητε τὰς χαινού- 
σας ἀβύσσους, ἀφ᾿ ὧν θὰ διέλθῃ μετ’ ὀλίγον ἡ ἀτραπὸς ἣν ὁδεύετε; 
Εἴθε, εἴθε ὁ πάλαι ποτὲ “στήσας τὸν ἥλιον κατὰ Γαβαὼν καὶ τὴν σελή- 

νην κατὰ φάραγγα Αἰλών”, νὰ δευτερώσῃ τὸ θαῦμα καὶ νὰ παρατείνῃ 
ἅπαξ ἔτι τὸ μῆκος τῆς ἡμέρας, νὰ ἐνισχύσῃ ὅτι πλέον τὸ φῶς αὐτῆς καὶ 
νὰ διανοίξῃ τοὺς ὀφθαλμοὺς Ὑμῶν ἵνα ἴδητε, κατανοήῄσητε, ἐπιστρέψη- 
τε. Αμήν». | 

Ἔγραφον ἐν ᾿Αθήναις ἐν ἔτει σωτηρίῳ 1969, τῇ 26ῃ Σεπτεµβρίου, 
ἡμέρᾳ ἐν ᾗ ἑορτάζεται ἡ μνήμη τοῦ ἁγίου Ἰωάννου τοῦ Θεολόγου, τοῦ 
κατ’ ἐξοχὴν μαθητοῦ τῆς ᾽Αγάπης, ἀλλὰ καὶ κήρυκος τῆς ἀπεριτμήτου 
᾿Αληθείας. (Πρβλ. τὴν ὑπὸ τοῦ Εἰρηναίου διασωθεῖσαν φράσιν αὐτοῦ: 
«Φύγωμεν μὴ καὶ τὸ βαλανεῖον συµπέσῃ, ἔνδον ὄντος Κηρίνθου, τοῦ 
τῆς ἀληθείας ἐχθροῦ)). 


Προσκυνητῶς καὶ μετὰ σεβασμοῦ βαθυτάτου 


«ΟΡΘΟΔ4ΟΞΟΣ ΤΥΠΟΣ», φύλλον 10. 10. 1969 


σα 


0 ΣΥΝΕΟΡΤΑΣΜΟΣ ΤΟΥ ΠΑΣΧΑ 


᾽Αγαπητὴ «Ἐνορίω: 


πρὸ τεσσάρων ἀκριβῶς ἐτῶν εἶχεν, ἀποφάσει τῆς τότε Ἱερᾶς Συνό- 
δου, συγκροτηθῆ Ἐπιτροπή τις, ἵνα µελετήσῃ τὸ Ἡμερολογιακὸν θέµα, 
προβῇ εἰς παρατηρήσεις ἐπὶ καταρτισθείσης εἰσηγήσεως καὶ διατυ- 
πώσῃ ταύτην εἰς τελικὴν µορφήν, προκειµένου αὕτη, ἐγκρινομένη ἁρμο- 
δίως, νὰ ἀποτελέσῃ ἐπίσημον Κείµενον τῆς Ἐκκλησίας τῆς Ἑλλάδος 
διὰ τὴν σχεδιαζοµένην Μεγάλην Σύνοδον τῆς Ὀρθοδόξου Ἐκκλησίας. 
(Ὡς γνωστόν, εἰς τὴν Ἐκκλησίαν τῆς Ἑλλάδος εἶχεν ἀνατεθῆ ἡ δια- 
πραγµάτευσις δύο θεμάτων: «Ἡμερολογιακὸν ζήτημα) καὶ «Κωλύματα 
Γάμου»). Πρόεδρος τῆς Ἐπιτροπῆς ἦτο ὁ Σεβ. Μυτιλήνης κ. Ἰάκωβος, 
µέλη δὲ ὁ Σεβ. Μεσσηνίας κ. Χρυσόστομος, ὁ π. Μελέτιος Καλαμαρᾶς, 
οἱ ἀστρονόμοι κ.κ. Δημ. Κατσῆς καὶ Χρ. Παπαγεωργίου, ὁ γράφων τὰς 
᾿γραμμὰς ταύτας καί τινες ἀκόμη. (Καίτοι δὲν εἶμαι ὑπὲρ τῆς συγκλήσε- 
ως Μεγάλης Συνόδου, ὑπὸ τὰς διαγραφοµένας προῦὺποθέσεις, ἐν τού- 
τοις µετέσχον τῆς Ἐπιτροπῆς, πιστεύων ὅτι εἶχον εἰπεῖν τι «σιγῆς κρεῖτ- 
τον)). 

Κατὰ τὴν διατύπῶσιν τῶν ἐμῶν παρατηρήσεων δὲν παρέλιπον νὰ 
εἴπω ὀλίγα καὶ περὶ τοῦ συνεορτασμοῦ τοῦ Πάσχα μετὰ τῶν ἑτεροδό- 
ξων. Ἐπειδὴ ἑσχάτως τὸ θέµα ἀνεκινήθη καὶ πάλιν ὑπὸ ἐπισημοτάτων 
χειλέων (ἐννοῶ τὸ Πασχάλιον Μήνυμα τοῦ Οἰκουμενικοῦ Πατριάρχου), 
λαμβάνουσιν ἐπικαιρότητα τὰ ὅσα εἶπον τότε. "Ας µοι ἐπιτραπῇ λοιπὸν 
ὅπως δημοσιεύσω διὰ τῆς ἀγαπητῆς καὶ φιλοξένου «Ἐνορίας) µέρος 
τῶν ἐν λόγῳ παρατηρήσεών µου: 

«...Τέλος, τίθεται τὸ ἐρώτημα: Τί ἀκριβῶς θὰ περιέχῃ καὶ τί θὰ προ- 
τείνῃ ἡ Εἰσήγησις τῆς Ἑλλαδικῆς Ἐκκλησίας; Ἐν γενικαῖς γραμμαῖς, 
νομίζω, τὰ ἑξῆς: Θὰ περιέχῃ ἱστορικὸν µέρος, εἰς ὃ ὁ λόγος θὰ εἶνε περὶ 
τῶν ἡμερολογίων γενικῶς, εἰδικώτερον δὲ περὶ τοῦ Ἰουλιανοῦ καὶ 
Γρηγοριανοῦ, καθὼς καὶ περὶ τῆς σημερινῆς καταστάσεως τῶν ἐπὶ µέ- 
ρους Ὀρθοδόξων Ἐκκλησιῶν ἐξ ἐπόψεως ἡμερολογιακῆς... Θὰ περιέχῃ 
δὲ καὶ πρακτικὸν µέρος, εἰς ὃ θὰ ὑπάρχωσι συγκεκριµέναι προτάσεις. 
Αὗται θὰ εἶνε αἱ ἑξῆς: | 

α’) Δέον νὰ ἀρθῇ ὁ ἑορτολογικὸς διχασμὸς τῶν μελῶν τῆς Ὀρθοδό- 
ξου Ἐκκλησίας διὰ τῆς ἀποδοχῆς ὑπὸ πασῶν τῶν τοπικῶν Ἐκκλησιῶν 
ἑνὸς Ἡμερολογίου. Αν ἡ προτίµησις τῶν πλειόνών στραφῇ πρὸς τὸ 
Ἰουλιανὸν Ἡμερολόγιον, τότε πᾶσαι αἱ Νεοημερολογιτικαὶ Ἐκκλησίαι 

δέον νὰ ἐπανέλθωσιν εἰς αὐτό. ᾿Αν στραφῇ πρὸς τὸ διωρθωµένον Ἰου- 
λιανόν, τότε πᾶσαι αἱ Παλαιοημερολογιτικαὶ Ἐκκλησίαι δέον νὰ προ- 
βῶσιν εἰς τὴν διόρθῶσιν τοῦ Ἡμερολογίου αὐτῶν. "Αν ἔστω καὶ 2-3 
Ἐκκλησίαι ἀρνηθῶσι τὴν διόρθωσιν, ἐπικαλούμεναι ἀποχρῶντας λό- 
γους, τότε πρέπει νὰ ὑποχῶρήσῃ ἡ πλειονοψηφία καί, χάριν τῆς ὁμοιο- 
µορφίας ἐν τῇ λατρείᾳ, νὰ ἐφαρμοσθῇ εἰς ἁπάσας τὰς Ἐκκλησίας τὸ 
Ἰουλιανὸν Ἡμερολόγιον. ᾿Αν τυχὸν ὑποβληθῇ πρότασις περὶ προτιµή- 
σεως τρίτου τινὸς Ἡμερολογίου, ὡς τὸ κυοφορούµενον «Παγκόσμιον 
Ἡμερολόγιον», τότε ἡ Ἐκκλησία τῆς Ἑλλάδος νὰ ἀρνηθῇ συζήτησιν, 
λέγουσα: «Ας καταρτισθῇ πρῶτον τὸ Ἡμερολόγιον αὐτὸ καὶ εἶτα θὰ 
κρίνωμεν περὶ αὐτοῦ. Σήµερον θὰ κρίνῶμεν καὶ θὰ ἀποφασίσωμεν περὶ 
τῶν δύο Ἡμερολογίων: Παλαιοῦ Ἰουλιανοῦ καὶ διωρθωµένου Ἰουλια- 
νοῦ». 

β’ Ἡ Ἐκκλησία τῆς Ἑλλάδος ἀποκρούει μὲν διαρρήδην τὴν καθιέρώ- 
σιν ὡρισμένης Κυριακῆς τοῦ Απριλίου ἢ ἄλλου μηνὸς πρὸς ἑορτασμὸν 
τοῦ Πάσχα, δέχεται ὅμως ὡς εὐκταίαν τὴν διόρθῶσιν τοῦ ἐσφαλμένου 
ὑπολογισμοῦ τῆς ἑαρινῆς ἰσημερίας, καθὼς καὶ τοῦ ἐσφαλμένου ὑπο- 
λογισμοῦ τῆς πανσελήνου, δεδομένου ὅτι οὕτω θὰ παύσῃ ἡ παρέκκλισις 
ἐκ τοῦ θεσπίσµατος τῆς Α΄ Οἰκουμενικῆς Συνόδου καὶ ὁ ἑορτασμὸς τοῦ 
Πάσχα θὰ εἶνε σύµφωνος πρὸς τὴν ἀπόφασιν τῆς ᾽Αγίας ἐκείνης Συνό- 
δου. Ἐπειδὴ ὅμως τὸ σφάλμα, ἔχον ὄπισθεν αὐτοῦ αἰῶνας ὁλοκλήρους, 
κατήντησε «παράδοσις καὶ πολλοὶ θὰ σκανδαλισθῶσιν ἐκ τῆς διορθώ- 
σεως, μὴ ἀντιλαμβανόμενοι ὅτι σκοπὸς αὐτῆς εἶνε οὐχὶ ἡ ἀθέτῃησις, ἀλλ’ 
ἡ ἀκριβεστέρα τήρησις τῆς περὶ τοῦ Πάσχα ἀποφάσεως τῆς Α΄ Οἰκου- 
μενικῆς Συνόδου, διὰ τοῦτο δὲν δεχόµεθα τὴν ἄμεσον διόρθωσιν. Προ- 
τείνοµεν ὅμως ὅπως πᾶσαι αἱ Ὀρθόδοξοι Ἐκκλησίαι ἀναλάβωσι πο- 
λυετῆ ἀγῶνα διαφωτίσεως τῶν πιστῶν. "Ὅταν δέ, μετὰ πολλὰς προ- 
φανῶς δεκαετίας, καταστῇ συνείδῆσις εἰς τὸ Πλήρωμα ἡ ἀνάγκη τῆς 
διορθώσεως, µόνον τότε θὰ ὑπάρξῃ δυνατότης ἐγκαταλείψεως τῶν 
ἐσφαλμένων ὑπολογισμῶν. 

Τελευτῶν θὰ ἐπεθύμουν νὰ ὑποδείξω εὐλαβῶς, ὅπως ἡ Ἐκκλησία τῆς 
Ἑλλάδος, καὶ ἂν ἀκόμη (ὅπερ ἀπεύχομαι) συμφωνήσῃ εἰς τὴν ἄμεσον 
διόρθῶσιν τοῦ ὑπολογισμοῦ τῆς ἰσημερίας καὶ τῆς πανσελήνου, ἀπο- 
φύγῃ ἀπολύτως νὰ συνδέσῃ τὴν διόρθωσιν πρὸς τὴν ἐπίτευξιν κοινοῦ 
ἑορτασμοῦ μετὰ τῶν ἑτεροδόξων. Ἡ Ἐκκλησία τῆς Ἑλλάδος, ἂν εὑρεθῇ 
ἐνώπιον προτάσεως περὶ κοινοῦ ἑορτασμοῦ τοῦ Πάσχα ἢ οἰασδήποτε 
ἄλλης ἑορτῆς μετὰ τῶν ἑτεροδόξων, ὀφείλει νὰ ἀρνηθῇ καὶ συζήτησιν 
κἂν περὶ τοῦ θέματος. Τοιαύτη συζήτησις πρέπει νὰ ἀποκλεισθῇ παντὶ 
σθένει καὶ πάσῃ θυσίᾳ, διότι ἀποτελεῖ ἀνατροπὴν ἐκ θεμελίων τῆς Ὀρ- 
θοδόξου Δογματικῆς καὶ ἰδίᾳ τῆς Ἐκκλησιολογίας. "Ἡ πιστεύοµεν ὅτι 
εἴμεθα ἡ Μία, Αγία, Καθολικὴ καὶ ᾽Αποστολικὴ Ἐκκλησία ἢ δὲν πι- 
στεύοµεν. Ἡ Ὀρθόδοξος Ἐκκλησία, πεποιθυῖα ὅτι αὕτη καὶ µόνη εἶνε 
τὸ Σῶμα τοῦ Χριστοῦ, ὁ στῦλος καὶ τὸ ἑδραίωμα τῆς ᾽Αληθείας, τὸ Τα- 

μεῖον τῆς Χάριτος, τὸ Ἐργαστήριον τῆς Σωτηρίας, ἐνδιαφέρεται μὲν 
ζωηρότατα περὶ τῆς εἰς αὐτὴν ἐπιστροφῆς τῶν πεπλανηµένων, ἁδιαφο- 
ρεῖ ὅμως τελείως περὶ τῶν ἐσωτερικῶν αὐτῶν ζητημάτων, ἐν ὅσῳ οὗτοι 
µένωῶσιν ἐν τῇ πλάνῃ. Ἡ Α΄ Οἰκουμενικὴ Σύνοδος ἠθέλησε νὰ θεσπίσῃ 
κοινὸν ἑορτασμόν, ἀλλὰ διὰ τὰ µέλη τῆς Ἐκκλησίας, οὐχὶ διὰ τοὺς 
ἐκτὸς αὑτῆς εὑρισκομένους. Δὲν συνεζήτησεν οὔτε μετὰ τῶν Γνωστι- 
κῶν, οὔτε μετὰ τῶν Μαρκιωνιτῶν, οὔτε μετὰ τῶν Μανιχαίων, οὔτε μετὰ 
τῶν Μοντανιστῶν, οὔτε μετὰ τῶν Δονατιστῶν, ἵνα εὕρῃ βάσιν συνεν- 
νοήσεως περὶ κοινῶν ἑορτασμῶν. Καὶ ὅτε βραδύτερον ἀπεκόπησαν ἐκ 
τοῦ Σώματος τῆς Ἐκκλησίας οἱ Αρειανοί, οἱ Νεστοριανοί, οἱ Μονοφυ- 
σῖται, οἱ Εἰκονομάχοι κ.λ.π. κ.λ.π., ἡ Ἐκκλησία οὐδέποτε διενοήθη νὰ 
προέλθῃ εἰς συνεννοήσεις μετ αὐτῶν πρὸς θέσπισιν κοινοῦ ἑορτασμοῦ 
εἴτε τοῦ Πάσχα εἴτε οἱἰασδήποτε ἄλλης ἑορτῆς. Ἡ Ἐκκλησία ρυθµίζει 
τὰ ζητήματα Αὐτῆς, λαμβάνουσα ὑπ᾿ ὄψιν ἀποκλειστικῶς καὶ µόνον τὸ 
συμφέρον τῶν μελῶν Αὐτῆς καὶ οὐχὶ τὰς ἐπιθυμίας τῶν ἐκτὸς Αὐτῆς εὑ- 
ρισκοµένων. Ἂν οἱ ἑορτασμοὶ τῶν αἱρετικῶν συμπίπτωσι μετὰ τῶν 
τοιούτων τῆς Ἐκκλησίας, ἂς συμπίπτωσιν. ᾿Αν δὲν συμπίπτωσιν, ἃς μὴ 
συμπίπτωσιν. Ἡ Ἐκκλησία δὲν συσκέπτεται ἐπὶ ἴσοις ὅροις μετὰ τῶν 
αἱρετικῶν. Διαλέγεται βεβαίως μετ αὐτῶν, ἀλλ᾽ ἵνα δείξῃ εἰς αὐτοὺς τὴν 
ῥὁδὸν τῆς ἐπιστροφῆς. Τὸ νὰ συγκροτῶνται «Οἰκουμενικὰ Συµπόσιω ἢ 
ἄλλου τύπου Συνέδρια μεταξὺ τῶν Ὀρθοδόξων καὶ τῆς πανσπερµίας 
τῶν αἱρετικῶν καὶ ἐν αὐτοῖς νὰ συσκεπτώµεθα περὶ καθορισμοῦ κοινῶν 
ἑορτασμῶν, ἐμμενόντων ὅμως καὶ τῶν μὲν καὶ τῶν δὲ (Ὀρθοδόξων καὶ 
αἱρετικῶν) ἐν τοῖς οἰκείοις Δογματικοῖς χώροις, τοῦτο ἄγνωστον καὶ 
ἀδιανόητον ὂν εἰς τὴν ἱστορίαν τῆς Ἐκκλησίας, ὅζον δὲ ἀπαισίου θρη- 
σκευτικοῦ συγκρητισμοῦ καὶ τεῖνον εἰς τὴν καθιέρωσιν τῆς ἁρμονικῆς 
καὶ ἀδιαταράκτου συνυπάρξεως ἀληθείας καὶ πλάνης, φωτὸς καὶ σκό- 
τους, µόνον ὡς «σημεῖον τῶν καιρῶν» δύναται νὰ ἑρμηνευθῇ». 
Ταῦτα εἶπον τότε, ταῦτα ἐπαναλαμβάνω καὶ σήμερον. 


Μετὰ βαθείας τιμῆς καὶ ἀγάπης ἐν Κυρίῳ Ἰησοῦ Χριστῷ 


«ΕΝΟΡΙΑ», φύλλον ὁ49, 10 Μαΐου 1974 

Η ΑΠΟΦΑΣΙΣ ΚΑΙ ΤΏ ΕΓΓΡΑΦΩΝ 


Ὑπῆρξεν ἐπιτυχεστάτη ἡ ἀπόφασις τῆς Ἱερᾶς Συνόδου ὅπως τοῦ λοι- 
ποῦ μὴ ἐπιτρέπηται ἡ συμμετοχὴ Ὀρθοδόξων Κληρικῶν εἰς τὰ Παμ- 
προτεσταντικἁ Συνέδρια, ἔνθα παρίστανται καὶ ἀρνηταὶ τοῦ Τριαδικοῦ 
Δόγματος ἀκόμη. Αἰσθανόμεθα τὴν ἀνάγκην νὰ ἐπικροτήσωμεν ἐξ ὅλης 
ψυχῆς τὴν ἀπόφασιν αὐτήν. Εὐχόμεθα δ᾽ ὅπως αὕτη ὁλοκληρωθῇ, ἁπα- 
γορευµένης καὶ τῆς τῶν λαϊκῶν θεολόγων συμμετοχῆς. Ἡ ἡμετέρα Ἐκ- 
κλησία εἶνε ἡ µόνη ἀληθὴς καὶ ἀλάθητος, ἡ µόνη διαφυλάττουσα ἀκε- 
ραίαν καὶ ἀνόθευτον τὴν Ἱερὰν Παρακαταθήκην τοῦ ᾽Αποστολικοῦ Χρι- 
στιανισμοῦ καὶ δὲν ἔχει οὐδὲν νὰ ἀναμείνῃ παρὰ τοῦ εἰς µυρία τεμάχια 
τεθραυσµένου δυστήνου Προτεσταντισμοῦ. 

Μετὰ πολλῆς δὲ θλίψεως ἠκούσαμεν, ὅτι τέσσαρες καθηγηταὶ τῆς 
Θεολογικῆς Σχολῆς τοῦ Παν/μίου ᾿Αθηνῶν ὑπέβαλον τῇ Ἱερᾷ Συνόδῳφ 
ἔγγραφον διαμαρτυρίας κατὰ τῆς ληφθείσης ἀποφάσεως, ὅπερ ἐπε- 
στράφη ὡς ἀπαράδεκτον, λόγῳ τοῦ ἀνοικείου καὶ ἀνευλαβοῦς ὕφους εἰς 
ὃ εἶχε συνταχθῆ. Δὲν ἐΐδομεν τὸ ἔγγραφον καὶ δὲν δυνάµεθα νὰ γνωρί- 
ζωμεν ποῖον τὸ ὕφος αὐτοῦ. Τὸ γεγονὸς ὅμως, ὅτι οἱ καθηγηταὶ αὐτοὶ 
διεφώνησαν πρὸς τὴν ὀρθοτάτην ἀπόφασιν τῆς Ἱερᾶς Συνόδου, ἀποδει- 
κνύει ὅτι ἔχουσιν ἀμβλὺ τὸ Ὀρθόδοξον αἰσθητήριον. Θλιβόμεθα, θλι- 
βόµεθα εἰλικρινῶς. 


«ΟΙ ΤΡΕΙΣ ΙΕΡΑΡΧΑΙ», φύλλον Μαΐου 1957 

Η ΠΑΓΚΟΣΜΙΑΣ ΗΜΕΡΑ ΠΡΟΩΣΕΥΧΗΣ 


᾿Από τινων ἐτῶν καθιερώθη καὶ εἰς τὴν χώραν ἡμῶν ἡ «ἡμέρα τῆς 
παγκοσμίου προσευχῆς τῶν φοιτητῶν». Νομίζομεν ὅτι ἀπὸ Ὀρθοδόξου 
ἀπόψεως εἶνε ἀπόβλητος καὶ ἀπαράδεκτος ἡ τοιαύτη ἑορτή. Ἐν πρώτοις 
δὲν προέρχεται ἐκ τῶν κόλπων καὶ τῆς πρωτοβουλίας τῆς Ὀρθοδόξου 
ἡμῶν Ἐκκλησίας. Ἔχει ξένην δογματικῶς τὴν προέλευσιν. Δεύτερον" 
καταντᾷ εἰς συμπροσευχὴν Ὀρθοδόξων μετὰ αἱρετικῶν, πρᾶγμα ἀπαγο- 
ρευόµενον ρητῶς καὶ ἀριδήλως ὑπὸ τῶν ἱερῶν Κανόνων. Τρίτον αἱ θο- 
ρυβώδεις παρελάσεις, αἴτινες λαμβάνουσι χώραν κατ᾽ αὐτήν, εἶνε µα- 
κρὰν τοῦ Εὐαγγελικοῦ πνεύματος, ὅπερ καταδικάζει τὰς πομπώδεις καὶ 
φαρισαϊκὰς τοιούτου εἴδους προσευχὰς καὶ ζητεῖ τοιαύτας εἰλικρινεῖς 
καὶ ἐν ταπεινώσει γινοµένας. Τέταρτον' ἡ ἡμετέρα Ἐκκλησία ἔχει χάριν 
τῶν μαθητῶν καὶ φοιτητῶν καθιερώσει ἑορτήν' τὴν ἑορτὴν τῶν «Τριῶν 
Ἱεραρχῶν». "Ας τονισθῇ κατ’ ἐκείνην τὴν ἡμέραν ἡ σημασία τῆς προσ- 
ευχῆς καὶ ἂς συσταθῇ θερμῶς καὶ ἐντόνως εἰς τοὺς φοιτητὰς νὰ προσ- 
εύχωνται πάντοτε. Δὲν ὑπάρχει λόγος νὰ ἐκτοπισθῇ ἡ Ὀρθοδόξου 
προελεύσεως ἑορτὴ αὕτη χάριν ὑπόπτου σκοποῦ νεοφανῶν ἑορτῶν. 
Αὐτὴ εἶνε ἡ γνώµη καὶ ἡ πεποίθησις ἡμῶν, καὶ αὐτοὶ οἱ λόγοι, δι’ οὓς 
θεωροῦμεν, ὡς εἴπομεν ἐν ἀρχῇ, ἀπόβλητον τὴν εἰρημένην ἑορτήν. 


«ΟΙΤΡΕΙΣ ΙΕΡΑΡΧ4ΑΙ», φύλλον Απριλίου 1954 

ΠΑΤΡΙΑΡΧΙΚΟΙ ΕΚΤΡΟΧΙΑΣΜΟΙ 


Κύριε Διευθυντά’ 


εἰς ἀπογευματινὴν Ἐφημερίδα ἐδημοσιεύθησαν προσφάτως 
δηλώσεις τοῦ Πατριάρχου ᾿Αθηναγόρου. Αἱ δηλώσεις αὗται, κρινόµεναι 
Θεολογικῶς, θὰ ἥρκουν ἵνα μηδενισθῇ πρωτοετὴς φοιτητὴς Θεολογίας. 
Προκειμένου ὅμως περὶ Πατριάρχου, τί νὰ εἴπῃ τις; Ὅτι εἶνε τελείως 
ἀθεολόγητος ἢ ὅτι προσεχώρησεν ὁριστικῶς εἰς τὴν αἴρεσιν; Καὶ τὸ 
πρῶτον δεινὸν καὶ τὸ δεύτερον χεῖρον... 

᾽Ακούσατε, παρακαλῶ, καὶ θαυµάσατε δηλώσεις Ορθοδόξου Πα- 
τριάρχου: 

«Μὰ ἔχουμε καὶ πολλὲς διαφορές, μᾶς λένε. Ποιές, Τὸ «Φιλιόκβε»; 
᾽Απὸ τὸν Τον αἰῶνα ὑπῆρχε καὶ οἱ Ἐκκλησίες δὲν εἶχαν χωρισθῆ. Τὸ 
Πρωτεῖο καὶ τὸ᾽Αλάθητο; Τί μᾶς ἑνδιαφέρει; Κάθε Ἐκκλησία θὰ 
κρατήσῃ τὰ δικά της ἔθιμα. ᾿Αν τὰ θέλῃ ἡ Καθολικἡ Ἐκκλησία, ἂς τὰ 
κρατήσῃ... "Αλλωστε, ὅλοι θεωροῦμε τὸν ἑαυτό µας ἀλάνθαστο. Στὴ 
δουλειά µας, στὴ σκέψη µας, σὲ ὅλα. Σὸ ρωτᾶ ἡ γυναίκα σου πόσο ἁλάτι 
θὰ βάλῃ στὸ φαγητό; "Οχι ἀσφαλῶς. Ἔχει τὸ ἀλάθητό της. "Ας τὸ ἔχῃ 
καὶ ὁ Πάπας, ἅμα τὸ θέλῃ. Ἐμεῖς δὲν ζητᾶμε νὰ τὸ ἔχουμε». 

ὝὭστε «ἔθιμα» εἶνε καὶ οὐχὶ δογματικαὶ διδασκαλίαι τὸ Πρωτεῖον 
καὶ τὸ ᾽Αλάθητον; Εἰς ποῖον ἐπίσημον, ἢ καὶ ἀνεπίσημον, κείµενον τοῦ 
Παπισμοῦ εἶδεν αὐτὸ ὁ Πατριάρχης; Τὸ Πρωτεῖον καὶ τὸ ᾽Αλάθητον 
εἶνε διὰ τὸν Παπισμὸν δόγματα Πίστεως, ὅροι Σωτηρίας, ἀλήθειαι ἐξ 
Οὐρανοῦ ἀποκεκαλυμμέναι, διδασκαλίαι τοῦ 'Αγίου Πνεύματος, θεσμοὶ 
θείῳ δικαίῳ καθιδρυµένοι. "Ας προκαλέσῃ ὁ Πατριάρχης µίαν ἀνάλο- 
γον δήλωσιν τοῦ Πάπα, χαρακτηρίζουσαν ὡς ἁπλᾶ τοπικὰ «ἔθιμα» 
(18Η) τὸ Πρωτεῖον καὶ τὸ ᾿Αλάθητον, καὶ μετὰ ταῦτα ἃς ἐξαγγείλῃ αὐθη- 
μερὸν τὴν ἕνωσιν! (Δὲν ὁμιλῶ περὶ τῶν ἄλλων πλανῶν τοῦ Παπισμοῦ, 
διότι αὗται, καταρρέοντος τοῦ ᾽Αλαθήτου καὶ τοῦ σατανικοῦ Πρωτείου, 
θὰ συγκαταρρεύσῶσιν ἅπασαι). 

Μέχρι τότε ὅμως ἃς μὴ ὁμιλῇ ὁ ο ας ὡς ὁμιλεῖ, διότι φωρᾶται 
ἢ θεολογικῶς ἀκατάρτιστος (μήπως δὲν εἶπεν, ἄλλωστε, ὅτι «τὸ δίπλω- 
μα τῆς θεολογίας ποὺ πῆρα κάποτε τὸ ἔχω χάσευ»;) ἢ κἡρυξ αἱρετικῶν 
θέσεων. 

Τέλος δέ, ἂν ἡ σύζυγος τοῦ λαβόντος τὴν συνέντευξιν δηµοσιογρά- 
φου, ἐφαρμόζουσα «τὸ ἀλάθητόν της», ρίψῃ μεγάλην ποσότητα ἅλατος 
εἰς τὸ φαγητόν, τί θὰ συμβῇ; Θὰ δεχθῇ ὁ σύζυγος νὰ φάγῃ τοῦτο ἢ θὰ 
ρίψῃ αὐτό, μετ’ ὀργῆς ἴσως, εἰς τὸ δοχεῖον τῶν ἀπορριμμάτων; Καὶ τὰ 

ἐδέσματα λοιπὸν τῆς πνευματικῆς τραπέζης τοῦ Πάπα, λίαν ἁλμυρὰ 
ὄντα, ἐκεῖ θὰ ἀπορριφθῶσιν ὑπὸ τῶν ἐχόντων ὑγιὲς τὸ αἰσθητήριον τῆς 
πνευματικῆς γεύσεως. ᾿ 

Μετὰ πλείστης τιμῆς 


«ΟΡΘΟ4ΟΞΟΣ ΤΥΠΟΣ», φύλλον 20.3.1970 

ΛΗΛΟΣΕΙΣ ΑΝΤΟΡΘΟΔΟΞΟΙ 


Ἐν Αθήναις τῇ 3.4.1970 
Κύριε Διευθυντά’ | 
ὁ Οἰκουμενικὸς Πατριάρχης δὲν παραλείπει εὐκαιρίαν ἵνα καὶ ἀπὸ 
κλίνης ἀσθενείας (δι’ ἣν ἀσθένειαν πάντες λυπούμεθα) συνεχίζῃ τὰ φι- 
λαιρετικὰ αὐτοῦ κηρύγματα. Οὗὕτως εἰς σημερινὴν πρωϊνὴν Ἐφημερίδα 
δημοσιεύονται νέαι δηλώσεις αὐτοῦ, καθ’ ἃς τὸ «Φιλιόκβε», ὡς μικρά 
τις καὶ ἀσήμαντος διαφορά, δὲν εἶνε ἐμπόδιον διὰ τὴν ἝἜνωσιν. 
«Ὅσον διὰ τὸ Φιλιόκβε δὲν νομίζω νὰ εἶνε κώλυμα», 
ἐδήλωσεν ἐπὶ λέξει. Πρὸ ἡμερῶν ὅμως ὁ Πατριάρχης, λησµονήσας τὸ 
σύνθημα αὐτοῦ «ἀγάπη πρὸς πάντας ἄνευ ὅρων καὶ ὁρίων», ἠπείλησεν 
ὅτι «θὰ θέσῃ ἐκτὸς Σώματος τῆς Ὀρθοδοξίας τὴν Ρωσικὴν Ἐκκλησίαν 
τῆς ᾽Αμερικῆς», ἂν αὕτη ἐπιδιώξῃ τὴν πρωτοκαθεδρίαν «ἔναντι τῶν ἄλ- 
λων Ὀρθοδόξων Ἐκκλησιῶν Βορείου καὶ Νοτίου ᾽Αμερικῆς» («Ἑστία 
3Ι.3.70). 

Ὀρθὴ βεβαίως ἡ ἀπειλὴ τοῦ Πατριάρχου, ἀλλὰ διερωτώµεθα: Πῶς ἡ 
μὲν αἴρεσις τοῦ «Φιλιόκβε» δὲν εἶνε κώλυμα διὰ τὴν Ἔνωσιν Ὀρθοδό- 
ἕων καὶ Παπικῶν, τὸ δὲ... προβάδισμα εἶνε λόγος ἀφορισμοῦ τῶν ἐν 
᾽Αμερικῇ Ρώσων καὶ διασπάσεως τῆς μεταξὺ τῶν Ὀρθοδόξων ἑνότη- 
τος; Δὲν εἶνε δυνατὴ ὑποχώρησις εἰς τὸ... προβάδισμα, ἀλλ’ εἶνε δυνατὴ 
εἰς τὸ «Φιλιόκβε»; Τὶ θὰ ἀκούσωμεν ἀκόμη!... 

Ἐπειδὴ δ᾽ ὁ Παναγιώτατος ἐπικρίνει τοὺς παραδοσιακοὺς Ὀρθοδό- 
ἔους ὡς ὑποκριτάς, διότι, ἐνῷ εὔχονται ὑπὲρ τῆς Ἑνώσεως, ἀποφεύγου- 
σι πᾶν βῆμα φέρον πρὸς αὐτήν, καὶ προτείνει εἰς αὐτοὺς «νὰ ὑποβάλουν 
προτάσεις διὰ λύσιν πραγματικὴν καὶ ὄχι νὰ ἐκφράζωνται μὲ ἀορι- 
στίαν», πρέπει νὰ ὑπομνήσωμεν ὅτι ἁδαμαντίνην βάσιν «διὰ .λύσιν πρα- 
γματικήν», ἔχει προτείνει ἡ ἐν Κων/πόλει Σύνοδος τοῦ 1805: «Πρὸς 
πραγµατοποίησιν τοῦ εὐσεβοῦς πόθου τῆς ἑνώσεως τῶν Ἐκκλησιῶν 
πρέπει νὰ ὁρισθῇ µία κοινἠ ἀρχὴ καὶ βάσις' τοιαύτη δὲ ἀσφαλὴς κοινὴ 
ἀρχὴ καὶ βάσις οὐδεμία ἄλλη δύναται νὰ εἶναι ἢ ἡ διδασκαλία τοῦ Εὐαγ- 
γελίου καὶ τῶν ἑπτὰ Οἰκουμενικῶν Συνόδων... Πᾶν δ᾽ ὅ,τι ἐν χρόνοις 
µεταγενεστέροις προσετέθη ἢ ἀφῃρέθη καθῆκον ἔχει πᾶς τις... ἵνα ἐπα- 
νορθώσῃ τὸ τοιοῦτον». Ἡ ᾿Ανατολικὴ Ἐκκλησία, συνεχίζει ἡ Σύνοδος, 
εἶνε πρόθυμος νὰ προβῇ εἰς πᾶσαν τοιαύτην ἐπανόρθωσιν. Εἶνε ὅμως 
προφανὲς ὅτι αὕτη οὔτε προσθήκας οὔτε ἀφαιρέσεις ἐνήργησεν, ἀλλὰ 
στερρῶς καὶ ἀπαραχαράκτῶς «κρατεῖ τὰ ἀρχαιοπαράδοτα δόγματα», 
ἐνῷ ἡ Δυτικὴ «διέστρεψεν αὐτὰ διὰ ποικίλων νεωτερισμῶν». Τούτου 
ἕνεκεν, ἐπάγεται ἡ Σύνοδος, «ἡ φυσικωτέρα ὁδὸς πρὸς τὴν ἕνωσίν ἐστιν 

ἡ ἐπάνοδος τῆς Δυτικῆς Ἐκκλησίας εἰς τὸ ἀρχαῖον δογματικὸν καὶ διοι- 
κητικὸν καθεστώς». Αὐτὴ καὶ µόνον αὐτὴ εἶνε ἡ βάσις τῆς ἑνώσεως! 
Μετὰ πλείστης τιμῆς 


«ΟΡΘΟΔΟΞΟΣ ΤΥΠΟΣ», φύλλον 10.4.1970 





0 ΑΡΞΑΜΕΝΟΣ «ΔΙΛΛΟΓΟΣ» ΚΛΙ 
0! ΕΞ ΑΥΤΟΥ ΚΙΝΑΥΝΟΙ 


᾿Εληξεν... αἰσίως ὁ πολυθρύλητος «Διάλογος τῆς Αγάπης) μετὰ τῶν 
Παπικῶν καί, ἐπὶ τέλους, εἰσήλθομεν εἰς τὸν «Θεολογικὸν Διάλογον»! 
᾽Αλλὰ τί σηµαίνει «Διάλογος ᾽Αγάπης καὶ «Θεολογικὸς Διάλογος»; 
Εἶνε δυνατὸν νὰ χωρισθῶσι τὰ δύο ταῦτα, δηλαδὴ ἡ ἀγάπη καὶ ἡ Θεολο- 
γία, ὅ ἐστιν ἡ ἀλήθεια; Εἶνε δυνατὸν νὰ ὑπάρξῃ Διάλογος ἀγάπης ἄνευ 
ἀληθείας ἢ Διάλογος ἀληθείας ἄνευ ἀγάπης; Ὁ θΘεὸς εἶνε καὶ 
ἀγάπη (Α΄ Ἰωάν. δ’, 8) καὶ ἀλήθεια (Ἰωάν. ιδ’, ϐ).᾽Αφοῦ λοιπὸν ἡ 
ἀγάπη καὶ ἡ ἀλήθεια εἶνε ἁδιασπάστως ἠἡνωμένα ἐν τῷ Θεῷ, 
κατὰ. φυσικὴν ἀκολουθίαν καὶ ἀναπόδραστον ἀνάγκην εἶνε ἀδιασπά- 
στως ἡνωμένα καὶ ἐν τοῖς μαθηταῖς Αὐτοῦ. «Ἐν τούτῳ γνώσονται πάν- 
τες ὅτι ἐμοὶ µαθηταί ἐστε, ἐὰν ἀγάπην ἔχητε ἐν ἀλλήλοις», εἶπεν ὁ 
Κύριος (Ἰωάν. ιγ΄ 35): ἀνανεώσας δὲ τὴν ἐντολὴν τῆς τελείας πρὸς «τὸν 
πλησίον (Ξπάντα ἄνθρωπον) ἀγάπης» (Ματθ. κβ’, 39), ἐπήγαγε καὶ περὶ 
τῆς ἀληθείας: «Πᾶς ὁ ὢν ἐκ τῆς ἀληθείας ἀκούει µου τῆς φωνῆς» καὶ 
ἑπομένως γίνεται µαθητής µου (Ἰωάν. τη’, 37). Πῶς λοιπὸν χωρίζοµεν 
τὴν ἀγάπην ἀπὸ τῆς ἀληθείας; Εἷς καὶ µόνος Διάλογος δύναται νὰ 
ὑπάρξῃ: Εἴτε «Διάλογος ἀγάπης ἐν ἀληθείᾳ», εἴτε «Διάλογος ἀλη- 
θείας ἐν ἁγάπῃ». Χριστιανικῶς οὔτε ἀγάπη ἄνευ ἀληθείας δύναται 
νὰ νοηθῇ οὔτε ἀλήθεια ἄνευ ἀγάπης. Ὅταν ἀγαπᾷς, ἀδιαφορῶν διὰ τὴν 
ἀλήθειαν, δὲν ἀγαπᾷς πράγματι. Ἡ «ἀγάπη» αὐτὴ δυνατὸν νὰ εἶνε εὐγέ- 
νεια, διπλωματία, καλοὶ τρόποι, ἄψογος συμπεριφορά, συναισθηματικὴἡ 
προσκόλλησις, ὅ,τι ἄλλο θέλεις, ἀγάπη ὅμως, ἀγάπη Χριστοῦ, δὲν 
εἶνεί Καὶ ὅταν κατέχῃς τὴν ἀλήθειαν καὶ δὲν ἀγαπᾷς, δὲν ζῇς ἐν τῇ 
ἀληθείᾳ. Δυνατὸν νὰ ἔχῃς ψιλὴν γνῶσιν τῆς ἀληθείας, δυνατὸν νὰ 
πιστεύῃς εἰς αὑτὸ καὶ ἐκεῖνο καὶ τὸ ἄλλο ὀρθὸν δόγµα, ἀλλὰ δὲν διαφέ- 
ρεις τῶν δαιμόνων" «καὶ τὰ δαιμόνια πιστεύουσι καὶ φρίσσουσυ (Ἰακ. 
β’, 19), ἀλλὰ δὲν σῴζονται! Ὁ πιστός, μιμητὴς τοῦ Κυρίου ἐν παν- 
τί, ἀγαπᾷ τοὺς πάντας. Καὶ τοὺς ἑτεροδόξους καὶ τοὺς ἀλλοθρήσκους 
καὶ τοὺς ἀθέους καὶ τοὺς ὑβριστὰς καὶ διώκτας Αὐτοῦ. ᾽Ακριβῶς δ᾽ ἐπει- 
δὴ ἀγαπᾷ αὐτούς, ἔχει «λύπην μεγάλην καὶ ἀδιάλειπτον ὀδύνην τῇ καρ- 
δίᾳ», διότι πάντες οὗτοι εἶνε μακρὰν τῆς σῳζούσης ἀληθείας. «Χριστια- 

νός» ἄνευ ἀγάπης εἶνε «χαλκὸς ἠχῶν ἢ κύμβαλον ἀλαλάζον» (Α΄ Κορ. 
ΙΥ’, 1) 


κ. α Χ 


Τί δὲ ἐννοοῦμεν λέγοντες «Διάλογον ἀγάπης ἐν ἀληθείῳ ἢ «Διάλο- 
γον ἀληθείας ἐν ἀγάπῃ»; Μήπως ὅτι θὰ ἐρευνήσωμεν, ἐν ἀγάπῃ, πρὸς 
εὕρεσιν τῆς ἀληθείας; Αὐτὴ ἡ ἔννοια τοῦ «Διαλόγου» θὰ ἦτο δυνατὸν 
νὰ εὐσταθήσῃ µόνον ἂν δύο ἄθεοι ἢ ἀγνωστικισταὶ ἀπεφάσιζον νὰ δια- 
λεχθῶσιν. "Ὅταν ὅμως διαλέγηται εἷς Ὀρθόδοξος πιστὸς μεθ’ οἱουδή- 
ποτε ἄλλου, τοιαύτη ἔννοια ἀποκλείεται ἀπολύτῶς. Παρ’ ἡμῖν ἡ ἀλήθεια 
δὲν «ζητεῖται», δὲν γίνεται ἀντικείμενον ἐρεύνης ἁπλῶς προσφέ- 
ρεται. Καὶ προσφέρεται, διότι ὑπάρχει. Καὶ ὑπάρχει, διότι παρεδόθη 
καὶ φυλάσσεται. Διάλογος λοιπὸν ἀληθείας ἐν ἀγάπῃ (ἤ, ὅπερ τὸ αὐτό, 
ἀγάπης ἐν ἀληθείᾳ), διὰ τὸν Ὀρθόδοξον σηµαίνει: Διαλέγομαι µετά τι- 
νος ἑτεροφρονοῦντος, ἐξ ἀγάπης πρὸς αὐτόν, ἵνα καταδείξω αὐτῷ ποῦ 
ἀστοχεῖ περὶ τὴν ἀλήθειαν καὶ πῶς θὰ ὁδηγηθῇ εἰς αὐτήν. Βεβαίως ὁ 
«Διάλογος» δὲν ταυτίζεται πρὸς τὴν διάλεξιν ἢ τὸ κήρυγμα. Θὰ ὁμιλήσῃ 
καὶ ἡ ἑτόρα πλευρά’ θὰ εἴπῃ τὰ ἑαυτῆς. Θὰ προβάλῃ ἀντιρρήσεις, ἐνστά- 
σεις, διαφωνίας. Ὁ σκοπὸς ὅμως τοῦ Ὀρθοδόξου θὰ εἶναι πάντοτε εἷς 
καὶ ἀμετακίνητος: Ἡ ἄνευ συμβιβασμῶν καὶ ὑποχωρήσεων κατάθεσις 
τῆς μαρτυρίας αὐτοῦ περὶ τῆς ἀληθείας καὶ ἡ ἀταλάντευτος ἐμμονὴ εἰς 
αὐτήν! Αν ὑπάρξῃ συμφωνία ἐν τῇ ἀληθείᾳ, ἔχει καλῶς' ἂν ἡ ἀλήθεια 
δὲν γένηται δεκτή, ἀπέρχεται ἐν θλίψει, ὑποτονθορύζων τὸ «κρείττων 
ἐπαινετὸς πόλεμος εἰρήνης χωριζούσης Θεοῦ»... 


κ  Χ 


Λοιπὸν εἴμεθα ὑπὲρ τοῦ «Διαλόγου» μετὰ τῶν Παπικῶν; Καὶ ναὶ καὶ 
ὄχι! Ναί, ἂν πρόκειται νὰ διαλεχθῶμεν ὑπὸ τὴν ὡς ἄνω προῦπόθεσιν. 
Χιλιάκις ὄχι, ἂν ὑπὸ τὸν «Διάλογον» νοήσωμεν ζήτησιν (Ξἔρευναν) 
τῆς ἀληθείας, δηλαδὴ ἐκκινήσωμεν ἐκ τῆς προὐποθέσεως ὅτι οὐ- 
δεὶς ἔχει ἀπόλυτον καὶ ἀκεραίαν τὴν ἀλήθειαν, ἀλλὰ πανταχοῦ ὑπάρχου- 
σι ψήγματα ἀληθείας καὶ µόρια πλάνης καὶ ἑπομένως θὰ ἐργασθῶμεν, 
ἵνα, διὰ τῆς συλλογῆς πάντων τῶν ἁπανταχοῦ κειμένων τμημάτων τῆς 
ἀληθείας, ἀπαρτίσωμεν τὸ ὅλον Σῶμα αὐτῆς καὶ ἐπ᾽ αὑτοῦ συνάψωµεν 
συμφωνίαν... Τοιοῦτον «Διάλογον» οὐδεὶς Ὀρθόδοξος -Ὀρθόδοξος 
πράγματι καὶ οὐχὶ ὀνόματι- εἶνε δυνατὸν νὰ ἐπικροτήσῃ, ἀφοῦ ἐκ προ- 
οιµίου δέχεται καὶ διακηρύσσει ὅτι τὸ Πνεῦμα τὸ "Αγιον, παραµένον 
συνεχῶς ἐν τῇ Ἐκκλησίᾳ(μίαν δὲ καὶ ὄχι πολλὰς Ἐκκλησίας ἵδρυσεν 
ὁ Χριστός), ὁδηγεῖ αὐτὴν «εἰς πᾶσαν τὴν ἀλήθειαν» (Ἰωάν. ις’, 
13). Ὁ δὲ νῦν διεξαγόµενος «Διάλογος» ἔχει ἀράγε ὀρθὰς βάσεις καὶ 
ὑγιεῖς προὐποθέσεις; ᾽Απαντῶμεν ἀπεριφράστως: Οὐδ᾽ ἐπ᾽ ἑλάχι- 

στον! Οὔτε καλῶς ἐξεκίνησεν οὔτε καλῶς ἐξειλίχθη. Κοσμικὰ καὶ 
ὄχι ἐκκλησιαστικά, ἀνθρώπινα καὶ ὄχι θεανθρώπινα, ὑπῆρξαν τὰ κίνη- 
τρα αὐτοῦ. Οἱ πάντες ἑνοῦνται εἰς Συμμαχίας καὶ Συνασπισμοὺς καὶ Οἱ- 
κονομικὰς Κοινότητας διατί νὰ ὑστερήσωμεν ἡμεῖς οἱ Χριστιανοί; 
ἐσκέφθησαν οἱ πρωταγωνισταὶ τοῦ «Διαλόγου». Ἑνούμενοι θὰ ἀποβᾶῶ- 
μεν ἰσχυρότεροι καὶ πλέον ὑπολογίσιμοι... Ἐν δὲ τῇ πορείᾳ τοῦ «Διαλό- 
γου» ἐσημειώθη σωρεία ἀντικανονικῶν ἐνεργειῶν. Τί δέ ποτε καλὸν 
προέκυψεν ἐκ τῆς παραβιάσεως τῶν ἱερῶν Κανόνων; «Μή τι συλλέγου- 
σιν ἀπὸ ἀκανθῶν σταφυλὴν καὶ ἀπὸ τριβόλων σῦκα» (Ματθ. ζ’, 16). 
᾽Αλλὰ καὶ περὶ πολλῶν ἐκ τῶν χειριζοµένων, ἀπ᾿ Ὀρθοδόξου πλευρᾶς, 
τὰ τοῦ «Διαλόγου», τί νὰ εἴπῃ τις; Προτιμότερον νὰ σιωπήσωμεν... Ὁ 
Θεὸς βεβαίως ἔδωκε βλαστοὺς εἰς τὴν ξηρὰν ράβδον τοῦ ᾽Ααρὼν καὶ 
καρπὸν εἰς στείρας κοιλίας καὶ ἐπήγασεν ὕδωρ ἐξ ἀγόνου πέτρας, ἀλλ᾽ 
αὐτὸ δὲν σηµαίνει ὅτι πᾶσα ξηρὰ ράβδος ἀνθεῖ καὶ πᾶσα στεῖρα κοιλία 
καρποφορεῖ καὶ πᾶσα πέτρα ἀναβλύζει ὕδατα. ᾿Αδιστάκτως πιστεύοµεν 
εἰς τὸ «ὥσπερ ὁρμὴ ὕδατος, οὕτως καρδία βασιλέως ἐν χειρὶ Θεοῦ: οὗ 
ἐὰν θέλων νεύσῃ, ἐκεῖ ἔκλινεν αὐτήν» (Παροιμ. κα’, 1), ἀλλ᾽ ἀγνοοῦμεν 
εἰς ποίας συγκεκριµένας περιπτώσεις ὁ Θεὸς ἀποφασίζει νὰ ἐπέμβῃ καὶ 
νὰ ἀνατρέψῃ τὸν ροῦν τῶν πραγμάτων, ἐκτρέπων, τῇ πανσθενεῖ Αὐτοῦ 
Δεξιᾷ, τὰς διανοίας «τῶν διαφόρων ἡγετῶν ἀπὸ τῆς «πονηρᾶς αὐτῶν 
ὁδοῦ» καὶ κλίνων αὐτὰς «οὗ ἐὰν θέλων νεύσῃ»... Δηλαδή, θὰ εἴπῃ τις, 
ἀποκλείεται ἐν προκειµένῳ τὸ θαῦμα; Δὲν ἀποκλείεται, ἀλλὰ καὶ δὲν 
προεξοφλεῖται... Ἑν µόνον προεξοφλεῖται μετ’ ἀσφαλείας καὶ µαθηµα- 
τικῆς βεβαιότητος: "Ότι παρὰ πᾶν σφάλμα, παρὰ πᾶν ὀλίσθημα, παρὰ 
πᾶσαν ἀπροσεξίαν καὶ ἀσύνετον ἐνέργειαν, ἢ ἀκόμη καὶ παρὰ πᾶσαν 
βλακείαν καὶ παρὰ πᾶσαν προδοσίαν, ἡ Ὀρθοδοξία θὰ ἐπιζήσῃ, διότι ὁ 
προφητεύσας τὸ ἁκατάλυτον αὐτῆς (Ματθ. ις’, 18) εἶνε ὁ Χριστός: καὶ ὁ 
Χριστὸς οὔτε πλανᾶται οὔτε ψεύδεταιὈ... 


.  Ἀ 


᾽Αλλ᾽ ἃς μὴ ἐνδιατρίψωμεν πολὺ εἰς τὰ θεωρητικά, ἀφοῦ τό... λεωφο- 
ρεῖον ἐξεκίνησεν ἤδη. Ὁ «Διάλογο ἤρχισεν. "Ας φανῶμεν λοιπὸν 
«ρεαλισταί». "Ας ἕλθωμεν εἰς τὰ πράγματα. "Ας θσῶμον τὸν δάκτυλον 
εἰς τὸν τύπον τῶν ἤλων... 

Ὑπῆρξε µέγα σφάλμα (καὶ ἴσως ἀποβῇ «μοιραῖον»...) ὅτι ὡς πρῶτον 
θέµα τοῦ «Διαλόγου» ἐτέθη τὸ περὶ Μυστηρίων. Νὰ εἴπωμεν ὅτι εἶνε 
παγίς; Οὐκ οἴδαμεν' ὁ Θεὸς οἶδεν... Ἡμεῖς φοβούμεθα φόβον μέγαν καὶ 
ἀγωνίᾳ πολλῇ συνεχόµεθα. Ὁ λόγος; Εἶνε γνωστὸν ὅτι οἱ παπικοὶ δὲν 
ἀρνοῦνται ὅτι, ἐν πλείστοις σηµείοις, ἡμεῖς οἱ Ὀρθόδοξοι εὑρισκόμεθα 
πλησιέστερον αὐτῶν πρὸς τὴν περὶ Μυστηρίων «Πρᾶξιν» τῆς ἀρχαίας 
Ἐκκλησίας. Πλὴν τούτου ὑπάρχει παρ᾽ αὐτοῖς ἡ Παπικἡ αὐθεντία, ἡ δυ- 
ναμένη τὰ πάντα δεσμεῖν καὶ λύειν, ἡ δυναµένη «ἐκριζοῦν καὶ κατασκά- 

πτειν καὶ ἀπολλύειν καὶ ἀνοικοδομεῖν καὶ καταφυτεύειν», μηδενὸς τολ- 
μῶντος νὰ ἀντιταχθῇ εἰς αὐτήν, ἀφοῦ δι’ αὐτῆς λαλεῖ... ὁ Θεός! Τί λοι- 
πὸν θὰ ἐμποδίσῃ αὐτοὺς νὰ προβῶσιν εἰς µικράς τινας καὶ ἀσημάντους 
ὑποχωρήσεις, ἕναντι πελωρίῶν ἀποτελεσμάτων, τοὐλάχιστον ἀπὸ πλευ- 
ρᾶς ἐντυπώσεων; Φαντάζεσθε ὁποίαν ἀπήχησιν θὰ ἔχῃ µία θεαµατικώ- 
τάτη καὶ ἄνευ προηγουμένου χειρονομία τοῦ Πάπα, ἀποδεχομένου καὶ 
θεσπίζοντος διὰ τὴν Ἐκκλησίαν αὐτοῦ τὴν «Τάξιν» τῶν Μυστηρίων, 
ἀπαραλλάκτως ὡς ἔχει αὗτη ἐν τῇ Ὀρθοδόξῳ Ἐκκλησίᾳ; Τὸ Βάπτισμα 
νὰ τελῆται διὰ καταδύσεων καὶ ὄχι διὰ ραντισμοῦ; Τὸ Χρῖσμα νὰ παρέ- 
χηται εὐθὺς μετὰ τὸ Βάπτισμα καὶ ὄχι µετά τινα ἔτη; Ἡ θεία Εὐχαριστία 
γὰ τελῆται δι’ ἐπικλήσεως καὶ νὰ προσφέρηται εἰς τοὺς πιστοὺς ὑπ ἀμ- 
φότερα τὰ εἴδη; Νὰ καταργηθῶσι τὰ ἄζυμα καὶ νὰ εἰσαχθῇ ὁ ἕνζυμος 
ἄρτος; Ἡ Εὐχὴ τῆς Ἐξομολογήσεως νὰ µεταβληθῇ ἀπὸ τοῦ «ἐγὼ σὲ 
συγχωρῶῦ...» εἰς τὸ «Ὁ Θεὸς συγχωρεῖ σοι...» καὶ τοῦ Βαπτίσματος ἀπὸ 
τοῦ «ἐγὼ σὲ βαπτίζω») εἰς τὸ «βαπτίζεται ὁ δοῦλος τοῦ Θεοῦ»; Μάλι- 
στα! Υἱοθετοῦνται ἅπανται! (Ταῦτα ἐνδεικτικῶς. Θὰ ἠδυνάμε- 
θα νὰ προσθέσωµεν καὶ πολλὰ ἄλλα, ὡς π.χ. τὴν δυνατότητα χειροτο- 
νίας ἐγγάμων Διακόνων καὶ Πρεσβυτέρων, ἀρκοῦσιν ὅμως τὰ µνηµο- 
νευθέντα. Εἶνε µάλιστα ἐνδεχόμενον νὰ ἔχωσιν ἤδη, μετὰ τὴν Β΄ Βατι- 
κανὴν Σύνοδον, συντελεσθῆ προσαρµογαί τινες ἐκ τῶν ἀναφερομένων). 
Ὁπότε..., ὁπότε ποῦ θὰ σταθῶμεν ἡμεῖς; “Η μᾶλλον ποῦ θὰ κρυφθῶμεν; 
«Φωνὴ σάλπιγγος, σύριγγός τε καὶ κιθάρας, σαμβύκης τε καὶ ψαλτη- 
ρίου, συμφωνίας καὶ παντὸς γένους μουσικῶν» ὑψωθήσεται µέχρι τῶν 
ἄστρων' γενήσονται δὲ «αἱ φωναὶ τῆς σάλπιγγος προβαίνουσαι σφό- 
δρα). Τόσον οἱ Παπικοὶ ὅσον καὶ οἱ ἑνωτικοὶ «Ὀρθόδοξου», γαυριῶν- 
τες καὶ κορυβαντιῶντες καὶ ἀλαλάζοντες, θὰ παρουσιάζωσιν αὐτὰς τὰς 
ἁπλᾶς καὶ ὅλως ἀνωδύνους διὰ τὸν Παπισμὸν συμμορφώσεις 
πρὸς τὴν Παράδοσιν, ὡς µεγάλας καὶ σποὺδαίας «θυσίας» τῆς 
ἑτέρας πλευρᾶς χάριν τῆς ἑνότητος. Καἱ θὰ καλῶσι πιεστικώτατα καὶ 
φορτικώτατα (οἱ δὲ ἐνωτικοὶ ἡμέτεροι, καὶ ἱταμώτατα) καὶ τὴν ἡμετέραν 
πλευρὰν ὅπως προβῇ καὶ αὕτη εἰς «ὑποχωρήσεις» καὶ «θυσίας» χάριν 
τῆς ἑνότητος. Τί θὰ πράξωµεν τότε; Θὰ διασαφήσωµεν ὅτι ἡ χειρονομία 
αὕτη, ὅσον θεαµατικὴ καὶ ἐντυπωσιακὴ καὶ ἄν εἶνε, ὅσον θάμβος καὶ ἄν 
προκαλῇ εἰς τοὺς μὴ εἰδότας τὸ βάθος τῶν πραγμάτων, οὐδεμίαν οὖσια- 
στικὴν ὑποχώρῆσιν συνιστᾷ καὶ ὅτι αἱ πλάναι τοῦ Παπισμοῦ, ἀκόμη καὶ 
εἰς τὴν περὶ Μυστηρίων διδασκαλίαν͵ (ἄλλο πρᾶγμα ἡ τελεσιουρ- 
γία τῶν Μυστηρίων καὶ ἄλλο ἡ περὶ αὐτῶν δογματικὴ διδασκαλία. 
Μήπως καὶ οἱ Οὐνῖται δὲν ἔχουσι τὸ Ὀρθόδοξον Τυπικὸν τελεσιουρ- 
γίας τῶν Μυστηρίων; Τί τὸ ὄφελος ἐκ τῆς ἐξωτερικῆς ὁμοιότητος, ἀφοῦ 
πιστεύουσιν ὅτι ἡ δι’ αὐτῶν µεταδιδοµένη Χάρις εἶνε κτιστή;, Ἡ δογµα- 
τικὴ διαφορὰ εἶνε βαθυτάτη καὶ θεµελιώδης:) παραμµένουσιν ἀκέραιαι; 
᾽Αλλὰ ποῖος θὰ ἀκούῃ; Αἱ φωναὶ τῶν «μέγα ἠχουσῶν σαλπίγγων», ἐκ- 
πεμπόμεναι ἐκκωφαντικῶς ἀπὸ τηλοψίας, ἀπὸ ραδιοφώνου, ἀπὸ Ἐφη- 


44 


µερίδων, ἀπὸ Περιοδικῶν, ἀπὸ βιβλίων, ἀπὸ βημάτων αἰθουσῶν, θὰ 
πνίγωσι πᾶσαν παραφωνίαν... Θά εἴμεθα τότε οἱ φανατικοί, οἱ ἁδιάλλα- 
κτοι, οἱ ἄνθρωποι τοῦ µίσους, τὰ ὅστρακα τὰ προσκεκολληµένα εἰς τοὺς 
τύπους, οἱ μὴ ἐπιθυμοῦντες τὴν ἕνωσιν κ.λ.π., κ.λ.π..᾽Αντιθέτως οἱ Πα- 
πικοὶ θὰ εἶνε οἱ ἄνθρωποι τῆς ἀγάπης, τὰ φωτεινὰ πνεύματα, οἱ συλλα- 
βόντες τὰ μηνύματα τῶν καιρῶν, οἱ ἀληθινοὶ μαθηταὶ τοῦ Ἰησοῦ κ.τ.τ.. 
Καὶ ἄν μὲν σταθῶσιν ἕως ἐκεῖ τὰ πράγματα, καὶ πάλιν τὸ κακὸν δὲν θὰ 
εἶνε μικρόν, διότι οἱ ἡμέτεροι ᾽Αντιπρόσωποι, διὰ µόνης τῆς συμµετο- 
χῆς αὐτῶν εἰς ἕνα ἀθεολόγητον «Θεολογικὸν Διάλογον», θὰ ἔχωσι 
δώσει τὴν εὐκαιρίαν εἰς τοὺς Παπικοὺς νὰ προβῶσιν εἰς τὰς ρηθείσας 
θεαματικὰς χειρονοµίας καὶ νὰ καταδημαγωγήσωσιν ἀνέτως καὶ εὐκό- 
λως, προκαλοῦντες ἅμα δεινὴν σύγχυσιν καὶ µέγαν σάλον. ᾽Αλλὰ θὰ 
σταθῶσι µόνον ἕως ἑἐκεῖ τὰ πράγματα ἤ θὰ φθάσωµεν εἰς ἔτι χείρονας 
καταστάσεις; «ζωδέ ἐστιν ἡ κρίσιςο τῶν ἡμετέρων Αντιπροσώπων: 
Μήπως τότε, ἵνα μὴ φανῶσιν αὐτοὶ «κατώτεροι τῶν περιστάσεων», ἤ 
καὶ ἕνεκα καταπτοήῄσεως ἐκ τῆς γενικῆς καὶ θυελλώδους κατακραυγῆς 
τοῦ κόσμου, τοῦ «ἐν τῷ πονηρῷ κειµένου κόσμου», ἤ καὶ λόγῳ ζά- 
λης ἐκ τῆς δίνης τῶν «ἀπροσδοκήτων ἐξελίξεων», προχωρήσωσι καὶ 
αὐτοὶ κατὰ ἕν βῆμα; Συμφωνήσωσι, δηλαδή, εἰς τὴν ἀμοιβαίαν µυστη- 
ριακὴν κοινωνίαν; «Κρούσματω παροχῆς Μυστηρίων εἰς Παπικούς, 
καὶ εἰς ἄλλους ἑτεροδόξους, ἐσημειώθησαν ἀναμφιβόλως πολλάκις ἕως 
σήμερον (ἀκόμη καὶ κατὰ τοὺς προηγηθέντας αἰῶνας), τοῦτο ὅμως, 
ὅσον βαρὺ καὶ ἄν εἶνε -καὶ εἶνε ὄντως βαρύτατον-- δὲν παύει νὰ ἀποτελῇ 
μεμονωμένην πως παράβασιν τούτων ἤ ἐκείνων τῶν Ἱερέων ἤ Ἐπισκό- 
πων, ἤ, ἔστω, ὀλιγομελῶν Συνόδων τοπικῶν Ἐκκλησιῶν. ᾽Αλλ᾽ ἡ τυχὸν 
ἐπίσημος «Συμφωνίω τῶν Αντιπροσώπων πασῶν τῶν Ὀρθοδόξων Ἐκ- 
κλησιῶν μετὰ τῶν Παπικῶν, ὅπως προχωρήσωμεν εἰς τοὶοῦτον βῆμα, 
θὰ ἦτο ἔγκλημα κατὰ τῆς Ἐκκλησίας, καὶ μάλιστα «ἰδιαζόντῶς εἰδε- 
χθές», κατὰ τὴν κοσμικἠν νοµικὴν ὁρολογίαν. Τί δὲ θὰ συµβῇ, ἐὰν ἀπο- 
τολμηθῇ τοιαύτη ὀλέθριος «Συμφωνία»; 

Πρῶτον: Ὁ Παπισμὸς θὰ ἔχῃ, τοὐλάχίστον κατὰ τὸ φαινόµενον, 
θριαμβεύσει. Εἶνε ἀμφίβολον ἂν θὰ ἔχῃ πλέον διάθεσιν διὰ περαιτέρω 
συζητήσεις. Δὲν στερεῖται εὐφυῖας... Γνωρίζει ὅτι ἄν ποτε ἐπετύγχανε 
τὴν ἀμοιβαίαν μυστηριακὴν κοινωνίαν, θὰ ἠδύνατο εὐχερέστατα νὰ 
ἀπορροφήσῃ ὀλίγον κατ’ ὀλίγον τοὺς Ὀρθοδόξους. Ὁπότε ἡ «ἕνωσιορ 
θὰ ἐπέλθῃ αὐτομάτως καὶ ἆε {βοίο. Διατί λοιπὸν νὰ προχὠρήσῃ εἰς ἄλ- 
λας συζητήσεις; Θὰ εὕρῃ µυρίους τρόπους, ὥστε ὁ «Διάλογος» νὰ ἀτο- 
νήσῃ καὶ νὰ ἐκφυλισθῇ. Ἴσως δι’ αὐτό ἐλέχθη ἀπὸ τοῦδε ὅτι θὰ εἶνε µα- 
κρότατος... Πρέπει νὰ κατανοήσωµεν ὅτι τὸν Παπισμὸν δύο, κυρίως, 
πράγματα ἐνδιαφέρουσι. ΤΟ ΠΡΩΤΕΙΟΝ ΚΑΙ ΤΟ ΑΛΑΘΗΤΟΝΙ! 
Ἐκεῖ ἔχει τὴν μεγίστην εὐαισθησίαν. Ἐκεῖ «πονεῦ) πολύ. Διὰ πάντα τὰ 
ἄλλα (ἴσως μηδὲ τοῦ ΕΙοριε ἐξαιρουμένου) θὰ δείξῃ πολλὴν ἀνοχὴν 
καὶ πολλὴν συγκατάβασιν... 

Δεύτερον: Ἡ Ὀρθόδοξος Ἐκκλησία θὰ δοκιµασθῇ δεινῶς. Θὰ χωρι- 
σθῶμεν εἰς «ἐνωτικούο) καὶ «ἀνθενωτικούς». Ἄς μὴ νοµίζωσιν οἱ Αντι- 
πρόσωποι τῆς ἡμετέρας πλευρᾶς ὅτι ἀρκεῖ µία τοιαύτη «Συμφωνία», ἵνα 
δεσμεύσῃ τὴν Ὀρθόδοξον Ἐκκλησίαν. Θὰ γευθῶσι πικρὰν ἀπογοήτευ- 
σιν... Θὰ ἀναμείνῃ αὐτοὺς ἡ τύχη τῶν ὑπογραψάντων τὴν ψευδένωσιν 
τῆς Φερράρας - Φλωρεντίας. "Ας ρίψωσιν ἓν βλέμμα εἰς τὴν Ἱστορίαν. 
Μἡ εἴπωσιν «ἐν τῇ καρδίᾳ αὐτῶν» ὅτι ἄλλοι τότε ἦσαν οἱ καιροί, ἄλλαι 
αἱ συνθῆκαι, ἄλλαι αἱ καταστάσεις. Βεβαίως ἄλλα ἦσαν ταῦτα, ἀλλ᾽ ὁ 
Θεὸς εἶνε ὁ αὐτός! Καὶ ὁ Θεὸς δὲν θὰ ἐπιτρέψῃ τὸν ἀφανισμὸν 
τῆς Κληρονομίας Αὐτοῦ. Ὁ Θεὸς «οὐ τέχνῃ περιγίνεται τοῦ χειμῶνος, 
ἀλλὰ νεύμµατι λύει τὴν ζάλην». «Αποστέλλει τὰς σφηκίας προτέρας 
ἡμῶν» καὶ δι’ αὐτῶν διαλύει µυριανθρώπους στρατιάς. Αν οἱ ᾽Αντιπρό- 
σωποι τῆς ἡμετέρας πλευρᾶς δὲν ἐπιθυμῶσι νὰ ρίψῶσι τὴν Ἐκκλησίαν 
εἰς χαλεπὸν κλύδωνα, ἂς προσέξωῶσι πολύ. Ὁ κίνδυνος µέγας. Αἱ εὐθῦ- 
ναι, ἃς ἐπωμίσθησαν, εἶνε ὄχι ἁπλῶς ἱστορικαί, ὄχι ἁπλῶς πελώριαι, 
ἀλλ᾽ αὐτόχρημα συνθλιπτικαί. ᾿Ἡ θὰ κρατήσωσι τὴν «καλὴν ὁμολο- 
γίαν» µέχρι τέλους καὶ θὰ δοξασθῶσιν ἢ θὰ συμβιβασθῶσιν εἰς τὰ θέµα- 
τα τῆς Πίστεως καὶ θὰ κρημνισθῶσιν εἰς τὴν ἄβυσσον. ”Ας ἠχῶσιν 
ἔναυλα εἰς τὰ ὦτα αὐτῶν τὰ θεόπνευστα λόγια τοῦ Μαρδοχαίου πρὸς 
τὴν Ἐσθήρ, ζητοῦντος νὰ διακινδυνεύσῃ καὶ αὐτὴν τὴν ζωὴν αὐτῆς, ἵνα 
προασπίσῃ τὸν Ἰσραήλ: «... ἐὰν παρακούσῃς ἐν τούτῳ τῷ καιρῷ, ἄλ.- 
λοθεν βοήθεια καὶ σκέπη ἔσται τοῖς Ἰουδαίοις, σὺ δὲ 
καὶ ὁ οἶκος τοῦ πατρός σου ἀπολεῖσθε' καὶ τίς οἶδεν 
εἰ εἰς τὸν καιρὸν τοῦτον ἐβασίλεύυσας;» (Ἐσθ. δ’, 14). Ταῦ- 
τα δὲν λέγονται βεβαίως δι’ ὅσους ἐκ τῶν ᾽Αντιπροσώπων ἔχουσιν ἤδη 
δώσει ἀποδείξεις ὅτι πιστεύοὺσιν εἰς τὸν Οἰκουμενισμὸν καὶ ὄχι εἰς τὴν 
Ὀρθοδοξίαν καὶ παρ᾽ ὧν, ἀνθρωπίνως, οὐδὲν καλὸν ἀναμένεται' λέγον- 
ται διὰ τοὺς λοιπούς. "Ας μὴ λησμονῶσιν οὐδ᾽ ἐπὶ στιγμὴν οὗτοι ὅτι 
ὑπὲρ πᾶσαν ἐγκόσμιον σκοπιμότητα κεῖται ἡ ἀλήθεια τῆς Πίστεως! Καὶ 
«εἰς τὰ τῆς Πίστεως οὐκ ἐγχωρεῖ συγκατάβασις». Μακρὰν ἀπ᾿ αὐτῶν 
πᾶς φόβος, πᾶσα λιποψυχία, πᾶσα διάθεσις εὐαρεστήσεως ἀνθρώπων 
ἐπὶ θυσίᾳ τῆς ἀληθείας. Τὸ Πνεῦμα τὸ Αγιον βοᾷ: «Μή φοβεῖσθε ὀνει- 
δισμὸν ἀνθρώπων καὶ τῷ φαυλισμῷ αὐτῶν μἡ ἡττᾶσθε» (Ἡσ. να’, 7). 


ᾱε ας 


Λοιπὸν νὰ µαταιώσωμεν τὸν ἤδη «ἐπ᾽ αἰσίοις (γράφε ἀπαισίοις) οἰω- 
νοῖς ἀρξάμενον Διάλογον»; Ναί, ἂν πρόκειται νὰ συνεχισθῇ ὑπὸ τὰς πα- 
ρούσας σαθρὰς θεολογικῶς προὔποθέσεις καὶ ἐν τελείᾳ ἀδιαφορίᾳ πρὸς . 
τὰς ἐπιταγὰς τῶν Ἱερῶν Κανόνων. ἼΟχι, ἂν πρόκειται νὰ δυεξαχθῇ κατὰ 
τρόπον δογματικῶς καὶ κανονικῶς ἀνεπίληπτον, ὁπότε, πλὴν ἄλλων, 
πρέπει καὶ νὰ κατευθύνωµεν αὐτὸν ἀπ᾿ ἀρχῆς ἔνθα δεῖ: "Οχι εἰς τὴν πε- 

/. ριφέρειαν, ἀλλ᾽ εἰς τὸ κέντρον’ ὄχι εἰς τὰ ἄκρα, ἀλλ᾽ εἰς τὴν καρδίαν τοῦ 

Παπισμοῦ: Εἰς τὸ Πρωτεῖον καὶ τὸ ᾿Αλάθητον! Ἐὰν ἐκεῖ 
διαφανῇ τάσις ὑποχωρήσεως, ἐὰν διαπὶστωθῇ διάθεσις διορθώσεως, 
ἐὰν ἐκδηλωθῇ θέλησις ἀποσκορακίσεως τῶν δύο αὐτῶν πλανῶν, τότε 
ἀγαλλομένῳ ποδὶ καὶ σκιρτώσῃ καρδίᾳ προχωροῦμεν περαιτέρῳ' συζη- 
τοῦμεν καὶ τὰ λοιπὰ θέµατα, τελευταῖον δὲ τὸ θέµα περὶ τοῦ Μυστη- 
ρίου τῆς θείας Εὐχαριστίας, ὅπερ, ὅλως ἀθεολογήτως, ἐτέθη πρῶτον ἐν 
τῇ θεµατολογίᾳ τοῦ «Διαλόγου». ᾽Αναμφιβόλως δὲ δὲν ἑτέθη τυχαίως. 
Μόνον ἀφελεῖς δὲν διακρίνουσιν ὁποία σκοπιµότης ὑπηγόρευσε τὴν 
πρόταξιν τοῦ θέµατος αὐτοῦ. Εἶνε ἱστοῦ ἀράχνης διαφανέστερα τὰ έλα- 
τήρια τοῦ καθορισμοῦ τῆς σειρᾶς τῶν πρὸς συζήτησιν θεμάτων. Ὁ στό- 
χος εἶνε λίαν εὐδιάκριτος:᾿ Ας συμφωνήσωμεν εἰς τὰ περὶ τῆς θείας Εὐ- 
χαριστίας, ἵνα φθάσωµεν συντόµως εἰς τὸ κοινὸν Ποτήριον, καὶ μετὰ 
ἔχομεν χρόνον νὰ συζητῶμεν... µέχρι τῆς συντελείας τῶν αἰώνων διὰ 
τὰς ἄλλας μεταξὺ ἡμῶν διαφοράς. ᾽Αλλ’ ἐν τῷ µακραίωνι βίῳ τῆς Ἐκ- 
κλησίας οὐδέποτε ἡ θεία Εὐχαριστία ὑπῆρξε µέσον πρὸς ἐπίτευξιν τῆς 
ἑνότητος' πάντοτε ἀπετέλει τὴν σφραγῖδα καὶ τὸ ἐπιστέγασμα τῆς ἤδη 
ἐπιτευχθείσης ἑνότητος ἐν τῇ πίστει. Οὐδέποτε ἀπετέλεσε τὴν ἀπαρχὴν 
τῆς πρὸς ἕνωσιν πορείας, ἀλλὰ πάντοτε τὴν εὐτυχῆ κατάληξιν καὶ τὸ αἴ- 
σιον τέρµα αὐτῆς. Ἡ ἕνωσις δὲν ἄρχεται ἀπὸ τοῦ ἁγίου Ποτηρίου’ περα- 
τοῦται καὶ ὁλοκληροῦται ἐν αὐτῷ. Ὁ µόσχος ὁ σιτευτὸς δὲν ἐτύθη καὶ 
δὲν παρετέθη ἵνα προκαλέσῃ τὴν εἰς τὴν πατρικὴν οἰκίαν ἐπάνοδον τοῦ 
᾽Ασώτου, ἀλλ᾽ ἵνα πανηγυρισθῇ ἡ ἤδη γενοµένη ἐπιστροφή. Δὲν οἰκο- 
δομοῦμεν ἐκ τῆς ὀροφῆς, ἀλλ᾽ ἐκ τῶν θεμελίων... Αν οἱ ἡμέτεροι θελή- 
σωσι νὰ πειραματισθῶσιν ἐπὶ τοῦ ἀντιθέτου, ἓν θὰ ἐπιτύχωσιν: Ἡ ὁρο- 
φῄή, ἣν θὰ ἐπιχειρήσωσι νὰ κτίσωσιν ἄνευ θεμελίων, θὰ καταρρεύσῃ 
ροιζηδὸν καὶ θὰ καταπλακώσῃ αὐτούς... 


ας ας 


"Ας ἀγαπῶμεν τὴν ἕνωσιν, τὴν τῶν πάντων ἕνωσιν' ἃς εὐχώμεθα ὑπὲρ 
αὐτῆς ἃς ἐργαζώμεθα δι’ αὐτήν. ᾽Αλλὰ προσοχή! Ἡ ἕνωσις -ἡ ἐν ἀλη- 
θείᾳ ἕνωσις- εἶνε καλἠὴ καὶ ἁγία, διότι εἶνε θέλημα τοῦ Κυρίου, Ὅστις 
ἐθυσιάσθη «ἵνα τὰ τέκνα τοῦ Θεοῦ τὰ διεσκορπισµένα συναγάγῃ εἰς ἕν» 
(Ἰωάν. ια’, 52). Εἶνε καλἡ καὶ ἁγία, διότι ἡ ἐν Χριστῷ ἀγάπη διακαῶς 
ἐπιθυμεῖ τὴν εἴσοδον πάντων εἰς τῆς ἀληθείας τὰ ἅγια σκηνώµατα καὶ 
ὀδυνᾶται διὰ τὴν παραμονὴν αὐτῶν εἰς τῆς πλάνης τὰ νοσηρὰ τενάγη. 
Δι’ αὐτό, καὶ µόνον δι’ αὐτό, εἶνε καλή καὶ ἁγία ἡ ἕνωσις. Εἶνε τραγικὸν 
νὰ βλέπωμεν (καὶ νὰ ἐπιδιώκωμεν ὅπως-ὅπως) τὴν ἕνῶσιν ὡς ἀρι- 
θμητικὴν αὔξησιν (!), ἵνα οὕτως... ἀντιμετωπίσωμεν ἰσχυρότερον 
καὶ ἀποτελεσματικώτερον τὸ στρατόπεδον τῶν ἀντιθέων δυνάµεων!... 
Ἡ ἕνωσις (ἐπαναλαμβάνομεν' ἡ ἐν ἀληθείᾳ καὶ οὐχὶ ἡ ἐν πλάνῃ ἕνωσις) 
δὲν εἶνε µέσον δι’ ἐπιδίωξιν οἱουδήποτε σκοποῦ, ἔστω καὶ ἱεροῦ. ἡ ἕνω- 
σις, ὡς ἐπανάγουσα τὰ πλανηθέντα τέκνα εἰς τὴν σωτήριον ἀγκάλην τοῦ 

Πατρός, εἶν αὐτοσκοπός! Ἡ ἀριθμητικὴ αὔξησις εἶνε φυσικἡ συν- 
έπεια τῆς ἑνώσεως, εἶνε ἀποτέλεσμα αὐτῆς ἐπερχόμενον ἀναγκαίως 
καὶ αὐτομάτως. Ἐπ᾽ οὐδενὶ λόγῳ εἶνε δυνατὸν νὰ τεθῇ ὡς κίνητρον καὶ 
σκοπὸς αὑτῆς. 

Εἰς τὰς πνευματικὰς µάχας δὲν ὑπολογίζονται οἱ ἀριθμοί. «Εἶἷς διώκει 
χιλίους καὶ δύο μετακινοῦσι µυριάδαο». Καὶ γὰρ «Θεὸς ὁ πολεμῶν». Ὁ 
βασιλεὺς τῆς Συρίας, θέλων νά πλήξῃ τόν Προφήτην Ἐλισαῖον, ἵνα 
οὕτω καταβάλῃ τὸν Ἰσραήλ., ἀπέστειλεν εἰς τὴν πόλιν Δωθαϊμ, ἔνθα οὗ- 
τος εὑρίσκετο, «ἵππον καὶ ἅρμα καὶ δύναμιν βαρεῖαν καὶ ἦλθον νυκτὸς 
καὶ περιεκύκλωσαν τὴν πόλιν' καὶ ὥρθρισεν (Ξἐξύπνησεν) ὁ λειτουργὸς 
(Ξὑπηρέτης) Ἐλισαιὸ ἀναστῆναι καὶ ἐξῆλθε, καὶ ἰδοὺ δύναµις κυκλοῦσα 
τὴν πόλιν καὶ ἵππος καὶ ἅρμα, καὶ εἶπε τὸ παιδάριον πρὸς αὐτόν ὦ κύ- 
ριε, πῶς ποιήσωµεν; Καὶ εἶπεν Ἐλισαιέ  µή φοβοῦ, ὅτι πλείους 
οἱ μεθ) ἡμῶν ὑπὲρ τοὺς μετ) αὐτῶν. Καὶ προσηύξατο Ἐλι- 
σαιὸ καὶ εἶπε' Κύριε, διάνοιξον δὴ τοὺς ὀφθαλμοὺς τοῦ παϊιδαρίου καὶ 
ἰδέτω: τὸ ὄρος πλῆρες ἵππων καὶ ἅρμα πυρὸςπερικύκλῳ 
Ἐλισαιέ...» (Δ΄ Βασ.στ’. Ι4κ.ὲ.). Ταξιαρχίαι πυρίνων ᾽Αγγέλων πε- 
ριέβαλλον καὶ ὑπερήσπιζον τὸν ἀδύνατον καὶ διωκόµενον Προφήτην... 
Πιστεύοµεν ἢ εἶνε «μῦθος τὰ καθ’ ἡμᾶς»; 


κά 


Τέλος λόγου: Αν οἱ Παπικοὶ ἐπανέλθωσιν εἰς τὴν ἁγίαν Πίστιν τῆς 
Ἐκκλησίας τῶν Οἰκουμενικῶν Συνόδων, ὑποδεχόμεθα αὐτοὺς ἀνοι- 
κταῖς ἀγκάλαις καὶ ἀγαλλομένῃ καρδίᾳ. Τοῦτο δὲ ὄχι διὰ τὴν αὔξησιν 
τῆς ἐγκοσμίου δυνάµεως τῶν Χριστιανῶν (ἐπὶ τέλους, ἃς παύσωμεν νὰ 
ὑποκύπτωμεν συνεχῶς εἰς τὸν τρίτον πειρασμὸν τοῦ Χριστοῦ!), ἀλλὰ 
διὰ τὴν ἱκανοποίησιν τοῦ πόθου τοῦ Κυρίου, ὅστις εἶνε καὶ πόθος πάν- 
των τῶν ἀληθινῶν μαθητῶν Αὐτοῦ, δηλαδἠὴ διὰ τὴν πλήρωσιν τοῦ Πα- 
τρικοῦ Οἴκου. ᾿Αν διατηρήσῶσι τὰς πλάνας αὐτῶν, ἂν συνεχίζῶσι τὴν 
προσκόλλησιν εἰς τὰ δαιμονικὰ ἐφευρήματα τῶν Πρωτείων καὶ τῶν 
᾽Αλαθήτων, ἂς µείνῃ ὡς ἔχει ἡ πτωχὴ καὶ καθημαγμµένη καὶ ταπεινὴ καὶ 
κοσμικῶς ἀδύνατος Ὀρθοδοξία. ᾽Αρκεῖ εἰς αὐτὴν ὁ ἀσύλητος θησαυρὸς 
τῆς ἀληθείας. «Καὶ ἡ ἀλήθεια µεγάλη καὶ ἰσχυροτέρα παρὰ πάντα' πᾶσα 
ἡ γῆ τὴν ἀλήθειαν καλεῖ καὶ ὁ οὐρανὸς αὐτὴν εὐλογεῖ, καὶ πάντα τὰ ἔργα 
σείεται καὶ τρέμει, καὶ οὐκ ἔστι μετ’ αὐτῆς ἄδικον οὐδέν... ἡ δὲ ἀλήθεια 
μένει καὶ ἰσχύει εἰς τὸν αἰῶνα καὶ ζῇ καὶ κρατεῖ εἰς τὸν αἰῶνα τοῦ αἰῶ- 
νος... καὶ αὐτῇ ἡ ἰσχὺς καὶ τὸ βασίλειον καὶ ἡ ἐξουσία καὶ ἡ µεγαλειό- 
της τῶν πάντων αἰώνων. Εὐλογητὸς ὁ Θεὸς τῆς ἀληθείαο (Α΄ Ἔσδρ. δ’, 
35 κ.ὲ.).᾽Αμήν! - 


«ΟΡΘΟΑΟΞΟΣ ΤΥΠΟΣ», φύλλον 17.10.1950 


Περὶ τὸν «Ζηλωτισμύν» 

ΑΝΟΌΙΚΤΗ ΕΠΙΣΤΟΛΗ 
ΠΡΟΣ ΤΟΥΣ ΑΔΕΛΦΟΥΣ ΠΛΛΑΙΟΗΜΕΡΟΛΙΓΙΤΑΣ 


᾿Αδελφοὶ καὶ Πατέρες' 

τὸ Περιοδικὸν τοῦτο, ὡς καλῶς ἅπαντες γνωρίζετε, ἀνέκαθεν εἶδε 
μετὰ βλέμματος πλέον ἢ συμπαθοῦς καὶ μετ’ ἀγάπης πλέον ἢ θερμῆς καὶ 
εἰλικρινοῦς τὴν παράταξιν τῶν ὁπαδῶν τοῦ Παλαιοῦ Ἡμερολογίου, 
δηλαδή ὑμᾶς. Ὑπῆρξε πάντοτε θερμὸς συνήγορος τῶν ἐπὶ τῆς ἐλευθε- 
ρίας δικαιωμάτων ὑμῶν καὶ πικρὸς κατήγορος τῶν ὑπερβάσεων τῆς: 
κρατούσης Ἐκκλησίας, ἥτις ἐπανειλημμένως ἐπελάθετο τοῦ Χριστιανι- 
κοῦ πνεύματος καί, ἐκλαβοῦσα ἑαυτὴν ὡς ἀστυνομικὸν κράτος, ἐξήγει- 
ρε καθ’ ὑμῶν θλιβεροὺς καὶ τοῦτ αὐτὸ ἀγρίους διωγμούς. Ἐστιγματίσα- 
μεν πολλάκις τὰ διαπραττόµενα καὶ μετὰ τοῦ Μ. ᾿Αθανασίου διεκηρύξα- 
μεν, ὅτι «Οὐ ξίφεσιν ἢ βέλεσιν οὐδὲ διὰ στρατιωτῶν ἡ ἀλήθεια καταγ- 
γέλλεται, ἀλλὰ πειθοῖ καὶ συμβουλίῳ» (Ε.Π. Μίρπε 25, 732). --Ἐν ὀνό- 
ματι λοιπὸν αὐτῆς τῆς συµπαθείας καὶ αὐτῆς τῆς ἀγάπης ἡμῶν τῆς ἆδελ- 
φικῆς, παρακαλοῦμεν ὅπως ἀκούσητε σήμερον ὅσα κατωτέρω θὰ εἴπω- 
μεν: 

Ὁ µακρόθυµος Θεὸς παρεχώρησε κατὰ τὸ παρελθὸν ἵνα ἡ Ἐκκλησία 
τῆς Ἑλλάδος µεταβάλῃ, ἄνευ συμφωνίας πασῶν τῶν ἐπὶ µέρους Ὀρθο- 
δόξων Ἐκκλησιῶν, τὸ ἰσχῦον τότε Ἡμερολόγιον. Καὶ οὕτως ἐδιχάσθη 
ἑορτολογικῶς ἡ Ὀρθοδοξία. Ἡ μεταρρύθµισις τοῦ Ἡμερολογίου, ἔγρα- 
φεν ὁ πολὺς ᾽Ανδροῦτσος, «μὴ ἐπιχειρηθεῖσα, ὡς ἔδει, ἀπὸ κοινῆς τῶν 
Ἐκκλησιῶν ἀρχῆς, ἐπήνεγκε τὸ λυπηρότατον τῆς διαιρέσεως φαινόµε- 
νον, τὴν αὐτὴν ἡμέραν τῶν μὲν ἑορταζόντων, τῶν δὲ µή, καὶ ἐγένετο 
πηγὴ σκανδαλισμοῦ καὶ διαιρέσεων παρὰ τοῖς πιστοῖς» («Συµβολική», 
σελ. 418). 

Ὁ ἑορτολογικὸς οὗτος διχασμὸς ἦτο δυνατὸν νὰ ἐπενέγκῃ καὶ κα- 
νονικὸν διχασμὸν τῆς Ὀρθοδόξου Καθολικῆς Ἐκκλησίας. Διότι 
πᾶσαι αἱ ἐπὶ µέρους Ὀρθόδοξοι Ἐκκλησίαι, αἱ ἐμμείνασαι ἐν τῷ Πα- 
λαιῷ Ἡμερολογίῳ, ἡ δύναντο͵ ἐὰν ἤθελον, νὰ διακόψωώσι πᾶσαν κοι- 
νωνίαν πρὸς τὴν Ἐκκλησίαν τῆς Ἑλλάδος καὶ νὰ κηρύξωσιν αὐτὴν σχι- 
σματικὴν διὰ τὴν μονομερῶς ἀποτολμηθεῖσαν µεταβολήν. ΑΛΛΑ 
ΤΟΥΤΟ ΔΕΝ ΕΓΕΝΕΤΟ. Αἱ ἄλλαι Ἐκκλησίαι ἐσιώπησαν διὰ 
τὸ τελεσθὲν καὶ συνέχισαν τὴν πρὸς τὴν Ἑλλαδικὴν Ἐκκλησίαν κανονι- 

κὴν κοινωνίαν. Κατ’ ἀκολουθίαν ἡ Ἑλλαδικὴ Ἐκκλησία παρέμεινε, 
παρὰ τὴν ὅλως ἀνόητον καὶ ἀνωφελῆ µεταβολήν, τμῆμα (3) ὑγιὲς κανο- 
νικῶς τῆς καθόλου Ὀρθοδόξου Ἐκκλησίας. 

Τὸ σχίσμα, ἀγαπητοὶ ἀδελφοί, δὲν δημιουργοῦσιν αὗται ἢ ἐκεῖναι αἱ ᾿ 
παρεκκλίσεις ἀπὸ τῆς ἀκριβοῦς γραμμῆς τῶν Ἱερῶν Κανόνων, ἀλλ᾽ ἡ 
διακοπἡ τῆς κοινωνίας καὶ ἐπαφῆς πρὸς τὰς λοιπὰς ὁμοδόξους Ἐκκλη- 
σίας καὶ ἡ ὑπ᾿ αὐτῶν ἀποκήρυξις. Ἐὰν αἱ παραβάσεις Κανόνων (κακαὶ 
βεβαίως οὖσαι καὶ ἀπευκταῖαι) ἐδημιούργουν αὐτομάτως σχίσμα, 
τότε..., τότε «τίς καθαρὸς ἀπὸ ρύπου». Μήπως ὑμεῖς, ἀδελφοί, οὐδένα 
οὐδέποτε Κανόνα παρέβητε;... “Ὑπάρχουσι Συνοδικαί τινες ἀποφάσεις 
κατὰ τοῦ Νέου Ἡμερολογίου; Σύμφωνοι! ("3") ᾽Αλλὰ µήπως δὲν ὑπάρχῃ 
ἀπόφασις ὁλοκλήρου Οἰκουμενικῆς Συνόδου (τῆς Πενθέ- 
κτης Κανών 10196) καταδικάζουσα τὴν χρῆσιν λαβίδος ἢ ἄλλου ὀργά- 
νου κατὰ τὴν θείαν Μετάληψιν καὶ διατάσσουσα, ἐπὶ ποινῇ ἀφορισμοῦ, 
ὅπως οἱ πιστοὶ µεταλαμβάνωσι καθ’ ὃν τρόπον καὶ οἱ Ἱερεῖς σήμερον, 
ἥἤτοι διὰ χειρὸς μὲν τὸ Σῶμα, διὰ τοῦ ποτηρίου δὲ τὸ Αἷμα δεχόµενοι τοῦ 
Κυρίου; Ἡ μετὰ ταῦτα Ἐκκλησία, χωρὶς νὰ συγκαλέση ἑτέραν Οἰκου- 
μενικὴν Σύνοδον πρὸς µεταβολὴν τῆς ἀνωτέρω ἀποφάσεως, µετέβαλεν 
αὐτὴν ἐν τῇ πράξει. Εὑρίσκεται διὰ τοῦτο ἐν σχίσµατι, ἢ ἁπλῶς εὑρίσκε- 
ται ἐν ζωῇ, δυναµένη ὡς ἐκ τούτου νὰ µεταβάλῃ, καὶ διὰ µόνης τῆς σιω- 
πηρᾶς πράξεως, παλαιοτέρας ἀποφάσεις αὐτῆς, καιρικὸν ἐχούσας χαρα- 


(ϐ) Ἡ λέξις δὲν εἶνε πολὺ εὔστοχος, διότι δογματικῶς ἡ «καθόλου» (Ξ καθολι- 
κή) Ἐκκλησία εὕρηται οὐ µόνον ἐν ἑκάστῃ αὐτοκεφάλῳ τοπικῇ Ἐκκλησίᾳ, ἀλλὰ 
καὶ ἐν ἑκάστῃ Ἐπισκοπῇ: τίθεται ὅμως, ἐλλείψει ἄλλης καταλληλοτέρας, ἵνα ἐκ- 
φράσῃ τὸ γεγονὸς ὅτι µία τοπικὴ Ἐκκλησία εἶνε δογματικῶς καὶ κανονικῶς 
ἠνωμένη μετὰ τῶν ἄλλων τοπικῶν (Ορθοδόξων) Ἐκκλησιῶν καὶ δὲν εἶνε ἀποκε- 
κομμένη ἀπ᾿ αὐτῶν. 

(53) Λέγω ταῦτα, λαµβάνων, καθ’ ὑπόθεσιν, ὡς ὀρθοὺς τοὺς ἰσχυρισμοὺς τῶν 
Παλαιοημερολογιτῶν. Ἐν τῇ πραγµατικότητι δὲν ὑπάρχουσι Συνοδικαὶ ἀποφά- 
σεις κατὰ τοῦ διωρθωμένου Ιουλιανοῦ ᾿ἩΗμερολογίου, ὅπερ ἀπε- 
δέχθη ἡ Ἐκκλησία τῆς Ἑλλάδος. Αἱ ὑπάρχουσαι Συνοδικαὶ ἀποφάσεις καταδικά- 
ζουσιτὸ Γρηγοριανὸν Ἡμερολόγιον, ὅπερ ἠγνόησε τὴν περὶ Πάσχα 
ἀπόφασιν τῆς Α΄ Οἰκουμενικῆς Συνόδου καὶ ἔθιξε καιρίως τὸ Πασχάλιον. Τὸ 
διωρθωμένον Ἰουλιανὸν ὅμως ἀφῆκε παντελῶς ἄθικτον τὸ Πασχάλιον. Πλὴν 
δὲ αὐτῆς τῆς οὐσιωδεστάτης διαφορᾶς μεταξὺ τῶν δύο Ἡμερολογίων, Γρηγορια- 
νοῦ καὶ διωρθωµένου Ἰουλιανοῦ, ὑπάρχει καὶ ἑτέρα διαφορά, καθαρῶς χρονολο- 
γική: Τὸ διωρθωµένον Ἰουλιανὸν Ἡμερολόγιον ἔχει ἀνὰ 4 αἰῶνας 100 δίσεκτα 
ἔτη (ὁπότε ὁ Φεβρουάριος ἔχει 29 ἡμέρας), ἐνῶ τὸ Γρηγοριανὸν ἔχειμόνον 97 
δίσεκτα ἔτη. Αὐτὸ σηµαίνει ὅτι μετὰ πάροδον 1600 ἐτῶν ἀπὸ σήµερον, ἡμεῖς θὰ 
ἔχωμεν πάλιν διαφορὰν 13 ἡμερῶν ἀπὸ τοῦ Γρηγοριανοῦ Ἡμερολο- 
γίου. Αλλο λοιπὸν τὸ Γρηγοριανὸν Ἡμερολόγιον, καθ’ οὗ ὑπάρχουσιν ἀποφά- 
σεις Συνοδικαί, καὶ ἄλλο τὸ διωρθωμένον Ἰουλιανόν, ὅπερ εἰσήγαγεν ἡ Ἐκκλη- 
σία τῆς Ἑλλάδος καὶ ὅπερ οὐδαμῶς ἔθιξε τὸ Πασχάλιον. 


53 


κτῆρα καὶ μὴ ἁπτομένας τῶν ἀπαρασαλεύτων καὶ ἀμεταβλήτων δογµα- 
τικῶν ἀληθειῶν; 

᾽Αλλ᾽ οὔτε αἱ περὶ τὸν ἑορτολογικὸν καὶ γενικώτερον τὸν λατρευτικὸν 
κύκλον διαφοραὶ (κακαὶ οὖσαι καὶ αὗται καὶ ἀπευκταῖαι) δημιουργοῦσιν 
αὐτομάτωῶς σχίσμα. ᾿Ανέκαθεν ἡ Ἐκκλησία τοῦ Χριστοῦ εἶχε (δηλαδὴ 
εἶχον τὰ τμήματα αὐτῆς) διαφορὰς καὶ ἰδιορρυθμίας ἐν τῷ ἑορτολογικῷ 
πεδίῳ καὶ γενικώτερον ἐν τῷ πεδίῳ τῆς λατρείας. Καὶ ἀκούσατέ τινας 
τοιαύτας διαφορὰς ὑπαρχούσας ἐν τῇ ἀρχαίᾳ Ἐκκλησίᾳ, τῇ Ἐκκλησίᾳ 
τῶν Πατέρων: α’) Οὐ µόνον πρὸ τῆς Α΄ Οἰκουμενικῆς Συνόδου ὑπῆρχον 
διαφοραὶ ὡς πρὸς τὸν ἑορτασμὸν τοῦ Πάσχα μεταξὺ τῶν Ὀρθοδόξων 
Ἐκκλησιῶν (τῆς Μ. ᾿Ασίας ἑορταζούσης τὸ Πάσχα πάντοτε κατὰ τὴν 
Ί4ην Νισάν, ἐν οἱᾳδήποτε δ᾽ ἡμέρᾳ καὶ οὐ µόνῃ τῇ Κυριακῇ, τῶν δ᾽ ἄλ- 
λων Χωρῶν ἑορταζουσῶν αὐτὸ πάντοτε ἐν Κυριακῇ μετὰ τὴν 14ην Ίνι- 
σάν), ἀλλὰ καὶ μετὰ τὴν Α΄ Οἰκουμενικὴν Σύνοδον 
ὑπῆρχον διαφοραὶ ὡς πρὸς τὸν ἑορτασμὸν τοῦ Πά- 
σχα, καίτοι ἡ Σύνοδος αὕτη ρητῶς καθώρισε τὰ τοῦ ἑορτασμοῦ. Αλ- 
λοτε μὲν ἑωρτάζετο τοῦτο καὶ ἐν ᾿Ανατολῇ καὶ ἐν Δύσει τῇ αὐτῇ ἡμέρᾳ, 
ἄλλοτε δὲ ἑωρτάζετο ἐν ἄλλῃ ἡμέρᾳ ἐν τῇ ᾿Ανατολῇ καὶ ἐν ἄλλῃ ἐν τῇ 
Δύσει. Εἶχον παρέλθει δύο καὶ πλέον αἰῶνες ἀπὸ τῆς Α΄ 
Οἰκουμενικῆς Συνόδου ὅτε ἐξέλιπεν ἡ διαφορὰ καὶ ὁ 
ἑορτασμὸς τοῦ Πάσχα ἐτελεῖτο συγχρόνως καὶ ἐν τῇ 
᾿᾽Ανατολῇ καὶ ἐν τῇ Δύσει: (Β. Στεφανίδου, «Ἐκκλ. Ἱστορίω 
σελ. 285-286). Καὶ ὅμως αἱ Ἐκκλησίαι ᾿Ανατολῆς καὶ Δύσεως ἦσαν κα- 
νονικῶς ἡνωμέναι! Αν ὑπῆρχεν ἑορτολογικὴ διαφορά, ὑπῆρχεν ὅμως 
κανονικἡ κοινωνία. β’) Ἡ Ὀρθόδοξος Ἐκκλησία τῆς Ἱσπανίας ἐπὶ µα- 
κρὸν εἶχε Βάπτισμα διὰ μιᾶς καταδύσεως καὶ οὐχὶ διὰ τριῶν, θέ- 
λουσα νὰ παραστήσῃ οὕτω τὴν ἑνότητα τῆς Αγίας Τριάδος καὶ τὴν ἰσό- 
τητα τῶν Προσώπων Αὐτῆς, κατ᾽ ἀντίθεσιν πρὸς τοὺς ἀρειανοὺς τῆς 
Ἱσπανίας, οἵτινες διὰ τῶν τριῶν καταδύσεων ἤθελον νὰ παραστήσωσι 
τὴν διαίρεσιν τῆς ᾽Αγίας Τριάδος καὶ τὴν ἀνισότητα τῶν Προσώπων 
Αὐτῆς (Αὐτόθι σελ. 281). Τοῦτο ὅμως, παρ᾽ ὅλην τὴν βαρύτητα αὐτοῦ, 
δὲν ἐπήνεγκε κανονικὸν διχασμὸν μεταξὺ τῆς Ἐκκλησίας ταύτης καὶ 
τῶν λοιπῶν. Ἡ Ἐκκλησία τῆς Ἱσπανίας ἀνεγνωρίζετο ὑπὸ τῶν λοιπῶν 
καὶ ἐτύγχανε τῆς κοινωνίας αὐτῶν, παρὰ τὴν σοβαρὰν αὐτῆς ἰδιορρυθ- 
µίαν ταύτην. Υ’) Ἡ ᾿Ανατολικὴ καὶ ἡ ᾽Αφρικανικὴ Ἐκκλησία παρεῖχον 
τὴν θείαν Μετάληψιν εἰς τὰ βαπτιζόµενα νήπια, ἐνῶ ἡ Δυτικὴ δὲν 
ἔπραττε τοῦτο (Αὐτόθι σελ. 281). Καὶ ὅμως ἡ κανονικἡ κοινωνία μεταξὺ 
αὐτῶν διετηρεῖτο ἀκεραία! δ’) Ἡ Δύσις ἑώρταζε τῇ 25ῃ Δεκεμβρίου τὴν 
ἑορτὴν τῶν Χριστουγέννων, ἐνῷ ἐν τῇ ᾿Ανατολῇ µέχρι τῆς ἐποχῆς τοῦ 
ἱεροῦ Χρυσοστόμου συνεωρτάζετο αὕτη μετὰ τῶν Θεοφανίων τῇ 6ῃ Ία- 
νουαρίου (Αὐτόθι σελ. 287-288). ε’) Ἡ ᾽Ανατολὴ εἶχεν ἑορτὴν τῆς Με- 
ταμορφώσεως τοῦ Σωτῆρος, ἐνῶ ἡ Δύσις ἑστερεῖτο αὐτῆς ἐπὶ αἰῶνας 
(Αὐτόθι σελ. 288). στ’) Ἡ ᾿Δνατολὴ ἐπὶ μακρὸν ἑώρταζε τοὺς Αγίους 

᾿Αποστόλους τῇ 28ῃ Δεκεμβρίου, ἐνῷ ἡ Δύσις ἑώρταζεν αὐτοὺς τῇ 29ῃ 
Ἰουνίου (Αὐτόθι σελ. 289). ζ) Αἱ Ἐκκλησίαι Κων/λεως, Θράκης, Μ. 
᾿Ασίας καὶ Συρίας εἶχον πρὸ τοῦ Πάσχα νηστείαν ἑπτὰ ἑβδομάδων, ἐνῷ | 
πᾶσαι αἱ ἄλλαι Ἐκκλησίαι εἶχον νηστείαν ἓξ µόνον ἑβδομάδων, ὡς ἀνα- 
φέρουσιν οἱ Ἐκκλησιαστικοὶ Ἱστορικοὶ Σωκράτης καὶ Σωζόµενος (Αύὐ- 
τόθι σελ. 291-292).᾽Αλλ’ ἀρκοῦσι ταῦτα. Ὑπῆρχον λοιπὸν πάντοτε δια- 
φοραὶ καὶ ἰδιορρυθμίαι ἐν τῇ Ἐκκλησίᾳ τοῦ Χριστοῦ, ἀλλ᾽ ἐν. ταὐτῷ ὁ- 
πῆρχεν ἀκλόνητος καὶ ἡ μεταξὺ τῶν τμημάτων αὐτῆς κανονικἡ κοινωνία. 

Καὶ σήμερον, ἀδελφοί, ἡ πρὸς ἀλλήλας κανονικὴ κοινωνία τῶν Ὀρ- 
θοδόξων Ἐκκλησιῶν διατηρεῖται (δόξα τῷ 'Αγίφ Θεῷ!) ἀσινὴς καὶ 
ἀκλόνητος, παρὰ τὰς θλιβερὰς τῷ ὄντι ἑορτολογικὰς διαφοράς. Ὑμεῖς 
ὅμως (λυπηρὸν εἰπεῖν, ἀλλ᾽ ἀναγκαῖον,) εὑρίσκεσθε ἐκτὸς τῆς κανονι- 
κῆς αὐτῆς κοινωνίας. Μἡ λησμονεῖτε ὅτι καὶ αὐταὶ αἱ τὸ Πα- 
λαιὸν Ἡμερολόγιον διατηροῦσαι Εκκλησίαι ἔχουσι 
κανονικὰς σχέσεις οὐχὶ πρὸς ὑμᾶς, ἀλλὰ πρὸς τὴν 
Νεοημερολογιτικὴν ᾿Εκκλησίαν τῆς Ἑλλάδος. Τοῦτο 
σηµαίνει ἓν ἐκ τῶν δύο: ἢ ὅτι ἡ Ἐκκλησία τῆς Ἑλλάδος δὲν εἶνε κακό- 
δοξος καὶ σχισµατική, ἤ ὅτι σύµπασα ἡ Ὀρθόδοξος Καθολικὴ Ἐκκλη- 
σία εἶνε σχισματικὴ καὶ κατεπόθη ὑπὸ τῆς πλάνης, ἐφ᾽ ὅσον κοινωνεῖ 
πρὸς Ἐκκλησίαν σχισματικὴν καὶ κακόδοξον (κατὰ τὸ «ὁ κοινωνῶν 
ἀκοινωνήτῳ ἀκοινώνητος ἔστω)). Μέση λύσις δὲν χωρεῖ! Θὰ θελήσητε 
λοιπὸν σοβαρῶς νὰ ὑποστηρίξητε, ὅτι ἐπλανήθη ἅπασα ἡ Ἐκκλησία, 
πλὴν ὑμῶν τῶν ἐν Ἑλλάδι Παλαιοημερολογιτῶν; Θὰ θελήσητε νὰ ἰσχυ- 
ρισθῆτε, ὅτι ἐν ὅλῳ τῷ γηίνῳ πλανήτῃ οὐδεὶς πλὴν ὑμῶν διασώζει τὴν 
ἀλήθειαν καὶ τὴν Ὀρθοδοξίαν; Ἐὰν ναί, τότε ὀφείλετε νὰ φανῆτε συνε- 
πεῖς πρὸς ἑαυτούς. Ὀφείλετε δηλαδὴ νὰ μὴ γράφητε ὅτι τόσα καὶ τόσα 
ἑκατομμύρια Ὀρθοδόξων ἀκολουθοῦσιν, ὡς καὶ ὑμεῖς, τῷ παλαιῷ Ἡμε- 
ρολογίῳ καὶ εὑρίσκονται ἐν δογματικῇ ἀσφαλείᾳ καὶ κανονικῇ ἀκρι- 
βείᾳ. ᾽Αλλ᾽ ὀφείλετε, ἀντιθέτως, νὰ λέγητε καὶ νὰ γράφητε, ὅτι, πλὴν 
ὑμῶν, ἅπαντες ἀνεξαιρέτως οἱ ἁπανταχοῦ τοῦ κόσμου Ὀρθόδοξοι εἶνε 
κακόδοξοι καὶ σχισµατικοί: Οἱ µέν, ὡς ποιήσαντες μεταβολὴν τοῦ Πα- 
λαιοῦ Ἡμερολογίου: οἱ δέ, ὡς ἀναγνωρίζοντες τοὺς ὁπαδοὺς τῆς µετα- 
βολῆς καὶ κοινωνοῦντες μετ’ αὐτῶν. Μὴ ὁμιλεῖτε πλέον περὶ Ἱεροσολύ- 
µων, μὴ ἐπικαλεῖσθε τὴν ᾿Αντιόχειαν, μὴ ὑποδεικνύετε τὴν Ρωσίαν, μὴ 
ἀναφέρετε τὴν Σερβίαν, μὴ παραπέµπετε εἰς τὸ Αγιον Ὄρος. Διότι καὶ 
Ἱεροσόλυμα καὶ ᾽Αντιόχεια καὶ Ρωσία καὶ Σερβία καὶ Ὄρος Αγιον, 
συλλειτουργοῦσι μετὰ τῆς Ἐκκλησίας τῆς Ἑλλάδος, ἀνταλλάσσουσι 
μετ’ αὐτῆς εἰρηνικὰ καὶ ἑόρτια Γράµµατα, θεωροῦσιν ἀπολύτως ἔγκυρα ᾽ 
τὰ Μυστήρια αὐτῆς, μνημονεύουσιν αὐτῆς ἐν τοῖς Διπτύχοις. Εὑρίσκον- 
ται λοιπὸν αἱ Ἐκκλησίαι αὗται ἐν σχίσµατι καὶ κακοδοξίᾳ, ἅτε τοὺς 
σχισματικοὺς καὶ κακοδόξους ἀναγνωρίζουσαι καὶ μετ’ αὐτῶν κοινῶ- 
νοῦσαι... 

Ἐὰν ὅμως φρονῆτε, ὅτι ἡ Οἰκουμενικὴ Ὀρθόδοξος Ἐκκλησία πᾶν 

ἄλλο ἢ κακόδοξος καὶ σχισματικὴ τυγχάνει, τότε, ἀδηρίτῳ ὑπείκοντες 
ἀνάγκῃ, ὀφείλετε νὰ φρονῆτε, ὅτι, καὶ ἡ μετ’ αὐτῆς εἰρήνην καὶ κοινῶ- 
νίαν ἔχουσα Ἐκκλησία τῆς Ἑλλάδος, εἶνε Ἐκκλησία κανονικῶς ὑγιής. 
Ὁπότε... Ὁπότε πρέπει νὰ ἀποκαταστήσητε τὰς μετ᾽ αὐτῆς κανονικὰς 
σχέσεις ὑμῶν, ἵνα οὕτω παρὰ χρῆμα καὶ αὐτομάτως εὑρεθῆτε ἐν κανο- 
νικῇ κοινωνίᾳ μετὰ τῆς καθόλου Ὀρθοδόξου Ἐκκλησίας. 

Ζητεῖτε λοιπόν, θὰ ἐρωτήσητε, νὰ ἐγκαταλίπωμεν τὸ Παλαιὸν Ἡμε- 
ρολόγιον καὶ νὰ ἀκολουθήσωμεν τῷ Νέῳ; Οχι, ἀδελφοί, δὲν ζητοῦμεν 
τοῦτο. Θὰ ἦτο μάλιστα βαρὺ νὰ ζητήσωμέν τι τοιοῦτον, καθ’ ὃν χρόνον 
ἡ καθόλου Ὀρθόδοξος Ἐκκλησία ἀποδέχεται καὶ ἀναγνωρίζει τὴν Ἐκ- 
κλησίαν τῆς Ἑλλάδος, καίτοι αὕτη ἔχει ἕτερον Ἡμερολόγιον. Ὅπως 
λοιπὸν ἡ καθόλου Ἐκκλησία ἐπιτρέπει, ἄνευ ἐπιβολῆς κανονικῶν ποι- 
νῶν, εἰς ἓν τμῆμα αὐτῆς (τὴν Ἐκκλησίαν τῆς Ἑλλάδος) ἵνα ἀκολουθῇ 
ἰδίῳ Ἡμερολογίφ, κατὰ τὸν αὐτὸν τρόπον καὶ ἡ Ἐκκλησία τῆς Ἑλλάδος 
ὀφείλει νὰ ἐπιτρέψῃ εἰς ἕν τμῆμα αὐτῆς ἵνα ἀκολουθῇ ἰδίῳ Ἡμερολογίφ 
(καὶ µάλιστα ἐκείνῷ, ὅπερ τηροῦσι πολλαὶ τῶν ἐπὶ µέρους Ἐκκλησιῶν). 
Καὶ εὐτυχῶς ἐδήλωσεν ὅτι ἐπιτρέπει... | 

Δὲν ζητοῦμεν λοιπὸν ὅπως ἐγκαταλίπητε τὸ Παλαιὸν Ἡμερολόγιον. 
Ζητοῦμεν καὶ ὑποδεικνύομεν ἢ μᾶλλον ἱκετεύομεν καὶ παρακαλοῦμεν, 
ἐκ βαθυτάτου πόνου ψυχῆς διὰ τὴν διαίρεσιν τῆς Ἐκκλησίας ὁρμώμε- 
νοι, ὅπως ἀποδέξησθε τὸ μνηµόσυνον τῶν Ἐπισκόπων τῆς Ἑλλαδικῆς 
Ἐκκλησίας. Καΐ τότε: 

Θὰ ᾖ ἠνωμένη κανονικῶς ἡ Ἐκκλησία τῆς Ἑλλάδος, ὑπαρχούσης µό- 
νον ἑορτολογικῆς ἰδιορρυθμίας. (Ἐνῷ σήµερον ὑπάρχει καὶ ἑορτολογι- 
κἡ ἰδιορρυθμία καὶ κανονικἡ διάσπασις.) 

Θὰ ᾖ ἠνωμένη κανονικῶς ὁλόκληρος ἡ Ὀρθόδοξος Ἐκκλησία, ἐφ᾽ 
ὅσον ἡ σήμερον ἀνεξάρτητος πάντῃ οὖσα παράταξις τῶν ἐν Ἑλλάδι 
Παλ/τῶν, θὰ ἐνταχθῇ εἰς τὴν Ἐκκλησίαν τῆς Ἑλλάδος καὶ δι’ αὐτῆς εἰς 
τὴν καθόλου Ἐκκλησίαν. ι 

Θὰ θεωρῆσθε πλέον ὡς µέλη τῆς Ἐκκλησίας ἀπολύτως κανονικὰ καὶ 
πρὸς πάντα τὰ ἄλλα ἰσότιμα. 

Θὰ δυνηθῶσι πολλοὶ σημερινοὶ ὀπαδοὶ τοῦ Νέου Ἡμερολογίου, ἀγα- 
πῶντες ἐνδεχομένως τὸ Παλαιὸν ἐν ᾧ ἐγεννήθησαν καὶ ἑβαπτίσθησαν, 
νὰ ἑορτάζωσι κατὰ τὸ Παλαιόν, χωρὶς φόβον νὰ εὑρεθῶσιν ἐν κανονικῇ 
ἀνταρσίᾳ. 

Θὰ ἐνισχυθῇ διὰ τῆς μεθ’ ὑμῶν ἑνώσεως καὶ στενῆς συνεργασίας 
(ἀσχέτως ἑορτολογικῶν ἰδιορρυθμιῶν) καὶ θὰ ἀναδειχθῇ ἀκαταμάχητος 
ἡ καὶ σήµερον ὑπάρχουσα παρ᾽ ἡμῖν παράταξις τῶν ἀκραιφνῶν καὶ πα- 
ραδοσιοφίλων Ὀρθοδόξων. : 

Θὰ δυνηθῶμεν ἀπερίσπαστοι πλέον ἐξ ἐσωτερικῶν ἑορτολογικῶν 
προστριβῶν καὶ συγκρούσεων, νὰ ἀντιμετωπίσωμεν ἐν τῇ ἰσχύι τῆς 
ἑνώσεως τὰς λυµαινοµένας τὴν Χώραν ἡμῶν πλάνας καὶ αἱρέσεις, ὡς 
καὶ τὴν δυτικοπληξίαν ὡρισμένων µεγαλοσχήµων Ὀρθοδόξων, ἅμα δὲ 

καὶ νὰ κηρύξωµεν τὴν ἁγίαν εἰρηνικὴν ἐπανάστασιν, ἧς τὸ σύνθηµα 
ἔστω τοῦτο: ᾽Αναστήτω ἐν τῇ Ἐκκλησίᾳ τὸ πνεῦμα τῶν Πατέρων, πνεῦ- 
μα ἀσκήσεως καὶ ἑκουσίου κακοπαθείας, πνεῦμα ἐσωτερικῆς καθάρσε- 
ως καὶ ἁγιασμοῦ, πνεῦμα πτωχείας καὶ ἁπλότητος, πνεῦμα ἀρνησίκο- 
σµον καὶ οὐρανοπολιτικόν, καὶ διασκορπισθήτωσαν οἱ ἐχθροὶ αὐτοῦ 
καὶ φυγέτὠσαν ἀπὸ προσώπου αὐτοῦ οἱ μισοῦντες αὐτό... 


᾿Αδελφοὶ καὶ Πατέρες" 

δεόµεθα ὑμῶν, καταλλάγητε τῇ Ἐκκλησίᾳ τῆς Ἑλλάδος καὶ δι’ αὑτῆς 
τῇ καθόλου Ἐκκλησίᾳ. Πλατύνθητε, χωρήσατε ἡμᾶς. Ἰδοὺ ἐπὶ θύραις 
τὸ “Αγιον Πάσχα! Ὁποῖος θρῆνος διὰ τὸν ἀρχέκακον Ἐχθρὸν καὶ ὁποία 
χαρὰ διὰ τὸν κοινὸν Κύριον καὶ Λυτρωτὴν καὶ Δεσπότην, ἄν, ἡνωμένοι 
κανονικῶς, συνεορτάσωµεν, σκιρτώσῃ καρδίᾳ καὶ ἀγαλλομένῳ ποδὶ 
κροτοῦντες καὶ ἀλλήλους ἐν ἀνεκλαλήτῳ χαρᾷ περιπτυσσόµενοι:... 


Μετὰ πλείστης τιμῆς καὶ ἀγάπης ἐν Κυρίῳ. 


«ΟΙΤΡΕΙΣ ΙΕΡΑΡΧΑ1, φύλλον Μαρτίου 1959 

ΤΏ ΜΝΗΜΟΣΥΝΟΝ ΤΟΥ ΠΑΤΡΙΛΡΧΟΥ ΑΘΗΝΑΓΙΩΡΟΥ 
(Ἐπιστολιμαία διατριβὴ) 


Ἐν Αθήναις τῇ Ι9ῃ Ἰουνίου 1969. 


Τῷ Ὁσιωτάτῳ Νικοδήμφ Μοναχῷ τῆς ἐν Προβάτᾳ Αγίου Ὄρους 
Συνοδείας τοῦ Ἱερομονάχου π. Ἐφραίμ. 
. Αγιον Ὄρος. 


Προσφιλέστατέ μοι ἐν Κυρίῳ π. Νικόδηµε: 
χαῖρε καὶ ἐνδυναμοῦ ἐν τῇ χάριτι τοῦ Σωτῆρος Χριστοῦ. 


"ΈΕλαβον χθὲς τὴν μακρὰν ἐπιστολήν σου καὶ κατὰ καθῆκον ἀγάπης 
ἄρχομαι ἀπαντῶν ἐκτενῶς εἰς αὐτήν, παρὰ τὰς πολλὰς ἀπασχολήσεις 
μου. 

Ἐν ἀρχῇ τοῦ γράµµατός σου δικαιολογεῖσαι διὰ τὴν µέχρι σήµερον 
σιωπήν σου, ἣν ἀποδίδεις οὐχὶ εἰς λησμοσύνην ἢ εἰς ἀμέλειαν, ἀλλ) εἰς 
τοὺς Μοναχικοὺς θεσμούς, ἅμα δὲ καὶ ἐκφράζεις εὐχαριστίας καὶ εὖὐ- 
γνωμοσύνην δι’ ὅσας πνευματικὰς ὠφελείας ἔλαβες ἐξ ἐμοῦ, ὅτε ἦσο ἐν 
τῷ κόσμφ. Ἐν συνεχείᾳ δέ, διεκτραγωδῶν διὰ πολλῶν τὰς ἐπ᾽ ἐσχάτων 
περιπετείας τῆς Ὀρθοδοξίας καὶ ἀγωνιώδεις ἐκφράζων ἀνησυχίας διὰ 
τὴν πορείαν.͵ τῶν πραγμάτων τῆς ἡμετέρας Ἐκκλησίας, ζητεῖς, ἐξ ὀνόμα- 
τος καὶ τῆς ἱερᾶς Συνοδείας σου, τὴν γνώμην µου περὶ τῆς ὁδοῦ ἣν ο ὰ 
πει νὰ βαδίσητε. 

Λοιπὸν ἄκουσον, φίλτατε π. Νικόδηµε: 

Οὐδέποτε ἐσκέφθην ὅτι µε ἐλησμόνησας. ᾿Αν δὲν ἔγραφες, ἐγνώρι- 
ζον ὅτι τοῦτο ὠφείλετο εἰς τοὺς Μοναχικοὺς θεσμούς, οἵτινες δὲν ἐπι- 
τρέπουσιν εἰς τοὺς Μοναχούς, καὶ μάλιστα εἰς τοὺς ἀρχαρίους, τὰς ἐπα- 
φὰς πρὸς τὸν κόσμον. Περὶ δὲ τῶν εὐχαριστιῶν σου, τί νὰ εἴπω; Οὐδὲν 
ἐπετέλεσα, εὐχαριστιῶν ἄξιον. Δὲν ἐξεπλήρωσα εἰμὴ -καὶ πόσον φεῦ! 
ἑλλιπῶς!-- τὴν ἐντολὴν τοῦ Κυρίου... Ἴλλωστε, κἂν καὶ ἔσπειρά τι ἢ 
ἐπότισα, Εκεῖνος ηὔξησεν.. : Αὐτῷ λοιπὸν ἡ δόξα καὶ ἡ 
εὐχαριστία καὶ ἡ τιμὴ καὶ ἡ πρόσέννησες εἰς τοὺς 
αἰῶνας τῶν αἰώνων. 

Καὶ νῦν ἐπὶ τὸ κύριον θέµα: 

Γράφεις µοι: «Τοὐλάχιστον σεῖς, σεβαστέ μου π. Ἐπιφάνιε, σεῖς πού 
εἶσθε προικισμένος μέ... (Σηµ.: παραλείπω τὰς ὑπερβολὰς τῆς ἀγάπης 
σου), μὴ µένετε ἀργός. Κινήσατε πάντα λίθον. Μὴ ἀμελήσετε τὸ θέµα 

τοῦτο. Μἡ πιστεύετε ποτὲ ὅτι εἶναι δυνατὸν νὰ ἀλλοιωθοῦν οἱ ἐπηρμέ- 
νοι Λατῖνοι. Ἐμεῖς θὰ ἀλλοιωθοῦμε... καὶ ὡς ἐκ τούτου εἶναι ἀσύμφορος 
ἡ τοιαύτη ἐπικοινωνία...». 

᾿Αδελφέ µου Νικόδηµε, ὁ Θεὸς γνωρίζει ὅτι πᾶν ἄλλο ἢ ἀργὸς ἔμεινα 
καὶ εἰς αὐτὸ τὸ θέµα. "Αν τὸ ὄνομά µου δὲν ἐμφανίζηται εἰς τὰς σελίδας 
τῶν Περιοδικῶν, τοῦτο οὐδὲν σηµαίνει. Δύναταί τις νὰ ἀγωνίζηται οὐ 
µόνον διὰ δημοσιογραφικῶν ὅπλων, ἀλλὰ καὶ δι’ ἐπιστολῶν καὶ δι’ ὑπο- 
µνημάτων καὶ διὰ προσωπικῶν παραστάσεων καὶ διὰ πολλῶν ἄλλων 
τρόπων... Πάντως, στέλλω σοι ἓν ἄρθρον µου, δημοσιευθὲν παλαιότε- 
ρον εἰς τοὺς «Τρεῖς Ἱεράρχας», ἵνα ἴδῃς τὰς ἐπὶ τοῦ θέµατος ἀντιλήψεις 
μου. 

Κατωτέρω ἐρωτᾷς µε ἂν εἶνε ὀρθὸν νὰ ἀποδεχθῆτε τὸ μνηµόσυνον 
τῶν Παλαιοημερολογιτῶν ᾽᾿Αρχιερέων. Τὴν μὲν Παράταξιν τοῦ Ματ- 
θαίου ἀποκλείεις («καὶ διὰ μὲν τοὺς Ματθαιϊκοὺς οὔτε λόγος» γράφεις), 
ἐρωτᾶς δὲ περὶ τῆς Παρατάξεως τοῦ πρ. Φλωρίνης. 


᾿Αγαπητὲ π. Νικόδηµε, ἄκουσον: 
Πρὶν ἢ σκεφθῆτε ποίου Ἐπισκόπου θὰ μνημονεύσητε, πρέπει ἐν τῇ 
συνειδήσει ὑμῶν νὰ ἀπαντήσητε ἕκαστος εἰς ἓν ἐρώτημα: Πιστεύω ὅτι 
σύμπασα ἡ ἀνὰ τὴν Οἰκουμένην Ὀρθόδοξος Ἐκκλησια κατεπόθη ὑπὸ 
τῆς πλάνης καὶ µόνον ἐγὼ καὶ ὀλίγοι ἀκόμη ἐμείναμεν διασῴζοντες τὴν 
ἀλήθειαν; Ἐὰν εἰς τὸ ἐρώτημα αὐτὸ ἡ συνείδησίς σου ἀπαντήσῃ θετι- 
κῶς, τότε εὑρὲ ἕνα οἱονδήποτε Ἐπίσκοπον, ἔχοντα ἀποστολικὴν διαδο- 
χήν, διασῴζοντα δὲ τὴν ἀλήθειαν, καὶ ὑποτάχθητι εἰς αὐτόν. Ἐὰν ὅμως 
ἡ συνείδησίς σου ἀπαντήσῃ ἀρνητικῶς, ἐάν σοι εἴπῃ ὅτι ἀποτελεῖ ἐσχά- 
την ὑπερφροσύνην καὶ ἀπόνοιαν ἡ γνώμη ὅτι «πάντες ἐξέκλιναν, ἅμα 
ἠχρειώθησαν, οὐκ ἔστι ποιῶν χρηστότητα, οὐκ ἔστι πλὴν ἑνὸς 
(ἐμοῦ καὶ ὀλίγων ἀκόμη))», ἐάν σε πληροφορήσῃ ὅτι στρατιὰ ὅλη εὐ- 
λαβῶν Ἐπισκόπων καὶ Πρεσβυτέρων ἐν τῇ Καθολικῇ Ὀρθοδόξῳ Ἐκ- 
κλησίᾳ διασῴζουσι τὴν ἀλήθειαν, ἀγαπῶσι τὴν ἀπαραχάρακτον Πίστιν, 
:. ἔχονται στερρῶς τῶν παραδόσεων τῶν Πατέρων, πικραίνονται βαθύτα- 
τα διὰ τὰς ἀκροβασίας καὶ τὰ τολµήµατα ἡγετῶν τινων τῆς Ἐκκλησίας, 
ἀλλ) ἀνέχονται --οἰκονομίᾳ χρώμενοι- τούτους, φειδόµενοι τῆς εἰρή- 
νης τῆς Ἐκκλησίας καὶ ἐλπίζοντες ὅτι δὲν θὰ φθάσωσιν οἱ τολµητίαι 

" μέχρι τοῦ ἀπροχωρήτου, ἐάν, λέγω, οὕτως ἀπαντήσῃ ἡ συνείδησίς σου, 
τότε... τότε, ἀγαπητέ π. Νικόδηµε, ὀφείλεις νὰ μὴ διαχωρίσῃς ἀπ᾿ αὐ- 
τῶν τὰς ὁδούς σου. 

Εἶνε ἑσχάτη συκοφαντία, ἀδελφέ µου, τὸ λεγόµενον ὑπό τινων διὰ 
τὴν Ἐκκλησίαν τῆς Ἑλλάδος ὅτι «ἀκολουθεῖ τὸν ᾿Αθηναγόραν». ΟΧΙ! 
"Αληθὲς εἶνε ὅτι ἡ Ἐκκλησία τῆς Ἑλλάδος, ἐξ ὑπερβολικῆς ἁβροφροσύ- 
νης πρὸς τὸν Προκαθήµενον τῆς Ὀρθοδοξίας, ἔχει -κακῶς βεβαίως 
πράττουσα- πολὺ περιποιηθῆ τὸν ᾿Αθηναγόραν. Οὐδαμῶς ὅμως συμφω- 
γεῖ πρὸς τὰ ἀδίστακτα τολµήµατα αὐτοῦ. ᾽Αμϕιβάλλω ἂν ἐν ὁλοκλήρῳ 

τῇ Ἑλλαδικῇ Ἐκκλησίᾳ ὑπάρχουσι πλείονες τῶν 6-7 φιλαθηναγορικῶν 
Ἐπισκόπων. Οἱ λοιποί, ὁ ὄγκος τῶν 60 καὶ πλέον Ἐπισκόπων, μετὰ δυ- 
σφορίας (ἄλλοι μικρᾶς, ἄλλοι μεγάλης καὶ ἄλλοι µεγίστης) βλέπουσι 
τὰς ἐνεργείας αὐτοῦ, ἀλλὰ δὲν ἐκδηλοῦνται, τοὐλάχιστον δηµοσίᾳ, ἀνε- 
χόμενοι «ἄχρι καιροῦ». Τὸ Σῶμα τῆς Ἑλλαδικῆς Ἱεραρχίας καὶ γενικώ- 
τερον ὁ Κλῆρος τῆς Ἐκκλησίας τῆς Ἑλλάδος περιλαμβάνει ἐν τοῖς κόλ- 
ποις αὐτοῦβράχους ᾿Ορθοδοξίας. Ναί, π. Νικόδημε! Λέγω αὐτὸ 
ἐγώ, ὁ γνωρίζων καλῶς καὶ πρόσωπα καὶ πράγματα. Ἐρώτησον δι’ ἐπι- 
στολῆς τοὺς Ἐπισκόπους τῆς Ἑλλαδικῆς Ἐκκλησίας ἂν εἶνε ὁμόφρονες 
τῷ Πατριάρχῃ καὶ θὰ πληροφορηθῇς σχετικῶς... Δὲν πρέπει δὲ νὰ πα- 
ραγνωρίζωμεν ὅτι ἐνῶ αἱ ἁβρότητες καὶ αἱ φιλοφρονήσεις ἔχουσι πάν- 
τοτε δημοσιότητα καὶ γίνονται πάραυτα γνῶσταί, ἄλλαι ἐνέργειαι, ἐλεγ- 
κτικαὶ καὶ ἐπιτιμητικαί, παραμένουσιν ἄγνωστοι διὰ λόγους -κακῶς νο- 
ουμένης- εὐγενείας. Νομίζεις ὅτι ἡ Ἱερὰ Σύνοδος τῆς ἐν Ἑλλάδι Ἐκ- 
κλησίας ἔμεινε πάντοτε ἀπαθὴς καὶ ἀδιάφορος ἔναντι τοῦ Πατριάρχου ἢ 
τοῦ ᾽Αμερικῆς Ἰακώβου; Ὀρθὸν βεβαίως θὰ ἦτο νὰ ἤρχοντο εἰς δηµο- 
σιότητα αἱ ἀντιδράσεις αὐτῆς, ἀλλά, καλῶς ἢ κακῶς, εἴθισται ἀπ᾿ αἰώ- 
νων νὰ διέπῃ πολλή ἁβρότης τὰς μεταξὺ «᾽Αρχῶν σχέσεις... Μὴ 
λησµόνει ὅτι καὶ αὐτὸς ἀκόμη ὁ ἀείμνηστος ᾽Αρχιεπίσκοπος Χρυσό- 
στοµος, ὁ ἀπὸ πολλῶν ἑτῶν σφοδρότατα ἀντιτιθέμενος εἰς τὸν ᾿Αθηνα- 
γόραν, δὲν ἀπέφυγε νὰ Ψψάλῃ θερµότατα ἐγκώμια εἰς αὐτὸν κατὰ τὴν ἐπί- 
σκεψιν αὐτοῦ εἰς Ἑλλάδα. Γράφων ταῦτα, δὲν ἐγκρίνω οὐδὲ ἐπιδοκιμά- 
ζω τοὺς τρόπους αὐτούς, ἀλλ᾽ ἁπλῶς διαπιστῶ καὶ ἑρμηνεύω... 

Θὰ ἐρωτηθῶ ἴσως: Εἶπες ὅτι οἱ διαφωνοῦντες πρὸς τὸν ᾿Αθηναγόραν 
'Ἐπίσκοποι ἀνέχονται αὐτὸν «ἄχρι καιροῦ». Αὐτὸ τὸ «ἄχρι καιροῦ» τί 
σηµαίνει; ως πότε θὰ ἀνέχωνται; Αγαπητέ, ἐὰν πιστεύωμεν ὅτι εἶνε 
᾿Ορθόδοξοι (καὶ ἐγὼ πιστεύῶ τοῦτο ἀκραδάντως), ἂς καταλίπωµεν 
εἰς αὐτοὺς τὴν ἐκλογὴν τῆς στιγμῆς. Ἐκεῖνοι εἶνε ἡγέται. Τὸν χρόνον 
τῶν πολέμων καὶ τῶν ἐπαναστάσεων δὲν καθορίζουσιν οἱ στρατιῶται, 
ἀλλ᾽ οἱ ἀξιωματικοί. Ἐὰν βεβαίως θεωρήσωµεν αὐτοὺς ὡς προδό- 
τας, τότε ἂς ἀποκηρύξωμεν αὐτοὺς καὶ ἂς καθορίσωµεν μόνοι καὶ τὸν 
χρόνον τῆς ἐπαναστάσεως καὶ πᾶν ἄλλο ζήτημα. "Αν ὅμως δὲν δυνάµε- 
θα, χωρὶς νὰ εἰσέλθωμεν εἰς τὸν χῶρον τῆς πλέον δεινῆς συκοφαντίας, 
νὰ ἰσχυρισθῶμεν τοιοῦτον πρᾶγμα, τότε ἂς ἀκολουθῶμεν αὐτοῖς, ἀνεχό- 
µενοι καὶ ἡμεῖς «ἄχρι καιροῦ». Ἐπαναλαμβάνω: ᾿Ἡ πιστεύοµεν ὅτι 
ὑπάρχει Ἐκκλησία, ἔχουσα στρατιὰν ὅλην πιστῶν Ἐπισκόπων καὶ Πρε- 
σβυτέρων, ἢ πιστεύοµεν ὅτι τὴν Ἐκκλησίαν ἀποτελοῦμεν μόνοι ἡμεῖς 
μετά τινων ἄλλων. Ἐν τῇ δευτέρᾳ περιπτώσει, ἂς πράξωµεν ὅ,τιἡ μεἴ ς 

κρίνοµεν πρέπον, ἐφ᾽ ὅσον ἡ μεῖς πλέον εἴμεθα ἡ Ἐκκλησία. Ἐν τῇ 
πρώτῃ περιπτώσει ὀφείλομεν νὰ ἀκολουθήσω μεν τῇ Ἐκκλησίᾳ. 

Μὴ λησµόνει ὅτι τὰ πρωτεῖα καὶ τὸ ΕΙΙοαιετοῦ Πάπα δὲν ἑ ἐνεφανί- 
σθησαν οὔτε κατὰ τὸ 1054, ὅτε ἀπεκηρύχθη ἡ Ῥώμη, οὔτε κατὰ τὸ 1053 
οὔτε κατὰ τὸ 1052. Ἐπὶ αἰῶνας ὅλους προηγουμένως ἐδιδάσκοντο ταῦ- 

τα ἐν τῇ Δύσει. Καὶ ὅμως ἡ Ἐκκλησία --οἰκονομίᾳ χρωµένη-- ἠνείχετο 
καὶ τὸν Πάπαν καὶ τὰς κακοδοξίας αὐτοῦ. Ναί, π. Νικόδημε! Αὐτὸς οὗ- 
τος ὁ µέγας Φώτιος οὐ µόνον ἠνείχετο ἐπὶ μακρὸν νὰ μνημονεύῃ, ἐν τοῖς 
Διπτύχοις, τοῦ κακοδόξου Πάπα, ἀλλὰ καὶ ἐν ἔτει 865 ἔγραψε περὶ τοῦ 
πρὸ τριετίας ἀποθανόντος Πάπα Ἰωάννου Η΄: «Οὗτος τοίνυν ὁ Ἰωάννης 
ἡμέτερος, ὁ τὸν νοῦν ἀνδρεῖος, ἀνδρεῖος δὲ τὴν εὐσέβειαν... 
Οὗτος ὁ κεχαριτωµένος τῆς Ρώμης ᾿Αρχιερεύς..» 
(«Περὶ τῆς τοῦ Αγ. Πνεύματος μυσταγωγίας», κεφ. 89.). “Ω! Ἐάν ἔζων 
τότε ὡρισμένοι σύγχρονοι ὙΠερζηλωταὶ καὶ ΥΠΕρορθόδοξοι! 
(Ὑπῆρχον, ἄλλωστε, καὶ τότε παρόµοιοι). Δὲν θὰ ἐδίσταζον, ἕνεκα τῶν 
ἀνωτέρω ἐκφράσεων φιλοφροσύνης, νὰ ρίψῶσι κατὰ πρόσωπον τοῦ ὑε- 
ροῦ ἀνδρὸς τὴν «ρετσινιάν) τοῦ προδ ότου! Θὰ ἀπεκάλουν προδότην 
ποῖον; Ἐκεῖνον, ὃν ἡ τῶν πραγμάτων ἀλήθεια ἀνέδειξε µέγιστον πρόµα- 
χον τῆς Πίστεως, ἀληθινὸν ἥρωα τῆς Ὀρθοδοξίας!... ᾽Αδελφὲ Νικόδη- 
με, «στῶμεν καλῶς' στῶμεν μετὰ φόβου. Πρόσχώμεν τὴν ὁμολογίαν 
τῆς ἁγίας ἡμῶν Πίστεως ἐνταπεινώσει προσφέρειν». Ἐνθυμοῦ πάν- 
τοτε τὸν λόγον τῆς Γραφῆς: «Μἡ γίνου δίκαιος πολύ, μηδὲ σοφίζου πε- 
ρισσά, µήποτε ἐκπλαγῇο (Ἐκκλησ. ζ 16). 

Θὰ ἐρωτηθῶ ἴσως: Οἱ καλοὶ καὶ πιστοὶ Ἐπίσκοποι ἐφαρμόζουσιν 
οἰκονομίαν καὶ ἀνέχονται τὸν Πατριάρχην. ᾽Αλλ’ ἡμεῖς δὲν δυνάµε- 
θα νὰ ἐφαρμόσωμεν ἀκρίβειαν καὶ νὰ ἀποκηρύξωμεν αὐτόν; -Αγα- 
πητὲ π. Νικόδηµε, τοῦτο θὰ ἦτο ὁλοκάθαρος Προτεσταντισµός! 
Ὅταν ἡ Ἐκκλησία ἐφαρμόζει οἰκονομίαν, πῶς εἶνε δυνατὸν τὸ α΄ ἢ τὸ 
β΄ ἄτομον νὰ ἐφαρμόσῃ ἀκρίβειαν εἰς τὸ αὐτὸ ζήτημα, χωρὶς νὰ ἀποβῇ 


ΥΠΕΡεκκλησία; Τὰ ἄτομα δύνανται πάντοτε νὰ ἐφαρμόσουν ἀκρίβειαν, 


ἀλλὰ µόνον ἔναντι ἑαυτῶν, οὐδέποτε ὅμως ἕναντι τρίτων, ἕναντι 
δηλαδὴ ἐκείνων πρὸς οὓς ἡ Ἐκκλησία ἐφαρμόζει οἰκονομίαν. Ἐξηγοῦ- 
μαι διὰ δύο - τριῶν παραδειγµάτων: Ἡ Ἐκκλησία, οἰκονομίᾳ χρωµένη, 
δέχεται τὸν τρίτον γάµον. ”Ατομόν τι δύναται νὰ εἴπῃ: «Ἐγὼ ἀγαπῶ τὴν 
ἀκρίβειαν. Διὰ τοῦτο, καίτοι νεώτατος ἐχήρευσα, δὲν ἔρχομαι οὐχὶ εἰς 
τρίτον, ἀλλ᾽ οὐδὲ εἰς δεύτερον γάμον». Εὖγε! θὰ εἴπωμεν πάντες εἰς αὐ- 
τόν. Ἐὰν ὅμως οὗτος δὲν ἀρκεσθῇ εἰς αὐτό, ἀλλὰ προχωρήσῃ περαιτέ- 
ρω καὶ εἴπῃ: «Ἐγὼ ἀγαπῶ τὴν ἀκρίβειαν καὶ ὄχι τὴν οἰκονομίαν. Διὰ 
τοῦτο καὶ δὲν ἀναγνωρίζω ὡς µέλη τῆς Ἐκκλησίας τοὺς τριγάµους, 
οὐδὲ συμπροσεύχοµαι μετ’ αὐτῶν», ἐάν, λέγω, οὗτος εἴπῃ τὰ ἀνωτέρω, 
τότε τί θὰ συµβῇ; Ἡ Ἐκκλησία θὰ ρίψῃ αὐθωρεὶ κατὰ τῆς κεφαλῆς αὐ- 
τοῦ τὸν κεραυνὸν τοῦ ἀφορισμοῦ! Οἱ ἀρχαῖοι Δονατισταί, διατί ἀπεκη- 
ρύχθησαν ὡς σχισματικοὶ ὑπὸ τῆς Ἐκκλησίας; ᾽Ακριβῶς δι’ αὐτό! 
Ἐφήρμοζον αὐτοὶ ἀκρίβειαν, ἐκεῖ ὅπου ἡ Ἐκκλησία ἐφήρμοζεν οἰκονο- 
µίαν. Ἡ Ἐκκλησία π.χ. ἐδέχετο ἄνευ βαπτίσματος τοὺς ἐξ αἱρετικῶν 
προερχοµένους ἐφ᾽ ὅσον εἶχον βαπτισθῆ εἰς τὸ Ὄνομα τῆς Αγίας 
Τριάδος, ἐνῷ οἱ Δονατισταὶ ἀνεβάπτιζον αὐτούς. Παρόμοια ἔπραττον 
καὶ οἱ Νοβατιανοί. Ἐνῷ ἡ Ἐκκλησία, συγκαταβαίνουσα τῇ ἀνθρωπίνῃ 

ἀδυναμίᾳ, συνεχώρει καὶ τὰ βαρέα ἁμαρτήματα, οἱ Νοβατιανοὶ ἀπέ- 
κλειον τῆς ἐκκλησιαστικῆς κοινωνίας τοὺς βαρέως ἁμαρτάνοντας. Ὁ 
κεραυνὸς τοῦ ἀφορισμοῦ ἔπεσε βαρύτατος κατὰ τῆς ἑαυτῶν ἐξημμένης 
κεφαλῆς. 

Δεύτερον παράδειγµα: Οἱ ἱεροὶ Κανόνες ὁρίζουσιν, ἐπὶ ποινῇ καθαι- 
ρέσεως, ὅπως οἱ Διάκονοι χειροτονῶνται μετὰ τὸ 25ον ἔτος τῆς ἡλικίας 
αὐτῶν, οἱ δὲ Πρεσβύτεροι μετὰ τὸ 30όν. Δικαίωμα καὶ καθῆκον παντὸς 
µέλους τῆς Ἐκκλησίας εἶνε νὰ τηρήσῃ τοὺς Κανόνας ἀπαρεγκλίτως καὶ 
νὰ μὴ χειροτονηθῇ πρὸ τῆς ὁριζομένης ἡλικίας. Ἐγὼ π.χ. ἐχειροτονή- 
θην 26 ἐτῶν Διάκονος καὶ, παρὰ τὰς πιέσεις τοῦ χειροτονήσαντός µε 
Ἐπισκόπου ὅπως χειροτονηθῶ μετ’ ὀλίγον Πρεσβύτερος, ἔμεινα Διάκο- 
νος µέχρι τῆς συμπληρώσεως τοῦ 30οὔῦ ἔτους τῆς ἡλικίας µου. Ἔπραξα 
καλῶς καὶ ἀξιεπαίνώς. Ἐὰν ὅμως δὲν ἀρκεσθῶ εἰς τοῦτο, ἀλλὰ στραφῶ 
πρὸς τὸν Ἐπίσκοπόν µου καὶ εἴπω: «Ἐγὼ δὲν ἀγαπῶ τὴν οἰκονομίαν, 
ἀλλὰ τὴν ἀκρίβειαν. Δι αὐτὸ λοιπὸν παύω τὸ μνημόσυνόν σου καὶ σὲ 
ἀποκηρύττω, ἐπειδὴ σὺ ἐχειροτονήθης καὶ Διάκονος καὶ Πρεσβύτερος 
οὐχὶ κατ’ ἀκρίβειαν, ἀλλὰ κατ᾽ οἰκονομίαν, ἤτοι πρὸ τῆς κανονικῆς ἡλι- 
κίας», ἐάν, λέγω, οὕτως εἴπω καὶ πράξω, τί θὰ συµβῇ; Ἡ Ἐκκλησία θὰ 
μὲ καθαιρέσῃ ἐν τῷ ἅμα! Καὶ πάνυ δικαίως! Δὲν εἶνε δυνατὸν νὰ ἀνέχη- 
ται ἡ Ἐκκλησία ἀνταρσίας καὶ ἀναρχίας ἐν τοῖς κόλποις αὐτῆς. -Ποῖος 
εἶσαι σύ, κύριε, θά µοι εἴπῃ. ὅστις ἀποκηρύττεις ἐκείνους οὓς ἐγὼ ἀνα- 
γνωρίζω; Τί εἶσαι; Εἶσαι᾿Αρχὴ ἀνωτέρα ἐμοῦ; Εἶσαι Ὑπερσύνοδος; Εἷ- 
σαὶ Ὑπερεκκλησία;, Ἐγὼ κρίνω, ἐγὼ ἀποφασίζω. Ἐγὼ χειρίζοµαι καὶ 
τὴν ἀκρίβειαν καὶ τὴν οἰκονομίαν. Σὺ θὰ ὀρίσῃς τί θὰ πράττω; Ἔχεις 
βεβαίως δικαίωµα νὰ ἐκφράσῃς διαμαρτυρίαν διὰ τὴν α΄ ἤ β’ ἀπόφασίν 
µου, ἀλλὰ δὲν ἔχεις οὐδὲν δικαίωµα νὰ ἀποκηρύττῃς οὓς ἐγὼ ἀναγνωρί- 
ζω. Ἐγὼ ἔχω τὴν αὐθεντίαν καὶ ὄχι σύ. -Ταῦτα, ἀγαπητὲ π. Νικόδημε, 
τὰ ὀρθότατα καὶ δικαιότατα, θά µοι ἔλεγεν ἡ Ἐκκλησίαὶ 

Τρίτον παράδειγµα: Ἐμπερίστατός τις Ἐκκλησία, π.χ. ἡ Ἐκκλησία 
Σερβίας, ὑποτεθείσθω ὅτι ἔχει δεινὴν ἔλλειψιν ἀγάμων Κληρικῶν. Συ- 
νεπείᾳ τούτου οἱ ἀποθνήσκοντες Ἐπίσκοποι δὲν ἀναπληροῦνται. Ἡ.κα- 
τάληξις εἶνε νὰ ἀπομείνωσιν 6-7 Ἐπίσκοποι καὶ οὗτοι γέροντες. ᾽Αγω- 
νιῶντες οἱ ἄνθρωποι διὰ τὸ µέλλον τῆς Ἐκκλησίας αὐτῶν, ἀποφασίζου- 
σιν, ἐξαντλοῦντες τὴν ἐκκλησιαστικὴν οἰκονομίαν, νὰ χειροτονήσωσιν 
ὡς Ἐπισκόπους 2-3 ἐγγάμους Πρεσβυτέρους ἐκ τῶν ἀρίστων. Αἱ ἄλλαι 
Ὀρθόδοξοι Ἐκκλησίαι, δυσφοροῦσι μὲν διὰ τὸ γενόµενον, κατανοοῦ- 
σαι ὅμως τὴν ἀδήριτον ἀνάγκην τῆς Σερβικῆς Ἐκκλησίας, δὲν ἀποκη- 
ρύττουσιν αὐτήν, ἀλλὰ συνεχίζουσι τὴν μετ αὐτῆς ἐκκλησιαστικὴν κοι- 
νωνίαν. Κληρικός τις τῆς Σερβικῆς Ἐκκλησίας ἔγγαμος, καλούμενος ΄ 
μετ᾽ ὀλίγον νὰ χειροτονηθῇ καὶ αὐτὸς εἰς Ἐπίσκοπον, ἀρνεῖται, διότι 
ἐπιθυμεῖ νὰ κρατῇ ἑαυτὸν ἐν τῷ πλαισίῳ τῆς ἀκριβείας καὶ οὐχὶ τῆς οἱ- 
κονοµίας. Ἔως τοῦ σημείου τούτου οὐδεὶς Ψόγος. Ἐὰν ὅμως δὲν ἀρ- 
κεσθῇ εἰς αὐτό, ἀλλὰ χωρήσῃ περαιτέρω καὶ διακόψῃ πᾶσαν κοινωνίαν 

πρὸς τοὺς χειροτονηθέντας ἐγγάμους Ἐπισκόπους, οὓς οὐ µόνον ἡ τῆς 
Σερβικῆς Ἐκκλησίας Σύνοδος ἀναγνωρίζει, ἀλλὰ καὶ πᾶσαι αἱ λοιπαὶ 
Ὀρθόδοξοι Ἐκκλησίαι ἀποδέχονται, ἐάν, λέγω, οὕτω πράξῃ, τί θὰ 
πάθῃ; Θὰ καθαιρεθῇ πάραυτα καὶ ἡ Ἐκκλησία σύμπασα θὰ ἀναγνωρίσῃ 
τὴν καθαίρεσιν αὐτοῦ ὡς ἔγκυρον καὶ δικαίαν. 

Αὐτή, ἁδελφέ µου, εἶνε ἡ Ορθόδοξος ᾿Εκκλησιολογία. Τὰ 
ἄλλα, τὸ νὰ ἐγείρῶνται δηλαδὴ τὰ ἄτομα (Κληρικοί ἢ λαϊκοί) καὶ νὰ 
ἀποκηρύττωσιν Ἐπισκόπους οὓς ἡ Καθολικὴ Ὀρθόδοξος Ἐκκλησία 
ἀποδέχεται, εἶνε καθαροὶ Προτεσταντισμµοί. 

Ταῦτα βεβαίως ὑπὸ τὴν προὐπόθεσιν -ἐπαναλαμβάνω καὶ πάλιν-- ὅτι 
πιστεύοµεν εἰς τὴν ὕπαρξιν τῆς ἀνὰ τὸν κόσμον Ὀρθοδόξου Καθολικῆς 
Ἐκκλησίας. Ἐὰν ὅμως πιστεύωμµεν ὅτι πάντες, ἢ σχεδὸν πάντες, οἱ Ἐπί- 
σκοποι τῆς Ἐκκλησίας ἀπέβησαν ἐλεεινοὶ προδ όται͵ τότε τὰ ἀνωτέ- 
ρῶ ἀνατρέπονται ἄρδην. Τότε πλέον Ἐκκλησία εἴμεθα ἡμεῖς καὶ ὅ,τι 
πράξωµεν εἶνε αὐθεντικὸν καὶ ἔγκυρον. «Ὅσα ἐὰν δήσωμεν ἐπὶ τῆς γῆς 
ἔσται δεδεµένα ἐν τῷ οὐρανῷ' καὶ ὅσα ἐὰν λύσωμεν ἐπὶ τῆς γῆς ἔσται 
λελυμµένα ἐν τῷ οὐρανῶ». -Μακρὰν πάντως ἀπ᾿ ἐμοῦ ἡ ἑωσφορικὴ σκέ- 
ψις ὅτι ἡ Ἐκκλησία ἔμεινεν εἰς ἐμό... 

Καὶ ἤδη εἰς τὴν συγκεκριµένην πρότασίν σου: Μὲ ἐρωτῆς ἂν εἶνε ὀρ- 
θὸν νὰ προσχωρήσῃ ἡ ὑερὰ Συνοδεία ὑμῶν εἰς τὴν Παράταξιν τοῦ πρ. 
Φλωρίνης, μνημονεύουσα τῶν ᾿Αρχιερέων τῆς εἰρημένης Παρατάξεως. 
᾿Αδελφέ µου Νικόδηµε, ἐφ᾽ ὅσον θέλεις τὴν γνώµην τοῦ παλαιοῦ Ἐξο- 
µολόγου σου, ἄκουσον ποία εἶνε: Ὁ Θεὸς γνωρίζει πόσον συμπαθεῖς 
εἶνε εἰς ἐμὲ οἱ ἀδελφοὶ Παλαιοημερολογῖται. Τὴν πρὸς αὐτοὺς ἀγάπην 
καὶ τὴν συµπάθειάν µου ἔδειξα οὐχὶ ἅπαξ οὐδὲ δίς, ἀλλὰ πολλάκις, ἡ ἐν- 
ταῦθα ὅμως μνεία περιστατικῶν παρέλκει. 

Παρὰ πᾶσαν ὅμως ἀγάπην καὶ συµπάθειαν, δὲν δύναµαι νὰ εἴπω ὅτι 
εὑρίσκω ὀρθὴν ἐκκλησιαστικῶς τὴν προσχώρησιν ὑμῶν εἰς αὐτούς. 

Οἱ Παλαιοημερολογῖται, ἀδελφέ µου, ἀπεκήρυξαν οὐχὶ ἕνα ἢ δύο 
Ἐπισκόπους, ἀλλ᾽ ὁλόκληρον τοπικὴν Ἐκκλησίαν (τὴν Ἑλλαδικήν), 
μεθ) ἧς πᾶσαι αἱ Ορθόδοξοι ᾿Εκκλησίαι οὐκ ἑπαύ- 
σαντο οὐδ) ἐπὶ στιγμὴν ἔχουσαι κανονικὰς σχέσεις. 
Οὕτω µετεβλήθησαν εἰς ΥΠΕΡεκκλησίαν... Ἡδύναντο βεβαίως νὰ δια- 
τηρήσωσι τὸ παλαιὸν ἡμερολόγιον, μιμούμενοι τὰς τόσας ἄλλας Ὀρθο- 
δόξους Ἐκκλησίας. ὌὭφειλον ὅμως ἐν ταὐτῷ, μιμούμενοι καὶ πάλιν τὰς 
ἄλλας Ὀρθοδόξους Ἐκκλησίας, νὰ μὴ ἀποκηρύξωσι τὴν Ἑλλαδικὴν 
Ἐκκλησίαν, ἀλλὰ νὰ µείνωσιν ἐν αὐτῇ. ᾿Απὸ τῆς πρώτης στιγμῆς οὐκ 
ἐπαύσαντο οἱ Παλαιοημερολογῖται ἐπικαλούμενοι τὸ παράδειγµα τῶν 
ἄλλων Ὀρθοδόξων Ἐκκλησιῶν ὡς ἐπιχείρημα ὑπὲρ τῆς ἐμμονῆς αὐτῶν 
εἰς τὸ παλαιὸν ἡμερολόγιον. Καλῶς! Αλλ’ αἱ Ἐκκλησίαι αὗται, καίτοι 
διετήρησαν τὸ παλαιὸν ἡμερολόγιον, εἶχον καὶ ἔχουσιν ἀκεραίας κανο- 
νικὰς σχέσεις πρὸς τὴν Ἐκκλησίαν τῆς Ἑλλάδος. Διατί οἱ Παλαιοηµε- 
ρολογῖται ἔπραξαν διαφόρως; Καίΐ, οὕτω πράξαντες, δὲν ἐτοποθέτησαν 

ἑαυτοὺς ἐκτὸς τῆς Ὀρθοδόξου Καθολικῆς Ἐκκλησίας; Ποία Ὀρθόδο- 
ξος τοπικὴ Ἐκκλησία, ἐκ τῶν τηρουσῶν τὸ παλαιὸν ἡμερολόγιον, εἶχέ 
ποτε κανονικὰς σχέσεις (ἀνταλλαγὴν εἰρηνικῶν Γραμμάτων, συλλει- 
τουργίας, µνημόσυνον ἐν τοῖς Διπτύχοις κ.τ.λ.) μετὰ τῆς Παρατάξεως 
τῶν ἐν Ἑλλάδι Παλαιοημερολογιτῶν; Ἡ τῶν Ἱεροσολύμων; Ἡ τῆς Αν- 
τιοχείας; Ἡ τῆς Ρὠσίας; Ἡ τῆς Σερβίας; Ἡ τῆς Βουλγαρίας; Οὐδε- 
µία! Πᾶσαι αἱ Ἐκκλησίαι µόνον μετὰ τῆς Ἐκκλησίας τῆς Ἑλλάδος εἷ- 
χον ἀνέκαθεν σχέσεις, τοὺς δὲ ἐν Ἑλλάδι Παλαιοημερολογίτας ἔβλεπον 
ἁπλῶς ὡς τέκνα ἀπείθαρχα τῆς Ἑλλαδικῆς Ἐκκλησίας καὶ δι’ αὐτὸ οὔτε 
ᾖλθόν ποτε εἰς ἐπισήμους ἐκκλησιαστικὰς σχέσεις μετ αὐτῶν, οὔτε 
ἐστιγμάτισαν τὰς ὑπὸ τῆς ἡμετέρας Ἐκκλησίας δίκας ἐπὶ μαροίρ: καὶ 
καθαιρέσεις τῶν Παλαιοημερολογιτῶν Κληρικῶν. 

Οἱ Παλαιοημερολογῖται ἐφώναζον καὶ φωνάζουσι καὶ ἰδιωτικῶς καὶ 
ἐν ἐπισήμοις Ὑπομνήμασιν ὅτι τὸ ἡμερολογιακὸν θέµα εἶνε ἐπίδικον 
ἐνώπιον μελλούσης Πανορθοδόξου Συνόδου. ᾽Αλλ’ ἐν προκειµένῳ οἱ 
ἀγαπητοὶ Παλαιοημερολογῖται δὲν γνωρίζουσιν οὔτε τί λέγουσιν οὔτε 
περὶ τίνων διαβεβαιοῦνται... Ἐὰν ἡ Ἐκκλησία τῆς Ἑλλάδος, ἕνεκα τῆς 
ἡμερολογιακῆς μεταβολῆς, ἀπέβη αὐτομάτως (ἄνευ δηλαδἡ ἀποκη- 
ρύξεως ὑπὸ τῶν ἄλλων Ἐκκλησιῶν) σχισµατική, τότε σχισματικαὶ εἶνε 
πᾶσαι αἱ τοπικαὶ Ὀρθόδοξοι Ἐκκλησίαι, ἐφ᾽ ὅσον αὗται κοινωνοῦσι 
πρὸς σχισματικὴν Ἐκκλησίαν. Δι’ αὐτό, ἄλλωστε, οἱ Παλαιοηµερολο- 
γἴται δὲν κοινωνοῦσι πρὸς τὴν Ἐκκλησίαν τῆς Ἑλλάδος: ἵνα μὴ καὶ αὐ- 
. τοὶ καταστῶσι σχισµατικοί. Ποία λοιπὸν Παν ορθόδοξος Σύνοδος 
θὰ λύσῃ τὸ ἡμερολογιακὸν ζήτημα, ἐφ᾽ ὅσον πᾶσαι αἱ Ὀρθόδοξοι Ἐκ- 
κλησίαι κατέστησαν σχισματικαὶ διὰ τῆς κοινωνίας αὐτῶν πρὸς τὴν 
σχισματικὴν Ἐκκλησίαν τῆς Ἑλλάδος; ᾿Αν συνέλθῃ ποτὲ τοιαύτη Σύ- 
νοδος, δὲν θὰ εἶνε πλέον Πανορθόδοξος, ἀλλὰ Πανσχισµατι- 
κή!... Οἱ Παλαιοημερολογῖται θὰ ἦσαν συνεπεῖς πρὸς ἑαυτοὺς ἂν ἔλε- 
γον: Οὐδεμίαν Σύνοδον ἀναμένομεν καὶ οὐδεμίαν λύσιν παρ᾽ αὐτῆς ἀπο- 
δεχόµεθα. Πᾶσαι αἱ Ἐκκλησίαι κατέστησαν σχισματικαὶ (ἡ μὲν Ἑλλα- 
δικἡ διὰ τῆς ἀλλαγῆς τοῦ ἡμερολογίου, αἱ δὲ λοιπαὶ διὰ τῆς κοινωνίας 
πρὸς αὐτήν) καὶ ἡ μόνη ἀπομείνασα Ὀρθόδοξος Ἐκκλησία εἴμεθα 
ἡ με ῖ ς. Μόνον δὲ µέσῳ ἡ μῶν, ὡς τῆς µόνης Ὀρθοδόξου Ἐκκλη- 
σίας, εἶνε δυνατὸν νὰ ἀρθῇ ἡ ἁμαρτία τοῦ σχίσματος ἐκ τῶν λοιπῶν Ἐκ- 
κλησιῶν. Ὅταν δηλαδὴ αἱ ἄλλαι τοπικαὶ Ἐκκλησίαι µετανοήσωσι διὰ 
τὸ σχίσμα, θὰ προσέλθωσιν εἰς ἡμᾶς, ὡς τὴν µόνην Ὀρθόδοξον Ἐκ- 
κλησίαν͵, θὰ αἰτήσωνται συγχώρησιν παρ᾽ ἡμῶν καὶ ἡμεῖς διὰ Κανονι- 
κῆς Πράξεως (ὡς ἐγίνετο πάντοτε ἐν τῇ ἱστορίᾳ τῆς Ἐκκλησίας) θὰ πα- 
ράσχωμεν τὴν. συγγνώµην καὶ θὰ κηρύξωμεν τὴν ἄρσιν τοῦ σχίσματος 
καὶ τὴν ἀποκατάστασιν αὐτῶν ὡς ὑγιῶν πλέον μελῶν τοῦ Σώματος τῆς 
Ὀρθοδόξου Ἐκκλησίας. Αὐτά, ἀγαπητὸ π. Νικόδηµε, ἐπιβάλλει ἡ συ- 
νέπεια| 

Προχωρῶ: Ὡς γνωρίζεις, ἡ Ἱερωσύνη τῶν Παλαιοημερολογιτῶν 

προέρχεται ἐκ τῶν ᾿Αρχυερέων πρ. Φλωρίνης Χρυσοστόμου καὶ πρ. 
Δημητριάδος Γερμανοῦ. Οὗτοι ὅμως µέχρι τοῦ 1935, ἤτοι ἐπὶ ἑνδεκαε- 
τίαν ὅλην ἀπὸ τῆς ἀλλαγῆς τοῦ ἡμερολογίου, ἦσαν ἐν τῷ «σχίσμα- 
τι», δηλαδὴ ἐν τῇ Ἑλλαδικῇ Ἐκκλησίᾳ. Οἱ Παλαιοημερολογῖται διακή- 
ρύττουσιν ὅτι τὰ Μυστήρια ἡμῶν τῶν Νεοημερολογιτῶν εἶνε ἄκυρα, 
διότι ἑστερήθημεν τῆς Χάριτος ἕνεκα τοῦ «σχίσματος», καὶ ἐπιβάλλου- 
σι τὴν ἀναμύρωσιν τῶν εἰς αὐτοὺς προσερχοµένων Νεοημερολογι- 
τῶν (Βλ. περὶ τούτου ἐπίσημον Ἐγκύκλιον τοῦ πρ. Φλωρίνης καὶ τῶν 
λοιπῶν ᾽Αρχιερέων ὑπὸ ἡμερομηνίαν 13/26 Μαρτίου 1950). Αρα καὶ οἱ 
δύο ἀνωτέρω ᾽Αρχιερεῖς εἶχον στερηθῆ τῆς Χάριτος, ἐφ᾽ 
ὅσον ἦσαν ἐν τῷ σχίσµατι µέχρι τοῦ 1935. Βεβαίως ὅταν τις σχισµατι- 
κὸς ἢ αἱρετικὸς Κληρικὸς ἐπιστρέφῃ εἰς τὴν Ὀρθοδοξίαν, γίνεται δε- 
κτός, πολλάκις ἄνευ χειροτονίας, δι’ ἁπλῆς ἀποφάσεως Συνόδου. Ναί! 
Σύμφωνοι! Τοῦτο ὅμως γίνεται διὰ Συνόδου. Σύνοδος πάντοτε ἀπο- 
φασίζει τὴν ἀποκατάστασιν τῶν αἱρετικῶν ἢ σχισματικῶν. “Οτελοιπὸν 
ὁ Χρυσόστομος καὶ ὁ Γερμανὸς προσεχώρησαν εἰς τοὺς Παλαιοηµερο- 
λογίτας, διὰ ποίας Συνοδικῆς ἀποφάσεως ἤρθησαν ἀπ᾿ αὐτῶν αἱ συνέ- 
πειαι τοῦ σχίσματος καὶ ἐγένοντο δεκτοὶ ὡς κανονικοὶ Ὀρθόδοξοι Ἐπί- 
σκοποι; Ποία Σύνοδος (διότι οὕτως εἴθισται ἐν τῇ Ἐκκλησίᾳ,) 
ἀποκατέστησεν αὐτούς; Μήπως οἱ διάκονοι καὶ οἱ Πρεσβύτεροι 
καὶ οἱ Μοναχοὶ τοῦ 'Αγίου Ὄρους:Ἡ µήπως τὰ λαϊκὰ Σωματεῖα; Συνε- 
πῶς ἂν οἱ εἰρημένοι ᾽Αρχιερεῖς εἶχον στερηθῆ τῆς Χάριτος µέχρι τοῦ 
1935, ἐξηκολούθησαν καὶ μετὰ τὸ 1935, ὅτε προσεχώρησαν εἰς τοὺς 
Παλαιοηµερολογίτας, νὰ οτερῶνται ταύτης, διότι δὲν ἔτυχον ἀποκατα- 
στάσεως δι’ ἐπισήμου Συνοδικῆς Πράξεως. Αἱ συνέπειαι τῆς αἱρέσεως 
καὶ τοῦ σχίσματος δὲν αἴρονται αὐτομάτως οὐδὲ διὰ Μοναχῶν ἢ.Διακό- 
νων ἢ Πρεσβυτέρων ἢ λαϊκῶν Σωματείων. Αἴρονται µόνον δι’ ἀποφάσε- 
ως Συνόδου. Αὐτά, καὶ µόνον αὐτά, γνωρίζει ἡ Ὀρθόδοξος Ἐκκλησία. 

Συνεχίζω: Ἐὰν Σύνοδος κανονικῶν Ἐπισκόπων καθαιρέσῃ ἕνα Ἐπί- 
σκοπον ἢ Πρεσβύτερον καὶ μετὰ 10 ἢ 20 ἔτη οἱ Ἐπίσκοποι οὗτοι (οἱ κα- 
θαιρέσαντες) περιπέσωσιν εἰς αἴρεσιν, ὁ πρὸ πολλῶν ἐτῶν καθαιρεθεὶς 
ὑπ᾿ αὐτῶν Ἐπίσκοπος ἢ Πρεσβύτερος ἀπαλλάσσεται αὐτομάτως τῆς κα- 
θαιρέσεως καὶ ἀποκαθίσταται πάλιν εἰς τὸν βαθμὸν αὐτοῦ, διὰ µόνον 
τὸν λόγον ὅτι οἱ πάλαι ποτὲ καθαιρέσαντες αὐτὸν Ἐπίσκοποι .ἐγένοντο 
ἤδη αἱρετικοί; Βεβαίως ὄχι! Ἐφ᾽ ὅσον ὅτε καθῃρέθῃ, καθῃρέθη ὑπὸ 
Ὀρθοδόξων καὶ οὐχὶ αἱρετικῶν Ἐπισκόπων, ἡ καθαίρεσις αὐτοῦ εἶνε 
ἀπολύτως ἔγκυρος καὶ µόνον ὑπὸ κανονικῆς Συνόδου Ὀρθοδόξων Ἐπι- 
σκόπων εἶνε δυνατὸν νὰ ἀρθῇ αὗτη. - 

Ἐνθυμοῦ ταῦτα Καὶ πρόσεχε εἰς τὰ κατωτέρω: Ὑποτεθείσθω ὅτι 
σήμερον ἡ Ἐκκλησία τῆς Ἑλλάδος, κοινωνοῦσα τῷ Πατριάρχῃ ᾿Αθηνα- 
Ὑόρᾳ, κατέστη αἱρετική. Κατέστη ὅμως σήμερον. Κατέστη, ἔστω, 
χθές. Δηλαδὴ πρὸ ἔτους, πρὸ διετίας, πρὸ τριετίας. Πρὸ πενταετίας 
ὅμως καὶ πρὸ δεκαετίας δὲν ἦτο. Σύµφωνοι;, Πολλῷ μᾶλλον δὲν ἦτο 

πρὸ τριακονταπενταετίας! Τότελοιπόν, πρὸ τριακον- 
ταπενταετίας, ἡ ᾿Εκκλησία τῆς Ἑλλάδος, ᾿Ορθόδο- 
ἕος οὖσα, ΚΑΘΗΡΕΣΕ τοὺς δύο εἰρημένους ᾿Αρχιερεῖς, καθὼς καὶ 
πάντας τοὺς ὑπ᾿ αὐτῶν χειροτονηθέντας. ”Αρα ἡ πρᾶξις αὐτῆς αὕτη, γε- 
νοµένη εἰς χρόνον παλαιόν, εἶνε δι’ ἡμᾶς αὐθεντικὴ καὶ ἔγκυρος. Αἱ 
σημεριναὶ πράξεις τῆς Ἑλλαδικῆς Ἐκκλησίας, οὔσης πλέον αἱρετικῆς 
(ὁμιλῶ καθ’ ὑπόθεσιν βεβαίως), δὲν εἶνε ἔ ἔγκυροι καὶ οἱ ὑπ᾿ αὐτῆς καθαι- 
ρούμενοι δὲν εἶνε καθῃ ρημένοι. Εἶνε ὅμως, καὶ «παραεῖνε» μάλιστα, κα- 
θηῃρηµένοι οἱ πρὸ τριακονταετίας, εἰκοσαετίας κ.λ.π. καθαιρεθέντες ὑπὸ 
τῆς Ἑλλαδικῆς Ἐκκλησίας. (Διὰ τοὺς Παλαιοημερολογίτας βεβαίως 
δὲν εἶνε οὔτε αὐτοί. Διότι οἱ Παλαιοημερολογῖται ἀπεκήρυξαν ἀπὸ τοῦ 
1924 τὴν Ἐκκλησίαν τῆς Ἑλλάδος ὡς σχισµατικήν. Δι᾽ ἡμᾶς ὅμως, οἵτι- 
νες µέχρι πέρυσιν ἤ προπέρυσιν ἀνεγνωρίζομεν τὴν Ἐκκλησίαν τῆς Ἑλ- 
λάδος καὶ εἴχομεν κοινωνίαν μετ’ αὐτῆς, τὰ πράγµατα ἔχουσιν ἄλλως. 
Αἱ µέχριτότε πράξεις αὐτῆς εἶνε δι’ ἡμᾶς ἔγκυροι.) 

Ἐσχάτως λοιπὸν ἡ Ἐκκλησία τῆς Ἑλλάδος περιέπεσεν εἰς αἴρεσιν. 
(Τονίζω καὶ πάλιν ὅτι ὁμιλῶ ὑποθετικῶς.) Οἱ πρὸ πολλῶν ἐτῶν καθαιρε- 
θέντες ὑπ᾿ αὐτῆς, καθὼς καὶ αἱ πράξεις αὐτῶν, δὲν ἀποκαθίστανται βε- 
βαίως αὐτομάτως. Ἔχομεν ἀνάγκην Συνόδου Ὀρθοδόξων Ἐπισκόπων, 
ἵνα αὕτη ἀναθεωρήσῃ τὰς κατ’ αὐτῶν ἀποφάσεις ἢ ἀποδέξηται τὰς πρά- 
ξεις αὐτῶν καὶ ἰδίᾳ τὰς χειροτονίας ἄλλων ὑπ αὐτῶν. Ἐρωτῶ λοιπόν, 
ἀγαπητὲ π. Νικόδηµε: Ποία Σύνοδος ἀνεθεώρησε τὰς ἀποφάσεις περὶ 
τῶν ὑπὸ τῆς Ἐκκλησίας τῆς Ἑλλάδος πρὸ ἐτῶν καθαιρεθέντων Ἐπισκό- 
πων ἢ ἀνεγνώρισε τὰς ὑπ᾽ αὐτῶν χειροτονίας Διακόνων καὶ Πρεσβυτέ- 
ρων, ἐμμενόντων εἰς τὴν Παράταξιν τῶν Παλαιοημερολογιτῶν καὶ μὴ 
κοινωνούντων τῇ Ἐκκλησίᾳ τῆς Ἑλλάδος; Οὐδεμίαι! Καὶ ἂν λοιπὸν ἡ 
εἰς Ἐπισκόπους χειροτονία τῶν σημερινῶν ᾿Αρχιερέων (λέγω τῶν 
σημερινῶν, διότι ὁ ἀποθανὼν ᾽Ακάκιος εἶχε χειροτονηθῆ, ὡς Διάκονος 
καὶ Πρεσβύτερος, οὐχὶ παρὰ καθηῃρηµένου,) τῆς Παρατάξεως τοῦ πρ. 
Φλωρίνης ἐγένετο ὑπὸ κανονικῶν Ἐπισκόπων, εἶνε ἄκυρος, διότι 
ὡς Διάκονοι καὶ Πρεσβύτεροι εἶχον οὗτοι χειροτονηθῆ ὑπὸ καθηρη- 
µένων Ἐπισκόπων. Ἔπρεπε πρῶτον νὰ ἀναγνωρισθῇ (ἐφαρμοζομέ- 
γης, ὡς συνήθως, ἐκκλησιαστικῆς οἰκονομίας), ὑπὸ κανονικῆς Συνόδου 
Ἐπισκόπων, ἡ εἰς Διακόνους καὶ Πρεσβυτέρους χειροτονία αὐτῶν καὶ 
ἔπειτα νὰ ψηφισθῶσι καὶ χειροτονηθῶσι οὗτοι εἰς Ἐπισκόπους. Τού- 
του μὴ γενοµένου, ἡ εἰς Ἐπισκόπους χειροτονία αὐτῶν εἶνε, ἐπαναλαμ- 
βάνω, ἄκυρος. 

᾽Αλλὰ πλὴν τούτου, ἐξεταστέον τυγχάνει, ἂν καὶ ὡς πρὸς τὰς λοιπὰς 
κανονικὰς προὔποθέσεις ἡ χειροτονία αὐτῶν εἰς Ἐπισκόπους ἐγένετο 
ἐγκύρως. Δηλαδή: Ὑποτεθείσθω ὅτι οὗτοι εἶχον τύχει ἀναγνωρίσεως 
παρὰ κανονικῆς Συνόδου πρὸ τῆς προαγωγῆς αὐτῶν εἰς Ἐπισκόπους ἢ 
ὅτι οὐδεὶς ἐξ αὐτῶν εἶχε χειροτονηθῆ παρὰ καθῃρηµένου: ἡ μετὰ ταῦτα 
χειροτονία αὐτῶν (ἡ Ἐπισκοπική) ἐγένετο κανονικῶς; Πᾶν τοὐναντίον! 

Ὡς γνωρίζεις, οἱ σημερινοὶ Ἐπίσκοποι τῆς Παρατάξεως τοῦ πρ. Φλωρί- 
νης προέρχονται ἐκ τοῦ ᾽Ακακίου. Ίδώμεν λοιπὸν τὰ τῆς χειροτονίας 
τοῦ ᾽Ακακίου: ᾿Αποστέλλω σοι ἓν φυλλάδιον -παρακαλῶ δὲ νὰ μοὶ ἐπι- 
στραφῇ- εἰς ὃ δημοσιεύεται ἐν φωτοτυπίᾳ τὸ «χειροτονικόν» («ὁ Θεὸς 
νὰ τὸ κάμῃ»!) τοῦ ᾽Ακακίου. Ὡς θὰ ἴδῃς περιέχει τὰ ἑξῆς: 


«ΣΕΡΑΦΕΙΜ ΑΡΧΙΕΠΙΣΚΟΠΟΣ ΣΙΚΑΓΟΥ ΚΑΙΝΤΗΤΡΟΊΤ 
Βεβαίωσις 


Διὰ τοῦ παρόντος πιστοποιῶ ὅτι ἐγώ, ὁμοῦ μεθ’ ἑνὸς ἀκόμη κανονι- 
κοῦ Ἐπισκόπου τῆς ἡμετέρας Ρωσικῆς ἐν τῇ ξένῃ Ἐκκλησίας, προέβη- 
μεν ἐν τοῖς πράγµασιν εἰς χειροτονίαν ὡς Ἐπισκόπου Ταλαντιακοῦ τοῦ 
Αἰδεσιμωτάτου ᾿Αρχιμανδρίτου ᾽Ακακίου. 

Ἡ χειροτονία ἐτελέσθη τῇ 9/22 Δεκεμβρίου 1960 ἐν τῇ πόλει 
Ντητρόϊτ καὶ ἐντὸς τῶν ὁρίων τῆς Ἐπαρχίας µου καὶ δέον νὰ θεωρηθῇ 
νόµιµος, ἔστω καὶ ἂν ἐγένετο ἄνευ γνώσεως τῆς ἰδίας ἡμῶν ᾿Αρχιεπι- 
σκοπικῆς Συνόδου. 

Εἰς πίστωσιν τούτου ἐτέθη ἡ ὑπογραφὴ ἡμῶν καὶ ἡ ἐπαρχιακὴ σφρα- 
γίς. 


;. Σεραφεὶμ᾽ Αρχιεπίσκοπος Σικάγου καὶ Ντητρόϊτ». 


Ἐπ΄ αὐτοῦ θὰ ἠδυνάμην νὰ παρατηρήσω ταῦτα: 

α’) Δὲν ἀναφέρει κἄν ποῖος ἦτο ὁ ἕτερος Ἐπίσκοπος, μεθ’ οὗ ὁ ὑπο- 
γράφων «Αρχιεπίσκοπος Σικάγου καὶ Ντητρόϊτ Σεραφείμ» προέβη εἰς 
τὴν χειροτονίαν. Τελεία σιωπή. Διατί; Προφανῶς ἔχει λόγον ὁ ὑπογρά- 
φων νὰ κρύψῃ τὸν ἕτερον Ἐπίσκοπον. ᾽Αλλ’ ἂν ἦτο πράγµατι κανονικὸς 
Ἐπίσκοπος, διατί ἡ ἀπόκρυψις; Ἡ ἀλήθεια δὲν φοβεῖται τὸ φῶς. Ὁ Κύ- 
ριος διεκήρυξεν ὅτι τὸ φῶς μισεῖ µόνον «πᾶς ὁ φαῦλα πράσσων») καὶ µό- 
νον αὐτὸς «οὐκ ἔρχεται πρὸς τὸ φῶο) (Ἰωάν. Υ΄ 20). 

β’) Λέγει ὅτι ὁ ᾽Ακάκιος ἐχειροτονήθη ὑπὸ δύο Ἐπισκόπων. ᾽Αλλὰ 
χειροτονία Ἐπισκόπου ὑπὸ δύο Ἐπισκόπων εἶνε ἀντικανονική. 
(Αλλο θέµα τὸ δογματικῶς ὑποστατὸν τῆς χειροτονίας). Λέγει μὲν ὁ Α΄ 
ποστ. Κανὼν «Ἐπίσκοπος χειροτονείσθω ὑπὸ Ἐπισκόπων δύο ἢ 
τριῶν», ἀλλὰ λίαν ἐνωρὶς ἡ Ἐκκλησία μετερρύθμισε τὸν Κανόνα, ἀπορ- 
ρίψασα τὸν πρῶτον ὅρον («ὑπὸ δύο») καὶ σταθεῖσα εἰς τὸν δεύτερον 
(«ὑπὸ τριῶν»). Οὕτως ὁ Δ΄ Κανὼν τῆς Α΄ Οἰκουμενικῆς Συνόδου λέγει: 
«Ἐπίσκοπον προσήκει μάλιστα μὲν ὑπὸ πάντων τῶν ἐν τῇ Ἐπαρχίᾳ κα- 
θίστασθαι’ εἰ δὲ δυσχερὲς εἴη τὸ τοιοῦτον.... ἐξάπαντος ΤΡΕΙΣ 
ἐπὶ τὸ αὐτὸ συναγοµένους, συμψήφων γενοµένων καὶ τῶν 
ἀπόντων καὶ συντιθεµένων διὰ γραμμάτων, τότε τὴν χειροτονίαν ποιεῖ- 
σθαι. Τὸ δὸ κῦρος τῶν γινοµένων δίδοσθαι καθ’ ἑκάστην Ἐπαρχίαν τῷ 
Μητροπολίτῃ». Ὁ 1Θ’ τῆς ἐν ᾽Αντιοχείᾳ ὁρίζει ὅτι διὰ τὴν χειροτονίαν 
Ἐπισκόπου πρέπει νὰ εἶνε παρόντες ἢ πάντες οἱ ᾿Αρχιερεῖς τῆς τοπικῆς 

Ἐκκλησίας ἤ, ἄν τοῦτο εἶνε δυσχερές, «τούς γε πλείους ἐξδά- 
παντος παρεῖναι δεῖ». Καὶ συνεχίζει: «Εἰ δὲ ἄλλως παρὰ τὰ ὡρι- 
σµένα γίγνοιτο, μηδὲν ἰσχύειν τὴν χειροτονίαν». Τὴν παρου- 
σίαν τριῶν τοὐλάχιστον Ἐπισκόπων ἀξιοῖ καὶ ὁ ΙΓ’ τῆς ἐν Καρθα- 
γένῃ. Καὶ ὁ ΝΗ΄ τῆς αὐτῆς διακελεύεται: «Ὁ ἀρχαῖος τύπος (δηλ. ὁρι- 
σµός, θεσμός) φυλαχθήσεται ἵνα μὴ ἥττονες τριῶν τῶν ὁρισθέν- 
των εἰς χειροτονίαν Ἐπισκόπων ἀρκέσωσι». 

Υ’) Δὲν ἐντρέπεται ὁ χειροτονήσας νὰ ὁμολογήσῃ ὅτι ἡ χειροτονία 
ἐτελέσθη ἄνευ γνώσεως τῆς Συνόδου, εἰς ἣν ἀνήκει) ᾽Αλλὰ παρὰ 
ταῦτα, λέγει, πρέπει νὰ θεωρηθῇ «νόμιμος»!Ι! ”Ακουσον ὅμως τί ὁρίζου- 
σιν ἐν προκειµένῳ οἱ ἱεροὶ Κανόνες: Ὁ ΛΔ΄’᾽Αποστολικός: «Τοὺς Ἐπι- 
σκόπους ἑκάστου Ἔθνους εἰδέναι χρὴ τὸν ἐν αὐτοῖς πρῶτον (Σηµ.: 
Πρῶτος λέγεται ὁ Πρόεδρος τῆς Συνόδου, ἥτοι, ἀναλόγως, ὁ Πατριάρ- 
χης ἢ ὁ Αρχιεπίσκοπος ἢ ὁ Μητροπολίτης) καὶ ἡγεῖσθαι αὐτὸν ὡς κε- 
φαλὴν καὶ μη δὲν τι πράττειν περιττὸν ἄνευ τῆς ἐκείνου 
γνώµης...». Ὁ Σεραφεὶμ ὅμως ἔγραψεν εἰς τὰ παλαιὰ αὐτοῦ ὑποδή- 
µατα τόσον τὸν Πρόεδρον τῆς ἑαυτοῦ Συνόδου, ὅσον καὶ τὰ µέλη ταύ- 
της, ἐνῶ ἔπρεπε καὶ παρ) αὐτῶν νὰ λάβῃ συγκατάθεσιν 
(«συμψήφων γενομένων») κατὰ τὸν Δ΄ τῆς Α΄ Οἰκουμενικῆς. Ὁ αὐτὸς δὲ 
κανὼν (Δ΄ τῆς Α΄ Οἰκουμενικῆς) νομοθετεῖ ρητῶς: «Τὸ δὲ κῦρος τῶν γι- 
νοµένων δίδοσθαι καθ᾽ ἑκάστην Ἐπαρχίαν τῷ Μητροπολίτῃ», 
ἤτοι τῷ Προέδρῳ τῆς Συνόδου. 

Ὁ ΣΤ᾽ τῆς Α΄ Οἰκουμενικῆς Συνόδου λέγει: «Εἴτις χωρὶς γνώμης τοῦ 
Μητροπόὀλίτου (Σηµ.: Δηλαδὴ τοῦ Προέδρου τῆς Συνόδου) γένοιτο Ἐπί- 
σκοπος, τὸν τοιδῦτον ἡ µεγάλη Σύνοδος ὥρισε μὴ δεῖν ε ἶναι Ἐπί- 
σκοπον». 

Ὁ ΚΗ΄ τῆς Δ’ Οἰκουμενικῆς Συνόδου διακελεύεται: «...ἑκάστου 
Μητροπολίτου τῶν προειρηµένων διοικήσεων μετὰ τῶν τῆς 
᾿Ἐπαρχίας Επισκόπων χειροτονοῦντος τοὺς τῆς Ἐπαρχίας Ἐπι- 
σκόπους). 

Ὁ 1Θ’ τῆς ἐν ᾽Αντιοχείᾳ νομοθετεῖ: «Ἐπίσκοπον μὴ χειροτονεῖ- 
σθαι δίχα Συνόδου καὶ παρουσίας τοῦ ἐν τῇ Μητροπό- 
λει τῆς Επαρχίας», ἤτοι τοῦ Προέδρου τῆς Συνόδου. Καὶ συνεχί- 
ζει: «Τούτου δδΠΑΡΟΝΤΟΣ ΕΞΑΠΑΝΤΟΣ...». 

Ὁ ΚΓ’ τῆς αὐτῆς Συνόδου ὁρίζει τὴν ἐκλογὴν καὶ χειροτονίαν Ἐπι- 
σκόπου «μὴ δεῖν ἄλλως γίνεσθαι ἢ μετὰ Συνόδου καὶ ἐπικρίσεῶς 
Ἐπισκόπων». | 

Ὁ ΙΒ’ τῆς ἐν Λαοδικείᾳ νομοθετεῖ ὅτι οἱ Ἐπίσκοποι «καθίστανται εἰς 
τὴν ἐκκλησιαστικὴν ἀρχὴν κρίσει τῶν Μητροπολιτῶν καὶ 
τῶν πέριξ Επισκόπων», καὶ οὐχὶ κρίσει καὶ ἀποφάσει δύο µόνον 
Ἐπισκόπων ἐνεργούντωνλάθρᾳ τῆς ἑαυτῶν Συνόδου! 

Τέλος ὁ ΙΓ’ τῆς ἐν Καρθαγένῃ ὁρίζει ὅτι ἡ χειροτονία Ἐπισκόπου δὲν 
δύναται νὰ τελεσθῇ εἰμὴ µόνον «τῷ τοῦ πρωτεύοντος παραγγέλµατυ», 

κατ’ ἐντολὴν δηλαδὴ -καὶ οὐχὶ ἐν τελείᾳ ἀγνοίφι{]-- τοῦ Προέδρου τῆς 
Συνόδου. 

δ) Ὡς βλέπεις, τὸ ἔγγραφον ὑπογράφει «Σεραφεὶμ Ἐπίσκοπος 
Ντητρόϊτ», ἤτοι Ἐπίσκοπος᾽Αμερικῆς. Οἱ δὲ Ἐπίσκοποι τῆς Αμε- 
ρικῆς ἢ τῆς Ρωσίας οὐδεμίαν, κατὰ τοὺς ἱεροὺς Κανόνας, δικαιοδοσίαν 
ἔχουσιν ἐν τῇ Ἐκκλησίᾳ τῆς Ἑλλάδος. Ὑποτεθείσθω λοιπὸν ὅτι ὁΑκά- 
κιος ἐχειροτονήθη οὐχὶ ὑπὸ δύο Ἐπισκόπων (καὶ µάλιστα τοῦ ἑνὸς ὄν- 
τος ἀγνώστου), ἀλλ’ ὑπὸ ὁλοκλήρου τῆς Συνόδου εἰς ἣν ἀνήκει ὁ Σερα- 
φείµ, προεξάρχοντος τοῦ Προέδρου αὐτῆς. Θὰ ἦτο τότε κανονικὴ ἡ χει- 
ροτονία αὐτοῦ; Καὶ πάλιν ὄχι! Τοῦτο δὲ, διότι οἱ ἱεροὶ Κανόνες ἀπαγο- 
ρεύουσιν ἀπολύτως τὰς ὑπερορίους χειροτονίας, ἤτοι τὰς χειροτο- 
νίας Κληρικῶν ἄλλης τοπικῆς Ἐκκλησίας, ἔστω καὶ γειτονικῆς. Ὁ ᾿Αρ- 
χιεπίσκοποςΑθηνῶν π.χ. ἀπαγορεύεται ἐπὶ ποινῇ καθαιρέσεως νὰ χει- 
ροτονήσῃ Κληρικὸν διὰ τὸν Πειραιᾶ ἢ διὰ τὴν Νίκαιαν (ἐκτὸς ἂν παρα- 
κληθῇ εἰς τοῦτο ὑπὸ τῶν οἰκείων Ἐπισκόπων, ἀδυνατούντων, λόγῳ 
ἀσθενείας π.χ., νὰ τελέσωσιν αὐτοπροσώπως τὴν χειροτονίαν). Ἡ Ἱερὰ 
Σύνοδος τῆς Ἐκκλησίας τῆς Ἑλλάδος ἀπαγορεύεται νὰ χειροτονήσῃ 
Ἐπίσκοπον ἢ ἄλλον Κληρικὸν διὰ τὴν Ἐκκλησίαν τῆς Κύπρου ἢ τῆς 
Κρήτης, πολλῷ δὲ μᾶλλον διὰ τὴν Ἐκκλησίαν Σερβίας ἢ Βουλγαρίας, 
κ.Ο.Κ.. 

Ὁ ΑΕ’ ᾿᾽Αποστ. Κανὼν νομοθετεῖ: «Ἐπίσκοπον μὴ τολμᾶν ἔξώ τῶν 
ἑαυτοῦ ὅρων χειροτονίας ποιεῖσθαι, εἰς τὰς μὴ ὑποκειμένας αὐτῷ πόλεις 
καὶ χώρας». Ἐάν δὲ τελέσῃ τοιαύτας χειροτονίας, «καθαιρείσθω καὶ αὖ- 
τὸς καὶ οὓς ἐχειροτόνησεν». Ὁ Β’ τῆς Β΄ Οἰκουμενικῆς Συνόδου διακε- 
λεύεται: «Τοὺς ὑπὲρ διοίκησιν Ἐπισκόπους ταῖς ὑπερορίοις Ἐκκλη- 
σίαις μὴ ἐπιέναι, μηδὲ συγχέειν τὰς Ἐκκλησίας... ᾽Ακλήτους δὲ 
Ἐπισκόπους ὑπὲρ διοίκησιν μὴ ἐπιβαίνειν ἐπὶ χειροτονίᾳ ἤ 
τισιν ἄλλαις οἰκονομίαις ἐκκλησιαστικαῖς... Τὰ καθ’ ἑκάστην Ἐπαρχίαν 
ἡ τῆς Επαρχίας Σύνοδος διοικήσει». 

Ὁ Η’ τῆς Γ΄ Οἰκουμενικῆς χαρακτηρίζει ὡς «πρᾶγμα παρὰ τοὺς ἐκ- 
κλησιαστικοὺς θεσμοὺς καὶ τοὺς κανόνας τῶν ἁγίων ᾽᾿Αποστόλων και- 
νοτομούμενον καὶ τῆς πάντων ἐλευθερίας ἁπτόμενον» τὸ γεγονὸς ὅτι ὁ 
Ἐπίσκοπος Αντιοχείας ἐχειροτόνει τοὺς Ἐπισκόπους τῆς Κύπρου. Δια- 
τάσσει τὴν κατάργησιν τοῦ ἀτόπου καὶ νομοθετεῖ ὅπως τοὺς Ἐπισκό- 
πους τῆς Κύπρου χειροτονῶσιν οὐχὶ ἄλλοι Ἐπίσκοποι, ἀλλ’ οἱ Ἐπίσκο- 
ποι τῆς Κυπριακῆς Ἐκκλησίας. Καὶ ἐπάγεται: «Τὸ δὲ αὐτὸ καὶ ἐπὶ τῶν 
ἄλλων διοικήσεων καὶ τῶν ἁπανταχοῦ ᾿Εκκλησιῶν παραφυ- 
λαχθήσεται». 

Ὁ ΚΗ’ τῆς Δ΄ Οἰκουμενικῆς ὁρίζει: «...ἑκάστου Μητροπολίτου τῶν 
προειρηµένων διοικήσεων, μετὰ τῶν τῆς Ἐπαρχίας Ἐπισκόπων, χειρο- 
τονοῦντοςτοὺς τῆς Επαρχίας ᾿Επισκόπους». 

Ὁ Π’ τῆς ἐνΑντιοχείᾳ ἀπαγορεύει εἰς πάντα Ἐπίσκοπον τὰς ἔξω τῆς 
ἑαυτοῦ Ἐπισκοπῆς χειροτονίας καί, ἐν ἐναντίᾳ περιπτώσει, διακελεύε- 

ται: «...ἄκυρα μὲν τὰ ὑπ αὐτοῦ πεπραγμένα τυγχάνειν καὶ αὐτὸν δὲ 
ὑπέχειν τῆς ἀταξίας αὐτοῦ καὶ τῆς παραλόγου ἐπιχειρήσεως τὴν προσή- 
κουσαν δίκην, καθῃρημένον ἐντεῦθεν ἤδη ὑπὸ τῆς ἁγίας Συνόδου». 

Ὁ ΚΒ’ τῆς αὐτῆς διαλαµβάνει: «Ἐπίσκοπον μὴ ἐπιβαίνειν ἀλλοτρίᾳ 
πόλει τῇ μὴ ὑποκειμένῃ αὐτῷ, μηδὲ χώρᾳ τῇ αὐτῷ μὴ διαφερούσῃ (δηλ. 
μὴ ἀνηκούσῃ) ἐπὶ χειροτονίᾳ τινός, μηδὲ καθιστᾶν Πρεσβυτέρους ἢ 
Διακόνους εἰς τόπους ἑτέρῳ ᾿Επισκόπφῳ ὑποκειμένους, 
εἰμὴ ἄρα μετὰ γνώμης τοῦ οἰκείου τῆς χώρας Ἐπισκόπου. Εἰ δὲ τολµή- 
σειέ τις τοιοῦτον, ἄκυρον εἶναι τὴν χειροθεσίαν καὶ αὐτὸν ἐπιτιμίας 
ὑπὸ τῆς Συνόδου τυγχάνειν». 

Βλέπεις λοιπόν, ἀγαπητὲ π. Νικόδηµε, ὁποῖον πλῆθος ἱερῶν Κανό- 
νων κατεπατήθησαν ἀνοικτιρμόνως; Κατόπιν τούτου πῶς εἶνε δυνατὸν 
νὰ διανοηθῇ τις τὴν προσχώρησιν εἰς τὴν Παράταξιν τῶν Παλαιοηµερο- 
λογιτῶν; Σηµειωθήτω δὸ καὶ τοῦτο: Καὶ ἂν σήµερον ὁλόκληρος ἡ Σύνο- 
δος τοῦ χειροτονήσαντος τὸν ᾽Ακάκιον Σεραφεὶμ (ἡ ὑπὸ τὸν Φιλάρετον 
οὖσα) ἀναγνωρίσῃ τοὺς Ἐπισκόπους τῶν Παλαιοημερολογιτῶν, ἐγείρε- 
ται διὰ τοὺς Παλαιοημερολογίτας ἓν µέγα κανονικὸν θέµα: Μέχρις 
ἐσχάτων ἡ Σύνοδος τοῦ Φιλαρέτου εἶχε κανονικὰς 
σχέσεις μετὰ τοῦ Οἰκουμενικοῦ Πατριαρχείουκαὶ 
τῶν ἐν ᾽Αμερικῇ Επισκόπων αὐτοῦ (Ἰακώβου κ.τ.λ.). Ἄρα 
καὶ οἱ Ἐπίσκοποι τοῦ Φιλαρέτου εἶχον ἀποβῆ σχισματικοὶ ἐφ᾽ 
ὅσον ἐκοινώνουν πρὸς τούς, κατὰ τοὺς Παλαιοημερολογίτας, σχισµατι- 
κοὺς Νεοημερολογίτας Ἐπισκόπους! Συνεπῶς καὶ αὐτοὶ χρῄζουσιν 
καθάρσεως, χρῄζουσιν ἀποκαταστάσεῶς διὰ κανονικῆς Συνόδου 
Ὀρθοδόξων Ἐπισκόπων, µηδέποτε κοινωνησάντων πρὸς τοὺς «σχισμα- 
τικοὺς» Νεοημερολογίτας. Ποία λοιπὸν Σύνοδος θὰ ἀποκαταστήσῃ τὸν 
Φιλάρετον καὶ τοὺς ὑπ᾿ αὐτὸν Ἐπισκόπους καὶ θὰ ἄρῃ ἀπ᾿ αὐτῶν τὰς συν- 
επείας τοῦ σχίσματος; Βλέπεις, ἀγαπητὲ π. Νικόδηµε, εἰς ποῖον ἀσφυ- 
κτικὸν κλοιὸν ἀντινομιῶν καὶ ἀντιφάσεων, εἰς ποῖον φαῦλον κύκλον 


'.. ἔχουσιν εἰσέλθει οἱ ἀγαπητοὶ Παλαιοημερολογῖται; Ἐκεῖ λοιπὸν θά πο- 


ρευθῇς; 

-Τὶ λοιπὸν νὰ πράξωµεν τότε; θὰ μὲ ἐρωτήσῃς. Ποῦ νὰ πορευθῶμεν; 
Ποίου νὰ μνημονεύσωμεν; 
᾿Αδελφέμου: 

ὁ λόγος τοῦ ᾽Αποστόλου Παύλου περὶ τῶν ἡγουμένων «...ἵνα μετὰ χα- 
ρᾶς τοῦτο (τὴν διαποίµανσιν) ποιῶσι καὶ μὴ στενάζοντες» (Ἐβρ. ΙΥ 17), 
ἰσχύει καὶ ἀντιστρόφως. Ἰσχύει δηλαδὴ καὶ περὶ τῶν ποιµνίων. "Αν 
ὑπάρχωσι περιπτώσεις, καθ᾽ ἃς ὁ ποιμὴν στενάζει διὰ τὸ ποίµνιον, ὅπερ 
ποιµαίνει, ὑπάρχουσι καὶ περιπτώσεις, καθ᾽ ἅς τὰ ποίµνια στενάζουσι 
διὰ τὸν ποιμένα παρ’ οὗ ποιµαίνονται. Εὐχῆς ἔργον θὰ ἦτο νὰ ὑπῆρχον 
πάντοτε ποιμένες εἰς οὓς ἡ ὑποταγὴ µόνον «μετὰ χαρᾶςο θὰ ἐγίνετο. 
Αλλ) ὅταν τοῦτο δὲν εἶνε ἐφικτόν, ἂς ὑποτασσώμεθα «στενάζοντες». 
Λέγων ὑποταγήν, δὲν ἐννοῶ βεβαίως-πολλοῦ γε καὶ δεῖι- νὰ ἐπικροτῶ- 

μεν πᾷσαν ἐνέργειαν αὐτῶν καὶ νὰ φρονῶμεν ἐν παντὶ ὅ,τι φρονοῦσι καὶ 
αὐτοί, “Οχι! Ἐννοῶ ἁπλῶς νὰ μὴ ἀποσπώμεθα ἀπ᾿ αὐτῶν, νὰ μὴ διαρρη- 
γνύωμεν τὴν ἀπ᾿ αὐτῶν κανονικὴν ἐξάρτησιν. Κατὰ τὰ λοιπὰ καὶ θὰ δια- 
φωνήσωμεν καὶ θὰ διαμαρτυρηθῶμεν καὶ θὰ ἀντιταχθῶμεν. Ἐφ᾽ ὅσον 
ὅμως ἡ Ἐκκλησία δὲν προέβη εἰς καθαίρεσιν αὐτῶν, ἡμεῖς δὲν πρέπει 
νὰ ἀποκηρύξωμεν αὐτοὺς καὶ νὰ παύσωμεν τὸ μνημόσυνον αὐτῶν. 

"Ας μὴ σπεύδωµεν, ἀδελφέ. Τὰ θέµατα ταῦτα ἅπτονται τῆς αἰωνίου 
ζωῆς καὶ χρῄζουσι μεγάλης περισκέψεως. 

Κατὰ τὸ 1934, τῇ 22ᾳ μηνὸς Νοεμβρίου, ὁ τότε Πατριάρχης Αλεξαν- 
δρείας Μελέτιος Μεταξάκης συνεκάλεσεν ἐν τῷ Ὀρθοδόξῳ Πατριαρ- 
χικῷ Ναῷ τοῦ 'Αγίου Νικολάου, ἐν Καΐρῳ, «κληρικούς καὶ λαϊκοὺς 
δέκα διαφόρων ᾿Εκκλησιῶν πρὸς κοινὴν λατρείαν διὰ 
τὸ τρίτον μέγα βῆμα, μετὰ τὰς ἐν ᾽Αγγλικανικῷ καὶ ᾽Αρμενικῷ Ναῷ κοι- 
νὰς Ακολουθίας, πρὸς τὴν ποθητὴν ἕνωσιν... Μετὰ τὴν δοξολογίαν, ψα- 
λεῖσαν ὑπὸ τοῦ Χοροῦ τοῦ Ἱεροδιδασκαλείου, ὁ Ἕλλην Διάκονος εἶπε 
τὴν ἐκτενῆ δέησιν. Ἐψάλη ἔπειτα κατανυκτικῶς τὸ «Φῶς ἱλαρόν», μεθ᾽ 
ὃ ὁ Ὕμνος ὁ περιέχων τοὺς Αἴνους, ὑπὸ τοῦ ᾽Αγγλικανικοῦ χοροῦ. 
Μετὰ τὴν ἀνάγνωσιν τοῦ Εὐαγγελίου, περικοπῆς καταλλήλου διὰ τὴν 
περίστασιν, ἀπὸ τοῦ ”Αμβωνος, ἐγένετο κοινἠ δέησις ἀραβιστί, ἀπαγ- 
γελθεῖσα ὑπὸ Κόπτου ᾽Αρχιερέῶς κατ’ ἀρχάς, ὑπὸ Αἰγυπτίου Διαμαρτυ- 
ροµένου κατόπιν...» (Περιοδικὸν «Χριστοπολιτεία», ἐκδιδόμενον ἐν 
Καΐρῳ, φύλλον Νοεμβρίου - Δεκεμβρίου 1934, σελ. 17). 

Παρῆλθον ἕκτοτε 39 ὅλα ἔτη καὶ οὐδεμία «ἕνωσις» ἐγένετο. Αν τότε 
Κληρικοὶ καὶ λαϊκοί τινες, ἀντὶ ἁπλῶς νὰ ἐκφράσωσι σφοδρὰς διαµαρ- 
τυρίας κατὰ τοῦ Πατριάρχου, προὐχώρουν εἰς τὰ ἄκρα καὶ ἀπεσχίζοντο 
ἀπ᾿ αὐτοῦ, ποῖον θὰ ἦτο τὸ κέρδος διὰ τὴν Ἐκκλησίαν; Τοῦτο µόνον: Θὰ 
εἶχε δημιουργηθῆ σχίσμα εἰς τοὺς κόλπους τῆς Ἐκκλησίας Αλεξαν- 
δρείας, ὅπερ θὰ ἐτάρασσε συνειδήσεις καὶ θὰ ὡδήγει εἰς ἀλληλοαφορι- 
σμοὺς καὶ ἀλληλοκαθαιρέσεις. Ἐνῷ δὲ ἡ ἐνέργεια ἐκείνη τοῦ Πατριάρ- 
χου εἰς οὐδεμίαν ἕνῶσιν ὡδήγησεν, σὺν τῇ παρόδῳ δὲ τοῦ χρόνου ἐλη- 
σµονήθη τελείως, τὸ σχίσμα ὅμως θὰ ὑπῆρχε µέχρι σήμερον καὶ θὰ συν- 

"εκλόνιζε τὴν Ἐκκλησίαν Αλεξανδρείας. 

Ὁ Πατριάρχης Ρουμανίας Μύρων Κρΐστεα, βοηθούμενος καὶ ὑπὸ τοῦ 
Πρωθυπουργοῦ τῆς χώρας, ἐξηνάγκασε πρὸ τεσσαρακονταετίας τὰς 
Ἐπισκοπὰς τῆς Ρουμανίας νὰ ἑορτάσωῶσι τὸ Πάσχα ὁμοῦ μετὰ τῶν Πα- 
πικῶν. Αἱ πλεῖσται Ἐπισκοπαὶ ὑπέκυψαν. Ἐλάχισται δὲν ὑπήκουσαν 
καὶ ἑώρτασαν τὸ Πάσχἁ κανονικῶς. Εὐτυχῶς σχίσμα δὲν ἐγένετο..Ὁ 
Πατριάρχης, ἰδὼν τὴν δυσφορίαν καὶ τὴν ἀντίθεσιν, δὲν ἐτόλμησε νὰ 
ἐπιμείνῃ πλέον. Τὸ ἀποτέλεσμα ἦτο ὅτι παρῆλθον ἔκτοτε τεσσαράκον- 
τα ἔτη καὶ τὸ μὸν τόλµηµα τοῦ Πατριάρχου ἔλαβεν ἄδοξον τέλος καὶ 
ἐλησμονήθη, ἐνῷ τὸ σχίσμα, ἂν ἐγίνετο, θὰ διῃωνίζετο ἐπὶ δεινῷ κλυ- 
δωνισμῷ τῆς Ρουμανικῆς Ἐκκλησίας. 

Βλέπεις σήµερον διαφόρους ἀντορθοδόξους δηλώσεις ἢ ἐνεργείας 

(συμπροσευχὰς μεθ’ αἱρετικῶν κ.τ.τ.) τοῦ Πατριάρχου ἢ τοῦ ᾽Αμερικῆς 
Ἰακώβου καὶ ἐξοργίζεσαι. Καλῶς ποιεῖς, ἀγαπητὲ π. Νικόδηµε. Κάγὼ 
ἐξοργίζομαι καὶ ταράσσοµαι διὰ τὴν ἀσύστολον καταπάτησιν τῶν ἱερῶν 
Κανόνων. ᾽Αλλὰ ταῦτα, ἀδελφέ µου, δὲν γίνονται σήμερον µό- 
νον. Ἐγίνοντο φεῦ! καὶ παλαιότερον. 

Πρὸς πληροφορίαν σου θὰ ἀναγράψω ἀριθμόν τινα περιστατικῶν, ἵνα 
ἴδῃς ὅτι τὰ τολμήµατα τοῦ Πατριάρχου ἔχουσι δυστυχῶς πολλὰ «προη- 
γούμενα». "Ακουσονλοιπὸν καί ...ϕρῖδον: 


Κατὰ τὰς ἀρχὰς τοῦ 18ου αἰῶνος ἐν ΄Αρτῃ µετεδίδοντο τὰ "΄Αχραντα 
Μυστήρια εἰς τοὺς ἀπτικοὺς ὑπὸ Ὀρθοδόξων Κληρικῶν, καίτοι τοῦτο 
προὐκάλει σκανδαλισμὸν εἰς τοὺς Ὀρθοδόξους πιστούς! 

Ἐν ἔτει 1863 ᾽Αγγλικανὸς Κληρικὸς ἐγένετο δεκτὸς εἰς τὸ Μυστή- 
ριον τῆς Θ. Εὐχαριστίας ἐν Σερβίᾳ, ἐγκρίσει τῆς Ἱερᾶς Συνόδου τῆς 
Σερβικῆς Ἐκκλησίας! 

Ἐν ἔτει 1869, κατὰ τὴν κηδείαν τοῦ Μητροπολίτου Σμύρνης Χρυσάν- 
θου, µετέσχον ἐνεργῶς ὁ ᾿Αρχιεπίσκοπος τῶν ᾽Αρμενίων καὶ ᾽Αγγλικα- 
γὸς Ἱερεύς! 

Ἐν ἔτει 1375 ὁ Ὀρθόδοξος ᾽Αρχιεπίσκοπος Πατρῶν συνιερούργησε 
μετὰ τοῦ ἐκεῖΑγγλικανοῦ Κληρικοῦ ἐν Μυστηρίφ Βαπτίσματος! 

Ἐν ἔτει 1379 ἡ Ἱερὰ Σύνοδος τοῦ Πατριαρχείου Κων/πόλεως ἀπεφά- 
σισεν ὅτι, ἐν µεγάλῃ ἀνάγκῃ, ἐπιτρέπεται ἡ μετὰ τῶν ᾽Αρμενίων Μυστη: 
ριακὴ ἐπικοινωνία, ἥτοι ἡ ὑπὸ Ὀρθοδόξου Ἱερέωςτέλεσις εἰς τοὺς Αρ- 
µενίους τῶν Μυστηρίων Βαπτίσματος, Γάμου καὶ Θ. Εὐχαριστίας! 

Ἐν ἔτει 1398 ὁ Πατριάρχης Ἱεροσολύμων Γεράσιμος ἐπέτρεψεν εἰς 
Σύρους Ὀρθοδόξους ἐν Μελβούρνῃ ὅπως λαμβάνωσι παρ᾽ ᾽Αγγλικανῶν 
Κληρικῶν τὴν Θ. Εὐχαριστίαν! 

Ἐν ἔτει 1907 ἑτελέσθη ἐν Πόρτσμουθ Δοξολογία ἀπὸ κοινοῦ ὑπὸ 
Ῥώσων Ὀρθοδόξων καὶ Αγγλικανῶν Κληρικῶν! ι 

Πρὸ τοῦ 1910 ὁ ἐν ᾽Αλάσκᾳ᾽Αμερικῆς Ρῶσος Ὀρθόδοξος Ἐπίσκοπος 
Ἰννοκέντιος συνῆψε συμφωνίαν μετὰ τοῦ ἐν ᾽Αμερικῇ Ἐπισκοπελιανοῦ 
Ἐπισκόπου ΕΟΥΗ, ὅπως οἱ Ἱερεῖς αὐτῶν παρέχωσιν ἁμοιβαίως τὰ Μυ- 
στήρια εἰς τοὺς πιστοὺς ἑκατέρου Δόγματος, ἤτοι οἱ Ὀρθόδοξοι εἰς 
τοὺς Ἐπισκοπελιανοὺς καὶ οἱ Ἐπισκοπελιανοὶ εἰς τοὺς Ὀρθοδόξους! 

Ἐν ἔτει 1910 ὁ ἐν ᾽Αμερικῇ Σύρος Ὀρθόδοξος Ἐπίσκοπος Ραφαὴλ, 
ἐπέτρεψεν εἰς τοὺς Ὀρθοδόξους πιστοὺς δι’ ἐπισήμου ἐγκυκλίου αὐτοῦ 
(ἄν, βραδύτερον, λόγῳ τῆς σηµειωθείσης ἀντιδράσεως, ἠναγκάσθη νὰ 
ἀνακαλέσῃ), ὅπως δέχωνται τὰ Μυστήρια Βαπτίσματος, Θ. Εὐχαρι- 
στίας, Μετανοίας καὶ Γάμου παρὰ τῶν Προτεσταντῶν Ἐπισκοπελιανῶν 
Κληρικῶν! Ὁ αὐτὸς Ἐπίσκοπος μετεῖχεν εἰς Ἑσπερινοὺς ᾽Αγγλικανῶν, 
φέρων μανδύαν καὶ ἱστάμενος ἐπὶ τοῦ Θρόνου! 

Ἐν ἔτει 1917 ἔπραξε τὸ αὐτὸ (δηλ. συμμετέσχεν εἰς ἑσπερινὸν ᾽ΑΥΥΛλΙ- 
κανῶν) ὁ ἐν ᾽Αμερικῇ Ὀρθόδοξος Μητροπολίτης Ῥοδοστόλου ᾽Αλέξαν- 

δρος. Ὁ αὐτός Μητροπολίτης µετέσχεν ἐνεργῶς εἰς χειροτονίαν ᾽ΑΥΥΛι- 
κἀνοῦ Κληρικοῦ ἐν Πενσυλβανίᾳ! 

Ἐν ὅτει 1918 ὁ Αρχιεπίσκοπος Κύπρου ”Ανθιμος καὶ ὁ Μητροπολί- 
της ᾿Αθηνῶν Μελέτιος συμμετέσχον ἐπανειλημμένως εἰς ᾿Ακολουθίας 
τῶν ᾽Αγγλικανῶν ἐν τῷ ἐν Λονδίνῳ Ναῷ τοῦ 'Αγίου Παύλου! 

Ἐν ἔτει 1919 οἱ ἡγέται τῶν ἐν ᾽Αμερικῇ Ὀρθοδόξων Ἐκκλησιῶν συµ- 
µετέσχον εἰς ᾿Ακολουθίας τελουµένας ὑπὸ ᾽Αγγλικανῶν Κληρικῶν, ἐπ᾽ 
εὐκαιρίᾳ τῆς «Γενικῆς Συνελεύσεως τῶν ᾽Αγγλικανικῶν Ἐκκλησιῶν 
τῆς ᾽Αμερικῆς»! 

Ἐν ἔτει 1920 ὁ Μητροπολίτης Διδυμοτείχου Φιλάρετος, εὑρισκόμε- 
νος ἐν Λονδίνῳ, ὡς ἀντιπρόσωπος τοῦ Οἰκουμενικοῦ Πατριαρχείου εἰς 
τὸ Συνέδριον τοῦ Λάμπεθ, συμμετέσχεν εἰς᾽Ακολουθίαν τελεσθεῖσαν ἐν 
᾽Αγγλικανικῷ Ναῷ! 

Κατὰ τὸ αὐτὸ ἔτος ὁ Πατριάρχης Ἱεροσολύμων Δαμιανὸς παρέστη εἰς ᾿ 
Λειτουργίαν τελουµένην ἐν τῷ ᾽Αγγλικανικῷ Ναῷτῆς Ἱερουσαλήμ καὶ 
ἀνέγνω τὸ Εὐαγγέλιον ἑλληνιστί, ἐνδεδυμένος ἅπασαν τὴν ἀρχιερατι- 
κὴν αὐτοῦ στολήν! 

Ἐν ἔτει 1920 ὁ Τοποτηρητὴς τοῦ Οἰκουμενικοῦ Θρόνου Μητροπολί- 
της Προύσσης Δωρόθεος καὶ ἡ Ἱερὰ Σύνοδος τοῦ Πατριαρχείου ὑπεδέ- 
χθησαν εἰς Κων/πολιν τὸν Ἐπίσκοπον τῆς «Αμερικανικῆς Ἐπισκοπε- 
λιανῆς Ἐκκλησίας» Ἰάκωβον Δάρλιγκτον. Τελουμένης δὲ θ. Λειτουρ- 
γίας ἐν τῷ Πατριαρχικῷ Ναῷ, ὁ Τοποτηρητὴς περιέβαλε διὰ μανδύου 
καὶ ὠμοφορίου τὸν ξένον Ἐπίσκοπον καὶ ἐκάλεσεν αὐτὸν νὰ διανείµῃ τὸ 
ἀντίδωρον, πρᾶγμα ὅπερ καὶ ἐγένετο! 

Ἐν ἔτει 1921, τελεσθείσης ἐν Λονδίνῳ τῆς κηδείας τοῦ ἐκεῖ ἀποθα- 
νόντος Τοποτηρητοῦ τοῦ Οἰκουμενικοῦ Θρόνου Μητροπολίτου Προύσ- 
σης Δωροθέου, ὁ Αρχιεπίσκοπος Καντερβουρίας µετέσχεν εἰς τὴν 
᾿Ακολουθίαν, ἀναγνοὺς τὸ Εὐαγγέλιον! 

Ἐν ἔτει 1922 ὁ ᾽Αρχιεπίσκοπος Θυατείρων Γερμανός, ἀντιπρόσωπος 
τοῦ Οἰκουμενικοῦ Πατριαρχείου ἐν Λονδίνῳ, παρέστη, φέρων μανδύαν 
καὶ ποιμαντορικὴν ράβδον, εἰς Ἑσπερινὸν τελεσθέντα ἐν τῷ ἀββαείῳ 
τοῦ Οὐεστμίνστερ! 

Θὰ ἠδυνάμην νὰ ἀναγράψω πολλὰ ἀκόμη, ἀλλὰ ἁρκοῦμαι εἰς αὐτά. 
Πάντα δὲ ταῦτα συνέβησαν πρὸ τοῦ 1924, δηλαδὴ πρὸ τῆς µεταβο- 
λῆς τοῦ ἡμερολογίου. "Αν λοιπὸν δι᾽ αὐτῶν ἐμιάνθη ἐκ τῆς αἱρέσεως ἡ 
Ἐκκλησία (ἐφ᾽ ὅσον δὲν ἀπεκηρύχθησαν οἱ τολμητίαι), τότε εἴμεθα 

"ἅπαντες μεμολὐσμένοι, μηδὸ τῶν Παλαιοημερολογιτῶν ἐξαιρουμέ- 
νων, οἵτινες τότε ἦσαν ἡνωμένοι μεθ’ ἡμῶν καὶ πάντες ὁμοῦ ἐμνημονεύ- 
οµεν Ἐπισκόπων, κοινωνούντων πρὸς τοὺς δράστας τῶν εἰρημένων ἀν- 
τορθοδόξων ἐνεργειῶν. Ἡ ἀπομάκρυνσις τῶν Παλαιοημερολογιτῶν 
ἀπὸ τῆς Ἑλλαδικῆς Ἐκκλησίας ἐν ὄτει 1924, εἰς οὐδὲν ὠφέλησεν αὐ- 
τούς, ἐφ᾽ ὅσον πολὺ πρὶν καὶ ἡ Ἐκκλησία τῆς Ἑλλάδος καὶ αἱ λοιπαὶ εἷ- 
χον μολυνθῆ διὰ τῆς κοινωνίας πρὸς τοὺς ἀνωτέρω. 

Γνωρίζεις, ἀράγε, ἀπὸ ποίου ἔτους ἡ Ὀρθόδοξος Ἐκκλησία συνῆψε 
σχέσεις -ὡς μὴ ὤφελε- μετὰ τοῦ λεγοµένου «Παγκοσμίου Συμβουλίου 
τῶν Ἐκκλησιῶν»; ᾿Απὸ τοῦ 19201 Τότε τὸ πρῶτον ἀπεστάλη ὑπὸ 
τοῦ Οἰκουμενικοῦ Πατριαρχείου, ὡς ἀντιπρόσωπος αὐτοῦ, ὁ Σελευ- 
κείας Γερμανὸς εἰς τὸ ἐν Μπεάτεμβεργ συνελθὸν συνέδριον, ἐξελέγη δ᾽ 
οὗτος καὶ µέλος τῆς «Κεντρικῆς Ἐπιτροπῆς» τοῦ Συµβουλίου. Βραδύτε- 
ρον, ἐν ἔτει 1922, ἑστάλη, ὡς ἀντιπρόσωπος τοῦ Οἰκουμενικοῦ Πα- 
τριαρχείου, εἰς ἕτερον Συνέδριον ὁ Θυατείρων Γερμανός, (ὁ ἀπὸ Σελευ- 
κείας͵) ὅστις καὶ ἐξελέγη ὡς εἷς τῶν τεσσάρων ᾽Αντιπροέδρων τῆς 
«Ἐκτελεστικῆς Ἐπιτροπῆς». Ἐν ἔτει δὲ 1919 ὁ ἀναπληρωτὴς Τοποτη- 
ρητὴς τοῦ χηρεύοντος Οἰκουμενικοῦ Θρόνου Μητροπολίτης Καισα- 
ρείας Νικόλαος, δεχθεὶς ἐπίσκεψιν μελῶν Ἐπιτροπῆς τινος τῆς Κινήσε- 
ὣς «Πίστεως καὶ Τάξεως», εἶπεν ἐν τῇ προσφωνήσει αὐτοῦ ὅτι «ἡ Ἐκ- 
κλησία Κων/πόλεως θέλει πέµψει ἐν καιρῷ, τοῦ τε χρόνου καὶ τοῦ τό- 
που τῆς Συνδιασκέψεως ὁριζομένου, ἀντιπροσώπους αὐτῆς, καταλλή- 
λως τείνουσα οὕτω χεῖρα συναντιλήψεως τοῖς ἐργαζομένοις ἐν τῷ 
ἰδίῳ ἀγρῷ καὶ ἐν τῷ αὐτῷ ἀμπελῶνι τοῦ Κυρίου..! 
Δηλαδὴ ἐχαρακτήρισε τοὺς ἑτεροδόξους ὡς εὑρισκομένους καὶ ἐργαζο- 
µένους ἐντὸς τοῦ ᾽Αμπελῶνος τοῦ Κυρίου, ἤτοι τῆς Μιᾶς 'Αγίας Καθολι- 
κῆς καὶ ᾽Αποστολικῆς Ἐκκλησίας!!! Τελεία δηλαδὴ ἐξίσωσις Όρθοδο- 
ξίας καὶ πλάνης! 

Αν Κληρικός τις διστάζῃ σήμερον νὰ μνημονεύσῃ Ἐπισκόπων κοι- 
νωνούντων τῷ Πατριάρχῃ ᾿Αθηναγόρᾳ, ἕνεκα τοῦ φόβου μὴ καταστῇ αἱ- 
ρετικός, πῶς δὲν διερωτᾶται µήπως εἶνε ἤδη αἱρετικὸς ἀπὸ τοῦ 1919, 
ὁπότε ἐμνημόνεύεν Ἐπισκόπων κοινωνούντων τῷ παρόμοια πρὸς τὸν 
᾿Αθηναγόραν φρονοῦντι καὶ διακηρύσσοντι Καισαρείας Νικολάῳ; 
Ὁπότε... ὁπότε εἴμεθα πάντες αἱρετικοί, ἀγαπητὸ π. Νικόδηµε. Πάντες 
ἀνεξαιρέτως. Καὶ αὐτοί, ἐπαναλαμβάνω, οἱ ἀγαπητοὶ Παλαιοηµερολο- 
γῖται. Διότι καί οὗτοι µέχρι τοῦ 1924 ἐμνημόνευον Ἐπισκόπων κοινω- 
νούντων τῷ ἀναπληρωτῇ Τοποτηρητῇ τοῦ Οἰκουμενικοῦ Θρόνου Και- 
σαρείας Νικολάφ... ἼΑρα «ἀπόλωλε κρῖμα ἀπὸ τῆς γῆς»; "Αρα κατε- 
ποντίσθη εἰς τὰ πελάγη τῆς αἱρέσεως ἡ ἀληθινὴ Ἐκκλησία τοῦ Χρι- 
στοῦ, καίτοι Οὗτος εἶπεν ὅτι «καὶ πύλαι ΄Αδου οὐ κατισχύσουσιν αὐ- 
τῆς», Μἡ γένοιτο, ἁἀδελφέ µου, νὰ ἀποδεχθῶμεν τοιαύτην βλασφη- 
μίαν... 

Λέγων ταῦτα, δὲν προτίθεµαι νὰ δικαιολογήσω τὰς ἀκροβασίας τοῦ 
Πατριάρχου. Μακρὰν ἀπ᾿ ἐμοῦ τοιαύτη σκέψις! Φρονῶ καὶ πιστεύω ὅτι 
καὶ ὁ πατριάρχης ᾿Αθηναγόρας καὶ οἱ ἀνωτέρω μνηµονευθέντες Πα- 
τριάρχαι, ᾿Αρχιεπίσκοποι, Μητροπολῖται, Ἐπίσκοποι κ.λ.π. εἶνε βαρύ- 
τατα ἔνοχοι ἐνώπιον τῆς Ἐκκλησίας διὰ τὰς βαναύσους παραβιάσεις 
τῶν ὑερῶν Κανόνων. Πᾶσα ἀντίδρασις, ἐφ᾽ ὅσον δὲν ἄγει εἰς σχίσμα, 
εἶνε ἐπιβεβλημένη. Ἐὐλογημένα τὰ στόµατα τὰ διαμαρτυρόµενα κατὰ 
τῶν ἀντορθοδόξων ἐνεργειῶν τοῦ Πάτριάρχου καὶ εὐλογημέναι αἱ γρα- 


74 


φίδες αἱ στηλιτεύουσαι τὰς ἐν τῇ Πίστει ἀκροβασίας αὐτοῦ. Αγὠν συν- 
εχἠς καὶ ἁκατάπαυστος κατὰ τῶν ἐνεργειῶν τοῦ Πατριάρχου, ΝΑΙ 
Σχίσμα ὅμως, ΟΧΗ 

Θὰ ἐρωτηθῶ ἴσως: ᾽Αλλὰ διὰ τὸν Θεὸν εἶνε Ὀρθόδοξος Πατριάρχης 
ὁ ᾿Αθηναγόρας; Δεσμεύεται ὁ Θεὸς ἐκ τῶν ἀποφάσεων τῶν ἀνθρώπων; 
᾿Αναμένει ἀπόφασιν Συνόδου διὰ τὸν ᾿Αθηναγόραν, ἵνα θεωρήσῃ αὐτὸν 
ἐκπεσόντα τῆς Ὀρθοδόξου Πίστεως; 

᾿Αγαπητέ µοι π. Νικόδηµε, ἀναμφιβόλως ὁ Θεὸς δὲν δεσμεύεται ἐκ 
τῶν ἀποφάσεων τῶν ἀνθρώπων. Πολλάκις οἱ ἄνθρωποι κατεδίκασαν ᾱ- 
θώους καὶ ἠθώωσαν ἐνόχους.(Δὸν ἐννοῶ µόνον ἐν τῇ Ἐκκλησίᾳ. ) Οὐδε- 
μία ἀντίρρησις ὅτι ὁ Θεὸς θὰ ἔχῃ διαγράψει ἐκ τῶν βιβλίων αὐτοῦ πρόσ- 
ωπα ἅτινα οἱ ἄνθρωποι οὐδέποτε κατεδίκασαν καὶ δὲν θὰ ἔχῃ διαγρά- 
Ψει πρόσωπα ἅτινα οἱ ἄνθρωποι κατεδίκασαν. ᾽Αλλ’ ἡμεῖς, φίλτατε, δὲν 
εἴμεθα Χερουβεὶμ ἢ Σεραφεὶμ ὥστε νὰ ἔχωμεν τὴν δυνατότητα νὰ ἀάνα- 
διφῶμεν τὰ ᾿Αρχεῖα τοῦ Οὐρανοῦ καὶ νὰ βλέπωμεν ποῖοι ἄνθρωποι εἶνε 
ἐγγεγραμμένοι καὶ ποῖοι διαγεγραμµένοι, ἤ, εἰδικώτερον, ποῖοι Κληρι- 
κοὶ ἀναγνωρίζονται καὶ ποῖοι ἀποδοκιμάζονται ὑπὸ τοῦ Θεοῦ. Τίς ἐξ 
ἡμῶν θὰ ἠδύνατο νὰ εἴπη μετ) ἀπολύτου βεβαιότητος καὶ 
ἀσφαλείας ὅτι οὕτως ἢ οὗτὼς ἀπεφάσισεν ὁ Θεὸς περὶ τοῦ α΄ ἢ β’ 
Ἱερέως ἢ Ἐπισκόπου; «Τίς ἔγνω νοῦν Κυρίου; ἢ τίς σύμβουλος αὐτοῦ 
ἐγένετο . Ακόμη καὶ προκειµένου περὶ αἱρέσεως, τίς ἀγνοεῖ ὅτι καὶ ἅγιοι 

τῆς Ἐκκλησίας ἡμῶν εἶχον πέσει εἰς αἱρέσεις ἐξ ἁπλότητος, ἀλλ) ἐπειδὴ 
εἶχον ἀγαθὴν προαίρεσιν, ὡδηγήθησαν ὁ ὑπὸ τοῦ Θεοῦ εἰς ἀνάνηψιν; Ποία 
ἔσται ἡ εὐθύνη ἡμῶν, ἂν ὑποκαταστήσωμεν ἡμεἲς τὴν κρίσιν τῆς Ἐκ- 
κλησίας, ἐπειδὴ νοµίζομεν ὅτι γνωρίζοµεν τὴν κρίσιν τοῦ Θεοῦ; Δὲν 
εἶνε ἀπείρως προτιµότερον, ὡς ταπεινότερον καὶ ἀσφαλέστερον, τὸ νὰ 
ἐπώμεθα ταῖς ἀποφάσεσι τῆς Ἐκκλησίας; ᾿Αδελφέ µου, εἶνε ἑσχάτη 
πλάνη ἡ γνώµη ὅτι ἡμεῖς εἴμεθα ἀσφαλεῖς γνῶσται τῆς ψήφου τοῦ 
Θεοῦ. Οὐαί, χιλιάκις οὐαί, τῇ Ἐκκλησίᾳ, ὅταν τὰ ἄτομα, καὶ μάλιστα οἱ 
λαϊκοί, κηρύττωσιν ἐπαναστάσεις τοῦ εἴδους αὐτοῦ: «Αὐτὸς εἶνε κα- - 
θηρηµένος ὑπὸ τοῦ Θεοῦ. Ποίαν σηµασίαν. ἔχει ἂν δὲν καθῃρέθη ὑπὸ 
Συνόδου; Φύγωμεν ἀπ᾿ αὐτοῦ!...Ἐκεῖνος ἔχει ἀκεραίαν καὶ ἐνεργὸν τὴν Ἱε- 
ρωσύνην. Ποίαν. σηµασίαν ἔχει ἂν καθῃρέθη ὑπὸ Συνόδου; Ὁ Θεὸς δὲν 
δεσμεύεται ἐξ ἀνθρωπίνων ἀποφάσεων. Προσέλθωμεν λοιπὸν εἰς αὐτόν!». 

Εἰς τὰ πλάσματα ταῦτα, τὰ ἀναμφιβόλως καλοπροαίρετα, ἀλλὰ δεινῶς 
πλανώμενα ὑπὸ τοῦ ἐπαρθέντος καὶ ἰσοθεῖαν φαντασθέντος Ἑωσφόρου, 
ἁρμόζουσιν οἱ λόγοι τοῦ θείου Γρηγορίου, οὓς ἐπανέλαβεν ὁ ΞΔ΄ Κα- 
νὼν τῆς Πενθέκτης Οἰκουμενικῆς Συνόδου: «Τί σεαυτὸν ποιεῖς ποιµέ- 
να, πρόβατον ὤν; Τί γίνῃ κεφαλή, ποὺς τυγχάνων; Τί στρατηγεῖν ἐπιχει- 
ρεῖς τεταγµένος ἐν στρατιώταις». Καὶ ὅμως λαϊκοί τινες ἐχειροτόνησαν 
ἑαυτοὺς οὐχὶ ἁπλῶς Ποιμένας, ἀλλ᾽ Οἰκουμενικὰς Συνόδους! Ὁ Θεὸς 
ἂς φανῇ ἵλεως πᾶσιν ἡμῖν! 

Πόσον διαφόρως σκέπτονται καὶ πράττουσιν ἄλλα πρόσωπα, Κληρι- 

κοὶ σοφοὶ καὶ πολύπειροι, ἀληθινὰ σεμνώµατα τῆς Ὀρθοδόξου Ἐκκλη- 
σίας!... Λάβε ὡς παράδειγµα περισκέψεως ἕνα κορυφαῖον Ὀρθόδοξον 
Θεολόγον καὶ σύγχρονον ὁμολογητήν, τὸν Σέρβον ᾽Αρχιμανδρίτην π. 
Ἰουστῖνον Πόποβιτς. Οὗτος, Καθηγητὴς ὢν τῆς Δογματικῆς ἐν τῷ Πα- 
νεπιστηµίῳ Βελιγραδίου, ἐπαύθη ὑπὸ τῶν ἀθέων κομμουνιστῶν καὶ 
ἤδη ζῇ εἰς τὴν ἐρημικὴν ἡσυχίαν ἑνὸς Μοναστηρίου. ᾽Ανέγνως τὸ ἐσχά- 
τῶς ἐκδοθὲν βιβλίον αὐτοῦ «Ανθρωπος καὶ Θεάνθρωπος»;᾽ Αν ναί, θὰ 
ὁμολογήσῃς ὅτι οὐδέποτε ἴσως εἶδες ἀντιπαπικὰς σελίδας, γεγραμµέ- 
νας μετὰ τόσης δυνάµεως, βαθυνοίας καὶ πρωτοτυπίας. Ὁ π. Ἰουστῖνος. 
κραυγάζει ὅτι τρεῖς εἶνε οἱ σταθμοὶ πτώσεως τῆς ᾿Ανθρωπότητος: 
«Αδὰμ - Ἰούδας - Πάπας! Καὶ ὅμως! Ὁ τοιοῦτος καὶ τοσοῦτος καὶ 
τηλικοῦτος ἀνὴρ δὲν διενοήθη νὰ ἀποσχισθῇ ἀπὸ τῆς Σερβικῆς Ἐκκλη- 
σίας͵ καίτοι αὕτη κοινωνεῖ τῷ Πατριάρχῃ ᾿Αθηναγόρᾳ. ᾽Ακόμη δὲ καὶ 
τρεῖς ὑποτακτικοὶ αὐτοῦ, Θεολόγοι Κληρικοί, εὑρισκόμενοι κατ᾽ ἐντο- 
λὴν αὐτοῦ ἐν Ἑλλάδι, μνημονεύουσιν ἀδεῶς τῶν Ἐπισκόπων τῆς Ἑλλα- 
δικῆς Ἐκκλησίας. Ὁ εἷς μάλιστα ἐξ αὐτῶν, ἐλθὼν ὡς λαϊκὸς ἐνταῦθα, 
ἔλαβε πρὸ μηνῶν γραπτὴν εὐλογίαν τοῦ Γέροντος αὐτοῦ ἵνα χειροτο- 
νηθῇ ἐν Ἑλλάδι. Ποῖος θὰ ἠδύνατο νὰ µεμφθῇ τὸν π. Ἰουστῖνον Πόπο- 
βιτς ἐπὶ ὑποτονικῇ Ὀρθοδοξίᾳ; Ἐλάχιστοι σήμερον ἐν ὅλῳ τῷ κόσμφ 
ἔχουσι τόσον ὁξύ Ὀρθόδοξον αἰσθητήριον καὶ τόσον βάθέα Ὀρθόδοξα 
βιώματα. Τὸ βιβλίον αὐτοῦ μαρτυρεῖ περὶ τούτου. Θὰ εἴπωσιν ὅτι φοβεῖ- 
ται μὴ θυσιάσῃ τὰς θέσεις καὶ ἀξιώματα αὐτοῦ; ᾽Αλλ᾽ οὐδὲν ἔχει πλέον ὁ 
ὁμολογητὴς αὐτὸς τῆς Πίστεως. Τὰ πάντα ἐθυσίασεν... Εἶνελοιπὸν καὶ 
αὐτὸς προδότης τῆς Ὀρθοδοξίας, ἐφ᾽ ὅσον παραμένει εἰς Ἐκκλη- 
σίαν κοινωνοῦσαν πρὸς τὸν Πατριάρχην ᾿Αθηναγόραν; ᾿Αδελφὲ Νικό- 
δηµε, προσοχὴ μὴ κολασθῶμεν! | 


᾽Αγαπητὲ π. Νικόδηµε' 

εἶνε ἐνδεχόμενον νὰ ἀντιμετωπίσω τὴν ἑξῆς ἔνστασιν ὑμῶν: Ὁ ΙΕ’ 
Κανὼν τῆς Πρωτοδευτέρας Συνόδου δὲν ὁμιλεῖ περὶ παύσεως μνημοσύ- 
νου Ἐπισκόπου κηρύττοντος δηµοσίᾳ αἱρετικὰς διδασκαλίας; Ἡ συνεί- 
δησις δ᾽ ἡμῶν ἀποφαίνεται -καλῶς ἤ κακῶς- ὅτι τὰ ὅσα ἔχει εἶπει καὶ 
πράξει µέχρι σήμερον ὁ Πατριάρχης συνιστῶσιν αἴρεσιν. Διατὶ λοιπὸν 
ζητεῖς νὰ ἐξακολουθήσωμεν μνημονεύοντες τοῦ Πατριάρχου καὶ νὰ μὴ 
προσχωρήσωμεν εἰς τὴν Παράταξιν τοῦ πρ. Φλωρίνης; 


Ἡ ἀπάντησις µου ἔχει δύο ὄψεις: 

α Ὁ Κανὼν εἶνε δυνητικὸς καὶ οὐχὶ ὑποχρεωτικός. Δὲν ἀξιοῖ 
δηλαδὴ ἀπαραιτήτως παρὰ τῶν Κληρικῶν ὅπως παύσωσι τὸ μνημόσυ- 
νον τοῦ αἱρετικὰ διδάσκοντος Ἐπισκόπου πρὸ τῆς καταδίκης αὐτοῦ, 
ἀλλ) ἁπλῶς παρέχει εἰς αὐτοὺς τὴν δυνατότητα. ΄Αν τις Κληρικὸς, λέγει 
ὁ Κανών, ἀποκοπῇ ἀπὸ τοιούτου Ἐπισκόπου «πρὸ συνοδικῆς διαγνώ- 
σεως», οὐδαμῶς παρανομεῖ, διὸ καὶ δὲν ὑπόκειται εἰς ἐπιτίμῆσιν, ἀλλὰ 
μᾶλλον ἄξιος ἐπαίνου εἶνε. Αν ὅμως ἕτερος Κληρικὸς δὲν πράξῃ τοῦτο, 

ἀλλά, χωρὶς νὰ ἀσπάζηται τὰς διδασκαλίας τοῦ Ἐπισκόπου, συνεχίσῃ 
τὸ μνηµόσυνον αὐτοῦ, ἀναμένων «συνοδικὴν διάγνωσιν» καὶ καταδί- 
κην, οὐδαμῶς κατακρίνεται ὑπὸ τοῦ Κανόνος. ᾽Ανάγνωτε τὸν Κανόνα 
μετὰ προσοχῆς καὶ θὰ ἴδητε ὅτι δὲν νομοθετεῖ ὑποχρέωσιν, ἀλλ) 
ἁπλῶς παρέχει δικαίωµα. Οὐδαμοῦ λέγει ὅτι ὀφείλούσιν οἱ Κληρι- 
κοὶ νὰ ἀποχωρίζωνται ἀπὸ τοιούτου Ἐπισκόπου πρὸ τῆς καταδίκης αὖὐ- 
τοῦ, οὐδὲ ὁμιλεῖ περὶ τιμωρίας τινὸς ἤ καὶ ἁπλῶς ἔστω µέμψεως κατὰ 
τῶν μὴ ἀποχωριζομένων, καίτοι εἶνε συνήθη εἰς τοὺς ἱεροὺς Κανόνας τὰ 
«καθαιρείσθω» προκειµένου περὶ Κληρικῶν μὴ ἐκπληρούντων εἰς 
τὸ ἀκέραιον τὰς ἑαυτῶν ὑποχρεώσεις. ᾽Απλῶς λέγει ὅτι οἱ ἀποκοπτόμε- 
νοι ἀπὸ τοιούτου Ἐπισκόπου Κληρικοὶ δὲν εἶνε κατακριτέοι. Ὅτι τοῦ- 
το εἶνε ἀληθὲς πείθει καὶ τὸ γεγονὸς ὅτι ἐνῷ ἐν τῇ μακρᾷ ἱστορίᾳ τῆς 
Ἐκκλησίας καθῃρέθησαν ἀμέτρητοι Ἐπίσκοποι ἐπὶ αἱρέσει, οὐδέ - 
ποτε ἐτιμωρήθη Κληρικόςτις ἢ καὶ ἁπλῶς ἐπετιμήθη 
διὰ τὸν λόγον ὅτι δὲν ἔσπευσε νὰ ἀποσχισθῇ πάραυτα 
ἀπὸ τοῦ αἱρετικοῦ Επισκόπου: ἀλλ᾽ ἀνέμενε τὴν ὑπὸ 
Συνόδου καταδίκην αὐτοῦ. 

Καὶ β’  Εἴτε ὑποχρέωσιν καθιεροῖ ὁ Κανὼν εἴτε δικαίωµα ἁπλῶς πα- 
ρόχει, τὸ βέβαιον εἶνε ὅτι οὐδαμοῦ λέγει ὅτι ὁ παύων τὸ μνηµόσυνον τοῦ 
ἑαυτοῦ Ἐπισκόπου, προσκολλᾶται εἰς τὸν πρῶτον τυχόντα Ἐπίσκοπον. 
Πολλῷ μᾶλλον δὲν λέγει ὅτι προσκολλᾶται εἰς Ἐπισκόπους, καθ᾽ ὧν 
ἐξεγείρονται δεινῶς οἱ ὑεροὶ Κανόνες. 'Ο παύων τὸ μνημόσυνον 
τοῦ οἰκείου ᾿Επισκόπου Κληρικός, ἀρκεῖται εἰς τοῦ- 
το, ἀποφεύγει νὰ μνημονεύσῃ ἑτέρου καὶ ἀναμένει ἐν 
ἠρεμίᾳ συνειδήσεως τὴν κρίσιν τῆς Συνόδου. Αὐτό, 
καὶ µόνον αὐτό, εἶνε τὸ νόημα τοῦ Κανόνος. 
᾽Αγαπητὲ π. Νικόδηµε’ 

ζῶμεν ἐν ἐποχῇ τρομερᾶς συγχύσεως. Προσοχἡ μὴ παρασυρθῶ- 
μεν ὑπὸ τῶν ποικίλων ἀνέμων. Καλούμεθα νὰ βαδίσωµεν ἐπὶ σχοι- 
νίου. Προσοχὴ μὴ πέσωμµεν οὔτε δεξιὰ οὔτε ἀριστερά. Σχεδὸν πάντα τὰ 
σχίσµατα ἐν τῇ Ἐκκλησίᾳ ἐδημιούργησεν ἡ αὐτοπεποίθησις καὶ ἡ ἄκρι- 
τος σπουδή. Αὔριον θὰ ἀπέλθῃ ὁ Πατριάρχης ἐκ τοῦ κόσμου καί, τίς ο- 
δεν; ἴσως διαδεχθῇ αὐτὸν συνετὸς ἄνθρωπος, ὁπότε... τέρμα εἰς τὴν 
ἑνωτικὴν ὑστερίαν καὶ τὰ φιλοπαπικὰ παραληρήµατα... ᾿Αν ὅμως ἔχω- 
μεν δημιουργήσει σχίσµατα, πῶς θὰ ἐπουλώσωμεν τὰς πληγὰς τῆς Ἐκ- 
κλησίας; Ὅσον εὐκόλως δημιουργεῖται ἓν σχίσµα, τόσον δυσκόλως 
καταπαύεται. ᾽Ανάγνωθι τὴν ἱστορίαν τῆς Ἐκκλησίας καὶ θὰ σὲ κατα- 
λάβῃ τρόμος. Νομίζεις ὅτι εἶνε εὔκολον νὰ κρατήσωµεν µέχρι τέλους 
εἰς πειθαρχίαν τὸ ρεῦμα; Καλὸν εἶνε νὰ μὴ ἀνοίξωμεν τὰ στόµια τοῦ 
φράγµατος. “Απαξ καὶ ἀνοιχθῶσι ταῦτα, τὸ ρεῦμα θὰ διαφύγῃ τοῦ ἐλέγ- 
χου ἡμῶν καὶ ἀσυγκράτητον θὰ κατακλύζῃ τὰ πάντα. “Ὅταν ἐκκαύσω- 
μεν τὸν φανατισμὸν τοῦ ὄχλου (ἡ δ᾽ ἔκκαυσις εἶνε ἀναγκαία πρὸς 
δηµιουργίαν καὶ διατήρησιν τῶν σχισµάτων), εἶνε ἀδύνατον ἔπειτα νὰ 

ἐπιβάλωμεν τάξιν. Πολλάκις ἐν τῇ ἱστορίᾳ αἱ ἐκτροπαὶ ἔφθασαν µέχρι 
βεβηλώσεων, µέχρι συμπλοκῶν, µέχρι φόνων. "Αν δὲ τολµήσῃ τις ἐκ 
τῶν ἡγετῶν τῶν σχισµάτων νὰ συστήσῃ µετριοπάθειαν καὶ διαλλακτι- 
κότητα, θὰ χαρακτηρισθῇ πάραυτα προδότης καὶ θὰ ἀποκηρυχθῇ, ἐπι- 
πλεόντων πάντοτε τῶν πλειοδοτούντων εἰς ἀδιαλλαξίαν. Ἐντεῦθεν 
δημιουργοῦνται σχίσµατα ἑντὸς τῶν σχισµάτων, διχασµοί, διαιρέσεις, 
κατατμήσεις, ἀνηλεεῖς ἐσωτερικοὶ πόλεμοι. Ἴδε τοὺς ἀγαπητοὺς Πα- 
λαιοημερολογίτας! Ἠνωμένοι ἦσαν ὅτε ἀπεχωρισθησαν ἐκ τῆς Ἑλλαδι- 
κῆς Ἐκκλησίας. Λίαν ἐνωρὶς ἤρξαντο διαιρούµενοι. Σήµερον εἰς πόσας 
ἀλληλοκατηγορουμένας Ὁμάδας εἶνε κατατετµηµένοι; Ἴσως εἰς πλείο- 
ννας τῶν 7-8! Καὶ ἐνῷ πάντες τὰ αὐτὰ φρονοῦσιν, ἐν τούτοις οἱ μὲν βλέ- 
ποὺσι τοὺς δὲ ὡς προδότας καὶ δολιοφθορεῖς τοῦ «Αγῶνος»! Ἐξῆλθον 
:δ᾽ ἐκ τῆς Ἑλλαδικῆς Ἐκκλησίας καὶ ἵδρυσαν τὴν «Ἐκκλησίαν τῶν 
Γ.Ο.Χ.», διότι «ἡ μεταβολὴ τοῦ ἡμερολογίου προσέκρουεν εἰς τοὺς Ἱε- 
ροὺς Κανόνας». Θὰ ἀνέμενέ τις λοιπὸν παρ᾽ αὐτῶν ὅπως τηρῶσι μετ᾽ 
ἄκρας εὐλαβείας ἕνα πρὸς ἕνα τοὺς ἱεροὺς Κανόνας. Καὶ ὅμως! Προκει- 
µένου νὰ διατηρήσωσι τὴν «Ἐκκλησίαν τῶν Γ.Ο.Χ.» παρεβίασαν 
σωρείαν ἱερῶν Κανόνων. (Ἐνθυμοῦ πόσους ἀνέγραψα ὡς παραβιασθέν- 
τας διὰ µόνης τῆς χειροτονίας τοῦ ᾽Ακακίου.) Παρετηρήθη δηλαδὴ τοῦ- 
το τὸ ὀξύμωρον: Ἐνῷ οἱ Παλαιοημερολογῖται δὲν ἵδρυσαν τὴν «Ἐκκλη- 
σίαν τῶν Γ.Ο.Χ.» εἰμὴ µόνον ἐκ τοῦ πόθου περιφρουρήσεως τῶν ἱερῶν 
Κανόνων, ἐν τούτοις, ὅταν ἡ διατήρησις αὐτῆς ἀπῄτησε παρεκκλίσεις 
ἐκ τῶν ἱερῶν Κανόνων, οἱ Παλαιοημερολογῖται οὐδαμῶς ἐδίστασαν νὰ 
παρεκκλίνωσιν. Οὕτως ἡ «Ἐκκλησία τῶν Γ.Ο.Χ.», ἑνῷ ἱδρύθη ὡς µέ- 
σον(µέσον ἀκριβοῦς τηρήσεως τῶν ὑερῶν Κανόνων), ἀπέβη πλέον 
σκοπός! Νὰ διατηρηθῇ ἡ «Ἐκκλησία τῶν Γ.Ο.Χ.», ἔστω καὶ ἐπὶ 
θυσίᾳ τῆς ἀκριβοῦς τηρήσεως τῶν ἱερῶν Κανόνων! Καὶ ταῦτα πάντα 
πῶς δικαιολογοῦσιν οἱ ἀγαπητοὶ Παλαιοημερολογῖται;, ᾽Απλούστατα 
διὰ τῆς ταλαιπώρου «οἰκονομίας».᾽Αλλ᾽ αὐτοὶ ἔφυγον ἐκ τῆς Ἑλλα- 
δικῆς Ἐκκλησίας, ἔχοντες ὡς σηµαίαν τὴν «ἀκρίβειαν»! Αν ἦσαν 
διατεθειμένοι νὰ δεχθῶσιν «οἰκονομίας», καὶ μάλιστα εἰς τοιαύτην 
ἕκτασιν καὶ εἰς τοιοῦτον βαθµόν, δὲν ὑπῆρχε λόγος νὰ φύγωσιν ἐκ τῆς 
Ἑλλαδικῆς Ἐκκλησίας. ἨἩδύναντο νὰ µείνωσιν ἐν αὐτῇ, χρησιµο- 
ποιοῦντες πολὺ ὀλιγώτέραν «οἰκονομίαν»... Καὶ ὅμως! "Ἔφυγον ἵνα μὴ 
θυσιάσῶσι τὸ ὀλίγον καὶ ἠναγκάσθησαν ὄπειτα νὰ θυσιάσῶσι τὸ 
πολύ! Ώ ἀδελφέ µου, φοβοῦ καὶ τρέµε διὰ τὰς ἐκ τῆς Ἐκκλησίας ἀπο- 
πηδήσεις... 
᾿Ανάγκη ὅμως νὰ περατώσω τὸν λόγον, ὅστις ὑπερβαλλόντως ἐμη- 
κύνθη. Περατῶ δ᾽ αὐτόν, ἐπανερχόμενος εἴς τινα τῶν ἀρχικῶν θέσεών 
µου. Εἶνε τοῦτο ἀναγκαῖον. Λοιπόν: Μὴ ἀκούεις τὰς συκοφαντίας 
ἐξάλλων τινῶν ὅτι ἡ Ἐκκλησία τῆς Ἑλλάδος συμφωνεῖ πρὸς τὸν Πα- 
τριάρχην ᾿Αθηναγόραν. Αν ὁ Πατριάρχης προχωρήσῃ ἀκόμη, ἂν προβῇ 
εἰς «ἑνώσεις», τότε θὰ ἵδῃς ποίαν στάσιν θὰ τηρήσωσιν οἱ Ἐπίσκοποι 

"τῆς Ἐκκλησίας τῆς Ἑλλάδος, οἵτινες σήμερον σιωπῶσι καὶ ἀνέχονται 
οὐχὶ ἐκ φόβου καὶ δειλίας, ὡς ἰσχυρίζονται διάφοροι «γενναῖοι πρόµα- 
χοι τῆς Πίστεως», οὐδὲ ἕνεκα ἡμβλυμμένης Ὀρθοδόξου συνειδήσεως, 
ἀλλὰ µόνον διότι κήδονται τῆς εἰρήνης τῆς Ἐκκλησίας καὶ σκέπτονται 
μετὰ τρόμου τὰς ἐξελίξεις καὶ τὰς καταλήξεις τῶν σχισµάτων. Οἱ Ἐπί- 
σκοποι τῆς Ἑλλαδικῆς Ἐκκλησίας, πλὴν ἐλαχίστων, δὲν εἶνε φιλοπαπι- 
κοί, δὲν εἶνε ἑνωτικοί, δὲν εἶνε ὁμόφρονες τῷ Πατριάρχῃ ᾿Αθηναγόρᾳ. 
ΟΧΙ! Μὴ λησμόνει ὅτι ὁ ἅγιος Κύριλλος ᾽Αλεξανδρείας, ὁ μέγας τῆς 
Ὀρθοδόξου Πίστεως ὑπέρμαχος, «ᾠκονόμει μὴ ἀποσχίζεσθαι 
τῶν τῆς 'ἘΕφας, ἐν διπτύχοις ἀναφερόντων τὸν 
Θεόδωρον τὸν Μοψουεστίας, αἱρετικὸν ὄντα» (Ε.Π. 
ΜΙΟΝΕ 99, 1085). Δηλαδὴ ἐκοινώνει, κατ οἰκονομίαν, πρὸς τοὺς 

᾽μνημονεύοντας ἐν τοῖς Διπτύχοις αἱρετικοῦ Ἐπισκόπου! Μὴ συνάγωµεν 
συμπεράσματα περὶ τῆς Ἑλλαδικῆς Ἐκκλησίας ἐκ τῆς σιωπῆς. Ἡ σιω- 
πὴ δὲν σηµαίνει µόνον συµμφωνίαν ἢ ἁδιαφορίαν, σηµαίνει καὶ ἀνο- 
χἠν. ἼἈλλωστε 3-4 Ἐπίσκοποι, οἱ ἐκ χαρακτῆρος ζωηρότεροι καὶ ἐκδη- 
λωτικώτεροι, ὡς ὁ Πειραιῶς, ὁ Ἐλευθερουπόλεως, ὁ Φλωρίνης καὶ εἴ τις 
ἕτερος, καθὼς καὶ ἔγκριτα θρησκευτικὰ Περιοδικά, ὡς ὁ «Ἐκκλησιαστι- 

: κὸς ᾽Αγών», ὁ «Ὀρθόδοξος Τύπος», ὁ «Σωτήρ», οἱ «Τρεῖς Ἱεράρχαυ 
κ.ᾱ., πολλάκις ἐξαπέλυσαν δηµοσίᾳ βιαιοτάτας ἐπιθέσεις κατὰ τῶν τολ- 
µηµάτων τοῦ Πατριάρχου. Διατί, ἐκ τῆς ἔναντι αὐτῶν σιωπῆς τῆς Ἑλλαδι- 
κῆς Ἐκκλησίας, δὲν συνάγοµεν τὸ συμπέρασμα ὅτι αὕτη συμφωνεῖ πρὸς 
αὐτοὺς καὶ υἱοθετεῖ τὴν ἀποδοκιμασίαν τῶν ἐνεργειῶν τοῦ Πατριάρχου; 
Πότε ἡ Ἐκκλησία τῆς Ἑλλάδος εἰσήγαγεν εἰς δίκην τοὺς πολεμίους τοῦ 
Πατριάρχου ἤ τοῦ ᾽Αμερικῆς Ἰακώβου Κληρικοὺς διὰ τὰς κατ’ αὐτῶν ἐπι- 
θέσεις, καίτοι μάλιστα ὑπῆρξαν περιπτώσεις, καθ’ ἃς αἱ ἐπιθέσεις αὗται, 
ἐξ ὑπερβάλλοντος ζήλου, περιεῖχον καὶ βαρείας προσωπικὰς ὕβρεις; 
Πῶς, τὴν μὲν ἕναντι τοῦ Πατριάρχου σιωπὴν τῆς Ἑλλαδικῆς Ἐκκλησίας ἑρ- 
μηνεύουσί τινες ὡς συμφωνίαν, τὴν δὲ ἔναντι τῶν πολεµίων αὐτοῦ σιωπὴν 
αὐτῆς ἑρμηνεύουσιν ὡς... διαφωνίαν;;;, Ποίου εἴδους λογικἡ εἶνε αὐτή; 

Θεωρεῖς ὡς συμπορευόµενον τῷ Πατριάρχῃ ᾿Αθηναγόρᾳ τὸν ᾽Αρχιε- 
πίσκοπον ᾿Αθηνῶν Ἱερώνυμον. ᾽Αγαπητὸ π. Νικόδηµε, πίστευσον ὅτι θὰ 
ὁμιλήσω ὅλως ἀμερολήπτως καὶ ἀνεπηρεάστως. "Αλλωστε, μετὰ τοῦ 
Μακ. Αρχιεπισκόπου ᾿Αθηνῶν οὐδένα ἰδιαίτερον δεσμὸν ἔχω καὶ οὐδε- 
µίαν ἀπολύτως θέσιν --οὖτε ἐπίσημον οὗτε ἀνεπίσημον-- διατηρῶ παρ᾽ 
αὐτῷ. Δὲν ἀρνοῦμαι ὅτι ὁ Αρχιεπίσκοπος ἐπέβλεψεν εὐμενεῖ ὄμματι ἐπὶ 
τὴν ταπείνωσίν µου καὶ ἐσκέφθη ἀνυψώσεις -- ἃς εὐλαβῶς ἀπεποιήθην, 
ἕνεκα τοῦ σαθροῦ τῆς ὑγείας µου--, ἀλλ) ἰδιαίτεροι καὶ στενοὶ δεσμοὶ 
οὐδέποτε ὑπῆρξαν. ᾿Απὸ τῆς ἐκλογῆς αὐτοῦ µέχρι σήμερον δὲν εἶχον 
μετ’ αὐτοῦ περισσοτέρας τῶν πέντε ἢ ἐξ συναντήσεων, αἱ πλείονες δ᾽ ἐξ 
αὐτῶν ἦσαν διαρκείας ἑλαχίστων λεπτῶν τῆς ὥρας. Αν εἰς ταῦτα προσ- 
τεθῶσι καὶ 5-6 ἐπιστολαὶ ἐπὶ διαφόρων θεμάτων, ἃς ἔστειλα αὐτῷ 
κατὰ καιροὺς ἐξ ἰδίας πρωτοβουλίας, ὄχεις τὸ ἅπαν τῶν μετὰ τοῦ 

Μακ. ᾿Αρχιεπισκόπου ᾿Αθηνῶν σχέσεών µου. Τούτων οὕτως ἑχόντων, 
δὲν πρέπει νὰ ἐκληφθῇ ἡ γνώµη µου ὡς ἐπηρεαζομένη ἐκ συναισθηµα- 
τικῶν παραγόντων. Λοιπόν: 

Ὁ Αρχιεπίσκοπος ᾽Αθηνῶν, ἀγαπητὲ π. Νικόδηµε, καίτοι καθ’ ὑπερ- 
βολὴν εὐγενὴς καὶ λεπτὸς τοὺς τρόπους -ἐντεῦθεν καὶ αἱ θερμαὶ φιλο- 
φρονήσεις αὐτοῦ πρὸς τὸν Πατριάρχην, αἵτινες θὰ ἦτο εὐκταῖον νὰ μὴ 
εἶχόν ποτε ἐκφρασθῆ-- ἐν τούτοις οὐδέποτε ἔθηκε τὴν «ἀγάπην» ὑπερά- 
νω τῆς ἀληθείας τῆς Πίστεως. Ὁ παράγων «Δόγμα οὐδέποτε ὑπετιμή- 
θη ὑπ᾿ αὐτοῦ. ᾿Αν δὲν ὑπῆρξεν ὑπερσυντηρητικός, πάντως ὑπῆρξε πάν- 
τοτε συγκεκρατηµένος εἰς τὰ θέµατα αὐτά. Ἐν τῷ ἐνθρονιστηρίῳφ λόγφ 
αὐτοῦ εἶπεν ἐλάχιστα περὶ τῶν σχέσεων ἡμῶν μετὰ τῶν ἑτεροδόξων 
Ὁμολογιῶν, ὡς ρητὸν δ᾽ ὅρον ἔθηκε «τὴν σταθερὰν ἐμμονὴν εἰς τὴν 
Ὀρθόδοξον Πίστιν καὶ διδασκαλίαν». Λαβὼν πέρυσι Πασχάλιον γράµ- 
μα τοῦ Πάπα, ἀπήντησε κατὰ τρόπον ἀριστοτεχνικὸν ὄντως! Ἡ ἀπάντη- 
σις αὐτοῦ, θρησκευτικῶς ἄχρους, ἄοσμος καὶ ἄγευστος (ποῦ τὰ ἑνωτικὰ 
παραληρήµατα τοῦ Πατριάρχου!...), δὲν περιεῖχεν εἰμὴ εὐγενεῖς τιναςλό- 
γους!... (Βλ. Περιοδικὸν «Ἐκκλησία», φύλλον 15.5.1968). ἼΑλλοτε πά- 
λιν, ἐρωτηθεὶς περὶ τοῦ ἑορτασμοῦ τοῦ Πάσχα παρὰ κορυφαίου χρι- 
στιανοῦ ἠἡγέτου, ἀπήντησε Συνοδικῶς ὅτι ἡ Ἐκκλησία τῆς Ἑλλάδος 
ἀδυνατεῖ νὰ παρεκκλένῃ καὶ κατὰ κεραίαν ἔστω ἀπὸ τῶν ἀποφάσεων τῆς 
Α΄ Οἰκουμενικῆς Συνόδου. Κατὰ δὲ τὰς πρὸ διετίας γενοµένας ἐν 
Κων/πόλει συζητήσεις μεταξὺ αὐτοῦ καὶ τοῦ Πατριάρχου, δὲν ἑδίστασε 
νὰ ἀντιταχθῇ ἀκάμπτως εἴς τινας προτάσεις τοῦ Πατριάρχου (ὡς π.χ. 
περὶ ἀναγνωρίσεως τῶν ὑπὸ τῶν Παπικῶν τελουµένων γάμων κ.ἄ.). 
ὌἜχω ἀκόμη λόγους νὰ πιστεύω ὅτι ἂν µέχρι σήμερον ὁ Πατριάρχης δὲν 
προὐχώρησεν εἰς ἔτι μείζονα τολµήµατα, ὡς ἐπεθύμει, τοῦτο ὀφείλεται 
εἰς τὸ γεγονὸς ὅτι ὁ Αρχιεπίσκοπος ᾿Αθηνῶν οὐ µόνον δὲν ἐνεθάρρυνεν 
αὐτόν, ἀλλὰ καὶ ἀπέβη «φρένο». Ἐσχάτως, τέλος, ὁ' Αρχιεπίσκοπος 
᾿Αθηνῶν ἐξέφρασε δηµοσίᾳ γνώµην περὶ τῶν ἑτεροδόξων, ἧς αὐστηρο- 
τέραν δὲν θὰ διετύπου οὐδ᾽ ὁ φανατικώτερος Παλαιοημερολογίτης! 
᾽Ανέγνως τὸ ἐπίσημον «Ἑόρτιον Τράμμω τοῦ Ἱερωνύμου πρὸς τὸν 
᾿Αθηναγόραν κατὰ τὰ παρελθόντα Χριστούγεννα; "Αν ναί, θὰ εἶδες καὶ 
ταῦτα: «Καθοδηγήσαι (ὁ Θεός) ἡμᾶς τε καὶ τοὺς Αὐτοῦ πάντας τὸ αὐτὸ 
εἰς ἀλλήλους φρονεῖν καὶ μὴ φιλοπρωτεύοντας, τῆς τοῦ Χριστοῦ ποί- 
µνης ἢ ἀλλήλων ἄρχειν ἐπιζητεῖν, ἀλλ᾽ ἐν ταπεινοφροσύνῃ Χριστομι- 
µήτῳ τιθέναι ἑαυτοὺς ὑπὲρ τῶν προβάτων, τὰ τῆς ἑνώσεως πάντων τῶν 
ἐπικαλουμένων τὸ Αὐτοῦ ὄνομα μεριμνῶντας, ἵν᾽ οὕτω συντριβῇ ὁ βύ - 
θιος δράκων ὁ τὸν χιτῶνα τὸν ἄρραφον σχίσας καὶ τοσούτους ἀγα- 
πῶντας Αὐτὸν τῆς ἀληθείας ἁπαγαγὼν καὶ ταῖς ὁδοῖς τῆς 
πλάνης καὶ ἀπωλείας ἐξακολούθεῖν παραπείσας»(«Ἐκ- 
κλησία», φύλλον Ίης Ἰανουαρίου 1969). 

Τί περισσὸν ἔπρεπε νὰ εἴπῃ, ἀδελφὲ Νικόδηµε; Ὡς βλέπεις, εὔχεται 
{μὲν ὁ ἄνθρωπος περὶ τῆς ἑνώσεως, ἀλλὰ δὲν διστάζει νὰ διακηρύξῃ ὅτι 

θεωρεῖ τοὺς ἑτεροδόξους ὡς ἀπομακρυνθέντας τῆς ἀληθείας 
ὑπὸ τοῦ Διαβόλου καὶ βαδίζοντας τὰς ὁδοὺς τῆς πλά- 
γης καὶ ἀπωλείας ) 

Εἶνε λοιπὸν προδόται οἱ ταῦτα φρονοῦντες καὶ διακηρύσσοντες; Αλλ᾽ 
οἱ οὕτως ἰσχυριζόμενοι θὰ ἔπρεπε νὰ φοβῶνται μήπως, ἀδικοῦντες ἀν- 
θρώπους (οὐ µόνον τὸν ᾽Αρχιεπίσκοπον, ἀλλὰ καὶ τοὺςλοιποὺς Ἐπισκό- 
πους τῆς Ἐκκλησίας) τόσον δεινῶς καὶ καταφώρως καὶ πλήττοντες αὐ- 
τοὺς ἀνοικτιρμόνως εἰς τὰ ἱερώτατα -διότι οὐδὲν ὑερώτερον τῆς Ὄρθο- 
δόξου Πίστεως-, εὑρεθῶσι καὶ αὐτοὶ βαδίζοντες τὴν ὁδὸν τῆς ἀπω- 
λείας, ἣν βαδίζουσιν οὐ µόνον οἱ αἱρετικοί, ἀλλὰ καὶ οἱ ἄδικοι. Ὁ Πα- 
τριάρχης ᾿Αθηναγόρας καὶ ὁ Ἰάκωβος ᾽Αμερικῆς καί τινες ἀκόμη ἀπέ- 
δειξαν ἑαυτοὺς ὡς κοσµοπολίτας καὶ ὁπαδοὺς τοῦ πλέον ἀπαισίου 
συγκρητισμοῦ, ἀπέδειξαν ἑαυτοὺς ὡς µηδένα ἐσωτερικὸν καὶ βαθύτε- 
ρον δεσμὸν ἔχοντας πρὸς τὴν ἀκήρατον καὶ ἀἁμώμητον Ὀρθοδοξίαν. 
᾽Αλλ) οἱ ἄλλοι, Παρέσχον τοιαύτας ἀποδείξεις περὶ ἑαυτῶν; Διατὶ ἔχο- 
μεν -δηλαδὴ ἔχουσιν ἄλλοι τινές. ὄχι ὑμεῖς, οὔτε ἐγώ- τόσον εὔκολον 
τὸν χαρακτηρισμὸν τοῦ «προδότου»; 

᾿Αδελφὲ Νικόδηµε, ἐπαναλαμβάνω: «Στῶμεν καλῶς' στῶμεν μετὰ 
φόβου. Πρόσχωμεν τὴν ὁμολογίαν τῆς ἁγίας ἡμῶν Πίστεως ἐν τα- 
πεινώσει προσφέρειν». 

Ὁ Κύριος ἃς ὁδηγῇ καὶ ἂς κατευθύνῃ ἐν παντὶ ὁλόκληρον τὴν ἱερὰν 
ὑμῶν Συνοδείαν͵ ἧς ἐπικαλοῦμαι τὰς εὐχάς. 


Μετὰ βαθείας ἀγάπης ἐν Χριστῷ Ἰησοῦ τῷ κοινῷ Λυτρωτῇ καὶ 
Σωτῆρι. 


δΙ 


ΕΠΙΣΤΟΛΙΜΑΙΑΣ ΔΙΑΤΡΙΒΗΣ ΠΑΡΕΠΟΜΕΝΑ 


Α΄ 
Ἐν Αθήναις τῇ 11ῃ Αὐγούστου 1969, 


᾿Αγαπητέ μοι. Νικόδηµε' 
χαῖρε ἐν Κυρίφ πάντοτε. 

Μετὰ πολλῆς χαρᾶς ἔλαβον τὴν ἐπιστολήν σου, εἰς ἣν καὶ ἀπαντῶ τὰ 
ἑξῆς: 

1. Ἡ παῦσις τοῦ μνημοσύνου τοῦ πω ώσω εἰς ἣν κατελήδατε, 
εἶνετὸ ἔσχατον ὅριον ὃ ἐπιτρέπουσιν οἱ ἱεροὶ Κανόνες. Μὴἡ προχω- 
ρήσητε περαιτέρω (δηλαδὴ εἰς ἀποδοχὴν μνημοσύνου ἑτέρων Ἐπισκό- 
πων), διότι τότε προσχωρεῖτε εἰς σχίσμα! Ἐφ᾽ ὅσον νῦν ἀρκεῖσθε εἰς 
αὐτὸ καὶ συνεχίζετε «κοινωνοῦντες μετὰ τῆς κρατούσης μητρὸς Ἐκ- 
κλησίας καὶ μετὰ πασῶν τῶν Ὀρθοδόξων Ἐκκλησιῶν», ὡς γράφεις, 
ἵστασθε ἐπὶ ἑδάφους Ἐκκλησιαστικῶς ἀσφαλοῦς. Προσοχὴ µόνον μὴ 
σημειωθῇ καὶ ἕτερον βῆμα! 

2. Ἐφ) ὅσον ἀρκεῖσθε εἰς αὐτὸ καὶ δὲν προβαίνετε εἰς ἀποκήρυξιν τοῦ 
Πατριάρχου (ὅπως ἔπραξαν ἄλλοι), δηλαδὴ εἰς διακήρυξιν ὅτι οὗτος 
εἶνε πλέον ἔκπτωτος, εἶνε καθῃρημένος, ἐστερήθη τῆς Χάριτος, δὲν τε- 
λεῖ ἔγκυρα Μυστήρια κ.λ.π., δὲν εἶνε δυνατὸν νὰ κατηγορηθῆτε ἐπὶ προ- 
τεσταντισμῷ. Ὁ ΙΕ’ Κανὼν τῆς Πρωτοδευτέρας ἐπιτρέπει μὲν εἰς τὰ 
ἄτομα τὴν παῦσιν τοῦ μνημοσύνου πρὸ «Συνοδικῆς διαγνώσεως», δὲν 
ἀνατίθησιν ὅμως εἰς τὰ ἄτομα τὰς δίκας καὶ καταδίκας τῶν αἱρετικῶν 
Ἐπισκόπων. Τοῦτο εἶνε ἔργον οὐχὶ ἀτόμων, ἀλλὰ Συνόδου. 

3. Περὶ τοῦ παλαιοῦ ἡμερολογίου ἔχω γράψει παλαιότερον ἐκτενὲς 
ἄρθρον, ὅπερ στέλλω σοι, ἐλπίζων ὅτι θὰ λόσῃ πολλὰς ἀπορίας σου. 

Ὅσας δὲν λύσῃ εἶμαι πρόθυμος νὰ λύσω διὰ νέας ἐπιστολῆς µου, ἀρκεῖ 
βεβαίως νά µοι γνωρίσῃς ταύτας. 

4. Οὐδεὶς λόγος ὑπάρχει νὰ ἐγκαταλίπητε τὸ παλαιὸν ἡμερολόγιον. 
Οἱ Παλαιοημερολογῖται εἶνε ὑπεύθυνοι οὐχὶ διότι διετήρησαν τὸ πα- 
λαιὸν ἡμερολόγιον, ἀλλὰ διότι ἀπεκήρυξαν ὡς σχισµατικὴν τὴν Ἐκκλη- 
σίαν τῆς Ἑλλάδος καὶ διέκοψαν τὴν ἀπ᾿ αὐτῆς κανονικὴν ἐξάρτησιν. 
Αν διετήρουν τὸ παλαιὸν ἡμερολόγιον, ἀλλὰ δὲν ἀπέκοπτον τὴν μετὰ 

τῆς Ἐλλαδικῆς Ἐκκλησίας κοινωνίαν͵, θὰ ἦσαν ἐν ἀπολύτῳ κανονικῇ 
τάξει. 

Τὰ ἡμερολόγια δὲν σῴζουσιν, ἀγαπητὸ π. Νικόδημε. Ἓν µόνον σοι 
λέγω: Τὸ Πάσχα τῶν Ἰουδαίων ἦτο Θεόθεν καθωρισµένον µέχρι τῆς 
ἑσχάτης λεπτοµερείας. Κατά τινα ἐποχὴν λοιπὸν παρουσιάσθη εἰς τὸν 
Μωυσῆν µία ὁμὰς ἀνδρῶν καὶ εἶπον: Ἡμεῖς ἤμεθα ἀκάθαρτοι πρὸ ἡμε- 
ρῶν, ὅτε ἐτελεῖτο τὸ Πάσχα, δηλαδἡ κατὰ τὴν 14ην τοῦ πρώτου µηνός, 
καὶ δι᾽ αὐτὸ δὲν ἠδυνήθημεν νὰ ἑορτάσωμεν. Θὰ στερηθῶμεν λοιπὸν 
ἡμεῖς τοῦ ἑορτασμοῦ; Δὲν θὰ προσενέγκωµεν ἡμεῖς δῶρον εἰς τὸν Κύ- 
ριον. Ὁ Μωυσῆς ἐρωτᾷ περὶ τούτου τὸν Θεὸν καὶ ἀκολούθως ἀποκρίνε- 
ται; Ὁσάκις οἱοσδήποτε Ἰσραηλίτης δὲν δυνηθῇ, λόγῳ ἀκαθαρσίας ἢ 
λόγῳ ἀπουσίας εἰς μακρινὸν ταξίδιον, νὰ ἑορτάσῃ τὸ Πάσχα κατὰ τὴν 
καθωρισµένην ἡμερομηνίαν, ἤτοι κατὰ τὴν δεκάτην τετάρτην τοῦ 
πρώτου µηνός, ἂς ἑορτάσᾖῃ αὐτὸ κατὰ τὴν δεκάτην τετάρ- 
την τοῦ δευτέρου µηνός!Ι... (Ἰδὸ ταῦτα ἐν τῇ βίβλῳ τῶν ᾿Αρι- 
θμῶν κεφ. θ’, στ.ό κ.έ.). ᾽Ακούεις, ἀγαπητὲ π. Νικόδηµε; Ἐν τῇ Παλαιᾷ 
Διαθήκῃ, ἐν τῇ ἐποχῇ τῆς κυριαρχίας τοῦ νομικοῦ γράμματος καὶ τῶν 
τελετουργικῶν τύπων, ὑπῆρχε τοσαύτη ἐλευθερία! Χρειάζονται σχό- 
λια;... 

5. Θὰ ἤθελον ἀκόμη νὰ διασαφήσω τὴν ἔννοιαν ὑφ᾽ ἣν λέγεται τὸ 
«...ὀρθοτομοῦντα τὸν λόγον τῆς ἀληθείας», διότι βλέπω ποιάν τινα σύγ- 
χυσιν τῶν πραγμάτων ἐν τῇ ἐπιστολῇ σου. Λοιπόν, τὰ τρία ἐπίθετα 
«σῶον», «ἔντιμον», «ὑγιᾶ» καὶ αἱ δύο μετοχαὶ «μακροημερεύονταω) καὶ 
«ὀρθοτομοῦντω) δὲν εἶνε ἐπιθετικοὶ προσδιορισμοὶ καὶ ἐπιθετικαὶ µε- 
τοχαί, ἀλλὰ κατηγορούµενα. ΄Λέγοντες δηλαδὴ τὸ «Ἐν πρώτοις 
". µνήσθητι, Κύριε, τοῦ ᾿Αρχιεπισκόπου ἡμῶν...», δὲν παρέχοµεν πιστο- 
ποιητικὰ ὅτι ὁ Ἐπίσκοπος εἶνε «σῶος καὶ «ἔντιμος», καὶ «ὑγιής» καὶ 
ὀρθοτομεῖ τὴν ἀλήθειαν! Οχι! ᾽Αλλὰ παρακαλοῦμεν ἁπλῶς τὸν Κύριον 
νὰ χορηγῇ εἰς τὸν Ἐπίσκοπον ἐντιμότητα, ὑγείαν, ὀρθοτομίαν τῆς 
ἀληθείας κ.τ.λ. («...ὃν χάρισαι ταῖς ἁγίαις Σου Ἐκκλησίαις ἐν εἰ- 
ρήνῃ, σῶον, ἔντιμον, κ.λ.π...»). Εὐχὴν ἐκφράζομεν, δὲν 
χορηγοῦμεν βεβαιώσεις! "Αλλως θὰ ἐψευδόμεθα ἐνώπιον τοῦ 
Θεοῦ, λέγοντες οὐ µόνον τὸ «ὀρθοτομοῦντα», ἀλλὰ καὶ τὸ «ἔντιμον» καὶ 
τὸ «ὑγιᾶ», δεδομένου ὅτι ἐνίοτε ὁ Ἐπίσκοπος ἐνδέχεται νὰ εἶνε οὐχὶ 
«ἔντιμος», ἀλλὰ προδήλως ἀνέντιμος, ἢ ἑνδέχεται νὰ εἶνε οὐχὶ ὑγιής, 
ἀλλὰ βαρέως ἀσθενὴς καὶ κατάκοιτος. Εὐχόμεθα λοιπόν, δὲν πιστο- 
ποιοῦμεν! 
᾿Εἶμαι καὶ πάλιν πρόθυμος νὰ παράσχω τὴν ταπεινὴν βοήθειάν µου καὶ 
, δι οἱονδήποτε ἄλλο ζήτημα. 

Ἐπικαλούμενος πάντων τὰς εὐχάς, διατελῶ 


μετὰ βαθείας ἀγάπης ἐν Κυρίῳ Ἰησοῦ Χριστῷ. 


Β , 
Ἐν Αθήναις τῇ 22ᾳ Ἰουλίου 1911 


Τῷ Ὁσιωτάτῳ Μοναχῷ π. Νικοδήμῳ 

τῆς ἐν Προβάτᾳ Καρυῶν Συνοδείας 

τοῦ Ἱερομονάχου π. Ἐφραίμ, Ξ 
"Άγιον Ὄρος. 


Προσφιλέστατέ µοι π. Νικόδημε’ 

χαῖρε πάντοτε ἐν Χριστῷ Ἰησοῦ τῷ Κυρίφῳ ἡμῶν. 

Παρῆλθε διάστηµα πλέον τοῦ μηνὸς ἀφ᾿ ἧς ἕλαβον τὴν ἐπιστολήν 
σου. Ἐβράδυνα νὰ ἀπαντήσω, λόγῳ φόρτου ἀπασχολήσεων. Παρακαλῶ 
σύγγνωθί µοι. 

᾽Απαντῶ συνεπτυγµένως πως, ἐπιφυλασσόμενος νὰ ἐπανέλθω, ἂν ἡ 
Ὁσιότης σου θελήσῃ νέας διευκρινήσεις. 

Ἐν πρώτοις, φίλτατε π. Νικόδηµε, ὀφείλω νά σοι εἴπω µίαν πικρὰν 

ἀλήθειαν, ἥτις θά σοι φανῇ πλέον ἢ παράδοξος καὶ θὰ σὲ ἐκπλήξῃ. Μέ- 
χρι σήμερον ἀπέφευγον -οἰκονομίᾳ χρώµενος- νὰ διατυπώσω αὐτὴν 
τὴν θέσιν ἢ διετύπουν αὐτὴν συνεσκιασµένως, ἀλλ᾽ ἤδη, ὁπότε τὰ 
πράγματα ἔφθασαν εἰς τὸ μὴ περαιτέρω καὶ πρόσωπα ἐκλεκτὰ --ἀλλ᾽ 
ἔχοντα ἀτυχῶς περιδεῆ συνείδησιν- προσχωροῦσιν εἰς τοὺς Παλαιοη- 
µερολογίτας, πίπτοντα θύματα μιᾶς ἀδιστάκτου προπαγάνδας κατὰ τῆς 
, Ἐκκλησίας, εἶνε καιρὸς νὰ λεχθῇ ἡ ἀλήθεια ἄνευ περιστροφῶν καὶ ἄνευ 
ἐπιφυλάξεων. 
΄. Λοιπόν, π. Νικόδηµε, ὅσοι, φοβούμενοι τὸν Οἰκουμενισμόν, προσ- 
χωροῦσιν εἰς τοὺς Παλαιοηµερολογίτας, δὲν κερδαίνουσιν ἄλλο τι, 
εἰμή, φεύγοντες µίαν αἴρεσιν,  προσχωροῦσιν εἰς µίαν ἄλλην. 
Βεβαίως δὲν ἔχουσι συνείδησιν ὅτι προσχωροῦσιν εἰς αἴρεσιν, ἀλλὰ 
τοῦτο οὐδαμῶς μεταβάλλει τὰ πράγματα. 

Μἡ νοµίσῃς ὅτι εἶμαι ἄδικος ἢ ὑπερβολικός. Θὰ ἀποδείξω ὡς ἀπολύ- 
τως ἀληθῆ τὸν ἰσχυρισμόν µου. Καὶ ἰδού: 

Τὶ εἶνε αἴρεσις, ἀγαπητὲ π. Νικόδηµε: Ἡνοθεία τῆς Πίστεως! 
Τὶ εἶνε ὅμως νοθεία τῆς Πίστεως; Ἡ ἀθέτησις Δογμάτων; Βεβαίως καὶ 
αὐτὸ εἶνε νοθεία τῆς Πίστεως, ἀλλὰ δὲν εἶνε µόνον αὐτό. Νοθεία τῆς 
Πίστεως εἶνε καὶ ἡ ἀναγωγὴ εἰς Δόγματα .Πίστεως πρα- 
γµάτων μὴ ὄντων τοιούτων. "Αν δηλαδὴ θελήσῃ τις νὰ ἀναγάγῃ 
εἰς Δόγμα Πίστεως, εἰς ὅρον σωτηρίας, πρᾶγμά τι δευτερεῦον, ἔστω καὶ 
καλόν, τότε καθίσταται αὐτομάτως αἱ-ρε-τι-κός] Θέλεις παράδει- 
γµα; Ἔχεις τοὺς περιφήµους Εὐσταθιανούς! Τί ἔπραξαν αὐτοί; Ἠθέτη- 
σαν Δόγματα Πίστεως; Ποῖον; Μήπως τὸ περὶ ᾽Αγίας Τριάδος; Μήπως 
τὸ περὶ τῶν δύο φύσεων τοῦ Κυρίου; Μήπως τὸ περὶ Αγγέλων; Μήπως 

τὸ περὶ Διαβόλου, κ.λ.π. κ.λ.π.; Οχι Οὐδὲν Δόγμα ἠθέτησαν. ᾽Αλλὰ 
τότε τί ἔπραξαν;, ᾿Ανήγαγον εἰς Δόγματα Πίστεως, εἰς 
. ὅρους σωτηρίας, πράγµατα δευτερεύοντα. Τὴν ἀγαμίαν 
καὶ τὴν ἀποχὴν κρεῶν. Ἡ Ἐκκλησία ἔλεγε: Καλὰ καὶ ἅγια καὶ θεάρεστα 
καὶ ἀξιοσύστατα εἶνε αὐτὰ τὰ πράγµατα, ἀλλὰ δὲν εἶνε ὅροι σωτηρίας, 
δὲν εἶνε δόγµατα Πίστεως. -ΟΧΙ ἐφρύαττον οἱ Εὐσταθιανοί! Ὁ μὴ ἀπε- 
χόµενος γάµου καὶ κρεῶν οὐ δύναται σωθῆναι! Τί συνέβη τότε; Ἡ Ἐκ- 
κλησία διὰ τῆς ἐν Γάγγρᾳ Συνόδου ἀπεκήρυξεν αὐτοὺς ὡς αἱρετικοὺς 
καὶ ἐξοφώνησε κατ᾽ αὐτῶν ὁρμαθὸν ἀναθεμάτων. 

Καλἡ καὶ ἁγία, ἀγαπητὲ π. Νικόδηµε, εἶνε ἡ ἑορτολογικὴ ὁμοιομορ- 
φία (ἥτις πάντως οὐδέποτε ὑπῆρξε καθολικῶς ἐν τῇ Ἐκκλησίφᾳ), 
ἀλλὰ δὲν εἶνε Δόγμα Πίστεως, δὲν εἶνε ὄρος σωτηρίας. --"Οχι! κραυγά- 
ζρυσιν οἱ Παλαιοημερολογῖται! Ἡ διάσπασις τῆς ἑορτολογικῆς ὁμοιο- 
µορφίας (Σηµ.:Πότε ὅμως ἡ Ἐκκλησία ἐγνώρισεν ἀπόλυτον ἑορτολογι- 
κὴν ὁμοιομορφίαν;) ἑστέρησε τὴν Ἐκκλησίαν τῆς Χάριτος, κατέστη- 
σεν (ἄκουσον καὶ φρῖξον!)) ἄκυρα τὰ Μυστήρια αὐτῆς καὶ ἑπομένως οἱ 
Νεοημερολογῖται εἶνε ἐκτὸς Χάριτος, ἤτοι ἐκτὸς σωτηρίας!! 

Αὐτὸς ὁ φρικαλέος ἰσχυρισμός, ἀδελφέ Νικόδημε, 
συνιστᾷ φοβερὰν αἴρεσιν καὶ βλασφημίαν κατὰ τοῦ 
“Αγίου Πνεύματος. ᾿Ανήγαγον οἱ ταλαίπῶροι εἰς Δόγματα Πίστε- 
ως, εἰς ὅρους σωτηρίας, στοιχεῖα ... ἡμερολογιακὰ καὶ ἑορτολογικά!... 

Οὐδεὶς βεβαίως θεωρεῖ καλὸν πρᾶγμα τὴν ὕπαρξιν δύο ἡμερολογίων 
ἐν τῷ χώρῳ τῆς ἀνὰ τὴν Οἰκουμένην Ὀρθοδόξου Καθολικῆς Ἐκκλη- 
σίας. Κακῶς, κάκιστα ἐγένετο ἡ ἀλλαγὴ τοῦ Ἡμερολογίου. ᾽Αλλ’᾽ ἀπὸ 
τοῦ σηµείου τούτου µέχρι τοῦ σηµείου νὰ ἴδωμεν τὰ ἡμερολόγια ὡς 
Δόγματα Πίστεως καὶ νὰ ἐξαρτήσωμεν ἐξ αὐτῶν τὸ κῦρος τῶν Μυ- 
στηρίων καὶ τὴν ἐπίτευξιν τῆς σωτηρίας, ἡ ἀπόστασις εἶνε ἁβυσσαλέα. 

"Ας ἐκράτουν οἱ Παλαιοημερολογῖται τὸ παλαιὸν ἡμερολόγιον, ἀλλ᾽ 
ἂς διετήρουν τὴν κοινωνίαν πρὸς τὴν Ἐκκλησίαν. Οὐδεὶς τότε κίνδυνος. 
Αὐτοὶ ὅμως ἔφθασαν νὰ ἀποκοπῶσι τῆς Ἐκκλησίας, ἵνα μὴ... ἀπολέσω- 
σι τὴν Χάριν καὶ τὴν σωτηρίαν!... 

Δὲν ἀγνοῶ ὅτι ὑπάρχουσι καὶ Παλαιοημερολογῖται, μὴ δεχόµενοι αὐ- 
τὰς τὰς βλασφηµίας, ἀλλὰ τί τὸ ὄφελος, ἐφ᾽ ὅσον ὑπάρχουσιν ἄλλοι 
-καὶ μάλιστα ἡ ἡγεσία αὐτῶν-, ὑποστηρίζοντες αὐτὰς τὰς αἱρετικὰς θέ- 
σεις, 

ἜΑκουσον ἕνα διάλογον, ὃν εἶχον πρὸ καιροῦ μεθ’ ἑνὸς ἐκλεκτοῦ 
γέου, προσχωρήσαντος εἰς τοὺς Παλαιοημερολογίτας: 

-Ἐγάώ: δΔιατὶ ἔφυγες ἐκ τῆς Ἑλλαδικῆς Ἐκκλησίας. 

-Ἐκεῖνος: Ἵνα μὴ κοινωνῶ μετὰ τῶν αἱρετικῶν οἰκουμενιστῶν. 

-Ἐγώ: Πάντες οἱ Ἐπίσκοποι τῆς Ἑλλάδος εἶνε οἰκουμενισταί; 

-Ἐκεῖνος: ἼΟχι, ὄχι! ᾽Αλλὰ κοινωνοῦσιν μετὰ τοῦ οἰκουμενιστοῦ Πα- 
τριάρχου. Δὲν θέλω λοιπὸν νὰ ἔχω κοινωνίαν μετὰ προσώπων κοινω- 
νούντων τοῖς αἱρετικοῖς οἰκουμενισταῖς. 

-Ἐγώ: Πιστεύεις ὅτι τὸ ἡμερολόγιον εἶνε Δόγμα Πίστεως καὶ ὅτι 
οἱ Νεοημερολογῖται εὑρίσκονται ἐκτὸς Χάριτος καὶ χρῄζουσιν, ὡς οἱ ἐξ 
αἱρετικῶν ἐπιστρέφοντες, ἀναμυρώσεως; 

-Ἐκεῖνος: Θεὸς φυλάξαι! Ἐγὼ οὐδαμῶς πιστεύω αὐτὰς τὰς ἀνοησίας 
τῶν Παλαιοημερολογιτῶν. Ἐγὼ προσεχώρησα εἰς αὐτοὺς µόνον καὶ µό- 
νον ἵνα ἀποφύγω τήν, ἔμμεσον ἔστω, κοινωνίαν μετὰ τῶν αἱρετικῶν οἱ- 
κουμενιστῶν. 

-Ἐγώ: Οὐδαμῶς ὅμως ἀπέφυγες τὴν κοινωνίαν μετ) ἄλλης αἱρέσε- 
ως: Ὁ ἰσχυρισμὸς τῶν Παλαιοημερολογιτῶν, ὅτι ἡ μεταβολὴ τοῦ ἡμε- 
ρολογίου ἑστέρησε τὴν Ἐκκλησίαν τῆς Χάριτος, δὲν εἶνε ἁπλῆ άνοη- 
σία, ὡς ἐχαρακτηρίσθη ἀνωτέρω ὑπὸ σοῦ. Εἶνε βαρυτάτη βλασφημία 
καὶ αἴρεσις. 

-Ἐκεῖνος:᾽Αλλ’ ἐγὼ δὲν πιστεύω αὐτὰ τὰ πράγματα. 

-Ἐγώ: Κοινωνεῖς ὅμως μετ) ἐκείνων οἵτινες πιστεύουσι ταῦτα. 

-Ἐκεῖνος: Τί νὰ πράξω; ᾿Αναγκάζομαι νὰ ἀνέχωμαι αὐτοὺς κατ’ οἰκο- 
νοµίαν. 

-Ἐγώ: Καὶ τότε διατὶ δὲν ἠνείχεσο, κατ’ οἰκονομίαν ἔστω, τοὺς 
Ἐπισκόπους τῆς Ἑλλάδος, οἵτινες ἐκοινώνουν μετὰ τοῦ Πατριάρχου; 

νι μμ ο ο ο ο ο ο ο ο ος 

-Ἐγώ: Ἀλέπεις εἰς ποίαν ἀντινομίαν ὡδηγήθης; ᾽Αναγνωρίζεις ὅτι 
οἱ πλεῖστοι τῶν Ἐπισκόπων τῆς Ἑλλάδος εἶνε Ὀρθόδοξοι. ᾽Αρνεῖσαι 
ὅμως τὴν μετ’ αὐτῶν κοινωνίαν͵ ἐπειδὴ οὗτοι κοινωνοῦσί μετὰ τοῦ Πα- 
τριάρχου. Οὕτω δὲν δέχεσαι οὔτε ἔμμεσον κἂν κοινωνίαν μετ’ οἱ- 
κουμενιστῶν. Δέχεσαι ὅμως ἄμεσον, ἀμεσωτάτην κοινωνίαν μετὰ προσ- 
ώπων κηρυσσόντων ἄλλου εἴδους αἴρεσιν: Ὅτι ἡ σωτηρία ἐξαρτᾶται 
ἐκ τῶν ἡμερολογίων!!! Ποῖον τὸ κέρδος σου;»; 

᾽Αλλὰ καὶ πάλιν, μὴ νοµίσῃς ὅτι ἀπέφυγες τὴν ἔμμεσον κοϊνωνίαν 
μετὰ τῶν οἰκουμενιστῶν. 

-Ἐκεῖνος: Πῶς συμβαίνει αὐτό; 

-Ἐγώ: Ακουσον, ταλαίπωρον θῦμα ἐπιτηδείων προπαγανδιστῶν: 
Οἱ Παλαιοημερολογῖται κραυγάζουσι µέχρι διαρρήξεως τῶν πνευµό- 
γων, ὅτι καὶ µόνη ἡ συμπροσευχἠ ἡμῶν μετὰ τοῦ Πατριάρχου καὶ τῶν 
ἄλλων ὁμοφρόνων αὐτῷ καθιστᾷ ἡμᾶς ὁμοίους πρὸς αὐτούς, ἔστω καὶ 
ἂν δὲν πιστεύοµεν ὅσα κηρύττουσιν αὐτοί. Νὰ ἦσαν τουλάχιστον συνε- 
πεῖς πρὸς τὴν θέσιν αὐτῶν ταύτην! ᾽Αλλὰ ποῦ συνέπεια! ... Μετάβηθι, 
φίλτατε, εἴς τινα Ἡσυχαστήρια τῶν Παλαιοημερολογιτῶν, ἰδιαιτέρως ἐν 
Λυκοβρύσει ᾽Αττικῆς. Θὰ ἴδῃς αὐτοκίνητα ὁλόκληρα ἀποβιβάζοντα 
Νεοημερολογίτας, ἵνα ἐκκλησιασθῶσιν ἐκεῖ ἐν ὥρᾳ 
Λειτουργίας! (Ἔχω ἀκούσει ὅτι οἱ ἐκκλησιαζόμενοι κατὰ Κυρια- 
κὴν ἐκεῖ Νεοημερολογῖται εἶνε πολὺ περισσότεροι τῶν Παλ- 
/τῶν!). Τὸ Περιοδικὸν μάλιστα τοῦ ἐν λόγῳ Ἡσυχαστηρίου ποιεῖται 
κατὰ καιροὺς ἐκκλήσεις πρὸς τοὺς «προσκυνητάς», τοὺς ἐπιθυμοῦντας 
νὰ ἐκκλησιασθῶσιν ἐν αὐτῷ, ὅπως προσέρχωνται σεμνῶς ἐνδεδυμένοι 

τόσον οἱ ἄνδρες ὅσον καὶ αἱ γυναῖκες καὶ τὰ παιδία. Δὲν λέγει νὰ μὴ 
προσέρχωὠνται κἂν Νεοημερολογῖται. "Οχι! Τὸ µόνον ὅπερ τονίζει καὶ 
εἰς ὃ ἀρκεῖται εἶνε ἡ ἀποφυγὴ τῆς ἀπρεποῦς ἐνδυμασίας. Ὑπαρχούσης 
αὐτῆς, οὐδὲν ἄλλο ἐξετάζεται. Ὑπαρχούσης αὐτῆς, οἱ Νεοημερολογῖται 
εἶνε λίαν εὐπρόσδεκτοι εἰς συνεκκλησιασμὸν καὶ συμπροσευχήν. 
Γνωρίζω δὲ οὐκ ὀλίγας περιπτώσεις Παλαιοημερολογιτῶν Ἱερέων δε- 
χοµένων ἄνευ ὅρων εἰς τὰ Μυστήρια τῆς ἐξομολογήσεως, ἀκόμη δὲ καὶ 
τῆς θ. Κοινωνίας, Νεοημερολογίτας. Ἔχομεν δηλαδὴ προσφορᾶν Μυ- 
στηρίων εἰς πρόσωπα, ἄτινα εἰς ἄλλας στιγμὰς χαρακτηρίζονται ὑπ᾿ αὐ- 
τῶν τῶν ἡγετῶν τῶν Παλαιοημερολογιτῶν ὡς μακρὰν τῆς ἀληθείας καὶ 
τῆς σωτηρίας ὄντα, ἐπειδὴ εὑρίσκονται ἐν τῇ Ἐκκλησίᾳ τῆς Ἑλλάδος, 
ἥτις κοινωνεῖ μετὰ τοῦ Πατριάρχου. Δηλαδή, κυκεὼν καὶ τραγέλαφος! 

Λοιπόν, ἀφοῦ οἱ ὁμόφρονές σοι συμπροσεύχωνται καὶ κοινωνῶσι 
μεθ) ἡμῶν τῶν συμπροσευχοµένων καὶ κοινωνούντων μετὰ τοῦ ΤΠα- 
τριάρχου, σὺ ἔχεις καὶ πάλιν ἔμμεσον κοινωνίαν μετὰ τοῦ Πατριάρ- 
χου! Τί ἐκέρδησας λοιπόν; Καὶ τὴν ἔμμεσον κοινωνίαν μετὰ 
τῶν οἰκουμενιστῶν δὲν ἀπέφυγεςκαὶ εἰς ΑΜΕΣΟΝ κοι- 
νωνίαν μετὰ προσώπων κηρυσσόντων ἄλλου εἴδους 
αἴρεσιν ὠδηγήθηςι[... 

Αὐτὰ ἐλέχθησαν τότε μετὰ τοῦ νέου ἐκείνου. ᾽Αναγράφω ταῦτα, ἵνα 
συναγάγῃς, ἀγαπητὲ π. Νικόδημε, ὡὠρισμένα συμπεράσματα. 


Καὶ ἤδη σύντομοί τινες ἀπαντήσεις εἰς τὰ ἐρωτήματά σου: 

1. Ὑπῆρξε µεγάλη «γκάφα» τοῦ Φιλαρέτου ἡ ἀναγνώρισις τῶν ἐν Ἑλ- 
λάδι Παλαιοημερολογιτῶν. Μᾶλλον ἔπεσε θῦμα κακῶν εἰσηγήσεων. 
Ἔφθασεν εἰς τὰς ἀκοάς µου πληροφορίατις ὅτι ἐκ τῶν ὑστέρων, γνωρί- 
σας τοὺς ἐν Ἑλλάδι Παλαιοημερολογίτας, ἔχει μεταμεληθῆ δι’ ὅ,τι 
ἔπραξεν. Ὁ καιρὸς ὅμως θὰ δείξῃ. Πιστεύω ὅτι θὰ σημειωθῶσιν ἐξελί- 
ξεις... 

:. ΔΙ’ ἐμὲ πάντως, ὅστις πιστεύω ὅτι ἡ Ἐκκλησία τῆς Ἑλλάδος πᾶν ἄλλο 
ἢ αἱρετικὴ εἶνε, ἡ ἀπόφασις τῆς Συνόδου τοῦ Φιλαρέτου οὐ µόνον οὐδὲν 
κῦρος ἔχει, ἀλλὰ καί, ὡς ἀποτελοῦσα ἀντικανονικωτάτην ἐπέμβασιν εἰς 
τὰ ἐσωτερικὰ ἄλλης ὁμοδόξου Ἐκκλησίας, δημιουργεῖ κανονικὰς εὐθύ- 
νας διὰ τὴν εἰρημένην Σύνοδον. 

2. Αν ὁ Φιλάρετος, ἐπίστευεν ὅτι ἡ Ἐκκλησία τῆς Ἑλλάδος εἶχε 
πέσει εἰς αἴρεσιν, τότε ἠδύνατο νὰ παρέµβῃ ἐν αὐτῇ. ΄Ὥφειλεν ὅμως 
ὄχι νὰ ἀναγνωρίσῃ τοὺς Παλαιοημερολογίτας, οἵτινες 
δὲν εἶνε μὲν οἰκουμενισταί, ἀλλὰ καὶ αὐτοὶ κηρύσσουσιν ἄλλου εἴ- 
δους αἴρεσιν, ὡς προεῖπον (ὅτι ἡ σωτηρία ἐξαρτᾶται ἐκ τῶν ...ἡμε- 
ρολογίων καὶ τῶν ἑορτολογίων), ἀλλὰ νὰ χειροτονήσῃ ἐξ ἀρχῆς Ἱερεῖς 
(ἢ καὶ Ἐπισκόπους) διὰ τὸ πλήρωμα τῆς Ἑλλαδικῆς Ἐκκλησίας. Οἱ ἐν 
λόγῳ Ἱερεῖς ἠδύναντο νὰ ἀκολουθῶσι τῷ παλαιῷ ἡμερολογίῳ, δὲν θὰ 
ἐκήρυσσον ὅμως τὸ ὡς ἄνω αἱρετικὸν φρόνημα, θὰ ἐδέχοντο δὲ εἰς κοι- 

νωνίαν καὶ πιστοὺς ἀκολουθοῦντας τῷ νέφ ἡμερολογίῳ, ὡς ἀκριβῶς 
πράττει καὶ ὁ Φιλάρετος. ) 

3. Ἡ παροῦσα κατάστασις (συμπροσευχαί, νεωτερισμοί κ.τ.τ.) δὲν 
δικαιολογεῖ τὸ «ὑπερόριον». Μόνον ἡ πτῶσις Ἐκκλησίας τινὸς εἰς αἷ- 
Ρρεσιν παρέχει δικαίωµα εἰς ὑπερορίους Ἐπισκόπους νὰ παρέμβωσι. 

4.) Αν µία Σύνοδος Ορθόδοξος καταδικάσῃ τινά, δὲν δύναται ἄλ- 
λης τοπικῆς Ἐκκλησίας Σύνοδος νὰ ἀθωώσῃ αὐτόν. 'Αν δὲ συμβῇ τοῦ- 
το, ἡ δευτέρα ἀπόφασις εἶνε ἄκυρος. Δηλαδή: "Αν Κληρικὸς τῆς Ἐκ- 
κλησίας τῆς Ἑλλάδος καταδικασθῇ ὑπ᾿ αὐτῆς καὶ προσφύγῃ εἰς ἄλλην 
Ἐκκλησίαν, π.χ. εἰς τὴν Ἐκκλησίαν τῆς Σερβίας, καὶ ζητήσῃ νὰ κριθῇ 
ὑπ᾿ αὐτῆς, ἡ Ἐκκλησία Σερβίας θὰ ἀπορρίψῃ τὴν ἀξίωσιν αὐτοῦ, δηλοῦ- 
σα ὅτι αὕτη εἶνε τελείως ἀναρμόδιο ς, τῆς ἁρμοδιότητος ὑπαρχού- 
σης εἰς µόνην τὴν Ἐκκλησίαν τῆς Ἑλλάδος. "Αν δὲ τυχὸν δεχθῇ τὸ αἴ- 
τηµα ἡ Ἐκκλησία Σερβίας καὶ κρίνῃ αὐτὴ τὸν εἰρημένον Κληρικόν, ἡ 
ἀπόφασις αὐτῆς, ὡς παρὰ Κανόνας ἐκδοθεῖσα, εἶνε ἄκυρος πάντῃ, 
δημιουργεῖ δὲ καὶ κανονικὰς εὐθύνας. 

Αν τὰ παραπτώματα τοῦ Κληρικοῦ αὐτοῦ δὲν εἶνε κωλυτικὰ τῆς Ἱε- 
ρωσύνης καὶ βραδύτερον µετανοήσῃ δι’ αὐτά, τότε ἡ µόνη δυναµένη νὰ 
ἀποκαταστήσῃ αὐτὸν εἶνε πάλιν ἡ Ἐκκλησία τῆς Ἑλλάδος. Οὐδέποτε 
ἐπιτρέπεται ἐπέμβασις μιᾶς Ὀρθοδόξου Ἐκκλησίας εἰς τὰ ἐσωτερικὰ 
ἑτέρας. 

”Αλλως, ἐννοεῖται, ἔχει τὸ πρᾶγμα ἂν µία Τοπικὴ Ὀρθόδοξος Ἐκκλη- 
σία αἰτήσηται παρ᾽ ἄλλης ἢ παρ’ ἄλλων τὴν βοήθειαν αὐτῶν διὰ τὴν 
λώσιν ἑνὸς ἐσωτερικοῦ αὐτῆς ζητήματος. Τότε δὲν πρόκειται περὶ αὐ- 
θαιρέτου ἐπεμβάσεως, ἀλλὰ περὶ ἀδελφικῆς συµπαραστάσεως. 

Μόνον Οἰκουμενικὴ Σύνοδος, ὡς ὑπερτάτη ᾽Αρχή, δύναται νὰ πα- 
ρέµβῃ εἰς τὰ ἐσωτερικὰ Τοπικῆς Ὀρθοδόξου Ἐκκλησίας καὶ νὰ :ρυ- 
θµίσῃ ταῦτα κατὰ τὴν κρίσιν αὐτῆς. Δύναται π.χ. Κληρικὸς μιᾶς Τοπικῆς 
Ἐκκλησίας (καὶ μάλιστα Προκαθήμενος αὐτῆς), φρονῶν ὅτι κατεδικά- 
σθη ὑπὸ τῆς Ἐκκλησίας αὐτοῦ ὅλως ἀδίκως καὶ παρὰ τοὺς Κανόνας, νὰ 
καταφύγῃ δι’ ἐκκλήσεως πρὸς τὰς ἄλλας Τοπικὰς Ὀρθοδόξους Ἐκκλη- 
σίας καί, διεκτραγῳδῶν τὴν ἄδικον περιπέτειαν αὐτοῦ, νὰ ζητήσῃ ἀπό- 
δοσιν δικαιοσύνης. ᾿Αν αἱ ἄλλαι Ἐκκλησίαι εὕρωσι βάσιµα τὰ παράπο- 
να αὐτοῦ, δύνανται νὰ φθάσῶσιν µέχρι συγκλήσεως Μεγάλης Συνόδου, 
ἧς ἡ ἀπόφασις θὰ εἶνε ὑποχρεωτικὴ δι’ ἅπαντας. Μονομερὴς παρέµβα- 
σις μιᾶς Τοπικῆς Ἐκκλησίας εἰς τὰ ἐσωτερικὰ ἄλλης εἶνε ἀπαράδεκτος. 

Ταῦτα πάντα, ἑννοεῖται, προκειµένου περὶ Τοπικῶν Ἐκκλησιῶν 
᾿Ορθοδ όξων καὶ οὐχὶ αἱρετικῶν. 

5. Ἡ λέξις «ἄκυρον», προκειµένου περὶ Μυστηρίων, ἄλλοτε μὲν χα- 
ρακτηρίζει τὰ τελείως ἀνυπόστατα (ἤτοι ἀνύπαρκτα) Μυστήρια καὶ ἄλ- 
λοτε τὰ ὑποστατὰ μέν, ἀλλ) ἀντικανονικῶς τελεσθέντα. Ἐξαρτᾶται ἐκ 
τῆς ἐννοίας ἣν ἑκάστοτε δίδοµεν εἰς τὴν λέξιν «ἄκυρον». 

6. «Ζηλωτής» ἐπιστρέφων δύναται ἐπιεικῶς νὰ γένηται δεκτὸς καὶ δι᾽ 

ἁπλῆς Ἐξομολογήσεως ἑνώπιον τοῦ Πνευματικοῦ. "Αν εἶνε Κληρικός, 
θὰ ζητήσῃ παρὰ τοῦ Ἐπισκόπου τὴν ἀποκατάστασιν αὐτοῦ διὰ τῆς κα- 
νονικῆς διαδικασίας. -Ἡ μεταβολὴ Παρατάξεων «κάθε τόσο» δεικνύει 
προφανῶς ἀστάθειαν. ᾽Ατυχῶς δὲ τοῦτο εἶνε σύνηθες εἰς τοὺς Παλαιοη- 
µερολογίτας. 

7.᾿᾽Αναμφιβόλως δὲν δύναταί τις «νὰ εἶνε καὶ μὲ τοὺς μὲν καὶ μὲ τοὺς 
δέ». ἼΑλλο τὸ ζήτημα, ἄν, οἰκονομίᾳ χρώµενος, ἀνέχεται τοὺς δέ, ἐλπί- 
ζων νὰ σύρῃ τελικῶς αὐτοὺς εἰς τὴν εὐθεῖαν ὁδόν. 

8. ἼΑντις εἶνε λίαν ἁπλοῦς ὥστε νὰ μὴ ἀντιλαμβάνηται πράγματά τινα 
καὶ δὲν ἐμμένῃ εἰς τὰς ἐσφαλμένας θέσεις αὐτοῦ ἐξ οἰήσεως, πείσµατος 
κ.τ.τ., ἀλλ) ἐξ ἁπλότητος, εἶνε δυνατὸν νὰ ἔχῃ Χάριν Κυρίου πλουσίαν. 
Τὰ κρίµατα τοῦ Θεοῦ εἶνε ἀνεξερεύνητα. 

Ὑπῆρξαν καὶ περιπτώσεις, καθ’ ἃς σοφοὶ ἄνθρωποι τῆς Ἐκκλησίας 
περιέπεσαν εἰς πλάνας. Ὁ εἰς καρδίαν ὅμως καὶ ὄχι εἰς πρόσωπον βλέ- 
πων Θεὸς δὲν ἔκρινεν αὐτοὺς ἀναξίους τῆς εὐνοίας Αὐτοῦ. Ὁ μέγας 
Γρηγόριος, ὁ τῆς Νύσσης Ἐπίσκοπος, δὲν ἦτο ἀπηλλαγμένος δογµατι- 
κῶν πλανῶν. Καὶ ὅμως εἶνε ἅγιος καὶ Πατὴρ τῆς Ἐκκλησίας. Ἐπίσης 
καὶ ὁ θεῖος Διονύσιος ᾽Αλεξανδρείας, θεολογῶν περὶ Υἱοῦ, δὲν ἐξεφρά- 
σθη μετὰ δογματικῆς ἀκριβολογίας, δι’ ὃ καὶ ἔδωκεν, ἀθελήτως, πολλὰ 
ἐπιχειρήματα εἰς τοὺς ἀρειανούς, οἵτινες καὶ ἐπεκαλοῦντο αὐτόν. Τού- 
του ἕνεκεν ἠναγκάσθη ὁ Μ. ᾿Αθανάσιος νὰ γράψῃ ὁλόκληρον πραγµα- 
τείαν περὶ τοῦ ἁγίου Διονυσίου, ἵνα δικαιολογήσῃ τὰς δογματικῶς 
ἀστόχους ἐκφράσεις αὐτοῦ. 

9. ᾿Αγαθὰς σχέσεις μετὰ «ζηλωτῶν» δυνάµεθα νὰ ἔχωμεν. Μυστήρια 
ὅμως ἐξ αὐτῶν δὲν εἶνε ἐπιτετραμμένον νὰ λαμβάνωμεν. ᾿Αν ἔχωσιν οὗ- 
τοι, ὡς γράφεις, κοινωνίαν μετὰ τῆς Ἐκκλησίας ἡμῶν, τότε µεταβάλλε- 
ται ἡ κατάστασις. Ὑπάρχουσιν ὅμως «ζηλωταῦ κοινωνοῦντες μετὰ τῆς 
ἡμετέρας Ἐκκλησίας; 

10.᾿Ατυχῶς δὲν εἶνε εὔκολος ἡ ἐπαναφορὰ τοῦ παλαιοῦ ἡμερολογίου 
ἐν τῇ Ἐκκλησίᾳ τῆς Ἑλλάδος. Ἴσως δὲν εἶνε κἂν δυνατή. ᾽Αλλὰ καὶ ἂν 
ᾖτο, μὴ φαντασθῇς ποτε ὅτι οἱ Παλαιοημερολογῖται θὰ ὑπετάσσοντο 
πάντες πλέον εἰς τὴν Ἐκκλησίαν. Οἱ πλεῖστοι ἐκ τῶν Παλαιοηµερο- 
λογιτῶν Κληρικῶν ἐπιθυμοῦσιν ἀσυ δδοσίαν καὶ οὐδέποτε θὰ ἕστερ- 
Ύον νὰ τεθῶσιν ὑπὸ ζυγὸν καὶ ὑπὸ ἔλεγχον. Θὰ εὕρισκον χίλια ἑπτὰ 
«ἐπιχειρήματα» ἵνα δικαιολογήσωσι τὴν ἐμμονὴν αὐτῶν εἰς τὴν ἀνταρ- 
σίαν. (Θὰ ἔλεγον π.χ. ὅτι εἶνε Μασῶνοι οἱ Ἐπίσκοποι καὶ τὰ τοιαῦτα.) 
Γνωρίζῳ καλῶς πολλοὺς Κληρικοὺς τῶν Παλαιοημερολογιτῶν... Ἡγέ- 
της τις τῶν Παλαιοημερολογιτῶν ἔλεγέ µοι πρὸ ἐτῶν: «Δὲν τολμῶ νὰ 
βάλω οὔτε δέκα ἡμέρες ἁργία σὲ κληρικό µου. -Θὰ πᾶνε στοὺς ἄλλους, 
μοῦ λέγουν» (δηλαδή εἰς τὴν ἄλλην Παράταξιν). Ἐξ αὐτοῦ ἀντιλαμβάνε- 
σαι ποία διάθεσις κανονικῆς πειθαρχίας ὑπάρχει εἰς τοὺς Κληρικοὺς 
τῶν Παλαιοημερολογιτῶν, πλήν τινων ἐξαιρέσεων... 

11. Αἱ θέσεις τῆς «Ἐπιστολιμαίας Διατριβῆς» ἰσχύουσιν ἐφ᾽ ὅσον ἡ 

Ἐκκλησία ἡμῶν εἶνε Ὀρθόδοξος καὶ ὄχι αἱρετική. Τὸ νὰ «ὑγιαίνῃ» ἔχει 
πολλὴν εὐρύτητα. ᾽Απόλυτον ὑγείαν (κανονικήν, διοικητικήν, ἠθι- 
κὴν κ.λ.π.) δὲν δυνάµεθα νὰ ζητῶμεν παρὰ τῆς Ἐκκλησίας, ἀφοῦ αὕτη 
σύγκειται ἐξ ἀτελῶν καὶ ἁμαρτωλῶν ἀνθρώπων. Εὐκταῖον θὰ ἦτο νὰ 
ὑγιαίνῃ ἐν παντί. ᾽Αλλ’ εἶνε τοῦτο δυνατόν; ᾽Αρκεῖ λοιπὸν νὰ εἶνε 
᾿Εκκλησία Ορθόδοξος καὶ οὐχὶ αἱρετική. Ἐγὼ δὲ πολὺ ἀπέχω 
ἀπὸ τοῦ νὰ χαρακτηρίσω τὴν Ἐκκλησίαν τῆς Ἑλλάδος ὡς ...αἱρετικήν!!! 
"Αν ἄλλοι εἶνε εὔκολοι εἰς τὴν ἀνάληψιν τοιούτων τρομακτικῶν εὖθυ- 
νῶν (νὰ χαρακτηρίζωσι δηλαδὴ ὡς αἱρετικὴν µίαν Ὀρθόδοξον Τοπικὴν 
Ἐκκλησίαν ), ἂς προχῶὠρήσωσι... 
12-13. Οἱ Ὀρθόδοξοι ἀναμφιβόλως δὲν πρέπει νὰ συμπροσεύχωνται 
ἢ ἄλλως πως νὰ ἔχῶσι θρησκευτικὴν κοινωνίαν μετὰ τῶν αἱρετικῶν 
(Παπικῶν, Διαμαρτυρομένων κ.λ.π. ). (Τὸ αὐτὸ ἰσχύει καὶ προκειµένου 
περὶ σχισματικῶν). Αν τις ὅμως συμπροσεύχηται (ἢ ἄλλως πως κοι- 
νωνῇ) μεθ’ αἱρετικῶν, εἶνε μὲν παραβάτης τῶν ἱερῶν Κανόνων καὶ. 
ἄξιος ἐκκλησιαστικῶν ποινῶν, δὲν εἶνε ὅμως αὑτομάτως καὶ αἱρετικός. 
Ἐνδέχεται νὰ πιστεύῃ Ὀρθοδόξως, νὰ ἀποδοκιμάζῃ πᾶσαν ἑτεροδιδα- 
σκαλίαν, ἀλλὰ νὰ μὴ θεωρῇ κακὸν τὰς μεθ’ ἑτεροδόξων θρησκευτικὰς 
ἐπαφάς. Ὁ τοιοῦτος εἶνε, ἐπαναλαμβάνω, δεινὸς παραβάτης τῶν ἱερῶν 
Κανόνων, ἀλλὰ δὲν εἶνε αἱρετικός. Αν ὅμως δὲν ἀρκῆται εἰς τοῦτο, 
ἀλλὰ καὶ κηρύσσῃ αἱρετικὰ φρονήματα, τότε ἔχει ἄλλως τὸ πρᾶγμα. 
Τότε εἶνε αἱρετικός. Αἱρετικὸς δὲ εἶνε, ἐφ᾽ ὅσον κηρύσσει αἱρετικὰ 
φρονήματα, ἔστω καὶ ἂν δὲν ἔχῃ οὐδεμίαν κοινωνίαν μετ’ ἄλλων αἱρετι- 
κῶν. Αλλ’ οἱ αἱρετικοὶ εἶνε δύο εἰδῶν: Ἐκεῖνοι οὓς ἡ Ἐκκλησία ἐδίκα- 
σε καὶ κατεδίκασε καὶ ἀπέκοψε ἐκ τοῦ Σώματος αὐτῆς καὶ ἐκεῖνοι οἵτι- 
νες οὔτε κατεδικάσθησαν ἀκόμη ὑπὸ τῆς Ἐκκλησίας οὔτε ἐξῆλθον αὐ- 
τοβούλως ἐξ αὐτῆς, ἀλλὰ διατελοῦσιν ἀκόμη ἐντὸς τῆς Ἐκκλησίας.Μία 
τοιαύτη περίπτωσις εἶνε ἡ περίπτωσις τοῦ Πατριάρχου. Ὁ Πατριάρχης 
᾿Αθηναγόρας ἔχει κηρύξει αἱρετικὰ φρονήματα. Οὔτε κατεδικάσθη 
ὅμως εἰσέτί ὑπὸ τῆς Ἐκκλησίας οὔτε ἀπεκήρυξεν αὐτὸς τὴν Ἐκκλησίαν 
καὶ ἐξῆλθεν ἐξ αὐτῆς. Παραμένει καὶ ἐνεργεῖ ἐντὸς τῆς Ἐκκλησίας. 
Συνεπῶς εἶνε ἀκόμη ἀγωγὸς Χάριτος. Τελεῖ Μυστή ρια. 
Ἡμεῖς τί δυνάµεθα νὰ πράξωµεν; α΄) Νὰ προσευχώµεθα ὑπὲρ ἀνανήψε- 
ως καὶ µετανοίας αὐτοῦ. β’) Νὰ διαμαρτυρώμεθα κατ᾽ αὐτοῦ καὶ νὰ άγω- 
νιξώμεθα. Αν δὲ ἡ συνείδησίς τινος δὲν ἀνέχηται νὰ μνημονεύῃ τοῦ 
ὀνόματος αὐτοῦ, ὄχει τὸ δικαίώμα, προβαίνων ὅτι περαιτόρω, νὰ 
παύσῃ τὸ μνημόσυνον αὐτοῦ, συμφώνως τῷ ΙΕ’ Κανόνι τῆς Πρωτοδευ- 
τέρας Συνόδου. Τοῦτο ὅμως εἶνε τὸ ἔσχατον βῆμα, εἰς ὃ δύναται 
νὰ προχωρήσῃ, ἂν θέλῃ νὰ μὴ εὑρεθῇ εἰς σχίσµατα καὶ εἰς ἀνταρσίας. 
Παύων δηλαδὴ τὸ µνηµόσυνον, δὲν θὰ μνημονεύῃ ἑτέρου Ἐπισκόπου 
(ἐκτὸς ἂν πιστεύῃ ὅτι ὅλη ἡ Ἐκκλησία ἡμῶν ἔπεσεν εἰς αἴρεσιν!), ἀλλὰ 
θὰ ἀναμένῃ, ὡς προέγραψα ἐν τῇ «Ἐπιστολιμαίᾳ Διατριβῇ» µου, μετ) 
ἠρέμου συνειδήσεως τὴν κρίσιν Συνόδου. 

Ἕτερον πρόβλημα: Οἱ παύοντες τὸ μνηµόσυνον πῶς θὰ φέρωνται 
πρὸς τοὺς κοινωνοῦντας μετὰ τοῦ Πατριάρχου, -Οἱ κοινωνοῦντες μετὰ 
τοῦ Πατριάρχου εἶνε δύο κατηγοριῶν: α/) Οἱ ὁμόφρονες αὐτῷ (ὡς ὁ 
᾽Αμερικῆς Ἰάκωβος, ὁ Χαλκηδόνος Μελίτων κ.λ.π.) καὶ β) Οἱ μὴ συµ- 
φωνοῦντες αὐτῷ (ὡς πάντες σχεδὸν οἱ ᾿Αρχιερεῖς τῆς Ἐκκλησίας τῆς 
Ἑλλάδος). Ἔναντι τῶν πρώτων θὰ φέρωνται ὅπως καὶ ἔναντι τοῦ Πα- 
τριάρχου. Ἔναντι ὅμως τῶν δευτέρων, ἔστω καὶ ἂν οὗτοι κοινωνῶσι 
μετὰ τοῦ Πατριάρχου ἢ τῶν ἄλλων, δὲν δύνανται νὰ φέρωνται ὁμοίως. 
Δὲν δύνανται δηλαδἡ νὰ φθάσωσι µέχρι παύσεως τοῦ μνημοσύνου αὐ- 
τῶν. Δὲν ἐπιτρέπεται, κατὰ τοὺς ἱεροὺς Κανόνας, ἀποφυγὴ τῆς μετ) αὐ- 
τῶν κοινωνίας. Οἱ ἱεροὶ Κανόνες παρέχουσι δικαίωµα παύσεῶς μνηµο- 
σύνου τοῦ αἱρετικὰς διδασκαλίας κηρύσσοντος Ἐπισκόπου ἢ Πατριάρ- ΄ 
χου, δὲν παρέχουσιν ὅμως δικαίωµα παύσεῶς μνημοσύνου καὶ ἐκείνων 
οἵτινες, Ὀρθόδοξοι ὄντες, ἀνέχονται αὐτόν. Μεγάλη προσοχὴ εἰς τὸ 
σημεῖον τοῦτο! Ὀφείλομεν νὰ διακρίνωμεν μεταξὺ τῶν δύο καταστάσε- 
ων; "Αλλο ὁ κηρύσσων αἱρετικὰ φρονήματα καὶ ἄλλο ὁ Ὀρθοδόξως 
φρονῶν καὶ διδάσκων, ἀλλά, κατ᾽ οἰκονομίαν, ἀνεχόμενος τὸν πρῶτον 
καὶ κοινωνῶν μετ’ αὐτοῦ. Ἐπίσης: "Αλλο ὁ κηρύσσων μὲν αἱρετικὰ 
φρονήματα, ἀλλὰ μὴ ἐξελθὼν ἐκ τῆς Ἐκκλησίας, μηδὲ 
ἀποκοπεὶς ὑπ αὐτῆς, καὶ ἄλλο ὁ ἐξελθὼν αὐτοβού- 
λως ἐκ τῆς ᾿Εκκλησίας (καὶ ἱδρύσας ἰδίαν «Ἐκκλησία» ἢ προσ: 
χωρήσάς εἰς ἑτέραν τοιαύτην, αἱρετικὴν ἢ σχισµατικήν,) ἢ ἀποκο- 
πεὶς ὑπὸ τῆς Εκκλησίας, κατόπιν δίκης καὶ καταδίκης. Μετὰ 
τοῦ δευτέρου πᾶς Ὀρθόδοξος ὀφείλ.ει νὰ μὴ ἔχῃ οὐδεμίαν κοινωνίαν’ 
ἡ μετὰ τοῦ πρώτου ὅμως κοινωνία (µέχρι τῆς καταδίκης αὐτοῦ) ἀφίεται 
ὑπὸ τῶν ἱερῶν Κανόνων εἰς τὴν ἐλευθέραν κρίσιν ἑκάστου Ὀρθοδόξου 
πιστοῦ. Ἔχομεν δηλαδὴ δικαίωμα, παρεχόµενον ὑπὸ τῶν Ἱερῶν 
Κανόνων, νὰ παύσωμεν τὸ μνηµόσυνον αὐτοῦ, δὲν εἴμεθα ὅμως ὑποχρε- 
ὠμένοι νὰ πράξωµεν οὕτω. Κατ’ ἀκολουθίαν, ἄν τις, χρησιμοποιῶν τὸ 
δικαίωµα αὐτοῦ, παύσῃ τὸ µνηµόσυνον, καλῶς ποιεῖ καὶ δὲν πρέπει νὰ 
ἐλέγχηται ὑπὸ τῶν ἄλλων' ἂν ἕτερος, σταθµίζων διαφόρους παράγον- 
τας, κρίνῃ ὅτι δὲν πρέπει νὰ χρησιµοποιήσῃ τὸ κανονικὸν δικαίωµα αὐ- 
τοῦ, ἀλλὰ νὰ ἀναμένῃ τήν «Συνοδικὴν διάγνωσιν», δὲν εἶνε ἀξιόμεμ- 
πτος, οὔτε, πολλῷ μᾶλλον, ἄξιος ἀκοινωνησίας! Ἐν τῷ σηµείῳ τούτῳ 
δύναταί τις νὰ ἐφαρμόσῃ, προσηρµοσµένους πῶς, τοὺς λόγους τοῦ Παύ- 
λου: «ὁ μνημονεύων τὸν μὴ μνημονεύοντα μὴ ἐξουθενείτω καὶ ὁ μὴ 
μνημονεύων τὸν μνημονεύοντα μὴ κρινέτω» (βλ. Ῥωμ. ιδ’ 3). 

Τότε, θὰ εἴπῃς, ποῖον τὸ κέρδος ἡμῶν ἐκ τῆς ἀποφυγῆς τοῦ μνημοσύ- 
νου τοῦ Πατριάρχου, ἀφοῦ θὰ ἔχωμεν κοινωνίαν μετὰ τοῦ Ἐπισκόπου 
Δρυϊνουπόλεως π.χ., ὅστις μνημονεύει τοῦ Πατριάρχου; Δὲν µολονόμε- 
θα οὕτω, κοινωνοῦντες ἐμμέσως τῷ κηρύσσοντι αἱρετικὰ φρονήματα, 

Αλλ’ ἡ διακοπἡ τοῦ μνημοσύνου, «πρὸ Συνοδικῆς διαγνώσεως» καὶ 
καταδίκης, δὲν ἔχει τὴν ἔννοιαν ἀποφυγῆς μολυ σμοῦ ἐκ τῆς κηρυτ- 

τοµένης αἱρέσεως! "Οχι, ἀδελφέ µου! "Αν εἶχεν αὐτὴν τὴν ἔννοιαν, τότε 
οἱ Κανόνες δὲν θὰ παρεῖχον ἁπλῶς δικαίωµα παύσεως μνημοσύνου 
᾿ δι) αἴρεσιν «πρὸ Συνοδικῆς διαγνώσεως», ἀλλὰ θὰ ἐθέσπιζον ρητὴν καὶ 
σαφῆ ὑποχρέωσιν μετ ἀπειλῆς βαρυτάτων ποινῶν ἐν ἐναντίᾳ περι- 
πτώσει. 

Ἡ διακοπὴ μνημοσύνου δι᾽ αἴρεσιν «πρὸ Συνοδικῆς διαγνώσεωο 
ἔχει ἄλλην ἔννοιαν, ᾽Αποτελεῖ ἔντονον, ἀλλὰ καὶ ἐσχάτην διαμαρτυρίαν 
τῆς Ὀρθοδόξου συνειδήσεως, παρέχει µίαν διέξοδον διὰ τοὺς σκανδα- 
λιζοµένους, ἅμα δὲ καὶ σκοπεῖ εἰς τὴν δημιουργίαν ἀναταραχῆς, ὥστε ἡ 
Ἐκκλησία νὰ ἐπισπεύσῃ τὴν ἐκκαθάρισιν τῆς καταστάσεως. 

Δὲν ὑπάρχει κίνδυνος νὰ ...μολυνθῶμεν, οὖτε μνημονεύοντες τοῦ Πα- 
τριάρχου (ἐφ᾽ ὅσον ἀκόμη δὲν κατεδικάσθη), οὔτε, πολλῷ μᾶλλον, δε- 
χόμενοι εἰς κοινωνίαν τοὺς μνημονεύοντας αὐτοῦ. Τὰ ἀντιθέτως λεγόµε- 
να εἶνε ἀνόητοι «ζηλωτισμού». 

Ὁ ἅγιος Κύριλλος Ἱεροσολύμων δὲν ἐμολύνθη καίτοι ἔλαβε χειρο- 
τονίαν Ἐπισκοπικὴν παρὰ τοῦ Μητροπολίτου Καισαρείας ᾽Ακακίου, 
ὅστις ἦτο μὲν δεδηλωμένος ἀρειανὸς (καὶ µάλιστα ἀρχηγὸς 
μιᾶς µερίδος τῶν ἀρειανῶν), ἀλλ᾽ ἀκόμη διετέλει καὶ ἐνήργει ἐντὸς 
τῆς Ἐκκλησίας. Ὁ ἅγιος ᾽Ανατόλιος ἐχειροτονήθη καὶ αὐτὸς Ἐπίσκο- 
πος (καὶ μάλιστα Πατριάρχης Κων/πόλεως) παρὰ τοῦ Πατριάρχου ΑἉλε- 
δανδρείας Διοσκόρου, ὅστις ἦτο μὲν μονο φυσίτης καὶ µέγας προ- 
στάτης τοῦ αἱρεσιάρχου Εὐτυχοῦς, ἀλλὰ δὲν εἶχεν ἀκόμη καταδικασθῆ 
ὑπὸ τῆς Δ΄’ Οἰκουμενικῆς Συνόδου. ᾿Αν λοιπὸν δὲν µολύνῃ οὐδ᾽ αὐτὴ ἡ 
χειροτονία παρ᾽ Ἐπισκόπων, κηρυσσόντων μὲν αἱρετικὰ φρονήµα- 
τα, ἀλλὰ µήπω Συνοδικῶς καταδικασθέντων, παραµενόντων 
δ᾽ ἀκόμη ἐντὸς τῆς Ἐκκλησίας, πολλῷ μᾶλλον δὲν μολύνει τὸ μνηµό- 
συνον αὐτῶν καὶ ἀκόμη περισσότερον δὲν μολύνει ἡ κοινωνία μετὰ προσ- 
Ὁὤπων ἀνεχομένων οἰκονομικῶς αὐτοὺς καὶ διατηρούντων τὸ μνηµόσυ- 
νον αὐτῶν. 

Οἱ Παλαιοημερολογῖται, «μὴ νοοῦντες µήτε ἃ λέγουσι µήτε περὶ τί- 
νων διαβεβαιοῦνταυ», ἰσχυρίζονται τὰ ὅλως ἀντίθετα. (Ὅρα καὶ βιβλίον 
Θ. Μαύρου.) ᾽Αλλὰ τότε καὶ αὐτοὶ οἱ ταλαίπωροι εἶνε μεμολυσμένοι. 
Διατί; Διότι, ὡς προεῖπον, καὶ αὐτοί, παρὰ τὰς θεωρητικὰς διακηρύξεις 
αὐτῶν, ἢ μᾶλλον, ἐν κραυγαλέᾳ καὶ τραγικῇ ἀντιθέσει πρὸς αὐτάς, δέ- 
χονται ἐν τῇ πράξει εἰς κοινωνίαν (συμπροσευχἠν καὶ παροχὴν Μυ- 
στηρίων) πρόσωπα ἀνήκοντα εἰς τὴν Ἐκκλησίαν τῆς Ἑλλάδος, ἥτις ἔχει 
κοινωνίαν μετὰ τοῦ Πατριάρχου! Ὁπότε;;, Αν ἤθελον νὰ εἶνε συνεπεῖς, 
ἔπρεπε νὰ μὴ δέχωνται οὔτε ἓν (ἀρ. 1) µέλος τῆς Ἑλλαδικῆς Ἐκκλη- 
σίας νὰ ἐκκλησιασθῇ (ἤ, πολλῷ μᾶλλον, νὰ ἐξομολογηθῇ ἢ νὰ κὀινῶ- 
νήσῃ) παρ’ αὐτοῖς, ἂν προηγουμένως δὲν ἐδήλου τοῦτο ὅτι ἀποχωρεῖ ἐκ 
τῆς Εκκλησίας τῆς Ἑλλάδος καὶ προσχωρεῖ ἐν µετανοίᾳ εἰς αὐτούς. 
Αὐτοὶ ὅμως, ἀδεῶς καὶ ἀδιστάκτως, συνεκκλησιάζονται, συμπροσεύ- 
χονται καὶ συµµετέχουσι Μυστηρίων μετὰ πλήθους Νεοημερολογιτῶν 

ἐν τοῖς Παλαιοημερολογιτικοῖς Ναοῖς καὶ μάλιστα τοῖς τοιούτοις ἐνίων 
Ἡσυχαστηρίων. Εἶνε αὐτὰ πράγµατα ἠθικῆς συνεπείας; Εἶνε πράγματα 
ἠθικῶς ἐπιτετραμμένα; Εἶνε πράγματα κανονικῶς δεκτά; Εἶνε, ἐπὶ τέ- 
λους, πράγματα τίµια; Θὰ εἴπωσιν ἴσως, ὅτι πράττουσι τοῦτο κατ᾿ οἰκο- 
νοµίαν. ᾽Αλλὰ τότε διατὶ νὰ δημιουργῶμεν σχίσµατα καὶ διαιρέσεις καὶ 
κατατμήσεις καὶ πληγὰς εἰς τὸ Σῶμα τῆς Ἐκκλησίας; Αν πρόκει- 
ται, µεταβαίνων τις εἰς τοὺς Παλαιοημερολογίτας, 
νὰ συμπροσεύχηται καὶ πάλιν μετὰ τῶν κοινωνούν- 
των τῷ Πατριάρχῃ, διατὶ νὰ μὴ µείνῃ ἐν τῇ Ἐκκλησίᾳ 
τῆς Ἑλλάδος, ἀνεχόμενος, κατ’ οἰκονομίαν, καὶ τὸν 
Πατριάρχην καὶ τοὺς ὁμόφρονας αὐτῷ; Οὕτω μάλιστα θὰ 
ἀνέχηται οἰκονομικῶς µίαν αἴρεσιν: Τὸν Οἰκουμενισμόν. Ἐνῷ, µετα- 
βαίνων εἰς τοὺς Παλαιοημερολογίτας, θὰ ἀνέχηται δύο. Τὸν Οἰκουμε- 

«νισμὸν (ἐφ᾽ ὅσον οἱ Παλαιοημερολογῖται συμπροσεύχονται μετὰ Νεοη- 
μερολογιτῶν, κοινωνούντων τῷ οἰκουμενιστῇ Πατριάρχῇῃ;) καὶ τὸν Ἑλ- 
ληνικὸν Παλαιοημερολογιτισµόν, κηρύσσοντα τὴν αἴρεσιν ὅτι τὰ ἡμε- 
ρολόγια καὶ τὰ ἑορτολόγια εἶνε ὅροι σωτηρίας!... 


Λέγω «Ἑλληνικὸν Παλαιοημερολογιτισµόν», διότι δὲν προτίθεµαι νὰ 
καταδικάσω αὐτὸ τοῦτο τὸ παλαιὸν ἡμερολόγιον, ὅπερ ἀκολουθοῦσι 
τόσαι Ὀρθόδοξοι Ἐκκλησίαι, ἀλλὰ τὰς αἱρετικὰς ὑπερβολὰς εἰς ἃς 
ἀφρόνως κατήντησαν οἱ Ἕλληνες Παλαιοημερολογῖται. Δι) αὐτὸ δέ, 
πλὴν ἄλλων λόγων, φοβοῦμαι καὶ τρέµω διὰ τὰς ἀνταρσίας καὶ τὰ σχί- 
σµατα. Ὁ κλῆρος τῶν περισσοτέρων αὐτὸς εἶνι: Τελικῶς καταν- 
τῶσιν εἰς ὑποστήριξιν θέσεων αὐτόχρημα αἱρετικῶν! 

Ταῦτα, πολυφίλητε π..Νικόδηµε, εἶχον γράψαι σοί τε καὶ τῇ ἱερᾷ καὶ 
θεοφιλεῖ Συνοδείᾳ σου. Ἔγραψα δ᾽ «ἐκ πολλῆς θλίψεως καὶ συνοχῆς 
καρδίας». Ἡ ὅλη κατάστασις τῆς Ὀρθοδόξου Ἐκκλησίας εἶνε σήµερον 
λίαν θλιβερά. Ἴσως τελικῶς δὲν θὰ ἀποτραπῶσι µεγάλαι περιπέτειαι. 
Πρόσχωμεν! Ἐν ταπεινώσει, ἐν προσευχῇ, ἐν νηστείᾳ, ἐν κατανύξει, 
ζητήσωμεν παρὰ τοῦ Κυρίου φωτισμὸν πῶς δεῖ ἡμᾶς περιπατῆσαι ἐν 
τοῖς ἐπερχομένοις. Διπλοῦς ὁ κίνδυνος τῆς Ἐκκλησίας: Ἔνθεν ὁ σατα- 
νοκίνητος Οἰκουμενισμὸς καὶ ἐκεῖθεν ὁ Ψυχώλεθρος Φανατισμός, ὁ 

' ὁδηγῶν τελικῶς εἰς φρικαλέας βλασφημίας καὶ αἱρέσεις καὶ ἐπισκοτί- 
ζων τὴν ἀλήθειαν. Φοβηθῶμεν ἀμφότερα καὶ ἀμφότερα φύγωμεν. Οὐκ 
ἐκκλινοῦμεν οὔτε δεξιὰ οὔτε ἀριστερά. Μέσῃ καὶ βασιλικῇ ὁδῷ πορευ- 
σόµεθα. Αὕτη δ᾽ ἔστιν ἡ τῆς ἀκηράτου Ὀρθοδοξίας ὁδός, ἥτις καὶ ἀκρι- 
βείας φύλαξιν οἶδε καὶ οἰκονομίας ἐπίδειξιν οὐκ ἀγνοεῖ. 

Χαῖρε, ἀδελφέ. Καὶ πάλιν ἐρῶ, χαῖρε! Χαῖρε, ὑν µέσῳ πάσης θλίψεὼς 
καὶ πάσης ὀδύνης. Ἰησοῦς γὰρ «παρεδόθη διὰ - ας ἁμαρτίας ἡμῶν καὶ 
ἠγέρθη διὰ τὴν δικαίῶσιν ἡμῶν». ι 

Δεήθητε δὲ πάντες ἐκτενῶς καὶ ὑπὲρ τῆς ἐμῆς αὐλιότητος, ὅτι ἐν ποι- 

κίλφ ἀγῶνί εἰμι. Ἐν παντὶ θλίβοµαι. «Ἔξωθεν µάχαι, ἔσωθεν φόβου 
(Β’ Κορ. ζ5. Ἰδὲ ἑρμηνείαν Π. Τρεμπέλα). 

Πρόθυµος πάντοτε διὰ πᾶσαν ἐξυπηρέτησιν καὶ ἐπικαλούμενος πάν- 
των ὑμῶν τὰς εὐχάς, διατελῶ μετὰ βαθείας ἐν Χριστῷ Ἰησοῦ τῷ Κυρίφ 
ἡμῶν ἀγάπης καὶ τιμῆς. | 

ΑΝΟΙΚΤΗ ΕΠΙΣΤΟΛΗ 


πρὸς ἀγνώστους καὶ ἀνωνύμους 
«Ζηλωτὰς Αγιορείτας Πατέρας». 


Ἐν ᾿Αθήναις τῇ 25ῃ Νοεμβρίου 1969, 


᾽Αγαπητοί: : 

περιῆλθεν εἰς χεῖράς µου πρὸ ἡμερῶν ἔντυπον φυλλάδιον ἐκ 32 σελί- 
δων ὑπὸ τὸν τίτλον «ΑΠΑΝΤΗΣΙΣ εἰς µίαν Ἐπιστολιμαίαν Διατριβήν», 
ἤτοι τὴν ἡμετέραν τοιαύτην. 

Εἰς τὴν θέσιν τοῦ ὀνόματος τοῦ συγγραφέως φέρει τοῦτο τὴν φράσιν 
«Ὑπὸ τῶν ζηλωτῶν ᾿Αγιορειτῶν Πατέρων», ἀναγράφεται δ᾽ ἐν τῷ ἑξω- 
φύλλῳ καὶ ἡ ἔνδειξις ὅτι ἀποτελεῖ ἔκδοσιν τῆς ἐν Λυκοβρύσει ᾽Αττικῆς 
«Ἱερᾶς Μονῆς Ὁσίας Εἰρήνης ΧἈρυσοβαλλάντου». Λεπτομερὴς ἀπάντη- 
σις περιττεύει, διότι αἱ θέσεις ὑμῶν, σχεδὸν ἅπασαι, εὑρίσκουσι τὴν 
ἀναίρεσιν αὐτῶν εἰς τὴν πρὸς τὸν Μοναχὸν Θεοδώρητον Μαῦρον πολυ- 
γραφημµένην ἐπιστολήν µου ὑπὸ ἡμερομηνίαν 23ης τοῦ παρόντος µηνός. 
Ἐκεῖ λοιπὸν παραπέµπεσθε. Τρεῖς µόνον παρατηρήσεις θὰ ἀναγράψω 
ἐνταῦθα: 

1. Διατὶ δὲν ἀναφέρετε τὰ ὀνόματα ὑμῶν; Φοβεῖσθε; Ἐντρέπεσθε;, Ἡ 
ἐκ ταπεινοφροσύνης; ᾽Αλλὰ τὸ ὑπερασπίζειν τὰς πεποιθήσεις 
δὲν εἶνε ὑψηλοφροσύνη: εἶνε στοιχειῶδες καθῆκον. 

2. Γράφετε ἐν σελ. 6 ὅτι τὴν πρός τινα ᾽Αγιορείτην Μοναχὸν ἐπιστο- 
λήν µου, «πολυγραφήσας, διέσπειρα ἀνὰ τὴν Ἑλλάδα, ἴσως καὶ πέραν 
τῶν στενῶν ὁρίων αὐτῆς». Καί ἐν σελίδι 3ἱ γράφετε ὅτι τὴν ἐπιστολήν 
μου «διεσκόρπισα εἰς τὰ τέσσαρα σημεῖα τοῦ ὁρίζοντος». "Οχι, ἀγαπη- 
τοί. Ἡ ἐπιστολή µου ἐκείνη οὐ δενὶ ἐκτὸς Ἑλλάδος ἑστάλη ὑπ ἐμοῦ. 
᾽Αλλὰ καὶ ἐντὸς Ἑλλάδος ἑστάλη εἰς ἀριθμόν τινα Κληρικῶν καὶ εἰς 
ἑλάχιστα λαϊκὰ πρόσωπα, οὐχὶ πλείονα τῶν 15. "Αν τινες ἐκ τῶν πα- 
ραληπτῶν τῆς ἐπιστολῆς µου δὲν ἐσεβάσθησαν τὴν ἀξίωσίν µου (ἣν 
ἀνέγραφον ἐπὶ ἑκάστου ἀντιγράφου), ὅπως αὕτη μὴ κοινολογηθῇ οὐδενὶ 
ἑτέρῳ, καὶ κατεσκεύαζον ἀντίγραφα καὶ ἀπέστελλον ταῦτα ἄλλοις, δὲν 
πταίῳω διὰ τοῦτο ἐγώ. 

3. Γράφετε ἐν τῇ αὐτῇ σελίδι ὅτι, λαβὼν ἀφορμὴν ἐκ τῆς ἐπιστολῆς 
τοῦ ἐρωτήσαντός µε ᾿Αγιορείτου, «ἀνέλαβον ἆθλον οὐχὶ βεβαίως 
ἄνευ ὑλικοῦ ἢ ἠθικοῦ τινος ἀνταλλάγματος, γράψας 
«Ἐπιστολιμαίαν Διατριβήν» ἑἐξ εἴκοσι καὶ μιᾶς πυκνογραφηµένων σελί- 

δων». Ἐν σελ. 31 γράφετε πάλιν ὅτι καὶ ἐγὼ καὶ ὁ ἐρωτήσας µε Μονα- 
χὸς «δουλεύομεν ἀσφαλῶς ἄλλοις συμφέρουσιν ὑλι- 
κοῖς ἢ ἠθικοῖς». Τέλος δ᾽ ἐν σελίδι 19 γράφετε ὅτι ἄλλοι ὑπῆρ- 
ξαν οἱ«ἀναθέσαντες εἰς ἐμὲ τὴν σύνταξιν» τῆς ἐπιστολῆς µου. 


Αγαπητοί: 

ΠΡΟΚΑΛΕΙΣΘΕ νὰ παράσχητε ἀποδείξεις τῶν ὑμετέρων ἰσχυ- 
ρισμῶν:; α’) “Ὅτι οὐχὶ αὐτοβούλως, ἀλλ᾽ ἐντολῇ ἄλλων συνέταξα τὴν 
ἐπιστολήν µου, καὶ β’) Ὅτι δι’ αὐτὴν ἕλαβον οἱἰονδήποτε ὑλικὸν ἢ ἠθι- 
κὸὺν ΑΝΤΑΛΛΑΓΜΑ. 

Θὰ ἠδυνάμην νὰ ἀποστείλω ὑμᾶς εἰς τὸν Εἰσαγγελέα, ἵνα µάθητε ὅτι 
αἱ ΣΥΚΟΦΑΝΤΙΑΙ δὲν ἐκτοξεύονται ἀτιμωρητί. ᾽Αρκοῦμαι ὅμως νὰ 
καταγγείλω ὑμᾶς ἐνώπιον τῶν ἀναγνωστῶν τῆς παρούσης ὡς 
ΖΗΛΩΤΑΣ ΤΗΣ ΣΥΚΟΦΑΝΤΙΑΣ καὶ οὐχὶ ΤΗΣ ΟΡΘΟΔΟΞΙΑΣ, ὡς 
ἀρέσκεσθε νὰ καλῆτε ὑμᾶς αὐτούς. 

Προκαλεῖσθε, ἐπαναλαμβάνω, νὰ ἀποδείξητε τοὺς ὑμετέρους ἰσχυρι- 
σμούς. ᾱ. 

Ποῖα ἠθικὰ ἀνταλλάγματα ἐπεδίωξα, καλοί µου «Ζηλωταῦ; Μήπως 
θέσεις καὶ ἀξιώματα; ᾽Αλλά, δόξα τῷ Θεῷ, πολλὰς καὶ ἀφορήτους πιέ- 
σεις ὑπέστην διὰ τὴν ἄνοδον εἰς ταῦτα. Τὰ µέλη τῆς προηγουµένης Ἱε- 
ρᾶς Συνόδου ζῶσιν. Ἐρωτήσατε περὶ τούτου οἱονδήποτε ἐξ αὐτῶν καὶ 
μάλιστα τοὺς Μητροπολίτας Τρίκκης Λιονύσιον καὶ Κυθήρων Μελέ- 
τιον, οἵτινες κυριολεκτικῶς ἐπάλαισαν (εὐτυχῶς δι’ ἐμέ, οὐχὶ νικη- 
φόρως...) μετὰ τῆς ταπεινότητός µου πρὸς κάµψιν τῆς ἀντιστάσεώς µου 
καὶ ἀποδοχὴν προαγωγῆς µου εἰς Μητροπολίτην, βραδύτερον δὲ πρὸς 
ἀνάληψιν τῆς) Αρχιγραμματείας τῆς Ἱερᾶς Συνόδου... 

Ποῖα δὲ ὑλικὰ ἀνταλλάγματα ἐπεζήτησα: Εἶμαι Κληρικὸς ἀπὸ 
]βετίας. Ὁ Θεὸς γνωρίζει ὅτι καθ’ ὅλην αὐτὴν τὴν περίοδον δὲν ἔλαβον 
οὐδὲ δραχμὴν ἐκτῆς Ἱερωσύνης µου. Δοξάζω εὐγνωμόνως τὸν Κύ- 
ριον ὅτι δύναμαι μετὰ τοῦ θείου Παύλου νὰ λέγω: «Ταῖς χρείαις 
µου καὶ τοῖς οὖσι μετ) ἐμοῦ ὑπηρέτησαν αἱ χεῖρες αὖ- 
ται». Ἐρευνήσατε πάντα τὰ Ταμεῖα, τόσον τὰ τοῦ Κράτους ὅσον καὶ 
τὰ τῆς Ἐκκλησίας, ἀκόμη δὲ καὶ τὰ τῶν θρησκευτικῶν Σωματείων, καὶ 
ἂν ἴδητε ὅτι διετέθη ποτὲ δραχμὴ ἐξ αὐτῶν διὰ µισθόν µου ἢ δι’ ἀμοιβὴν 
οἰασδήποτε ὑπηρεσίας µου, δέχοµαι νὰ ἐμπτυσθῶ παρ᾽ ὑμῶν δηµοσίᾳ. 
«᾽Αβαρῆ κατέστησα ἐμαυτόν» τῇ Ἐκκλησίᾳ µου καὶ τοῖς πιστοῖς ἕως 
σήμερον. ᾽Ακόμη καὶ δαπάνας γενοµένας κατὰ καιροὺς ὑπ ἐμοῦ δι᾽ 
ἐκτέλεσιν ἐκκλησιαστικῆς ὑπηρεσίας (π.χ. ᾿Ανακρίσεων), ἀπηξίωσα νὰ 
λάβω. Καὶ τὴν ἐπικρινομένην παρ᾽ ὑμῶν ἐπιστολὴν καὶ τὴν πρόσφατον 
πρὸς τὸν Μοναχὸν Θεοδώρητον Μαῦρον, καθὼς καὶ τὴν παροῦσαν, έξε- 
τύπωσα ἰδίαις δαπάναις εἰς ἰδιωτικὰς Ἐπιχειρήσεις Πολυγραφήσεων, 
ἑνῷ θὰ ἠδυνάμην εὐχερέστατα (καὶ ἁδαπάνως ) νὰ ἀποταθῶ εἰς τοὺς Π1ο- 
λυγράφους τῆς ᾿Αρχιεπισκοπῆς ἢ τῆς «Αποστολικῆς Διακονίας)... 

Προτιμῶ ὅμως νὰ δαπανῶ ἐκ τοῦ πτωχοῦ βαλλαντίου µου, διότι ἡ διὰ 
τὰς πεποιθήσεις µου δαπάνη καὶ δυνάµεων καὶ χρημάτων παρέχει µοι 
ἄρρητον ἀγαλλίασιν... «Γέγονα ἄφρων καυχώµενος. Ὑμεῖς µε ἠναγκάσα- 
τε. Ἵλεως γένοιτό µοι ὁ Κύριος!... 

Προκαλεῖσθε λοιπὸν καὶ αὖθις νὰ ἀποδείξητε τοὺς ἰσχυρισμοὺς 
ὑμῶν περὶ «ἀναθέσεως» καὶ «ἀνταλλαγμάτων», ἵνα ἁπαλλαγῆτε τοῦ 
στίγματος τοῦ ΨΕΥΣΤΟΥ καὶ ΣΥΚΟΦΑΝΤΟΥ. 

Εὔχομαι ὁλοψύχως ὅπως ὁ φιλάνθρωπος. Θεὸς χαρίσηται ὑμῖν µετά- 
νοιαν, διότι οἱ ψεῦσται καὶ οἱ συκοφάνται οὐκ εἰσελεύσονται εἰς ως βα- 
σιλείαν τῶν Οὐρανῶν. 


Μετὰ πολλῆς ἐν Κυρίῳ ἀγάπης, 


9Ί 


ΖΗΛΟΤΙΚΟΝ ΑΚΡΟΤΗΤΟΝ ΕΛΕΓΧΟΣ 


Ἐν Αθήναις τῇ 23ῃ Νοεμβρίου 1969 


Τῷ Ὁσιολογιωτάτῳ Μοναχῷ 
π. Θεοδωρήτῳφ Μαύρῳ, Θεολόγῳ. 
"Άγιον Ὄρος. 


᾽Αγαπητὲ π. Θεοδώρητε’ 

χαῖρε ἐν Κυρίῳ πάντοτε. 

Ἔλαβον γνῶσιν τῆς ἀπὸ 22ας-9-1969 πεντηκοντασελίδου πολυγρα- 
φηµένης ἐπιστολῆς σου πρός τινα «π. Νέστορα», δι’ ἧς ἀπαντᾶς εἰς προ- 
γενεστέραν τοιαύτην ἐμοῦ πρὸς 'Αγιορείτην Μοναχόν. 

Ἐθλίβην µεγάλως διὰ δύο πράγματα: Πρῶτον διὰ τὴν πρωτοφανῆ 
ἀταξίαν τῶν νοημάτων καὶ δεύτερον διὰ τὸ κατ᾽ ἐμοῦ πάθος σου. Δὲν θά 
σε μιμηθῶ βεβαίως. Δὲν δύναµαι ὅμως καὶ νὰ καταλίπω ἀναπάντητον 
τὴν ἐπιστολήν σου. 

Ἔχω λοιπὸν νὰ παρατηρήσω τὰ ἑξῆς ἐπ᾽ αὐτῆς, ἀκολουθῶν τῇ σειρᾷ 
τῆς ἀπαντήσεώς σου, καὶ κατ’ ἀνάγκην περιπτίπτων εἴς τινας παλιλλο- 
γίας καὶ ἐπαναλήψεις: 

1. Γράφεις: «Πόθεν ἠρύσθη (ὁ π. Ἐπιφάνιος) τὴν πληροφορίαν ὅτι εἰς 
δογματικὰ θέµατα ἔχομεν χρονικὰ ὅρια ἀναμονῆς, καὶ ὅτι δὲν ἀρχί- 
ζομεν ἀμέσως μὲν τὴν ἀντίδρασιν, διακόπτοµεν δὲ μὲ τὴν καθαίρεσιν 
καὶ ἀπομάκρυνσιν τῶν αἱρετικῶν» (σελ. 3). Κατωτέρω γράφεις διὰ 
πολλῶν ὅτι ἐν τοῖς δόγµασιν οὐδέποτε χωρεῖ οἰκονομία καὶ καταλήγεις: 
«Ἡ Ἐκκλησία µας οὐδέποτε ἐπέτρεψεν οἰκονομίαν εἰς τὴν περιοχὴν 
τοῦ δόγματος καὶ τῆς εὐσεβείας)» (σελ. 4). 

Συγχέεις δεινῶς τὰ πράγματα, ἀγαπητέ. “Αλλο πρᾶγμα τὸ νὰ υἱοθε- 
τήσῃ ἡ Ἐκκλησία, χάριν οἰκονομίας, ἑτεροδιδασκαλίαν τινὰ καὶ νὰ πε- 
ριλάβῃ αὐτὴν εἰς τὰ δόγµατα αὐτῆς ὡς ἀλήθειαν καὶ τελείως ἄλλο 
πρᾶγμα ἡ ἐπίδειξις ἀνοχῆς πρὸς πρόσωπα κακοδοξοῦντα καὶ ἑτε- 
ροδιδασκαλοῦντα. Τὸ πρῶτον εἶνε ἁδιανόητον καὶ οὐδέποτε ἐγένετο, 
οὔτε ἦτο δυνατὸν νὰ γένηται, ἐφ᾽ ὅσον ἡ Ἐκκλησία εἶνε «στῦλος καὶ 
ἑδραίωμα τῆς ἀληθείας» καὶ οὐχὶ ταμεῖον πλανῶν καὶ αἱρέσεων. 
Τὸ δεύτερον ὅμως, ἡ ἐπίδειξις δηλαδὴ ἀν οχῆς πρὸς πρόσώπα κακο- 
δοξοῦντα, πολλάκις ἐγένετο. Ἐρωτᾷς «πόθεν ἀρύομαι τὴν πληροφο- 
ρίαν»; Ἐκ τῆς Ἐκκλησιαστικῆς Ἱστορίας, φίλτατε! Μελέτησον αὐτὴν 
καλῶς καὶ θὰ ἴδῃς ἂν ἡ Ἐκκλησία γνωρίζειΏ ὄχι «χρονικὰ ὅρια ἆνα- 

μονῆς». Εἶνε ἔξω τῆς ἀληθείας τὸ γραφὲν ἐν τῇ ἐπιστολικῇ µου πρα- 
γματείᾳ ὅτι ἡ Ἐκκλησία, οἰκονομίᾳ χρωµένη, ἠνείχετο ἐπὶ αἰῶνας τοὺς 
κακοδοξοῦντας Λατίνους; Ὑπῆρξαν µάλιστα καὶ περιπτώσεις, καθ ἃς ἡ 
ἀνοχὴ δὲν ὑπῆρξε καιρική, ἀλλὰ μόνιμος. Ἡ Ἐκκλησία, π. Θεοδώ- 
ρητε, εἶνε βασίλειον Χάριτος καὶ οὐχὶ Αὐτόφωρον Πλημμελειο- 
δικεῖον οὐδὲ ἕκτακτον Στρατοδικεῖον. Ὡς τοιαύτη δὲ βλέπει πολὺ µα- 
κρὰν καὶ ἐξετάζει, πρὶν ἢ ἀποφασίσῃ, πολλοὺς παράγοντας... Θέλεις πα- 
ράδειγµα; Δὲν ἀγνοεῖς τὴν περίπτωσιν Αὐγουστίνου. Ἡ περὶ «ἀπο- 
λύτου προορισμοῦ» διδασκαλία αὐτοῦ εἶνε ὅλως κακόδοξος, αὕτη δὲ 
δὲν εἶνε ἡ µόνη ἀπαντῶσα παρ’ αὐτῷ κακοδοξία. Καὶ ὅμως! Ἡ Ἐκκλη- 
σία, λαβοῦσα πολλοὺς παράγοντας ὑπ᾿ ὄψιν, οὐ δ έποτε κατεδίκασεν 
αὐτόν, καίτοι ἔκτοτε παρῆλθον 15 ὅλοι αἰῶνες!... Ἐὰν ἔζης τότε καὶ 
ἔβλεπες τὴν ἔναντι τῶν κακοδοξιῶν τοῦ Αὐγουστίνου ἀνοχὴν τῆς Ἐκ- 
κλησίας, θὰ ἀπεκήρυττες αὐτὴν καὶ θὰ ἐξήρχεσο ἐξ αὐτῆς. Σήµερον 
θὰ εὕρῃς καὶ θὰ παρατάξῃς πολλὰς δικαιολογίας διὰ τὴν στάσιν αὐτὴν 
τῆς Ἐκκλησίας, ἀλλὰ ἤθελον νὰ ἔζης τότε... 

Θέλεις δὸ νὰ µάθῃς καὶ μιὰν ἄλλην θαυμαστὴν περίπτωσιν οἰκονο- 
µίας, ἣν ἀναφέρει ὁ Μ. ᾽Αθανάσιος εἰς τὴν πρὸς Ρουφινιανὸν ἐπιστολὴν 
αὐτοῦ; ΄Ακουσον καὶ φρῖξον τὴν τῆς Ἐκκλησίας «ἄφατον µακροθυ- 
μίαν» καὶ ἐπιείκειαν: Μετὰ τὴν κατάπαυσιν τῆς) Αρειανῆς βίας ἐγένοντο 
πολλαχοῦ Σύνοδοι Ὀρθοδόξων Ἐπισκόπων. Ἐνώπιον αὐτῶν παρουσιά- 
σθησαν ὡς ὑπόδικοι Ἐπίσκοποι καὶ ἄλλοι Κληρικοί, οἵτινες εἶχον 
προηγουμένωςπροσχωὠρήσει εἰς τὴν αἴρεσιν τοῦ ᾿Αρείου, 
ἤδη δὲ µετενόουν. Τινὲς ἐκ τούτων προέβαλον τὴν ἑξῆς δικαιολογίαν 
τῆς συμπεριφορᾶς αὐτῶν: Ἡμεῖς, εἶπον, δὲν εἴμεθα ὁμόφρονες τοῦ 
᾿Αρείου. χι! ᾽Αλλ’ ἐσκέφθημεν ὅτι ἂν ἀντιταχθῶμεν, θὰ ἐξορισθῶμεν 
ἡμεῖς καὶ θὰ ἔλθωσιν εἰς τοὺς θρόνους ἡμῶν ἄλλοι, πράγματι ᾿Αρειανοί, 
οἵτινες θὰ ἀποβῶσιν ὀλετῆρες τῆς Ἐκκλησίας. Δι’ αὐτὸ λοιπὸν ἀπεφα- 
σίσαµεν νὰ ἀποδεχθῶμεν τὴν αἴρεσιν καὶ νὰ ὑποκριθῶμεν ὅτι καὶ ἡμεῖς 
φρονοῦμεν τὰ τοῦ ᾿Αρείου, ὥστε νὰ ἀποτραπῇ ὁ ὡς ἄνω κίνδυνος. ᾽Αλη- 
θῶς τερατώδης οἰκονομία, ἀγαπητὲ π. Θεοδώρητε! ΄Ακουσον 
ὅμως καὶ τὴν συνέχειαν: Αἱ Σύνοδοι, οἰκονομίαν ἐπιδειξάμεναι, δὲν 
ἀπεδοκίμασαν τὴν γενομένην τερατώδη ὄντως οἶκο- 
νοµίαν ταύτην. Ἐκείνους τοὺς Ἐπισκόπους, οἵτινες δὲν ἦσαν ἀρ- 
χηγοὶ καὶ πρωτοστάται εἰς τὴν αἴρεσιν, ἀλλ’ ἁπλῶς ὑπέγραψαν αἱρετι- 
κἁς ὁμολογίας, οὐ µόνον ἐδέχθησαν πάλιν εἰς τοὺς κόλπους τῆς Ἐκκλη- 
σίας, ἀλλὰ καὶ ἐτοποθέτησαν εἰς Ἐπισκοπάς! Ταῦτα, ἀγαπη- 
τὸ π. Θεοδώρητε, ἔπραξαν αἱ Σύνοδοι. Ὁ δὲ ἀναφέρων ταῦτα Μ. 
᾿Αθανάσιος συμφωνεῖ πρὸς τὰ γενόµενα καὶ υἱοθετεῖ αὐτά, 
προτρέπει δὲ τὸν ἐν πνεύματι υἱὸν καὶ συλλειτουργὸν αὐτοῦ Ρουφινια- 
νὸν ὅπως καὶ αὐτὸς ἀποδέξηται καὶ ἐφαρμόσῃ τὰ ἀποφασισθέντα καὶ 
μὴ μεμφθῇ τὰς Συνόδους ὡς λίαν ὑποχωρητικάς. Προτρέπει δ᾽ ἀκό- 
µη αὐτὸν ὅπως γνωὠστοποιήσῃ τὰς ἀποφάσεις εἰς τὸν ὑπ αὐτὸν Κλῆρον 

καὶ Λαόν, ὥστε καὶ αὐτοὶ νὰ µάθωσιν τὰ πράγματα καὶ νὰ μὴ ἐκτοξεύω- 
σι κατηγορίας κατ’ αὐτοῦ (τοῦ Ρουφινιανοῦ) ὡς ὑπεράγαν ἐνδοτικοῦ 
πρὸς τοὺς αἱρετικούς. (Ὡς βλέπεις, οἱ συνάδελφοί σου ὑπερζηλωταὶ καὶ 
ὑπερορθόδοξοι δὲν ἀπουσίασαν ἐξ οὐδεμιᾶς ἐποχῆς...).Ιδοὺ τὸ κείµενον 
αὐτούσιον: 

«...Παυσαμένης τῆς γινοµένης βίας, γέγονε σύνοδος, παρόντων ἀπὸ 
τῶν ἔξω μερῶν ἐπισκόπων γέγονε δὲ καὶ παρὰ τοῖς τὴν Ἑλλάδα κατοι- 
κοῦσιν συλλειτουργοῖς' οὐδὲν δὲ ἧττον καὶ τοῖς ἐν Σπανίᾳ καὶ Γαλλία’ 
καὶ ἤρεσεν ὅπερ ὧδε καὶ πανταχοῦ. ὥστε τοῖς μὲν καταπεπτωκόσι καὶ 
προϊσταμένοις τῆς ἀσεβείας συγγινώσκειν μὲν μετανοοῦσι, μὴ διδόναι 
δὲ αὐτοῖς τόπον κλήρου’ τοῖς δὲ μὴ αὐθεντοῦσι μὲν τῆς ἀσεβείας, παρα- 
συρεῖσι δὲ δι’ ἀνάγκην καὶ βίαν, ἔδοξε δίδοσθαι μὲν συγγνώµην, ἔχειν 
δὲ καὶ τὸν τόπον τοῦ κλήρου μάλιστα ὅτι ἀπολογίαν πιθανὴν 
ἐπορίσαντο, καὶ ἔδοξε τοῦτό πως οἰκονομικῶς γενέ- 
σθαι. Διεβεβαιώσαντο γὰρ μὴ µεταβεβλῆσθαι εἰς ἀσέβειαν' ἵνα δὲ 
μὴ κατασταθέντες τινὲς ἀσεβέστατοι διαφθείρωσι τὰ Ἐκκλησίας, εἴ- 
λοντο μᾶλλον συνδραμεῖν τῇ βίᾳ καὶ βαστάσαι τὸ βάρος, ἢ λαοὺς ἀπο- 
λέσθαι. Τοῦτο δὲ λέγοντες ἔδοξαν ἡμῖν πιθανῶς λέγειν: διὰ τὸ 
καὶ προφασίζεσθαι αὐτοὺς τὸν ᾽Ααρὼν τὸν τοῦ Μωῦσέως ἀδελφὸν ἐν τῇ 
ἐρήμῳ συνδραμεῖν μὲν τῇ τοῦ λαοῦ παραβάσει ἀπολογίαν δὲ ἐσχηκέ- 
ναι, ἵνα μὴ ὁ λαὸς ἐπιστρέψας εἰς Αἴγυπτον ἐπιμείνῃ τῇ εἰδωλολατρίᾳ: 
καὶ γὰρ ἦν τὸ φαινόμενον εὔλογον' ὅτιμένοντες ἐν τῇ ἐρήμφ 
δύνανται παύσασθαι τῆς ἀσεβείας' εἰσελθόντες δὸ εἰς Αἴγυπτον, ἐπετρί- 
βοντο καὶ ηὔξανον ἐν ἑαυτοῖς τὴν ἀσέβειαν. Τούτων τοίνυν ἕνεκα συγ- 
γνωστὸν τὸ πρὸς τὸν κλῆρον γέγονε' τοῖς δὲ ἀπατηθεῖσι καὶ βίαν παθοῦ- 
σι συγγνώμη δίδοται. Ταῦτα καὶ τῇ σῇ εὐσεβείᾳ δηλῶ, θαρρῶν, ὅτι καὶ 
τὰ δόξαντα ἀποδέξεταί σου ἡ θεοσέβεια, καὶ οὐ καταγνώσεται 
ἐκεχειρίας τῶν συνελθόντων οὕτως. Καταξίωσον δὲ αὐτὰ 
ἀναγνῶναι τῷ ἱερατείῳ καὶ τῷ λαῷ τῷ ὑπὸ σέ, ἵνα, καὶ αὐτοὶ γινώσκον- 
τες μὴ μέμφῶώνται οὕτω σε διακείµενον περὶ τοὺς 
τοιούτους» (Β.Ε.Π.Ε.Σ. τόμ. 33. σελ. 86-57). 


μμ μη μες... ῶ 
ο ο μα ο ιο ζω ας. ὤ3 
ακμής 63 


5. Γράφεις ὅτι «ὁ π. (Ἐπιφάνιος) εἰσέρχεται εἰς τὸ θέµα τῆς Ἐκκλη- 
σίας καὶ φωρᾶται νὰ πιστεύῃ ὅτι Ἐκκλησία εἶνε µόνον οἱ Ἐπίσκο- 


ο Παραλείπεται ἐκτενὲς μην Ἐπισκόπου, μὴ ἔχον γενικὠτέραν σηµα- 
αν. 

(ὔ 3) Παραλείπονται αἱ ὑπ᾿ ἁρ. 3 καὶ 4 παράγραφοι, διότι τὸ περιεχόµενον αὐ- 
τῶν (Περὶ Φωτίου καὶ Πάπα Ἰωάννου Η΄) ἐπαναλαμβάνεται αὐτούσιον εἰς τὰς 
πρὸς Αλ. Καλόμοιρον ἀπαντήσεις (βλ. ὑπ᾿ ἀρ. 2), αἵτινες δημοσιεύονται περαιτέ- 
ρω. 

ποι!!», ἐνῶ, ὡς γράφεις, «τὰ πάντα ἐν τῇ Ἐκκλησίᾳ κρίνονται 
ὑπὸ τῆς Συνειδήσεως τοῦ Λαοῦ, ὅστις καὶ ἀποτελεῖ τὸν φύλακα καὶ 
φρουρὸν τῆς Ὀρθοδοξίας (Αἱ ὑπογραμμίσεις ὑμέτεραι). 

Δὲν θὰ εἰσέλθω εἰς κριτικὴν τῆς ἀνωτέρω θέσεώς σου, ἵνα μὴ ἀνοίξω 
ἄλλο θέµα καὶ ἐπεκταθῶ ἀμέτρως. ᾽Αρκοῦμαι εἰς δύο παρατηρήσεις: 

α)) Οὐδαμῶς καὶ οὐδαμοῦ εἶπον ὅτι Ἐκκλησία «εἶνε μόνον οἱ Ἐπί- 
σκοπου». Εἶπον µόνον οἱ Ἐπίσκοποι εἶνε ἀξιωματικοί. Ἐὰν λοιπὸν 
πιστεύωμεν ὅτι εἶν ᾿Ορθόδοξοι οἱ Ἐπίσκοποι τῆς Ἑλλαδικῆς Ἐκ- 
κλησίας (ἐγὼ δὲ πιστεύω τοῦτο ἀκραδάντως), δὲν ἐπιτρέπεται νὰ καταρ- 
γήσωμεν αὐτοὺς καὶ νὰ ἐγείρωμεν ἑπαναστάσεις. Ἐὰν ὅμως θεωρῶμεν 
αὐτοὺς ὡς προδότας, τότε ἂς ἀποκηρύξωμεν αὐτοὺς καὶ ἂς καθορίσῶ- 
μεν ἡμεῖς τό πρακτέον. Αὐτὰ καὶ µόνον αὐτὰ ἔγραψα. 

β’ Φρονεῖς ὅτι «τὰ πάντα ἐν τῇ Ἐκκλησίᾳ κρίνονται ὑπὸ τῆς Συνειδή- 
σεως τοῦ Λαοῦ (Σηµ.: Ὁ Κλῆρος ποῦ ὑπάγει;), ὅστις καὶ ἀποτελεῖ τὸν 
φύλακα καὶ φρουρὸν τῆς Ὀρθοδοξίαο). Καὶ ἐκ τούτου τί ἔπεται, ἀγαπη- 
τὸ π. Θ...;. “Ὅτι λαμβάνει δικαίωσιν τὸ τόλμηµά σου νὰ ἀποσχισθῇς ἐκ 
τῆς Ἑλλαδικῆς Ἐκκλησίας; ”Αλλως θὰ εἶχε τὸ πρᾶγμα, ἂν ἔλεγες «οὔ- 
τως ἔπραξα, διότι οὕτως ὑπηγόρευσέ µοι ἡ συνείδησίς ΜΟΥ». Τί 
ζητεῖς στήριγμα εἰς τὴν «Συνείδῃσιν τοῦ Λαοῦ»; Ποίου «Λαοῦ ἡ Συνεί- 
δησιο ἔκρινε καὶ ὡδήγησέ σε νὰ πράξῃς οὕτως; Ἡ συνείδῃσις τῶν 
ὁμοφρόνων σοι; ᾽Αλλὰ καὶ ἡμεῖς δὲν ἔχομεν «Λαόν», π. Θ..., Παρ᾽ 
ἡμῖν δὲν ὑπάρχει πλῆθος πιστῶν ψυχῶν, κατεργαζοµένων «μετὰ φόβου 
καὶ τρόμου» τὴν ἑαυτῶν σωτηρίαν; Μόνον ᾿Επίσκοποι ἀποτελοῦσι 
τὴν Ἑλλαδικὴν Ἐκκλησίαν; Οὐχὶ καὶ «Λαός»; Λοιπὸν «ἡ Συνείδησις 
τοῦ Λαοῦ» αὐτοῦ δὲν θεωρεῖ προδότας τοὺς Ἐπισκόπους τῆς Ἑλλαδι- 
κῆς Ἐκκλησίας! Τί θέλεις νὰ πράξωµεν; Νὰ ἀγνοήσωμεν αὐτὴν καὶ νὰ 
δῶμεν προσοχὴν εἰς «τὴν Συνείδῃσιν τοῦ Λαοῦ» τῶν συνεποµένων σοι; 
᾽Αλλὰ διατί; Εἶνε περισσότεροι οἱ ὑμέτεροι; Όχι! Εἶνε σοφώτεροι; 
Οχι! Εἶνε πνευµατικώτεροι; “Οχι! Εἶνε ἁγιώτεροι; Οχι! Τότε διατί;; 

Οἱ συνάδελφοί σου «Ζηλωταὶ 'Αγιορεῖται Πατέρεο ἐν σελ. 20 τοῦ 
μνημωνευθέντος ἀλλαχοῦ φυλλαδίου αὐτῶν, ἀναφερόμενοι μετ ἐγκω- 
µίωνεῖς τὸ σχίσµα ὅπερ ἐγένετο ὑπὸ τῶν ὁπαδῶν τοῦ ἱεροῦ Χρυσοστό- 
μου μετὰ τὴν παράνοµον καθαίρεσιν καὶ ἐξορίαν αὐτοῦ καὶ τὴν τοποθέ- 
τῆσιν τοῦ ᾿Αρσακίου ἐπὶ τοῦ Πατριαρχικοῦ Θρόνου, γράφουσι: «Δὲν 
ἐπερίμενον ὅθεν οἱ ἅγιοι ἐκεῖνοι (Σηµ.: δηλαδή οἱ ὁπαδοί τοῦ θείου Πα- 
τρός) Συνοδικὴν ἀπόφασιν καθαιροῦσαν τὸν ᾿Αρσάκιον, οὔτε Ἔπι- 
σκόπους ἵνα τεθῶσιν ἐπὶ κεφαλῆς τοῦ κινήματος» (Ἡ 
ὑπογράμμισις ἡμετέρα.) : 

Σὺ ἀπέφυγες νὰ γράψῃς παρόμοια, προφανῶς καὶ πάλιν διότι, ὡς 
πλέον ἐκείνων κατηρτισµένος, ἐγνώριζες δύο πράγματα: α’) Ὅτι τοῦ εἰ- 
ρημµένου σχίσματος ἡγοῦντο τεσσαράκοντα ᾿Επίσκοποι, κα- 
λούμενοι «Ἰωαννῖται», οἵτινες παρέμειναν πιστοὶ εἰς τὸν Χρυσόστομον 
καὶ ἠρνήθησαν νὰ κοινωνήσωσι τοῖς διαδόχοις αὐτοῦ, καὶ β’) ὅτι τὸ ἐν 

λόγῳ σχίσμα ἐγένετο παρὰ τὴν ρητὴν ἐντολὴν τοῦ θείου Πα- 
τρός, ὅπως οἱ φίλοι αὐτῷ Ἐπίσκοποι μὴ ὑπογράψωσι μὲν τὴν καταδίκην 
αὐτοῦ, κοινωνήσωσιν ὅμως τῷ διαδόχφῳφ αὐτοῦ ΠΡΟΣ 
ΑΠΟΦΥΓΗΝ ΣΧΙΣΜΑΤΟΣ. Ἰδοὺ τί λέγουσι τὰ κείµενα: «Ἠμεν δὲ 
ἡμεῖς τεσσαράκοντα Ἐπίσκοποι καθεζόµενοι σὺν τῷ Ἐπισκόπῳ 
Ἰωάννῃ ἐν τῷ τρικλίνῳ τοῦ Ἐπισκοπείου... Διαπορούντων δὲ ἡμῶν, 
ἐμπνευσθεὶς ὁ Ἰωάννης τῷ Πνεύματι, λέγει τοῖς πᾶσιν εὔ- 
ἔασθε, ἀδελφοί, καί, εἰ φιλεῖτε τὸν Χριστόν, ἐμοῦ ἕνεκεν µή τις 
ἀπολίπῃ τὴν ἑαυτοῦ Ἐκκλησίαν... Συσχεθέντες δὲ ἀφάτῳ 
ἀθυμίᾳ, οἱ μὲν ἐδακρύομεν, ἕτεροι δὲ ἐξήρχοντο τοῦ συνεδρίου, τοὺς 
ὀφθαλμοὺς καὶ τὴν ἱερὰν κεφαλὴν σὺν τῷ εὐστόχῳ καὶ µακαρίῳ στόµα- 
τι ἠσπάζοντο δεδακρυµένοι καὶ κεκομμένῳ τῷ πνεύματι. Παρακαλέσας 
δὲ ἐπανελθεῖν εἰς τὸ συνέδριον, ὧδε κἀκεῖσε περιπετοµένους, καθάπερ 
µελίσσας περιβομβούσας κυψέλῃ, λέγει Καθίσατε, ἀδελφοί, καὶ μὴ 
κλαίετε, ἐπὶ πλέον µε θρύπτοντες. Ἐμοὶ γὰρ τὸ ζῆν Χριστὸς καὶ τὸ ἀπο- 
θανεῖν κέρδος. Ἐθρυλεῖτο Ὑὰρ καρατομεῖσθαι διὰ τὴν ὑπερβολὴν τῆς 
παρρησίας... Ἐπολολύξας δέ τις τῶν παρόντων εἶπεν' ᾽Αλλὰ θρηνοῦμεν 
τὴν ἡμῶν ὀρφανίαν, τὴν τῆς Ἐκκλησίας χηρείαν, τὴν τῶν θεσμῶν 
σύγχυσιν... Ἐπικρούσας δὲ (ὁ Ἰωάννης) τῷ λιχανῷ δακτύλῳ τὸν 
ταρσὸν τῆς ἀριστερᾶς χειρός, τῷ ὁμιλοῦντι αὑτῷ εἶπεν' ᾽Αρκεῖ, ἀδελφό, 
μὴ πολλὰ λέγε ἀλλ’ ὃ εἶπον, τὰς ᾿Εκκλησίας ὑμῶν μὴ ἀφῆτε. 
Οὔτε γὰρ ἀπ᾿ ἐμοῦ ἤρξατο τὸ διδασκάλιον, οὔτε εἰς ἐμὲ ἐτελεύτηῃσε... 
Μετὰ τούτους τοὺς λόγους λέγει Εὐλύσιος ὁ ᾽Απαμείας τῆς Βιθυνίας’ 
Ἐπάναγκες ἡμᾶς ἐστι, κατέχοντας τὰς Ἐκκλησίας, ἀναγκασθῆναι καὶ 
κοινωνῆσαι καὶ ὑπογράψαι. Ἔφη ὁ ἅγιος Ἰωάννης ΚΟΙΝΩΝΗΣΑΤΕ 
ΜΕΝ, ΙΝΑ ΜΗ ΣΧΙΣΗΤΕ ΤΗΝ ΕΚΚΛΗΣΙΑΝ, μὴ ὑπογράψητε δέ 
οὐδὲν γὰρ ἐμαυτῷ σύνοιδα ἄξιον καθαιρέσεως ἐννοήσαο («Διάλογος 
ἱστορικὸς Παλλαδίου, Ἐπισκόπου Ἑλενουπόλεως», κεφ. Η’, Ε.Π. ΜΙ- 
6ΝΕ 47,27-28). 

Οὕτως ἔπραττον, ἀγαπητὲ π. Θ., οἱ πράγματι Πατέρες τῆς Ἐκκλη- 
σίας. Ἔτρεμον τὰς διαιρέσεις καὶ τὰ σχίσµατα καὶ παντοιοτρόπως εἰρ- 
γάζοντο διὰ τὴν ἀποφυγὴν αὐτῶν... ' 

"Αν μετὰ ταῦτα οἱ ὀπαδοὶ αὐτοῦ παρήκουσαν τὸν Διδάσκαλον καί, μὴ 
κοινωνήσαντες τοῖς διαδόχοις αὐτοῦ, ὑπέστησαν Διοκλητιάνεια κυριο- 
λεκτικῶς μαρτύρια παρὰ τῶν κρατούντων, αὐτὸ (ἡ παρακοὴ δηλαδή,) 
δὲν ἦτο λόγος νὰ μὴ ἵδῃ μετὰ µεγίστης συµπαθείας αὐτοὺς ὁ Χρυσόστο- 
μος καὶ νὰ μὴ θεωρήσῃ αὐτοὺς ὡς μάρτυρας τῆς συνειδήσεως. Ἡ θέσις 
πάντως τοῦ ἱεροῦ Πατρὸς ἦτο σαφὴς καὶ ἀπόλυτος: ΟΧΙ ΣΧΙΣΜΑΤΑΙ! 

6. Μὲ ἐρωτᾷς: «Ποία Σύνοδος καθιέρωσε τὴν ἡμερολογιακὴν µεταρ- 
ρύθμισιν; Ποία Σύνοδος κατεδίκασε τοὺς ἐναντιωθέντας πρὸς τὴν ἡμε- 
ρολογιακὴν µεταρρύθµισιν, ἐπὶ Παλαιοημερολογιτισμῷ; Κατὰ συνέ- 
πειαν͵ ἐφ᾽ ὅσον ἡ ἀνὰ τὴν οἰκουμένην Ὀρθόδοξος Ἐκκλησία δὲν συνῆλ- 
θεν ἐν Συνόδῳ, διὰ νὰ καθιερώσῃ ἡμερολογιακὴν μεταρρύθμισιν, ποῖος 

ἐκ τῶν δύο εὑρίσκεται ἐν ἁρμονίᾳ μὲ τὴν ἔννοιαν τῆς Ἐκκλησίας, οἱ 
ἀποδεχθέντες τὴν μεταρρύθµισιν ἢ οἱ ἀρνηθέντες αὐτήν» 

᾿Αγαπητὲ π. Θ., διατί ποιεῖς στρεψόδικον µετάθεσιν τοῦ ζητήματος; 
Τὸ ζήτημα δὲν εἶνε ἂν καλῶς ἢ κακῶς ἐγένετο ἡ ἡμερολογιακὴ µεταρ- 
ρύθμισις (κακῶς ἐγένετο), ἀλλ᾽ ἂν ἐπετρέπετο ἡ διὰ τὸ ἡμερολόγιον 
ἀπόσχισις ἀπὸ τῆς Ἑλλαδικῆς Ἐκκλησίας, ἐφ᾽ ὅσον «ἡ ἀνὰ τὴν Οἱ- 
κουµένην Ὀρθόδοξος Ἐκκλησίω) (χρησιμοποιῶ τὰς φράσεις σου) δὲν 
ἀπεκήρυξε τὴν Ἐκκλησίαν τῆς Ἑλλάδος διὰ τὴν γενοµένην µεταρ- 
ρύθμισιν, ἀλλὰ συνέχισε νὰ κοινωνῇ ἀδελφικώτατα μετ αὐτῆς. Οὐδεὶς 
διενοήθη νὰ καταδικάσῃ. τοὺς Παλαιοημερολογίτας ἐπὶ παλαιοη- 
μερολογιτισμῷ. Θὰ ἦτο τότε ὡς νὰ κατεδίκαζε τόσας καὶ τόσας 
τοπικὰς Ἐκκλησίας, ἀκολουθούσας τῷ παλαιῷ ἡμερολογίῳ. Τὸ σφάλ- 
μα τῶν ἀγαπητῶν Παλαιοημερολογιτῶν δὲν ἦτο ἡ ἐμμονὴ εἰς τὸ πα- 
λαιὸν ἡμερολόγιον' ἠδύναντο νὰ ἐμμείνωσιν εἰς αὐτό, ἐπικαλούμενοι τὸ 
παράδειγµα τῶν ἄλλων Ἐκκλησιῶν. Τὸ σφάλμα αὐτῶν ἦτο ὅτι, ἀγνοή- 
σαντες καὶ περιφρονήσαντες τὴν ἐν προκειµένῳ στάσιν τῆς ἀνὰ τὴν οἱ- 
κουµένην Ὀρθοδόξου Ἐκκλησίας, ἀπεκήρυξαν αὐτοὶ ὡς σχισµατι- 
κὴν τὴν Ἑλλαδικὴν Ἐκκλησίαν καὶ ἀπεκόπησαν ἐξ αὐτῆς, ἀποβάντες 
οὕτως Ὕπερ - Ἐκκλησία. Καὶ ἐρωτῶ πλέον: Ἐφ᾽ ὅσον σύµπασα ἡ ἀνὰ 
τὴν οἰκουμένην Ὀρθόδοξος Ἐκκλησία δὲν ἀπέκοψεν ἀπὸ τοῦ Σώματος 
αὐτῆς τὴν Ἐκκλησίαν τῆς Ἑλλάδος, παρὰ τὴν γενοµένην μεταρρύθµι- 
σιν, «ποῖος ἐκ τῶν δύο εὑρίσκεται ἐν ἁρμονίᾳ μὲ τὴν ἔννοιαν τῆς Ἐκ- 
κλησίας) (χρησιμοποιῶ καὶ πάλιν τὰς φράσεις σου), οἱ συνεχίσαντες 
τὴν κοινωνίαν πρὸς τὴν Ἑλλαδικὴν Ἐκκλησίαν ἢ οἱ ἀποκοπέντες ἐξ αὐ- 
τῆς; 

Φέρε μοικαταδίκην τῆς Ἑλλαδικῆς Ἐκκλησίας παρὰ τῶν ἄλλων 
Ἐκκλησιῶν (ἔστω καὶ ἔμμεσον, δηλαδὴ διακοπὴν τῆς κοινωνίας) διὰ 
τὴν ἡμερολογιακὴν μεταβολὴν καὶ τότε ἐγὼ γίνομαι πάραυτα Παλαιοη- 
µερολογίτης. Δὲν δύνασθε τοῦτο ὑμεῖς οἱ Παλαιοημερολογῖται; Τότε 
ἀποδέξασθε, ἑπόμενοι τῇ πράξει τῆς καθόλου ᾿Ορθοδό- 
ξου ᾿Εκκλησίας, τὴν κανονικὴν κοινωνίαν μετὰ τῆς Ἐκκλησίας 
τῆς Ἑλλάδος, καὶ τότε πάλιν γίνομαι καὶ ἐγὼ Παλαιοημµερο- 
λογίτης. Τούτων μὴ γενοµένων, πῶς δύναμαι νὰ διακόψω τὴν μετὰ 
τῆς Ἐκκλησίας τῆς Ἑλλάδος κοινωνίαν, ἀποκοπτόμενος οὕτω ἀπὸ τῆς 
καθόλου Ὀρθοδόξου Ἐκκλησίας, ἥτις κοινωνεῖ τῇ Ἐκκλησίᾳ τῆς Ἑλ- 
λάδος; "Οχι, ἀδελφέ! Ἐγὼ δὲν διενοήθην νὰ ὑποκαταστήσω τὴν 
Ὀρθόδοξον Καθολικὴν Ἐκκλησίαν! Οὗτε ἐπίστευσά ποτε ὅτι ἡ ἀνὰ τὴν 
Οἰκουμένην Ὀρθόδοξος Ἐκκλησία κατεπόθη ὑπὸ τῆς πλάνης, ὥστε νὰ 
δύνωμαινἁ ἀδιαφορή σω διὰ τὸ τί πράττει αὕτη καὶ μετὰ ποίων κοι- 
νωνεῖ... 

7. Εἰς τὸ ἐρώτημά µου «Ποία Σύνοδος ἀπήλλαξε τοὺς δύο ᾿Αρχιερεῖς 
τῶν Παλαιοημερολογιτῶν ἀπὸ τῆς ἐνοχῆς τοῦ σχίσματος (ἐφ᾽ ὅσον µέ- 
χρι τοῦ 1935 ἦσαν ἐν τῇ Ἐκκλησίᾳ τῆς Ἑλλάδος, ἤτοι ἐν τῷ «σχί- 

σµατι») καὶ κατόπιν ἐκ τῆς ἐπιβληθείσης εἰς αὑτοὺς καθαιρέσεως», 
ἀπαντᾷς τὰ ἑξῆς: «Ἡ ἐπιζητουμένη πρᾶξις ἑνώπιον Συνόδου ἀναγνωρί- 
σεώς των τυγχάνει ὅλως ἀστήρικτος, καθ᾽ ὅσον «ε Γαοίο δὲν ὑπῆρχεν 
ἀληθεύουσα Σύνοδος ἐν Ἑλλάδι, ἐν τῇ ἐννοίᾳ τῆς ἀκριβείας, ὥστε νὰ 
τοὺς δεχθῇ, ἦτο δηλαδἡ καθαρὰ περίπτωσις ἀνάγκης)! 

Αλλ’ ἂν «δὲν ὑπῆρχεν ἀληθεύουσα Σύνοδος ἐν Ἑλλάδυ», ὑπῆρχε 
τοιαύτη ἀλλαχοῦ, ἐν Ἱεροσολύμοις π.χ. ἢ ἐν Αντιοχείᾳ. Γνωρίζεις ὅμως 
καλῶς ὅτι οὐδεμία ἐκ τῶν ἐμμεινασῶν εἰς τὸ παλαιὸν ἡμερολόγιον Ἐκ- 
κλησιῶν ἠθέλησέ ποτε νὰ ἔλθῃ εἰς κανονικὰς σχέσεις πρὸς τοὺς ἐν Ἑλ- 
λάδι Παλαιοημερολογίτας ἤ. πολλῷ μᾶλλον, νὰ ἄρῃ τὰς καθαιρέσεις 
τῶν εἰρημένων δύο ᾿Αρχιερέων. Εἶνε μάλιστα χαρακτηριστικὸν ὅτι ἐνῷ 
οἱ ᾽Αρχιερεῖς ἐκεῖνοι πλειστάκις ἐπεδίωξαν νὰ τύχωσιν ἀναγνωρίσεως, 
ἔστω καὶ ἐμμέσου, παρὰ τῶν ἄλλων ὁμοδόξων Ἐκκλησιῶν, οὐδέποτε 

«κατώρθωσαν τοῦτο. Πᾶσαι αἱ Ὀρθόδοξοι Ἐκκλησίαι ἐνῷ διετήρησαν 
τὰς κανονικὰς σχέσεις αὐτῶν μετὰ τῆς Ἐκκλησίας τῆς Ἑλλάδος, παρὰ 
τὴν ἡμερολογιακὴν µεταβολήν, οὐδεμιᾶς ἠξίωσαν κοινωνίας τοὺς ἐν 
Ἑλλάδι Παλαιοημερολογίτας. Τὸ συμπέρασμα εἶνε αὐτόδηλον: ᾿Ἡ ἡ 
Ἐκκλησία τῆς Ἑλλάδος δὲν εἶνε σχισματικὴ (ἐφ᾽ ὅσον δὲν ἀπεκηρύχθη 
ὑπὸ τῶν ἄλλων ὁμοδόξων Ἐκκλησιῶν), ὁπότε κακῶς οἱ Παλαιοηµερο- 
λογῖται ἀπεσπάσθησαν ἐξ αὐτῆς, ἢ εἶνε σχισματικὴ (ἀλλὰ πόθεν ἀπε- 
σχίσθη;) ὁπότε σχισματικαὶ εἶνε καὶ πᾶσαι αἱ μετ αὐτῆς, σχισματικῆς 
οὔσης, κοινωνοῦσαι Ὀρθόδοξοι Ἐκκλησίαι. Μάτην ἀγωνίζεσαι, ἀγα- 
πητέ, νὰ συµβιβάσῃς τὰ ἀσυμβίβαστα καὶ νὰ εὕρῃς διέξοδον. Διέξο- 
δος δὲν ὑπάρχει! ᾿Η πᾶσαι αἱ ᾿Εκκλησίαι εἶνε 
σχισµατικαί, ἅτε μετὰ σχισματικῆς κοινωνοῦσαι, ἢ ἡ 
Ἐκκλησία τῆς Ἑλλάδος δὲν εἶνε σχισµατική! 

8. Θέλων νὰ δικαιώσῃς τὰ ἀδικαίωτα, προβάλλεις ἓν τελείως ἀπρόσ- 
φορον ἐπιχείρημα: "Οτιτὸ Οἰκουμενικὸν Πατριαρχεῖον, «κατ οἰκονο- 
µίαν παρεκκλῖνον ἀπὸ τῆς κανονικῆς ἀκριβείας», ὥρισε κατὰ τὸ παρελ- 
θὸν ὅπως γίνωνται δεκτοὶ διὰ χρίσµατος οἱ ἐκ τοῦ Νεστοριανισμοῦ ἐπι- 
στρέφοντες, ἑνῷ ὁ 95ος Κανὼν τῆς Πενθέκτης Οἰκουμενικῆς Συνόδου 
ὁρίζει ὅπως οὗτοι γίνωνται δεκτοὶ µόνον δι’ ὑποβολῆς «λιβέλλου». Λοι- 
πὸν καὶ οἱ Παλαιοημερολογῖται «ἀκριβολογοῦντες ᾠκονόμουν», ὡς 
γράφεις, τὴν ἀποφυγὴν τῆς κοινωνίας πρὸς τὴν Ἐκκλησίαν τῆς Ἑλλά- 
δος. 

Δὲν βλέπεις ὅμως τοῦτο, ἀγαπητέ: Τὸ Οἰκουμενικὸν Πατριαρχεῖον 
παρεξέκ Άλινεν ἐκ τοῦ ρηθέντος Κανόνος, ἀπαιτῆσαν τήν ἀναμύρωσιν 
τῶν ἐκ τοῦ Νεστοριανισμοῦ προερχοµένων, ἀλλὰ μὴ διακόψαν τὴν κοι- 
νωνίαν μετὰ πασῶν τῶν ἄλλων Ορθοδόξων Ἐκκλησιῶν μηδὲ ἀποκηρυ- 
χθὲν ὑπ᾿ αὐτῶν διὰ τὴν παρέκκλισιν ταύτην, παρέµεινεν ἐἑντὸς τοῦ 
Σώματος τῆς Ὀρθοδόξου Καθολικῆς Ἐκκλησίας. Οἱ Παλαιοηµερολο- 
γῖται ὅμως, μὴ κοινωνοῦντες οὔτε μετὰ τῆς Ἐκκλησίας τῆς Ἑλλάδος 
οὗτε μετὰ τῶν λοιπῶν Ὀρθοδόξων Ἐκκλησιῶν, ποῦ εὑρίσκονται ἐκκλη- 

σιολογικῶς; Καὶ πάλιν τὸ συμπέρασμα προκύπτει αὑτόματον: ᾿ΗἩ µόνοι 
οἱ ἐν Ἑλλάδι Παλαιοημερολογῖται ἀποτελοῦσι τὴν Ὀρθόδοξον Ἐκκλη- 
σίαν τοῦ Χριστοῦ καὶ πᾶσαι αἱ ἄλλαι τοπικαὶ Ἐκκλησίαι ἐξέπεσαν, ἢ αἱ 
ἄλλαι τοπικαὶ Ἐκκλησίαι εἶνε ὄντως Ὀρθόδοξοι Ἐκκλησίαι, ὁπότε οἱ 
Παλαιοημερολογῖται κακῶς ὑψώθησαν εἰς Ὑπὲρ - Σύνοδον καὶ Ὑπὲρ- 
Ἐκκλησίαν καὶ ἀπεκήρυξαν ὁλόκληρον τοπικὴν Ἐκκλησίαν, ἥν πᾶσα ἡ 
ἀνὰ τὴν Οἰκουμένην Ὀρθόδοξος Ἐκκλησία ἀποδέχεται. 

9. Ἐρωτᾷς διατί δὲν μνημονεύω «τὰς διαμαρτυρίας (διὰ τὴν µεταβο- 
λὴν τοῦ ἡμερολογίου) τῶν Σεβασμιωτάτων Χαλκίδος, Πατρῶν, 
Δημητριάδος, Σύρου, Θήρας τὸ κατ’ ἀρχὰς καὶ ἀργότερον τῶν Δρυΐνου- 
πόλεως, Κασσανδρείας, Δημητριάδος καὶ Δράμας». 

᾽Αλλὰ τὸ θέµα δὲν εἶνε αὑτό, π. Θ.! Καὶ ἐγὼ ἂν ὑπῆρχον τότε, 
θὰ διεµμαρτυρόμην κατὰ τῆς μεταβολῆς! Ὑπάρχει πολυσέ- 
λιδος ἐπιστολιμαία διατριβή µου πρὸς τὸν µακαρίτην Ἐπίσκοπον Χίου 
Παντελεήμονα, εὑρέως κυκλοφορήσασα ἐν ἀντιγράφοις, σταλεῖσα πρὸ 
18ετίας, ἐν ᾗ ἐπικρίνω ὡς τελείως ἄστοχον τὴν µεταβολήν, ὑποστηρίζω 
δὲ πάσῃ δυνάµει τὴν ἀποφυγὴν ἀστυνομικῶν µέτρων κατὰ τῶν Πα- 
λαιοημερολογιτῶν. Παρόμοια δὲ ἔγραψα καὶ εἰς ἄρθρα µου ἐν 
θρησκευτικοῖς Περιοδικοῖς. Πιστεύω μετὰ τοῦ ἀειμνήστου Χρ. ᾽Αν- 
δρούτσου ὅτι ἡ µεταβολὴ τοῦ ἡμερολογίου «μή ἐπιχειρηθεῖσα ὡς ἔδει, 
ἀπὸ κοινῆς τῶν Ἐκκλησιῶν ἀρχῆς, ἐπήνεγκε τὸ λυπηρότατον τῆς διαι- 
ρέσεως φαινόµενον, τὴν αὐτὴν ἡμέραν τῶν μὲν ἑορταζόντων, τῶν δὲ µή, 
καὶ ἐγένετο πηγἡ σκανδαλισμοῦ καὶ διαιρέσεων παρὰ τοῖς πιστοῖς». 
(«Συµβολική», σελ. 418). Ἐν ἔτει δὲ 1959 ἔγραφον εἴς τι Περιοδικὸν ὅτι 
ἡ μεταβολἡ τοῦ ἡμερολογίου, ἡ ἐπενεγκοῦσα ἑορτολογικὸν διχασµόν, 
«ἦτο δυνατὸν νὰ ἐπενέγκῃ καὶ κανονικὸν διχασμὸν τῆς Ὀρθοδό- 
ξου Καθολικῆς Ἐκκλησίας. Διότι πᾶσαι αἱ ἐπὶ µέρους Ὀρθόδοξοι Ἐκ- 
κλησίαι, αἱ ἐμμείνασαι ἐν τῷ Παλαιῷ Ἡμερολογίῳ, ἠδύναντο, ἐὰν 
ἤθελον, νὰ διακόψωσι πᾶσαν κοινῶνίαν πρὸς τὴν Ἐκκλησίαν τῆς Ἑλλά- 
δος καὶ νὰ κηρύξῶσιν αὐτὴν σχισματικὴν διὰ τὴν μονομερῶς ἀπο- 
τολμηθεῖσαν µεταβολήν. ΑΛΛΑ ΤΟΥΤΟ ΔΕΝ ΕΓΕΝΕΤΟ. Αἱ ἄλλαι 
Ἐκκλησίαι ἐσιώπησαν διὰ τὸ τελεσθὲν καὶ συνέχισαν τὴν πρὸς τὴν Ἑλ- 
λαδικὴν Ἐκκλησίαν κανονικὴν κοινωνίαν. Κατ’ ἀκολουθίαν ἡ Ἑλλαδι- 
κή Ἐκκλησία παρέμεινε, παρὰ τὴν ὅλως ἀνόητον καὶ ἀνωφελῆ µεταβο- 
λήν, τμῆμα(”) ὑγιὸς κανονικῶς τῆς καθόλου Ὀρθοδόξου Ἐκκλησίας. 

Τό σχίσµα, ἀγαπητοὶ ἀδελφοί, δὲν δημιουργοῦσιν αὗται ἢ ἐκεῖναι αἱ 
παρεκκλίσεις ἀπὸ τῆς ἀκριβοῦς γραμμῆς τῶν Ἱερῶν Κανόνων, ἀλλ᾽ ἡ 
διακοπὴ τῆς κοινωνίας καὶ ἐπαφῆς πρὸς τὰς λοιπὰς ὁμοδόξους Ἐκκλη- 
σίας καὶ ἡ ὑπ᾿ αὐτῶν ἀποκήρυξις». 

Τὸ θέµα λοιπὸν εἶνε τοῦτο: Επιτρέπεται νὰ ἀποκηρύσσω- 
μεν ἡμεῖς µίαν ὁλόκληρον τοπικὴν ᾿Εκκλησίαν, ὅταν 
ἡ ἀνὰ τὴν Οἰκουμένην ᾿Ορθόδοξος ᾿Εκκλησία ἀπο- 


(0 Βλ. α ὑποσημείωσιν τῆς σελ. 52 τοῦ παρόντος. 

φεύγῃ νὰ πράξῃ τοῦτο; Δέν καθιστάµεθα τότε Ὑπὲρ - Ἐκκλη-. 
σία; ”Αλλο διαφωνία καὶ διαμαρτυρία καὶ ἄλλο ἀποκήρουξις μιᾶς 
Ἐκκλησίας κοινωνούσης πρὸς ἅπαντα τὰ τμήματα τῆς Ὀρθοδοξίας. 

10. Εἶνε ἢ δὲν εἶνε ἀληθὲς ὅτι ἐκ τῶν δύο ᾿᾽Αρχιερέων τῶν χειροτονη- 
σάντων ἐν ᾽Αμερικῇ τὸν ᾽Ακάκιον, ὁ εἷς ἦτο καὶ τότε, εἶνε δὲ καὶ ἕως 
σήμερον, ΝΕΟΗΜΕΡΟΛΟΓΙΤΗΣ; Δὲν γνωρίζω: ἀναμένω παρὰ σοῦ νὰ 
πληροφορηθῶ. Ἐγὼ ἔχω ἁπλῶς ἀκούσει ὅτι ὁ ἕτερος τῶν χειροτονη- 
:, σάντων ἦτο ὁ ΝΕΟΗΜΕΡΟΛΟΓΙΤΗΣ Ρουμάνος Ἐπίσκοπος Θεόφιλος 
Ἰονέσκου. Τὸ γεγονὸς δ᾽ ὅτι ὁ ἐκδοὺς τὸ «Χειροτονικὸν» τοῦ ᾽᾿Ακακίου 
Ῥῶσος ᾿Αρχιεπίσκοπος Σικάγου Σεραφείμ ἀπέφυγε νὰ κατονοµάσῃ 
τὸν ἕτερον Ἐπίσκοπον καὶ ἠρκέσθη νὰ γράψῃ ἁπλῶς ὅτι ἐχειροτόνησε 
τὸν ᾽Ακάκιον «μαζὶ μὲ ἕνα ἀκόμη κανονικὸν Ἐπίσκοπον τῆς ἰδικῆς µας 
Ρωσικῆς ἐν τῇ ξένῃ Ἐκκλησίας ἐνισχύει σφόδρα τὰ θρυλούµενα. Ὡς 
νὰ μὴ ἥρκει δ᾽ αὐτό, ἦλθε νὰ ἐπιβεβαιώσῃ τὴν ἐν λόγῳ φήµην καὶ µία 
ἐπιστολὴ ἀπαντητικὴ πρός µε Παλαιοημερολογίτου Ἱερέως τινὸς Βασι- 
λείου Σακκᾶ ἐκ Γενεύης. Ἡ ἐν λόγῳ ἐπιστολὴ πειρᾶται νὰ ἀνασκευάσῃ 
(καθὼς καὶ ἡ ἐπιστολὴ τῆς ὑμετέρας Ὁσιότητος) τὴν γνωστὴν ἐπιστολι- 
µαίαν διατριβήν µου. Ἐν αὑτῇ λοιπὸν ἀναγινώσκω ὅτι ὁ ἕτερος τῶν χει- 
ροτονησάντων τὸν ᾿Ακάκιον ἦτο ὄντως ὁ Ρουμᾶνος Ἐπίσκοπος Θεόφι- 
λος Ἰονέσκου. Ἐννοεῖται ὅτι ὁ ἐπιστολογράφος βλέπει «μὲ πολλἡὴν 
συγκατάβασιν (1Η) αὐτὴν τὴν ὑπόθεσιν» (σελ. 28 τῆς ἐπιστολῆς). 
καίτοι ὀλίγον προηγουμένως (σελ. 15) ἀπεφαίνετο ὅτι ἡμεῖς (δηλ. ἡ Ἐκ- 
κλησία τῆς Ἑλλάδος) «τὸ 1924 δὲν ἐφηρμόσαμεν οἰκονομίαν (Σηµ.: διὰ 
. τῆς µεταβολῆς τοῦ ἡμερολογίου), ἀλλὰ ΠΡΟΕΒΗΜΕΝ ΕΙΣ ΙΕΡΟΣΥ- 

ΛΙΑΝ, ΒΛΑΣΦΗΜΗΣΑΝΤΕΣ ΕΙΣ ΤΟ ΠΝΕΥΜΑ ΤΟ ΑΓΡΙΟΝ..». 
ὍὭστε καὶ ὁ Θεόφιλος Ἰονέσκου, Νεοημερολογίτης ὤν, εἶνε καὶ αὐ- 
τός.. ἱερόσυλος καὶ ἐβλασφήμησεν εἰς τὸ Πνεῦμα τὸ 
Αγιον! Παρὰ τοιούτου λοιπὸν Ἐπισκόπου ἔλαβον οἱ Παλαιοηµερο- 
λογῖται τὴν ᾿Αρχιερωσύνην, Παρὰ ἀποστάτου, παρὰ σχισματικοῦ, παρὰ 
ΙΕΡΟΣΥΛΟΥ, παρὰ ΒΛΑΣΦΗΜΗΣΑΝΤΟΣ ΕΙΣ ΤΟ ΠΝΕΥΜΑ ΤΟ 
ΑΠΟΝ:Η! 

᾽Αλλὰ τότε τίς ἀνάγκη νὰ διαπλεύσωμεν ὁλόκληρον 
᾿Ωκεανὸν καὶ νὰ φθάσωμεν εἰς τὸ ἕτερον ἡμισφαίριον 
ἵνα εὕρωμεν Νεοημερολογίτην ᾿Ἐπίσκοπον καὶ λάβῳ- 
μεν παρ) αὐτοῦ τὰ Μυστήρια; Δόξα τῷ Θεῷ, ἡ Ἑλλὰς βρίθει 
Νεοημερολογιτῶν Ἐπισκόπων καὶ δυνάµεθα εὐχερῶς καὶ ἄνευ κοπιω- 
δεστάτων καὶ ἐπικινδύνων ταξιδίων νὰ λαμβάνωμεν παρ᾽ αὐτῶν ὅ,τι 
Μυστήριον θελήσωμµεν... 

Ἔγραψα ἐν τῇ ἐπικρινομένῃ ὑπὸ σοῦ ἐπιστολῇ µου ὅτι οἱ Παλαιοη- 
μερολογῖται δι’ ἐπισήμου Ἐγκυκλίου, ἐκδοθείσης ἐν ἔτει 1950, ἐκήρυ- 
ξαν ἄκυρα τὰ Μυστήρια τῆς Ἑλλαδικῆς Ἐκκλησίας καὶ ἐπέβαλον τὴν 
ἀναμύρωσιν τῶν εἰς αὐτοὺς προσερχοµένων Νεοημερολογιτῶν. Εἰς 
ταῦτα ἀπαντᾷς τὰ ἑξῆς: «Ἐν πρώτοις ἐν τῇ πράξει δὲν εὗρεν ΟΥΔΕ- 

ΠΟΤΕ (Σηµ.: τὰ κεφαλαῖα ἡμέτερα) ἐφαρμογὴν καὶ ἔκφρασιν, πλὴν ἐν 
λόγοις καὶ πρὸς ἀντίδρασιν τῶν ἀναχειροτονιῶν καὶ ἑτέρων ποικί- 
λων βιαιοτήτων ἃς ἐνήργησε ἡ ἐπίσημος Ἐκκλησία». 

ΤΩ φίλτατε π. Θ.! Αν οἱ ἀγαπητοὶ Παλαιοημερολογῖται «ἔχουν τέ- 
τοιους φίλους, τί τοὺς θέλουν τοὺς ἐχθρούς»; Ὥστε ἡ Ἐγκύκλιος, ἐκεί- 
νη, ἡ ἐπιβάλλουσα τὴν ἀναμύρωσιν, ΟΥΔΕΠΟΤΕ, κατὰ σέ, ἔτυχεν 
ἐφαρμογῆς, οὔτε κἂν κατὰ τὰς πρώτας ἡμέρας! Δηλαδὴ ἐξεδόθη ἐν 
γνώσει ὅτι δὲν θὰ ἐφαρμοσθῇ! ᾽Αλλ’ ἡ τοιαύτη θέσις σου ἀποτελεῖ 
ἔσχατον ἐξευτελισμὸν τῶν ἀγαπητῶν Παλαιοημερολογιτῶν. Οὔτε ὁλί- 
γον οὔτε πολύ, ἐκλαμβάνεις αὐτοὺς ὡς δολίους, ὡς ψεύστας καὶ ἆπατε- 
ὤνας, καὶ μάλιστα εἰς τὰ ἱερώτατα τῶν ζητημάτων... Αλλα πιστεύουσι, 
κατὰ σέ, ἄλλα διακηρύττουσι καὶ ἄλλα πράττουσι. Πιστεύουσιν ὅτι τὰ 
Μυστήρια τῆς Ἑλλαδικῆς Ἐκκλησίας εἶνε ἔγκυρα, ἀλλὰ διακηρύττου- 
σιν, ἕνεκεν .. ἀντιδράσεως, ὅτι είνε ἄκυρα καὶ ἐπιβάλλουσι τὴν ἀναμύρω- 
σιν' ἐπειδὴ ὅμως πιστεύουσιν ὅτι εἶνε ἔγκυρα, δὲν ἐκτελοῦσι τὴν ἀναμύ- 
ρωσιν]... ᾿Αναμφιβόλως ἀπὸ τοῦ 1924 ἕως σήμερον οἱ ἀγαπητοὶ Πα- 
λαιοημερολογῖται οὐδέποτε ἠξιώθησαν τόσον λαμπροῦ συνηγόρου!... 
Εἶμαι βέβαιος ὅτι πολλοὶ ἐξ αὐτῶν ἰδόντες τὰς θέσεις σου, θὰ εἶπον: «Ὁ 
δικηγόρος µας κυριολεκτικῶς μᾶς ἐχαντάκωσεν»!. ο 

Εἶνε ὅμως ἀληθὴς ὁ ἰσχυρισμός σου ὅτι «οὐδέποτε εὗρεν ἐν τῇ 
πράξει ἐφαρμογήν» ἡ ἀναμύρῶσις; ᾽Ανάγνωθι τὸν «Ὀρθόδοξον Παρα- 
τηρητήν» (φυλλάδιον τῶν Παλαιοημερολογιτῶν) τοῦ Ὀκτωβρίου 1969 
καὶ ἐκεῖ θὰ ἴδῃς: «Ὅσον ἀφορᾷ ὡς πρὸς τὴν ἀναμύρῶσιν, ΤΕΛΟΥ- 
ΜΕΝ ΤΑΥΤΗΝ, συμφώνως πρὸς τὸν Α΄ Κανόνα τοῦ Μεγάλου Βασι- 
λείου». ᾿Ακούεις, ἀγαπητέ; Λοιπὸν μὴ γράφε ὅτι «ΟΥΔΕΠΟΤΕ ἐφηρ- 
µόσθη ἐν τῇ πράξευ», διότι διαψεύδουσί σε ἀνοικτιρμόνως οἱ ὑπὸ σοῦ 
ὑπερασπιζόμενοι. 

12. Λέγεις ρητῶς ὅτι «ΔΕΝ ΣΥΜΦΩΝΕΙΣ μὲ τό πιστεύῶ» τῆς ἄνω- 
τέρω μνηµονευθείσης Ἐγκυκλίου, τῆς θεωρούσης ἄκυρα τὰ μυστήρια 
τῶν Νεοημερολογιτῶν. Ἑπομένως κατὰ σὲ εἶνε (ἢ ἦσαν µέχρι πρό τι- 
νος) ἔγκυρα. Ἐπισημαίνω ἁπλῶς τοῦτο δι’ εὐνοήτους λόγους. Δὲν 
ἀπαιτοῦνται σχόλια. 

13. Ὁμιλεῖς περὶ «ἀναχειροτονιῶν» Κληρικῶν τῶν Παλαιοημµερολο- 
γιτῶν ὑπὸ τῆς Ἐκκλησίας τῆς Ἑλλάδος. ᾽Αλλ’ ἂν ἀνοίξῃς, ἀγαπητέ, 
οἱονδήποτε σύγγραμμα Ὀρθοδόξου Δογματικῆς ἢ Κανονικοῦ Δικαίου 
θὰ ἴδῃς ὅτικατ᾽ ἀρχὴν ἡ Ἐκκλησία δὲν ἀναγνωρίζει ὡς ἔγκυρον πᾶν 
ὅ,τι τελεῖται ἐκτὸς αὐτῆς, ἐν ταῖς αἱρέσεσι δηλονότι,͵ τὰ σχίσµατα καὶ 
ταῖς παρασυναγωγαῖς. “Οθεν δύναται, ἐν περιπτώσει ἐπιστροφῆς προσ- 
ώπων τινῶν εἰς τοὺς κόλπους αὐτῆς, ἤ, οἰκονομίαν ἐφαρμόζουσα, νὰ 
ἀναγνωρίσῃ τὸ ἐκτὸς αὐτῆς τελεσθὲν (π.χ. χειροτονίαν), παρέχουσα οὔ- 
τως εἰς αὐτὸ τὸ ἐλλεῖπον κῦρος, ἤ, ἐφαρμόζουσα ἀκρίβειαν, νὰ ἀγνοήσῃ 
τὸ τελεσθὲν καὶ νὰ διατάξῃ τὴν ἐπανάληψιν αὐτοῦ. Ἐνθυμεῖσαι τὸ 
Βουλγαρικὸν Σχίσμα; Τὸ Οἰκουμενικὸν Πατριαρχεῖον, συναινουσῶν καὶ 

τῶν ἄλλων Ἐκκλησιῶν, ἀπεκήρυξε τὴν Ἐκκλησίαν Βουλγαρίας πρὸ 
ἑκατονταετίας καὶ καθῄρεσε τοὺς Ἐπισκόπους αὐτῆς. Μετὰ πάροδον 
ἑβδομήκοντα ἐτῶν ἤρθη τὸ Σχίσμα καὶ ἡ Οἰκουμενικὴ Ἐκκλησία, οἰκο- 
νοµίᾳ χρωµένη, ἀνεγνώρισε καὶ ἀπεδέχθη ὅσα εἶχον τελεσθῆ κατὰ τὴν 
περίοδον τοῦ Σχίσµατος. Αὐτὸ ἀράγε σηµαίνει ὅτι ἐν ὅσῳ διήρκει τὸ 
Σχίσμα τὰ ἐν αὐτῷ γινόμενα ἦσαν «ἐν τάξει»; Ἡ Ἐκκλησία πολλάκις 
ἐδέχθη ὡς Κληρικούς, ἄνευ ἐπαναλήψεως τῆς χειροτονίας, καὶ πρόσω- 
πα παρ’ αἱρετικῶν χειροτονηθέντα. «Καὶ αἱρετικῶν γὰρ χειροτονίαι τοῖς 
Ὀρθοδόξοις δεκταί εἰσι, κατὰ τὴν τῶν Πατέρων παράδοσιν, ὀρθοδόξων 
ἢ ὄντων ἢ γινοµένων τῶν ὑπ) αὐτῶν χειροτονουμένων» (Δημ. Χωματη- 
γνός. Βλ. Ράλλη - Ποτλῆ «Σύνταγμα θείων καὶ ἱερῶν Κανόνων» τόμ. Ε’, 
σελ. 433-434). Αὐτὸ σηµαίνει ὅτι παρὰ τοῖς αἱρετικοῖς ὑπάρχει ἐνεργὸς 
ἡ Χάρις τῆς Ἱερωσύνης; Ὡς ὀρθῶς γράφει ἐν σελ. 76 τῆς «Οἰκονομίας» 
αὐτοῦ ὁ καθηγητὴς ᾽Αμ. ᾽Αλιβιζᾶτος, «ἡ Ἐκκλησία βεβαίως δύναται, ἂν 
θέλῃ, νὰ ἀρνηθῇ νὰ ἀναγνωρίσῃ ὡς ἔγκυρα τὰ Μυστήρια ἄλλης Ἐκκλη- 
σίας (ἰδίᾳ τὸ τῆς ἱερωσύνης) ἢ τὰ κακῶς καὶ ἀντικανονικῶς ἐν αὐτῇ τῇ 
ἰδίᾳ τελεσθέντα, ἐφ᾽ ὅσον αἱ κατὰ τὸ δοκοῦν αὐτῇ ἐκκλησιαστικαὶ 
ἀνάγκαι δὲν ἐπιβάλλουν εἰς αὐτὴν τοῦτο». Εἰς τὴν κρίσιν λοιπὸν τῆς 
Ἐκκλησίας κεῖται ἑκάστοτε τόσον ἡ ἀποδοχὴ τῶν ἐκτὸς αὐτῆς, ἢ ἐν-. 
τὸς αὐτῆς ἀλλὰ παρὰ τοὺς θεσμοὺς αὐτῆς, τελεσθέντων, ὅσον καὶ ἡ 
ἀπόρριψις αὐτῶν. Τὸ πρῶτον γίνεται ἐν ὀνόματι τῆς οἰκονομίας" τὸ δεύ- 
τερον γίνεται ἐν ὀνόματι τῆς ἀκριβείας. "Ας ἀκούσωσι ταῦτα καὶ οἱ συν- 
άδελφοί σου «Ζηλωταὶ 'Αγιορεῖται Πατέρες», οἵτινες ἐν σελ. 11 τοῦ 
μνημµονευθέντος φυλλαδίου αὐτῶν διερωτῶνται, διατὶ ἡ Ἑλλαδικὴ Ἐκ- 
κλησία ἐδέχθη ἄνευ χειροτονίας Κληρικοὺς ἐκ Παλαιοημερολογιτῶν 
προερχοµένους, ἐφ᾽ ὅσον εἶχε αμ παλαιότερον τοὺς χειροτονή- 
σαντας αὐτοὺς) Αρχιερεῖς. 

14. Γράφεις ὅτι εἶμαι «διαλλακτικὸς ἀντίπαλος, μὲ βέβαιον τὸ 
ἑπόμενον βῆμα τῆς συναλλαγῆς (Σημ.: αἱ ὑπογραμμίσεις ὑμέτεραι) 
τῶν τιµίων ἔναντι ἁβροφροσυνῶν τινῶν παρὰ τῶν μεγάλων τῆς σήµε- 
ρον». 

Δὲν ἐγνώριζον ὅτι μετὰ τὴν µοναχικήν σο:, κουρὰν ἐκτήσω καὶ προ- 
φητικὸν (ἢ τοὐλάχιστον προορατικόν) χάρισμα. "Αλλως, πῶς θὰ 
ἐθεώρεις ὡς ΒΕΒΑΙΟΝ τὸ ἑπόμενον βῆμά µου; 


᾿Αγαπητὲ Θεοδώρητε' 

ὡς πρεσβύτερος σου τὴν ἡλικίαν καὶ ὡς Ἱερεὺς (ἀναξιώτατος μέν, 
ἀλλ) Ἱερεὺς) τοῦ Κυρίου, παρέχω σοι µίαν συµβουλήν: Πρόσεχε 
σεαυτῷ ! Ἐὰν ἐγὼ καὶ οἱοιδήποτε ἄλλοι θὰ ἀποβῶμεν αὗὔριον δράσται 
«συναλλαγῆς τῶν τιµίων» ἢ μάρτυρες τῆς Πίστεως, εἶνέ τι ὅπερ 
μόνος ὁ τὰ πάντα εἰδὼς Κύριος γινώσκει. Δὲν ἀγανακτῶ διὰ τὰς ὕβρεις 
σου ταύτας, Τρέµω µόνον διὰ τὴν διακρίνουσάν σε αὐτοπεποίθησιν. 
«Μὴ ὑψηλοφρόνει, ἀλλὰ φοβοῦ». Φοβοῦ μὴ ταπεινωθῇ ἡ ἔπαρσίς σου 

ὡς ἡ τοῦ Πέτρου. ”Αφες τὰς προφητείας περὶ ΒΕΒΑΙΩΝ βημάτων τοῦ 
α’ ἢ τοῦ β΄ πρὸς τὴν προδοσίαν καὶ κτῆσαι ταπεινὸν φρόνημα. 
Ἐγώ, ἄν µε ἐγκαταλίπῃ ἡ Χάρις τοῦ Κυρίου διὰ τὰς ἁμαρτίας µου, ἐνδέ- 
χεται νὰ αὐτομολήσω οὐχὶ πρὸς Παπισμόν, ἀλλὰ καὶ πρὸς τὴν εἰδωλο- 
λατρίαν ἀκόμη. Ἐνθυμοῦμαι τὸ παράδειγµα τοῦ ἑνὸς τῶν 40 Μαρτύρων 
καὶ φρίσσω.᾽Αλλὰ σὲὸ τίς ἠσφάλισε; Θεοδώρητε, ἄφες τὰς προ- 
φητείας περὶ τοῦ μέλλοντος τῶν ἄλλων καἱπρόσεχε σεαυτῷ! 

15. Τῆς στάσεως τοῦ κορυφαίου Ὀρθοδόξου Θεολόγου καὶ συγχρό- 
νου ὁμολογητοῦ (καὶ οὐχὶ ἁπλῶς «λογίου καὶ εὐσεβοῦς ὡς ἡ σὴ µεγα- 
λόνοια χαρακτηρίζει αὐτόν) π. Ἰουστίνου Πόποβιτς ἐμνημόνευσα, θέ- 
λων ἁπλῶς νὰ παράσχω παράδειγμαπερισκέψεως. Σὺ ἀντιμετωπί- 
ζεις τὸ παράδειγµα αὐτὸ διὰ τοῦ ἑξῆς χωρίου: «Πᾶς ὁ λέγων παρὰ τὰ 
διατεταγμένα, κἂν νηστεύῃ, κἂν παρθενεύῃ, κἂν προφητεύῃ, κἂν σημεῖα 
ποιῃ,.λύκος (...)σοι φαινέσθω, ἐν προβάτου δορᾷ φθορὰν προβάτων 
κατεργαζόµενος»! Αὐτοῦ τοῦ χωρίου ἡ χρῆσις προκειµένου περὶ ἄλλων 
θὰ ἦτο ἴσως πρόσφορος’ ἀλλὰ προκειµένου περὶ τοῦ Ἰουστίνου Πόπο- 
βιτς, αἴ, «πάει πολύ», ἀγαπητὲπ. Θ.! Λύκος λοιπὸν ὁ Ἰουστῖνος Πό- 
ποβιτς, κατεργαζόµενος φθορὰν προβάτων; Ὁ θεὸς:ᾶς σε 
συγκρατήσῃ, διότι εἶνε ἄδηλον ποῦ θὰ φθάσῃς ἀκόμη... 

Καλὸν εἶνε πάντως νὰ γνωρίζῃς ὅτι εἰς τοὺς Πατέρας δὲν ἀπαντᾷ µό- 
νον τὸ ἀνωτέρω χωρίον καί τινα παρόμοια (περὶ ἀπομακρύνσεως ἀπὸ 
Ποιµένων νοθευόντων τὴν Πίστιν), ἀλλὰ καί τινα ἄλλα, ὡς π.χ. τὸ 
παρὸν τοῦ Μεγάλου ᾿Αθανασίου: «Ἐὰν οὖν τινα ἴδῃς, ἀδελφέ, ὅτι ἔχει 
σχῆμα σεµνοπρεπές, μὴ πρόσχῃς ὅτι ἐνδέδυται κώδιον προβάτου, ὅτι 
ὄνομα ἔχει πρεσβυτέρου ἢ ἐπισκόπου ἢ διακόνου ἢ ἀσκητοῦ, ἀλλὰ τὰς 
πράξεις αὐτοῦ περιέργασαι’ εἰ ἐστι σώφρων, εἰ ἐστι φιλόξε- 
νος, ἢ ἐλεήμων, ἢ ἀγαπητικὸς ἢ ἐν προσευχαῖς καρτερικὸς ἢ ὑπομονητι- 
κός. Εἰ ἔχει κοιλίαν Θεὸν καὶ τὸν φάρυγγα ὥδην, νοσῶν χρήµάτα 
καὶ καπηλεύων τὴν θεοσέβειαν, ΑΦΕΣ ΑΥΤΟΝ. Οὐ γάρ 
ἐστι ποιμὴν ἐπιστημονικός, ἀλλὰ λύκος ἁρπακτικός...» (Β.Ε.Π.Ε.Σ. τόμ. 
33, σελ. 191). Τὰ σχόλια ἀφίενται εἰς σέ, ἀγαπητὲ π. Θεοδώρητε. «Τῶν 
γὰρ φρονίµων ὀλίγα»... Ὑπενθυμίζω σοι καὶ τὴν γνώμην τοῦ ἁγίου Θεο- 
δώρου τοῦ Στονδίτου, καθ’ ἣν ὁ ἔχων λοξὰἁ ἔργα δὲν εἶνε δυνατὸν νὰ 
ἔχῃ ὀρθὴν Πίστιν. «Πῶς δὲ καὶ οἷόν τε ὀρθοδοξεῖν τὸν 
λοξοεργοῦντα, τοῦ θείου Ἰακώβου ἐνισταμένου, ἐκ τῶν ἔργων δεί- 
κνυσθαι τὴν πίστιν’ καὶ τοὺς περὶ τὸ ἓν σφαλλοµένους, μηδὲ τὸ θάτερον 
ἔχειν» (Ἐπιστολὴ «Στεφάνῳ ἀσηκρῆτιςο». Ε.Π. Μίρπε 99, 925). Πι- 
στεύω ὅτι αἱ διασαφήσεις περιττεύουσιν... 

16. Ὅσα δήποτε καὶ ἂν εἴπῃς δὲν θὰ δυνηθῇς νὰ ἀποδείξῃς ὅτι ὁ ΙΕ’ 
Κανὼν τῆς Πρωτοδευτέρας Συνόδου, εἶνε ὑποχρεωτικὸς καὶ οὐχὶ 
δυνητικός, ὅτι δηλαδἡ ἐπιβάλλει τὴν ὑποχρέωσιν τῆς παύσεως τοῦ 
μνημοσύνου πρὸ «Συνοδικῆς διαγνώµης» καὶ οὐχὶ ὅτι παρέχει ἁπλῶς 
τὴν τοιαύτην δυνατότητα. 

Ἐὰν ἦτο ὑποχρεωτικὸς θὰ εἶχεν ὡς τοιοῦτος ἑρμηνευθῆ ἐν τῇ πράξει 
τῆς Ἐκκλησίας καὶ θὰ εἴχομεν σωρείαν παραδειγµάτων τιμωρίας. 
Κληρικῶν, οἵτινες, χωρὶς νὰ ἀσπάζωνται τὰς γνώμας τοῦ εἰς αἴρεσιν πε- 
σόντος Ἐπισκόπου αὐτῶν, ἐμνημόνευον αὐτὸν µέχρι Συνοδικῆς καταδί- 
κης αὐτοῦ. Τοιοῦτον ὅμως παράδειγµα δὲν ὑπάρχει. Ὡς ἔγραψα καὶ 
ἐν τῇ προτέρᾳ ἐπιστολῇ µου, «ἐνῷ ἐν τῇ μακρᾷ ἱστορίᾳ τῆς Ἐκκλησίας 
καθῃρέθησαν ἀναρίθμητοι Ἐπίσκοποι ἐπὶ αἱρέσει, οὐδέποτε ἐτι- 
µωρήθη Κληρικός τις ἢ καὶ ἁπλῶς ἐπετιμήθη διὰ τὸν 
λόγον ὅτι δὲν ἔσπευσε νὰ ἀποσχισθῇ πάραυτα ἀπὸ 
τοῦ αἱρετικοῦ Επισκόπου, ἀλλ) ἀνέμεινε τὴν ὑπὸ Συν- 
όδου καταδίκην αὐτοῦ». 


Χαρακτηριστικὸν ἀκόμη εἶνε καὶ τοῦτο: Τίς ἡ ἀρχἡ τοῦ Κανόνος; 
Ποῖον τὸ σημεῖον ἐκκινήσεως αὐτοῦ; Ποῖος ὁ σκοπὸς αὐτοῦ; Ἡ 
ἀπαγόρευσις τῶν σχισµάτων καὶ ἡ τιμωρία τῶν ἀποσχιζομένων! 
Δηλαδὴ ὁ Κανὼν δὲν ἐγένετο ἐπὶ τῷ σκοπῷ νὰ προτρέψῃ εἰς ἀπο- 
σχίσεις ἀπὸ αἱρετικῶν Ἐπισκόπων ἢ καὶ ἁπλῶς νὰ ἐπιτρέψῃ ταύ- 
τας, ἀλλ ἐπὶ τῷ σκοπῷ νὰ ἀπαγορεύσῃ γενικῶς τὰ 
σχίσµατα.Μἡ θέλων ὅμως (καὶ πάνυ δικαίῶς[) νὰ ἐξισώσῃ τὰ διὰ τὴν 
Πίστιν γινόμενα σχίσµατα πρὸς τὰ τόσα καὶ τόσα ἄλλα, θεσπίζει καὶ 
μίαν ἐξαίρεσιν;: Τὰ ἕνεκα τῆς Πίστεως σχίσµατα! Καὶ ἐνῷ πλήττει 
βαρέως τοὺς δι’ οἱἰανδήποτε ἄλλην ἀφορμὴν ἁἀποκοπτομένους ἐκ τοῦ 
ἑαυτῶν Ἐπισκόπου, οὐδαμῶς τιμωρεῖ τοὺς διὰ λόγους Πίστεως άποκο- 
πτοµένους, ἀλλ) ἀντιθέτως ἐπαινεῖ αὐτούς, χωρὶς ὅμως καὶ νὰ ποπασι- 
κάζῃ τοὺς ἀναμένοντας «Συνοδικὴν διάγνωσιν». 

Αν, ἀγαπητέ, ἡ Ἐκκλησία ἐθεώρει ὀφειλὴν τοῦ Κληρικοῦ τὴν 
ἅμεσον ἀπόσχισιν αὐτοῦ ἀπὸ Ἐπισκόπου πεσόντος εἰς αἴρεσιν, θὰ 
εἶχε θεσπίσει εἰδικοὺς Κανόνας ἐπὶ τοῦ θεμελιώδους αὐτοῦ ζητήμα- 
τος καὶ µάλιστα αὐστηροτάτους. Δὲν θὰ ἠρκεῖτο νὰ ὁμιλήσῃ περὶ τοῦ 
ζητήματος αὐτοῦ οἱονεὶ ἐν παρενθέσει, δηλαδὴ δὲν θὰ ἡρκεῖτο 
νὰ παρεμβάλῃ ἁπλῶς µίαν ἐξαίρεσιν εἰς Κανόνας θεσπισθέντας 
πρὸς ἀποθάρρυνσιν ἀκριβῶς καὶ τιμῶρίαν τῶν σχισµάτων. Οἱ δὲ κανό- 
νες ΠΠ’, ΙΔ’, καὶ ΙΕ΄ της Πρωτοδευτέρας Συνόδου δὲν ἐθεσπίσθησαν 
εἰμὴ πρὸς ἀποθάρρυνσιν καὶ τιμωρίαν τῶν σχισµάτων. 

Πειρᾶσαι νὰ ὑποστηρίξῃς τὴν θέσιν σου, φέρων τὸ ἑξῆς ἐπιχείρημα: 
«Ακούομεν τὸ ἀψευδὲς στόµα τοῦ Κυρίου ἡμῶν Ἰησοῦ Χριστοῦ νὰ ἐκ- 
φωνῇ τὸ «Μακάριοι οἱ εἰρηνοποιοί, ὅτι υἱοὶ Θεοῦ κληθήσονταυ. Ἐδῶ 
ἀποσιωπῶνται οἱ ταραχοποιοί, ἀλλ᾽ οὐδεὶς ἔχων σώας τὰς φρένας θὰ 
φθάσῃ ποτὲ εἰς τοιαύτην παραπληξίαν ὥστε νὰ ὑπολάβῃ ὅτι καὶ οἱ ταρα- 
χοποιοὶ ἂν δὲν εἶνε µακάριοι, δὲν εἶνε ὅμως καὶ ἄθλιου». 

Ἑπομένως κατὰ σὲ τὸ συμπέρασμα εἶνε τοῦτο: ᾽Αφοῦ ὁ Κανὼν 
ἐπαινῇ τοὺς πρὸ «Συνοδικῆς διαγνώµης)» ἀποσχιζομένους, ἄρα κα- 
ταδικάζει τοὺς ἀναμένοντας Συνοδικὴν καταδίκην. 

᾽Αμίμητος εἶσαι εἰς τὰ ἐξ ἀντιδιαστολῆς συμπεράσματα, ἀγα- 
πητὲ π. Θεοδώρητε! 

ἼΑκουσον λοιπὸν καί τινα ἄλλα παν ό μοια πρὸς τὸ ἀνωτέρω: Ὁ 
Κύριος εἶπε «Μ ακάριοι οἱ μὴ ἰδόντες καὶ πιστεύσαντες». Αὐτὸ βε- 
βαίως σηµαίνει (κατὰ τὴν σὴν λογικὴν πάντοτε;) «Αθλιοι οἱ ἰδόντες 
καὶ πιστεύσαντες! ”Αθλιοι λοιπὸν καὶ οἱ ᾽Απόστολοι τοῦ Κυρίου... 
«Μακαρία ἡ κοιλία ἡ βαστάσασω τὸν Κύριον, λέγει τὸ Εὐαγγέλιον. 

Αρα ἀθλία πᾶσα κοιλία μὴ βαστάσασα Αὐτόν].. «Μακάριοι οἱ 
ὀφθαλμοὶ καὶ τὰ ὦτα» τῶν Αποστόλων, διότι εἶδον καὶ ἤκουσαν τὰ τοῦ 
Κυρίου (Ματθ. ιγ΄ 16). ἼΑρα ἄθλιοι οἱ ὀφθαλμοὶ καὶ ἄθλια τὰ 
ὧτα τῶν προφητῶν καὶ δικαίων, οἵτινες δὲν εἶδον καὶ δὲν ἤκουσαν!... 
«Μακαρία ἡ παρθενία», λέγουσιν οἱ Πατέρες. ἼΑρα ἄθλιος ὁ γά- 
μος!... Ὀρθὰ δὲν εἶνε αὐτὰ τὰ συμπεράσματα, ἀγαπητὲ π. Θ.; Κατ’ ἀκρι- 
βεσιάτην ἐφαρμογὴν τῆς λογικῆς σου ἐγένοντο]!... 

17. Ἐγὼ τοὐλάχιστον ἄλλως ἐκλαμβάνω τὴν ἀποκήρυξιν καὶ ἄλ- 
λως τὴν παῦσιν τοῦ μνημοσύνου. Δὲν γνωρίζω ἂν ἀσάφειά τις ἐμοῦ 
περὶ τὴν ἔκφρασιν συνετέλεσεν εἰς τὸ νὰ μὴ ἀντιληφθῇς καλῶς τὸ νόη- 
μα τῶν θέσεών µου. Ἐπανέρχομαιλοιπὸν διασαφῶν ὅσα ἔγραψα: 

Κληρικός τις δύναται νὰ διακόψῃ τὸ μνημόσυνον τοῦ «γυμνῇ τῇ 
κεφαλῇ» διδάσκοντος γνωστὴν καὶ καταδεδικασµένην αἴρεσιν Ἐπισκό- 
που καὶ πρὸ τῆς ὑπὸ Συνόδου καταδίκης αὐτοῦ. Τοῦτο ὅμως εἶνε τὸ 
ἔσχατον ὅριον εἰς ὃ δύναται νὰ φθάσῃ. Δὲν ἐπιτρέπεται νὰ προχαο- 
ρήσῃ περαιτέρω, ἤτοινὰ ἀποκηρύξῃ αὐτὸς (ὑποκαθιστῶν τὴν Σύνο- 
δον) τὸν ἐν λόγῳ Ἐπίσκοπον, διακηρύσσων ὅτι εἶνε αὐτομάτως κα- 
θῃρηµένος καὶ ἐκτὸς τῆς Ἐκκλησίας, στερεῖται τῆς χάριτος, τελεῖ ἄκυ- 
ρα Μυστήρια κ.τ.τ... Οὔτε, πολλῷ μᾶλλον, ἐπιτρέπεται νὰ προσκολ- 
ληθῇ ὁ Κληρικὸς οὗτος εἰς τὸν πρῶτον τυχόντα Ἐπίσκοπον. Ὁ παύων 
τὸ μνηµόσυνον τοῦ οἰκείου Ἐπισκόπου Κληρικὸς ἀρκεῖται εἰς τοῦτο, 
ἀποφεύγει νὰ μνημονεύσῃ ἑτέρου καὶ ἀναμένει ἐν ἠρεμίᾳ 
συνειδήσεως τὴν κρίσιν Συνόδου. 

Αν δὸ ἕτερος Κληρικὸς δὲν θέλῃ νὰ παύσῃ τὸ µνηµόσυνον, ἀλλά, 
χωρὶς να ἀποδέχηται τὰ αἱρετικὰ διδάγµατα τοῦ Ἐπισκόπου, ἀναμένῃ 
τὴν ὑπὸ Συνόδου καταδίκην αὐτοῦ, οὐδαμῶς κατακρίνεται. Οἱ ἱεροὶ Κα- 
νόνες καὶ ἡ πρᾶξις τῆς Ἐκκλησίας πλήττουσιν ἐκείνους µόνον τοὺς 
Κληρικοὺς οἵτινες θὰ μνημονεύσωσιν Ἐπισκόπου μετὰ τὴν ὑπὸ τῆς 
Ἐκκλησίας καταδίκην αὐτοῦ εἴτε ἐπὶ αἱρέσει εἴτε ἐπὶ οἱωδήποτε ἅλλῳ 
πταίσµατι, 

18. Τὰ ὅσα γράφεις περὶ «τῆς Ἐκκλησίας τῶν Γ.Ο.Χ» υἱοθετῶν τὰς 
θέσεις «εὐλαβοῦς | ἱερέως τῆς Ρωσικῆς διασπορᾶς», εἶνε ἀκατανόητα. 
Ὑποστηρίζεις ὅτι «ἐὰν οἱ Γ.Ο.Χ. τῆς Ἑλλάδος ἐχώριίσαν τὰς εὐθύνας 
των ἀπὸ τὴν ὑμετέραν ΚΑΚΟΔΟΞΟΝ Ἐκκλησίαν, τοῦτο ἐγένετο δι’ 
οὐδὲν ἄλλο εἰμὴ διὰ ΚΑΚΟΔΟΞΙΑΝ) (ἡμέτερα τὰ κεφαλαῖα) καὶ διότι 
ἐτέθη «ΕΝ ΚΙΝΔΥΝΦΩ ἡ σωτηρία καὶ ὁ ἁγιασμὸς τοῦ ποιμνίου» λόγῳ 

τῆς ἡμερολογιακῆς μεταβολῆς. ᾽Αλλὰ σύ, φίλτατε, πρὸ ὀλίγου διεσάλ- 
πιζες ὅτι «δὲν συμφωνεῖς μὲ τὸ πιστεύω» τῆς γνωστῆς Ἐγκυκλίου 
τῶν Παλαιοημερολογιτῶν, δι’ ἧς ἐκηρύχθησαν ἄκυρα τὰ Μυστήρια τῆς 
Ἑλλαδικῆς Ἐκκλησίας. "Αρα θεωρεῖς ἔγκυρα τὰ Μυστήρια ταύτης καὶ 
οὐδαμῶς κινδυνεύουσαν τὴν σωτηρίαν τοῦ ποιμνίου. (Αναφέρομαι εἰς 
τὴν παλαιοτέραν περίοδον, πρὶν ἢ προκύψῃ θέµα Πατριάρχου.) Δι’ αὐτὸ 
ἄλλωστε καὶ ἀπετέλεις µέχρι πρό τινος µέλος τοῦ πληρώματος τῆς Ἑλ- 
λαδικῆς Ἐκκλησίας. Πῶς λοιπὸν λέγεις νῦν ὅτι ἡ μεταβολὴ τοῦ ἧμερο- 
λογίου συνιστᾷ ΚΑΚΟΔΟΞΙΑΝ; Πῶς ἀποδέχεσαι ὅτι διὰ τῆς µεταβο- 
λῆς ἑτέθη «ἐν κινδύνφῳ ἡ σωτηρία καὶ ὁ ἁγιασμὸς τοῦ 
ποιμνίου»; ! Δὲν κινεῖσαι οὕτως ἐντὸς κύκλου ἀντινομιῶν καὶ ἀντι- 
φάσεων; ι 

19. Τὰ ὅσα ἀντιγράφεις παρὰ τοῦ ἁγίου Θεοδώρου τοῦ Στουδίτου, ἀν- 
τιμετωπίζων τὴν φράσιν µου: ὁ ἅγιος Κύριλλος «ᾠκονόμει μὴ ἀποσχί- 
ζεσθαι τῶν τῆς ἑφας, ἐν διπτύχοις ἀναφερόντων τὸν Θεόδωρον Μοψου- 
εστίας αἱρετικὸν ὄντα», συνηγοροῦσιν ἐκθύμῶς ὑπὲρ τῶν ἐμῶν καὶ 
οὐχὶ ὑπὲρ τῶν σῶν θέσεων, ἀγαπητὲ π. Θ.. Καταχώρίζω τὸ κείµενον 
τοῦ ἁγίου Πατρός: 

«Τῶν οἰκονομιῶν αἱ μὲν πρὸς καιρὸν γεγόνασι παρὰ τῶν Πατέρων, αἱ 
δὲ τὸ διηνεκὲς ἔχουσιν. Οἷον διηνεκὲς µέν, ὡς ἀντὶ τῶν ὑποστάσεων πα- 
ραχωρεῖσθαι τὰ πρόσωπα πρὸς τὸ τοῦ ἁγίου ᾿Αθανασίου τοῖς Ἰταλοῖς. 
Πρὸς καιρὸν δὲ οἷον τὸ τοῦ ᾽Αποστόλου ἐπὶ τῆς περιτομῆς: τοῦ μεγάλου 
Βασιλείου ἐπὶ τοῦ Αγίου Πνεύματος: οἶδα καὶ τὸ νῦν τοῦ θείου Κυρίλ- 
λου. ὉΑ µέχρι τινὸς καιροῦ γινόμενα, οὐδὲν ἔχει τὸ µεμ- 
πτόν...». 

Ὡς βλέπεις, ἀγαπητὲ π. Θ., ὁ ἅγιος Θεόδωρος ἐκτινάσσει ἀνοικτιρ- 
µόνως τὰς προὴγηθείσας θέσεις σου: «Εἰς «δογματικὰ θέµατα δὲν 
ἔχομεν ὅρια ἀναμονῆς», «ἡ ᾿Εκκλησία µας οὐδέποτε 
ἐπέτρεψεν οἰκονομίαν εἰς τὴν περιοχὴν τοῦ δόγµατος 
καὶ τῆς εὐσεβείας» (βλ. παράγραφον 1 τῆς παρούσης). ᾽Αντιθέ- 
τῶς πρὸς σὲ ὁ ἅγιος Θεόδώρος διακηρύσσει ὅτι χω ρεἴ καὶ εἰς τὴν πε- 
ριοχὴν τοῦ δόγματος οἰκονομίά, ἄλλοτε καιρικὴ καὶ ἄλλοτε διηνεκής. 
Αὐτὴ εἶνε ἡ πραγµατικότης, ἀγαπητέ, καὶ μὴ ἀγωνίζου νὰ φανῇς πατερι- 
κώτερος τῶν Πατέρων. "Ἡ μήπως τὰ θέµατα «Ὑποστάσεις - Πρόσωπαω 
(τῆς Αγίας Τριάδος), περιτομή, Αγιον Πνεῦμα, εἰς ἃ ἀναφέρεται ὁ {ε- 
ρός Πατήρ, δὲν ἐμπίπτουσιν «εἰς τὴν περιοχὴν τοῦ δόγµατος καὶ τῆς εὖὐ- 
σεβείας»; Μήπως εἶνε θέµατα διοικήσεως ἢ ἐκκλησιαστικῆς εὐταξίας; 

20. Φθάνομεν ἤδη εἰς τὴν περίφηµον τρίτην Ἐπιστολὴν τοῦ ἁγίου 
Κυρίλλου πρὸς Νεστόριον, ἣν ἀπ᾿ ἀρχῆς τῆς ἐπιστολῆς σου ἐπισείεις 
συνεχῶς ὡς φάσμα τρόµου κατὰ τῶν ἀντιτιθεμένων σοι. Ἐπειδὴ ἡ Ἐπι- 
στολὴ ἐἶνε τῷ ὄντι θαυµασία, καταχωρίζω καὶ ἐνταῦθα τὰ κυριώτερα 
µέρη αὐτῆς: «... Καὶ εἰ μὲν σαυτὸν ἠδίκεις µόνον, τὰ τοιαῦτα φρονῶν 
καὶ διδάσκων, ἥττων ἂν ἦν ἡ φροντίς: ἐπειδὴ δὲ πᾶσαν ἑσκανδάλισας 

Ἐκκλησίαν καὶ ζύμην αἱρέσεως ἀήθους καὶ ξένης ἐμβέβληκας τοῖς 
λαοῖς, καὶ οὐχὶ τοῖς ἐκεῖσε µόνοις, ἀλλὰ γὰρ καὶ τοῖς ἁπανταχοῦ περιη- 
νέχθη τῶν σῶν ἐξηγήσεων τὰ βιβλία, ποῖος ἔτι ταῖς παρ᾽ ἡμῶν σιωπαῖς 
ἀρκέσει λόγος; ἢ πῶς οὐκ ἀνάγκη μεμνῆσθαι τοῦ Χριστοῦ λέγοντος, μὴ 
νοµίσητε ὅτι ἦλθον βαλεῖν ἐπὶ τὴν γῆν εἰρήνην, ἀλλὰ µάχαιραν" ἦλθον 
γὰρ διχάσαι ἄνθρωπον κατὰ τοῦ πατρὸς αὐτοῦ, καὶ θυγατέρα κατὰ τῆς 
μητρὸς αὐτῆς... 

Ἰδοὺ τοίνυν ἅμα τῇ ἁγίᾳ Συνόδῳ τῇ κατὰ τὴν μεγάλην Ῥώμην συνει- 
λεγµένῃ, προεδρεύοντος τοῦ ὁσιωτάτου καὶ θεοσεβεστάτου ἀδελφοῦ 
καὶ συλλειτουργοῦ ἡμῶν Καιλεστίνου τοῦ ἐπισκόπου, καὶ τρίτῳ σοι 
τούτῳ διαμαρτυρόµεθα γράµµατι, συμβουλεύοντες ἀποσχέσθαι μὲν τῶν 
οὕτω σκαιῶν καὶ διεστραμµένων δογμάτων, ἃ καὶ φρονεῖς καὶ διδά- 
σκεις, ἀνθελέσθαι δὲ τὴν ὀρθὴν πίστιν, τὴν ταῖς Ἐκκλησίαις παραδοθεῖ- 
σαν ἐξ ἀρχῆς διὰ τῶν ἁγίων ᾽Αποστόλων καὶ Εὐαγγελιστῶν, οἳ καὶ αὖ- 
τόπται καὶ ὑπηρέται τοῦ Λόγου γεγόνασιν. 

Καὶ εἰ μὴ τοῦτο δράσειεν ἡ σὴ εὐλάβεια, κατὰ τὴν ὁρισθεῖσαν προθε- 
σµίαν ἐν τοῖς γράµµασι τοῦ μνημονευθέντος ὁσιωτάτου καὶ θεοσεβε- 
στάτου ἀδελφοῦ καὶ συλλειτουργοῦ ἡμῶν τοῦ τῆς Ρωμαίων Ἐκκλησίας 
ἐπισκόπου Καιλεστίνου, γίνῶσκε σαυτὸν οὐδένα κλῆρον ἔχοντα μεθ᾽ 
ἡμῶν, οὐδὲ τόπον ἢ λόγον ἐν τοῖς ἱερεῦσι τοῦ Θεοῦ καὶ ἐπισκόποις. 

Οὐδὲ γὰρ ἐνδέχεται περιϊδεῖν ἡμᾶς Ἐκκλησίας οὕτω τεθορυβηµένας 
καὶ σκανδαλισθέντας λαοὺς καὶ πίστιν ὀρθὴν ἀθετουμένην, καὶ διασπώ- 
µενα παρὰ σοῦ τὰ ποίµνια, τοῦ σῴζειν ὀφείλοντος, εἴπερ ἦσθα καθ᾽ 
ἡμᾶς ὀρθῆς δόξης ἑραστής, τὴν τῶν ἁγίων πατέρων ἰχνηλατῶν εὐσέ- 
βειαν' ἅπασι δὲ τοῖς παρὰ τῆς σῆς εὐλαβείας κεχωρισµένοις διὰ τὴν πί- 
στιν͵ ἢ καθαιρεθεῖσι λαϊκοῖς τε καὶ κληρικοῖς, κοινωνικοὶ πάντες ἐσμέν' 
οὐ γὰρ ἔστι δίκαιον τοὺς ὀρθὰ φρονεῖν ἐγνωκότας σαῖς ἀδικεῖσθαι 
ψήφοις, ὅτι σοὶ καλῶς ποιοῦντες ἀντειρήκασι». 

”Ακουσον λοιπὸν τὰς ἐπ᾽ αὐτῆς παρατηρήσεις µου: 

α) Ὁ ἅγιος Κύριλλος ἦτο Πατριάρχης, δηλ. ἁρμοδία ἐκκλησια- 
στικἡ ᾽Αρχή. Ἐξ ὀνόματος λοιπὸν καὶ ἑαυτοῦ καὶ τῆς Συνόδου τῆς 
Ἐκκλησίας ᾽Αλεξανδρείας (βλ. τὴν κεφαλίδα τῆς Ἐπιστολῆς) καὶ τοῦ 
Πρωτοθρόνου (τότε) Ἐπισκόπου Ρώμης καὶ τῆς ἐν Ρώμῃ Συ- 

νόδου, καλεῖ εἰς ἐπιστροφὴν τὸν αἱρετικὸν Ἐπίσκοπον Κων/πόλεως 
Νεστόριον. Τί τούτου φυσικώτερον; Καλεῖ δὲ αὐτὸν εἰς ἐπιστροφὴν ἳ 
οὐχὶ παρακλητικῶς καὶ παραινετικῶς (τὸ τοιοῦτον δυνάµεθα καὶ ἡμεῖς 
νὰ πράξωµεν), ἀλλ’ ἐπιτακτικῶς καὶ ἀπειλητικῶς, «ὡς έξου- 
σίαν ἔχων». Τοῦτο ἀράγε παρέχει εἰς ἡμᾶς, τοὺς ἁπλοῦς Κληρικοὺς ἢ 
μοναχούς, τὸ δικαίωµα νὰ φερώμεθα παρομοίως πρὸς Πατριάρχας ἢ 
ἄλλους Ἐπισκόπους καὶ νὰ λέγωμεν «ἢ ἐπίστρεψον ἢ θὰ σὲ ἀποκηρύ- 
ξω»; 

β’) Εἶνε ἀνάγκη νὰ ἴδωμεν δι’ ὀλίγων καὶ τί εἶχε προηγηθῆ τῆςπα- 
ρούσης ἐπιστολῆς. : 


δές) 


Ἰδοῦ λοιπόν: "Αθλιός τις Ἐπίσκοπος ἐν Κων/πόλει, Δωρόθεος ὀνό- 
ματι, προὐτράπη παρὰ τοῦ Νεστορίου νὰ ἀναφωνήσῃ, κατὰ τὴν ὥραν 
τῆς θ. Λειτουργίας, τὸ «᾿Ανάθεμµα» κατὰ τῶν ὀνομαζόντων Θεοτό- 
κον τὴν Παρθένον Μαρίαν. Ὁ Νεστόριος, παρὼν καὶ καθεζόµενος ἐν 
τῷ θρόνῳ. οὐδὲν εἶπε κατὰ τοῦ ὁμόφρονος, ἀλλὰ συνέχισε μετ) αὐτοῦ 
τὴν θ. Λειτουργίαν. Βλ. ταῦτα ἐν ταῖς ἐπιστολαῖς τοῦ ἁγίου Κυρίλλου 
(Ε.Π. Μίρηε 77, στήλη 60, δΙ.) Καὶ ἐπιλέγει ὁ ἅγιος Κύριλλος: «Ἰδοὺ 
τοίνυν ἀνεθεματίσθημεν ἐπ᾽ αὐτοῦ (τοῦ Νεστορίου), ἵνα τέως μὴ λέγοιµι 
παρ᾽ αὐτοῦ. Οὐ γὰρ ἂν ἐκεῖνος (ὁ Δωρόθεος) ἐπ᾽ ἐκκλησίας ἐφθέγξατο 
τοιαῦτα παρὰ γνώµην αὐτοῦ. Τοιγαροῦν καὶ ἡμεῖς οἱ ζῶντες καὶ κατὰ 
πᾶσαν τὴν οἰκουμένην ἐπίσκοποι, καὶ οἱ πρὸς Θεὸν ἀποδημήσαντες πα- 
τέρες ἡμῶν ἀνεθεματίσθημεν. Τί οὖν ἐκώλυε καὶ ἡμᾶς ταῖς ἐκεί- 
νου φωναῖς γράψαι τἀναντία καὶ εἰπεῖν εἴ τις οὐ λέγει Θεοτόκον εἶναι 
τὴν Μαρίαν ἀνάθεμα; Αλλ᾽ οὐ πεποίηκα τοῦτο, δι’ αὐτὸν τέως, 
ἵνα μὴ λέγωσί τινες ὅτι ἀνεθεμάτισεν αὐτὸν ὁ ᾽Αλεξανδρείας Ἐπίσκο- 
πος, ἥτοι ἡ Σύνοδος ἡ Αἰγυπτιακή...» (Αὐτόθι, στήλη 60).Τί πράττει 
λοιπὸν ὁ θεῖος Πατήρ; Γράφει καὶ πρὸς τοὺς ἄλλους Πατριάρχας καὶ 
µάλιστα τὸν Ρώμης Καιλεστῖνον καὶ ζητεῖ πάντων τὴν ὁμοθυμίαν. Ἰδοὺ 
τὶ γράφει τῷ Ρώμης: «Ἐγὼ δὲ ὁμολογῶ, καίτοι βουληθεὶς Συνοδικῷ 
Γράµµατι φανερὸν αὐτῷ καταστῆσαι, ὅτι ταῦτα λέγοντι καὶ φρονοῦντι 
κοινωνεῖν οὐ δυνάµεθα τοῦτο μὲν οὐ πεποίηκα΄ λογισάµενος 
δέ, ὅτι χρὴ τοῖς ὀλισθήσασι χεῖρα διδόναι καὶ ὡς ἀδελφοὺς 
πεσόντας ἐγεῖραι, παρῄνεσα διὰ γραμμάτων ἀποσχέσθαι τῆς 
τοιαύτης κακοδοξίας. ᾽Αλλ’ ὠνήσαμεν οὐδέν.. Οὐ πρότερον δὲ 
τῆς πρὸς αὐτὸν κοινωνίας ἐκβάλλομεν ἑαυτοὺς μετὰ 
παρρΏησίας, πρὶν ἂν ταῦτα τῇ σῇ θεοσεβείᾳ ἀνακοινω- 
σώμεθα. Διὸ δὴ καταξίωσον τυπῶσαι τὸ δοκοῦν καὶ πότερόν ποτε 
χρὴ κοινωνεῖν αὐτῷ ἢλοιπὸν ἀπειπεῖν μετὰ παρρησίας ὅτι τοιαῦ- 
τα φρονοῦντι καὶ διδάσκοντι οὐδεὶς κοινωνεῖ. Τὸν δὲ ἐπὶ τούτοις σκο- 
πὸν τῆς σῆς θεοσεβείας χρὴ γενέσθαι διὰ γραμμάτων κατα- 
φανῆ καὶ τοῖς εὐσεβεστάτοις καὶ θεοφιλεστάτοις Ἐπισκόποις τοῖς 
κατὰ Μακεδονίαν καὶ ἅπασι τοῖς κατὰ τὴν ᾽Ανατολήν. Ἐπιθυμοῦσι γὰρ 
αὐτοῖς δώσοµεν ἀφορμὰς τοῦ πάντας μιᾷ ψυχῇ καὶ μιᾷ γνώµῃ στῆναι καὶ 
ἐπαγῶνίσασθαι τῇ ὀρθῇ πίστει πολεμουμένῃ» (Αὐτόθι, στήλη 81, 84, 
65). ᾽Ακούεις, ἀγαπητὲ π. Θεοδώρητε; Ὀλόκληροι Πατριάρχαι, ὁλό- 
Κληροι Σύνοδοι, πληθὺς Ἐπισκόπων ἐν Μακεδονίᾳ, καὶ ἐν τούτοις δὲν 
ἀπεφάσιζον νὰ ἐνεργήσωσι μόνοι! Ἐζήτουν καὶ τῶν ἄλλων τοπικῶν 
Ἐκκλησιῶν τὴν γνώμην! Καὶ ὑμεῖς.... Ὑμεῖς, ἁπλοῖ Ἱερεῖς ἢ Μοναχοί, 
.», ἀποκηρύσσετε ὁλόκληρον τοπικὴν Ἐκκλησίαν (τὴν Ἑλλαδικήν), διό- 
τι μετέβαλε τὸ ἡμερολόγιον ἢ διότι δὲν ἀπεκήρυξε τὸν Πατριάρχην... 
Συνεχίζω: Ὁ Ρώμης ἀπαντᾷ: Νὰ τεθῇ προθεσµία ὁὀλιγοήμερος εἰς τὸν 
Νεστόριον καὶ ἂν δὲν ἀποκηρύξῃ τὴν αἴρεσιν αὐτοῦ, νὰ ἀποκηρυχθῇ αὐ- 
τός.  Μετὰ πάντα ταῦτα στέλλει πλέον, ἐξ ὀνόματος πάντων, τὴν 

εἰρημένην τρίτην Ἐπιστολὴν ὁ ἅγιος Κύριλλος πρὸς τὸν αἱρεσιάρχην, 
ἀπειλῶν κατ’ αὐτοῦ τελείαν καταδίκην... Γενικῶς δὲ τὴν ὑπόθεσιν τοῦ 
Νεστορίου ἐχειρίσθη ὁ ἅγιος Κύριλλος μετὰ τοσαύτης συνέ- 
σεως καὶ ὑπομονῆς, ὥστε ἐν τέλει ἠναγκάσθη νὰ ἀπο- 
λογηθῇ (ἴσως καὶ τότε νὰ ἐμέμφοντο αὐτὸν οἱ πανταχοῦ καὶ πάντοτε 
παρόντες συνάδελφοί σου ὑπερζηλωταί,) διὰ τὴν ἐπιδειχθεῖσαν βραδύ- 
τητα τῆς ὁριστικῆς καταδίκης τοῦ Νεστορίου: «Αἰτιάσθω δὲ 
μηδεὶς τὴν µέλλησιν (δηλαδὴ τὴν καθυστέρησιν)», λέγει πρὸς 
τὸν Κλῆρον καὶ τὸν λαὸν τῆς Κων/πόλεως. «Οὐ γὰρ ἐνυστάξαμεν, 
».ἐμιμησάμεθα δὲ τοὺς ἰατρικὴν ἔχοντας ἐμπειρίαν, οἳ τὰ ἐν τοῖς σώµα- 
σι γινόμενα τῶν παθῶν, οὐκ εὐθὺς ταῖς διὰ σιδήρου καὶ πυρὸς ὑποφέ- 
ρουσιν ἀνάγκαις, ἀλλ᾽ ἠπίοις ἐν ἀρχαῖς φαρµάκοις καταµα- 
λάσσουσι, περιµένοντες τὸν ταῖς τομαῖς πρέποντα 
καιρόν» (Αὐτόθι, στήλη 124-125). Καὶ πάλιν ἐρωτῶ: ᾽Ακούεις, ἀγα- 
πητὲ π. Θ.; Τίς δὲ θὰ προσδιορίσῃ αὐθεντικῶς «τὸν ταῖς τομαῖς πρέπον- 
τα καιρόν»; Βεβαίως οὖτε σὺ οὔτε ἐγώ, ἀλλ᾽ ἡ ἀνὰ τὴν οἰκουμένην Ὀρ- 
θόδοξος τοῦ Χριστοῦ Ἐκκλησία, εἰ πιστεύομεν ὅτι ὑπάρχει αὗτη... 

Υ’ Θαυμάζειτις τὴν χριστιανικὴν εὐγένειαν τῆς ἐπιστολῆς. 
Ἐν αὐτῇ ὁμιλοῦσι δύο Πατριάρχαι καὶ δύο ὁλόκληροι Σύν- 
οδοι (διότι, ὡς εἴδομεν, ὁ ἅγιος Κύριλλος, «διαμαρτύρεται τρίτῳ 
τούτῳ γράμματυ», «ὁμοῦ τῇ ἁγίᾳ Συνόδῳ, ...προεδρεύοντος Καιλεστί- 
νου τοῦ Ἐπισκόπου)). Δὲν ὁμιλεῖ οὔτε Πρεσβύτερόςτις ὀνόματι Ἐπιφά- 
νιος, οὔτε Μοναχός τις ὀνόματι Θεοδώρητος. Καὶ ὅμως! Ἐπανειλημμέ- 
νως λέγει περὶ τοῦ αἱρεσιάρχου: «Η σὴ εὐλάβεια»! Καὶ ἐν ταῖς 
ἄλλαις δὲ ἐπιστολαῖς τοῦ ἁγίου Κυρίλλου ὁ αἱρετικὸς Νεστόριος 
προσφωνεῖται συνεχῶς διὰ τῶν φράσεων: «Ἡ σὴ εὐλάβεια» 
καὶ ἡ «σὴ θεοσέβεια»!!! Βεβαίως ταῦτα δὲν ἦσαν ἐκφραστικὰ 
πραγµατικότητος, ἀλλ᾽ ἁπλαῖ φράσεις εὐγενείας. "Ας συγκρίνῃ ὅμως 
πᾶς τις τὰ ἀνωτέρῶ κείµενα πρός τινα κείµενα συγχρόνων «ζηλωτῶν» 
τῆς Ὀρθοδοξίας, ὧν εἷς καὶ ἡ σὴ εὐλάβεια... 

᾽Απορ, ἀγαπητὲ π. Θ., πῶς ἱκανοποιεῖ ὑμᾶς ὁ ἅγιος Κύριλλος, προσ- 
φωνῶν οὕτω τὸν Νεστόριον. ᾽Απορῶ πῶς δὲν εὑρέθη τις τῶν συγχρό- 
νων «ζηλωτῶν» νὰ ἀποκηρύξῃ αὐτὸν ὡς... προδότην, ἀφοῦ ἑτόλμησε νὰ 
εἴπῃ περὶ τοῦ αἱρετικοῦ Νεστορίου τὸ «ἡ σὴ εὐλάβεια» καὶ ἡ «σὴ θεο- 
σέβεια», ἀντὶ νὰ χρησίμοποιήση ἐκφράσεις οἷαι αἱ ἀπαντῶσαι εἴς τινα 
σύγχρονα «ζηλωτικά» κείµενα... (Πρβλ. πλὴν τῆς ὑμετέρας ἐπιστολῆς 
καὶ τὴν προμνημονευθεῖσαν τοιαύτην τοῦ ἐν Γενεύῃ Παλαιοημερολογί- 
του Ἱερέως Βασ. Σακκᾶ, ἐν ᾗ γράφει οὗτος (σελ. 38) ὅτι ὁ ᾽Αρχιεπίσκο- 
πος ᾿Αθηνῶν, ὃν προηγουμένως (σελ. 27) ἀποκαλεῖ ...«ψευδοπροφή- 
την» καὶ «λαοπλάνον», «δὲν τὸν συγκινεῖ περισσότερον ἀπ᾿ ὅ,τι τὸν 
συγκινεῖμιὰ σπασμένη καρέκλα» ΙΙΙ Αὐτὰ εἶνε κείµενα πραγµα- 
τικῶν «ὑπερασπιστῶν τῆς Ὀρθοδοξίαο. καὶ ὄχι τὰ πλήρη «χλιαρότη- 
τος» κείµενα τοῦ ἁγίου Κυρίλλου...) 

δ) Ἡ ἐπιστολὴ αὕτη ἓν ἐπιχείρημα παρέχει σοι πράγματι: Νὰ ὑπο- 
δείξῃς ταπεινῶς εἰς τοὺς Ποιμένας τῆς Ἐκκλησίας ὅπως μιμηθῶσι 
τὸ παράδειγµα τοῦ ἁγίου Κυρίλλου καί, ἀφέντες πλέον τὴν ἀναμονήν, 
καλέσωσι μετ’ ἀπειλῶν εἰς ἐπιστροφὴν τὸν ἐκτραπέντα Πατριάρχην, ἐν 
ἐμμονῇ δ᾽ αὐτοῦ, καταδικάσῶσιν αὐτόν. Δέν σοι παρέχει οὐδὲν δικαίω- 
μα νὰ ὑψοῖς σεαυτὸν εἰς Σύνοδον καὶ νὰ ἀποκηρύττῃς σὺ τὸν Πατριάρ- 
χην. Δὲν θέλεις τὸ μνηµόσυνον τοῦ Πατριάρχου; Τοῦτο εἶνε δικαίωμά 
σου βάσει τοῦ ΙΕ’ Κανόνος τῆς Πρωτοδευτέρας Συνόδου. Οὐδὲν ὅμως 
περαιτέρω δικαίωµα ἔχεις νὰ ἀποκοπῇῆς ἐκ τῆς τοπικῆς Ἐκκλησίας, εἰς 
ἣν ἀνήκεις. "Αλλο βεβαίως τὸ ζήτημα ἂν θεωρῇς αἱρετικὴν ὁλόκληρον 
τὴν Ἐκκλησίαν τῆς Ἑλλάδος. Τοιοῦτόν τι ὅμως δὲν ἐτόλμησας µέχρι 
στιγμῆς νὰ εἴπῃς... 

᾽Ανέγνως τὴν πρὸς τὸν ᾽Αμερικῆς Ἰάκωβον ἀνοικτὴν ἐπιστολὴν τοῦ 
Μητροπολίτου Φιλαρέτου, Προέδρου τῆς Συνόδου τῶν ἐν Διασπορᾷ 
Ῥώσων; Πόση ταπείνῶσις ἐν αὐτῇ, πόση σύνεσις, πόση εὐγένεια! Καί- 
τοι, ὡς εἶνε γνωστόν, ἀποφεύγει οὗτος τὴν μετὰ τοῦ Πατριάρχου καὶ τοῦ 
᾽Αμερικῆς κοινωνίαν, ἐν τούτοις οὐδαμοῦ καταλείπει ἀμφιβολίαν 
τινὰ ἐν τῇ ἐπιστολῇ ὅτι θεωρεῖ ἀμφοτέρους ὡς Ἐπισκόπους τῆς Ὄρθο- 
δόξου Ἐκκλησίας. Διαμαρτύρεται διὰ τὰ πραττόµενα καὶ ἐκφραζόμενα 
ὑπ᾽ αὐτῶν, οὐδαμῶς ὅμως ἀποτείνεται ὡς πρὸς αἱρετικούς, δηλα- 
δὴ ὡς πρὸς ἀποκηρυχθέντας ἤδη ὑπὸ τῆς Ἐκκλησίας. «Οθεν αἱ τελευ- 
ταῖαι ἐνέργειαι», γράφει, «τῆς Ὑμετέρας Σεβασµιότητος, περιβεβλημέ- 
νη καθὼς εἶνεμὲ τὴν ἐπιπρόσθετον αὐθεντίαν τῆς Αὐτοῦ Πα- 
ναγιότητος τοῦ Πατριάρχου ᾿Αθηναγόρου, ἔχουν προξενήσει ἀάνησυ- 
χίαν...». Ὁ Φιλάρετος ἔχει ὁλόκληρον Σύνοδον ὑπ᾿ αὐτὸν. Καὶ ὅμως Δὲν 
θεωρεῖ ἑαυτὸν ἱκανὸν νὰ προχωρήσῃ εἰς καθαίρεσιν τοῦ Πατριάρχου 
καὶ ἀποκοπὴν αὐτοῦ ἀπὸ τοῦ Σώματος τῆς Ὀρθοδοξίας! Οὔτε κἂν ἀπο- 
καλεῖρητῶς τὸν Πατριάρχην αἱρετικόν! Σὺ ὅμως, ὁ ἁπλοῦς Καλόγη- 
ρος, ἐν ὅλῃ τῇ ἐπιστολῇ σου διεκδικεῖς τὴν αὐθεντίαν τοῦ Πάπα! Εἰς πᾶ- 
σαν σχεδὸν σελίδα ἀποκηρύττεις τὸν Πατριάρχην καὶ μονονουχὶ ἐκ- 
σφενδονίζεις αὐτὸν «τοῦ τῆς Ἐκκλησίας πληρώματος»... Κατέστης 
πραγματικὴ Ὑπερσύνοδος, ἀγαπητὲ π. Θεοδώρητε... 

Εἶνε δ᾽ ἀκόμη γνωστὸν ὅτι ἡ Σύνοδος τοῦ Φιλαρέτου, μὴ ἔχουσα «τὰ 
μυαλά» σοῦ καὶ τῶν ὁμοφρόνων σοι «ζηλωτῶν», οὐδὲ διανοεῖται κἂν 
νὰ αὐτοανακηρυχθῇ εἰς τὴν µόνην ἀληθινὴν Ὀρθόδοξον Ἐκκλησίαν. 
᾽Αποδέχεται καὶ πιστεύει ὅτι, ἀσχέτως ἐκτροπῶν καὶ παραβάσεων, αἱ 
τοπικαὶ Ἐκκλησίαι εἶνε πράγματι ᾿Ορθόδοξοι. Δι αὐτὸ ἀκριβῶς 
καὶ μετὰ Νεοημερολογιτῶν κοινωνεῖ (π.χ. ἔχει ἢ δὲν ἔχει 
ἄμεσον κοινωνίαν μετὰ τοῦ προμνημονευθέντος Νε- 
οημερολογίτου Ῥουμάνου ᾿Επισκόπου Θεοφίλου καὶ 
τοῦ ὑπ) αὐτὸν Κλήρου;) καὶ μετὰ τῶν μνημονευόντων τὸν 
Πατριάρχην. ”Αλλωστε πρὸς τί τὰ πολλὰ λόγια; Ἡ ἀνωτέρω µνηµονευ- 
θεῖσα ἐπιστολὴ τοῦ Μητροπολίτου Φιλαρέτου εἶνε ἱκανὸν «δεῖγμα Ύρα- 

φῆς». ᾽Αποτείνεται πρὸς Ἐπισκόπους τῆς ᾿Ορθοδόξου Ἐκκλησίας 
καὶ διαμαρτύρεται ἀδελφικώτατα διὰ τὰς ἀντορθοδόξους ἐνερ- 
γείας αὐτῶν. Δὲν ἐκσφενδονίζει ἀναθέματα οὔτε ἀπειλεῖ τὴν προσεχῆ 
ἐκσφενδόνισιν αὐτῶν. "Αν ἡ ἐπιστολὴ τοῦ Φιλαρέτου συγκριθῇ πρὸς 
τὴν σήν, ἐκείνη μὲν θὰ εὑρεθῇ ἐπιστολὴ ἁπλοῦ Διακόνου,υἱικῶςνου- 
θετοῦντος παραπαίοντα Ἐπίσκοπον, ἡ σὴ δὲ θὰ εὑρεθῇ ...Παπικὴ Βούλ- 
λα ἢ τοὐλάχιστον) Απόφασις Οἰκουμενικῆς Συνόδου. ᾽Αγαπητὲ Θεοδό- ᾿ 
ρητε,σύνελθε! 

21. ᾿Αναφέρεις τὸ θερμὸν τηλεγράφημα τοῦ ᾽Αρχιεπισκόπου ᾿Αθηνῶν 
πρὸς τὸν Πατριάρχην ἐπὶ τῇ συμπληρώσει εἰκοσαετοῦς Πατριαρχίας. 
᾽Αλλὰ πρὸς τί; Μὴ δὲν εἶπον ἐν τῇ ἐπιστολιμαίᾳ διατριβῇ µου ὅτι ἐση- 
µειώθησαν «θερμαὶ φιλοφρονήσεις πρὸς τὸν Πατριάρχην, αἴἵτινες θὰ 
ἦτο εὐκταῖον νὰ μὴ εἶχόν ποτε ἐκφρασθῆ»; Δὲν παρεδέχθην 
ὅτι «ἡ Ἐκκλησία τῆς Ἑλλάδος, ἐξ ὑπερβολικῆς ἁβροφροσύνης πρὸς τὸν 
προκαθήµενον τῆς Ὀρθοδοξίας, ἔχει -κακῶς βεβαίως πράττου- 
σα- πολὺ περιποιηθῆ τὸν ᾿Αθηναγόραν»; Δὲν εἶπον προσέτι ὅτι «καὶ 
αὐτὸς ἀκόμη ὁ ἀείμνηστος ᾽Αρχιεπίσκοπος Χρυσόστομος, ὁ ἀπὸ πολ- 
λῶν ἐτῶν σφοδρότατα ἀντιτιθέμενος εἰς τὸν ᾿Αθηναγόραν, δὲν ἀπέφυγε 
νὰ Ψάλῃ θερµότατα ἐγκώμια εἰς αὐτὸν κατὰ τὴν ἐπίσκεψιν αὐτοῦ εἰς 
Ἑλλάδα», καίτοι καὶ ἕως τότε οὐκ ὀλίγα «δείγματα γραφῆς» εἶχε δώσει 
ὁ Πατριάρχης; 

22. "Όντως ἡ «διάγνωσις) ἔχει πρὸ πολλοῦ γίνει. Ὁ Πατριάρχης, ὁ 
᾽Αμερικῆς Ἰάκωβος καί τινες ἄλλοι ἀπέδειξαν ἑαυτοὺς ὡς ὁπαδοὺς τοῦ 
πλέον ἀπαισίου συγκρητισμοῦ. Καὶ ἐρωτᾷς: «Τί ἀπομένει μετὰ τὴν ἆλη- 
θῇ ταύτην διάγνωσιν» ᾽Απαντᾷς δέ: «Όντως ὁ καυστήρ, ἡ τῶν Κανό- 
νων ἐφαρμογή, ἡ τῶν ἐρεσχελειῶν παῦλα, ἡ ἐκσφενδόνισις τῶν κακο- 
δόξων ἀπὸ τοὺς θρόνους...». Ναἱ, ἀγαπητὲ π. Θ., αὐτὸ ἀπομένει! 
Τίς ὅμως θὰ πράξῃ τοῦτο; Σὺ ὁ Καλόγηρος ἢ ἐγὼ ὁ Πρεσβύτερος; Οὐχὶ 
βεβαίως! Ποῖοὶ τότε; Οἱ Ἐπίσκοποι τῆς Ὀρθοδόξου Ἐκκλησίας! Αλλ᾽ 
ὅταν οὗτοι δὲν πράτιωσι τοῦτο, τότε δυοἵν θἄτερον: "Η, οἰκο- 
νοµίαν ἐφαρμόζοντες, ἀνέχονται «ἄχρι καιροῦ» ἢ 
εἶνε προδόται τῆς Πίστεως. Ἐν τῇ δευτέρᾳ περιπτώσει οὐδεὶς 
πλέον λόγος.Ἐκκλησία εἴμεθα ἡμεῖς καὶ οἱ μεθ᾽ ἡμῶν. Ὁπότε δὲν ὑπάρ- 
χει λόγος οὔτε νὰ ἀσχολώμεθα περὶ τὴν στάσιν τῶν Ἐπισκόπων ἔναντι 
τοῦ ᾿Αθηναγόρου οὔτε νὰ διαμαρτυρώμεθα διὰ τὴν στάσιν αὖ- 
τῶν. Αἱρετικοὶ καὶ προδόται εἶνε' τί ἀναμένομεν παρ᾽ 
αὐτῶν; Διεμαρτυρήθημέν ποτε διὰ τὴν στάσιν τῶν... Καρδιναλίων ἕν- 
αντι τοῦ Πάπα; Θὰ ήτο ἀστεῖον]|... 

Ἐν τῇ πρώτῃ ὅμως περιπτώσει τὰ πράγματα μεταβάλλονται. ᾿Αν πι- 
στεύωμεν ὅτι οἱ Ἐπίσκοποι ἡμῶν δὲν εἶνε προδόται, ἀλλ’ ἁπλῶς ἀνέ- 
χονται, οἰκονομίᾳ χρώµενοι, τότε καὶ ἡμεῖς ὀφείλομεν νὰ μὴ ἆπο- 
στῶμεν ἀπ᾿ αὐτῶν. Δυνάμεθα βεβαίως νὰ ἐκδηλώσωμεν πᾶσαν δια- 
µαρτυρίαν καὶ νὰ καταβάλωμεν πᾶσαν φροντίδα ὅπως ὠθήσωμεν αὖ- 

τοὺς ἀπὸ τῆς οἰκονομίας εἰς τὴν ἀκρίβειαν. Δὲν ἐπιτρέπεται ὅμως οὐὖδα- 
μῶς οὔτε νὰ ὑποκαταστήσωμεν ἡμεῖς τὸ Σῶμα τῶν Ορθοδόξων 
Ἐπισκόπων καὶ νὰ ...ἀποκηρύξωμεν ἡμεῖς τὸν Πατριάρχην οὔτε νὰ ἀπο- 
σπασθῶμεν ἀπ᾿ αὐτῶν, ἐπικαλούμενοι ὡς λόγον, τὴν ὑπ᾿ αὐτῶν ἐπιδει- 
κνυοµένην οἰκονομικῶς ἀνοχήν. 

Ὁλόκληρος Σύνοδος ἡ τοῦ Φιλαρέτου καὶ ὅμως δὲν ἀποφασίζει νὰ 
ὑποκαταστήσῃ τὸ σύνολον τῶν Ἐπισκόπων τῆς Ὀρθοδοξίας καὶ νὰ 
ἀφορίσῃ αὐτὴ τὸν Πατριάρχην οὗτε νὰ θεωρήσῃ αἱρετικοὺς 
τοὺς μνημονεύοντας αὐτὸν καὶ νὰ καταδικάσῃ αὐτοὺς εἰς καθαίρεσιν. 
Καὶ θέλεις νὰ πράξωµεν ταῦτα ἡμεῖς; 

«Ἡ Ἐκκλησία τῶν Γ.Ο.Χ.» διὰ µίαν ἡμερολογιακὴν μεταβολὴν ἀπε- 
κήρυξεν ὡς ...σχισματικὴν τὴν Ἐκκλησίαν τῆς Ἑλλάδος καὶ ὠνόμασεν 
ἄκυρα τὰ Μυστήρια αὐτῆς. Διατὶ δὲν πράττει τὸ αὐτὸ καὶ ἡ πλῆθος 
ἔχουσα Ἐπισκόπων Σύνοδος τοῦ Φιλαρέτου; Δηλαδὴ διατὶ δὲν κα- 
θαιρεῖ καὶ δὲν ἀφορίζει ὡς αἱρετικὸν τὸν Πατριάρχην, παρ᾽ 
ὅλον ὅτι καὶ τῷ νέῳ ἡμερολογίῳ ἀκολουθεῖ οὗτος καὶ ὁπαδὸς τοῦ Οἱ- 
κουμενισμοῦ εἶνε;;;, ᾽Απάντησον, ὦ ὀπαδὲ τῆς ἀπολύτου ἀκριβείας «εἰς. 
τὴν περιοχὴν τοῦ δόγµατος καὶ τῆς εὐσεβείας»... 

23. Οὐδέποτε «ἠρνήθην τὴν συνείδησιν τῆς Ὀρθοδόξου ψυχῆς, κατεξ- 
ανισταµένης ἔναντι τῶν ἀθλιοτήτων τῆς κηρυττοµένης αἱρέσεως», ὡς 
γράφεις. 

Συκοφαντεῖς, φίλτατε. Ἐγώ ἀντιθέτως ἔγραψα ρητῶς ἐν τῇ 
᾿ἐπιστολιμαίᾳ µου διατριβῇ ὅτι, πρὶν ἢ οἱ ἐρωτῶντές µε ἀποφασίσωσι 
πῶς νὰ χειρισθῶσι τὸ θέµα τοῦ μνημοσύνου τοῦ Πατριάρχου, «πρέπει 
ἐν τῇ συνειδήσει αὐτῶν νὰ ἀπαντήσωσιν ἕκαστος εἰς ἓν ἐρώτη- 


θετικῶς, τότε... Ἐὰν ὅμως ἡ συνείδΏῃσις αὐτοῦ ἀπαντήσῃ ἀρνητι- 
κῶς...».Ταῦτα ἔγραψα, ἀγαπητέ. Διατὶ κακοποιεῖς τὴν ἀλήθειαν; Οὐὖδα- 
μῶς ἠρνήθην ὡς κριτήριον τὴν «Ὀρθόδοξον Συνείδησιν». Τὸ µόνον 
ὅπερ πράττω εἶνε νὰ ἐπισημαίνω (καὶ τοῖς ἄλλοις καὶ ἐμαυτῷ) τοὺς κιν- 
δύνους μήπως ἡ εἰς ἐπαναστάσεις ὠθοῦσα «συνείδῃησις τῆς 
Ὀρθοδόξου ψυχῆς κρίνῃ τεθολωμένη οὖσα ὑπὸ τῶν παθῶν, καὶ 
µάλιστα τῆς αὐτοπεποιθήσεως, ἢ ἀγνοοῦσα. Τὸ ἂν δὲ ἡ σὴ συνείδη- 
σις ἔχει ἢ οὐ θολωθῆ ὑπὸ παφλάζοντος πάθους, εἶνέ τι ὅπερ δύναται πᾶς 
τις νὰ διαπιστώσῃ ἀναγινώσκων τὴν ἐπιστολήν σου... 

24. Ἔγραψα ὅτι οἱ ὑπερζηλωταὶ δὲν εἶνε «φροῦτο» τῆς ἐποχῆς ἡμῶν. 
Ὑπῆρχον πάντοτε. Οἱ ἐπὶ τῆς ἐποχῆς δὲ τοῦ Μ. Βασιλείου ὑπάρχοντες 
ὕβριζον ὡς ...δειλὸν ἢ ὡς ...προδότην (1) τὸν θεῖον Πατέρα, διότι, οἶκο- 
νοµίᾳ χρώµενος, ἀπέφευγε πρὸς καιρὸν νὰ ὀνομάσῃ Θεὸν τὸ ἅγιον 
Πνεῦμα. («Καἱ οἱ μὲν ἀσέβειαν ἐγκαλοῦσι φανερῶς, οἱ δὲ 
δειλίαν΄ καὶ ἀσέβειαν μὲν οἱ μηδὲ ὑγιῶς λέγειν πιστεύοντες' δειλίαν 
δὲ οἱ τὴν ὑποστολὴν αἰτιώμενου». Γρηγορίου Ναζιανζηνοῦ Ἐπιστολὴ 
58η, Βασιλείφ,Ε.Π. Μίρπο 37, 113). 

᾿Αντιμετωπίζων ταῦτα, ἐπικαλεῖσαι τὴν ἐξήγησιν τοῦ ἁγίου Νικοδή- 
µου ᾽Αγιορείτου: «Ὁ μὲν γὰρ Μ. Βασίλειος, φοβούμενος τὰς βασιλικὰς 
καὶ ἀρχοντικὰς δυνάµεις τῶν πνευματοµάχων καὶ ὑποστελλόμενος 
µήπως ἐφορμήσουν κατὰ τῆς Ἐκκλησίας τῆς Καισαρείας, ἥτις τότε ἦτο 
ὁ μονοφυὴς φοῖνιξ τῆς Ὀρθοδοξίας, ἐμεταχειρίσθη τὴν οἰκονομίαν καὶ 
μέχρις ἱκανοῦ καιροῦ δὲν ὠνόμαζε φανερὰ Θεὸν τὸ “Άγιον Πνεῦμα...». 

Ταῦτα υἱοθετεῖς σήμερον, ἀγαπητὲ π. Θ.. Ἴθελον νὰ ἔζης 
τότε... Καὶ νὰ ἔλεγες ΤΟΤΕ τὰ ἀνωτέρω εἰς τοὺς ὑπερζηλωτάς, ἂν 
βεβαίως δὲν ἦσο μεταξὺ αὐτῶν... Θὰ ἤκουες τότε παρ᾽ αὐτῶν ὅσα ἀκού- 
οµεν σήμερον ἡμεῖς παρὰ σοῦ: Ὁμιλεῖς περὶ οἰκονομίας; θά 
σοι ἔλεγον.᾽ΑλλὰΔΕΝ ΧΩΡΕ Ι οἰκονομία εἰς τὴν περιοχὴν τοῦ δό- 
Ύματος καὶ τῆς εὐσεβείας. Εἰς τὰ δογματικὰ ζητήματα ΔΕΝ ἔχομεν χρο- 
νικὰ ὅρια ἀνομονῆς, ὑποστολῆς κ.τ.τ. (Βλ. αὐτολεξεὶ τὰς θέσεις σου 
ταύτας ἐν παραγράφῳ 1 τῆς παρούσης). 

«Εἶπες (θά σοι ἔλεγον), ὅτι «ὁ Μ. Βασίλειος, φοβούμενος τὰς βα- 
σιλικὰς καὶ ἀρχοντικὰς δυνάµεις τῶν πνευματομάχων καὶ ὑποστελ- 
λόμενος µήπως ἐφορμήσουν κατὰ τῆς Ἐκκλησίας τῆς Καισαρείας..., 
ἐμεταχειρίσθη τὴν οἰκονομίαν». ᾽Αλλὰ φοβοῦνται (Σημ.: Δὲν 
ὁμιλῶ ἐγώ, ὁμιλοῦσιν οἱ ...συνάδελφοί σου ὑπερζηλωταὶ τῆς ἐπο- 
χῆς ἐκείνης) οἱ Ἐπίσκοποι τοῦ Χριστοῦ; Φοβοῦνται οἱ κληθέντες νὰ 
εἶνε ἔτοιμοι ἀνὰ πᾶσαν στιγμὴν διὰ τὸ μµαρτύριον; Φοβοῦνται οἱ 
ἀληθινοὶ ἀντιπρόσωποι τοῦ ὑπομείναντος θάνατον σταυρικόν, ὙὝπο- 
στέλλονται οἱ φύλακες τῆς᾽Αμπέλου; Τί καὶ ἂν ἦτο τότε «ὁ μονοφυ- 
ἃς φοῖνιξ τῆς Ὀρθοδοξίας ἡ Ἐκκλησία τῆς Καισαρείας»; Μὴ ὁ Θεὸς 
ἀδυνατῇ ἐκ τῶν λίθων ἐγεῖραι τέκνα τῷ ᾽Αβραάμ; Μὴ ἀδυνατῇ ἐκ τῶν 
βράχων πηγάσαι ὕδωρ; Μἡ ἀδυνατῇ διατεμεῖν θαλάσσας; "Οχι "Οχι 
Εἶνε δειλός! "Ἡ μᾶλλον εἶνε χείρων δειλοῦ! Εἶνε ἀσεβής! Εἶνε προδό- 
της!...». Ταῦταθά σοι ἔλεγον τότε οἱ συνάδελφοί σου ὑπερζηλῳο- 
ταί, ἀγαπητὲ π. Θ., ἂν ἐτόλμας νὰ ὑπερασπίσῃς τὴν οἰκονομίαν τοῦ Μ. 
Βασιλείου... 

Σήµερον βεβαίως ἀποδοκιμάζεις αὐτούς, γράφων ὅτι «κατηγόρουν 
ΚΑΚΩΣ») τὸν Μ. Βασίλέιον. Πρὸς τί ὅμως:... Τῆς αὐτῆς νοοτροπίας εἷ- 
σαι καὶ σύ... 

25. ᾿Αγαπητὲ π. Θεοδώρητε: 

ἐν τῇ ὑερᾷ Πινακοθήκῃ τῆς Πατρολογίας ὑπάρχει ἓν ἀριστοτεχνικὸν 
«πορτραῖτον» τόσον σοῦ ὅσον καὶ τῶν συναδέλφων σου ὑπερζηλωτῶν. 
Ἡ ὁμοιότης εἶνε καταπληκτική. Σπανίως ζωγράφος ἀπέδωκε τόσον πι- 
στῶς, τόσον θαυµασίως καὶ τόσον περιτέχνως τὸ εἰκονιζόμενον πρόσω- 
πον. Τίς ὁ «ἱστορήσας» τὴν εἰκόνα σου; Ὁ ἱερὸς Θεοφύλακτος Βουλ- 
Ὑαρίας. Πότε δ᾽ «ἱστορήθη» αὕτη: Πρὸ ὀκτακοσίων περίπου ἐτῶν! αλλ” 
ὡς φαίνεται ὁ ζωγράφος εἶχε προορατικὸν χάρισμα καὶ ἠδυνήθη νὰ εἰ- 
κονίσῃ τὰ μέλλοντα ὡς παρόντα... Ας περατώσω λοιπὸν ἐγὼ τὸν λόγον 
καὶ ἂς καλέσω τὴν γραφίδα (λάθος, τὸν χρω στῆρα |) τοῦ ἱεροῦ Θεο- 

φυλάκτου ᾿Αρχιεπισκόπου Βουλγαρίας νὰ συνεχίσῃ: «... Λοιπὸν δὲ νου- 
θετῆσαι καὶ τοὺς πολλοὺς τῶν ἡμετέρων, ὅσοιζηλοῦσι µέν, ἀλλ. 
οὐ κατ’ ἐπίγνωσιν, καὶ ὅσοι, τὸ δεινότερον, ὑπὸ φιλαυτίας τὸ 
Χριστοῦ σῶμα σπαράττουσιν... Οὐ πάντα πάντας ἀπαϊτητέον, 
ἀδελφοί, ὥσπερ οὐδὲ πᾶσι πάντα συγχωρητέον. ᾽Αλλ)᾽ ὅσα μὲν μὴ κατα- 
βαλλόμενα φέρει τὴν ζημίαν ἐπὶ τὰ καίρια, τούτων ἀνθεκτέον καὶ χερσὶ 
καὶ ποσίν, ὃ λέγεται, καὶ ὥς τινα φόρον εἰσπρακτέον ἀπαραιτήτως... 
"σα δὲ µήτε τῇ ἀποστερήσει ζημιοῖ μεγάλα, κἂν προσβιασθεῖεν ὥστε 
κερδανθῆναι, ζημιώσει τὰ μέγιστα, ταῦτα καταλείπειν ἔχειν ὡς ἔχει... 
Καὶ τοῖς Δυτικοῖς τοίνυν, εἴ τι μὲν περὶ τὸ δόγµα διαµαρτάνεται, τὴν Πα- 
τρικὴν Πίστιν σαλεῦον, οἷον δὴ τὸ ἐν τῷ Συµβόλῳ περὶ τοῦ Αγίου 
Πνεύματος προστιθέµενον, ἔνθα καὶ ὁ κίνδυνος μέγιστος, τοῦτο μὴ 
διορθώσεως ἀξιούμενον, ὁ συγχωρῶν ἀσυγχώρητος... ᾿Αν δὲ τοῦ δό- 
γµατος αὐτοῖς εὐθετηθέντος καὶ τῆς καϊνοτοµίας ὑπεκστάσης, τοῖς πρε- 
σβυτέροις τὰ περὶ τῶν ἀζύμων καὶ τῶν νηστειῶν ἐγκόλπια στέργηται 
καὶ ἀποπηδῶσιν ἡμῶν αἰτούντων ἐν τῷ τῆς πραότητος πνεύματι τὸ καὶ 
ἐν τούτοις ὁμόγνωμον, γενοῦ Παὔλος ἐν τούτῳ τοῖς ὑπὸ νόµον 
;: ὡς ὑπὸ νόμον φαινόµενος, καὶ τοῖς εὐχὴν ἔχουσι συναγνιζόµενος καὶ ξυ- 
ρώμενος καὶ πρὸς τὰς θυσίας τοῦ ἀγνισμοῦ δαπανώµενος καὶ περιτέµνων 
Τιμόθεον, ὁ τὴν ἐν νόμῳ δικαιοσύνην ἡγησάμενος σκύβαλα... Οὕτω καὶ 
κυβερνῆται ποιοῦσιν ἐνδιδόντες τὸν πόδα, ἵνα τὸ ἱστίον βάπτον ἄποκε- 
νώσωσι καὶ συνδιασωθῇ τῇ νηϊ τὸ πλήρωμα...Ποιεῖσθαι (δεῖ) τὸν 
πλοῦν μετὰ τῆς βραδύτητος βιώσιμον ἤ μετὰ τῆς 
ταχύτητος θανάσιµον... Κάλλιστον μὲν γὰρ εἰ τὸ σῶμα τῶν πι- 
στῶν, μετὰ τοῦ ἀρτιμελὲς εἶναι, καὶ τῶν τριχῶν εὖ ἔχοι καὶ τῶν ὀνύ- 
χων... Οὔκουν διὰ ταῦτα (Σηµ.: ἂν αἱ τρίχες καὶ οἱ ὄνυχες ἑλλεί- 
πωσιν ἢ ἔχωσι κακῶς) καταφρονήσεις τοῦ λοιποῦ σώμα- 
τος, ἀλλὰ τοὐναντίον οὐδὲ ὄψει ταῦτα, τοῖς ἄλλοις (µέλεσι τοῦ σώμα- 
τος) ἐντρυφῶν..., ὡς μηδὲ νεύειν ἑτέρωσε. Οὕτως ἂν μᾶλλον καὶ ξέοις 
τῷ Πνεύματι καὶ τῷ Κυρίῳ δουλεύοις δουλείαν ἀγαθοῦ καὶ πιστοῦ, εἰ 
τοῦ Δεσποτικοῦ Οἴκου (τῆς Ἐκκλησίας) φαίνῃ κηδόµενος' κήδοιο δ᾽ ἂν 
εἰ μὴ ἀνέχῃ ζημιουμένου' ζημιοῦται δέ, ὅταν ὀλίγον ἔχῃ τὸ πλήρωμα’ 
ἔχει δ᾽ ὀλίγον, ὅτε τοὺς συνδούλους διώκομεν' διώκομεν δέ, ὅτε 
πρὸς αὐτοὺς σκληρυνόμεθα: σκληρυνόμεθα δέ, ὅτε 
μὴ συγκαταβαίνοµεν. Συγκαταβῶμεν οὖν, μὴ φανῶμεν σκληροί. 
Μὴ σκληρυνόµενοι γάρ, προσληψόµεθα’ προσλαμβάνοντες δέ, τὸν τοῦ 
Κυρίου Οἶκον πληρώσοµεν' πληροῦντες δέ, πλουσιώτερον ἐργαζόμεθα' 
πλουτίζοντες δὲ τὴν εὔνοιαν δείξοµεν’ ἐκ δὲ ταύτης ἀγαθοὶ δοῦλοι µαρ- 
τυρησόµεθα καὶ πιστοί: ἐκ δὲ τούτου, εἰς τὴν χαρὰν τοῦ Κυρίου εἰσα- 
χθησόµεθα. ᾿Ορᾷς ποῖ φέρουσα ἡμᾶς ἡ συγκατάβασις 
ὕψωσεν; ...Ὡν (Σηµ.: ἐννοεῖ τοὺς ὑπερζηλωτάς) μὴ συντίθεσθαι τοῖς 
λόγοις, ἀνδρός ἐστιν, ὡς οἶμαι, ταῖς ἐκκλησιαστικαῖς ἱστορίαις ἐγγυ- 
µνασθέντος καὶ µαθόντος ὡς οὐ πᾶν ἔθος ἀποσχίζειν Ἔκκλη- 

σίας ἰσχύει, ἀλλὰ τὸ πρὸς διαφορὰν ἄγον δόγματος. 
Ἔθη δὲ πάντως καὶ ταῦτα (Σηµ.: τὰ ἄζυμα, αἱ νηστεῖαι κ.τ.λ.) τὰ παρὰ 
τοῖς θαυμαστοῖς κριταῖς σφάλµατα..., ὧν οὐδὲν διασπᾶν ἡμᾶς δύ- 
ναται οὐκ ἤν γε τοὺς κρίνοντας ἔχῃ τὴν ψῆφον φέροντας πατρικοῖς νό- ᾿ 
μοις ἀκόλουθον. Καὶ εἴ γε μὴ µακρός µοι ὁ λόγος ἔμελλεν ἔσεσθαι καὶ 
ἱστορίας ἐγγύς, ἔδειξα ἄν σοι µυρία ἐπὶ µυρίοις ἔθη τοῖς 
παλαιοῖς Πατράσι παραχώρηθέντα πρὸς τὴν τῶν 
ἀδελφικῶν ψυχῶν περιποίησιν... ᾽Αλλὰ νῦν, φεῦ τοῦ ὑδερι- 
κοῦ ἡμῶν ὄγκου]!, «Καὶ τίς ἐστί µου πλησίον» λέγομεν καὶ µυρίους 
καταβάλλομεν ἱσταμένους, ἵνα τὸ οἰκεῖον στήσωµεν θέλημα, 
ὃ οὐχ ὅπως ἵστασθαι, ἀλλὰ καὶ καταχωννύεσθαι ἄξιον' καὶ πάντα µετα- 
στοιχειοῦμεν καὶ µετατάττοµεν, ἵνα τὸ ἀνούσιον οὐσιώσωμεν 
καὶ μορφώσωμεν τὸ ἀμόρφωτον' κἄν τι ϱῆμα προέσθαι φθά- 
σῶμεν, καὶ εἰ τῶν γελοίων φαίνοιτο γελοιότερον, Θεοῦ φωνὴν 
ἀποδεῖξαι τοῦτο σπουδάζοµεν, ἀξίαν ἀκοῆς Μωυσέως τυχὸν 
καὶ ᾽Ααρών' ταπεινὸν γὰρ εἰπεῖν Ἰθάμαρ καὶ Ἐλεάζαρ... Οὐ µιµησό- 
µεθα τὴν τοῦ Κυρίου ταπείνωσιν, οὐχ ἑαυτῷ ἀρέσαντος, 
ἀλλ᾽ ἡμῖν τοῖς πολλοῖς, καὶ ὡς δυσχρήστου δεθέντος, ἵνα ἡμᾶς ἑαυτῷ 
καὶ ἀλλήλοις συνδήσῃ ἐν τῷ τῆς εἰρήνης συνδέσµῳ καὶ τὸ αἷμα κενώ- 
σαντος, ἵνα τὰ τέκνα τοῦ Θεοῦ τὰ διεσκορπισµένα συναγάγῃ εἰς ἓν καὶ 
ποίµνη µία τῶν προβάτων ἁπάντων γένηται ὑφ) ἑνὶ ταττοµένων ποιµένι 
καὶ διαφευγόντων πρὸ τῶν λύκων τὴν ἀνεπιστασίαν, οὐδὲν ἧττον ἑἐκεί- 
γῶν σπαράττουσαν, μᾶλλον δὲ κἀκείνους αὐτὴν πρὸς τὸν τῆς ποίµνης 
σπαραγμὸν ἐνισχύουσαν; Τί τοὺς Φαρισαίους ἐποίησε ταλανίζεσθαι; 
Οὐ τὸ φιλότιμον καὶ φιλόπρωτον καὶ τὸ θέλειν καλεῖσθαι ὑπὸ τῶν ἀν- 
θρώπων Ραβί; Οὐ τὸ αὐτὸ τοῦτο θεοκτόνους τοὺς ἀθλίους εἰργάσατο.... 
Ἡμεῖς δὲ ...ὑπὲρ τοὺς Φαρισαίους φρονοῦμεν, οὐκ 
οἶδα, πότερον, ἵνα τῆς Ἐκκλησίας τοὺς ἀδελφούς, ἢ 
ἑαυτοὺς τῆς Βασιλείας ἐκκλείσωμεν. Οὐχ ὁρᾷς Παῦλον 
τοῦ κατ᾽ αὐτὸν Εὐαγγελίου κριτὰς τοὺς περὶ Πέτρον αἱρούμενον; Οὐχ 
ὁρᾷς Πέτρον ὑπ᾽ αὐτοῦ ἐλεγχόμενον καὶ τοὺς ἐλέγχους ἐν πραότητι φέ- 
ροντα; Αὐτὸς δὲ εἰ μὴ πρὸς τὴν βροντὴν τοῦ σοῦ λόγου 
πάντας ὁρᾷς ὑποπτήσσοντας καὶ πρὸς τὴν ἀστραπὴν 
πρηνεῖς πίπτοντας, τότε δή, τότε Σίµωνες καὶ Μαρ- 
: κίωνες ἀνορύττονταί σοι καὶ ἀναδείκνυνται καὶ ὁ 
βόρβορος ἀνακινεῖται τῶν Γνωστικῶν καὶ ἡ τοῦ Σα- 
βελλίου ἀναπλάττεται τερατεία καὶ ἡ τοῦ ᾿Αρείου 
λύσσα κἀὶ ὁ σκοτεινὸς Φωτεινὸς καὶ ὁ ἄλλος ὁρμαθὸς 
τῶν τῆς ἀπωλείας υἱῶν καὶ περιάπτεις τούτους τῷ 
ἀδελφῷ -ᾱἂὢ τῆς τυφλότητος!-- τῷ αὐτῷ τοὺς πρὸς ἀλλήλους 
διαφωνοῦντας, ὥσπερ τινὰ σχοινία μακρά, ἵν᾽ ἐπιλαμβάνῃ ἀποδιδρά- 
σκοντος, καὶ μὴ μόνος αὐτός, ἀλλὰ καὶ ἄλλους ἔχῃς συνεπιλαµβα- 
νοµένους, οὓς προσκαλῇ τῷ τῆς φιλευσεβείας προσχήµατι, πολλά- 

κις οὐδὲ εἰδότας τίς ἡ εὐσέβεια, πλὴν ἀλλ) ὄνομα λα- 
βεῖν ἐρῶντας ἐκ τῆς τοῦ ἀδελφοῦ κατακρίσεως. Βαβαὶ 
τῶν τοῦ πονηροῦ τεχνασμάτων! θεοποιοῦντος καὶ νῦν τὰ εἴδωλα καὶ τὴν 
κακίαν ἀρετὴν ἐπιγράφοντος καὶ ποιοῦντος προσκυνεῖσθαι καὶ σέβε- 
σθαι. ᾽Αλλὰ μὴ οὕτω, δοῦλοι Χριστοῦ καὶ φίλοι καὶ ἀδελφοί, μὴ οὕτως 
ἡμᾶς αὐτοὺς ἀλλοτριῶμεν Θεοῦ, τοῦ πάντας διὰ τῆς χρηστότητος ἕλ- 
κοντος, αὐτοὶ διὰ τὴν ὑπερηφάνειαν πάντας σχεδὸν ἀπωθούμενοι..., 
ἀλλ’ ὅσῳπερ ἂν ὦμεν ἢ ἰσχυροί, τοὺς ἀδυνάτους βαστάζωµεν' ἢ ἰατροί, 
τοὺς συντετριµµένους ἰώμεθα. Αν δὲ καὶ αὐτοὶ ἐπιτρίβωμεν, φείδοµαι 
μὲν εἰπεῖν, ἐρῶ δ᾽ ὅμως, ὡς λῃστῶν τοῦτο ἔργον, οὐκ ἰατρῶν...» (Ε.Π. 
Μίρπε 126, στήλη 240 καὶ ἑξῆς). 

Τί θὰ πράξῃς νῦν, ἁγαπητὲ π. Θ.; Θὰ ὑπομείνῃς τὸν ἱερὸν Θεοφύλα- 
κτον͵ ἀνεχόμενον ἐν ὑπερβολῇῃ οἰκονομίας καὶ αὐτὰ τὰ ἄζυμα τῶν Λατί- 
νων κ.τ.τ., σὺ ὁ μηδὲ τὴν ἡμερολογιακὴν μεταβολὴν ἀνεχόμενος καὶ ἐμ- 
βλέπων εἰς αὐτήν... «κινδύνους τῆς σωτηρίας τῶν πιστῶν», ἢ θὰ ἀποκη- 
ρύξῃς αὐτὸν ὡς ἀμαθῆ ἢ ὡς προδότην; ᾽Αλλ’ ὁ µακάριος ἀνὴρ διεῖδε καὶ 
τοῦτο ὡς ἐνδεχόμενον καὶ ἐν ἀρχῇ τοῦ ἀνωτέρω κειµένου ἐξεφράσθη 
οὕτω: «Τάχα δ᾽ ἄν τις ἐπαναστὰς τῶν λίαν πιστῶν τε καὶ θερμοτέρων 
καὶ ὑπὲρ τῆς Ὀρθοδοξίας ζηλούντων, ἡμῶν μὲν ἀμαθίαν καταγνοίη καὶ 
ἀκρισίαν περὶ τὰ θεῖα, ἢ ψυχρότητα καὶ προδοσίαν τῶν ἡμε- 
τέρων»! (Αὐτόθι, στήλη 224). Δὲν θὰ ἐκπλαγῇ λοιπὸν ἂν καὶ αὐτὸς κα- 
ταταχθῇ ὑπὸ σοῦ εἰς τοὺς προδότας... 


Μετὰ βαθείας ἐν Χριστῷ Ἰησοῦ ἀγάπης, 

«4οὔῦλον δὲ Κυρίου οὐ δεῖ µάχεσθαι, 
ἀλλ᾽ ἤπιον εἶναι πρὸς πάντας) 
(Β8'Τιµ. 24). 


Κύριε Διευθυντά’ 

ἐν τῷ ὑπ ἀρ. 583-584 φύλλῳφ τῆς «Φωνῆς τῆς Ὀρθοδοξίας» τῆς 
ἵης/ 14ης Φεβρουαρίου ἐ.δ., ὅπερ διενεµήθη χθὲς ὑπὸ τοῦ Ταχυδρο- 
µείου, ἐγένετο ἔναρξις δημοσιεύσεως παρατηρήσεων τοῦ ὑμετέρου συν- 
εργάτου κ. Ἁλ. Κ., ἀναφερομένων εἰς ἡμέτερον κείµενον(3). Ἐπειδὴ αἱ 
ἐν λόγῳ παρατηρήσεις θὰ διαρκέσωσιν ἐπὶ μῆνας πολλοὺς ἂν μὴ καί.. 
ἐπὶ ἔτη (τοῦτο συμπεραίνω ἐκ τοῦ ὅτι ἐν τῷ δημοσιευομένῳ πρώτῳ 
τµήµατι περιλαμβάνεται µόνον ὁ «πρόλογος» καί, ὡς φαίνεται, οὐδὲ 
οὗτος περατοῦται, ἀλλὰ θὰ συνεχισθῇ καὶ ἐν τοῖς ἐπομένοις φύλλοις), 
ἔκρινα ὅτι δὲν πρέπει νὰ ἀναμείνω τὴν ὁλοκλήρωσιν τῆς δημοσιεύσεως, 
ἵνα ἀπαντήσω εἰς αὐτήν, ἀλλ᾽ ὅτι εἶνε προτιµότερον νὰ ἀπαντῶ εἰς µίαν 
ἑκάστην δημοσιευομένην «συνέχειαν». 

Παρακαλῶ λοιπόν, ὅπως, δυνάμει τοῦ περὶ Τύπου Νόμου, καταχωρί- 
σητε αὐτούσιον τὸ κείµενον τῆς παρούσης ἐπιστολῆς µου ἐν τῷ ἀμέσως 
προσεχεῖ φύλλῳ τοῦ ὑμετέρου Περιοδικοῦ, ἐν τῇ δευτέρᾳ σελίδι αὐτοῦ, 
κ.δ., ἔνθα ἐδημοσιεύθησαν αἱ παρατηρήσεις τοῦ κ. ΚΚ. , καὶ διὰ τῶν αὐ- 
τῶν τυπογραφικῶν στοιχείων. 

1. Ἐλυπήθην διὰ τὸ βιαιότατον καὶ ἐμπαθέστατον ὕφος τοῦ κ. κ.. 
Ἐλυπήθην ἀλλὰ δὲν ἐξεπλάγην. Κατὰ τὰ τελευταῖα ἔτη ἔχω ἀναγνώσει 
πολλὰ κείµενα τοῦ κ. Κ.., δηµοσιευθέντα ἢ µή, καὶ ἔχω σχηματίσει τὴν 
γνώμην ὅτι ὁ ἄνθρωπος δὲν δύναται νὰ γράψῃ ἄλλως. Διηρώτήθην µό- 
νον πῶς τὸ ὑμέτερον Περιοδικὸν φιλοξενεῖ τοιαῦτα δημοσιεύματα, ἐν 
οἷς ἀπουσιάζει πᾶν ἴχνος εὐπρεπείας καὶ παφλάζει τὸ πάθος... 

2. Ὁ κ. Κ. κακοποιεῖ δεινῶς τὴν ἀλήθειαν καὶ συκοφαντεῖ, γράφων 


(ϐ) Ἐννοεῖται ἡ «Ἐπιστολιμαία διατριβή» πρὸς τὸν Μοναχὸν π. Νικό δηµον. 
(Βλ. σελ. 57 τοῦ παρόντος). 

περὶ ἐμοῦ ὅτι εἶμαι «Αρχων πραγματικὸς τῆς κρατικῆς Ἐκκλησίας τῆς 
Ἑλλάδος, ἐφ᾽ ὅσον θεωροῦμαι ὡς ἡ «φαιὰ ἐξοχότης» ποὺ τὴν κατευθύ- 
νει ἀφανῶς ἐκ τῶν παρασκηνίων». Ἐπειδὴ δὲ πᾶς δημοσιογραφῶν ἔχει 
τὴν ἠθικὴν καὶ νομικὴν εὐθύνην τῶν ὑπ᾿ αὐτοῦ γραφοµένων, Ών εὐθύνην 
οὐδαμῶς ἀποσείουσι τὰ «θεωρεῖταυ) ἢ τὰ «νομίζεται» κ.τ.τ.. προκαλῶ 
τὸν ἐπικριτήν µου νὰ προσκοµίσῃ στοιχ εἴα ἀποδεικνύοντα τὸν τερα- 
τώδη αὐτὸν ἰσχυρισμόν, ὅτι ἐγὼ «κατευθύνω ἀφανῶς ἐκ τῶν παρασκη- 
νίων τὴν Ἐκκλησίαν τῆς Ἑλλάδος». 

3. Συνεχίζων τὴν κακοπιστίαν αὐτοῦ ὁ κ. Κ., γράφει, ὅτι εἶμαι 
γνῶστὸς «στοὺς θεολογικοὺς κύκλους ἀπὸ διάφορα συγγράµµατα, µε- 
ταξὺ τῶν ὁποίων καὶ ἕνα ὅπου ἐπιχειρῶ νὰ ἀποδείξω ὅτι ἡ Ἐκκλησία 
ἔσφαλε μὲ τὸ νὰ συνδέσῃ τὸν ἄγαμο κλῆρο μὲ τὸν μοναχισμόν». 

᾽Αλλ’ ἐπὶ τέλους, δὲν φοβεῖται τὸν Θεὸν ὁ κ. Κ.; Ἐγὼ ἐν τῇ εἰρημένῃ 
µελέτῃ µου ὄχι µόνον δὲν λέγω ὅτι «ἡ Ἐκκλησία ἔσφαλε μὲ τὸ νὰ συν- 
δέσῃ τὸν ἄγαμο κλῆρο μὲ τὸν μοναχισμὀν», ἀλλὰ τὸ ἀντίθετον ἀκριβῶς 
ὑποστηρίζω: “Οτι ἡμεῖς οἱ νεώτεροι διεπράξαµεν τὸ σφάλμα νὰ ταυ- 
τίσωµεν τὸν ἄγαμον Κλῆρον πρὸς τὸν μοναχικὸν τοιοῦτον, ἐπὶ δεινῇ κα- 
ταφρονήσει τοῦ παναρχαίου τῆς Ἐκκλησίας καθεστῶτος. Ἐν τῇ µελέτῃ 
μου πειρῶμαι νὰ ἀποδείξω, ἐπικαλούμενος ὑεροὺς Κανόνας, χωρία Πα- 
τέρων, γνώμας Κανονολόγων, ἱστορικὰ περιστατικὰ κ.τ.λ., ὅτι ἡ τὰ 
πάντα καλῶς διαταξαµένη Ἐκκλησία ἀνέκαθεν διέκρινε τὸν ἄγαμον κο- 
σμικὸν Κλῆρον ἀπὸ τοῦ μοναχικοῦ τοιούτου. Ἡ ᾿Εκκλησία καὶ οἱ 
θεσμοὶ αὐτῆς εἶνε ἡ βάσις µου καὶ τὸ κριτήριόν µου. ᾿Αν ὁ κ. Κ. φρονῇ 
ὅτι δὲν κατώρθωσα νὰ ἀποδείξω τὴν θέσιν µου, ἠδύνατο νὰ γράψῃ ὅτι 
«ἔσφαλον ἐγώ, ἐπιχειρῶν νὰ ἀποδείξω ὅτι ἡ Ἐκκλησία δὲν ἐταύτισε 
τὸν ἄγαμον κοσμικὸν Κλῆρον πρὸς τὸν μοναχισμόν». ᾽Αντὶ τούτου ἀπο- 
δίδει εἰς ἐμὲ θέσιν(«'Ἡ ᾿Εκκλησία ἔσφαλε μὲτὸνὰ συνδέσῃ...»), 
ἣν οὔτε ποτὲ ἐξέφρασα οὔτε ὑπεστήριξα οὔτε διενοήθην. Τί νὰ εἴπω 
λοιπόν; Ἑν µόνον: "Οτι τοιαύτας ἠθελημένας διαστροφὰς καὶ κακοποι- 
ἦσεις τῆς ἀληθείας οὐδ᾽ ἄνθρωποι τοῦ κόσμου διαπράττοὺσι... 

4. Ὁ κ. Κ. γράφει ὅτι ἡ ὑπ᾿ αὐτοῦ ἐπικρινομένη ἐπιστολή µου ἑστάλη 
ὡς «ἀπόρρητος». Καὶ ἐπάγεται, ὅτι ὁ χαρακτηρισμὸς ὡς ἀπορρήτου 
μιᾶς ἐπιστολῆς «ποὺ ἀναφέρεται σὸ τόσον καίρια ἐκκλησιαστικὰ 
ζητήματα» ἀποτελεῖ «μυστήριο». Μετ’ ὀλίγον ὅμως γράφει ὅτι ἡ 
ἐπιστολὴ ἐχαρακτηρίσθη ὡς ἀπόρρητος, διότι «δὲν ἔπρεπε νὰ φθάσῃ σὲ 
χέρια ἀνθρώπων ποὺ θὰ μποροῦσαν νὰ τὴν ἀνασκευάσουν». ᾽Αλλ)’ ἀφοῦ 
ἔχει τόσον πρόχειρον τὴν ἐξήγησιν τοῦ «ἀπορρήτου» ὁ κ. Κ., τότε πῶς 
θεωρεῖ «μυ στήριον» τὸν χαρακτηρισμὸν τῆς ἐπιστολῆς ὡς ἀπορρή- 
του; Πρᾶγμα τόσον φανερόν, κατ’ αὐτόν, ποίου εἴδους «μυστήριον» 
ἀποτελεῖ, Ἐκτὸς ἂν τῷ κ. Κ.. δέδοται γνῶναι πάντα τὰ μυστήρια... 

5. Κατὰ τὸν κ. Ι.. εἰσάγω «νέον εἶδος ἐκκλησιολογίας, ἄγνῶστον 
στὴν Ὀρθοδοξίαν, κατὰ τὴν ὁποίαν εἶνε δυνατὸν νὰ ἔχῃ ὁ χριστιανὸς 
διαφορετικὴν πίστιν ἀπὸ τὸν Ἐπίσκοπό του». ᾿Αν αὐτὸ εἶνε ἀληθές, 

τότε ἐγὼ ἦλθον δεύτερος. Πρῶτος διδάξας ὑπῆρξεν ὁ κ. Κ., ὅστις 
ἤλεγξε διὰ δριμυτάτης ἐπιστολῆς τοὺς Ἐπισκόπους αὐτοῦ ἐπὶ 
πλάνῃ ἐν καιρίῳ δογματικῷ (ἐκκλησιολογικῷ καὶ σὠτηριολογικῷ) 
θέµατι. Καΐτοι δ᾽ ἡ ὑπ᾿ αὐτοῦ στηλιτευθεῖσα πλάνη αὕτη δὲν ἀπεκηρύ- 
χθη ὑπὸ τῶν ἐλεγχθέντων, ἐν τούτοις ὁ κ. Κ. οὐδαμῶς ἀπεσχίσθη ἀπὸ 
τῶν Ἐπισκόπων αὐτοῦ. Οὕτως ὁ κ. Κ. ἐμπράκτως ἀπέδειξεν ὅτι αὐτὸς 
ἔχει «διαφορετικὴν πίστιν ἀπὸ τὸν Ἐπίσκοπόν του». Πλείονα θὰ εἴπω- 
μεν προσεχῶς, ὁπόταν καὶ θὰ καταχὠρίσωμεν αὐτούσια τὰ γραπτὰ 
τοῦκ. Κ... 
Ταῦτα διὰ σήµερον, ἐπιφυλασσόμενος νὰ συνεχίσω, ἂν ὁ Θεὸς ἐπι- 
τρέψῃ. 
Μετὰ τῆς ἐν Κυρίῳ ἀγάπης. 
«ΗΠ ΦΩΝΗ ΤΗΣ ΟΡΘΟΑΟΞΙΑΣ», φύλλον 287, 15.3.1970. 


ᾱς ας 


Β' 
Ἐν ᾿Αθήναις τῇ 18ῃ Μαρτίου 1970. 
Κύριε Διευθυντά: 

ἐν τῷ ὑπ᾿ ἀρ. 585-586 φύλλῳ τῆς «Φωνῆς τῆς Ὀρθοδοξίας τῆς 11413 
Μαρτίου ἐ.ξ. ἐδημοσιεύθη ἡ δευτέρα «συνέχεια» τῶν παρατηρήσεων 
τοῦ κ. ᾽Αλ. Κ. εἰς τὴν ἡμετέραν «ἐπιστολιμαίαν διατριβήν». 

Παρακαλῶ ὅπως, δυνάµει τοῦ περὶ Τύπου Νόμου, καταχωρίσητε αὐ- 
τούσιον τὸ κείµενον τῆς παρούσης δευτέρας ἀπαντήσεώς µου ἐν τῷ ἀμέ- 
σως προσεχεῖ φύλλῳ τοῦ ὑμετέρου Περιοδικοῦ, ἐν ταῖς αὐταῖς σελίσιν, 
ἔνθα κατεχωρίσθησαν αἱ παρατηρήσεις τοῦ κ. Κ.., καὶ διὰ τῶν αὐτῶν τυ- 
πογραφικῶν στοιχείων. 

1. Ἐπικρίνομαι διότι ἐκοινοποίησα καὶ πρὸς ἄλλα πρόσωπα τὴν 
γνωστὴν ἐπιστολήν µου. «Ἔγραψαν μιὰ προσωπικὴ ἐπιστολὴ -λέγει ὁ 
κ. Κ.-- καὶ περίμεναν προσωπικὴν ἀπάντησιν. Ἡ θέσις τους ἦταν λεπτή. 
Μόλις εἶχαν διακηρύξει ὅτι προσχωροῦνστὴν ἐκκλησίαν τῶν Παλαιοη- 
μερολογιτῶν. Δὲν θὰ ἤθελαν ἀσφαλῶς νὰ γίνῃ γνωστὸ ὅτι ἀμφιταλατεύ- 
οντο ἀκόμη καὶ ὅτι ὑπῆρχον ἀντιρρήσεις µέσα στὴν Συνοδεία...». 

Πολὺ ἀδικεῖ τὴν ἀλήθειαν ὁ κ. Κ. Ἡ ἐπιστολή, ἣν ἔλαβον, οὐδὲ νύ- 
ξιν περιεῖχεν ὅτι στέλλεται ὑπὸ ἐχεμύθειαν. Ἐγὼ δὲ παντελῶ ς 
ἠγνόουν ἂν ἡ ἐν λόγῳ Συνοδεία «εἶχε µόλις διακηρύξει ὅτι προσχω- 
ρεῖ εἰς τὴν Ἐκκλησίαν τῶν Παλαιοημερολογιτῶν», δεδομένου ὅτι οὐδε- 
µίαν ἐπικοινωνίαν, ἄμεσον ἢ ἔμμεσον, εἶχόν ποτε μετὰ τῆς Συνοδείας. 
Τὴν πρὸς αὐτὴν ἀπάντησίν µου ἀπέστειλα δακτυλογραφηµένην. Ἐπει- 
δὴ ὅμως εἶχον ἴδει ταύτην ὀλίγα πρόσωπα ἐκ τῶν περὶ ἐμέ, τὸ πρᾶγμα 
ἐκοινολογήθη εὑρύτερόν πως καὶ ἐζητήθησάν µοι ἀντίγραφα. Τότε 
ἠναγκάσθην νὰ πολυγραφήσω τὴν ἐπιστολὴν καὶ νὰ κυκλοφορήσω εἰς 
στενώτατον κύκλον ἀντίγραφα αὐτῆς. Δυστυχῶς ὅμως τινές τῶν παρα- 

ληπτῶν ἀντέγραψαν, παρὰ τὴν ἐπιθυμίαν µου, τὴν ἐπιστολὴν καὶ οὕτω 
τὰ ἀντίγραφα ταύτης ἐπληθύνθησαν. 

Τὸ ὄνομα δὲ καὶ ἡ διεύθυνσις τοῦ ἐρωτήσαντος ἐτέθησαν ἐν τοῖς πο- 
λυγραφηµένοις ἀντιγράφοις, ἵνα ἀποφύγω κατηγορίας περὶ «τεχνάσμα- 
τος». Πολλοί, δηλαδή, θὰ ἰσχυρίζοντο ὅτι παρ’ οὐδενὸς ἠρωτήθην, ἀλλ᾽ 
ἔγραψα µίαν δῆθεν ἀπάντησιν. Μήπως, καὶ παρὰ ταῦτα, δὲν ἰσχυρί- 
σθησαν οἱ «Ζηλωταῦ ὅτι διεπράχθη «συμπαιγνία» μεταξὺ ἐμοῦ 
καὶ τοῦ ἐρωτήσαντός µε Μοναχοῦ; Ἰδοὺ τὶ ἔγραψαν: «Αλλωστε ἀμφο- 
τέρων ὁ σκοπὸς τῆς συνεργασίας καὶ συμπαιγνίας αὐτῆς δὲν ἦτο εὐθύς, 
ἀλλ᾽ ὑστερόβουλος καὶ μᾶλλον κλίνων πρὸς τὸ πονηρόν. "Αλλως δὲν 
ἐξηγεῖται τὸ ὅτι: ὁ γράψας καὶ ζητήσας ὡρισμένας πληροφορίας καὶ λα- 
βὼν αὐτὰς διὰ τῆς «ἐπιστολιμαίας διατριβῆς», τί σκοπὸν εἶχεν, ἀντιγρά- 
φῶν ταύτην κατόπιν διὰ καρμπόν, νὰ κυκλοφορῇ τὰ ἀντίγραφα ἐντὸς 
τοῦ ᾽Αγίου Ὄρους,...» («Απάντησις εἰς ἐπιστολιμαίαν διατριβήν», σελ. 
31). 

Αὐτὸ δὲ ὅπερ ἀποκαλύπτουσιν οἱ «Ζηλωταί», δηλαδἡ ἡ κυκλοφορία 
ἀντιγράφων ὑπ) αὐτοῦ τούτου τοῦ παραλήπτου τῆς ἐπιστολῆς µου, µαρ- 
τυρεῖ ὅτι ὁ ἐρωτήσας µε οὐδαμῶς μὲ ἠρώτησεν ἐμπιστευτικῶς, ἀφοῦ 
αὐτὸς οὗτος ἐκυκλοφόρει ἐλευθέρως ἀντίγραφα τῆς ἐπιστολῆς µου. Τί 
λοιπὸν μένει ἐκ τῶν ἰσχυρισμῶν τοῦ κ. Κ.;: 

2. Συνεχίζεται ἡ διαστροφἡ τῶν πραγμάτων ὑπὸ τοῦ ἐπικριτοῦ µου: 
«Σ’ ὅλη τὴν διατριβὴ διάχυτος εἶνε ἡ παπικἡ νοοτροπία τοῦ συγγραφέ- 
ὣς της. Οἱ χριστιανοὶ διαιροῦνται σὲ ἀξιωματικοὺς καὶ σὲ στρατιώτας. 
᾽Αξιωματικοὶ δὲν εἶνε οἱ ἅγιοι, τὰ κατοικητήρια τοῦ Παναγίου Πνεύμα- 
τος, εἶνε οἱ ᾿Αρχιερεῖς. Σύμφωνα μ’ αὐτὴν τὴν νοοτροπίαν εἶνε ἁδιανόη- 
τον νὰ ἐγερθῇ ἕνας ἅγιος λαϊκός, μοναχός, ἢ ἱερεύς, ἐναντίον ἑνὸς ᾿Αρ- 
χιερέως ποὺ καταπατεῖ τὶς παραδόσεις τῶν Πατέρων...». 

᾽Αλλὰ πάντα ταῦτα ἐκτινάσσονται εἰς τὸν ἀέρα διὰ μιᾶς καὶ µόνης πα- 
ρατηρήσεως: Ἐγὼ ρητῶς ἔθηκα ἐν τῇ ἐπικρινομένῃ ἐπιστολῇ µου τὸ δί- 
ληµµα ὅτι ἢ θεωροῦμεν τοὺς Ἐπισκόπους τῆς Ἑλλαδικῆς Ἐκκλησίας 
Ὀρθοδόξους ἢ θεωροῦμεν αὐτοὺς προδότας. Ἐν τῇ δευτέρᾳ περιπτώσει 
ὀφείλομεν --ἔγραψα- νὰ ἐγκαταλίπωμεν αὐτούς, νὰ διαρρήξωµεν πάντα 
δεσμὸν ἀπ᾿ αὐτῶν καὶ νὰ καθορίσωµεν ἡ μεἴς τὸ πρακτέον, ὁσονδήπο- 
τε ὀλίγοι καὶ ἂν εἴμεθα, (Οὐδαμῶς ἑπομένως ἀρνοῦμαι τὸ «μικρὸν ποί- 
μνιον».) Ἐὰν ὅμως --ἔγραψα- θεωρῶμεν αὐτοὺς Ὀρθοδόξους, τότε 
ὀφείλομεν νὰ μὴ διαχωρίσωµεν ἀπ᾿ αὐτῶν τὰς ὁδοὺς ἡμῶν, ἀλλὰ νὰ 
ὑποτασσώμεθα εἰς αὐτούς, ἀνεχόμενοι καὶ ἡμεῖς τὴν ὑπ᾿ αὐτῶν ἐπιδει- 
κνυοµένην οἰκονομίαν. Ὅταν λοιπὸν οἱ Ἐπίσκοποι ἡμῶν εἶνεΟ ρθό- 
δοξοι, τότε εἶνε ἡγέται, εἶνε ἀξιωματικοί, ἔχουσιν αὐθεντίαν, ναὶ 
ἢ οὔ; Ὀφείλομεν δ᾽ ἡμεῖς εἰς αὐτοὺς ὑποταγὴν ναὶ ἢ οὔ; 'Αν ὁ κ. Κ. 
θεωρῇ προδότας τῆς Ὀρθοδοξίας τοὺς Ἐπισκόπους τῆς Ἑλλαδικῆς Ἐκ- 
κλησίας, τότε ἃς ἀναλάβῃ τὴν ἐνώπιον Θεοῦ εὐθύνην (ὅπως καὶ ἀνέλα- 
βεν αὐτήν) διὰ τὴν βασιµότητα τῆς τοιαύτης τρομερᾶς κατηγὸρίας καὶ 

ἂς πορευθῇ ὅπου νομίζει ὅτι θὰ εὕρῃ ἀνόθευτον Ὀρθοδοξίαν. Αν ὅμως 
ἕτερόςτις θεωρῇ Ορθοδόξους τοὺς ἐν λόγῳ Ἐπισκόπους, τότε πῶς 
θὰ διαχωρίσῃ ἀπ᾿ αὐτῶν τὰς ὁδοὺς αὐτοῦ; Εἶνε τοῦτο «παπικὴ νοοτρο- 
πία»; 


3. Ἐρωτῶμαι: «Ἔκαναν καλὰ ἢ δὲν ἕἔκαναν καλὰ τὰ «ἄτομα) ἐκεῖνα 
ποὺ ἔκοψαν τὸ μνηµόσυνον τοῦ Αρχιεπισκόπου τους» (Πρόκειται περὶ 
τοῦ αἱρετικοῦ Νεστορίου). 

᾽Αλλ’ ὅσοι ἔπαυσαν τότε τὸ μνηµόσυνον τοῦ Νεστορίου, ἠρκέσθησαν 
εἰς τοῦτο, ἀναμένοντες ἐν ἠρεμίᾳ συνειδήσεως τὴν κρίσιν Συνόδου. Δὲν 
προσεχώρησαν εἰς Ἐπισκόπους οὓς ἡ Ἐκκλησία τῆς Κων/πόλεως, 
πρὸ τῆς πιώσεως τοῦ Νεστορίου εἰς αἴρεσιν, εἶχε καταδικάσει ἐπὶ ἀν- 
ταρσίᾳ... 

4. Συνεχίζει ὁ κ. Κ.;: «...Τὸ ἴδιο ἀκριβῶς λέγει καὶ ὁ «Ὀρθόδοξοςο 
συγγραφεὺς τῆς διατριβῆς: «Ἐννοῦ ἁπλῶς νὰ μὴ ἀποσπώμεθα ἀπ᾿ αὐ- 
τῶν --τῶν ᾽Αρχνερέων- νὰ μὴ διαρρηγνύώωμεν τὴν ἀπ᾿ αὐτῶν κανονικὴν 
ἐξάρτησιν. Κατὰ τὰ λοιπὰ καὶ θὰ διαφωνήσωμµεν καὶ θὰ διαμαρτυρηθῶ- 
μεν καὶ θὰ ἀντιταχθῶμεν». Βασικὸ εἶναι ἡ ὑποταγή, ἡ Πίστις εἶναι κάτι 

“τὸ δευτερεῦον, εἶναι «τὰ λοιπά». Τί θὰ εἶχαν νὰ ζηλέψουν οἱ παπικοὶ 
ἀπὸ μιὰ τέτοια ἐκκλησιολογία» κ... 

Δὲν θὰ εἰσέλθω εἰς βαθυτέραν ἀνάλυσιν τῆς θέσεώς µου, διότι ὁ 
χῶρος δὲν ἐπιτρέπει. ᾿Αρκοῦμαι εἰς δύο µόνον ἐρωτήσεις: α)) Τί πιστεύ- 
ει ὁ κ. Κ. περὶ νέου ἡμερολογίου, περὶ νεοημερολογιτικοῦ «Σχίσμα- 
τος», περὶ κύρους τῶν Μυστηρίων τῶν Νεοημερολογιτῶν κ.τ.τ., Ἡ περὶ 
τούτων πίστις αὐτοῦ ταυτίζεται πρὸς τὴν πίστιν τῶν Ἐπισκόπων αὖὐ- 
τοῦ; Καὶ β’) Τί πιστεύει ὁ κ. Κ. περὶ καταγωγῆς τοῦ ἀνθρώπου; ᾿Αποῦδέ- 
χεται τὴν σαφεστάτην διδασκαλίαν τῆς Αγίας Γραφῆς καὶ τῶν ἁγίων 
Πατέρων, ὅτι ὁ ἄνθρῶπος προῆλθεν ἐξ ἀμέσου δημιουργικῆς ἐνεργείας 
τοῦ Θεοῦ ἢ πιστεύει, ἑπόμενος τῇ θεωρίᾳ τοῦ Δαρβίνου, ὅτι ὁ ἄνθρωπος 
εἶνε προῖϊὸν ἐξελίξεως; Αν πιστεύῃ τὸ πρῶτον, ἔχει καλῶς. ᾿Αν πιστεύῃ 
τὸ δεύτερον καὶ εἰσάγῃ οὕτω τροµακτικήν, φρικαλέαν καὶ πρωτοφανῆ 
ΑΙΡΕΣΙΝ ἐν τῷ ἑδάφει τῆς Ὀρθοδοξίας (διότι θὰ ἦτο ὁ πρῶτος πι- 
στὸς ὅστις θ᾽ ἀπεδέχετο τὴν Δαρβίνειον περὶ καταγωγῆς τοῦ ἀνθρώπου 
θεωρίαν), τότε ἡ ἐν προκειµένῳ πίστις αὐτοῦ ταυτίζεται πρὸς τὴν πί- 
στιν τῶν Ἐπισκόπων αὐτοῦ, καθὼς καὶ πρὸς τὴν πίστιν τοῦ λοιποῦ Πα- 
λαιοημερολογιτικοῦ κόσμου; -᾽Αναμένῶ σαφεῖς ἀπαντήσεις καὶ ἐπὶ τῶν 
δύο ἐρωτήσεών µου... 

5. Ρητῶς ἀνεγνώρισα ἐν τῇ ἐπιστολῇ µου τὸ δικαίωµα παύσεως 
μνημοσύνου Ἐπισκόπου διδάσκοντος αἴρεσιν, συμφώνως τῷ ΙΕ’ Κανό- 
νι τῆς Πρωτοδευτέρας Συνόδου, ἀλλ) ὑπὸ ἕνα ὅρον: «Ὁ παύων τὸ 
μνηµόσυνον τοῦ οἰκείου Ἐπισκόπου Κληρικός, ἀρκεῖται εἰς τοῦτο, ἀπο- 
φεύγει νὰ μνημονεύσῃ ἑτέρου καὶ ἀναμένει ἐν ἠρεμίᾳ συνειδήσεως τὴν 
κρίσιν Συνόδου. Αὐτό, καὶ µόνον αὐτό, εἶνε τὸ νόηµα τοῦ Κανόνος». 

6. Γράφει ἀκόμη ὁ κ. Κ.: «Ἐξ ἄλλου ὁ συγγραφεὺς τῆς διατριβῆς 
ἐκτιμάει πολὺ καὶ τὴ θρησκευτικἡ διπλωματία». 

᾽Αλλὰ ποῦ εἶδε τοῦτο ὁ ἐπικριτής µου; Ἐγὼ ρητῶς ἔγραψα ἐν τῇ δια- 
τριβῇ µου: «Αληθὲς εἶνε ὅτι ἡ Ἐκκλησία τῆς Ἑλλάδος, ἐξ ὑπερβολικῆς 
ἁβροφροσύνης πρὸς τὸν Προκαθήµενον τῆς Ὀρθοδοξίας, ἔχει -κα- 
κῶς βεβαίως πράττουσα- πολὺ περιποιηθῆ τὸν ᾿Αθηναγόραν. 
Οὐδαμῶς ὅμως συμφωνεῖ πρὸς τὰ ἀδίστακτα τολμήµατα αὐτοῦ... Γ ρά- 
φων ταῦτα (περὶ ἁβροφροσυνῶν, εὐγενείας κ.τ.λ.), δὲν ἐγκρίνω 
οὐδὲ ἐπιδοκιμάζω τοὺς τρόπους αὐτούς, ἀλλ᾽ ἁπλῶς διαπιστῶ καὶ 
ὁρμηνεύω». Καὶ ὅμως, κατὰ τὸν κ. Κ., «ἐκτιμάω πολὺ τὴν θρησκευτικὴ 
διπλωματία)Ι... 

Οὐδόλως δὲ ἐπῄνεσα «ἕνα Ἱεράρχην, διότι εἶνε θρησκευτικῶς 
ἄχρους, ἄοσμος καὶ ἄγευστος». Τόση κακὴ πίστις!... "Αλλο πρᾶγμα νὰ 
εἶσαι «θρησκευτικῶς ἄχρους, ἄοσμος καὶ ἄγευστος» καὶ ἄλλο πρᾶγμα 
νὰ στείλῃς εἴς τινα ἀρχηγὸν χριστιανικῆς Ὁμολογίας ἓν γράμμα 
«θρησκευτικῶς ἄχρουν, ἄοσμον καὶ ἄγευστον», ἐκπληρῶν οὕτω τυπι- 
κὴν ὑποχρέωσιν ἀπαντήσεως εἰς ληφθεῖσαν ἐπιστολήν... 

7. Κατηγοροῦμαι ὅτι «προσπαθῶ τεχνηέντως νὰ ἀφήσω νὰ ἐννοηθῇ 
ὅτι ἡ ὅλη ὑπόθεσις δὲν εἶναι ζήτημα Πίστεως, ἀλλ) ἁπλῶς ζήτημα Κα- 
νόνων...». 

᾽Αλλ᾽ ἐγὼ ρητῶς ὠμίλησα: α) Περὶ παραβάσεως Κανόνων. β’) Περὶ 
ἀκροβασιῶν ἐν τῇ Πίστει. Καὶ γ΄ Περὶ ΑΠΑΙΣΙΟΥ ΣΥΓΚΡΗΤΙ- 
ΣΜΟΥ. Καΐτοι ὅμως ὁ κ. Κ. ἀναφέρει τὴν φράσιν µου περὶ «ἀπαισίου 
συγκρητισμοῦ», ἐν τούτοις γράφει καὶ τὰ ἀνωτέρω ὅτι «προσπαθῶ τε- 
χνηέντως νὰ ἀφήσω νὰ ἐννοηθῇ ὅτι ἡ ὅλη ὑπόθεσις δὲν εἶναι ζήτημα 
Πίστεως...». Αὐτὰ δυστυχῶς συµβαίνουσιν, ὅταν ἀπουσιάζῃ ἡ καλὴ 
πίστις... 

δ. Κατηγοροῦμαι καὶ ὡς ὑποκριτής: «Αλλὰ τί νὰ πῇ κανεὶς καὶ γιὰ 
τὴν ὑποκρισίαν; Τὸ «οἱ ἀγαπητοί µου Παλαιοημερολογῖταυ ἐπαναλαμ- 
βάνεται πάλιν καὶ πολλάκις... Εἶναι «ἀγαπητοὶ ἀδελφοί» του; Ἕνα ἀπ᾿ 
τὰ δύο: ἢ δὲν πιστεύει πὼς εἶναι ἀφορισμένοι καὶ σχισματικοὶ ἢ τὸ πι- 
στεύει καὶ τότε οἱ Παλαιοημερολογῖται δὲν πρέπει νὰ τοῦ εἶναι καθόλου 
ἀγαπητοί. Ἐφ᾽ ὅσον μᾶς βεβαιώνει καὶ γιὰ τὰ δύο, πρόκειται περὶ ὑπο- 
κρισίας». 

Ταλαίπωρε ἄνθρωπε! ᾽Ανάγνωθι τὸν θεῖον Παὔλον: «... λύπη µοί ἐστι 
µεγάλη καὶ ἀδιάλειπτος ὀδύνη τῇ καρδίᾳµου. Ηὐχόμην γὰρ αὐτὸς ἐγὼ 
ἀνάθεμα εἶναι ἀπὸ τοῦ Χριστοῦ ὑπὲρ τῶν ἀδελφῶν µου, τῶν συγγενῶν 
µου κατὰ σάρκα, οἶτινές εἰσιν Ἰσραηλῖται...» (Ῥωμ. θ’, 2-4). Πόση ἡ 
ἀγάπη τοῦ Παύλου πρὸς τοὺς Ἰσραηλίτας! αλλ) οἱ Ἰσραηλῖται δὲν ἦσαν 
κἂν χριστιανοὶ καὶ ἑπομένως «δὲν ἔπρεπε νὰ τοῦ εἶνε καθόλου ἀγαπη- 
τοῦ. Πῶς λοιπὸν ἠγάπα αὐτοὺς ὁ Παῦλος καὶ μάλιστα τόσον φλΟγε- 
ρῶς; Φαίνεται ὅτι ὑποκριτὴς θὰ ἦτο καὶ ὁ Παὔῦλος!... 

5. Ὁμιλεῖ ὁ κ. Κ.. καὶ περὶ «σιμωνίας» ᾿Αρχιερέων. Ἐπιθυμεῖ ἐπ᾽ αὐ- 

τοῦ συζήτησιν; Ας ρίψῃ βλέμμα τι εἰς ὅσα ἐγράφησαν παρὰ τῶν ὁμο- 
φρόνων αὐτῷπερὶ «Ταλάντων»... 

10, Ἐν τῇ ἐπικρινομένῃ ἐπιστολῇ µου ἔγραψα τὰς ἑξῆς φράσεις: 
«Ὅσον εὐκόλως δημιουργεῖται ἓν σχίσμα, τόσον δυσκόλως καταπαύε- 
ται. Ανάγνωθι τὴν ἱστορίαν τῆς Ἐκκλησίας καὶ θὰ σὲ καταλάβῃ τρόμος. 
Νομίζεις ὅτι εἶνε εὔκολον νὰ κρατήσωμεν μέχρι τέλους εἰς πειθαρχίαν 
τὸ ρεῦμα; Καλὸν εἶνε νὰ μὴ ἀνοίξωμεν τὰ στόµια τοῦ φράγµατος. “Απαξ 
καὶ ἀνοιχθῶσι ταῦτα, τὸ ρεῦμα θὰ διαφύγῃ τοῦ ἐλέγχου ἡμῶν καὶ ἀσυγ- 
κράτητον θὰ κατακλύζῃ τὰ πάντα. Ὅταν ἐκκαύσωμεν τὸν φανατισμὸν 
τοῦ ὄχλου (ἡ δ᾽ ἕκκαυσις εἶνε ἀναγκαία πρὸς δημιουργίαν καὶ διατήρη- 
σιν τῶν σχισµάτων), εἶνε ἀδύνατον ἔπειτα νὰ ἐπιβάλωμεν τάξιν. Πολλά- 
κις ἐν τῇ ἱστορίᾳ αἱ ἐκτροπαὶ ἔφθασαν µέχρι βεβηλώσεων, µέχρι συµ- 
πλοκῶν, µέχρι φόνων». Ἰδοὺ ἡ ἐπὶ τῶν φράσεων αὐτῶν ... καλόπιστος 
ον τοῦ κ. Κ.; 

“Ὅταν ἐκκαύσωμεν τὸν φανατισμὸν τοῦ ὄχλου”. Ποῦ ὁδηγεῖ ἁλή- 
ον ἡ οἴησις! Τί περιφρόνησις πρὸς τὸ εὐσεβὲς πλήρωμα τῆς Ἐκκλη- 
σίας πρέπει νὰ ὑπάρχῃ µέσα στὴν ψυχή του γιὰ νὰ τὸ ὀνομάζῃ ὄχλο! 
Καὶ τί ὑπερηφάνεια γιὰ νὰ καυχᾶται ὅτι κρατάει τὸν ἐπικίνδυνο αὐτὸν 
ὄχλο ὑπὸ τὸν ἔλεγχό του, συνετῶς ἀρνούμενος νὰ ἀνοίξῃ “τὰ στόµια 
τοῦ φράγµατος”). 

Τί εἴπω καὶ τί λαλήσω! Νὰ ἀντλήσω ἐκ τῆς Ἐκκλησιαστικῆς Ἱστο- 
ρίας παραδείγματα ἢ νὰ παραπέµψω εἰς χωρία Πατέρων, παραπονουμέ- 
νων δεινῶς κατὰ τοῦ «ὄχλου»; (Ὁ θεῖος Γρηγόριος εἶπε πλήρης πι- 
κρίας καὶ τοῦτο: «Προχειρίσατε ἕτερον Ἐπίσκοπον ἀρεστὸν τῷ 
ὄχλφ».)᾽Αλλὰ θὰ ἀπῃτεῖτο πολὺς χῶρος. ᾽Αρκοῦμαι νὰ μνημονεύσω 
τὸν ΙΓ’ Κανόνα τῆς ἐν Λαοδικείᾳ Συνόδου λέγοντα: «Περὶ τοῦ μὴ τοῖς 
ὄχλοις ἐπιτρέπειν τὰς ἐκλογὰς ποιεῖσθαι τῶν µελλόντων καθίστα- 
σθαι εἰς ἱερατεῖον». Ἑρμηνεύει δ᾽ ὁ ἅγιος Νικόδημος: «Ἐμποδίζει ὁ πα- 
ρὼν Κανὼν τὸ νὰ κάµνουσιν οἱ ὄχλοι καὶ τὰ ἅτακτα πλήθη τῶν 
πόλεων τὰς ψήφους καὶ ἐκλογὰς ἐκείνων ὁποὺ µέλλουν νὰ χειροτονη- 
θοῦν Ἱερεῖς ἢ καὶ ᾿Αρχιερεῖς... ᾽Αλλ) ὄχι καὶ ὁ χύδην καὶ ἄτακτος 
ὄχλος, διὰ τὰς ἔριδας καὶ µάχας ὁποὺ ἠμποροῦν νὰ γενηθοῦν εἰς τὰς 
ψηφοφορίας αὐτῶν». 

Αλλοι λοιπὸν (καὶ μάλιστα ἅγιοι Πατέρες...) ὠνόμασαν πρὸ ἐμοῦ 
«ὄχλους» καὶ μάλιστα «χύδην ὄχλουο) καὶ «ἄτακτα πλήθη» τὸ κατὰ τὸν 
κ. Κ. «εὐσεβὲς πλήρωμα τῆς Ἐκκλησίας»! Ας Ἱορυνήσῃ καὶ περὶ αὐ- 
τῶν ὁ κ. Κ.: «Ποῦ τοὺς ὡδήγησεν, ἀλήθεια, ἡ οἴησις!...».Οἰηματίαι λοι- 
πὸν καὶ οἱ ἅγιοι Πατέρες!... 

Πότε δὲ εἶπον ὅτι κρατῶ ἐγὼ ὑπὸ τὸν ἔλεγχόν µου τὸν «ὄχλον» καὶ 
ἀρνοῦμαι νὰ ἀνοίξω ἐγὼ «τὰ στόµια τοῦ φράγµατος»; Ἡ ἔκφρασίς μου 
κεῖται ἐν πληθυντικῷ ἀριθμῷ: «Καλὸν εἶνε νὰ μὴ ἀνοίξωμεν τὰ στό- 
µια τοῦ φράγµατος». Ποῖοι νὰ μὴ «ἀνοίξωμεν»; Πάντες οἱ Κληρικοί, 
Διάκονοι, Πρεσβύτεροι, Ἐπίσκοποι, ἀκόμη δὲ καὶ Μοναχοὶ ἢ καὶ λαϊκὰ 

πρόσωπα, ἀσκοῦντα ἔργον διδασκάλου καὶ ἐπηρεάζοντα τὰ πλήθη... 
᾽Αλλ) ἐπαναλαμβάνω: Αὐταὶ αἱ διαστροφαἱ εἶνε ἀναπόφευκτοι, ὅταν τὸ 
πάθος παφλάζῃ καὶ ἡ καλὴ πίστις ἀπουσιάζῃ... 


Μετὰ τῆς ἐν Κυρίῳ ἀγάπης, 
«ΗΦΩΝΗ ΤΗΣ ΟΡΘΟΔΟΞΙΑΣ», φύλλον 5δδ-5δ9, 15.4.1970. 


Τ' 


Ἐν Αθήναις τῇ Ι9ῃ Μαΐου 1970. 
Κύριε Διευθυντά; 

ἐν τῷ ὑπ ἀρ. 587 φύλλῳ τοῦ ὑμετέρου Περιοδικοῦ τῆς 15/28 Μαρ- 
τίου, καθὼς καὶ ἐν τῷ ὑπ᾿ ἀρ. 588-589 φύλλῳ τῆς 15/28 ᾿Απριλίου ἐ.δ., 
ἐδημοσιεύθησαν δύο «συνέχειαυ τῶν παρατηρήσεων τοῦ κ.᾿Αλ. Κ. εἰς 
τὴν ἡμετέραν «ἐπιστολιμαίαν διατριβήν». 

Παρακαλῶ, ὅπως, δυνάµει τοῦ περὶ Τύπου Νόμου, καταχωὠρίσητε ἐν 
τῷ ἀμέσως προσεχεῖ φύλλῳ τοῦ ὑμετέρου Περιοδικοῦ αὐτούσιον τὸ 
κείµενον τῆς παρούσης τρίτης ἀπαντήσεώς µου, ἀναφερομένης εἰς ἀμ- 
φοτέρας τὰς ὡς ἄνω δημοσιεύσεις τοῦ κ. Κ.. 

᾿Αναγινώσκων τις τὰς εἰρημένας δύο δημοσιεύσεις τοῦ κ. Κ. διαπι- 
στοῖ ὅλως καινοφανεῖς ἐκκλησιολογικὰς θέσεις. Ἰδοὺ τὶ φρονεῖ ὁ κ. Κ. 
περὶ Ἐπισκόπων, κηρυσσόντων μὲν αἱρετικὰ φρονήματα, ἀλλὰ µήπω 
καταδικασθέντὠν ὑπὸ τῆς Ἐκκλησίας: «Ἕνας αἱρετικὸς Ἐπίσκοπος 
παύει νὰ εἶνε Ἐπίσκοπος, χάνει τὴν Ἱερωσύνη, εἶναι ἐκτὸς Ἐκκλησίας. 
Ὅσοι τὸν ἀκολουθοῦν διὰ τοῦ μνημοσύνου, δὲν ἀκολουθοῦν πλέον 
Ἐπίσκοπο ἀλλὰ ἄνθρωπο ὁ ὁποῖος ἐξέπεσε τῆς ᾽Αρχιερατικῆς Χάριτος. 
ὍὍταν ὅμως ὁ Ἐπίσκοπος ἐκπέσῃ τῆς Χάριτος πῶς εἶναι δυνατὸν νὰ μὴ 
ἐκπέσῃ καὶ τὸ ποίμνιό του; Απὸ ποῦ ἀντλοῦν τὴν ἐντολὴ τῆς Ἱερωσύνης 
οἱ Πρεσβύτεροι; Εἶναι σὲ θέσί ὁ ἐκπεσὼν ᾿Αρχιερεὺς νὰ δώσῃ Σῶμα καὶ 
Αἷμα Χριστοῦ στὸ ποίμνιό του; Ὁ ΙΕ΄ Κανὼν τῆς ΑΒ΄ Συνόδου γράφει 
καθαρὰ ὅτι ὁ αἱρετικὸς Ἐπίσκοπος δὲν εἶναι Ἐπίσκοπος, ἀλλὰ Ψψευδοε- 
πίσκοπος, ἄρα καὶ ψευδοϊερεύς. Οἱ λειτουργίες του εἶναι ψευδολειτουρ- 
γίες, οἱ χειροτονίες του Ψευδοχειροτονίες, τὸ Μύρον του δὲν εἶναι 
“Άγιον Μύρον, ὅλα τὰ µυστήριά του εἶναι χωρὶς ἁγιαστικὸ περιεχόµε- 
νο». 

᾿Αφοῦ λοιπὸν, κατὰ τὸν νεοφανῆ µέγαν ἐκκλησιολόγον κ. Αλ. Κ., ὁ 
εἰς αἴρεσιν περιπεσὼν Ἐπίσκοπος ἀπόλλυσιν αὑτομάτως τὴν θείαν 
Χάριν καὶ ἀδυνατεῖ τοῦ λοιποῦ νὰ τελέσῃ Μυστήρια, ἔστω καὶ ἂν ἀκόμη 
δὲν κατεδικάσθη ὑπὸ τῆς Ἐκκλησίας καὶ δὲν ἀπεκόπη Συνοδικῶς ἀπὸ 
τοῦ Σώματος Αὐτῆς, οὐδ᾽ ἔπαυσεν αὐτὸς τὴν μετ’ Αὐτῆς κοινωνίαν͵ πα- 
ρακαλοῦμεν νὰ τύχωµεν ἀπαντήσεως εἰς τὰ δύο κατωτέρω ἐρώτήματα: 

1. Ὁ Πατριάρχης ᾿᾽Αθηναγόρας ἔχει τὴν εἰλικρίνειαν νὰ μὴ κρύπτῃ τὰ 
αἱρετικὰ φρονήματα αὐτοῦ, ἀλλὰ νὰ κηρύσσῃ ταῦτα δηµοσίᾳ καὶ ἀπρο- 
καλύπτως (καὶ μάλιστα κατὰ τὰς τελευταίας ἑβδομάδας). Κατὰ τὸν κ. ζ. 
εἶνε ἤδη ἐκκλησιαστικῶς νεκρός, ἑστερήθη τῆς ᾽Αρχυερωσύνης, ἐπαύ- 
σατο παρέχων θείαν Χάριν. Ἔχει καλῶς! Ἕτερος ὅμως Πατριάρχης 
(ὑπόθεσιν διατυποῦμεν), ἐνῷ εἶνε µέγας αἱρετικός, ἀποδεχόμενος ἀπο- 
λύτως τὴν αἴρεσιν τοῦ ᾿Αρείου, δειλιᾷ μὲν νὰ κηρύξῃ ταύτην δηµοσίᾳ 
καὶ ἀπροκαλύπτως, φοβούμενος καθαίρεσιν καὶ ἀφορισμόν, ἀλλὰ πράτ- 
τει ἄλλο τι: Καλεῖ κατ’ ἰδίαν διαφόρους Ἐπισκόπους καὶ Ἱερεῖς, ἐκ τῶν 
ὑπ᾽ αὐτόν, καὶ συζητεῖ, ἀπαθῶς δῆθεν, θεολογικἁ θέµατα, ἐν οἷς καὶ τὴν 
διδασκαλίαν τοῦ Αρείου. Κατὰ τὰς συζητήσεις αὐτὰς ἐκφράζεται ἀρχι- 
κῶς μὲν µετά τινος, µόλις διαφαινοµένης, συµπαθείας πρὸς τὸν ᾿Αρειον, 
βραδύτερον δὲ μετ) ἐκτιμήσεως κ.ο.κ..Οὕτω βολιδοσκοπεῖ τεχνηέντως 
τὰς διαθέσεις τῶν συζητητῶν. Βλέπων δὲ ἰσχυρὰν ἀντίθεσιν, ὑποχωρεῖ 
ἀριστοτεχνικώτατα καὶ ὁ συζητητὴς δὲν ἀντιλαμβάνεται κἂν τὰ φρονή- 
µατα τοῦ Πατριάρχου. Βλέπων ὅμως εἰς ἄλλους συζητητὰς μικρὰν καὶ 
ἀσθενῆ ἀντίστασιν, συνεχίζει, εὐφυέστατα πάντοτε, τὴν «κατήχησιν» 
καὶ σὺν τῷ χρόνῳ πείθει ἱκανὸν ἀριθμὸν Κληρικῶν, καθὼς καὶ λαϊκῶν, 
ὅτι ὁ Αρειος εἶχε δίκαιον. “Απαντες ὅμως, φοβούμενοι τὰς συνεπείας͵, 
δὲν κηρύττουσιν ἀπροκαλύπτως τὰ φρονήματα αὐτῶν, ἀλλ’ ἐνεργοῦσι 
µυήσεις ὀπαδῶν κατὰ τρόπον κρύφιον καὶ συνωµοτικόν. Οἱ δὲ ἄλλοι 
Κληρικοί, οἱ πράγματι Ὀρθόδοξοι, οὐδὲ διανοοῦνται κἂν ὅτι ὁ Πα- 
τριάρχης αὐτῶν ὁμοῦ µετά τινων Ἐπισκόπων εἶνε δεινοὶ αἱρετικοί, διὸ 
καί, ὅλως ἀνύποπτοι, συνεχίζουσιν ἁρμονικώτατα τὴν μετ᾽ αὐτῶν κοι- 
νωνίαν... 

Ἐρωτᾶται λοιπὸν ὁ κ. Κ.: Ὁ Πατριάρχης αὐτὸς εἶνε ἐκκλησιαστικῶς 
ζῶν ἢ νεκρός; Ἔχει Αρχιερωσύνην ἢ ἑστερήθη αὐτομάτως ταύτης; Τε- 
λεῖ Μυστήρια καὶ παρέχει θείαν Χάριν ἢ ὄχι; Αν ἀπαντήσῃ «ὄχι», ἐρώ- 
τᾶται πάλιν: Καὶ τότε τί μένει ὄρθιον; Ποῖος δύναται νὰ γνωρίζῃ ἂν 
λαμβάνῃ πράγματι Μυστήρια παρ’ οἱουδήποτε Κληρικοῦ, ἀφοῦ ἀδυνα- 
τεῖ νὰ γνωρίζῃ τὰ ἐσώτερα φρονήματα αὐτοῦ; ᾿Αν ἀπαντήσῃ «ναῦ, 
ἐρωτᾶται καὶ πάλιν: Ὥστε ἡ ὅλη ὑπόθεσις εἶνε ζήτημα ὑποκρισίας 
καὶ πονηρίας; Ἐξηγούμεθα: Δύναταί τις Πατριάρχης ἢ Ἐπίσκοπος 
τῆς Ὀρθοδόξου Ἐκκλησίας νὰ πιστεύῃ εἰς ἁπάσας τὰς αἱρέσεις ἢ νὰ 
εἶνε τελείως ἄπιστος. Δύναται ἀκόμη καὶ νὰ διδάσκῃ τὰς αἱρέσεις ἢ τὴν 
ἀπιστίαν αὐτοῦ, προσηλυτίζων εἰς αὐτὰς ὁπαδούς. ᾿Αρκεῖ νὰ ἔχῃ τὴν εὐ-- 
φυῖαν, ἢ μᾶλλον τὴν σατανικὴν πονηρίαν, νὰ μὴ ἐκτίθεται. Αρκεῖ 
νὰ δρᾷ τεχνηέντως, κεκαλυµµένως καὶ συνωμοτικῶς. Τότε εἶνε «ζῶσα 
κεφαλή», ἔχει ᾽Αρχιερωσύνην, εἶνε τελετουργὸς πραγματικῶν Μυστη- 
ρίων, εἶνε κρουνὸς τῆς θείας Χάριτος!... Αν ὅμως διαπράξῃ τὴν ἀφέ- 
λειαν ἢ τὴν βλακείαν νὰ ἐκτεθῇ καὶ νὰ φανερώσῃ ἀπροκαλύπτως καὶ εἰ- 
λικρινῶς τὰ φρονήματα αὐτοῦ, αἴ, τότε τὰ πάντα μεταβάλλονται! Ὁ 
Θεὸς πάραυτα ἀπογυμνοῖ τὸν ἀνόητον αὐτὸν πάσης Χάριτος καὶ οὗτος 

καθίσταται πλέον «κεφἀλἠὴ νεκρά», μηδὺν Μυστήριον τελῶν καὶ µΏδε- 
µίαν Χάριν παρέχων... 

Πιστεύει ὁ κ. ΚΚ. ὅτι εἶνε δυνατὸν νὰ ὑποστηριχθῶσι σοβαρῶς αὐτὰ τὰ 
πράγματα; Βεβαίως ὁ ΙΕ’ Κανὼν τῆς Πρωτοδευτέρας Συνόδου ὁμιλεῖ. 
περὶ αἱρέσεως κηρυττοµένης δηµοσίᾳ καὶ ἀπροκαλύπτως, ἀλλὰ τοῦ- 
το πράττει ἵνα καθορίσῃ τὴν περίπτωσιν, καθ’ ἣν ὁ Ἱερεὺς δύναται νὰ 
παύσῃ τὸ μνηµόσυνον τοῦ αἱρετικοῦ Ἐπισκόπου, καὶ οὐχὶ ἵνα καθορίσῃ 
τὴν θέσιν τοῦ αἱρετικοῦ Ἐπισκόπου ἔναντι τοῦ Θεοῦ. Διὰ τὸν 
Θεὸν ὁ αἱρετικὸς Ἐπίσκοπος εἶνε αἱρετικός, εἴτε δηµοσίᾳ καὶ άπροκα- 
λύπτως εἴτε κατ’ ἰδίαν καὶ κεκαλυμµένως διδάσκει τὴν αἴρεσιν αὐτοῦ, 
εἴτε καὶ ἁπλῶς ἔχει αὐτὴν κεκρυμµένην ἐν τοῖς μυχίοις τῆς καρδίας αὐ- 
τοῦ. Εἶνε δυνατὸν νὰ πιστεύσῃ τις, ὅτι ὁ Θεὸς µόνον ἐν τῇ πρώτῃ περι- 
πιώσει ἀπογυμνοῖ τὸν Ἐπίσκοπον τῆς Χάριτος, ἑνῷ ἐν τῇ δευτέρᾳ καὶ 
τρίτῃ περιπτώσει ἐξακολουθεῖ, βραβεύων οἱονεὶ τὴν δειλίαν καὶ τὴν πο- 
νηρίαν τοῦ αἱρετικοῦ, νὰ περιβάλλῃ αὐτὸν διὰ τῆς θείας Χάριτος; 

2. Ὑπῆρξαν κατὰ καιροὺς Ἐπίσκοποι καὶ μάλιστα καὶ Πατριάρχαι, 
οἵτινες παρ᾽ ὅλον ὅτι περιέπεσαν εἰς αἱρέσεις, ἃς καὶ ἐκήρυττον δηµο- 
σίᾳ, ἐν τούτοις δὲν κατεδικάσθησαν µέχρι τοῦ θανάτου αὐτῶν, ἀλλ᾽ ἀπέ- 
θανον ἐπισκοπεύοντες ἢ πατριαρχεύοντες!...᾽Αϕοῦ ἡ αἴρεσις φυγαδεύει 
αὐτομάτως καὶ παρὰ χρῆμα τὴν Χάριν, κατὰ τὸν κ. Κ.., ἀφοῦ, κατ’ αὐτόν, 
αἱ λειτουργίαι τοῦ εἰς αἴρεσιν πεσόντος Ἐπισκόπου «εἶναι Ψευδολει- 
τουργίες, οἱ χειροτονίες του Ψευδοχειροτονίες, τὸ Μύρον του δὲν εἶναι 
“Άγιον Μύρον, ὅλα τὰ Μυστήριά του εἶναι χωρὶς ἁγιαστικὸ περιεχόµε- 
νο». τότε τί ἔχει μείνει ὄρθιον ἐν τῇ Ἐκκλησίᾳ; Διότι οἱ ἐν λόγῳ Τα- 
τριάρχαι ἐχειροτόνησαν Ἐπισκόπους, ἐκεῖνοι ἄλλους κ.ο.κ... 
Ὁπότε δὲν διεσπάσθη ἡ ἀποστολικὴ διαδοχή, ἀφοῦ «οἱ χειροτονίες τῶν 
εἶναι ψευδοχειροτονίες»; Δὲν ἐνοθεύθη ἀνεπανορθώτως ἡ Ἱερωσύνη; 
Θὰ εἴπῃ ἴσως ὁ κ. Κ.., ὅτι, ἔστω καὶ βραδύτερον, ἡ Ἐκκλησία «ἐρρύθμι- 
σε» τὰ ζητήματα αὐτά. ᾽Αλλ’᾽ ὅσοι πιστοὶ εἶχον κατὰ τὴν ἐποχὴν τῆς 
«ρυθµίσεως» ἀποθάνει, τί ἐγένοντο, ἀφοῦ τὰ Μυστήρια, ἅπερ ἐλάμβα- 
νον ζῶντες, ἦσαν «χωρὶς ἁγιαστικὸ περιεχόµενο»»»; 

Ὑπολείπεται ἓν ἀκόμη ζήτημα πρὸς ἐξέτασιν: "Αν ὁ εἰς αἴρεσιν πε- 
σὼν Ἐπίσκοπος (ἢ Ἱερεύς) τελῇ ἔγκυρα Μυστήρια µέχρις οὗ καθαιρεθῇ 
Συνοδικῶς καὶ ἀποκοπῇ ἐκ τοῦ Σώματος τῆς Ἐκκλησίας, ἢ διακόψῃ αὐ- 
τὸς τὴν μετ’ αὐτῆς κοινωνίαν͵ τότε πῶς ὁ ΙΕ’ Κανὼν τῆς Πρωτοδευτέ- 
ρας χαρακτηρίζει τοὺς τοιούτους Ἐπισκόπους ὡς «ψευδεπισκό- 
πους», καίτοι βλέπει αὐτοὺς πρὸ τῆς Συνοδικῆς αὐτῶν καταδίκης; 
᾽Απλούστατα, διότι πᾶς Ἐπίσκοπος, περιπίπτων εἰς αἴρεσιν, καθίσταται 
αὐτομάτως ΔΥΝΑΜΕΙ ψευδεπίσκοπος. Διὰ τῆς πτώσεως αὐτοῦ εἰς αἵ- 
ρεσιν ἐδημιούργησε τὰς προὔποθέσεις, ἵνα καθαιρεθῇ καὶ ἀποκοπῇ ἐκ 
τοῦ Σώματος τῆς Ἐκκλησίας. Καὶ δὲν ὑπολείπεται εἰμὴ ἡ καταδικαστι- 
κὴ τῆς Ἐκκλησίας Πρᾶξις, ἵνα οὗτος κατασταθῇ καὶ ΕΝΕΡΓΕΙΑ ἀγω- 
γὸς νεκρὸς καὶ ἄχρηστος. Ἔως οὗ ὅμως συµβῇ τοῦτο, ἡ ὑπὸ τῆς Ἐκ- 

κλησίας δηλαδὴ καταδίκη, ὁ εἰς αἴρεσιν πεσὼν Ἐπίσκοπος (ἢ Ἱερεύς) 
ἐξακολουθεῖ, θείᾳ τινὶ οἰκονομίᾳ, νὰ παρέχῃ τὴν θείαν Χάριν. Τοῦτο βε- 
βαίως πράττει ὁ Θεὸς οὐχὶ χαριζόµενος εἰς τὸν αἱρετικὸν Ἐπίσκοπον (ἢ 
Ἱερέα), ἀλλὰ χαριζόµενος εἰς τὸ Πλήρωμα τῆς Ἐκκλησίας. Μήπως καὶ 
ὅταν ὁ Θεὸς ἐνεργῇ διὰ Κληρικῶν κλεπτῶν, πόρνων, μοιχῶν, βλασφή- 
µων κ.τ.τ., χαρίζεται εἰς αὐτούς; "Οχι ἀσφαλῶς! Χαρίζεται εἰς τὸ 
Πλήρωμα τῆς Ἐκκλησίας! 

Αν βεβαίως Ἐπίσκοπός τις, πεσὼν εἰς αἴρεσιν, ἀποκόψῃ τοὺς πρὸς 
τὴν Ἐκκλησίαν δεσμοὺς αὐτοῦ, δηλαδἡ παύσῃ τὴν μετὰ τῆς Ἐκκλησίας 
κοινωνίαν͵ ἐξέλθῃ ἐξ αὐτῆς καὶ συστήσῃ ἰδίαν «Ἐκκλησίαν) ἢ προσ- 
κολληθῇ εἰς ἑτέραν «Ἐκκλησίαν», αἱρετικήν, τότε καθίσταται νεκρὸν 
ὄργανον, ἔστω καὶ ἂν ἀκόμη δὲν ἀπεκηρύχθη Συνοδικῶς. Ἡ Ἐκκλησία 
εἶνε τὸ Ταμεῖον τῆς Χάριτος καὶ ὁ διακόπτων τὴν πρὸς αὐτὴν κοινωνίαν 
Ἐπίσκοπος καθίσταται ἀγωγὸς κενός. Πόθεν θὰ λάβῃ τὴν Χάριν, ἵνα 
διοχετεύσῃ ταύτην εἰς ἄλλους; Ὁ ἐἑντὸς τῆς Ἐκκλησίας ὅμως ἐνεργῶν 
τὰς ἀρχιερατικὰς αὐτοῦ πράξεις Ἐπίσκοπος, ἔστω καὶ ἂν ἔχῃ πέσει εἰς 
αἴρεσιν, τελεῖ πραγματικὰ μυστήρια, μέχρις οὗ καταδικασθῇ Συνοδι- 
κῶς. 

Αἱ χειροτονίαι Κληρικῶν Ὀρθοδόξων γενόµεναι ὑπὸ Ἐπισκόπων αἱ- 
ρετικῶν µέν, ἀλλ᾽ ἐνεργούντων ἑντὸς τῆς Ἐκκλησίας, οὐδέποτε ἐτέ- 
θήσαν ἐν ἀμφιβόλῳ ὑπὸ τῆς Ἐκκλησίας, οὐδ᾽ ἐχρειάσθη δι’ αὐτὰς ἐφαρ- 
μογἡ «οἰκονομίας». Ἐνδεικτικῶς ἀναφέρω δύο µόνον παραδείγµατα: Ὁ 
ἅγιος Κύριλλος Ἱεροσολύμων ἐχειροτονήθη Ἐπίσκοπος παρὰ τοῦ 
ἀρειανοῦ Μητροπολίτου Καισαρείας ᾽Ακακίου, ἐντὸς τῆς Ἐκκλησίας 
ἀκόμη διατελοῦντος καὶ ἐνεργοῦντος. Ὁ ἅγιος ᾽Ανατόλιος ἐχειροτονή- 
θη Πατριάρχης Κωνσταντινουπόλεως παρὰ τοῦ µονοφυσίτου Πατριάρ- 
χου ᾽Αλεξανδρείας Διοσκόρου, πρὶν ἢ καθαιρεθῇ οὗτος ὑπὸ τῆς Δ’ Οἱἰ- 
κουμενικῆς Συνόδου καὶ ἐκβληθῇ τῆς Ἐκκλησίας. Εἶνε δὲ πολλῆς προσ- 
οχῆς ἄξιον καὶ τὸ γεγονὸς ὅτι ὁσάκις Ἐπίσκοποι ἢ Πατριάρχαι, 
κηρύσσοντες αἱρετικὰ φρονήματα, ἐκλήθησαν ὑπὸ τῶν ἁγίων Συνόδων 
ἵνα δικασθῶσιν, ἐκλήθησαν μετὰ πάσης ἐκκλησιαστικῆς τάξεως ὡς ἐν 
ἐνεργείᾳ Επίσκοποι ἢ Πατριάρχαι! Καθαιρούμενοι δέ, κα- 
θῃροῦντο ἀπὸ τῆς «Χάριτος τῆς Αρχιερωσύνης», ἀπὸ τοῦ «Πα- 
τριαρχικοῦ ἢ ᾿Επισκοπικοῦ ἀξιώματος», «ἀπεγυμνοῦντο τῆς 
Χάριτοςτῆς᾽Αρχιερωσύνης) κ.τ...Μέχρι τῆς τελευταίας στιγμῆς 
δηλαδὴ ἡ Ἐκκλησία ἔβλεπεν αὐτοὺς ὡς ἐν ἐνεργείᾳ ᾿Αρχιερεῖς! 
Μόνον μετ ἁ τὴν ὑπ᾿ αὐτῆς καταδίκην ἔβλεπε πλέον αὐτοὺς ὡς ἑστερη- 
µένους τῆς Χάριτος, ὡς γεγυμνώμµένους τῆς᾽ Αρχιερωσύνης. 

-«Ὁ Νεστόριος ἦτο ἐντὸς Ἐκκλησίας ὅλο τὸ διάστηµα πρὸ τοῦ ἀνα- 
θεματισμοῦ του» ἐρωτᾷ θριαμβολογῶν ὁ κ. Κ.. -Ναί, κύριε, ἦτο! 
Δηλαδὴ ἦτο ἐν ἐνεργείᾳ ᾿Αρχιερεὺς τῆς Ἐκκλησίας τοῦ Ἆρι- 
στοῦ. ᾿Αν δὲν ἦτο διὰ σέ, ἦτο διὰ τὸν ἅγιον Κύριλλον, ἦτο διὰ τὴν Σύν- 
οδον τῆς)᾽Αλεξανδρινῆς Ἐκκλησίας, ἦτο δι αὐτὴν τὴν Γ΄’ Οἰκουμενι- 

κὴν Σύνοδον! ᾽Ανέγνως ποτὸ τὰς τρεῖς περιφήµους ἐπιστολὰς τοῦ θείου 
Κυρίλλου πρὸς τὸν Νεστόριον, σταλείσας μ ετὰ τὴν ὑπ᾿ αὐτοῦ κήρυξιν 
τῆς αἱρέσεως; Εἶδες πῶς προσφωνεῖ τὸν ἤδη αἱρετικὸν Νεστόριον; 
-Ἐπιστολὴ πρώτη: «Τῷ εὐλαβεστάτῳ καὶ θεοφιλεστάτῳ ΕΠΙΣΚΟ- 
Πῷ ΣΥΛΛΕΗΕΙΤΟΥΡΓΩ ᾖἨΝεστορίῳ Κύριλλος Ἐπίσκοπος ἐν 
Κυρίῳ χαίρειν». -Ἐπιστολὴ δευτέρα: «Τῷ εὐλαβεστάτῳ καὶ θεοφιλε- 
στάφῳΣΥΛΛΕΙΤΟΥΡΓΦΩ Νεστορίῳ Κύριλλος ἐν Κυρίῳ χαίρειν». 
-Ἐπιστολὴ τρίτη: «Τῷ εὐλαβεστάτῳ καὶ θεοσεβεστάτῳ ΣΥΛΛΕΙ- 
ΤΟΥΡΓΦ ἨΝεστορίῳ Κύριλλος καὶ ἡ συνελθοῦσα Σύνοδος ἐν 
᾽Αλεξανδρείᾳ ἐκ τῆς Αἰγυπτιακῆς διοικήσεως, ἐν Κυρίῳ χαίρειν». Τί 
περισσότερον θέλεις; 

Ἡ δὲ ὑπὸ τὴν προεδρίαν τοῦ ἁγίου Κυρίλλου συνελθοῦσα ἐν Ἐφέσῳ 
Γ΄’ Οἰκουμενικὴ Σύνοδος ἐκάλεσε δι’ Ἐπιτροπῆς ἐξ Επισκόπων {ίτι- 
μῶσα οὕτω τὸ Ἐπισκοπικὸν ἀξίωμα τοῦ Νεστορίου) τὸν αἱρεσιάρχην, 
ὅπως παρουσιασθῇ ἐνώπιον αὐτῆς καὶ δικασθῇ. Οὗτος ἠρνήθη νὰ προσ- 
έλθῃ. Ἡ Σύνοδος, κρίνασα τὴν διδασκαλίαν αὐτοῦ ὡς αἱρετικήν, κατε- 
δίκασεν αὑτὸν ἐρήμην. «... Δακρύσαντες πολλάκις (λέγουσιν οἱ Πατέ- 
ρες τῆς Συνόδου ἐν τῇ καταδικαστικῇ αὐτῶν ἀποφάσει), ἐπὶ ταύτην τὴν 
σκυθρωπὴν κατ’ αὐτοῦ ἐχωρήσαμεν ἀπόφασιν: Ὁ βλασφημηθεὶς 
τοίνυν παρ᾽ αὐτοῦ Κύριος ἡμῶν Ἰησοῦς Χριστὸς ὥρισε ΔΙΑ ΤΗΣ ΠΑ- 
ΡΟΥΣΗΣ ΑΓΙΩΤΑΤΗΣ ΣΥΝΟΔΟΥ ἀλλότριον εἶναι τὸν αὐτὸν Νε- 
στόριον τοῦ τε Ἐπισκοπικοῦ ἀξιώματος καὶ παντὸς συλλόγου 
ἱερατικοῦ». ᾽Ακούεις, κ.Κ.; ΄Ἠτο λοιπὸν ἢ δὲν ἦτο ἐν ἐνεργείᾳ ᾿Αρχιε- 
ρεὺς ὁ Νεστόριος µέχρι τῆς καταδίκης αὐτοῦ ὑπὸ τῆς Γ΄’ Οἰκουμενικῆς 
Συνόδου; 

Ὁ κ. Κ. δογµατίζει ὅτι ὁ δηµοσίᾳ κηρύσσων αἴρεσιν Ἐπίσκοπος κα- 
θίσταται, διὰ µόνης τῆς πράξεως αὐτοῦ ταύτης, ἀλλότριος τῆς Αρχιε- 
ρωσύνης καὶ οὐδεμίαν Χάριν παρέχει. Ἡ ἀλαθήτως ἀποφηναμένη Γ΄ Οἱἰ- 
κουμενικὴ Σύνοδος ὅμως διασαλπίζει ὅτι οὐχὶ δι’ ἄλλου τινός, ἀλλὰ διὰ 
τῆς Συνοδικῆς καταδίκης, καὶ µόνον δι’ αὐτῆς, ὁ Νεστόριος ἀπέβη «ἀλ.- 
λότριος τοῦ ᾿Επισκοπικοῦ ἀξιώματος»! Ὁμοίως καὶ ὁ ἀλά- 
θητος ὍὌρος τῆς Ζ΄ Οἰκουμενικῆς Συνόδου βεβαιοῖ καὶ διαγγέλλει ὅτι 
οὐκ ἄλλη τις πρᾶξις, ἀλλ᾽ ἡ ἀπόφασις τῆς ἐν Ἐφέσῳ Γ΄ Οἰκουμενικῆς 
Συνόδου ἔρριψε τὸν Νεστόριον ἑκτὸς τῆς Ἐκκλησίας: «...Καθά καὶ ἡ 
ἐν Ἐφέσῳ τὸ πρότερον ἐδογμάτισε Σύνοδος, καὶ τὸν ἀσεβῆ Νεστόριον 
καὶ τοὺς ἀμφ) αὐτόν, ὡς προσωπικὴν δυάδα εἰσάγοντας, τῆς ᾿Ἔκ- 
κλησίας ἐξώθησε». 

Ταῦτα φθέγγονται αἱ Οἰκουμενικαὶ Σύνοδοι. Τί ζητεῖ λοιπὸν ὁ κ. Κ..; 
Νὰ ἀνακηρύξωμεν αὐτὸν ὑπέρτερον καὶ αὐθεντικώτερον τῶν Οἰκουμε- 
νικῶν Συνόδων; 

Μετὰ τῆς ἐν Χριστῷ ἀγάπης, 


«ΗΦΩΝΗ ΤΗΣ ΟΡΘΟΔΟΞΙΑΣ», φύλλον 594-555, 19.7.1970. 

Ἐν Αθήναις τῇ 11ῃ Ἰουνίου 1970. 
Κύριε Διευθυντά’ 
ἐν τῷ ὑπ᾿ ἀρ. 590-591 τῆς 15/28 Μαϊου ἐ.ξ. φύλλῳ τοῦ ὑμετέρου 
Περιοδικοῦ συνεχίζεται ἡ δηµοσίευσις τῶν παρατηρήσεων τοῦ κ. Αλ. 
Κ. εἰς τὴν ἡμετέραν «ἐπιστολιμαίαν διατριβήν». Παρακαλῶ ὅπως, δυ- 
νάµει τοῦ περὶ Τύπου Νόμου, δημοσιεύσητε τὴν κατωτέρω ἀπάντησίν 
µου ἐν τῷ ἀμέσως προσεχεῖ φύλλῳ τῆς «Φωνῆς τῆς Ὀρθοδοξίας». 

Ὁλόκληρον τὸ πεντασέλιδον αὐτὸ δηµοσίευµα τοῦ κ. Κ. πειρᾶται νὰ 
ἀποδείξῃ ὅτι ἡ Ἐκκλησία τῆς Ἑλλάδος κατ᾽ οὐδὲν διαφέρει τοῦ Οἰκου- 
μενικοῦ Πατριαρχείου ὡς πρὸς τὰ φρονήματα. Ὁ τρόπος τῆς ἀποδείξε- 
ως εἶνε ἁπλοῦς: Μία ἀνακοίνωσις τῆς Ἱερᾶς Συνόδου, µία ἐνέργεια 
Μητροπολήτου τῆς Β. Ἑλλάδος, µία γνώμη ἀποθανόντος Θεολόγου, δύ- 
ο-τρία παραδείγματα «διορθώσεων» ἐν τῇ λατρείᾳ, ἄφθονος χρῆσις τοῦ 
«ατρυπιεπίυτη εχ ἰ]επί]ο» (ἐπιχειρήματος ἐκ τῆς σιωπῆς), καὶ ἰδοὺ ἔχο- 
μεν τὸ ζητούμενον! Οἱ Ἐπίσκοποι τῆς Ἑλλαδικῆς Ἐκκλησίας εἰνε 
ἅπαντες οἰκουμενισταί, συγκρητισταί, προδότα!! 

Οὐδαμῶς βεβαίως ἐπιδοκιμάζω τὴν εἰρημένην ἀτυχεστάτην ἀνακοί- 
νωσιν τῆς Ἱερᾶς Συνόδου ἢ τὴν ἐνέργειαν τοῦ Μητροπολίτου κ.τ.λ., 
ἀλλ᾽ ἀπὸ τοῦ σηµείου αὐτοῦ µέχρι τῶν συμπερασμάτων τοῦ κ. Κ.., ἡ 
ἀπόστασις εἶνε ἀπροσμέτρητος. 

Ὁ κ. Κ.δὲν ἀνέχεται «ἐλεγκτικὰς καὶ ἐπιτιμητικὰς ἐνεργείας» γινοµέ- 
νας κατ᾿ ἰδίαν (πρόκειται περὶ ἐνεργειῶν τῆς Ἱ. Συνόδου πρὸς Φανάριον, 
πρὸς Ἰάκωβον ᾽Αμερικῆς κ.τ.λ.). «Τί ἀξία μπορεῖ νὰ ἔχουν (λέγει ὁ κ. 
Κ..) αἱ τυχὸν «ἐλεγκτικαὶ καὶ ἐπιτιμητικαὶ ἐνέργεια» ποὺ παραμένουν 
ἄγνωστοι» Περίεργον πρᾶγμα! Ὁ κ. Κ. ἐκφράζεται οὕτω; Λησμονεῖ τί 
ἔπραξεν αὐτός; Πιστεύων ὅτι ἡ ἡγεσία τῆς Παρατάξεως, εἰς ἣν ἀνήκει, 
ἀποδέχεται καὶ διδάσκει πεπλανηµένα φρονήματα, οὖτε ἀπεχώρησεν ἐξ 
αὐτῆς οὔτε δηµοσίᾳ διεμαρτυρήθη. ᾽Αλλ’ ἤλεγξε (πρὸ τριετίας) τὴν πλά- 
γην δι ἐπιστολῆς, δριμυτάτης ὅμως, : οὸς τοὺς ἡγέτας τῆς Παρατά- 
ξεως! 

Ἐπειδὴ δὲ ἡ ἐπιστολὴ αὕτη παρέχει συντριπτικὰ ἐπιχειρήματα 
ἐναντίον ἁπασῶν σχεδὸν τῶν θέσεων τοῦ κ. Κ.., εἶνε ἀναγκαῖον νὰ ἀντι- 
γράψωµεν ἐξ αὐτῆς ἀποσπάσματά τινα. (Αντίγραφα τῆς ἐπιστολῆς ἐδό- 
θησαν ὑπ᾿ αὐτοῦ τοῦ κ. Κ-.. καὶ εἰς ἄλλα πρόσωπα.) 

Ἡ ἐπιστολὴ ἔχει ὡς τίτλον: «Τὸ ΔΗΘΕΝ σχίσµα τῆς Νεοηµερολο- 
γητικῆς Ἐκκλησίας», ἀποτείνεται δὲ «Πρὸς τὸν Σεβασμιώτατον Αρχιε- 
πίσκοπον Γ.Ο.Χ. Ἑλλάδος κ.κ. Αὐξέντιον καὶ τὴν ἱερὰν Αὐτοῦ Σύνο- 
δον». Ἰδοὺ λοιπὸν τἱλέγει ὁ κ. Κ..: 

«...Σᾶς γράφω μετὰ ἀπὸ σύμφωνο γνώµη καὶ ἐντολὴ καὶ τῶν 
ἄλλων μελῶν τῆς ὁμάδας µας. Ἔχομεν ὅλοι κατασκανδαλι- 
σθῆ, Σεβασμιώτατε, μὲ ὅσα εἴπατε σὲ ἕνα ἀπὸ ἡμᾶς ὁ ὁποῖος 

σᾶς συνήντησε πρὸ ἡμερῶν στὰς ᾿Αθήνας. "Ὅπως μᾶς ἀνέφερε, 
τοῦ εἴπατε ὅτι δὲν δέχεσθε ὡς Ὀρθοδόξους Ἱερεῖς τοὺς ἀνωτέρω 
πνευματικούς µας καὶ ὅτι δὲν θὰ ἀναγνωρίσετε βάπτισμα ἀλλοδό- 
ἔου ἐὰν τοῦτο γίνῃ ἀπὸ αὐτούς. Αλλά, Σεβασμιώτατε, ἐὰν πράγ- 
ματι εἴπατε τέτοια πράγµατα, τότε σεῖς ἀρνεῖσθε τὴν ἴδια . 
τὴν Ἱερωσύνησας. 

Γνωρίζετε καλὰ ὅτι τόσο ὁ π. Π. ὅσο καὶ ὁ π. Ἐ. ἀκολουθοῦν 
ἀπὸ ἀνέκαθεν τὸ παλαιὸ ἑορτολόγιο. Γνωρίζετε ὅτι οὔτε ὁ 
πρῶτος οὔτε ὁ δεύτερος μνημονεύουν τὸν ἀποστάτη ᾿Αθηναγό- 
ρα... Ὁ λόγος λοιπὸν γιὰ τὸν ὁποῖον δὲν ἀναγνωρίζετε ὡς µέλη 
τοῦ Σώματος τοῦ Χριστοῦ καὶ ὡς Ἱερεῖς τῆς Ὀρθοδόξου Ἐκκλη- 
σίας τοὺς πνευματικούς µας, ἀλλὰ καὶ μαζὶ μ᾿ αὐτοὺς ὅλους τοὺς 
Ὀρθοδόξους Παλαιοημερολογίτας μοναχοὺς τοῦ ᾽Αγίου Ὄρους., 
τοὺς Παλαιοημερολογίτας μοναχοὺς τῶν 'Αγίων Τόπων κ.τ.λ., 
κ.τ.λ. εἶναι τό γεγονὸς ὅτι πρὶν νὰ ὑπάρξῃ τὸ κώλυμα τοῦ ἐξουνι- 
τισμοῦ τοῦ ᾿Αθηναγόρα, ποὺ ἀνατρέπει ἄρδην τὰ πράγματα, καὶ 
ὅπου δὲν ὑπάρχει αὐτό, οἱ μοναχοὶ τοῦ 'Αγίου "Ὄρους καὶ οἱ Ἱε- 
ρεῖς τῶν ἄλλων τοπικῶν Ὀρθοδόξων Ἐκκλησιῶν ποὺ άκολου-- 
θοῦν τὸ παλαιὸ ἡμερολόγιο, ἐρχόντουσαν καὶ ἔρχονται συχνὰ σὲ 
κοινωνία μὲ Νεοημερολογίτας. Γιὰ σᾶς κοινωνία μὲ Νεοηµερο- 
λογίτας ἐξισοῦται πρὸς κοινωνίαν μὲ αἱρετικούς. Αὐτὴἡ ΠΛΑ- 
Ν Η ὑπῆρξε ἡ βασικἡ αἰτία ποὺ ὡδήγησε τὸν ἀγῶνα σας σὲ μιὰ 
ἁλυσίδα σφαλμάτων... 

Θεωρεῖτε λοιπὸν τοὺς πνευματικούς µας, καὶ μαξὶ μὲ αὐτοὺς 
ὅλο τὸν Ὀρθόδοξο κόσµο, ἐκτὸς Ἐκκλησίας, γιατὶ δὲν παραδέ- 
χονται ὅτι ἡ ἀλλαγὴ τοῦ Ἡμερολογίου ἀπὸ τὴν Ἐκκλησία τῆς 
Ἑλλάδος ὑπῆρξε σφάλμα δογματικό. Ἐὰν ἡ ἀλλαγὴ τοῦ Ἡμερο- 
λογίου ἦτο σφάλμα δογματικό, βεβαίως θὰ εἴχατε δίκαιον. Ποιὸ 
ὅμως δόγµα, ποιὰ ἀλήθεια τῆς πίστεώς µας προσέβαλε ἡ ἀλλαγὴ 
τοῦ Ἡμερολογίου; Σεῖς λέγετε ὅτι τὸ δόγµα ποὺ προσεβλήθη μὲ 
τὴν ἀλλαγὴ τοῦ Ἡμερολογίου εἶναι ἡ πίστις εἰς Μίαν Ἐκκλη- 
σίαν͵ τὸ ἄρθρο τοῦ Συμβόλου τῆς Πίστεως ποὺ λέγει: «Πιστεύω 
εἰ Μίαν ᾽Αγίαν Καθολικὴν καὶ ᾽Αποστολικὴν Ἐκκλησίαν». 
Γιατὶ προσβάλλεται αὐτὸ τὸ δόγµα; Γιατί, ὅπως λέτε, ἡ εἰσαγωγὴ 
τοῦ Νέου Ἡμερολογίου ἐχώρισε τὴν Ἐκκλησία εἰς δύο...! Ὅμο- 
λογῶ ὅτι δὲν ἔχω ποτὲ ἀκούσει πιὸ παράλογο ἐπιχείρημα, ἐπιχεί- 
ρηµα κυριολεκτικῶς τραβηγµένο ἀπὸ τὰ μαλλιά. 

Τὸ σφάλμα τῶν Νεοημερολογιτῶν εἶναι τεράστιο καὶ δὲν 
ἐπιχειρῶ καθόλου νὰ τὸ σκεπάσω. Ἐπιμένω ὅμως ὅτι παρ’ ὅλη τὴ 
βαρύτητά του δὲν εἶναι σφάλμα θανάσιμο. Εἶναι σφάλμα ποὺ ἀνά- 
γεται στὴ λατρεία καὶ ὄχι σφάλμα ποὺ ἀνάγεται στὴν ἀλήθεια. 

ω.Δὲν εἶναι λοιπὸν αἴρεσις ἡ εἰσαγωγὴ τοῦ Νέου Ἡμερολογίου 
καὶ εἶναι βλασφημία κατὰ τοῦ ᾽Αγίου Πνεύματος νὰ 

χαρακτηρίζεται ὡς αἱρετικὴ μιὰ τοπικὴ Ἐκκλησία καθ] ὅλα 
᾿Ορθόδοξος, µόνον καὶ µόνον ἐπειδὴ ὑπέπεσε σὲ ἕνα σφάλ- 
μα ποὺ ἀνάγεται στὴν λατρευτικἡ ἁρμονία. Νὰ γιατί, Σεβασµιώ- 
τατε, εἶχαν δίκαιο οἱ πνευματικοὶ µας, ὅπως ὅλες οἱ Ὀρθόδοξες 
Ἐκκλησίες τοῦ κόσμου, νὰ ἔχουν κοινωνία μὲ τοὺς Νεοημερολο- 
γίτας. 
 Ὅμως ρίξτε καὶ οἱ δύο μιὰ ματιὰ στὴν Ἱστορία τῆς Ἐκκλη- 
σίας. Πόσους αἰῶνες ἠνείχετο ἡ Εκκλησία τὸν Παπι- 
σμὸν πρὶν φθάση στὸ ἀνάθεμα τοῦ 1054. Καὶ ἴσως νὰ τὸν ἠνεί- 
χετο καὶ ἄλλο ἀκόμη, ἐὰν ὁ Παπισμὸς δὲν ἀπέκοπτε μόνος τὸν 
ἑαυτόν του ἀπὸ τὴν Ἐκκλησίαν μὲ τὸ ἀνάθεμα ποὺ ἀπέθεσε ἐπά- 
νω στὴν ᾽Αγία Τράπεζα τῆς Αγίας Σοφίας. 
 Αράγε ἐπιμένετε ἀκόμη ὅτι οἱ πνευµατικοί μας εἶναι ἐκτὸς 
Ἐκκλησίας, ἐπειδὴ εἶχαν κοινὠνία μὲ Νεοημερολογίτας; Ἐπιμέ- 
νετε ὅτι μόνον ἐσεῖς, οἱ Ἕλληνες Παλαιοημερολογῖται τῆς 


: παρατάξεως τοῦ Φλωρίνης, εἴσαστε γνήσιοι Ὀρθόδοξοι καὶ 


ὅλοι οἱ ἄλλοι Ορθόδοξοι σὲ ὅλον τὸν κόσμον εἷ- 
ναι ἐκτὸς Ἐκκλησίας καὶ ἑστερημένοι Μυστηρίων καὶ Θείας Χά- 
ριτος; 

., Υπάρχει ὅμως καὶ ἄλλος λόγος ποὺ μᾶς κάνει νὰ ἐκπλησσώ- 
µεθα ἀκόμη περισσότερον μὲ τὴν στάσι σας καὶ τὶς ἰδέες σας... 
Πράγματι ἀπὸ ποιοὺς ἐπήρατε τὴν ἀρχιερωσύνη; Ποιοὶ σᾶς ἐχει- 
ροτόνησαν; Σᾶς ἐχειροτόνησαν ἀφ᾿ ἑνὸς μὲν ὁ Ἐπίσκοπος Λεόν- 
τιος τῆς Ρὠσσικῆς Ἐκκλησίας τῆς διασπορᾶς (Αρχιεπίσκοπος 
Φιλάρετος) καὶ ἀφ᾽ ἑτέρου ὁ ἀείμνηστος τέως Ταλαντίου ᾽Ακά- 
κιος. ᾽Αλλ᾽ ἡ Ρὠσσικὴ Ἐκκλησία τῆς Διασπορᾶς, στὴν ὁποία 
ἀνήκει ὁ πρῶτος, εἶχε πάντοτε κοινωνία μὲ τὴν Νεοημµερολογιτι- 
κὴ Ἐκκλησία τῆς Ἑλλάδος, ὅπως καὶ ὅλες οἱ ἄλλες Ὀρθόδοξες 
Ἐκκλησίες... Ὁ δεύτερος Ἐπίσκοπος ποὺ σᾶς ἐχειροτόνησε, εἷ- 
ναι ὁ τέως Ταλαντίου ᾿Ακάκιος. Μέχρι χθὲς ἀκόμη, µυστήριον 
βαθὺ ἐκάλυπτε τὴν χειροτονία του. Στὶς 15 ὅμως Ἰανουαρίου 
1967 δημοσιεύσατε στὸ περιοδικὸ «Ἡ Φωνὴ τῆς Ὀρθοδοξίαο 
ὅτι ὁ τέως Ταλαντίου ᾽Ακάκιος ἐχειροτονήθη ἀφ᾿ ἑνὸς μὲν ἀπὸ 
τὸν Σεβασμιώτατο ᾽Αρχιεπίσκοπο Σικάγου Σεραφείμ, ἀφ᾽ ἑτέρου 
δὲ ἀπὸ τὸν Σεβασμιώτατο κ. Θεόφιλο τὸν Ρουμάνο... Ὁ δεύτε- 
ρος, ὁ Σεβασμιώτατος κ. Θεόφιλος, ὁ Ρουμάνος, εἶναι γνωστὸ σὲ 
ὄλους ὅτιήταν καὶ εἶναι Νεοημερολογίτης. 

υ Αλλὰ δὲν εἶναι δυνατὸν νὰ πιστεύετε τέτοια 
πράγµατα. Οὔτε ὁ Ἱεράρχης σας πρώην Φλωρίνης Χρυσό- 
στοµος τὰ ἐπίστευε, καὶ εἶχε γράψει ὀρθότατα ὅτι δὲν ἀρνεῖται τὰ 
Μυστήρια τῆς Νεοημερολογιτικῆς Ἐκκλησίας, ἀλλ) ἀπεναντίας 
πιστεύει ὅτι ἀντλεῖ τὴν Χάριν τῆς Ἱερωσύνης ἀπὸ αὐτήν. ᾽Απλῶς 
τὰ λέτε χωρὶς νὰ τὰ πιστεύετε καὶ τοῦτο γιὰ νὰ μὴ 

σκανδαλίσετε τοὺς φανατικοὺς ἐκ τῶν ὁπαδῶν σας, οἱ ὁποῖοι, πο- 
λεμούμενοι ἀπὸ τὴν ἄκρως φανατισµένη παράταξι τοῦ Ματθαίου, 
φοβοῦνται μήπως ὑστερήσουν σὲ φανατισμὸ καὶ ἐμπαθῆ στενο- 
κεφαλιά. Ὁ τρόπος ὅμως αὐτὸς τοῦ ἐνεργεῖν ὄχι µόνον σὲ 
Ἱεράρχας δὲν ἁρμόζει ἀλλὰ οὔτε κἂν σὲ πολιτι- 
κούς. Ἡ ἀλήθεια εἶναι θεῖον δῶρον καὶ πρέπει νὰ τὴν λέμε πρὸς 
ὄλες τὶς κατευθύνσεις ἀνεξάρτητα ἀπὸ σκοπιμότητες... 

Σεβασμιώτατε. Ὑπάρχουν χιλιάδες εὐσεβέστατοι ἄνθρωποι, οἱ 
ὁποῖοι, ἐπειδὴ δὲν δέχονται νὰ προδώσουν τὴν πίστι τῶν πατέ- 
ρων τους, εἶναι ἔτοιμοι νὰ παύσουν νὰ ἀκολουθοῦν τὸν ᾿Αθηναγό- 
ρα καὶ αὐτοὺς ποὺ τὸν μνημονεύουν. Οἱ ἄνθρωποι αὐτοὶ θὰ εἶχαν 
γίνει πρὸ πολλοῦ δικοί σας, ἂν δὲν ἔβλεπαν ὅτι μὲ ὅσα κηρύσσετε 
σεῖς καὶ πολλοὶ δυστυχῶς (ἀλλὰ ὄχι ὅλοι εὐτυχῶς) ἀπὸ τοὺς Ἱε- 
ρεῖς καὶ Ἱεροκήρυκάς σας, τὸ νὰ φύγουν ἀπὸ τὸν Αθηναγόρα καὶ 
νὰ ρθοῦν σὲ σᾶς, δὲν εἶναι ἄλλο ἀπὸ τὸ νὰ φύγουν ἀπὸ µία 
πλάνη καὶ νὰ πέσουν σὲ μιὰ ἄλλη. Σεβασμιώτατε, λο- 
πηθῆτε τὸ πλήρωμα τῆς Ἐκκλησίας. Πολλοὶ εἵμαστε ποὺ φεύ- 
γουµε γιὰ νὰ σωθοῦμε ἀπὸ τὴν φωτιὰ τοῦ Οὐνιτισμοῦ καὶ τοῦ Οἰ- 
κουμενισμοῦ καὶ βρίσκουμε µπροστά µας τὸ θολὸ ποτάμι τοῦ φα- 
νατισμοῦ. Καὶ σκεπτόµαστε: Τί εἶναι ἀράγε προτιμότερο, νὰ 
καοῦμε ἢ νὰ πνιγοῦμε; Στὸ χέρι σας, καὶ στὸ χέρι τῶν 
Μητροπολιτῶν τῆς Ἐκκλησίας τῆς Ἑλλάδος εἶνε νὰ ρίξετε τὶς 
γέφυρες γιὰ νὰ σωθοῦμε». 

ΣΥΜΠΕΡΑΣΜΑΤΑ: Ἐκ τῆς ἀνωτέρω ἀποκαλυπτικωτάτης ἐπιστο- 
λῆς τοῦ κ. Κ.. συνάγονται σαφῶς καὶ ἀβιάστως τὰ ἑξῆς συμπεράσματα: 

α’) Ὁ κ. Κ. δὲν προέβη εἰς δηµοσίαν ἀποδοκιμασίαν τῆς πλάνης τῶν 
Ἐπισκόπων αὐτοῦ, ἀλλ᾽ ἠρκέσθη εἰς ἑλεγκτικὴν ἐνέργειαν «ποὺ παρέ- 
µεινεν ἄγνωστος», τοὐλάχιστον εἰς τοὺς πολλούς. Καὶ ὅμως ἐν τῷ 
ἄρθρῳ αὐτοῦ καταδικάζει τὰς τοιαύτας ἐνεργείας καὶ ζητεῖ δηµοσίαν 
ἀποδοκιμασίαν! 

β’ Ὁ κ. Κ., καίτοι πιστεύει τὰ ἀντίθετα τῶν ὅσων πιστεύουσιν οἱ 
Ἐπίσκοποι αὐτοῦ ἐν βασικῷ ἡμερολογιακῷ θέµατι, ἐν τούτοις δὲν προ- 
έβη εἰς ἀπόσχισιν ἀπ᾿ αὐτῶν, ἀλλὰ µένει ἠνωμένος μετ’ αὐτῶν παρὰ τὴν 
πλάνην αὐτῶν! Καὶ ὅμως αὐτὸς ἐν προηγουµένῳ ἄρθρῳ αὐτοῦ διεκή- 
ρυσσεν ὅτι εἶνε ἀδιανόητον νὰ ἔχῃ ὁ Χριστιανὸς «διαφορετικἡ πίστι 
ἀπὸ τὸν Ἐπίσκοπόν του»! 

γ΄) ᾽Αποκαλεῖ «βλασφηµίαν κατὰ τοῦ 'Αγίου Πνεύματος τὸ νὰ χαρα- 
κτηρίζεται ὡς αἱρετικὴ μιὰ τοπικὴ Ἐκκλησία καθ’ ὅλα Ὀρθόδοξος, µό- 
νον καὶ µόνον ἐπειδὴ ὑπέπεσε σὲ ἕνα σφάλμα ποὺ ἀνάγεται στὴ λατρευ- 
τικὴ ἁρμονία». Καὶ ὅμως αὐτὸς δὲν διστάζει νὰ κοινωνῇ ἁρμονικώτατα 
μετ) ἐκείνων οἵτινες, κατ’ αὐτὸν τοῦτον τὸν κ. Κ., «βλασφημοῦσιν 
εἰς τὸ Πνεῦμα τὸ “Αγιον», διδάσκοντες ὅτι ἡ ἀλλαγή τοῦ Ἡμε- 
ρολογίου ἐστέρησε τῆς Χάριτος τὴν Ἑλλαδικὴν Ἐκκλησίαν|... 

δ)) Ὡς εἴδομεν ἀνωτέρω, ὁ κ. Κ.. διασαλπίζει ἐν τῇ ἐπιστολῇῃ αὐτοῦ 
ὅτι ἡ διόρθωσις τοῦ Ἡμερολογίου «εἶναι ἕνα σφάλμα ποὺ ἀνάγεται στὴ 
λατρευτικἡ ἁρμονία» καὶ ἐκτοξεύει κεραυνοὺς κατὰ τῶν φρονούντων ὅτι 
ἡ διόρθῶσις αὕτη ἑστέρησε τὴν Ἐκκλησίαν τῆς Χάριτος. Ἐν τῷ ἄρθρῳ 
ὅμως αὐτοῦ γράφει τὰ ἐντελῶς ἀντίθετα ἐν σχέσει πρὸς τὰς «διορθώ- 
σειο» εἰς τὴν λατρείαν: «Εἶναι φοβερὸ αὐτὸ ποὺ κρύβεται κάτω ἀπὸ τὶς 
φαινομενικὰ ἀσήμαντες αὐτὲς «διορθώσεις». Αὐτὸ ποὺ κρύβεται εἶναι ἡ 
ὁλοκληρωτικὴ ἄρνησις τοῦ Χριστιανισμοῦ»!!! Τὰ σχό- 
λια ἀφίενται εἰς τοὺς ἔχοντας κοινὸν νοῦν. 

ε’) Ἐπ᾽ αὐτοῦ ὅμως πρέπει νὰ σημειώσωμεν καὶ µίαν ἀκόμη παρατή- 
ρησιν: Ὡς εἴδομεν, ὁ κ. Κ. ὀνομάζει τὴν Ἐκκλησίαν τῆς Ἑλλάδος 
«καθ᾽ ὅλα ᾿Ορθόδοξον», παρὰ τὸ σφάλμα τῆς διορθώσεως τοῦ 
Ἡμερολογίου. Αὐτὰ ἐγράφοντο ἐν ἔτει 1967, ἐν μηνὶ Μαρτίφ. Ἐν τῷ 
ὑπὸ κρίσιν ἄρθρῳ αὐτοῦ ὅμως ὁ κ. Κ.. βλέπει ὑπὸ τὰς «διορθώσεις αὖ- 
τὰς (μεταβολὴ Ἡμερολογίου, εἰσαγωγὴ τετραφωνίας, συντόµευσις ϐ. 
Λειτουργίας κ.τ.τ.) «τὴν ὁλοκληρωτικὴν ἄρνησιν τοῦ Ἆρι- 
στιανισμοῦ»!!! ᾽Αλλ’ αἱ «διορθώσειο αὗται (κακαὶ βεβαίως οὗ- 
σαι) δὲν ἐγένοντο κατὰ τὴν τριετίαν 1967-1970. Ὑπῆρχον ἀπό τινων δε- 
κάδων ἐτῶν! Παρὰ ταῦτα ἡ Ἐκκλησία τῆς Ἑλλάδος ἐχαρακτηρίζετο ἐν 
ἔτει 1967 ὡς «καθ᾽ ὅλα ᾿Ορθόδοξος» ὑπὸ τοῦ κ. Κ..᾿Αφοῦ ὅμως 
αἱ καὶ πρὸ τοῦ 1967 ὑπάρχουσαι «διορθώσειο αὗται ἀποτελοῦσιν 
«ὁλοκληρωτικὴν ἄρνησιν τοῦ Χριστιανισμοῦ», πῶς ἡ τὰς «διορθώ- 
σεις) ταύτας ἑνεργήσασα Ἐκκλησία τῆς Ἑλλάδος, ἐχαρακτηρίζετο 
τότε ὡς «καθ᾽ ὅλα ᾿Ορθόδοξος»;;; Εἶνε δυνατὸν νὰ εἶνε 
«καθ’᾽ ὅλα ᾿Ορθόδοξοι» οἱ ὁλοκληρωτικῶς τὸν Ἆρι- 
στιανισμὸν ἀρνούμενοι;;; Αδελφὲ ᾽Αλέξανδρε, εἰς ποῖον κυκε- 
ὤνα ἰδεῶν εὑρίσκεσαι]... 

Ἐπειδὴ δ᾽ ὁ κ. Κ., μεταξὺ ἄλλων, κατηγορεῖ τὴν Ἐκκλησίαν τῆς Ἑλ- 
λάδος καὶ διὰ τὴν «καραμέλαν» τοῦ περιφήµου «Ἑλληνοχριστιανικοῦ 
Πολιτισμοῦ», ὃν θεωρεῖ ὡς ἀποτελοῦντα νοθείαν τοῦ καθαροῦ πνεύµα- 
τος τῆς Ὀρθοδοξίας, εἶνε ἀνάγκη νὰ µάθῃ ὅτι μεταξὺ πάντων τῶν κατὰ 
τὰ τελευταῖα ἔτη Ἐπισκόπων τῆς Ἑλλαδικῆς Ἐκκλησίας εἶνε ἀμφίβολον 
ἂν ὑπῆρξαν δύο ἢ τρεῖς τόσον ἔνθερμοι θιασῶται καὶ ὑμνηταὶ τοῦ «Ἑλ- 
ληνοχριστιανικοῦ Πολιτισμοῦ», ὅσον ὁ ἡγέτης τῶν Παλ/τῶν, δηλαδὴ ὁ 
πρ. Φλωρίνης Χρυσόστομος! ᾿Ακούεις, ἀγαπητὲ ᾿Αλέξανδρε; (Λέγων 
ταῦτα οὐδαμῶς προτίθεµαι νὰ δικαιολογήσω τὰς ἀσυστάτους καὶ ἆπα- 
ραδέκτους «ἑλληνοχριστιανικὰς συνθέσεις», ἃς καὶ ἐγὼ ἀποδοκιμάζω 
καὶ ἀποκρούω διαρρήδην. Ἔχω δὲ γράψει σειρὰν ἄρθρων κατ αὐτῶν). 

στ’) Ὁ κ. Κ. ἐπαινεῖ τὸν πρώην Φλωρίνης Χρυσόστομον, «ὁ ὁποῖος 
εἶχε γράψει ὀρθότατα ὅτι δὲν ἀρνεῖται τὰ Μυστήρια τῆς Νεοημερολογι- 
τικῆς Ἐκκλησίας», χαρακτηρίζει δὲ τὴν ἄρνησιν τῶν Μυστηρίων αὐτῶν 
ὡς «βλασφηµίαν κατὰ τοῦ ἁγίου Πνεύματος». Εἶνε ὅμως γνωστὸν ὅτι 
καὶ ὁ πρώην Φλωρίνης ἀπὸ τὸ 1950 ἠρν ήθη τὰ ἐν λόγῳ Μυστήρια δι’ 

ἐπισήμου Ἐγκυκλίου, ἣν οὐδέποτε ἀνεκάλεσε. Τί ἔχει νὰ εἴπῃ ἐπ᾽ αὐτοῦ 
ὁκ. Κ.;: 

ζ’) Ἐξεγείρεται ὁ κ. Κ. κατὰ τῆς ἰδέας ὅτι μόνοι οἱ Παλαιοημερολογῖ- 
ται ἔμειναν Ὀρθόδοξοι ἐν τῷ κόσµφῳ καὶ γράφει πλήρης ὀργῆς καὶ ἀγα- 
νακτήσεως: «ΖΑράγε ἐπιμένετε ἀκόμη,.. ἐπιμένετε ὅτι µόνο ἐσεῖς, 
οἱ Ἕλληνες Παλαιοημερολογῖται τῆς Παρατάξεως τοῦ Φλωρίνης, εἴ- 
σαστε γνήσιοι Ὀρθόδοξοι καὶ ὅλοι οἱ ἄλλοι Ορθόδοξοι σὲ 
ὅλον τὸν κόσμον εἶναι ἑκτὸς Εκκλησίας καὶ ἑστερη- 
µένοι Μυστηρίων καϊἰθείας Χάριτος)». 

Τὸ αὐτὸ ἀκριβῶς ἐπιχείρημα ἐχρησιμοποίησα καὶ ἐγὼ ἐν τῇ ἐπικρινο- 
µένῃ «ἐπιστολιμαίᾳ διατριβῇ» µου. Παρέπεμψα δηλαδὴ εἰς τὴν ἀνὰ τὴν 
Οἰκουμένην Ὀρθόδοξον Ἐκκλησίαν καὶ εἶπον ὅτι εἶνε σφόδρα ἐπικίν- 
δυνον νὰ πιστεύσωμεν ὅτι μόνοι ἡμεῖς καί τινες ἀκόμη ὑπελείφθημεν ἐν 
ὅλῳ τῷ κόσμφῳ πιστοὶ εἰς τὴν Ὀρθοδοξίαν. Ἐν τούτοις ὁ κ. Κ.., ἀντιμε- 
τώπισε μετὰ εἰρωνειῶν τὸ ἐπιχείρημά μου ἀὐτό, ζητήσας μάλιστα 
στηρίγματα καὶ εἰς τὸ χωρίον «Μἡ φοβοῦ τὸ μικρὸν ποίµνιον»!... Ὥστε 
τὸ ἐπιχείρημα αὐτό, ὅταν χρησιμοποιῆται ὑπὸ τοῦ κ. Κ.., εἶνε σοβαρώ- 
τατον, ἰσχυρότατον καὶ ἄξιον πάσης προσοχῆς' ὅταν χρησιμοποιῆται 
ὑπὄλλων, εἶνε ἀνόητον, ἀστήρικτον καὶ ἄξιον τω, Τὰ σχόλια 
καὶ πάλιν ἀφίενται εἰς τοὺς ἔχοντας κοινὸν νοῦν. 

η’) Εὐρίσκει φυσικὸν πρᾶγμα ὁ κ. Κ. τὸ γεγονὸς ὅτι ἐπὶ αἰῶνας 
«ἠνείχετο ἡ Εκκλησία τὸν Παπισμµόν». Καὶ προχΏρεῖ ἔτι 
περαιτέρω: «Καὶ ἴσως νὰ τὸν ἠνείχετο καὶ ἄλλο ἀκόμη ἐὰν ὁ Παπι- 
σμὸς δὲν ἀπέκοπτε μόνος τὸν ἑαυτόν του ἀπὸ τὴν Ἐκκλησίαν μὸ τὸ ἀνά- 
θεµα ποὺ ἀπέθεσε ἐπάνω στὴν 'Αγία Τράπεζα τῆς Αγίας Σοφίας». 

ὍὭστε ὁμολογεῖ ὁ κ. Κ. ὅτι ἐπὶ αἰῶνας ἠνείχετο ἡ Ἐκλησία τὸν Παπι- 
σµόν, παρὰ τὰς αἱρέσεις αὐτοῦ! Καὶ ἴσως νὰ ἠνείχετο αὐτὸν ἀκόμη πε- 
ρισσότερον, κατὰ τὸν κ. Κ., ἂν δὲν ἐμεσολάβει ἡ κατάθεσις τοῦ ἀναθέ- 
µατοςἱ Διὰ τὸν Πατριάρχην ᾿Αθηναγόραν ὅμως δὲν ἐπιτρέπεται οὐδεμία 
ἀνοχή! ὍὍσοι κοινωνοῦσι μετ’ αὐτοῦ γίνονται αὐτομάτως, κατὰ τὸν κ. 
Κ., αἱρετικοὶ καὶ ἀποστάται καὶ εὑρίσκονται ἐκτὸς Ἐκκλησίας, ἐκτὸς 
Χάριτος! Τὰ σχόλια δὲν ἀφίενται κἂν εἰς τοὺς ἔχοντας κοινὸν νοῦν ἑνη- 
λίκους. ᾽Αφίενται εἰς τοὺς τροφίµους τῶν Νηπιαγωγείων! 

θ/ Γράφει ἀκόμη ὁ κ. Κ. πρὸς τοὺς Ἐπισκόπους αὐτοῦ: «Αλλὰ δὲν εἷ- 
ναι δυνατὸν νὰ πιστεύετε τέτοια πράγματα. ᾽Απλῶς τὰ λέτεχωρὶς νὰ 
τὸ πιστεύετε καὶ τοῦτο γιὰ νὰ μὴ σκανδαλίσετε τοὺς φανατικοὺς ἐκ 
τών ὁπαδῶν σας... Ὁ τρόπος ὅμως αὐτὸς τοῦ ἐνεργεῖν ὄχι µόνον σὲ 
Ἱεράρχας δὲν ἁρμόζει, ἀλλὰ οὔτε κἂν σὲ πολιτικούς. 
Ἡ ἀλήθεια εἶναι θεῖον δῶρον καὶ πρέπει νὰ τὴν λέμε πρὸς ὅλες τὶς κα- 
τευθύνσεις ἀνεξάρτητα ἀπὸ σκοπιμότητες». 

Ἐπ) αὐτοῦ συμφωνῶ ἀπολύτως! Διατὶ ὅμως ὁ κ. Κ. ἀνέχεται (ἔστω 
καὶ μετὰ διαμαρτυριῶν) τὴν κατηραμένην αὐτὴν σκοπιμότητα εἰς τοὺς 
Ἐπισκόπους αὐτοῦ, ἐνῷ ταυτοχρόνως κεραυνοβολεῖ ἡμᾶς ἐν τῷ ἄρθρῳ 

αὐτοῦ, ἐπειδὴ ἀνεχόμεθα (μετὰ διαμαρτυριῶν καὶ ἡμεῖς) τὴν σκοπιµότη- 
τα ἑνίων ἐκ τῶν Προϊσταμένων ἡμῶν, οἵτινες φέρονται δηµοσίᾳ φιλο- 
φρόνως πρὸς τὸν Πατριάρχην, καίτοι ἐσωτερικῶς ἀποδοκιμάζουσι τὰς 
ἐνεργείας αὐτοῦ; Ὦ ἀγαπητὸ ᾽Αλέξανδρε, εἰς οἷον κλοιὸν ἀντινομιῶν 
καὶ ἀντιφάσεων, εἰς οἵαν δίνην παραλογισμῶν ἔχεις εἰσέλθει!... 

τ) Ὁ κ. Κ. οὐδαμοῦ βλέπει φῶς, οὐδαμοῦ ξηράν, οὐδαμοῦ ἀσφάλειαν, 
οὐδαμοῦ σωτηρίαν! Πλάνη καὶ εἰς τὴν Ἑλλαδικὴν Ἐκκλησίαν, πλάνη 
καὶ εἰς τὴν παράταξιν τῶν Παλαιοημερολογιτῶν. Ἐνταῦθα «ἡ φωτιὰ τοῦ 
Οὐνιτισμοῦ καὶ τοῦ Οἰκουμενισμοῦ», ἐκεῖ δὲ «τὸ θολὸ ποτάμι τοῦ φανα- 
τισμοῦ». Δηλαδὴ «στενὰ πάντοθεν σφόδρα». Πάντες εἴμεθα «μελλοθά- 
νατου», πάντες εἴμεθα καταδεδικασµένοι, πάντων ἡ τύχη ἔχει κριθῆ! 
Μόνον τὸν τρόπον τοῦ θανάτου δυνάµεθα νὰ ἐπιλέξωμεν! «Καὶ σκεπτό- 
μαστε: τί εἶναι ἀράγε προτιμότερο, νὰ καοῦμε ἢ νὰ πνιγοῦμε» 

ο Αλλ’ ἀφοῦ οὕτως ἔχουσι, κατὰ σέ, τὰ πράγματα, φίλτατε΄᾽Αλέξανδρε, 
διατὶ ἐπιτίθεσαι λάβρως καθ’ ἡμῶν; Αφοῦ εἴτε οὕτως εἴτε ἄλλως εἴμεθα 
πάντες καταδεδικασµένοι εἰς θάνατον, ποίαν σηµασίαν ἔχει ὁ τρόπος 
τῆς θανατώσεως; Σὺ προτιμᾶς τὸν διὰ πνιγμοῦ θάνατον. Εὖ καὶ κα- 
λῶς! Ἡμεῖς προτιμῶμεν τὸν διὰ πυρός! Δὲν ἀξίζει, ἀδελφέ µου, νὰ 
ὑποβάλλησαι εἰς τόσους κόπους καὶ µόχθους, νὰ γεµίζῃς σελίδας ὁλο- 
κλήρους, νὰ ὁμιλῇς ἀκαταπαύστως, νὰ ἱδρώνῃς καὶ νὰ ἀγωνιᾷς, µόνον 
καὶ µόνον ἵνα µεταβάλῃς τὸ µέσον τοῦ θανάτου, δηλαδὴ ἵνα 
πείσῃς ἡμᾶς νὰ προτιμήσωμεν ἀντὶ τοῦ πυρὸς τὸ ὕδωρ, ἀντὶ «τῆς φωτιᾶς 
τὸ ποτάµυ», ἀντὶ τῆς καύσεως τὸν πνιγµόν! Σὺ πνίγεσαι, ἡμεῖς καιόµεθα, 
ὡς φρονεῖς καὶ διακηρύσσεις. Τί διαφέρει τὸ πρῶτον τοῦ δευτέρου; 
"Αλλωστε, ποῦ ἠκούσθη ὅτι οἱ πνιγόµενοι πειρῶνται νὰ ... διασώσωσι 
τοὺς καιοµένους; Οὔτε οἱ πνιγόµενοι διασώζουσι τοὺς καιοµένους (τὸ 
πολὺ - πολὺ οἱ πνιγόµενοι «πιάνονται ἀπὸ τὰ μαλλιά των»), οὔτε φεῦ! οἱ 
καιόµενοι διασώζουσι τοὺς πνιγοµένους!... 


Μετὰ τῆς ἐν Κυρίῳ ἀγάπης, 
«Η ΦΩΝΗ ΤΗΣ ΟΡΘΟ4ΟΞΙΑΣ», φύλλον 596-557, 15.δ.1970, 
Ε’ 


Ἐν Αθήναις τῇ 22ᾳ Αὐγούστου 1970. 

Κύριε Διευθυντά 

ἐν τῷ ὑπ᾿ ἀριθ. 592-593 τῆς 15/28 Ἰουνίου ἐ.δ. φύλλῳ τοῦ ὑμετέρου 
Περιοδικοῦ συνεχίζεται ἡ δηµοσίευσις τῶν εἰς τὴν ἡμετέραν «ἐπιστολι- 
µαίαν διατριβήν» παρατηρήσεων τοῦ κ.᾿Αλ. Κ.. Παρακαλῶ ὅπως, δυνά- 
μει τοῦ περὶ Τύπου Νόμου, δημοσιεύσητε τὴν κατωτέρῷ ἀπάντησίν µου 
ἐν τῷ ἀμέσως προσεχεῖ φύλλῳ τῆς «Φωνῆς τῆς Ὀρθοδοξίας», τηρουµέ- 
νων ἐπακριβῶς τῶν διατάξεων τοῦ ἄρθρου 80, παρ. 2, τοῦ εἰρημένου 

Νόμου καὶ δὴ καὶ τῆς περὶ ἴσου μεγέθους τίτλων, ἥτις συστηματικῶς 
παραβιάζεται. 

1. Ὁ κ. Κ., οὗ ἡ γλῶσσα στερεῖται παντὸς χαλινοῦ, χαρακτηρίζει ὡς 
«πραγματικὰ καταχθόνιον συκοφαντίαν»(!!!) τὴν φρά- 
σιν µου ὅτι οἱ Παλαιοημερολογῖται ἐνεφανίσθησαν ὡς «ἔχοντες 
σηµαίαν τὴν ἀκρίβειαν». 

᾽Αλλὰ περὶ τῆς ἀληθείας τούτου πείθει καὶ ἁπλοῦν βλέμμα εἰς τὰ άνα- 
ρίθµητα κείµενα τῶν Παλαιοημερολογιτῶν (βιβλία, φυλλάδια, ὑπομνή- 
µατα, ἄρθρα κ.τ.λ.) .Ἐκεῖ βλέπει πᾶς τις ἐπίκλησιν σωρείας Κανόνων, 
Πατριαρχικῶν Πράξεων κ.τ.τ., ἄτινα ἡ «Νεοημερολογιτικὴ Ἐκκλησία 
παρέβη», ἐνῶ οἱ Παλαιοημερολογῖται ἀρνοῦνται νὰ παραβῶσι, προτι- 
μῶντες τὴν ἀπὸ τῆς Ἑλλαδικῆς Ἐκκλησίας ἀπόσχισιν. Τί ἄλλο εἶνε 
αὐτὸ εἰμὴ ὕψωσις τῆς ἀκριβείας ὡς σηµαίας καὶ ἄρνησις τῆς οἰκονο- 
μίας; 

2. Ἐν τῇ διατριβῇ µου δὲν ἀνέγραψα µόνον «σποραδικὲς πράξεις ὡρι- 
σµένων κληρικῶν», ὡς λέγει ὁ κ. Κ., ἀλλὰ καὶ ἐπισήμους τοιαύτας. 
Ἰδοὺ παραδείγματα: α’) Ἐν ἔτει 1863 ἡ Ἱερὰ Σύνοδος τῆς ὸΣερβικῆς 
Ἐκκλησίας ἐνέκρινεν ὅπως δοθῇ ἡ θεία Εὐχαριστία εἰς ᾽Αγγλικανὸν 
Κληρικόν! β΄) Ἐν ἔτει 1809 ἡ ἹἹερὰ Σύνοδος τοῦ Πατριαρχείου 
Κων/πόλεως ἀπεφάσισεν ὅπως, ἐν µεγάλῃ ἀνάγκῃ, ἐπιτρέπηται ἡ μετὰ 
τῶν ᾽Αρμενίων Μυστηριακὴ ἐπικοινωνία! Υ’) Ἐν ἔτει 1893 τὸ Πα- 
τριαρχεῖον Ἱεροσολύμων ἐπέτρεψεν εἰς Σύρους Ὀρθοδόξους 
ὅπως λαμβάνωσι τὴν θείαν Εὐχαριστίαν παρ᾽ ᾽Αγγλικανῶν Κληρικῶν! 
δ)) Ἐν ἔτει 1919 οἱ ἡγέται τῶν ἐν ᾽Αμερικῇ Ορθοδόξων 
Ἐκκλησιῶν δὲν ἐδίστασαν νὰ συμμετάσχωσιν εἰς ᾽Ακολουθίας τε- 
λουµένας ὑπ᾽ ᾽Αγγλικανῶν Κληρικῶν ἐπ) εὐκαιρίᾳ τῆς «Γενικῆς Συνε- 
λεύσεως τῶν ᾽Αγγλικανικῶν Ἐκκλησιῶν τῆς ᾽Αμερικῆο»! ε’) Ἐν ἔτει 
1920 τὸ Πατριαρχεῖον Κων/πόλεως (Τοποτηρητὴς καὶ Ἱερὰ 
Σύνοδος) ὑπεδέχθησαν ἐν Κων/πόλει τὸν Ἐπίσκοπον τῆς «Αμερικανι- 
κῆς Ἐπισκοπελιανῆς Ἐκκλησίας Ἰάκωβον Δάρλιγκτον, εἰς ὃν µάλιστα 
ἐπέτρεψαν, τελουµένης Λειτουργίας ἐν τῷ Πατριαρχικῷ Ναῷ, νὰ δια- 
νείµῃ τὸ ἀντίδωρον, φέρων μανδύαν καὶ ὠμοφόριον! Κατὰ τὴν αὐτὴν δὲ 
ἐποχὴν τὸ Οἰκουμενικὸν Πατριαρχεῖον οὐ µόνον συνῆπτε 
σχέσεις μετὰ τοῦ λεγοµένου «Παγκοσμίου Συμβουλίου τῶν Ἐκκλη- 
σιῶν», ἀλλὰ καὶ ἐδίδασκεν ὅτι Ὀρθόδοξοι καὶ ἑτερόδοξοι «ἐργά- 
ζονται ἐν τῷ ἰδίφ ἀγρῷ καὶ ἐν τῷ αὐτῷ ἀμπελῶνι τοῦ 
Κυρίου»!!! Οὐδὲν ἐκ τούτων εἶδεν ὁ κ. Κ.. ἐν τῇ «ἐπιστολιμαίᾳ δια- 
τριβῇ» µου; Ποῦ ὁδηγεῖ ἡ προκατάληψις καὶ τὸ πάθος! Ἐὰν λοιπὸν τὰ 
σημερινὰ ἀδίστακτα τολµήµατα τοῦ Πατριάρχου ᾽Αθηναγόρου, καὶ τῶν 
ὁμοφρόνων αὐτῷ, ἑστέρησαν ο πἐρακτα αὐτοὺς καὶ πάντας τοὺς 
μετ) αὐτῶν κοινωνοῦντας, τότε διατὶ δὲν συνέβη τὸ αὐτὸ καὶ πρὸ δεκά- 
δων ἐτῶν, ὅτε ἐπισήμως ἐγίνετο συµπροσευχή, ἐπισήμως παρεί- 
χοντο τὰ Μυστήρια εἰς ἑτεροδόξους, ἐπισήμως ἐδιδάσκετο ἡ φρικα- 

λέα πλάνη ὅτι καὶ οἱ αἱρετικοὶ «ἐργάζονται ἐν τῷ ἰδίῳ ἀγρῷ 
καὶ ἐν τῷ αὐτῷ ἀμπελῶνι τοῦ Κυρίου», ἥτοι ὅτι καὶ αὐτοὶ εἶνε µέλη 
τῆς Μιᾶς 'Αγίας Καθολικῆς καὶ ᾽Αποστολικῆς τοῦ Χριστοῦ Ἐκκλη- 
σίας;; Ὁπότε; Ὁπότε πάντες εἴμεθα ἐκτὸς Χάριτος! Πάντες ἀνεξαιρέ- 
τῶς, μηδὲ τῶν Παλαιοημερολογιτῶν ἐξαιρουμένων! Διότι καὶ οὗτοι 
τότε (πρὸ τοῦ 1924) ἑκοινώνουν μετὰ τῶν πραττόντων καὶ διδασκόντων 
τὰ ἀνωτέρω... 

3. Ἔγραψα ἐν τῇ διατριβῇ µου ὅτι αἱ ἄλλαι τοπικαὶ Ὀρθόδοξοι Ἐκ- 
κλησίαι, καίτοι ἐκράτησαν τὸ Παλαιὸν Ἡμερολόγιον, ἐν τούτοις δὲν 
διέκοψαν σχέσεις μετὰ τῆς Ἐκκλησίας τῆς Ἑλλάδος. Οἱ Παλαιοηµερο- 
λογῖται ὅμως, διακόψαντες σχέσεις μετ) αὐτῆς, δὲν ἦλθον οὕτως εἰς ἀν- 
τίθεσιν πρὸς τὸ σύνολον τῆς Ὀρθοδόξου Ἐκκλησίας καὶ δὲν ἐτοποθέ- 
τησαν ἕαυτοὺς ἐκτὸς τῆς Ὀρθοδόξου Ἐκκλησίας; 

᾽Ακούσατε τὴν... εὐφυεστάτην ἀπάντησιν τοῦ κ. Κ.: «Ὅταν ὁ Νεο- 
στόριος ἐκήρυττε αἴρεσι στὴν Κων/πολι, οἱ ἄλλες Ὀρθόδοξες Ἐκκλη- 
σίες, καίτοι διετήρησαν τὴν Ὀρθόδοξο Πίστι, ἐξακολούθησαν νὰ ἔχουν 
ἀκεραίας σχέσεις πρὸς τὴν Ἐκκλησίαν τῆς Κωνσταντινουπόλεως καὶ 
τὸν Νεστόριον. Διατὶ οἱ λίγοι Ορθόδοξοι ἱερεῖς καὶ λαϊκοὶ τῆς 
Κωνσταντινουπόλεως ἔπραξαν διαφόρως; Διατὶ διέκοψαν τὸ μνηµόσυ- 
νον τοῦ ᾿Αρχιεπισκόπου των καὶ διατὶ τὸν ἀπεκήρυξαν δημοσίως; Καί, 
οὕτω πράξαντες, δὲν ἐτοποθέτησαν ἑαυτοὺς ἐκτὸς τῆς Ὀρθοδόξου Κα- 
θολικῆς Ἐκκλησίας; Αφοῦ μάλιστα εἶχε πέσει ἐπάνω στὰ κεφάλια τους 
ὁ φοβερὸς ἀφορισμὸς τοῦ Αρχιεπισκόπου των μὲ τὸν ὁποῖον εἶχαν,κοι- 
νωνία ὅλοι οἱ Πατριάρχαι καὶ Ἐπίσκοποι τῆς Οἰκουμένης. Ποία τοπικὴ 
Ἐκκλησία, ἐκ τῶν πα οα. τὴν Ὀρθόδοξον Πίστιν, 
εἶχε τότε κανονικὰς σχέσεις μετὰ τῆς Παρατάξεως τῶν ἐν Κων/πόλει 
Γνησίων Ὀρθοδόξων Χριστιανῶν; Ἡ τῶν Ἱεροσολύμων; Ἡ τῆς ᾿Αντιο- 
χείας; Ἡ τῆς Ρώμης; Ἡ τῆς Αλεξανδρείας; Οὐδεμία». 

᾽Αμίμητος εἶσαι, ἀγαπητὸ ᾿Αλέξανδρε! ”Ακουσον λοιπόν: Πρῶτον: 
Μετὰ τῶν ἀποσχισθέντων ἀπὸ τοῦ Νεστορίου Κληρικῶν εἶχον κοι- 
νωνίαν τοπικαὶ Ὀρθόδοξοι Ἐκκλησίαι) Τοὐλάχιστον διὰ τὴν Ἐκκλη- 
σίαν ᾽Αλεξανδρείας συνάγεται τοῦτο σαφῶς ἐκ τῶν πρὸς Νεστόριον 
Ἐπιστολῶν τοῦ Πατριάρχου ᾽Αλεξανδρείας ἁγίου Κυρίλλου: «“Απασι 
δὲ τοῖς παρὰ τῆς σῆς εὐλαβείας κεχωρισµένοις διὰ τὴν πίστιν ἢ 
καθαιρεθεῖσι, λαϊκοῖς τε καὶ κληρικοῖς, κοινωνικοὶ πάντες 
ἐσμέν' οὐ γάρ ἐστι δίκαιον τοὺς ὀρθὰ φρονεῖν ἐγνωκότας σαῖς ἀδικεῖ- 
σθαι ψήφοις, ὅτι σοι καλῶς ποιοῦντες ἀντειρήκασι...» (Ἐπιστολὴ τρί- 
τη). Ὑπάρχει τι παρόµοιον καὶ διὰ τοὺς ἐν Ἑλλάδι Παλαιοημερολογί- 
τας»; Δεύτερον, τὸ καὶ ἔχον µείζονα σηµασίαν: Αἱ τοπικαὶ Ὀρθόδοξοι 
Ἐκκλησίαι ἐκοινώνουν μετὰ τοῦ Νεστορίου ἐπί τινα μικρὸν σχετικῶς 
χρόνον, ἕως οὗ πληροφορηθῶσι σαφῶς καὶ ἀκριβῶς τὰ τῆς αἱρέσεως 
αὐτοῦ (τότε δὲν ὑπῆρχον οὔτε τηλέφωνα, οὔτε πρακτορεῖα εἰδήσεων, 
οὔτε ἐφημερίδες...), ὁπότε καὶ ἐχώρησαν εἰς τὴν καταδίκην αὐτοῦ, ἐδι- 

καίωσαν δὲ τοὺς ὑπ αὐτοῦ καταδικασθέντας. Συνέβησαν παρόμοια διὰ 
τὴν Ἑλλαδικὴν Ἐκκλησίαν καὶ διὰ τοὺς Ἕλληνας Παλαιοημερολογί- 
τας, ἔστω καὶ μετὰ πέντε ἢ δέκα ἢ εἴκοσιν ἔτη ἀπὸ τῆς µεταβολῆς τοῦ 
Ἡμερολογίου:»; Οὐδέποτε! Λοιπὸν δυοῖν θἄτερον:’ Ἡ ἅπασαι αἱ τοπικαὶ 
Ὀρθόδοξοι Ἐκκλησίαι, συνεχῶς καὶ ἀδιαλείπτως κοινωνοῦσαι μετὰ 
τῆς ἐν Ἑλλάδι Νεοημερολογιτικῆς Ἐκκλησίας, ἐξέπεσαν τῆς Όρθοδο- 
ξίας, ὁπότε οἱ Ἕλληνες Παλαιοημερολογῖται δύνανται δικαίως καὶ εὐ- 
λόγως νὰ ἀδιαφορήσῶσι διὰ τὴν στάσιν αὐτῶν (πρὸς τί ὅμως τότε ἐπι- 
καλοῦνται τὸ παράδειγµα αὐτῶν ὡς ἐμμεινασῶν ἐν τῷ Παλαιῷ Ἡμερο- 
λογίφ;), ἅμα δὲ καὶ νὰ διακηρύξωσιν ὄτιμόνοι αὐτοὶ (διότι οἱ ἐκτὸς 
Ἑλλάδος Παλαιοημερολογῖται κοινωνοῦσιν ἅπαντες μετὰ Νεοηµερο- 
λογιτῶν;) διέσωσαν τὴν Πίστιν, ἢ αἱ ἄλλαι τοπικαὶ Ἐκκλησίαι εἶνε Ὀρ- 
θόδοξοι, ὁπότε οἱ Ἕλληνες Παλαιοημερολογῖται, ἀποσχισθέντες ἐκ 
τῆς Ἑλλαδικῆς Ἐκκλησίας, ἦλθον εἰς ἀντίθεσιν πρὸς ἁπάσας τὰς Ὀρ- 
θοδόξους Ἐκκλησίας! Τρίτον δὲν χωρεῖ. "Αλλη διέξοδος δὲν ὑπάρχει! 

4. Πολλὰ καὶ μεγάλα φθέγγεται ὁ κ. Κ. διὰ τὴν ἐν διασπορᾷ Ρωσικὴν 
Ἐκκλησίαν. Ἐρωτᾶται λοιπόν: α’) Ἡ Σύνοδος τῶν ἐν διασπορᾷ Ρώσων 
ἐκοινώνει µέχρι τῶν τελευταίων ἐτῶν μετὰ τοῦ Πατριάρχου ᾿Αθηναγό- 
ρου, τοῦ ᾽Αμερικῆς Ἰακώβου κ.τ.λ., εἰς οὐδὲν λογιζοµένη τὸ γεγονὸς ὅτι 
οὗτοι ἦσαν Νεοημερολογῖται; (3) β΄) Σήµερον ἀκόμη ἡ Σύνοδος αὕτη 
κοινωνεῖ, ναὶ ἢ οὔ, μετὰ τοῦ Ρουμάνου Ἐπισκόπου Θεοφίλου, ὄντος Νε- 
οηµερολογίτου; Διὰ τοὺς Παλαιοημερολογίτας τῆς Ἑλλάδος κοινωνία 
μετὰ Νεοημερολογίτου σηµαίνει ἔκπτωσιν, σηµαίνει προδοσίαν τῆς Πί- 
στεως, ναὶ ἢ ὄχι, Υ) Ἔστειλεν ἡ Σύνοδος αὕτη Παρατηρη- 
τὰς εἰς τὴν πρόσφατον Σύνοδον τοῦ Βατικανοῦ, ναὶ ἢ 
ὄχι; (33) 


ν 


(ϐ) ὌἜγγραφον τῆς Συνόδου τοῦ Φιλαρέτου, ὑπὸ ἡμερομηνίαν 3.10.1951, ἑβε- 
βαίου καὶ διεσάλπιζεν: «Ἡ Ἐκκλησία µας διατηρεῖ τὸ παλαιὸν ἡμερολόγιον καὶ 
θεωρεῖ τὴν εἰσαγωγὴν τοῦ νέου ἡμέρολογίου ὡς ἕνα σφάλμα. Παρὰ ταῦτα, συµ- 
φώνως μὲ τὴν πολιτικὴν τοῦ ἀειμνήστου Πατριάρχου Τύχωνος, ΟΥΔΕΠΟΤΕ 
ΔΙΕΚΟΨΑΜΕΝ ΤΗΝ ΠΝΕΥΜΑΤΙΚΗΝ ΕΠΙΚΟΙΝΩΝΙΑΝ μετὰ τῶν κανονι- 
κῶν Ἐκκλησιῶν, εἰς τὰς ὁποίας ΕΙΣΗΧΘΗ ΤΟ ΝΕΟΝ ΗΜΕΡΟΛΟΠΙΟΝ..» 

(Βλ. Περιοδικὸν «Ὀρθόδοξος Παρατηρητής», «μηνιαῖον ὄργανον τῆς Ἑλληνι- 
κῆς Ἐκκλησίας Γ.Ο.Χ.», ἐν Πειραιεῖ, φύλλον Μαΐου - Ἰουνίου 1970). 

(53) Ἕτερον ἔγγραφον, ὑπὸ ἡμερομηνίαν 15.9.1963, δυεβεβαίου ὅτι ἡ Σύνοδος 
τοῦ Φιλαρέτου δὲν ἐδίστασε νὰ ἀποστείλῃ Παρατηρητὰς εἰς τὴν τότε συγ- 
κληθεῖσαν Σύνοδον τοῦ Βατικανοῦ: 

«Ανταποκρινομένη -- γράφει εἷς τῶν Παρατηρητῶν -- εἰς τὴν πρόσκλησιν τοῦ 
Βατικανοῦ ἡ Ἐκκλησία µας ἔχει ἀποστείλει τρεῖς Παρατηρητάς: 
τὸν Ἐπίσκοπον ᾽Αντώνιον τῆς Γενεύης, τὸν Πρωθιερέα Ἰζὲφ Τρογιάνωφ τῆς Ἐκ- 
κλησίας τῆς Λωζάνης καὶ ἕναν λαϊκόν, ἐμένα, Καθηγητὴν Σέργιον Γκροτὼφ τοῦ 
Διεθνοῦς Πανεπιστηµίου τῆς Ρώμηο) (Αὐὑτόθι). 

5. Ἔγραψα ἐν τῇ διατριβῇ µου ὅτι πρὸ τριάκοντα καὶ πέντε ἐτῶν ἡ 
Ἐκκλησία τῆς Ἑλλάδος καθῄρεσε τοὺς εἰς τοὺς Παλαιοημερολογίτας 
προσχωρήσαντας ᾿Αρχιερεῖς, ἐπειδὴ διέκοψαν τὴν μετ) αὐτῆς κοινῶ- 
νίαν. Καὶ ἠρώτησα: Δι’ ὅσους ἐπίστευον τότε τὴν Ἐκκλησίαν τῆς Ἑλλά- 
δος ὡς Ὀρθόδοξον, ἔστω καὶ ἂν σήμερον θεωρῶσιν αὐτὴν ὡς αἱρετι- 
κήν, δὲν πρέπει ἡ πρᾶξις αὕτη τῆς τότε Ἑλλαδικῆς Ἐκκλησίας νὰ εἶνε 
ἔγκυρος; Εἰς αὐτὸ ἀπαντᾷ ὁ κ. Κ.. διὰ μακρῶν καὶ πειρᾶται νὰ ἀποδείξῃ 
δύο πράγματα: α’) Ὅτι µόνον ὅταν δικαίὠς καταδικάζωσιν οἱ Ὀρθό- 
δοξοι Ἐπίσκοποι ἔχει κῦρος ἡ πρᾶξις αὐτῶν καὶ β΄) ὅτικαὶ τότε (πρὸ 
Ἀδετίας) ἡ Ἐκκλησία τῆς Ἑλλάδος δὲν ἦτο Ὀρθόδοξος, ἀλλ. ἀντορ- 
θόδοξος! 

᾽Απαντῶμεν εἰς ἀμφότερα: α’) Κατὰ τοὺς Ἱεροὺς Κανόνας ὁ Κληρικὸς 
µόνον ἐν περιπτώσει αἱρέσεως, δηµοσίᾳ κηρυττοµένης, δύναται νὰ ἀπο- 
σχισθῇ ἀπὸ τῆς προϊσταμένης ἐκκλησιαστικῆς ᾽Αρχῆς. Ἐν ἐναντίᾳ πε- 
ριπτώσει καταδικάζεται εἰς καθαίρεσιν. Οὐδεὶς δὲ ὑπεστήριξέ ποτε ὅτι 
οἱ Ὀρθόδοξοι Ἐπίσκοποι δύνανται νὰ καταδικάζωσιν αὐθαιρέτως 
Κληρικοὺς ἢ λαϊκούς. Μόνον τοὺς ἀξίους καταδίκης δύνανται 
(καὶ κατ’ ἀκριβείαν ὀφείλουσι) νὰ καταδικάζωσι. Τὸ θέµα εἶνε τοῦτο: 
Κανονικῶς ἢ ἀντικανονικῶς ἀπεσχίσθησαν ἐκ τῆς Ἑλλαδικῆς Ἐκκλη- 
σίας οἱ δύο Αρχιερεῖς ἐν ἔτει 1935: (Αλλως θὰ εἶχε τὸ πρᾶγμα, ἂν ἀπε- 
δέχοντο τὸ Παλαιὸν Ἡμερολόγιον ἄνευ διακοπῆς τῆς πρὸς τὴν Ἐκκλη- 
σίαν τῆς Ἑλλάδος κοινωνίας, μιμούμενοι ἐν τούτῳ τὸ σύνολον τῶν Ὀρ- 
θοδόξων Ἐκκλησιῶν). Τί φρονεῖ ἐπ᾽ αὐτοῦ ὁ κ. Κ.; Ἐφ) ὅσον ἐν τῇ 
πρώτῃ ἐπιστολῇ αὐτοῦ, ἧς τμήματα ἐδημοσιεύσαμεν προσφάτως εἰς τὴν 
«Φωνὴν τῆς Ὀρθοδοξίας», ἀρνεῖται διαρρήδην ὅτι ἡ µεταβολὴ τοῦ 
Ἡμερολογίου ἦτο «σφάλμα δογματικό» καὶ κεραυνοβολεῖ τοὺς ἄλλως 
πιστεύοντας, συνάγεται τὸ συμπέρασμα ὅτι, κατ αὐτὸν τοὐλάχιστον, 
δὲν ἐπετρέπετο ἡ διὰ τὸν λόγον αὐτὸν ἀπόσχισις. ἼΑρα ἡ πρᾶξις τῶν 
δύο ᾿Αρχιερέων ἦτο καθαρὰ ἀνταρσία. Ὁπότε κατεδικάσθησαν δικαίως 
καὶ κανονικῶς ἢ ὄχι; 

β΄) Ἡ καταδικάσασα αὐτοὺς Ἐκκλησία τῆς Ἑλλάδος ᾖτο, κατὰ τὸν κ. 
Κ.ΚΑΙΤΟΤΕ οὐχὶ Ὀρθόδοξος, οἱ δὲ ΤΟΤΕ Ἐπίσκοποι αὐτῆς χα- 
ρακτηρίζονται ὡς ἀνατροπεῖς τῶν Παραδόσεων, περιφρονηταὶ τῶν Πα- 
τέρων, φίλοι τῶν αἱρετικῶν, ὑποπεσόντες εἰς τὰ ἀναθέματα Πανορθοδό- 
ξων Συνόδων κ.τ.λ., κ.τ.λ.. Ταῦτα φθέγγεται σήμερον ὁ κ. Κ..Πρὸ 
τριετίας ὅμως ἔγραψε τὰ ἑξῆς ἐν τῇ ἀνωτέρω μνημονευθείσῃ ἐπι- 
στολῇ αὐτοῦ: «ΔΕΝ ΕΙΝΑΙ λοιπὸν αἴρεσις ἡ εἰσαγωγὴ τοῦ Νέου Ἡμε- 
ρολογίου καὶ εἶναι ΒΛΑΣΦΗΜΙΑ ΚΑΤΑ ΤΟΥ ΑΓΙΟΥ ΠΝΕΥΜΑ- 
ΤΟΣ νὰ χαρακτηρίζεται ὡς αἱρετικὴ µία τοπικὴ Ἐκκλησία ΚΑΘ’) ΟΛΑ 
ΟΡΘΟΔΟΞΟΣ µόνο καὶ µόνο γιατὶ ὑπέπεσε σ’᾿ ἕνα σφάλμα ποὺ ἀνάγε- 
ται στὴ λατρευτικὴ ἁρμονία». 

ὍὭστε ὁ κ. Κ.., πρὸ τριετίας μόλις, ἔβλεπο τὴν Ἑλλαδικὴν Ἐκκλησίαν 
ὡς «καθ᾽ ὅλα Ὀρθόδοξον» καὶ ἐθεώρει ὡς βλασφημοῦντας εἰς τὸ Πνεῦ- 

μα τὸ Αγιον τοὺς ἰσχυριζομένους τὰ ἀντίθετα. Σήµερον βλέπει αὐτὴν 
ὡς ἀπὸ τριακονταπενταετίας ΑΝΤΟΡΘΟΔΟΞΟΝΙ! ᾽Αληθῶς, 
Εὔριπος τὰ ἀνθρώπιναὶ 

᾽Αλλὰ µήπως καὶ εἰς αὐτοὺς τοὺς Παλαιοημερολογίτας δὲν προσῆψεν 
ὁ κ. Κ. πρὸ ἐτῶν τὴν «ρετσινιάν» τῆς προδοσίας; Ἐν τῷ βιβλίφ αὐτοῦ 
«Κατὰ Ἑνωτικῶν» (Ἐν ᾿Αθήναις 1964) γράφει: «Ακόμη καὶ οἱ Πα- 
λαιοημερολογῖται, ποὺ διετήρησαν τόσο καλὴ γραμμὴ στὸ ζήτημα τοῦ 
Ἡμερολογίου, στὸ θέµα τῆς εἰκονογραφίας ΦΕΡΟΥΝ ΤΑ ΣΤΙΓΜΑΤΑ 
ΤΗΣ ΠΡΟΔΟΣΙΑΣ ΠΡΟΣ ΤΗΝ ΠΑΡΑΔΟΣΙ, πρᾶγμα ποὺ εἶναι ἁμάρ- 
τηµα κοινὸ ὅλων τῶν Ὀρθοδόξων Ἐκκλησιῶν τοῦ τελευταίου αἰῶνος» 
(σελ. 43). Βεβαίως οὐδεὶς Ὀρθόδοξος θὰ ἐπαινέσῃ τὰς εἰκονογραφικὰς 
ἀθλιότητᾶας τῆς Δύσεως, εἴτε εἰς Παλαιοημερολογιτικοὺς εἴτε εἰς Νεοη- 
μερολογιτικοὺς χώρους εὑρίσκονται αὗται (πολλάκις ἐξ ἀγνοίας). "Ας 
μὴ ἔχωμεν ὅμως τόσον εὔχρηστον τὸν χαρακτηρισμὸν τῆς ΠΡΟΔΟ- 
ΣΙΑΣ... "Ας μὴ κατεχώµεθα ὑπὸ µανίας νὰ ἀνακαλύπτωμεν πανταχοῦ 
προδοσίας καὶ προδότας τῆς Παραδόσεως. ᾿Αδελφὲ ᾽Αλέξανδρε, «μὴ 
σοφίζου περισσά, µήποτε ἐκπλαγῇς»! (Ἐκκλης. ζ 16). 

6. Ἔγραψα ἐν τῇ διατριβῇ µου: ᾿Αν ἡ μεταβολὴ τοῦ Ἡμερολογίου 
ἐδημιούργησε σχίσμα, ἂν ἑστέρησε τῆς χάριτος τὴν Ἑλλαδικὴν Ἐκκλη- 
σίαν͵ τότε ἐστερήθησαν τῆς Χάριτος καὶ οἱ δύο ᾿Αρχιερεῖς, οἱ ἐν ἔτει 
1935 προσχωρήσαντες εἰς τοὺς Παλαιοημµερολογίτας, ἐφ᾽ ὅσον ἐπὶ δε- 
καετίαν ὅλην ἦσαν καὶ αὐτοὶ ἐν τῷ «σχίσµατυ, ἤτοι ἐν τῇ Ἐκκλησίᾳ 
τῆς Ἑλλάδος. Διὰ ποίας δὺ Συνόδου ἀποκατεστάθησαν, ὅτε προσῆλθον 
εἰς τοὺς Παλαιοημερολογίτας; Διότι οὕτως εἴθισται ἐν τῇ Ἐκκλησίᾳ: 
Διὰ Συνόδου ἀποκαθίστανται οἱ ἐκ σχισµάτων προσερχόµενοι εἰς αὐ- 
τήν. 

Ἰδοὺ τί ἀπαντᾷ εἰς αὐτὰ ὁ κ. Κ.: «Μὰ δὲν σκέπτεται ὁ εὐλογημένος 
ὅτι ἐὰν ὑποτεθῇ ὅτι μετὰ τὴν εἰσαγωγή τοῦ παπικοῦ ἑορτολογίου ἐνε- 
κρώθησαν πνευματικῶς ὅλες οἱ ἐπίσημες Ἐκκλησίες -ὑπόθεσις ποὺ 
ἀποπνέει ἄκρον ὀρθολογισμό-, τότε Ἐκκλησία, Σύνοδος, Ἱεραρχία εἷ- 
ναι ὅσοι ἀπομένουν πιστοὶ στήν Ὀρθοδοξία, ἔστω καὶ ἂν δὲν ὑπάρχῃ 
οὔτε ἕνας χειροτονηµένος ἀνάμεσά τους». 

Ταῦτα λέγει σήµερον ὁ κ. Κ.. Τελείως ὅμως ἀντίθετα τούτων ἔχει 
γράψει πρὸ τριετίας. Ἰδοὺ τί διασαλπίζει ἐν τῇ προμνημονευθείσῃ ἐλεγ- 
κτικῇ ἐπιστολῇ αὐτοῦ πρὸς τοὺς ἡγέτας τῶν Παλαιοημερολογιτῶν: 

«Αλλ’ ἃς δοῦμε ποιὸ εἶναι αὐτό τό περίφημο «σχίσμα»: Ὑπάρχει 
πράγματι ἢ µήπως Εἶναι φαντασίωσις στήν ὁποία ὡδήγησε ὁ φα- 
νατισμὸς τόσον τῶν Παλαιοημερολογιτῶν ὅσον καί τῶν Νεοημε- 
ρολογιτῶν; Ποιοὶ εἶναι οἱ σχισµατικοί; Ἐσεῖς βεβαίως θὰ πῆτε 
ὅτι εἶναι οἱ Νεοημερολογῖτες, ἐφ᾽ ὅσον ἐκεῖνοι ἔκαναν τὴν καινο- 
τοµίαν. Σχισματικοὶ ὅμως, μὲ τοὺς ὁποίους κοινω- 
νοῦν ὅλες ἀνεξαιρέτως οἱ ᾿Ορθόδοξες Ἐκκλη- 
σίες, δὲν μπορεῖ νὰ εἶναι σχισµατικοί. Καὶ ἀπὸ 

ποιοὺς Ἐπισκόπους ἀπεσχίσθησαν αὐτοὶ οἱ σχισµατικοί; Ἐπὶ 10 
ὁλόκληρα χρόνια δὲν ὑπῆρχε οὔτε ἕνας Ἐπίσκοπος στὴν παράτα- 
ξί σας. Ὁ δὲ πρώην Φλωρίνης, ὁ ὁποῖος ἐκεῖνα τὰ πρῶτα δέκα 
χρόνια ἦταν ἐπίσκοπος τῆς «σχισματικῆς» Ἐκκλησίας, ἀπὸ 
ποιὸν ἐπίσκοπον ἔγινε δεκτός, ὅταν «μετανόησε» καὶ ἦλθε στὴν 
παράταξί σας; Φαντασθῆτε «σχισματικού0 ποὺ ἔχουν 
ὅλους τοὺς ἐπισκόπους ἄνευ οὐδεμιᾶς ἐξαιρέσε- 
ως μὲ τὸ µέρος τους, καὶ φαντασθῆτε ἀπὸ τὴν ἄλλη μεριὰ 
τὴν Ἐκκλησία τοῦ Χριστοῦ, τὴν Γνήσια Ὀρθόδοξο Ἐκκλησία, νὰ 
μὴ ἔχῃ οὔτε ἕναν ἐπίσκοπο[ι... Ἕνας σχισματικὸς χά- 
νει καὶ τὴν ἱερωσύνη του καὶ τὴν ἀρχιερωσύνη. Πῶς ἐσεῖς, ἁπλοῖ 
ἱερεῖς τότε, κατορθώσατε νὰ ἀποκαταστήσετε τὴ χαμένη ἱερωσύ- 
νη καὶ τὴ χαμένη ἀρχιερωσύνη στὸν ἐπὶ 10 χρόνια «σχισματικό» 
πρώην Φλωρίνης Χρυσόστομο; Οἱ Ὀρθόδοξοι ἔχουμε διδαχθῆ 
ὅτι Εκκλησία χωρὶς ἐπίσκοπο δὲν μπορεῖ νὰ 
νοηθῇ. Ἐὰν οἱ Νεοημερολογῖτες καὶ ὅσοι κοινωνοῦσαν µαζί 
τους ἦσαν σχισµατικοί, τότε ἡ Ἐκκλησία τοῦ Χριστοῦ θὰ εἴσα- 
σταν ἐσεῖς οἱ Παλαιοημερολογῖτες, οἱ ὁποῖοι ἐπὶ δέκα 
χρόνια εἴσασταν χωρὶς ἐπίσκοπον. Ἐὰν παραδεχθοῦ- 
µε τὴν ἄποψί σας, θὰ πρέπει νὰ ποῦμε ὅτι ἡ Ἐκκλησία μπορεῖ 
κάλλιστα νὰ ἐννοηθῇ καὶ νὰ ὑπάρξῃ χωρὶς ἐπίσκοπο. Θὰ πρέ- 
πει δηλαδὴ νὰ ἀνατρέψουμε τὴν ᾿Ορθόδοξο ἘἜκ- 
κλησιολογία...». 


Ὡς φαίνεται, ὁ κ. Κ. ἀλλάσσει φρονήματα μεθ’ ὅσης εὐκολίας ἆλ- 
λάσσει ἐνδύματα[... Ταῦτα εἶχον νὰ ἀντιπαρατηρήσω εἰς τὰς «παρατη- 
ρήσειο τοῦ κ. Κ., τὰς ἐν τῇ εἰρημένῳ φύλλῳ δηµοσιευθείσας. Διὰ τὰς 
ἐν συνεχείᾳ δηµοσιευθείσας θὰ ἐπανέλθωμεν, Θεοῦ θέλοντος, λίαν συν- 


τόµως. 
Μετὰ τῆς ἐν Κυρίῳ ἀγάπης, 
«ΗΦΩΝΗ ΤΗΣ ΟΡΘΟΑ4ΟΞΙΑΣ», φ. 601-602, 15.10.1970. 
ΣΤ’ 
Ἐν ᾿Αθήναις τῇ 2ᾳ Ὀκτωβρίου 1970, 
Κύριε Διευθυντά’ 


ἐν τῷ ὑπ ἀριθ. 594-595 φύλλῳφ τοῦ ὑμετέρου Περιοδικοῦ τῆς 
15ης6/28ης Ἰουλίου ἑ.δ. δημοσιεύεται ἡ «συνέχεια» τῶν παρατηρήσεων 
τοῦ κ.᾿Αλ. εἰς τὴν ἡμετέραν «ἐπιστολιμαίαν διατριβήν». 

Παρακαλῶ, ὅπως, δυνάµει τοῦ περὶ Τύπου Νόμου καὶ τηρουµένων 

ἐπακριβῶς τῶν διατάξεων αὐτοῦ, δημοσιεύσητε τὰ κατωτέρω εἰς ἀπάν- 
τῃσιν: 

1. Γράφει ὁ κ.Κ.: «Οἱ Νεοημερολογῖτες εἶναι ἄρρωστα µέλη τῆς Ἐκ- 
κλησίας. Ἡ ἀρρώστια τους εἶναι χρονία ἀπ᾽ αὐτὲς ποὺ ὁδηγοῦν σιγὰ 
ἀλλὰ σίγουρα στὸν θάνατο. Ἡ ἀρρώστια τους εἶναι ἡ χειρότερη αἴρεσις 
ποὺ ἀντιμετώπισέ ποτε ἡ Ἐκκλησία. Ἡ ἀρρώστιά τους εἶναι μιὰ κατά- 
στασις ποὺ θὰ μποροῦσε κανεὶς νὰ τὴν ὀνομάση μὲ πολλὰ ὀνόματα: 
«Οἰκουμενισμός», «Συγκρητισµός», «Αγνωστικισμός», «θρησκευτικὴ 
ἀδιαφορία», «κοσμµικότης». Ἡ τοξίνη ποὺ δηλητηριάζει τοὺς νεοηµερο- 
λογίτας εἶναι τὸ πνεῦμα τοῦ κόσµου τούτου». 

“Οτι πολλοὺς τῶν Νεοημερολογιτῶν (ὅπως καὶ τῶν Παλαιοη- 
μερολογιτῶν) δηλητηριάζει τὸ πνεῦμα τοῦ κόσμου τούτου δὲν εἶνε 
ἀμφισβητήσιμον. ᾽Αλλὰ διατὶ ὁ κ. Κ. γενικεύει, ὅλως κακοπίστως, τὰς 
διαπιστώσεις; Δὲν φοβεῖται μήπως, οὕτω πράττων, εὑρεθῇ εἰς τὸν 
χῶρον τῆς συκοφαντίας; "Απαντες λοιπὸν συλλήβδην οἱ Νεοημερολο- 
γῖται εἶνε ἄνθρωποι τοῦ «κόσμου τούτου»; Ποῦ ὁδηγεῖ ἠ ἐμπάθεια!... 

Λησμονεῖ δ᾽ ἀκόμη ὁ κ. Κ. ὅτι τὸ πνεῦμα τοῦ κόσμου τούτου ἔχει δυσ- 
τυχῶς εἰσέλθει εἰς τὴν Ἐκκλησίαν (δηλαδὴ ἔχει καταλάβει µέλη τῆς 
Ἐκκλησίας) ἀπ᾿ αὐτῶν τῶν πρώτων αἰώνῶν... Ὀρθότατα ἔγραψε συγ- 
γραφεύς τις: «Ὁ Θεὸς ἔβαλε τὴν Ἐκκλησίαν µέσα εἰς τὸν κόσμον. Καὶ 
ὁ Διάβολος ἀγωνίζεται νὰ βάλῃ τὸν κόσμον µέσα εἰς τὴν Ἐκκλησίαν». 

2. Κατηγοροῦνται ἀκόμη οἱ Νεοημερολογῖται δι’ ««ἀντιμοναχικὸν 
πνεῦμα». ᾿Αν βεβαίως τοῦτο ἐλέγετο ὡς κατηγορία κατ’ ἐνίων Νε- 
οημερολογιτῶν, δὲν θὰ διεφώνουν. ᾽Αλλὰ λεγόμενον κατὰ πάντων συλ- 
λήβδην, µόνον ὡς συκοφαντία δύναται νὰ χαρακτηρισθῇ. Ἐπειδὴ δὲ καὶ 
κατὰ τοῦ γράφοντος ἐκτοξεύει ὁ κ. Κ. τὴν αὐτὴν συκοφαντίαν (λέγει ὅτι 
«μὲ δυσκολία κρύπτωῶ τὸ ἀντιμοναχικὸ πνεῦμα») ἂς µάθῃ ὅτι δέκα περί- 
που µαθηταί µου ἐν Χριστῷ εὑρίσκονται ἤδη εἰς Ἱερὰς Μονάς. Οὐδέπο- 
τε ἀπέτρεψα πρόσωπα, ἔχοντα μοναχικοὺς πόθους, ἀπὸ τοῦ 
Μοναχικοῦ βίου (3). 

3. Ἐρωτώμεθα ἂν ἡ Λατινικὴ Ἐκκλησία πρὸ τοῦ Σχίσµατος ἦτο Ἐκ- 
κλησία ζῶσα. Μάλιστα, κύριε, ἦτο ζῶσαι! ᾿Ασθενὴς µέν, ἀλλὰ 
ζῶσα. "Οχινεκρά! Τὸ Σῶμα τοῦ Χριστοῦ δὲν ἔχει µέλη νεκρά, ὅπως δὲν 
ἔχει µέλη νεκρὰ καὶ ὁ ἀνθρώπινος ὀργανισμός. Καὶ ἐφ᾽ ὅσον χρόνον ἡ 
Ἐκκλησία τῆς Ρώμης ἀπετέλει µέλος τῆς Μιᾶς 'Αγίας Καθολικῆς καὶ 
᾿Αποστολικῆς Ἐκκλησίας καί ἦτο ὀργανικῶς ἠνωμένη μετ αὐτῆς, 


(ϐ Ποίαν γνώµην ἔχω περὶ Μοναχισμοῦ μαρτυροῦσι καὶ πλεῖστα ὅσα κείμενά 
µου. Προχείρως παραπέμπω εἰς τὸ ἄρθρον μου « Ἔχει παρακρούσεις ἡ Ὄρθοδο- 
ξία», δημοσιευθὲν δώδεκα ὅλα ἔτη πρὶν ἢ ὁ κ. Κ. γράψῃ τὰ ἀνωτέρω κατ᾽ 
ἐμοῦ. Τὸ ἄρθρον αὐτὸ (ἀναδημοσιευόμενον καὶ ἐν τῷ βιβλίῳ µου «Αρθρα - Με- 
λέται -- Ἐπιστολαύ)) ἐγκωμιάζει καὶ ἐξυμνεῖ ἀκροτάτοις ἐπαίνοις τὸν μοναχικὸν 
Βίον καὶ ὑψοῖ αὐτὸν µέχρι τρίτου οὐρανοῦ. Καὶ ὅμως, παρὰ ταῦτα, ἔχω, κατὰ τὸν 
κ. Κ., «ἀντιμοναχικὸν πνεῦμα»! Ὁ Θεὸς οἰκτιρήσαι ἡμᾶς!... 

ΕΖΗ. Πότε ἐνεκρώθη; ΄Οτε ἐχωρίσθη ἀπὸ τῆς Μιᾶς ᾿Αγίας 
Καθολικῆς καὶ ᾿Αποστολικῆς Εκκλησίας καὶ διέκο- 
ψε τὴν μετ) αὐτῆς κοινωνίαν! Ἐπαναλαμβάνω καὶ πάλιν ὅ,τι 
ἔγραψα ἐν τῇ Γ΄ ἀπαντήσει µου πρὸς τὸν κ. Κ.. (φύλλον ὑπ᾽ ἀρ. 594-595): 
«... Ἔως οὗ ὅμως συμβῇ τοῦτο, ἡ ὑπὸ τῆς Ἐκκλησίας δηλαδὴ καταδίκη, 
ὁ εἰς αἴρεσιν πεσὼν Ἐπίσκοπος ἢ Ἱερεὺς ἐξακολουθεῖ, θείᾳ τινὶ οἰκονο- 
µίᾳ, νὰ παρέχῃ τὴν θείαν Χάριν... Αν βεβαίως Ἐπίσκοπός τις, πεσὼν 
εἰς αἴρεσιν, ἀποκόψῃ τοὺς πρὸς τὴν Ἐκκλησίαν δεσμοὺς αὐτοῦ, δηλαδὴ 
παύσῃ τὴν μετὰ τῆς Ἐκκλησίας κοινωνίαν, ἐξέλθῃ ἐξ αὐτῆς καὶ συ- 
στήσῃ ἰδίαν «Ἐκκλησίαν», ἢ προσκολληθῇ εἰς ἑτέραν «Ἐκκλησίαν», 
αἱρετικήν, τότε καθίσταται νεκρὸν ὄργανον, ἔστω καὶ ἂν ἀκόμη δὲν 
ἀπεκηρύχθη Συνοδικῶς.Ἡ Ἐκκλησία εἶνε τὸ Ταμεῖον τῆς Χάριτος καὶ ὁ 
διακόπτων τὴν πρὸς αὐτὴν κοινωνίαν Ἐπίσκοπος καθίσταται ἀγωγὸς 
κενός. Πόθεν θὰ λάβῃ τὴν Χάριν, ἵνα διοχετεύσῃ ταύτην εἰς ἄλλους» 

Νομίζω ὅτι ὑπῆρξα πολὺ σαφής. Συνεπῶς ἡ ὑπὸ τῶν Λατίνων καταδί- 
κη τῆς Ὀρθοδόξου Ἐκκλησίας ἦτο αὐτοκαταδίκη τῶν Λατίνων καὶ οὐχὶ 
καταδίκη τῆς Ὀρθοδόξου Ἐκκλησίας. Ὀρθότατα δ᾽ ἐν προκειµένῳ 
ἐγράφη ὑπό τινος ὅτι «ὁ Παπισμὸς ἀπέκοψε μόνος του τὸν 
ἑαυτόν του ἀπὸ τὴν ᾿Εκκλησίαν μὲ τὸ ἀνάθεμα ποὺ 
ἀπέθεσε ἐπάνω στὴν ᾽Αγία Τράπεζα τῆς ᾽Αγίας Σο- 
φίας». Ὑπὸ Ἰΐίνος δ᾽ ἐγράφησαν τὰ ἀνωτέρω; Ὑπ΄ αὐτοῦ τούτου τοῦ κ. 
Κ.Ι... (Ὅρα φύλλον 596-597, ἔνθα ἐδημοσιεύσαμεν ἀποσπάσματα ἐξ 
ἐπιστολῆς τοῦ κ. Κ.. πρὸς τοὺς ἡγέτας τῶν Παλαιοημερολογιτῶν.) 

4.᾽Ακούσατε καὶ θαυµάσατε συνέπειαν εἰς τὸν κ..: «Τὰ τῆς Ἐκκλη- 
σίας Μυστήρια καὶ ὅ,τι ἀφορᾷ τὴν Χάρι τοῦ Θεοῦ εἶναι ὑπὲρ νοῦν καὶ 
ἔννοιαν. "Ας μὴ χώνουµε σ’᾿ αὐτὰ τὴν ὑπερήφανη ὀρθολογιστική µας 
σκέψι μὲ τὴν ἀπαίτησι νὰ καταλάβουμε τὰ καὶ ἀνθρώποις καὶ ἀγγέλοις 
ἀπρόσιτα κρίµατα τοῦ Θεοῦ... Ἐν τούτοις πρέπει νὰ εἴμαστε πολὺ προσ- 
'εκτικοὶ νὰ μὴ σχηματοποιοῦμε ὀρθολογιστικὰ τὰ πράγματα βάζοντάς 
τα στά καλούπια τῆς περιωρισµένης καὶ ἁμαρτωλῆς νοημοσύνης µας. 
Μπορεῖ ἕνας ἄνθρωπος νὰ κηρύττῃ δηµοσίᾳ μιὰ φοβερὴ αἴρεσι χωρὶς 
νὰ εἶναι στὴν πραγματικότητα αἱρετικὸς, διότι κηρύττει τὴν αἴρεσι ἀπὸ 
ἄγνοια καὶ µόλις τοῦ ἐξηγήσουν ὅτι σφάλλει καὶ ὅτι δὲν εἶναι αὐτὸ τὸ 
φρόνηµα τῆς Ἐκκλησίας παίρνει ἀμέσως πίσω τὰ λόγια του. Μπορεῖ 
ἕνας ἄνθρωπος νὰ κοινωνῇ μὲ αἱρετικοὺς χωρὶς νὰ ξέρῃ ὅτι εἶναι αἱρετι- 
κοί. Μπορεῖ ἡ ἴδια ἐνέργεια ἄλλοτε μὲν νὰ συνιστᾷ αἴρεσι καὶ ἄλλοτε νὰ 
εἶναι πρᾶξις ἱεραποστολῆς». 

Εὖγε, ἀγαπητὲ ᾽Αλέξανδρε! Ὀρθότατα πάντα ταῦτα! ᾽Αλλὰ διατί σὺ 
αὐτὸς ἀναιρεῖς ἀνοικτιρμόνως τὰς θέσεις σου; Πιστεύων τὰ ἀνωτέρω, 
πῶς τολμᾷς νὰ ρίπτῃς δεξιὰ καὶ ἀριστερὰ τοὺς κεραυνοὺς τῶν ἀποδοκι- 
μασιῶν σου; Σὺ ἀδιστάκτωςκαὶ ἀνενδοιάστως καὶ μετὰ πάσης αὐθεντίας 
ἀποφαίνεσαι περὶ πάντων καὶ πασῶν: Αὐτὸς εἶνε αἱρετικός, ἐκεῖνος αἱ- 
ρετικὸς, ὁ τρίτος προδότης, ὁ τέταρτος δειλὸς καὶ ἄνανδρος, ὁ πέµπτος 

τοιοῦτος καὶ τοιοῦτος. Αὐτοὶ ἐστερήθησαν τῆς Χάριτος, ἐκεῖνοι εἶνε 
Ψευδεπίσκοποι, τῶν ἄλλων τὰ Μυστήρια εἶνε ψευδοµυστήρια, κ.τ.λ.. 
κ.τ.λ... Πῶς συµβιβάζεις πάντα ταῦτα πρὸς ὅσα ἀνωτέρω γράφεις; Δὲν 
φοβεῖσαι, οὕτως αὐθεντικῶς ἀποφαινόμενος ἑκάστοτε, µήπως πλα- 
νηθῇς; Δὲν τρέµεις μήπως οὐχὶ ζῆλος κατ’ ἐπίγνωσιν, ἀλλὰ πάθος τι ἀν- 
θρώπινον σὲ ὁδηγεῖ εἰς τὴν ρῖψιν τῶν ἀλληλοδιαδόχων κεραυνῶν σου 
κατὰ πάντων καὶ πασῶν; 

5. Δικαιολογεῖ 10090 ὁ κ. Κ.. τὴν ὑπὸ τῆς Ὀρθοδόξου Ἐκκλησίας Ἰα- 
πωνίας εἰσαγωγὴν τοῦ Νέου Ἡμερολογίου. (Σημειωτέον ὅτι ἡ Ἐκκλη- 
σία τῆς Ἰαπωνίας ἀπεδέχθη τὸ Νέον Ἡμερολόγιον δεκάδας ἑἐτῶν 
πρὸ τῆς Ἐκκλησίας τῆς Ἑλλάδος.) Ὑπῆρχε, λέγει, «ἱεραποστολικὴ 
ἀνάγκη γιὰ τὴν ἀλλαγὴν αὐτήν. Ἔπρεπε ὡρισμένες µεγάλες Χριστιανι- 
κὲς ἑορτὲς νὰ συµπέσουν μὲ µεγάλες εἰδωλολατρικὲς ἑορτὲς τῶν Ἰαπώ- 
νων...». 3 

Παρακαλῶ τὸν κ. Κ. νὰ ὁμιλήσῃ σαφέστερον καὶ πλέον συγκεκριµέ- 
νως! Νὰ εἴπῃ δηλαδὴ ποῖαι ἦσαν αἱ χριστιανικαὶ ἑορταὶ καὶ ποῖαι ἦσαν 
αἱ Ἰαπωνικαὶ εἰδωλολατρικαὶ ἑορταὶ ὧν ἐπεδιώχθη καὶ ἐπετεύχθη ἡ 
σύμπτωσις διὰ τῆς µεταβολῆς τοῦ Ἡμερολογίου. Μόνον τότε θὰ πει- 
σθῶμεν ὅτι ἡ μεταβολἡ τοῦ Ἡμερολογίου διὰ τὴν Ἐκκλησίαν τῆς Ἰα- 
πωνίας ἦτο ὄντως «ἱεραποστολικὴ ἀνάγκη». 

6. Δικαιολογεῖ ἀκόμη ὁ κ. Κ. καὶ τὴν Ρωσικὴν Ἐκκλησίαν τῆς Δια- 
σπορᾶς (Σύνοδος Φιλαρέτου), διότι περιλαμβάνει εἰς τοὺς κόλπους αὐ- 
τῆς καὶ «δύο - τρεῖς μικρὲς ἐκκλησίες», καίτοι αὗται διατηροῦσι «τὸ πα- 
πικὸ ἑορτολόγιο στὸ ὁποῖο ἐγεννήθησαν τὰ µέλη τῶν ἐκκλησιῶν αὐ- 
τῶν». Αὐτὰ εἶναι «πράξεις ἱεραποστολικαί» καὶ «πράξεις οἰκονομίας», 
κατὰ τὸν κ. Κ.., ἀπολύτως ἐνδεδειγμέναι, διότι ἄλλως τὰ Ποίµνια αὐτῶν 
τῶν Νεοημερολογιτικῶν Ἐκκλησιῶν ὑπῆρχε κίνδυνος νὰ «διασκορπι- 
σθοῦν καὶ νὰ χαθοῦν». Ἡ ὑπὸ τῆς Ἐκκλησίας τῆς Ἑλλάδος ὅμως ἀπο- 
δοχἡ τοῦ Νέου Ἡμερολογίου δὲν εἶνε τοιαύτη πρᾶξις, ἀλλ᾽ ἀποτελεῖ 
«οἰκουμενιστικὴν προδοσίαν», κατὰ τὸν κ. Κ.. 

Ἐρωτήσω σε κἀγώ, ἀγαπητὲ ᾿Αλέξανδρε, λόγον ἕνα: Ὑποτεθείσθω 
ὅτι ὁ Αρχιεπίσκοπος Χρυσόστομος, ὁ μεταβαλὼν τὸ Ἡμερολόγιον, ἦτο 
«οἰκουμενιστὴς προδότης», ὡς θέλεις. Διατί ὅμως περὶ τῶν Κληρικῶν 
τῆς Ἑλλαδικῆς Ἐκκλησίας δὲν σκέπτεσαι ὅπως σκέπτεσαι καὶ περὶ τῆς 
Συνόδου τοῦ Φιλαρέτου; Διατί δηλαδὴ βλέπεις καὶ αὐτοὺς (τοὺς Κληρι- 
κοὺς τῆς Ἑλλαδικῆς Ἐκκλησίας) ὡς συνενόχους τῆς «προδοσίας» καὶ 
οὐχὶ ὡς «ἱεραποστολικῇ ἀνάγκῃ» δουλεύοντας; Αν πάντες οἱ παραδο- 
σιακοὶ Κληρικοὶ τῆς Ἑλλαδικῆς Ἐκκλησίας ἔφευγον ἐξ αὐτῆς, δὲν θὰ 
κατέλειπον τὸ ἀνύποπτον Ποίμνιον τῆς Ἐκκλησίας αὐτῆς (διότι βεβαίως 
ὀλίγοι θὰ ἠκολούθουν αὐτοὺς φεύγοντας) εἰς τοὺς ὄνυχας τῶν «οἰκουμε- 
νιστῶν προδοτῶν»; Μόνον οἱ περὶ τὸν Ρῶσον Μητροπολίτην Φιλάρε- 
τον ἔχοὺσι δικαιώµατα νὰ καταφεύγωσιν εἰς «πράξεις ἱεραποστολικάς», 
εἰς «πράξεις οἰκονομίας», δεχόµενοι Ἐπισκόπους καὶ Ποίµνια τοῦ Νέου 
Ἡμερολογίου; Διὰ τοὺς ἄλλους Κληρικοὺς (Ἐπισκόπους καὶ Πρεσβυ- 

τέρους), εἴτε τῆς Ἑλλάδος εἴτε ἄλλων Χωρῶν, δὲν ὑπάρχει τοιοῦτον δι- 
καίώμα, ἢ μᾶλλον τοιοῦτον ΚΑΘΗΚΟΝ; 

7. Γράφει ἀκόμη ὁ κ. Κ.: «Ἡ εἰσαγωγὴ τοῦ νέου ἑορτολογίου ΕΙΝΑΙ 
ΑΙΡΕΣΙΣ». Ἐν τῇ μνημονευθείσῃ ὅμως ἐπιστολῇ τοῦ κ. Κ. πρὸς τοὺς 
ἡγέτας τῶν Παλαιοημερολογιτῶν ἐγράφοντο ὅλως τἀναντία, ὡς εἴδομεν 
καὶ προηγουμένως. Ἐγράφετο δηλαδὴ τότε, ὅτι τὸ σφάλμα τῶν Νεοη- 
μερολογιτῶν «ΔΕΝ εἶναι σφάλµα θανάσιμο. Εἶναι σφάλμα πού ἀνάγεται 
στὴ λατρεία καὶ ὄχι σφάλμα ποὺ ἀνάγεται στὴν ἀλήθεια. ΔΕΝ ΕΙΝΑΙ 
ΛΟΠΙΟΝ ΑΙΡΕΣΙΣ ἡ εἰσαγωγὴ τοῦ Νέου Ἡμερολογίου καὶ εἶναι 
βλασφημία κατὰ τοῦ ᾿Αγίου Πνεύματος νὰ χαρακτηρίζεται 
ὡς αἱρετικὴ µία τοπικὴ Ἐκκλησία ΚΑΘ’ ΟΛΑ ΟΡΘΟΔΟΞΟΣ, µόνον 
καὶ µόνον γιατὶ ὑπέπεσε σ᾿ ἕνα σφάλμα ποὺ ἀνάγεται στὴ λατρευτικὴ 
ἁρμονία...». 

Ταῦτα ἔγραφεν ὁ κ. Κ. ἐν ἔτει 1967. Ἐν ἔτει 1970, δηλαδἡὴ μετὰ τριε- 
τίαν, γράφει ὅτι ἡ «εἰσαγωγὴ τοῦ Νέου Ἡμερολογίου ΕΙΝΑΙ ΑΙΡΕ- 
ΣΙΣ»Η! Τὰ σχόλια ἀφίενται εἰς τὸς ἔχοντας κοινὸν νοῦν. Ἴδωμεν τὶ θὰ 
γράψῃ μετὰ µίαν ἀκόμη τριετίαν ὁ κ. Κ.. Ἴσως τότε εὕρῃ ὅτι καὶ οἱ 
Παλ/γῖται εἶνε αἱρετικοί... 

δ. Συνεχίζει ὁ κ. Κ.: «Εἶναι λοιπὸν πολὺ ὀρθολογιστικὸ νὰ ποῦμε ὅτι 
ἡ Ἐκκλησία τῆς Ἑλλάδος μὲ τὴν ἀλλαγὴ τοῦ ἑορτολογίου τὸ 1924 ἐστε- 
ρήθη ἀκαριαίως τῆς Χάριτος τοῦ Θεοῦ. Αὐτὸς εἶναι σχηµατοποιήσεις 
ποὺ ἱκανοποιοῦν τὸ στενὸ ἀνθρώπινο μυαλὸ καὶ δίνουν εὔκολες ἀλλ ὄχι 
ἀληθινὲς λύσεις στὰ προβλήματά µας.’ Αν ὁ Θεὸς ἐνεργοῦσε ὅπως σκέ- 
πτονται οἱ ὀρθολογισταί, ἡ Ἐκκλησία θὰ εἶχε στερηθῆ τῆς Θείας Χάρι- 
τος ἀπὸ τοὺς πρώτους κι ὅλας αἰῶνες. Μέσα στὴν ἱστορία τῆς Ἐκκλη- 
σίας συναντοῦμε τόσες ἀναστατώσεις ποὺ δὲν μπορεῖ κανεὶς μὲ τὸ 
φτωχὸ ἀνθρώπινο μυαλὸ νὰ βρῇ µέση καὶ ἄκρη». 

᾽Αλλ’ ἄν τις διεξέλθῃ μετὰ προσοχῆς τὸ σύνολον τῶν «παρατηρήσε- 
ὦν» τοῦ κ. Κ.., θὰ ἴδῃ αὐτὸν ἀνατρέποντα ἐκ θεμελίων τὰς ἀνωτέρω θέ- 
σεις αὐτοῦ. Παρὰ πάντα ὅσα ὀρθῶς λέγει ἀνωτέρω περὶ «σχηµατοποιή- 
σεων)» κ.τ.λ., αὐτὸς δὲν διστάζει νὰ κατασκευάζῃ ἀνὰ πᾶν βῆμα 
«σχήματω) ἰδίας ἐπινοήσεως καὶ νὰ ἀξιοῖ παρὰ πάντων νὰ κινῶνται ἑν- 
τὸς αὐτῶν. Καὶ περὶ ποίων δὲν ἀπεφήνατο κατηγορηματικῶς καὶ μετ᾽ 
αὐθεντίας ὁ κ. Κ.; Ποίους δὲν ἐτοποθέτησεν ἀδιστάκτως ἐντὸς ἢ ἐκτὸς 
τῆς Χάριτος; : 

9. Ἐν τῇ «ἐπιστολιμαίᾳ διατριβῇ» µου ἐπέκρινα τὸν Ρῶσον Ἐπίσκο- 
πον Σικάγου καὶ Ντητρόιτ Σεραφείμ, διότι, πλὴν ἄλλων, ἀπέφυγε νὰ 
ὀνομάσῃ τὸν ἕτερον Ἐπίσκοπον μεθ’ οὗ προέβη εἰς τὴν χειροτονίαν 
᾿Αρχιερέως τῶν ἐν Ἑλλάδι Παλαιοημερολογιτῶν. Ἰδοὺ πῶς δικαιολογεῖ 
ὁ κ. Κ. τὴν πρᾶξιν ταύτην τοῦ Ῥώσου Ἐπισκόπου: «Ὅμως ἡ μὴ ἀναγρα- 
φἠ τοῦ ὀνόματος τοῦ Ῥουμάνου Ἐπισκόπου Θεοφίλου μαζὶ μὲ τὸν 
ὁποῖον ὁ Σεραφεὶμ χειροτόνησε τὸν ᾽Ακάκιο κάθε ἄλλο παρὰ πρᾶξις 
φαῦλος ἦτο. ΄᾿Ἠτο µία ἀξιέπαινος πρᾶξις συνέσεως ποὺ 

ἀπέβλεπε στὸ νὰ μὴ σκανδαλισθοῦν ὅσοι ἀπὸ τοὺς Παλαιοημερολογί- 
τας δὲν μποροῦσαν νὰ κάνουν τὴν διάκρισι ἀνάμεσα στὸν οἰκουμενιστι- 
κὀ νεοημερολογιτισμὸ τῆς κρατικῆς Ἐκλησίας τῆς Ἑλλάδος καὶ στὴν 
κατ’ οἰκονομίαν γιὰ ἱεραποστολικὴ ἀνάγκη ἀποδοχὴν νεοημερολογιτῶν 
Ῥουμάνων µέσα στοὺς κόλπους τῆς παλαιοημερολογιτικῆς Ἐκκλησίας 
τῶν Ρώσων τῆς διασπορᾶς». 

Εἰς ταῦτα καλῶ αὐτὸν τοῦτον τὸν κ. Κ.. νὰ ἀπαντήσῃ. Ἰδοὺ τί ἔγραψεν 
οὗτος ἐν τῇ ἐπιστολῇ αὐτοῦ πρὸς τοὺς ἡγέτας τῶν Παλαιοημερολογι- 
τῶν: «Αλλὰ δὲν εἶναι δυνατὸν νὰ πιστεύετε τέτοια πράγματα. Οὗτε ὁ Ἱε- 
ράρχης σας πρώην Φλωρίνης Χρυσόστομος τὰ ἐπίστευε, καὶ εἶχε γρά- 
ψει ὀρθότατα ὅτι δὲν ἀρνεῖται τὰ Μυστήρια τῆς νεοημερολογιτικῆς Ἐκ- 
κλησίας, ἀλλ᾽ ἀπεναντίας πιστεύει ὅτι ἀντλεῖ τὴν Χάρι τῆς Ἱερωσύνης 
ἀπὸ αὐτήν. ᾽Απλῶς τὰ λέτε χωρὶς νὰ τὰ πιστεύετε καὶ τοῦτο γιὰ νὰ μὴ 
σκανδαλίσετε τοὺς φανατικοὺς ἐκ τῶν ὁπαδῶν σας, οἱ ὁποῖοι, πολεμού- 
µενοι ἀπὸ τὴν ἄκρως φανατισµένη παράταξι τοῦ Ματθαίου, φοβοῦνται 
μήπως ὑστερήσουν σὲ φανατισμὸ καὶ ἐμπαθῆ στενοκεφαλιά. Ο τρό- 
πος ὅμως αὐτὸς τοῦ ἐνεργεῖν ὄχι μόνον σὲ Ἱεράρχας 
δὲν ἁρμόζει ἀλλὰ οὔτε κἂν σὲ πολιτικούς. Ἡ ἀλήθεια εἰ-. 
ναι θεῖον δῶρον καὶ πρέπει νὰ τὴν λέμε πρὸς ὅλες τὶς κατευθύνσεις ἀνε- 
ξάρτητα ἀπὸ σκοπιμότητες)». 

που λοιπὸν θέλοµεν κεραυνοβολοῦμεν καὶ ὅπου θέλοµεν δικαιολο- 
γοῦμεν, καίτοι πρόκειται περὶ τῶν αὐτῶν κατ᾽ οὐσίαν πραγμάτων! Ἡ 
πρᾶξις τοῦ Ρώσου Ἐπισκόπου Σεραφεὶμ ἦτο, κατὰ τὸν κ. Κ., «μιὰ ἀξιέ- 
παινος πρᾶξις ποὺ ἀπέβλεπε στὸ νὰ μὴ σκανδαλισθοῦν» Παλαιοηµερο- 
λογῖταί τινες. Ἡ πρᾶξις ὅμως τῶν ἡγετῶν τῶν ἐν Ἑλλάδι Παλαιοηµερο- 
λογιτῶν, καίτοι καὶ αὐτὴ (ἂν ὄντως ἐγένετο) ἀπέβλεπεν εἰς τὸ «νὰ 
μὴ σκανδαλισθοῦν» Παλαιοημερολογῖταϊ τινες, ὡς ἀναγνωρίζει 
αὐτὸς οὗτος ὁ κ. Κ., ἐν τούτοις ἡ πρᾶξις αὕτη ἐπικρίνεται δριμύτατα ὑπ᾿ 
αὐτοῦ καὶ ἀποκηρύσσεται ὡς ἀπολύτως ἀπαράδεκτος! «Ἡ ἀλήθεια εἶναι 
θεῖον δῶρον», βροντοφωνεῖ ὁ κ. Κ., «καὶ πρέπει νὰ τὴν λέμε 
πρὸς ὄλες τὶς κατευθύνσεις ἀνεξάρτητα ἀπὸ σκοπιµό- 
τητες»). 

Αὐταὶ εἶνε αἱ ἀρχαὶ καὶ αὐτὴ εἶνε ἡ ἠθικὴ καὶ λογικὴ συνέπεια τοῦ κ. 
κ... 

10. Ἐπέκρινα ἀκόμη τὴν χειροτονίαν Ἐπισκόπου διὰ τὴν Ἑλλάδα ὑπὸ 
Ρώσων Ἐπισκόπων τῆς ᾽Αμερικῆς, ὡς «ὑπερόριον» καὶ ἄρα ἀντικανονι- 
κήν. Ὁ κ. Κ. ἁπαντᾷ: «Ἐὰν δὲν εἶχε γίνει ἡ ἀλλαγὴ τοῦ ἑορτολογίου 
στὴν Ἑλλάδα, ἐὰν ἡ κρατικἡ Ἐκκλησία τῆς Ἑλλάδος δὲν εἶχε πάρει τὸν 
δρόµο τοῦ Οἰκουμενισμοῦ, ἐὰν παρέμενε γνησίως Ὀρθόδοξος, τότε 
πράγματι οἱ χειροτονίες Ἑλλήνων ᾽Αρχιερέων ἀπὸ Ρώσους τῆς ᾽Αμερι- 
κῆς θὰ ἔπρεπε νὰ θεωρηθοῦν ὑπερόριες καὶ ἄρα ἀντικανονικές. Τώρα 
ὅμως, ὄχι µόνον ἀντικανονικὲς δὲν εἶναι, ὄχι µόνον ὑπερόριες δὲν µπο- 
ροῦν νὰ χαρακτηρισθοῦν, ἀλλὰ ἀπεναντίας εἶναι σωτήριες». 

᾽Αλλ’ ἀγαπητὲ ᾿Αλέξανδρε, διατὶ παριστᾷς τὸν ἀφελῆ; Πότε ἐγένετο ἡ 
χειροτονία τοῦ Ἕλληνος Ἐπισκόπου ὑπὸ τῶν Ρώσων τῆς Διασπορᾶς; 
Ἐγένετο ἐφέτος ἢ πέρυσιν; Οχι βεβαίως! ᾿Εγένετο πρὸ δεκαε- 
τίας! Πρὸ δεκαετίας ὅμως (καὶ µόνον πρὸ δεκαετίας;) οἱ Ρῶσοι Ἐπί- 
σκοποι τῆς Διασπορᾶς πᾶν ἄλλο ἢ ὡς αἱρετικὴν ἐθεώρουν τὴν Ἐκκλη- 
σίαν τῆς Ἑλλάδος. Εἶνε ἢ δὲν εἶνε ἀληθὲς ὅτι μέχριπρὸ ἑλαχίστων 
ἐτῶν οἱ ἐν λόγῳ Ἐπίσκοποι εἶχον ἁρμονικωτάτας σχέσεις μετὰ τοῦ 
᾽Αμερικῆς Ἰακώβου ὅσον καὶ μετὰ τοῦ Πατριάρχου ᾽Αθηναγόρου καὶ 
ἐκοινώνουν ἀδελφικῶς μετ) αὐτῶν, θεωροῦντες τὰς 
Εκκλησίας αὐτῶν ὡς Εκκλησίας ᾿Ορθοδόξους; Πῶς 
λοιπὸν ΤΟΤΕ ἐχειροτόνησαν Ἐπίσκοπον δι’ ἄλλην τοπικὴν Ὀρθόδοξον 
Ἐκκλησίαν; Σήµερον ἀναμφιβόλως θὰ ἦσαν συνεπεῖς πρὸς ἑαυτοὺς οἱ 
Ρῶσοι Ἐπίσκοποι τῆς Διασπορᾶς, ἂν ἐχειροτόνουν ᾿Αρχιερεῖς διὰ τὴν 
Ἑλλάδα ἢ καὶ διὰ τὴν Κωνσταντινούπολιν, ἐφ᾽ ὅσον δὲν θεωροῦσι 
πλέον τῆς Ἐκκλησίας τῆς Ἑλλάδος καὶ τῆς Κωνσταντινουπόλεως (ὅπως 
καὶ πολλὰς ἄλλας) ὡς Ὀρθοδόξους καὶ δὲν ἔχουσι κοινωνίαν μετ’ αὐ- 
τῶν. ᾽Αλλ’ ἡ χειροτονία ᾽Αρχιερέως διὰ ξένην τοπικὴν Ἐκλησίαν, ἆνα- 
γνωριζοµένην ὡς ᾿Ορθόδοξον καὶ ἀξιουμένην κοινῳω- 
νίας, πῶς δύναται νὰ χαρακτηρισθῇ; Δὲν εἶνε πρᾶξις «ὑπερόριος», τι- 
µωρουμένη ὑπὸ τῶν ἱερῶν Κανόνων διὰ τῆς ἐσχάτης τῶν ποινῶν; "Ας 
μὴ παριστᾷ λοιπὸν τὸν ἀφελῆ ὁ κ. Κ.. Οὐδεμία δικαιολογία δύναται νὰ 
ὑπάρξῃ διὰ τὴν πρὸ δεκαετίας ἐνέργειαν τοῦ Ἐπισκόπου Σεραφείμ. 


Μετὰ τῆς ἐν Κυρίῳ ἀγάπης, 
«ΗΦΩΝΗ ΤΗΣ ΟΡΘΟΔΟΞΙΑΣ», φύλλον 603, 1.11.1970. 


7’ 


Ἐν ᾿Αθήναις τῇ 4ῃ Νοεμβρίου 1970. 
Κύριε Διευθυντά: 

ἐν τῷ ὑπ᾿ ἀρ. 596-507 φύλλῳ τοῦ ὑμετέρου Περιοδικοῦ τῆς 15/28 Αὐ- 
γούστου ἐ.ἕ. συνεχίζεται ἡ δηµοσίευσις τῶν παρατηρήσεων τοῦ κ. Αλ. 
Κ. εἰς τὴν ἡμετέραν «ἐπιστολιμαίαν διατριβήν». 

Παρακαλῶ, ὅπως, δυνάµει τοῦ περὶ Τύπου ἹΝόμου καὶ τηρουμένων 
ἐπακριβῶς τῶν διατάξεων αὐτοῦ, δημοσιεύσητε εἰς ἀπάντησιν τὰ κατω- 
τέρο: 

Γράφει ὁ κ. Κ. ὅτι ἔφθασα µέχρι τοῦ σηµείου γὰ συκοφαντήσω (111) 
τὴν Ἐκκλησίαν ὅτι «ἐπὶ αἰῶνας ὅλους ἠνείχετο καὶ τὸν Πάπαν καὶ 
τὰς κακοδοξίας αὐτοῦ». Καὶ συνεχίζει: «Κανεὶς δὲν πρόκειται νά ἀμφι- 
σβητήσῃ τὸ ὅτι οἱ κακοδοξίες τοῦ Παπισμοῦ ἐνεφανίσθησαν πολὺ πρὸ 
τοῦ 1054. Τὸ ἀσύστολο καὶ πονηρὸ ψεῦδος τοῦ λογιωτάτου συγγραφέ- 

ως τῆς διατριβῆς εἶναι ὅτι ἡ Ἐκκλησία ἠνείχετο τὶς κακοδοξίες... Ὁ 
᾿Αρχιμανδρίτης Ἐπιφάνιος Θεοδωρόπουλος ἐκμεταλλεύεται ἐδῶ μιὰ 
ἐσφαλμένη ἰδέα ποὺ εἶναι πολὺ διαδεδομένη ὅτι δῆθεν τὸ Σχίσμα χρο- 
νολογεῖται ἀπὸ τοῦ 1054. Ἡ πραγµατικότης ὅμως εἶναι ὅτι τὸ 1054 
ἐγράφη ἁπλῶς ὁ ἐπίλογος τοῦ Σχίσµατος. Ἡ Σύνοδος ποὺ κατεδίκασε 
τὸν Παπισμό... δὲν συνεκλήθη στὴν Κωνσταντινούπολι ἐπὶ Κηρουλα- 
ρίου τὸ 1054, ἀλλὰ ἐπὶ Φωτίου τὸ 867». 

ὍὍτι ἡ ἐπὶ Φωτίου συγκληθεῖσα ἐν ἔτει 867 Σύνοδος κατεδίκασε τὸν 
Πάπαν Νικόλαον καὶ τὰς κακοδοξίας αὐτοῦ ὑπ᾿ οὐδενὸς ἀμφισβητεῖται. 
᾽Αλλ) ὁ κ. Κ.λησμονεῖτι τὸ οὐσιῶδες: Αἱ κακοδοξίαι τῆς Δύσεως ὑπῆρ- 
χον καὶ πρὸ τοῦ ἔτους 867. Ἡ προσθήκη τοῦ «ΕΙΙοαΙ6» εἰς τὸ Σύµβο- 
λον τῆς Πίστεως ἐγένετο τὸ πρῶτον ἐν Ἱσπανίᾳ κατὰ τὸ ἔτος 589 καὶ 
μάλιστα ἐγένετο διὰ Συνόδου! Θὰ εἴπῃ ἴσως ὁ κ. Κ.., ὅτι ναὶ μὲν ἡ 
Ἱσπανία ἔπραττε ταῦτα, ἀλλ᾽ ἡ Ρώμη ἦτο ἁκόμη Ὀρθόδοξος. ᾽Αλλ’ ἐν 
τοιαύτῃ περιπτώσει δὲν ἔχομεν ΑΝΟΧΗΝ τῆς κακοδοξίας τῆς ἐν 
Ἱσπανίᾳ Ἐκκλησίας ὑπὸ τῆς ΟΡΘΟΔΟΞΟΥ Ἐκκλησίας τῆς ΡῬώμης;;; 
Πῶς λοιπὸν εἶνε «πονηρὸν καὶ ἀσύστολον ψεῦδος» ἡ γνώµη ὅτι ἡ Ἐκ- 
κλησία, οἰκονομίαν ἐφαρμόζουσα, «ἠνείχετο ἐπὶ αἰῶνας» κακοδοξίας 
τινάς, Προχωροῦμεν, ἀντιγράφοντες ἐκ τῆς «Ἐκκλησιαστικῆς Ἱστο- 
ρίας» (α΄ ἐκδόσεως) Βασ. Στεφανίδου: «Ἐκ τῆς Ἱσπανίας ἡ προσθήκη 
εὗρεν ἔπειτα εἴσοδον εἰς τὰ σύμβολα τοῦ Φραγκικοῦ Κράτους, ὀλίγον 
μετὰ τὸ 767, ἡ δὲ Ρώμη ΑΝ ΚΑΙ ΕΙΧΕ ΔΕΧΘΗ ΤΗΝ ΣΧΕΤΙΚΗΝ Δ[- 
ΔΑΣΚΑΛΙΑΝ (σὐνοδικὴ Ἐπιστολὴ τοῦ Ρώμης Μαρτίνου τοῦ Α΄, 650: 
ἰδὲ 20ὴν ἐπιστολὴν Μαξίμου τοῦ Ὁμολογητοῦ (4662) πρὸς Μαρῖνον, 
Μίρπε τόμος 91), ἀπέκρουε τὴν προσθήκην τῆς φράσεως καὶ «ἐκ τοῦ 
Υἱοῦ» εἰς τὸ σύμβολον...» (Σελ. 316-311). 

Τί ἔπεται ἐκ τούτου; Ἡ Ὀρθόδοξος ᾽Ανατολικὴ Ἐκκλησία, βλέπουσα 
τὴν Ρώμην νὰ ἔχῃ δεχθῆ τὴν περὶ «ΕΙΙοαιε» διδασκαλίαν, ἔστω καὶ ἂν 
ἀκόμη δὲν εἶχε τολμήσει νὰ ἀλλοιώσῃ τὸ κείµενον τοῦ Συμβόλου διὰ 
τῆς προσθήκης, ἠδύνατο νὰ καλέσῃ αὐτὴν εἰς ἀπολογίαν, νὰ ζητήσῃ ἐκ- 
καθάρισιν τῆς καταστάσεως διὰ ρητῆς καὶ σαφοῦς ὁμολογίας, καί, ἐν 
περιπτώσει ἐμμονῆς εἰς τὴν πλάνην, νὰ ἀποκηρύξῃ αὐτήν. Οὐδὲν τοιοῦ- 
τον ὅμως ἔπραξεν. Ανέμενεν, ὑπέμενεν, ἠνείχετο! Καὶ ὅτε 
ἡ Ρώμη, συνεχῶς προϊοῦσα, ἔφθασεν εἰς τὸ μὴ περαιτέρω, ἐξηντλήθη ἡ 
ὑπομονὴ τῆς Ὀρθοδόξου ᾽Ανατολικῆς Ἐκκλησίας καὶ ἡ Ρώμη ἀπεκηρύ- 
χθη. Εἶνε λοιπὸν ψεῦδος ἡ γνώµη περὶ «ἀνοχῆς τῆς Ἐκκλησίας»; Χαρα- 
κτηριστικὸν μάλιστα εἶνε καὶ τοῦτο: Ὁ Πάπας Νικόλαος Α΄’, ἀνελθὼν ἐν 
ἔτει 855 εἰς τὸν θρόνον τῆς Ρώμης, ἔστειλεν ἐπιστολὰς εἰς τὸν αὐτοκρά- 
τορα Κών/πόλεως Μιχαἡλ καὶ τὸν Πατριάρχην Φώτιον. «Ἐν αὐταῖς 
διεκήρυττε πανηγυρικῶς τὰς παπικὰς περὶ πρωτείου 
ἀξιώσεις, στηρίζων αὐτὰς ἐπὶ τοῦ εὐαγγελικοῦ χωρίου τοῦ Ματ- 
θαίου 16.18» (Β. Στεφανίδου, μν. ἔργον σελ. 220). Καὶ ὅμως! Ὁ ἅγιος 
Φώτιος, καίτοι εὐθὺς μετ) ὀλίγον (ἔτος 861) συνεκάλεσεν ἐν Κων/πόλει 

Σύνοδον, τὴν περίφηµον Πρωτοδευτέραν, ἀντιπαρῆλθε τὰς 
αἱρετικὰς ἀξιώσεις τοῦ Νικολάου! 

"Ας κραυγάζῃ ὁ κ. Κ. ὅτι «δὲν ὑπῆρξε ΠΟΤΕ στὸν Φώτιο ἀνοχὴ κα- 
κοδοξίας». Ἡ ἱστορικὴ ἀλήθεια εἶνε ὅτι ὁ ἅγιος Φώτιος κατ᾽ ἀρχὴν 
ἀπέφυγεν οἰανδήποτε καταδίκην τοῦ αἱρετικοῦ Πάπα. ᾿Αντιθέτως, ἔγρα- 
ψεν αὐτῷ εἰρηνικωτάτην ἐπιστολήν. Ἔπρεπε νὰ παρέλθωσιν ἔτη 
τινὰ ἀκόμη, νὰ ἀναφυῇ τὸ Βουλγαρικὸν ζήτημα, νὰ ἀποτολμηθῇ ἡ 
ἐπέμβασις τοῦ Πάπα εἰς τὴν Ἐκκλησίαν Βουλγαρίας καὶ ἡ ἀπόπειρα αὐ- 
τοῦ νὰ εἰσαγάγῃ καὶ ἐκεῖ τὰς παπικὰς κακοδοξίας, ὥστε νὰ ἐξαντληθῇ ἡ 
ἀνοχὴ τοῦ ἁγίου Φωτίου καὶ τῶν ἄλλων Ὀρθοδόξων Ἐπισκόπων καὶ νὰ 
ὁδηγηθῶμεν εἰς τὴν σύγκλησιν τῆς Συνόδου τοῦ 867 καὶ εἰς τὴν δι’ αὐ- 
τῆς καταδίκην τοῦ Πάπα Νικολάου!... Εἶνε λοιπὸν «πονηρὸ καὶ ἀσύστο- - 
λο ψεῦδοος) ἡ γνώµη περὶ ἀνοχῆς τῆς Ἐκκλησίας; 

Νὰ ἀναφέρωμεν, ὡς κλασσικὸν παράδειγµα ἀνοχῆς τῆς Ἐκκλησίας, 
καὶ τὴν περίπτωσιν Αὐγουστίνου; Εἶνε τόσον γνωστή! Ἡ Ἐκκλησία 
εἶνε Βασίλειον Χάριτος καὶ οὐχὶ Αὐτόφωρον Πλημμελειοδικεῖον ἢ 
Ἔκτακτον Στρατοδικεῖον, ὡς καὶ ἄλλοτε ἐγράψαμεν. Ὡς τοιαύτη δὲ 
βλέπει πολὺ μακρὰν καὶ ἐξετάζει, πρὶν ἢ ἀποφασίσῃ, πολλοὺς παράγον- 
τας... Πολλοὺς δὲ παράγοντας λαβοῦσα ὑπ ὄψιν, οὐ δέποτε κατεδί- 
κασε τὸν Αὐγουστῖνον διὰ τὴν περὶ ἀπολύτου προορισμοῦ κακοδοξίαν 
αὐτοῦ (καὶ διά τινας ἄλλας ἀκόμη...), καίτοι ἔκτοτε παρῆλθον 15 ὅλοι 
αἰῶνες... Εἶνε λοιπὸν «πονηρὸ καὶ ἀσύστολο ψεῦδοο ἡ γνώμη περὶ οἱ- 
κονομικῆς ἀνοχῆς τῆς Ἐκκλησίας; ᾽Αλλ’ ἰδοὺ ὅτι ἡ ἀνοχὴ τῆς Ἐκκλη- 
σίας δὲν εἶνε μόνον καιρική. Ἐνίοτε εἶνε μόνιμος... 

Ἐρχόμεθα καὶ εἰς τὸ ζήτημα τοῦ Πάπα Ἰωάννου Η’. Ὁ Μέγας Φώτιος 
ἔγραψε περὶ αὐτοῦ, κεκοιµημένου ἤδη πρὸ τριετίας: «Οὗτος τοίνυν ὁ 
Ἰωάννης ἡμέτερος, ὁ τὸν νοῦν μέν ἀνδρεῖος, ἀνδρεῖος δὲ τὴν εὐσέ- 
βειαν... Οὗτος ὁ κεχαριτωµένος τῆς Ρώμης ᾿Αρχιερεύς...» («Περὶ τῆς 
τοῦ Αγίου Πνεύματος Μυσταγωγίας», κεφ. 89). Τὰ λόγια ταῦτα τοῦ 
ἁγίου Φωτίου κατεχώρισα ἐν τῇ «ἐπιστολιμαίᾳ διατριβῇ» μου, ἵνα δεί- 
ξω ὅτι ὁ ἅγιος Φώτιος οὐχὶ μετ’ αὐστηρότητος, ἀλλὰ μετ’ ἀνοχῆς καὶ 
ἐπιεικείας, ἐν πνεύματι οἰκονομίας πάντοτε, ἔκρινε τὸν Ἰωάννην καὶ 
ἔγραψε περὶ αὐτοῦ τόσον φιλοφρόνως. 

Ὁκ. Κ. καταμαρτυρεῖ µου: α΄) ὅτι παρέλιπον σκοπίµῶς φράσιν τινὰ 
τοῦ ἁγίου Φωτίου, καὶ β’) ὅτι ἀδικῶ τὸν Φώτιον, ἐμφανίζων αὐτὸν ὡς 
ἀνεκτικὸν ἔναντι τοῦ Πάπα Ἰωάννου, ἐνῷ ἡ ἀλήθεια εἶνε ὅτι ὁ Ἰωάννης 
ἦτο πάντῃ Ὀρθόδοξος καὶ ἑπομένως ὁ Φώτιος κατὰ λόγον ἀκριβείας 
καὶ δικαιοσύνης ἔγραψεν ὅ,τι ἔγραψεν ὑπὲρ αὐτοῦ. 

᾽Απαντῶμεν: Ἡ φράσις, ἣν παρέλιπον, ἦτο αὕτη: «...ἀνδρεῖος δὲ 
μισεῖν καὶ καταβάλλειν ἀδικίαν πᾶσαν καὶ δυσσέ- 
βειαν». Ἡ φράσις αὕτη, κατὰ τὸν κ. Κ.., ἀποδεικνύει ὅτι ὁ Φώτιος 
ἐθεώρει ὀρθοδοξότατον τὸν Πάπαν Ἰωάννην καὶ δι᾽ αὐτὸ ἐξεφράσθη 
περὶ αὐτοῦ ἐγκωμιαστικῶς. Θεὸν ἐπικαλοῦμαι μάρτυρα, ὅτι ἡ φράσις 

αὕτη δὲν παρελείφθη σκοπίμως καὶ κακοπίστως, ὡς ἰσχυρίζεται ὁ κ. Κ., 
ἀλλὰ µόνον χάριν συντοµίας. "Αν βεβαίως καὶ ἐγὼ ἐθεώρουν τὴν φρά- 
σιν αὐτὴν ὡς οὐσιώδους σημασίας, ὅπως, ὅλως ἁβασίμως, θεω- 
ρεῖ αὐτὴν ὁ κ. Κ.., τότε βεβαίως δὲν ἐπετρέπετο νὰ παραλίπω αὐτήν, διό- 
τι οὕτω θὰ ἠλλοιοῦτο τὸ πνεῦμα τοῦ κειµένου. Ἐγὼ ὅμως ἐθεώρουν καὶ 
θεωρῶ καὶ αὐτὴν τὴν φράσιν ὡς προϊὸν τῆς πολλῆς ἀγάπης καὶ ἀνεκτι- 
κότητος καὶ ἐπιεικείας τοῦ ἁγίου Φωτίου, ὅστις, µόνον ὅτε τὰ πράγματα - 
ἔφθανον εἰς τὸ μὴ περαιτέρω, ἀπέρριπτε τὴν ἀνεκτικότητα. Καὶ ἐξηγοῦ- 
μαι ἐκτενέστερον: Ἐν ἔτει 866 (ἢ 867) ὁ Φώτιος κατηγορεῖ τοὺς Λατί- 
νους ἐπιπολλαῖς κακοδοξίαις, ὧν μείζων τὸ «Εἴοαιθ»: «Τὸ ἱε- 
ρὸν καὶ ἅγιον Σύµβολον, ...νόθοις λογισμοῖς καὶ παρεγγράπτοις λόγοις 
καὶ. θράσους ὑπερβολῇ, κιβδηλεύειν ἐπεχείρησαν, ...τ Πνεῦμα τὸ 
Αγιον οὐκ ἐκ τοῦ Πατρὸς µόνον, ἀλλά γε καὶ ἐκ τοῦ Υἱοῦ ἐκπορεύε- 
σθαι καινολογήσαντες» («Πρὸς τοὺς τῆς ᾿Ανατολῆς ᾿Αρχιερατικοὺς 
θρόνους», κεφ. 8). Τόσον δὲ βαρεῖαν κρίνει τὴν κακοδοξίαν ταύτην ὁ Μ. 
Φώτιος, ὥστε ἀποφαίνεται ὅτι καὶ µόνη αὕτη, «κἂν μηδὲν ἕτερον εἴη 
τῶν προειρηµένων τετολμηµένον, ἐξαρκεῖ καὶ µόνον µυρίοις αὐ- 
τοὺς ὑπαγαγεῖν ἀναθέμασιν» (αὐτόθι, κεφ. 33). Ταῦτα πάντα 
ἐν ἔτει 866. Μετὰ εἰκοσαετίαν ὅλην (ἐν ἔτει 885) ὁ Φώτιος 
ἔγραψε τὰ ὅσα εἴδομεν περὶ τοῦ Πάπα Ἰωάννου. Τί συνέβη κατὰ τὴν 
διαρρεύσασαν εἰκοσαετίαν; Μήπως ὁ Ἰωάννης ἀπέκοψε τῆς μετ’ αὐτοῦ 
κοινωνίας τοὺς δεχοµένους τὰς ὑπὸ τοῦ Φωτίου καταδικασθείσας και- 
νοτοµίας τῆς Δύσεως, µάλιστα δὲ τὴν περὶ «ΕΙῃοαιθε»; Μήπως ἀπέκο- 
Ψεν, ἔστω, τὴν Ἐκκλησίαν Ἱσπανίας, ἥτις, ἀπὸ τριῶν αἰώνων, εἷ- 
χὲν ἐπισήμως καὶ πανηγυρικῶς εἰσαγάγει τὴν προσθήκην τοῦ «ΕΙῑῑο- 
α πε»; "Οχι βεβαίως! Πᾶσαι αἱ καινοτοµίαι αὗται διετηροῦντο ἐν τῇ Δύ- 
σει καὶ ἐν ταῖς ἡμέραις τοῦ Ἰωάννου, ὡς καὶ ἐν ταῖς ἡμέραις τοῦ προκα- 
τόχου αὐτοῦ Νικολάου Α΄, καθ’ οὗ ὁ Φώτιος εἶχε συγκαλέσει Σύνοδον, 
ἥτις καὶ κατεδίκασεν αὐτόν. Ὁ Ἰωάννης εἰς οὐδεμίαν ἐν τῇ Δύσει ἐνέρ- 
γειαν προέβη πρὸς ἐκρίζωσιν τοῦ «ΕΙλοαιο» ἢ τῶν ἄλλων Λατινικῶν 
ἑτεροδιδασκαλιῶν, ἀλλὰ καὶ αὐτὸς ἢ ἀπεδέχετο ἢ τοὐλάχιστον ἠνεί- 
χετο αὐτάς. Δὲν πρέπει δὲ νὰ συγχέωµεν δύο πράγµατα:Τὴν προσ- 
θήκην εἰς τὸ Σύµβολον τῆς Πίστεως καὶ τὴν διδασκαλίαν περὶ 
«ΕΙΠοφιθ». Ὁ Ἰωάννης ἀπεδέχθη μὲν (διὰ τῶν ἀντιπροσώπων αὐτοῦ) ἐν 
τῇ Συνόδῳ Κων/πόλεως τοῦ 879 τὸ Σύμβολον ἄνευ τῆς προσθήκης, 
ἀλλ᾽ οὑὐδαμῶς προέβη περαιτέρω, ἤτοι εἰς καταδίκην αὐτῆς ταύτης τῆς. 
περὶ «ΕἰΙοαιο» διδασκαλίας, ἥτις ἦτο ἤδη πανταχοῦ διαδεδομένη 
ἐν τῇ Δυτικῇ Ἐκκλησίᾳ, οὐδ) ἐνήργησέ τι, ὡς προείποµεν, κατὰ τῆς Ἐκ- 
κλησίας Ἱσπανίας, ἥτις οὐ µόνον τὴν περὶ «Εἰίοαιε» διδασκαλίαν εἷ- 
χεν, ἀλλὰ καὶ αὐτὴν τὴν προσθήκην εἰς τὸ Σύµβολον. Καὶ ταῦτα μὲν 
περὶ τοῦ «ΕΙίοαμο)». (Δὲν ἀναφερόμεθα εἴς τινα ἐπιστολὴν τοῦ Ἰωάννου 
κατὰ τοῦ «ΕΙΙοαιε», διότι αὕτη εἶνε νόθος, ἐνεφανίσθη δὲ τὸ πρῶτον 
αἰῶνας ὅλους μετ αὐτόν) Τί νὰ εἴπωῶμεν ὅμως περὶ 


-- 

Πρωτείου; Ἐν τῷ ζητήµατι τούτῳ ὁ Πάπας Ἰωάννης οὐδαμῶς ὑστέ- 
ρησε τῶν προκατόχων αὐτοῦ! ᾽Αποστέλλων ἀντιπροσώπους εἰς τὴν 
ἀνωτέρω μνημονευθεῖσαν Σύνοδον τῆς Κων/πόλεως, ὅδωκεν αὐτοῖς 
ἐπιστολὰς ἀποτεινομένας πρὸς τὸν Αὐτοκράτορα, τὸν Πατριάρχην 
Φώτιον κ.τ.λ..Ἐν αὐταῖς «Ο Πάπας ἕλυε τὸ ζήτημα τῆς άπο- 
καταστάσεως τοῦ Φωτίου συμφώνως πρὸς τὰς παπι- 
κὰς ἀξιώσεις (τὸ πρωτεῖον). Δυνάμει δηλονότι τοῦ ὑπὸ 
τοῦ Χριστοῦ διὰ τοῦ ᾽᾿Αποστόλου Πέτρου δοθέντος 
αὐτῷ δικαιώματος, ἀπήλλαττε πάσης καταδίκης τὸν 
Φώτιον»!Π(Β. Στεφανίδου, μν. ἔργον, σελ. 333). Τί περισσὸν θέλοµεν; 

Ἐν ὄψει λοιπὸν πάντων τούτων, πῶς ἄλλως δυνάµεθα νὰ ἴδωμεν τὰ 
ὅσα ἔγραψεν ὁ Μέγας Φώτιος περὶ τοῦ Ἰωάννου, μετὰ τὸν θάνατον αὖ- 
τοῦ, ἂν μὴ ὡς προϊόντα ἐπιεικοῦς καὶ ἀνεκτικῆς ψυχῆς; Βεβαίως ὁ Ἰω- 
άννης εἶχε δείξει ἀρίστην διαγωγὴν εἰς τὸ προσωπικὸν θέµα τοῦ 
Φωτίου καὶ εἶχεν ἀναγνωρίσει αὐτὸν ὡς κανονικὸν Πατριάρχην 
Κων/πόλεως, γενικῶς δὲ μετὰ φιλικῶν διαθέσεων ἐφέρετο πρὸς αὐτόν. 
᾽Απὸ τοῦ σημείου ὅμως αὐτοῦ µέχρι τοῦ σηµείου νὰ θεωρήσωμµεν αὐτὸν 
ὡς ἀρνητὴν καὶ πολέμιον πάσης Λατινικῆς κακοδοξίας καὶ ὡς γνώμονα 
Ὀρθοδοξίας, ἡ ἀπόστασις εἶνε µεγάλη... 

Θέλει ὅμως ὁ κ. Κ. τὸ ἀντίθετον; Θέλει νὰ δεχθῶμεν τὸν Ἰωάννην ὡς 
Ὀρθόδοξον 24 καρατίων; Πρὸς στιγμὴν ὑποχωροῦμεν! Τί θὰ κερδήσῃ ἐξ 
αὐτοῦ; Οὐ δέν! Ἰδοὺ δὲ διατί: Ὁ Ἰωάννης, καίτοι Ὀρθόδοξος 10096, 
καίτοι ἀρνητὴς καὶ πολέμιος τῶν λατινικῶν πλανῶν (ὑποθετικῶς ὁμι- 
λοῦμεν), ἦτο ἀρχηγὸς οὐχὶ µόνον τῆς Ἐκκλησίας τῆς Ρώμης, ἀλλ᾽ 
όλοκ λή ρου τῆς Δυτικῆς Ἐκκλησίας καὶ ὡς τοιοῦτος ἐδέχετο εἰς 
κοινωνίαν πάντα τὰ µέλη αὐτῆς, τόσον τὰ ὀρθοδοξοῦντα ὅσον καὶ τὰ 
ἀσπαζόμενα τὰς Λατινικὰς καινοτομίας, ἰδίᾳ δὲ τὴν ἀπὸ τριῶν αἰώνων 
ἐπισήμως καὶ φανερῶς κακοδοξοῦσαν Ἐκκλησίαν τῆς Ἱσπανίας!... 

Αρα; "Αρα ἡ οἰκονομία καὶ ἡ ἀνοχὴ τῶν κακοδοξιῶν ἁπλῶς µετατοπί- 
ζεται ἀπὸ τῶν ὤμων τοῦ Φωτίου εἰς τοὺς ὤμους τοῦ Ἰωάννου! ᾽Αντὶ 
δηλαδὴ νὰ εἴπωμεν ὅτι ὁ Ὀρθόδοξος Ἐπίσκοπος Κων/λεως Φώτιος 
ἐφέρετο ἀνεκτικῶς πρὸς τὸν Πάπαν Ἰωάννην, θά εἴπωμεν ὅτι ὁ 
Ορθόδοξος Ἐπίσκοπος Ρώμης Ἰωάννης Η΄’ ἐφέρετο ἀάνεκτι- 
κῶς πρὸς τὰς κακοδοξίας μεγάλου µέροι. ὃ τῶν Ἐπισκόπων καὶ τοῦ 
Πληρώματος τῆς Δυτικῆς Ἐκλησίας ἧς ἦτο ἀρχηγός! "Αν ἡ λύσις αὕτη 
ἱκανοποιῇ τὸν κ. Κ.., χαρίζοµαι αὐτῷ αὐτὴν ἀπὸ µέσης καρδίας!... 

Ὁπότε τί μένει ἐκ τῶν κατηγοριῶν τοῦ κ. Κ., ὅτι ἀποτελεῖ «πονηρὸ 
καὶ ἀσύστολο ψεῦδος» ἡ γνώμη µου, καθ’ ἣν ἡ Ἐκκλησία ἑνίοτε ἐπιδει- 
κνύει, οἰκονομίᾳ χρωµένη, ἀνοχὴν πρὸς τοὺς κακοδοξοῦντας καὶ τὰς 
κακοδοξίας αὐτῶν; 

Εἶνε δ᾽ ἀκόμη πολλῆς προσοχῆς ἄξιον καὶ τὸ γεγονὸς ὅτι, κατὰ τὸ 
Σχίσμα τοῦ 1054, ἡ Ὀρθόδοξος Ἐκκλησία, διὰ τῆς ἐν Κων/πόλει ἑνδη- 
μούσης Συνόδου, ἀνεθεμάτισε μὲν τὸ ἐπὶ τῆς ἁγίας Τραπέζης τεθὲν ὑπὸ 

τῆς παπικῆς ἀντιπροσωπίας ἔγγραφον, καθὼς καὶ τοὺς συντάξαντας 
αὐτὸ καὶ τοὺς συναινοῦντας αὐτῷ, ἀπέφυγεν ὅμως νὰ ἀφορίσῃ 
καὶ αὐτὸν τὸν Πάπαν! Διατὶ ἀράγε; Τί ἐσκόπει ἡ Ἐκκλησία διὰ 
τῆς οἰκονομίας ταύτης; Απλούστατα, ἕτρεφεν ἀκόμη ἀσθενεῖς τινας ἐλ- 
πίδας περὶ τῆς ἐπανόδου τῆς Ρώμης εἰς τὴν ὀρθὴν τροχιὰν καὶ δὲν ἠθέ- 
λησε νὰ ἀνατινάξῃ πάσας τὰς γεφύρας. Δι’ αὐτὸ ἀφῆκεν «ἀπὸ σκοποῦ 
µίαν θύραν ἀνοικτὴν πρὸς συνδιαλλαγὴν καὶ ἐπανένωσιν τῶν δύο 
Ἐκκλησιῶν. Ἐκ τούτου ἀκριβῶς ἐξηγοῦνται αἱ μετὰ ταῦτα καταβληθεῖ- 
σαι ἑκατέρωθεν φιλενωτικαὶ προσπάθειαι, αἵτινες δυστυχῶς ἀπέβησαν 
:, ἄκαρπου (Ἰ. Καρµίρη, «Τὰ δογματικὰ καὶ Συμβολικὰ Μνημεῖα τῆς Ὀρ- 
θοδόξου Καθολικῆς Ἐκκλησίας», ἔκδ. β’, τόμ. 1ος, σελ. 335). 

Εἶνε λοιπὸν «πονηρὸ καὶ ἀσύστολο ψεῦδος» ἡ γνώµη µου περὶ ἀνο- 
χῆς τῆς Ἐκκλησίας; 

Τέλος δὲν θὰ ἦτο ἄσκοπον νὰ προστεθῇ ὅτι ὁ ἅγιος Νεκτάριος (οὗ τὸ 
περὶ Σχίσµατος βιβλίον ὁ κ. Κ.. χαρακτηρίζει ὡς θαυμάσιον), προχωρῶν 
ἔτι πλέον, βλέπει τὴν ἀνοχὴν τῆς Ἐκκλησίας ἐκτεινομένην καὶ εἰς 
τοὺς μετὰ τὸ Σχίσμα τοῦ 1054 χρόνους! Εἶνε χαρακτηριστικὸν ὅτι ὁ ἵε- 
ρὸς Πατὴρ τὴν ὁλοκλήρωσιν καὶ ἐπισφράγισιν τοῦ Σχίσµατος τοποθε- 
τετεἰς τὸν δέκατον τρίτον αἰῶναι Ἰδοὺ τί γράφει: «Ἡ διαφο- 
ρὰ τῶν ἀρχῶν ἔφερε κατὰ μικρὸν εἰς τὸν χωρισμὸν τῶν δύο Ἐκκλησιῶν, 
ὃν συνεπλήρωῶσεν ἡ ἅλῶσις τῆς Κων/πόλεως ὑπὸ τῶν Σταυροφό- 
ρων. Κατὰ τὸ δεύτερον ἡμισυτοῦ δωδεκάτου αἰῶνος αἱ σχέσεις τῶν δύο 
Ἐκκλησιῶν ἦσαν ἑνίοτε φιλικαί... ΄Αλωσις τῆς Κων/πόλεως 
ὑπὸ τῶν Σταυροφόρων καὶ συντέλεσις τοῦ Σχίσµατος... Ἡ ἅλωσις 
τῆς Κων/πόλεως ὑπὸ τῶν Σταυροφόρων, τῶν ἀγρίων τῆς Δύσεως βαν- 
δάλων, ἐπέθηκε τὴν σφραγῖδα ἐπὶ τὸ Σχίσμα» («Μελέτη 
Ἱστορικὴ περὶ τῶν αἰτίων τοῦ Σχίσµατος», τόμ. β’, σελ. 92 καὶ 96). 


Μετὰ τῆς ἐν Κυρίῳ ἀγάπης, 


«ΗΦΩΝΗ ΤΗΣ ΟΡΘΟ4ΟΞΙΑΣ», φύλλον 605-606, 15.12.1970. 


Η’ 


Ἐν Αθήναις τῇ 3ῃ Δεκεμβρίου 1970. 

Κύριε Διευθυντά’ 
ἐν τῷ ὑπ) ἀρ. 598-599 τῆς 15/28 Σεπτεµβρίου ἐ.ξ. φύλλῳ τοῦ ὑμετέρου 
Περιοδικοῦ συνεχίζεται καὶ περατοῦται ἡ δηµοσίευσις τῶν παρατηρή- 
σεων τοῦ κ. Αλ. Κ. εἰς τὴν ἡμετέραν «ἐπιστολιμαίαν διατριβήν». (Αἱ τε- 
λευταῖαι αὗται παρατηρήσεις τοῦ κ. Κ. ἀναφέρονται κυρίως ὄχι εἰς τὴν 
«ἐπιστολιμαίαν διατριβήν» µου, ἀλλ᾽ εἰς τὰς δηµοσιευθείσας ἀπαντή- 
σεις µου πρὸς αὐτόν.) Παρακαλῶ, ὅπως, δυνάµει τοῦ περὶ Τύπου Νόμου 

καὶ τηρουµένων ἐπακριβῶς τῶν διατάξεων αὐτοῦ, δημοσιεύσητε εἰς 
ἀπάντησιν τὰ κατωτέρω: 

1. Ἐπικρίνομαι ὑπὸ τοῦ κ. Κ., διότι προὐτίμησα τὴν ἄμεσον ἁπάντη- 
σιν εἰς µίαν ἑκάστην «συνέχειαν» τῶν παρατηρήσεων καὶ δὲν ἀνέμεινα 
νὰ ὁλοκληρώσῃ τὴν δηµοσίευσιν αὐτῶν. ᾽Αντιλαμβάνομαι ὅτι τοῦτο (ἡ 
ἀναμονὴ τῆς ὁλοκληρώσεως) συνέφερε πολὺ εἰς τὸν κ. Κ.. Θὰ ἦτο 
«θρίαμβος» δι’ αὐτὸν νὰ ὁμιλῇ ἄνευ ἀντιλόγου ἐπὶ ἓν ἢ καὶ δύο ἔτηί Θὰ 
ἐδημιούργει διὰ τοῦ µονολόγου «συντριπτικάς» ἐντυπώσεις[... Λέγω ἐπὶ 
ἓν ἢ καὶ δύο ἔτη, διότι ἤδη ἀπῃτήθησαν 7 1/2 μῆνες διὰ τὴν ὁλοκλήρω- 
σιν τῶν παρατηρήσεων, καίτοι ἐνίοτε διετέθησαν δι’ αὐτὰς 6 καὶ 7 καὶ 8 
σελίδες τοῦ Περιοδικοῦ. ᾿Αν διετίθεντο 2-3 σελίδες ἑκάστοτε, θὰ ἐπλη- 
σιάζοµεν τὴν διετίαν!... Ἔπρεπε λοιπὸν νὰ ἀναμείνω ἐπὶ ἓν ἢ καὶ δύο 
ἔτη; Πολλὰ δὲν ζητεῖ ὁ κ. Κ.; 

2. Τὰ ὅσα ἔγραψα περὶ καταγωγῆς τοῦ ἀνθρώπου δὲν ἦσαν ἄσχετα, 
ὡς νομίζει ὁ κ. Κ., πρὸς τὸ συζητούµενον θέµα. ΄Ησαν λίαν σχετικὰ καὶ 
λίαν συνδεδεμένα. "Ας ἴδῃ πάλιν τὸ ἄρθρον µου ἐκεῖνο μετὰ προσοχῆς 
καὶ θὰ διαπιστώσῃ ἂν ὑπάρχῃ ἢ ὄχι σύνδεσμος καὶ συσχετισμός. 

Γράψας δὲ τὰ περὶ καταγωγῆς τοῦ ἀνθρώπου, πρῶτον μὲν ἐξεφρά- 
σθην οὐχὶ κατηγορηματικῶς, ἀλλ) ὑποθετικῶς. Δεύτερον δὲ ἡ ὑπό- 
θεσίς µου ἐἑστηρίζετο οὐχὶ µόνον εἰς τὰ δημοσιευθέντα κείµενα 
τοῦ κ. Κ. (ἄτινα πάντως ἔδιδον λαβὰς παρεξηγήσεωγν), ἀλλὰ καὶ «κά- 
που» ἀκόμη. "Ὅπως καὶ ἂν εἶχε τὸ πρᾶγμα, ἐδίδετο ἡ εὐκαιρία εἰς τὸν κ. 
Κ. νὰ ἐκκαθαρίσῃ τὴν θέσιν αὐτοῦ διὰ μιᾶς εὐθείας καὶ σαφοῦς ἐκθέσε- 
ως τῶν ἐν προκειµένῳ φρονημάτων αὐτοῦ. Ὁμολογουμένως δὲ τὰ ὅσα 
ἔγραψεν, ἀπαντῶν εἰς τὴν ἐρώτησίν µου, εἶνε ἱκανοποιητικά. Ρητῶς καὶ 
ἀπεριφράστως ὁμολογεῖ ὁ κ. ΚΚ. ὅτι ἀπορρίπτει τὴν θεώρίαν τῆς ἐξελίξε- 
ως καὶ μάλιστα τὴν γνώμην καθ’ ἣν ὁ ἄνθρωπος προῆλθεν ἐκ κατωτέ- 
ρων ὄντων. Βεβαίως ταῦτα οὐδαμῶς συμφωνοῦσι πρὸς ἐκεῖνο τὸ στοι- 
χεῖον περὶ οὗ ὠμίλησα ἀνωτέρω (ὅτι ἐστηρίχθην καὶ «κάπου» ἀκόμη). 
Δυοῖν λοιπὸν θἄτερον: ᾿Ἡ ὁ κ. Κ. δὲν ἐκφράζει ἀληθῶς τὰ ἴδια αὐτοῦ 
φρονήματα ἢ τὸ ἐν λόγῳ στοιχεῖον κακῶς ἐξετιμήθη καὶ ἑπομένως ὁ κ. 
Κ. παρεξηγήθη καὶ ἠδικήθη. Ἐγὼ οὐδ᾽ ἐπ᾽ ἐλάχιστον διανοοῦμαι νὰ 
ἀμφισβητήσῳ τὴν σημερινὴν σαφῆ ὁμολογίαν τοῦ κ. Κ. καὶ νὰ ἰσχυρι- 
σθῶ ὅτι ψεύδεται καὶ ὑποκρίνεται. Δὲν ὑπολείπεται εἰμὴ νὰ δεχθῶ ὅτι 
τὸ στοιχεῖον, εἰς ὃ ἑστηρίχθη ἡ ὑπόθεσίς µου, ἦτο ἐπισφαλές, παρὰ τὴν 
σοβαρότητα αὐτοῦ. Δὲν ἔχω λοιπὸν εἰμὴ νὰ ἐκφράσω τὴν λύπην µου, 
διότι ὁ κ. Κ. ἠδικήθη, ἔστω καὶ καθ’ ὑπόθεσιν, ἅμα δὲ καὶ τὴν χαράν 
µου, διότι ὁ κ. Κ., καθ ἃ ρητῶς ἑδήλωσε, δὲν εἶναι ὁπαδὸς τῆς ἁπαι- 
σιωτάτης Δαρβινείου θεωρίας. 

3. Ἐχρησιμοποίησα πολλὰ ἐπιχειρήματα ἔκ τινος ἐπιστολῆς τοῦ κ. Εξ. 
πρὸς τοὺς ἡγέτας τῶν Παλαιοημερολογιτῶν. Ὁ κ. Κ. µέμφεταί µε ἐπὶ 
ἠθικῇ ἀταξίᾳ. Πῶς ἐτόλμησα, λέγει, νὰ χρησιμοποιήσω µίαν προσωπι- 
κὴν χειρόγραφον ἐπιστολὴν, ἧς μάλιστα ἀντίγραφον δέν µοι ἑστάλη; 

᾽Απαντῶ: Ἡ ἐν λόγῳ ἐπιστολὴ (δηλαδὴ τὸ ἀντίγραφον αὐτῆς, γραφὲν 
διὰ χειρὸς αὐτοῦ τοῦ κ. Κ., οὐδαμοῦ φέρει ἔνδειξίν τινα ὅτι 
δὲν ἐπιτρέπεται ἡ χρησιµοποίησις αὐτῆς. Λέξεις ἢ φρά- 
σεις ὡς «προσωπική», «ἀπόρρητος», «ἀποκλειστικῶς διὰ προσωπικἡν 
χρῆσιν», «ἀντίγραφον διὰ προσωπικὴν χρῆσιν» κ.τ.λ. κ.τ.λ., δι ὦν 
δηλοῦμεν τὴν ἐπιθυμίαν ἡμῶν ὅπως μὴ γένηται εὐρεῖα χρῆσις τῶν ἐπι- 
στολῶν ἡμῶν, ἐλλείπουσι παντελῶς ἐκ τῆς ἐν λόγῳ ἐπιστολῆς. Τούτου 
ἕνεκεν ὁλαβὼν παρὰ τοῦ κ. Κ.τὸ ἀντίγραφον οὐδαμῶς ἐθεώρη- 
σεν ἑαυτὸν δεσμευόµενον ἵνα θέσῃ αὐτὸ ὑπ᾽ ὄψιν οὑκ ὀλίγων προσώ- 
πων, ὧν ἓν καὶ ἐγώ. Ἐγὼ δὲ πάλιν οὐδαμῶς εἶδον ἠθικήν τινα δέσµευ- 
σιν, κωλύουσάν µε νὰ χρησιμοποιήσω (καὶ μάλιστα πρὸς ἅμυνάν 
µου) τὴν εἰρημένην ἐπιστολήν. Ὁ κ. Κ. φρονεῖ ὅτι, ὅτε ἡ ἐπιστολὴ 
αὕτη «ἔπεσε στὰ χέρια µου», ἔπρεπεν «ὄχι µόνον νὰ μὴ ἀνακοινώσω σὲ 
ἄλλους τὸ περιεχόμενό της, ἀλλὰ οὔτε κἂν νὰ τὴν διαβάσω»!/!᾿Αγαπητὸ 
᾿Αλέξανδρε, ἐλησμόνησας τόσον ταχέως τί ἔγραφες περὶ τῆς ἐμῆς ἐπι- 
στολῆς, ἐν τῇ ἀρχῇ τῶν παρατηρήσεών σου; Ἰδού: «Ἡ ἐπιστολιμαία 
διατριβὴ φέρει τὸν τίτλο «Τὸ μνηµόσυνον τοῦ Πατριάρχου ᾿Αθηναγό- 
ρου», εἶναι δέ, ὅπως ἀναγράφεται, «διὰ προσωπικὴν ἀποκλειστικῶς 
χρῆσιν»... Γιατὶ δὲ ἐπιστολὴ ποὺ ἀναφέρεται σὲ τόσο καίρια 
ἐκκλησιαστικὰ ζητήματα, ποὺ ἀφοροῦν τὴν σωτηρίαν τῶν ἀν- 
θρώπων, πρέπει νὰ εἶναι ἀπόρρητος, εἶναι ἄλλο μυστήριο». 
Ταῦτα ἐγράφοντο εἰς τὸ φύλλον τῆς 1ης Φεβρουαρίου ἐ.δ..Ὥστε ἡ ἐπι- 
στολή µου, ἀναφερομένη «σὲ καίρια ἐκκλησιαστικὰ ζητήματα», ἦτο 
ἀπαράδεκτον, κατὰ τὸν κ. Κ., νὰ θεωρῆται ἀπόρρητος, καίτοι ρητῶς 
ἀνέγραφε τὸν χαρακτηρισμὸν τοῦ ἀπορρήτου! Ἡ ἐπιστολὴ ὅμως τοῦ κ. 
Ε.. ὄπρεπε νὰ θεωρηθῇ οἴκοθεν καὶ αὐτοδικαίως ἀπόρρητος! 
"Ας μὴ ἀνέγραφε χαρακτηρισμόν τινα περὶ ἀπορρήτου! "Ας ἀνεφέρετο 
καὶ αὕτη «σὲ καίρια ἐκκλησιαστικὰ ζητήματα»! Ἔπρεπε, 
παρὰ ταῦτα, νὰ θεωρηθῇ αὐτομάτως ὡς ἀπόρρητος καὶ δὲν ἐπετρέπετο 
κἂν «νὰ διαβασθῇ»! Τὰ σχόλια ἀφίενται εἰς τοὺς ἔχοντας κοινὸν νοῦν. 

Τὸ κωµικώτερον ὅμως διὰ τὸν κ. Κ. εἶνε τοῦτο: Πρὸ ἔτους ἔστειλα 
εἰς αὐτὸν ἐπιστολήν, ἔχουσαν τὴν ἔνδειξιν «ἀπολύτως προσωπι- 
κὴ-ἀπόρρητος». Αἲ λοιπόν! Ὁ κ. Κ., θέλων νὰ Ψέξῃ θέσιν μού 
τινα, δημοσιεύει ἐν τῷ ἄρθρῳ αὐτοῦ τμῆμα ἐκ τῆς ἐν λόγῳ ἐπιστολῆς 
µου, ὁμολογῶν ταυτοχρόνως ὅτι αὕτη ἐστάλη «ὡς ἀπολύτως προσωπι- 
κἡ-ἀπόρρητος» Η! Ἐγὼ λοιπὸν δὲν ἔπρεπεν ὄχι ἁπλῶς νὰ χρησιµοποιή- 
σω, ἔστω καὶ ἀμυνόμενος, ἀλλ) οὐδ᾽ ἁπλῶς «νὰ διαβάσω» τὴν ἐπιστο- 
λὴν τοῦ κ. Κ., καίτοι αὕτη οὐδένα χαρακτηρισμὸν περὶ «ἀπορρήτου» 
ἔφερεν. Ὁ κ. Κ.. ὅμως δύναται νὰ χρησιµοποιῇ ἐλευθέρως καὶ ἀδεσμεύ- 
τῶς ἐπιστολάς, ρητῶς καὶ σαφῶς χαρακτηριζοµένας ὡς «ἀπολύτως 
προσωὠπικὰς - ἀπορρήτους»! ”Ώ ἀγαπητὸ ᾿Αλέξανδρε, εἰς οἷον πέλαγος 
λογικῶν ἀντιφάσεων καὶ ἠθικῶν ἀντινομιῶν ἔχεις εἰσέλθει!... 

4. Κατηγοροῦμαι ἀκόμη μετὰ πολλῆς βιαιότητος (αὐτό, ἄλλωστε, 

εἶνε τὸ ὕφος τοῦ κ. Κ.), ὅτι, χρησιµοποιήσας ἐπιχειρήματα ἐκ τῆς εἰρη- 
µένης ἐπιστολῆς τοῦ κ. Κ.., ἐνεφάνισα τὸν κ. ΚΚ. ὡς ἤ ὃ η Παλαιοηµερο- 
λογίτην, ἐνῷ ὅτε ἔγραφε τὴν ἐπιστολὴν (Μάρτιος 1967) δὲν ἦτο ἀκόμη 
Παλαιοημερολογίτης. 

᾽Απαντῶ: Ἐν πάσῃ εἰλικρινείᾳ δηλῶ (καὶ ὁ βουλόµενος πιστευσάτω - 
με) ὅτι ἠγνόουν ὅτι ὁ κ. Κ.. δὲν ἦτο τότε Παλαιημερολογίτης. Αντι- 
θέτως εἶχον ἐπανειλημμένως ἁκούσει ὅτι εἶχε προσχωρήσει εἰς τὴν Πα- 
ράταξιν τῶν Παλαιοημερολογιτῶν. Δὲν ἦτο δὲ δύσκολον νὰ δηµιουρ- 
γηθῇ ἡ φήμη αὕτη, ἀφοῦ ὁ κ. Κ.., ὡς αὐτὸς ὁμολογεῖ, ἀπέφευγεν ἀπὸ τοῦ 
1965 τὰς ἐκκλησίας τῶν Νεοημερολογιτῶν «καὶ ἐκκλησιαζόταν σὲ Πα- 
λαιοημερολογιτικὲς ἐκκλησίες γιὰ νὰ ἀποφύγῃ τὸ µνημµόσυνον τοῦ 
Αθηναγόρα», καίτοι ἀκόμη δὲν ᾿ ἦτο Παλαιοημερολογίτης. "Ἠτολοιπὸν 
φυσικὸν ἐκ τοῦ γεγονότος αὐτοῦ, καθὼς καὶ ἐξ ἐνδεχομένων συζητήσε- 
ων τοῦ κ. Κ., εὐνοουσῶν τοὺς Παλαιοημερολογίτας, νὰ ἐκληφθῇ οὗτος, 
σὺν τῷ χρόνφ προϊόντι, ὡς µέλος τῆς Παρατάξεως τῶν Παλαιοηµερο- 
λογιτῶν καὶ οὐχὶ ἁπλῶς ὡς «συμπαθῶν». Ἐγὼ πάντως τοιαύτας εἰδή- 
σεις εἶχον ἀκούσει περὶ αὐτοῦ ἐν ἔτει 1967 καὶ οὕτως ἐπίστευον 
ὅτι ἦτο Παλαιοημερολογίτης. Βεβαίως ὑπῆρχον φράσεις τι- 
νὸς ἐν τῇ ἐπιστολῇ τοῦ κ. Κ.., αἵτινες ἐφαίνοντο ὡς διαχωρίζουσαι µετα- 
ξύ αὐτοῦ καὶ τῶν Παλαιοημερολογιτῶν, ἃς καὶ ἐπικαλεῖται ὁ κ. Κ..: «Θὰ 
μποροῦσε νὰ συµπεράνῃ (ὁ π. Ἐπιφάνιος) ἀπὸ µόνη τὴν ἀνάγνωσι τῆς 
ἐπιστολῆς µου, ὅτι ὅταν ἐγράφη αὐτὴ δὲν θεωροῦσα τὸν ᾽Αρχιεπίσκοπο 
Αὐξέντιο δικό µου Αρχιεπίσκοπο οὔτε τὸν ἑαυτόν µου Παλαιοηµερολο- 
γίτη». Τοιαῦται δὲ φράσεις εἶνε αἱ ἑξῆς: «Ἐπιμένετε ὄτιμόνο ἐσεῖς, 
οἱ Ἕλληνες Παλαιοημερολογῖται, εἴσαστε γνήσιοι Ὀρθόδοξοι». 
«Ὁ Ἱεράρχης σας πρώην Φλωρίνης Χρυσόστομος». «Οἱ Ἱερεῖς καὶ Ἱε- 
ροκήρυκές σας» κ.τ.λ. 

᾽Αλλὰ πάντα ταῦτα οὐδαμῶς ἐδημιούργησαν εἰς ἐμὲ ἀμφιβολίαν περὶ 
τῆς πραγματικῆς ἰδιότητος τοῦ κ. ΕΚ... Ὡς προεῖπον, εἶχον ἀκούσει ὅτι ὁ 
ἄνθρωπος ἦτο ἤδη Παλαιοημερολογίτης. Ἐγνώριζον ὅμως ὅτι πᾶν ἄλλο 
ἢ πίστις εἰς τὸ Παλαιὸν Ἡμερολόγιον ἦτο δυνατὸν νὰ εἶχεν ὁδηγήσει 
αὐτὸν ἐκεῖ. Προφανῶς ἡ λύσις αὕτη (τῆς προσχωρήσεως εἰς τοὺς Πα- 
λαιοημερολογίτας) ἦτο δι’ αὐτὸν λύσις ἀνάγκης. Ανάγκη καὶ ὄχι ἰδεο- 
λογία (καθ’ ἃ τοὐλάχιστον ἐπίστευον ἐγὼ περὶ αὐτοῦ) εἶχε μεταβάλει 
τὸν κ. Κ. εἰς Παλαιοημερολογίτην. Δὲν ἐπίστευεν εἰς τὸ Παλαιὸν Ἡμε- 
ρολόγιον, ὡς οἱ ἄλλοι Παλαιοημερολογῖται. ᾿Απεχθανόμενος ὅμως τὸν 
ἐπάρατον Οἰκουμενισμὸν καὶ φρονῶν ὅτι οἱ Νεοημερολογῖται, κοινώ- 
νοῦντες μετὰ τοῦ Πατριάρχου ᾽Αθηναγόρου, ἔπεσαν εἰς θάλασαν αἱρέ- 
σεως, ἦτο ἠναγκασμένος νὰ ἀναζητήσῃ στέγην εἰς τοὺς Παλαιοηµερο- 
λογίτας, μὴ ἔχων ἄλλην διέξοδον καὶ ἄλλο καταφύγιον. Τούτων ὅμως 
οὕτως ἐχόντων, ἦτο φυσικώτατον νὰ μὴ βλέπῃ ἑαυτὸν ταυτιζόµενον 
ἐν παντὶ πρὸς τοὺς λοιποὺς Παλαιοηµερολογίτας, ἀλλὰ νὰ αἰσθάνηται 
ποιάν τινα διαφορὰν πρὸς αὐτούς. ΄Ἠτο φυσικώτατον νὰ θεωρῇ ἑαυτὸν 

οἱονεὶ ὡς ξένον σῶμα ἐν µέσῳ τῶν Παλαιοημερολογιτῶν. Πιθα- 
νῶς, ἄλλωστε, καὶ ἐκεῖνοι, οὕτω θὰ ἔβλεπον αὐτόν, ἐφ᾽ ὅσον ἐγνώριζον 
ὅτι οὐχὶ διὰ τὸ Ἡμερολόγιον, ἀλλὰ διὰ τὸν ᾿Αθηναγόραν προσεχώρησεν 
εἰς αὐτούς. Τί τὸ παράδοξον λοιπὸν ἂν, γράφων οὗτος πρὸς τοὺς Πα- 
λαιοημερολογίτας καὶ µάλιστα ἐκφράζων σοβαρὰς διαφωνίας 
πρὸς αὐτούς, διεχώριζεν ἑαυτόν; Αὐτό µοι ἐφάνη ὅλως φυσικὸν καὶ 
ὅλως εὐεξήγητον ψυχολογικῶς, ὥστε οὐδ ἐπ᾽ ἐλάχιστον εἱλκύσθη ὑπὸ 
τῶν φράσεων αὐτῶν (δι’ ὧν διεχώριζεν ἑαυτόν) ἰδιαιτέρως ἡ προσοχή 
µου. ᾽Αλλὰ πλὴν τούτου, ἂν ὁ κ. Κ. διεχώρι-ε ιεταξὺ ἑαυτοῦ καὶ τῶν 
Παλαιοημερολογιτῶν, µήπως ἐταύτιζεν ἑαυτὸν πρὸς τοὺς Νεοηµερολο- 
γίτας; ἼΟχι! Ὁ διαχωρισμὸς ὑπῆρχεν ἐν τῇ ἐπιστολῇ καὶ ἕναντι τῶν 
Νεοημερολογιτῶν! Ἰδοὺ φράσεις τινές: α’) «... Μόνον ἔτσι ἐξ ἄλλου θὰ 
μποροῦσαν μιὰ µέρα νὰ τοὺς φέρουν (τοὺς Νεοημερολογίτας) στὸ 
σωστὸ δρόµο». β’) «Ἐὰν οἱ Νεοημερολογῖτες καὶ ὅσοι κοινωνοῦσαν 
µαζί τους ἦσαν σχισµατικο(...». Υ) «Οἱ Νεοημερολογῖτες φυσικὰ 
θὰ ποῦν ὅτι σχισματικοὶ εἴσαστε σεῖς. Καὶ ἐκ πρώτης ὄψεως ἔχουν 
ὅλα τὰ δίκαια νὰ τὸ ποῦν... Ὅμως πῶς μποροῦν κι αὐτοὶ νὰ στηρί- 
ξουν τὸν ἰσχυρισμό τους...; Ἐσεῖς κάνατε τὴν καινοτομία ἢ ἐκεἴ- 
νοι;» κ.τ.λ... Οὐδαμοῦ ταύτισις πρὸς τοὺς Νεοημερολογίτας. Παντα- 
χοῦ διαχωρισμ ὸς μεταξὺ αὐτῶν καὶ τοῦ κ. Κ.!Ι Δὲν ἦτο λοιπὸν δυνα- 
τὸν νὰ συμπεράνω ἐκ τῶν προηγουμένως μνημονευθεισῶν φράσεων τοῦ 
κ. Κ. ὅτι οὗτος δὲν ἦτο Παλαιοηµερολογίτης, ἀφοῦ παρόµοιαι φράσεις 
(διαχωριστικαί) ὑπῆρχον καὶ διὰ τοὺς Νεοημερολογίτας! Πῶς ἄλλωστε 
νὰ διερωτηθῶ κἂν μήπως ὁ κ. Κ. δὲν ἦτο Παλαιοηµερολογίτης, ἀφοῦ 
ἔβλεπον ὅτι ἡ ἐπιστολὴ ἐστάλη ἵνα ἐκφράσῃ διαµαρτυρίαν, διότι ὁ κ. Κ. 
καὶ Οἱ σὺν αὐτῷ εἶχον «ΚΑΤΑΣΚΑΝΔΑΛΙΣΘΗ» ἐξ ὅσων ἡ ἡγεσία τῶν 
Παλαιοημερολογιτῶν εἶχεν εἴπει εἰς ἕνα ἐξ αὐτῶν; Αν ὄντως τότε ὁ κ. 
Κ.. δὲν ἐθεώρει, ὡς γράφει σήµερον, «τὸν ᾿Αρχιεπίσκοπον Αὐξέντιο 
δικό του Αρχιεπίσκοπο», πῶς ἦτο δυνατὸν νὰ «ΚΑΤΑΣΚΑΝΔΑΛΙΖΗ- 
ΤΑΓ) ἐκ τῆς α᾿ ἢ β΄ φράσεως τούτου; Τὶ ἐνδιαφέρουσιν ἡμᾶς τὰ ὅσα λέ- 
Ύουσιν οἱξένοι Ἐπίσκοποι, οἱ Ἐπίσκοποι εἰς οὓς ἡμεῖς δὲν ὑποκείμε- 
θα οὔτε ἀμέσως οὔτε ἐμμέσως; Ὁ σκανδαλισμὸς ἡμῶν εἶνε φυσικὸς µό- 
νον ἂν προέλθῃ ἐκ τῶν ἡμετέρων Ἐπισκόπων. Πῶς εἶνε δυνατὸν νὰ 
σκανδαλισθῇ τις ἐξ Ἐπισκόπων ξένων καὶ µάλιστα νὰ γράφῃ πρὸς αὐ- 
τοὺς διαμαρτυρόμενος διὰ τὸν σκανδαλισμὸν καὶ «νουθετῶν» αὐτοὺς 
καὶ οἱονεὶ ἀνακαλῶν αὐτοὺς εἰς τὴν τάξιν; Ταῦτα µόνον περὶ τῶν ἡμε- 
τέρων Ἐπισκόπων εἶνε νοητά. 

Συνοψίζω: α’) Εἶχον πληροφορηθῆ τότε (ἔστω καὶ ἐσφαλμένως) ὅτι ὁ 
κ. Κ. ἦτο ἤδη Παλαιοημερολογίτης. β’) Ὁ κ. Κ. ἐν τῇ ἐπιστολῇ αὐτοῦ 
ρητῶς ἐδήλου ὅτι «ἐκκλησιάζεται ἀπὸ μακροῦ σὲ Παλαιοημµερολογιτι- 
κὲς ἐκκλησίες». Υ΄) Παρεπονεῖτο διὰ βαρὺν σκανδαλισµόν, προελθόντα 
ἔκ τινων δηλώσεων τῆς ἡγεσίας τῶν Παλαιοημερολογιτῶν. δ)) Δι’ ὅλης 
αὐτοῦ τῆς ἐπιστολῆς «ἐνουθέτευ» αὐστηρότατα, ἀλλὰ καὶ ἱκετευτικώτα: 

τα καὶ στοργικώτατα καὶ μετ’ ἀγωνίας τὴν ἡγεσίαν τῶν Παλαιοηµερο- 
λογιτῶν καὶ ἀνεκάλει αὐτὴν εἰς τὴν τάξιν. Πῶς λοιπόν, κατόπιν τούτων, 
νὰ ἔχω καὶ τὴν ἐλαχίστην ἀμφιβολίαν ὅτι ὁ κ. Κ. ἦτο ἤδη Παλαιοηµερο- 
λογίτης καὶ ἔβλεπε τοὺς Ἐπισκόπους τῶν Παλαιοημερολογιτῶν ὡς 
ἰδίους αὐτοῦ Ἐπισκόπους, ἔστω καὶ ἂν εἶχεν ἐντόνους διαφωνίας πρὸς 
τὴν ὑπ᾿ αὐτῶν ἀκολουθουμένην ἐν τῷ α’ ἢ β΄ σηµείῳ γραμµήν; 

Διὰ πάντων τούτων δὲν ἐπιδιώκω νὰ διαψεύσω τὸν κ. Κ.. καὶ νὰ εἴπω 
ὅτι ἦτο ἀπὸ τότε Παλαιοηµερολογίτης, καίτοι οὗτος δηλοῖ ὅτι δὲν ἦτο! 
Οχι! ᾽Αποδέχομαι ὡς ἀπολύτως ἀληθῆ τὴν δήλωσιν αὐτοῦ. ᾽Αναφέρω 
ὅμως τὰ ἀνωτέρῳ, ἵνα δείξω ὅτι ἦτο πολὺ εὔλογον καὶ πολὺ βάσιµον νὰ 
θεωρηθῇ ὁ κ. Κ. ἀπὸ τότε ὡς Παλαιοημερολογίτης. 

5. Ἐπιτίθεται ἀκόμη κατ᾽ ἐμοῦ ὁ κ. Κ. καὶ δι’ ἄλλον λόγον. Ἰδοὺ τὶ 
γράφει: «Καἱ ἂν ἀκόμη τὴν ἐποχὴ ποὺ ἔγραψα τὴν ἐπιστολὴν ἥμουν Πα- 
λαιοημερολογίτης και ὁ Μακαριώτατος Αὐξέντιος ἦταν ᾽Αρχιεπίσκο- 
πός µου, ἔπρεπε, γιὰ νὰ εὐσταθήσῃ ἡ κατηγορία ὅτι ἔχω διαφορετικὴ 
πίστι ἀπὸ τὸν Ἐπίσκοπό µου, νὰ περιµένῃ νὰ µάθῃ ποία ἦταν ἡ ἁπάντη- 
σις τοῦ ᾽Αρχιεπισκόπου στἠν ἐπιστολὴ αὐτήν, δεδομένου ὅτι ἐκφράζω 
σ᾿ αὐτὴν σαφέστατα ἀμφιβολία «ἐὰν πράγματι εἶπε τέτοια πράγματα». 
Οὐσιαστικῶς ἡ ἐπιστολή µου δὲν ἦτο ἄλλο παρὰ µία ἀγωνιώδης ἐρώτη- 
σις πρὸς τὸν ᾽Αρχιεπίσκοπον. Γνωρίζει τὴν ἀπάντησι τοῦ ᾽Αρχιεπισκό- 
που ὁ π. Ἐπιφάνιος: Ἐφ᾽ ὅσον δὲν τὴν γνωρίζει, πῶς ἰσχυρίζεται ὅτι 
ὑπάρχει διαφορὰ ἀπόψεων καὶ µάλιστα διαφορὰ Πίστεως» 

Αλλ) αὐτὸ δι’ ἐμὲ ἦτο δεδομένον! Ἐφ) ὅσον ὁ κ. Κ. ἐκυκλο- 
φόρησεν ἀντίγραφα τῆς διαληφθείσης ἐπιστολῆς αὐτοῦ (ὀλίγα ἢ 
πολλά, ἀδιάφορον), ἦτο αὐταπόδεικτον ὅτι αἱ διαμαρτυρίαι καὶ ἐπιτιμή- 
σεις αὐτοῦ ἦσαν δίκαιαι. Θὰ ἦτο τραγικὸν διὰ τὸ ἦθος καὶ τὴν κρί- 
σιν τοῦ κ. Κ. νὰ σκεφθῶ ὅτι οὗτος ἔσπευσε νὰ διανείµῃ εἰς οἱἰουσδήποτε 
τρίτους ἀντίγραφα τῆς ἐπιστολῆς αὐτοῦ (καὶ μάλιστα ἄνευ τῆς ἐνδείξε- 
ως τοῦ «ἀπορρήτου»), πρὶν ἢ λάβῃ τὴν «ἀπολογίαν» τοῦ διὰ τῆς ἐπιστο- 
λῆς δεινῶς κατηγορουμένου. Ἡ κοινοποίησις ἀντιγράφων (ἔστω καὶ 
ἐν ός) προὔπέθετεν ὅτι ὁ «κατηγορούµενοο ἢ ἑσιώπησεν ἢ ἀπεδέχθη 
τὰς κατ’ αὐτοῦ διατυπωθείσας κατηγορίας. Ἐμὲ λοιπὸν µέμφεται ὁ κ. 
Κ.. Εγὼ πταίω, ἂν αὐτὸς διένειµεν ἀντίγραφα τῆς ἐπι- 
στολῆς αὐτοῦ πρὶν ἢ βεβαιωθῇ ὅτι τὸ περιεχόµενον 
ταύτης εὑρίσκετο ἐν ἀληθείᾳ; 


6. Ὁ κ. Κ. γράφει ὅτι δὲν ὑπάρχει διαφορὰ μεταξὺ αὐτοῦ καὶ τῶν Ἐπι- 
σκόπων αὐτοῦ εἰς τὸ θέµα «πῶς πρέπει νὰ βλέπουμε καὶ νὰ χαρακτηρί- 
ζουμε τοὺς Νεοημερολογίταο. Καὶ συνεχίζει: «Αλλὰ καὶ ἂν ἀκόμη 
ὑπῆρχε πραγματικὰ διαφωνία στὸ θέµα αὐτὸ μεταξὺ ἐμοῦ καὶ τῶν Ἐπι- 
σκόπὼν μου δὲν θὰ μποροῦσε ἐπ᾽ οὐδενὶ λόγῳ νὰ χαρακτηρισθῇ ὡς δια- 
φορὰ Πίστεως. ”Αλλο διαφωνία ὡς πρὸς τὸ πῶς θὰ χαρακτηρισθῇ µία 
ὁμὰς Χριστιανῶν ἡ ὁποία ἔσφαλε, πῶς θὰ ζυγισθῇ καὶ πῶς θὰ ἐκτιμηθῇ 

τὸ σφάλμα της, πῶς θὰ ἀντιμετωπισθῇ πρακτικῶς, καὶ ἐντελῶς ἄλλο 
πρᾶγμα ἡ διαφορετικἡ ὁμολογία Πίστεως». 

Καὶ ὅμως, κ. Κ., κατὰ βάθος καὶ αὐτὴ ἡ διαφωνία συνιστᾷ διαφο- 
ρὰν Πίστεως! Ὅταν ὁ α πιστεύῃ ὅτι ἡ µεταβολὴ τοῦ Ἡμερολογίου 
ἑστέρησε τὴν Ἐκκκλησίαν τῆς Χάριτος, ὁ δὲ β΄ ἀρνεῖται διαρρήδην τοῦ- 
το, ἔστω καὶ ἂν χαρακτηρίζῃ ὡς βαρὺ σφάλμα τὴν μεταβολὴν τοῦ Ἡμε- 
ρολογίου, ἔχουσιν οὗτοι ταυτότητα Πίστεως; "Οχι Ὁ α’ 
θεωρεῖ ΩΣ ΔΟΓΜΑ ΠΙΣΤΕΩΣ τὴν περὶ τὰς ἑορτὰς ἁρμονίαν καὶ δι᾽ 
αὐτὸ βλέπει ὡς αἱρετικοὺς καὶ ἐκπίπτοντας τῆς Χάριτος τοὺς παραβλά- 
πτοντας τὴν ἁρμονίαν αὐτήν, ἑνῷ ὁ β’ δὲν πιστεύει ὅτι ἡ περὶ τὰς 
ἑορτὰς ἁρμονία εἶνε Δόγμα Πίστεως καὶ δι’ αὐτὸ στηλατεύει μὲν τὴν 
διασάλευσιν ταύτης, οὐδαμῶς ὅμως ἀποδέχεται τὴν γνώµην ὅτι ἡ τοιαύ- 
τη διασάλευσις εἶνε δυνατὸν νὰ ἐκδιώξῃ τὴν θείαν Χάριν καὶ νὰ κατα- 
στήσῃ ἄκυρα τὰ Μυστήρια. Αντιθέτως θεωρεῖ τὴν γνώµην αὐτὴν ὡς 
«ΒΛΑΣΦΗΜΙΑΝ ΚΑΤΑ ΤΟΥ ΑΠΙΟΥ ΠΝΕΥΜΑΤΟΣ» (Λόγια τοῦ κ. 
Κ. ἐν τῇ ἐπιστολῇ αὐτοῦ πρὸς τὴν ἡγεσίαν τῶν Παλαιοημερολογιτῶγ). 
Πῶς λοιπὸν ἐν τῇ περιπτώσει ταύτῃ ἔχομεν ταυτότητα Πίστεως; --Αλ- 
λωστε καὶ ὁ Πατριάρχης δὲν εἶπεν ὅτι τὸ ᾽Αλάθητον καὶ τὸ Πρωτεῖον 
τοῦ Πάπα εἶνε θεῖαι ἀλήθειαι. "Οχι! ᾽Απλῶς εἶπεν ὅτι αὐτὰ τὰ πράγµατα 
εἶνε μικρὰ καὶ ἀσήμαντα, εἶνε τοπικὰ ἔθιμα, εἶνε ἀνθρώπιναι παραδό- 
σεις, κατ’ οὐδὲν δὲ καθιστῶσιν αἱρετικοὺς καὶ ἐκπτώτους τῆς θείας Χά- 
ριτος τοὺς πιστεύοντας ταῦτα. «Ἡμεῖς δὲν τὰ θέλοµεν», εἶπεν. «Αν τὰ 
θέλουν οἱ Δυτικοί, ἃς τὰ κρατήσουν». Εἶνε ἀράγε δυνατὸν νὰ εἴπωμεν 
ὅτι, ἀφοῦ ὁ Πατριάρχης δὲν ὁμολογεῖ ὡς ἀληθείας τῆς Πίστεως τὸ 
Πρωτεῖον καὶ τὸ ᾿Αλάθητον, ἀλλ) ἁπλῶς θεωρεῖ ταῦτα ὡς τοπικὰ ὄθιμα 
καὶ μάλιστα ἀπαράδεκτα διὰ τὴν Ὀρθοδοξίαν, εἶνε δυνατόν, λέγω, νὰ εἴ- 
πωμεν ὅτι καὶ ὁ Πατριάρχης καὶ ἡμεῖς, οἱ θεωροῦντες ταῦτα ὡς αἱρέ- 
σεις, ὄχομεν ταυτότητα Πίστεως; Πολλοῦ γε καὶ δεῖ! 


7. Ἐφ᾽ ὅσον ὁ κ. Κ.. λέγει, ὡς εἴδομεν ἀνωτέρω, ὅτι, ὅτε ἔγραφε τὴν 
ἐπιστολὴν αὐτοῦ (ἐν ἔτει 1967), δὲν ἦτο Παλαιοημερολογίτης καὶ «δὲν 
θεωροῦσε τὸν ᾽Αρχιεπίσκοπο Αὐξέντιο δικό του ᾿Αρχιεπίσκοπο», πῶς 
ἐτόλμα νὰ «ἐκκλησιάζεται σὸ Παλαιοημερολογιτικὲς ἐκκλησίεςο» ἤδη 
ἀπὸ τοῦ 1965, ὡς ἐν τῇ αὐτῇ ἐπιστολῇ ρητῶς ὁμολογεῖ; Ὁ ᾽Αρχιεπίσκο- 
πος ᾿Αθηνῶν Χρυσόστομος, ὃν ἀνεγνώριζε τότε ὡς ἴδιον αὑτοῦ ᾿Αρχιε- 
πίσκοπον ὁ κ. Κ., ΔΕΝ ΕΙΧΕ ΚΟΙΝΩΝΙΑΝ μετὰ τῶν Παλαιοηµερολο- 
γιτῶν Ἱερέων, εἰς ὧν τὰς ἐκκλησίας µετέβαινεν ὁ κ. Κ... Πῶς λοιπὸν οὗ- 
τος ἐκοινώνει μετ’ ἀκοινωνήτων; Τί λέγουσι περὶ τούτου οἱ ἱεροὶ Κανό- 
νες.... Ἔπρεπεν, ἵνα εἶνε συνεπὴς πρὸς ἑαυτὸν ὁ κ.Κ.., ἢ νὰ ἀποκηρύξῃ 

"καὶ τὸν ᾿Αρχιεπίσκοπον Χρυσόστομον ἢ νὰ ἀναγνωρίζῃ µόνον τοὺς 
ἔχοντας μετ) αὐτοῦ κοινωνίαν Ἱερεῖς. Αὐτὸς ὅμως καὶ τὸν ᾽Αρχιεπίσκο- 
πον Χρυσόστομον ἀνεγνώριζε καὶ τοὺς μὴ ἔχοντας μετ’ αὐτοῦ κοινω- 
γίαν Ἱερεῖς ἀπεδέχετο!!! Καὶ ὅμως ὁ κ. Κ., ὁ τόσον ρευστὴν ἐκκλησια- 

στικὴν συνείδῃησιν ἔχων, κατέστη αὐτοχειροτόνητος διδάσκαλος καὶ 
καθοδηγητὴς καὶ ἐλεγκτὴς καὶ ρυθµιστὴς τῶν πάντων! 

8. Ὁ κ. Κ. διαστρέφει δεινῶς τὰ πράγματα δι’ ὅσων γράφει περὶ Πί- 
στεως καὶ πειθαρχίας. Ἐγὼ οὐδέποτε καὶ οὐδαμοῦ ὑπεστήριξα, οὐδ”. 
ἀφῆκά ποτε νὰ ὑπονοηθῇ, ὅτι ἡ Πίστις εἶνε «κάτι τὸ δευτερεῦον», ἡ δὲ 
πειθαρχία πρὸς τὴν ἐκκλησιαστικὴν ἐξουσίαν ἔχει τὴν «πρώτη θέσυ». 
Τοιαῦτα συμπεράσματα µόνον ἄνθρωποι ὡς ὁ κ. Κ. εἶνε δυνατὸν νὰ συν- 
αγάγῶσιν ἐκ τῶν κειμένων µου. Ἡ γνωστὴ «ἐπιστολιμαία διατριβή» 
µου μετὰ κρυσταλλίνης διαυγείας καθώριζε τὰς ἐν προκειµένῳ θέσεις 
µου: “Ὅτι ὁ Πατριάρχης ἔχει εἰσέλθει εἰς ἔδαφος αἱρέσεως δὲν τίθεται 
ὑπὸ ἀμφισβήτησιν. Οἱ ἄλλοι Ἐπίσκοποι ὅμως τῆς Ὀρθοδόξου Ἐκκλη- 
σίας εἶνε προδόται τῆς Πίστεως καὶ δι᾽ αὐτὸ σιωπῶσιν, ἢ ἀνέχονται 
«ἄχρι καιροῦ», οἰκονομίᾳ χρώµενοι; ᾿Αν ἡ συνείδησίς σου, ἔγραψα 
πρὸς τὸν παραλήπτην τῆς ἐπιστολῆς µου, σὲ πείθῃ ὅτι πάντες οἱ ἄλλοι 
Ἐπίσκοποι τῆς Ἐκκλησίας ἡμῶν εἶνε προδόται, τότε πλέον ἡ ὁδὸς εἶνε 
ἀνοικτή. Φῦγε ἐξ αὐτῶν, εὑρὸ ἕνα οἱονδήποτε Ἐπίσκοπον, πράγματι 
Ὀρθόδοξον, καὶ ὑποτάχθητι εἰς αὐτόν. Αν ὅμως ἡ συνείδησίς σου 
πείθῃ σε ὅτι πᾶν ἄλλο ἢ προδόται εἶνε οἱ Ἐπίσκοποι τῆς Ἐκκλησίας 
ἡμῶν, τότε μὴ διαχωρίσῃς ἀπ᾿ αὐτῶν τὰς ὁδούς σου. Δεῖξον καὶ σὺ μετ᾽ 
αὐτῶν ἀνοχὴν καὶ ἐφάρμοσον οἰκονομίαν. ᾽Αλλ’ ἄν πάλιν ἡ συνείδησίς 
σου πιστεύῃ μὲν ὅτι οἱ Ἐπίσκοποι ἡμῶν εἶνε Ὀρθόδοξοι, ἀδυνατῇ ὅμως 
νὰ ἐπιδείξῃ πρὸς τὸν Πατριάρχην οἰκονομικὴν ἀνοχὴν καὶ θέλει νὰ 
ἀσκήσῃ τὸ δικαίωµα ὅπερ παρέχει ὁ ΤΕ’ Κανὼν τῆς Πρωτοδευτέρας Συν- 
όδου, τότε ἡ πορεία σου διαγράφεται σαφῶς: Παύων τὸ μνημόσυνον 
τοῦ Πατριάρχου, θὰ ἀποφύγῃς νὰ μνημονεύσῃς ἑτέρου καὶ θὰ ἀναμένῃς 
: ἐν ἠρεμίᾳ συνειδήσεως τὴν κρίσιν Συνόδου. Αὗται ὑπῆρξαν αἱ θέσεις 
τῆς «ἐπιστολιμαίας διατριβῆς µου. 

9. Προχωρῶν ἔτι περαιτέρῶ ὁ κ. Κ.., διαστρέφων δὲ καὶ παρερμηνεύ- 
ὧν οἰκτρῶς θέσεις τινὰς τῆς «ἐπιστολιμαίας διατριβῆς» µου, μὲ ἐμφανί- 
ζει ὡς «διδάσκαλον συγκρητισμοῦ»!! Τί νὰ εἴπω; Ὁ Θεὸς ἃς ἀνοίξῃ 
τοὺς ὀφθαλμοὺς τῆς διανοίας τοῦ κ. Κ.., διότι, ὡς φαίνεται, ὁ ἄνθρωπος 
δὲν νοεῖ µήτε ἃ λέγει µήτε περὶ τίνων διαβεβαιοῦται... 

10. Τέλος ὁ κ. Κ. καταλογίζει εἰς ἐμὲ «πάθος», «πραγματικὴν µα- 
νίαν», «δημαγωγίαν», «τακτικὴν πεζοδροµίου», «μέσα ἀνήθικω», «ψεῦ- 
δος», «συκοφαντίαν», ἔλλειψιν «ἠθικῆς τάξεως» καὶ «φόβου Θεοῦ» καὶ 
«ἐντροπῆς ἀνθρώπων», «θεληματικὴν τύφλωσιν» καὶ ἄλλα ὧν οὐκ ἔστιν 
ἀριθμός. (Ταῦτα πάνταμµ όν ον ἐν τῷ τελευταίῳ δημοσιεύματι αὐτοῦ.) 

Εἰς ποίου τὰ κείµενα ὑπάρχει ὄντως πάθος καὶ µανία καὶ διαστροφὴ 
καὶ κακοπιστία καὶ συκοφαντία καὶ ἀπρέπεια ἄμετρος καὶ ὑβριολόγιον 
ἄφθονον, δὲν ἐπιθυμῶ νὰ κρίνω ἐγώ. Δὲν ἐπιθυμῶ κἂν νὰ κρίνωσι φίλοι 
µου. ᾿Αναθέτω μετὰ πάσης ἐμπιστοσύνης τὴν κρίσιν εἰς φίλους καὶ 
ὁμόφρονας τοῦ κ. Κ.! Καὶ συγκεκριµένως: Ἐν τῷ Παλαιοηµερο- 
λογιτικῷ κόσμφῳ τῆς Ἑλλάδος ὑπάρχει ἀριθμός τις Θεολόγων. Ζητῶ 

λοιπὸν παρὰ τοῦ κ. Κ. ὅπως θέσῃ ἐνώπιον πάντων αὐτῶν πρὸς κρίσιν 
τόσον τὰ ἑαυτοῦ ὅσον καὶ τὰ ἡμέτερα δημοσιεύματα καὶ προκαλέσῃ 
παρ᾽ αὐτῶν ἐνυπόγραφον καὶ ἐπὶ λόγῳ τιμῆς δήλωσιν, ἣν καὶ νὰ δηµο- 
σιεύσῃ ἐν τῷ .παρόντι Περιοδικῷ. Αν οἱ εἰρημένοι Θεολόγοι 
δηλώσωσιν ὅτι, ἐξετάσαντες ἀμφοτέρων ἡμῶν τὰ δημοσιεύματα, ἐν 
συγκρίσει καὶ συσχετισμῷ πρὸς ἄλληλα, ἔκριναν, ὁμοφώνως ἢ κατὰ 
πλειονοψηφίαν, ὅτι τὰ κείµενα τοῦ κ. Κ.. ὑπερτεροῦσιν εἰς ἀγάπην, εἰς 
εὐπρέπειαν, εἰς µετριοπάθειαν, εἰς ἔλλειψιν ὀξύτητος καὶ βιαιότητος, ἐν 
ἑνὶ λόγῳ εἰς ἠπιωτέραν καὶ εὐγενεστέραν καὶ νηφαλιωτέραν µεταχείρι- 
σιν τοῦ ἀντιπάλου, ἐνῷ τὰ ἡμέτερα ὑπολείπονται, τότε ἐγώ, ἀποδεχόμε- 
νος ἄνευ ἑτέρου τὴν ἐτυμηγορίαν τῶν φίλων καὶ ὁμοφρόνων τοῦ κ. Κ., 
θὰ καταδικάσω ἐμαυτόν: α’) Εἰς δηµοσίᾳ αἴτησιν συγγνώµης παρὰ τοῦ 
κ. Κ.. διὰ τὸ κατ’ αὐτοῦ «πάθος» µου, καὶ β’) Εἰς πρόστιµον πέντε χιλιά- 
δων δραχμῶν (παρὰ τὴν πτὠχείαν µου) ὑπὲρ τοῦ «Φιλοπιώχου Τα- 
µείου» τῶν Παλαιοημερολογιτῶν. ᾽Αναμένω λοιπόν! 


Μετὰ τῆς ἐν Κυρίῳ ἀγάπης, 


«Η ΦΩΝΗ ΤΗΣ ΟΡΘΟΔΟΞΙΑΣ», φύλλον 612-613, 15.3.1971, φύλλον 
614-615, 1.4.Ι971 καὶ φύλλον 616, 15.4.1971. 

ΕΚΡΗΞΕΙΣ ΑΚΡΙΤΟΥ «ΖΗΛΟΤΙΣΜΟΥ» 


Ἐν Αθήναις τῇ 9ῃ Ἰουλίου 1979, 

Κύριε Διευθυντά’ 
εἶνε γνωσταὶ αἱ θέσεις τοῦ γράφοντος τόσον διὰ τὸν ἑπάρατον καὶ σα- 
τανοκίνητον Οἰκουμενισμὸν ὅσον καὶ διὰ τὸν ἀνατρέποντα τὴν Ὀρθό- 
δοξον Ἐκκλησιολογίαν «Ζηλωτισμόν». Ἐκεῖθεν ἡ Σκύλλα, ἐντεῦθεν ἡ 
Χάρυβδις... Ὅσον δὲ ὁ καιρὸς παρέρχεται, τόσον τὸ κακὸν αὔξεται καὶ 
κρατύνεται. Οἱ μὲν Οἰκουμενισταὶ συνεχῶς ἀποθρασύνονται (ἀντίδρα- 
σις ὑγιὴς εὐτυχῶς ὑπάρχει' ἀντίδρασις καὶ φανερὰ καὶ ἀφανής), οἱ δὲ 
«Ζηλωταῦ ἔφθασαν εἰς τὸ μὴ περαιτέρω, ἐφ᾽ ὅσον τινὲς ἐξ αὐτῶν κα- 
τήντησαν παντελῶς «ἀνεπίσκοποι»... Οἱ δὲ ἔχοντες «Ἐπισκόπους» ἀνή- 
κοὺσιν εἰς 4-5... «Ἐκκλησίας», μὴ κοινωνούσας παντάπασι πρὸς ἀλλή- 

! 


᾿Αφορμὴν διὰ τὴν ἐπιστολὴν τῆς παρούσης ἔδωκέ µοι πρόσφατον ἄρ- 
θρον «ζηλωτικοῦ» φυλλαδίου ἐκδιδομένου ἐν ᾽Αγίῳ Ὄρει, ἐν ᾧ, πλὴν 
ἄλλων, γράφεται: «... Ἰδοὺ ὅμως ὅτι καὶ ὁ θρόνος τῶν ᾿Αθηνῶν δὲν 
ὑστερεῖ εἰς οἰκουμενιστικὴν πολιτικήν. Τὸν παρελθόντα Σεπτέµβριον ὁ 
Αρχιεπίσκοπος κ. Σεραφεὶµ παρηκολούθησε (ὀρθότερον θὰ ἦτο: συµ- 
προσηυχήθη) ἐντὸς τῆς µητροπόλεως τῶν παπικῶν τὴν ὑπὲρ ἀναπαύσε- 
ὣς τοῦ ἀποθανόντος Πάπα Παύλου ΣΤ’ ἀκολουθίαν. Καὶ ὅμως οὐδεὶς ἀν- 
τέδρασεν! Οὐδεὶς ἐκ τῶν λογίων ἀρχιμανδριτῶν τῆς πρωτευούσης ἐτόλ- 
μησε ὄχι νὰ τὸν ἀποδοκιμάσῃ δηµοσίᾳ, ἀλλὰ οὔτε κἂν νὰ τοῦ διακόψῃ 
τὸ μνηµόσυνον εἰς τὸν ἱερὸν Ναὸν ποὺ λειτουργεῖ, εἰς ἔνδειξιν διαµαρ- 
τυρίας διὰ τὴν ἀσεβῆ του πρᾶξιν. ᾽Αλλὰ καὶ ὁ λαὸς τῶν ᾿Αθηνῶν δυστυ- 
χῶς δὲν πῆγε πίσω. Οὔτε τὸ σύνηθες ἐκκλησίασμα, ἀλλ᾽ οὔτε οἱ πιστοὶ 
τῶν ἱεραποστολικῶν ὀργανώσεων... παρουσίασαν ἔστω καὶ µίαν χλια- 
ρὰν ἀντίδρασιν...». 

Προκαταβολικῶς δηλῶ ὅτι πᾶν ἄλλο ἢ ἐπιδοκιμάζω παρουσίαν Ὀρ- 
θοδόξων Κληρικῶν εἰς Ναοὺς ἑτεροδόξων, ἐν ὥρᾳ ᾽Ακολουθίας, ἂν μὴ 
δι’ ἄλλον λόγον,τοὐλάχιστον δι’ ἀποφυγὴν σκανδαλισμοῦ τῶν συνειδή- 
σεων ἀσθενῶν τῇ πίστει ἀδελφῶν. Τοῦτο δέ, τοσούτῳ μᾶλλον ὅσῳ δὲν 
ἐλλείπουσιν οἱ καραδοκοῦντες «καλοθεληταί», οἵτινες εἶνε ἔτοιμοι νὰ 
ἐκμεταλλευθῶσι πᾶσαν εὐκαιρίαν... 

Καὶ λέγω, τοὐλάχιστον δι’ ἀποφυγὴν σκανδαλισμοῦ, διότι δύναταί τις 
κάλλιστα νὰ ἰσχυρισθῇ ὅτι ἡ µετάβασις αὐτοῦ εἰς Ναὸν ἑτεροδόξων διὰ 
τὴν παρακολούθησιν μιᾶς κηδείας ἢ ἑνὸς μνημοσύνου ἢ ἑνὸς γάµου, δὲν 

} 

σηµαίνει ἀναγκαίως καὶ συµπροσευχήν, ἀλλ᾽ ἀποτελεῖ µίαν ἁπλῆν 
κοινωνικὴν ἐκδήλωσιν. (Ἀλλως βεβαίως ἔχει τὸ πρᾶγμα, ἂν πρόκειται 
περὶ συμπροσευχῆς καὶ ἐνεργοῦ συμμετοχῆς Ὀρθοδόξου Κληρικοῦ 
εἰς τὴν ᾿Ακολουθίαν τῶν ἑτεροδόξων. Ἐν τῇ περιπτώσει ταύτῃ ἔχομεν 
ὄντως βαρύτατον κανονικὸν παράπτωμα, συνεπαγόµενον ποινὴν καθαι- 
ρέσεως.) 

Ὁ ἰσχυρισμὸς ὅμως τοῦ ἀρθρογράφου ὅτι ἡ παρουσία τοῦ ᾿Αρχιεπι- 
σκόπου ᾿Αθηνῶν εἰς Ναὸν ἑτεροδόξων, ἐν ὥρᾳ Ακολουθίας, εἶνε «γε- 
γονὸς μοναδικὸν (11!) εἰς τὰ ἐκκλησιαστικὰ χρονικὰ 
τῶν ᾿Αθηνῶν», εἶνε αὐτόχρημα κωμικός. Αν εἶχον χρό- 
νον, θὰ ἐπεκαλούμην πολλὰ παρόμοια «προηγούμενα», ἀλλ) ἐπειδὴ δὲν 
ἔχω, ἀρκοῦμαι προχείρως εἰς ἓν: Τρίτῃ, 3ῃ Ὀκτωβρίου 1898, αἱ έφημε- 
ρίδες τῶν ᾿Αθηνῶν γράφουσι: «Σήµερον τὴν 10ην π.µ. ὥραν ἐτελέσθη ἐν 
τῷ ἐνταῦθα ᾽Αγγλικανικῷ Ναῷ μνηµόσυνον ὑπὲρ ἀναπαύσεως τῆς ἀπο- 
θανούσης Βασιλίσσης τῆς Δανίας, τῆς ὁποίας γίνεται σήµερον ἡ κηδεία 
ἐν Κοπεγχάγῃ. Εἰς τὸ μνηµόσυνον παρέστησαν οἱ ὑπουργοί, τὸ διπλω- 
ματικὸν σῶμα, οἱ ὑπασπισταὶ τοῦ Βασιλέως, ὁ ὑπασπιστὴς τοῦ Διαδό- 
χου, ὁ Μητροπολίτης καὶ τὰ µέλη τῆς ἱερᾶς Συνόδου... 
καὶ ἄλλα ἔγκριτα τῆς κοινωνίας ἡμῶν µέλη». 

Δὲν θεωρῶ ἄσκοπον νὰ μνημονεύσω καὶ τὸ γεγονὸς ὅτι ἀπὸ συστάσε- 
ὡς σχεδὸν τοῦ Ἑλληνικοῦ Κράτους τῇ 25ῃ Μαρτίου ἑκάστου ἔτους, κα- 
θὼς καὶ τῇ 1ῃ Ἰανουαρίου, ἐτελεῖτο ἐπίσημος Δοξολογία ἐν τῷ Καθε- 
δρικῷ Ναῷ ᾿Αθηνῶν, παρισταµένου οὐ µόνον τοῦ ᾽Ανωτάτου "Αρχον- 
τος, μὴ ὄντος πάντοτε Ὀρθοδόξου (ὁ Όθων ἦτο Παπικός, ὁ δὲ Γεώρ- 
γιος ὁ Α΄ ἦτο Διαμαρτυρόμενος), ἀλλὰ καὶ πάντων «τῶν ἐν ᾿Αθήναις ἁρ- 
χηγῶν τῶν ξένων Δογμάτων», ὡς καὶ τῶν ξένων Πρεσβευτῶν, ὧν 
τινες ἀλλόθρησκοι. Ἐπίσης ἅπαντες «οἱ ἐν Αθήναις ἀρχηγοὶ τῶν ξένων 
Δογμάτων) παρίσταντο ἀνέκαθεν εἰς τὰς ἐν τῷ Καθεδρικῷ Ναῷ 
᾿Αθηνῶν τελουµένας κηδείας τόσον τῶν Βασιλέων, ὅσον καί τῶν ᾿Αρ- 
χυεπισκόπων, καθώς καί εἰς τάς ἐνθρονίσεις τῶν νέων ᾿Αρχιεπισκόπων. 
Παρίσταντο δέ, κατὰ τὸ Πρωτόκολλον, παραπλεύρως τῶν ἐν Ἑλλάδι 
Ἐξάρχων τῶν Ὀρθοδόξων Πατριαρχείων. Καὶ ὅμως οὐδείς ποτε διε- 
νοήθη νὰ ζητήσῃ τὴν... παῦσιν τοῦ μνημοσύνου τῶν κατὰ καιροὺς ᾽Αρ- 
χιεπισκόπων ᾿Αθηνῶν, διότι ἐδέχοντο τὴν ἐν τῷ Ναῷ παρουσίαν «άρχη- 
γῶν ξένων Δογμάτων» καὶ ἀλλοθρήσκων ξένων Πρεσβευτῶν κατὰ τὰς 
κηδείας τῶν Βασιλέων ἢ κατὰ τὰς ἐπισήμους Δοξολογίας ἐπὶ τῇ Ἐθνικῇ 
Ἑορτῇ καὶ ἐπὶ τῇ πρώτῃ τοῦ νέου ἔτους. Οἱ πάντες ἔβλεπον τὴν τοιαύ- 
την παρουσίαν οὐχὶ ὡς θρησκευτικἠν πρᾶξιν, ἀλλ᾽ ὡς ἁπλῆν κοινωνικὴν 
καὶ ἐθιμοτυπικὴν ἐκδήλωσιν. Πρὸς τί, ἄλλωστε, καὶ διὰ τί νὰ δοξολο- 
γήσῃ τὸν Ἰησοῦν Χριστὸν ὁ Μωαμεθανὸς ἢ ὁ Βουδδιστὴς Πρεσβευτής; 
Απλῶς, συμμετέχων ἐθιμοτυπικῶς εἰς τὰς ἑορταστικὰς ἐκδηλώσεις τῆς 
Χώρας ἐν ᾗ ἦτο διαπεπιστευµένος, µετέβαινε καὶ εἰς τὸν Ναὸν ὡς ἆπα- 
θὴς θεατὴς τῶν τελουµένων. Τὰ πράγματα ταῦτα παλαιότερον παρήρ- 

χοντο παντελῶς ἀπαρατήρητα, ὡς ἄνευ οὐσιώδους τινὸς σηµασίας, ὡς 
ἀνάξια οἱασδήποτε προσοχῆς, διότι τότε δὲν ὑπῆρχον σχισµατικοί, 
ἔχοντες ζωτικὴν καὶ ἀδήριτον ἀνάγκην νὰ καταφεύγωσιν εἰς αὐτά, ἵνα 
εὑρίσκωσιν ἐπιχειρήματα πρὸς δικαίῶσιν καὶ στήριξιν τῆς ἀπὸ τῆς Ἐκ- 
κλησίας ἀποπηδήσεως αὐτῶν, καθησυχάζοντες οὕτω καὶ πα ὁπωσδή- 
ποτε τεταραγµένην συνείδησιν αὐτῶν.. 

Τὸ συμπέρασμα: Καλὸς καὶ ἅγιος εἶνε ὁ ζῆλος, ἀλλ’ ὁ «κατ᾽ ἐπίγνω- 
σιν». Ὁ «οὐ κατ’ ἐπίγνωσιν» ζῆλος ὁδηγεῖ εἰς θλιβερὰς καὶ ἀδικαιολο- 
γήτους ἀποσχίσεις ἀπὸ τῆς Ἐκκλησίας, καθιστώσας προβληματικὴν 
αὐτὴν ταύτην τὴν σωτηρίαν τῶν ἀποσχιζομένων... 

Μετὰ τῆς ἐν Κυρίῳ ἀγάπης. 


«ΟΡΘΟΔΟΞΟΣ ΤΥΠΟΣ», φύλλον 20.7.197ο, 

ΚΑΙ ΠΛΛΙΝ ΠΕΡΙ ΑΚΡΙΤΟΥ «ΖΤΗΛΟΤΙΣΜΟΥ» 
Α’ 


Ἐν ᾿Αθήναις τῇ 18ῃ Μαρτίου 1980. 
Κύριε Διευθυντά; 

ἐν τῷ «Ὀρθοδόξῳ Τύπφ» καὶ ἐν τῷ φύλλῳ αὐτοῦ τῆς 20ῆς Ἰουλίου 
παρελθόντος ἔτους ἐδημοσιεύθη ἐπιστολή µου, ὑπὸ τὸν τίτλον «Ἐκρή- 
ξεις ἀκρίτου "Ζηλωτισμοῦ”». Δι’ αὐτῆς ἠλέγχετο δημοσίευμα «ζηλωτι- 
κοῦ» φυλλαδίου τοῦ Αγίου Ὄρους, ὅπερ ἠξίου παρὰ τῶν ἐν ᾿Αθήναις 
Κληρικῶν, ὅπως παύσωσι τὸ μνηµόσυνον τοῦ ᾿Αρχιεπισκόπου ᾿Αθη- 
νῶν, διότι οὗτος παρέστη εἴς τινα ἐπιμνημόσυνον δέησιν, γενοµένην ἐν 
τῷ Ναῷ τῶν παπικῶν, ὑπὲρ τοῦ ἀποθανόντος Πάπα Παύλου ΣΤ’, πρᾶγμα 
ὅπερ, κατὰ τὸ «ζηλωτικόν» φυλλάδιον, ἀπετέλει «γεγονὸς μοναδικὸν 
εἰς τὰ ἐκκλησιαστικὰ χρονικἁ τῶν ᾿Αθηνῶν»!Η! Ἐγράψαμεν τότε: 

α’) Ὅτι «πᾶν ἄλλο ἢ ἐπιδοκιμάζομεν παρουσίαν Ὀρθοδόξων Κληρι- 
κῶν εἰς Ναοὺς ἑτεροδόξων, ἐν ὥρᾳ᾽ Ακολουθίας, ἂν μὴ δι’ ἄλλον λόγον, 
τοὐλάχιστον δι’ ἀποφυγὴν σκανδαλισμοῦ τῶν συνειδήσεων ἀσθενῶν τῇ 
πίστει ἀδελφῶν». β’) Ὅτι «δύναταί τις κάλλιστα νὰ ἰσχυρισθῇ ὅτι ἡ µε- 
τάβασις αὐτοῦ εἰς ναὸν ἑτεροδόξων διὰ τὴν παρακολούθησιν μιᾶς 
κηδείας ἢ ἑνὸς μνημοσύνου ἢ ἑνὸς γάµου, δὲν σηµαίνει ἀναγκαίως 
καὶ συμπροσευχήν, ἀλλ) ἀποτελεῖ µίαν ἁπλῆν κοινωνικὴν ἐκδήλωσιν», 
γ΄) Ὅτι παρόμοια «προηγούμενα» ὑπῆρξαν οὐκ ὀλίγα, ὧν ἓν καὶ ἡ παρα- 
κολούθησις μνημοσύνου τῆς Βασιλίσσης τῆς Δανίας, ἐν τῷ ἐνταῦθα 
᾽Αγγλικανικῷ Ναῷ, ὑφ) ὁλοκλήρου τῆς Ἱερᾶς Συνόδου, τῇ 3ῃ Ὀκτω- 
βρίου 1898. δ’) "Ὅτι τὸ πρᾶγμα ἔχει ἄλλως, ἂν πρόκειται οὐχὶ περὶ 
ἁπλῆς κοινωνικῆς καὶ ἐθιμοτυπϊκῆς ἐκδηλώσεως, ἀλλὰ «περὶ συµπροσ- 
ευχῆς καὶ ἐνεργοῦ συμμετοχῆς Ὀρθοδόξου Κληρικοῦ εἰς τὴν ᾽Ακο- 
λουθίαν των ἑτεροδόξων», (ὠμίλησα δὲ γενικῶς περὶ Ακολουθίας, διότι 
ἐννοῶ πᾶσαν ἱεροτελεστίαν καὶ οὐχὶ µόνον τὴν Λειτουργίαν,) ὁπότε 
«ἔχομεν ὄντως βαρύτατον κανονικὸν παράπτωμα, συνεπαγόµενον ποι- 
νὴν καθαιρέσεως». 

Ὁ συντάκτης τοῦ εἰρημένου φυλλαδίου (τίτλος αὐτοῦ εἶνε «Ὁ 'Αγιο- 
ρείτης») Μοναχὸς π. Θεοδώρητος Μαῦρος ἀνταπήντησεν εἰς τὸ κείµε- 
νόν µου ἐν τῷ τεύχει Ἰουλίου - Αὐγούστου τοῦ ρηθέντος περιοδικοῦ 
φυλλαδίου. Μὴ εὐκαιρήσας νὰ ἐπανέλθω ἐνωρίτερον, χαράσσω σήµε- 
ρον ὀλίγας παρατηρήσεις εἰς ἀπάντησιν τοῦ νέου δημοσιεύματος. 

1. Γράφει ὁ π. Θεοδώρητος ὅτι κακῶς ἐχαρακτήρισα ὡς κωμικὸν τὸν 

ἰσχυρισμὸν αὐτοῦ ὅτι ἡ διαληφθεῖσα παράστασις τοῦ ᾽Αρχιεπισκόπου 
ἐν τῷ Παπικῷ Ναῷ ἐν ὥρᾳ ᾿Ακολουθίας, ἀποτελεῖ «γεγονὸς μοναδικὸν 
εἰς τὰ ἐκκλησιαστικὰ χρονικὰ τῶν ᾿Αθηνῶν». Καὶ ἐγώ, λέγει, «ἄκων 
αὐτὸ ὁμολογῶ, ἀφοῦ σὲ κανένα «παρόµοιον προηγούμενον» δὲν ἡμπό- 
ρεσα νὰ τοὺς παραπέµψω ἀλλὰ κατέφυγον στοὺς ᾽Αγγλικανοὺς καὶ τὴν 
προσέλευσιν ἀλλοθρήσκων καὶ αἱρετικῶν πρεσβευτῶν εἰς τὸν Μητρο- 
πολιτικὸν Ναὸν ᾽Αθηνῶν, πρᾶγμα ὅλως ἄσχετον πρὸς τὸ θέµα µας!». 
᾽Αλλὰ διατὶ εἶνε «ἄσχετον πρὸς τὸ θέµα µας» τὸ ἐν τῷ ᾽Αγγλικανικῷ 
Ναῷ µνηµόσυνον καὶ ἡ κατ᾽ αὐτὸ παρουσία τῆς Ἱερᾶς Συνόδου; Μήπως 
καὶ οἱ ᾽Αγγλικανοὶ δὲν εἶνε ἑτερόδοξοι; Θέλει ὅμως ὁ ἀπαιτητικὸς 
«ζηλωτής» καὶ ἀπολύτως ὅμοιον προηγούμενον; Ἰδοὺ ἔχει 
αὐτό: "Ας ἀναδιφήσῃ τὰς ᾿Αθηναϊκὰς Ἐφημερίδας τῆς ἐποχῆς καὶ θὰ 
ἴδῃ ὅτι πρὸ 80 ἀκριβῶς ἐτῶν, ἤτοι τῇ Ι8ῃ Μαρτίου 1900 καὶ ὥρᾳ 10ῃ 
π.μ., «ἐν τῷ ἐνταῦθα Μητροπολιτικῷ τῶν Καθολικῶν Ναῷ τοῦ Αγίου 
Διονυσίου ἐτελέσθη μνημόσυνον ἐπίσημον ὑπὲρ ἀναπαύσεως 
τῆς ψυχῆς τοῦ σήµερον ἐν Ρώμη κηδευοµένου ᾿Αρχιεπισκόπου τῶν Κα- 
θολικῶν Δὲ ᾽Αγγελίς.. 'Ἡ Ἱερὰ Σύνοδος ἀντιπροσωπεύθη, κατὰ 
τοῦτο, ὑπὸ τοῦ Σεβ. Μητροπολίτου Δημητριάδος καὶ 
τοῦ Β΄ Γραμµατέως τῆς Συνόδου ᾿Αρχιμ. κ. Ἀρυσάνθου ἸΑν- 
τωνιάδου»! ᾽Ακούεις, φίλτατε, π. Θεοδώρητε; ᾿Ακούεις; Κρῖμα νὰ μὴ 
ὑπάρχωσι καὶ τότε 2-3 Θεοδώρητοι, ἵνα «κεραυνοβολήσωσυ τοὺς 
Κληρικοὺς τῶν ᾿Αθηνῶν, διότι δὲν ἀπεκήρυξαν τὴν Ἱ. Σύνοδον!...(3). 

Βεβαίως δὲν ἰσχυρίζομαι ὅτι τὰ τυχὸν κακὰ «προηγούμενα» δικαιο- 
λογοῦσι τὴν ἐπανάληψιν αὐτῶν. Θεὸς φυλάξαι! Ἐπισημαίνω ἁπλῶς ὅτι 
ἡ παράστασις εἰς ἓν μνηµόσυνον ἑτεροδόξων δὲν σηµαίνει ἀν αγ- 
καίως καὶ συµπροσευχήν, ἀλλὰ πολλάκις ἀποτελεῖ ἁπλῆν κοινωνικὴν 
καὶ ἐθιμοτυπικὴν ἐκδήλωσιν, δι’ αὐτὸ παρόμοια γεγονότα’ συνέβαινον 
καὶ κατὰ τὸ παρελθόν, χωρὶς νὰ προκαλέσωσι ἐξεγέρσεις καὶ ἀποδοκι- 
µασίας, καίτοι τότε τὸ Ὀρθόδοξον αἰσθητήριον ἦτο λίαν ὀξὺ εἰς πάσας 
τὰς τάξεις τοῦ λαοῦ. 

2. Γράφει ὁ π. Θεοδώρητος ὅτι εἰς τὴν παρατήρησίν µου περὶ 4-5 
«Ἐκκλησιῶν» τῶν Παλαιοημερολογιτῶν «ἔχομε νὰ εἴπωμε τὰ ἑξῆς. 
Χωρὶς νὰ θέλωµε νὰ ἀμνηστεύσωμε τὸ κακὸ τῶν ἀνωτέρω διαιρέσεων 
-περὶ αὐτοῦ ἔχομε γράψει ἱκανά- εἴμεθα ὑποχρεωμένοι νὰ τονίσωμεν 
ὅτι ὅλαι αἱ παρατάξεις ἀγωνίζονται καὶ διατηροῦνται μακρὰν τῆς αἱρέ- 


(ϐ) Αλλὰ καὶ ἕτερα ἀκόμη. Μετὰ τὸν θάνατον, ἐπισυμβάντα ἐν τῷ ἐξωτερικῷ 
(ἐν ἔτει 1875), τῆς τέως Βασιλίσσης ᾽Αμαλίας, ἐτελέσθη ἐν ᾿Αθήναις ἐπίσημον 
μνηµόσυνον ὑπὲρ αὐτῆς εἰς ὃ ἱερούργησεν ὁ Μητροπολίτης ᾿Αθηνῶν μεθ’ ἑνὸς 
Συνοδικοῦ ᾿Αρχιερέως. Τῇ δὲ 31ῃ Ὀκτωβρίου 1904 ἐγένετο ἐν τῷ Καθεδρικῷ 
Ναῷ ᾿Αθηνῶν μνηµόσυνον ὑπὲρ ἀμφοτέρων τῶν τέως Βασιλέων, "Οθωνος καὶ 
᾽Αμαλίας, προεξάρχοντος καὶ πάλιν τοῦ τότε Μητροπολίτου ᾿Αθηνῶν! (Περιττὸν 
νὰ σηµειωθῇ ὅτι ὁ μὲν “Όθων ἦτο Παπικὸς ἡ δὲ ᾽Αμαλία Διαμαρτυρομένη). 

σεως καὶ καινοτομίας τῶν Νεοημερολογιτῶν καὶ αὐτὸ εἶναι τὸ σηµαντι- 
κόν». 

:Λάθος, ἀγαπητὲ π. Θεοδώρητε! Οὐδεμία τῶν παρατάξεων τῶν Πα- 
λαιοημερολογιτῶν διατηρεῖται «μακρὰν τῆς αἱρέσεως καὶ καινοτομίας 
τῶν Νεοημερολογιτῶν». Μόνον θεωρητικῶς γίνεται τὸ τοιοῦτον, 
δηλαδὴ διὰ κενολόγων δηλώσεων, διακηρύξεων κ.τ.τ.. Ἐν τῇ πρά- 
ξει --καὶ αὐτὸ εἶνε τὸ οὐσιῶδες καὶ τὸ σηµαντικόν-- πᾶσαι αἱ παρατά- 
ξεις κοινωνοῦσιν ἀδεῶς καὶ ἀδιστάκτως μετὰ τῶν «αἱ- 
ρετικῶν καὶ καινοτόμων» Νεοημερολογιτῶν! Ἐλθέ, 
φίλτατε, εἰς τὴν ᾽Αττικὴν καὶ ἐπίσκεψαι ἐν ὥρᾳ λατρείας τοὺς Ναοὺς 
τῶν Παλαιοημερολογιτῶν καὶ μάλιστα τοὺς τοιούτους τῶν ἐν αὐτῇ 
Ἡσυχαστηρίων. Εἰς οὐκ ὀλίγους ἐξ αὐτῶν θὰ εὕρῃς ἐκκλησιαζομέ- 
νους πλείστους Νεοημερολογίτας. Εἰς δύο-τρεῖς δὲ θὰ διαπιστώσῃς ὅτι 
οἱ ἐκκλησιαζόμενοι Νεοημερολογῖται εἶνε πλείονες τῶν Παλαιοηµερο- 
λογιτῶν! Μὴἠ δὲ νοµίσῃς ὅτι τὸ τοιοῦτον γίνεται ἐν ἀγνοίᾳ τῶν λειτουρ- 
γῶν. Πᾶν τοὐναντίον! Οὐ µόνον οἱ λειτουργοὶ αὐτοὶ γνωρίζουσι καλῶς 
τὸ τοιοῦτον, ἀλλὰ καὶ διὰ πολλῶν τρόπων καλοὔσι Νεοημερολογίτας 
εἰς τὴν Λειτουργίαν καὶ τὰς λοιπὰς ᾿Ακολουθίας αὐτῶν! Καὶ ἔτι πλέον: 
Πλεῖστοι ὅσοι Παλ/ται Κληρικοὶ -καὶ δὴ καὶ «Ἐπίσκοπου»- ἐξομο- 
λογοῦσι τοὺς «αἱρετικοὺς καὶ καινοτόμουςο Νεοημερολογίτας 
(δηλαδὴ προσφέρουσι «Μυστήριω εἰς αὐτούς) ἄνευ οὐδενὸς 
ὅρου! Γνωρίζουσιν ἄριστα ὅτι οἱ ἐξομολογούμενοι εἶνε Νεοημερολο- 
γῖται, ὅτι ἐκκλησιάζονται ἁδιακρίτως εἰς Ναοὺς παλαιοῦ τε καὶ νέου 
Ἡμερολογίου (ἔνθα μνημονεύονται «οἰκουμενισταῦ Ἐπίσκοποι!), ὅτι 
µεταλαμβάνουσιν ἐν ταῖς Ἐνορίαις αὐτῶν κ.τ.τ.. Παρὰ ταῦτα ἐκεῖνοι δέ- 
χονται αὐτοὺς προθυµότατα εἰς ἐξομολόγῆσιν, μηδὲν ζητοῦντες παρ᾽ 
αὐτῶν (προσχώρησιν κ.τ.τ.). Ἐγὼ αὐτὸς γνωρίζω πλῆθος σχετικῶν πε- 
ριπιτώσεων. (Νὰ προσθέσω ὅτι ἐνίοτε δίδεται καὶ «θ. Μετάληψις»;) 
Ὁπότε τί γίνεται, π. Θεοδώρητε; Θέατρον παίζοµεν; Κατηγορού- 
µεθα παρ᾽ ὑμῶν ἡμεῖς οἱ μὴ οἰκουμενισταὶ Νεοημερολογῖται ὅτι διὰ 
µόνης τῆς ἁπλῆς κοινωνίας μετὰ τοῦ α΄ ἢ τοῦ β’ οἰκουμενιστοῦ 
Ἱεράρχου καθιστάµεθα ὅμοιοι πρὸς αὐτόν. ᾽Αλλὰ τότε καὶ οἱ 
ὁμόφρονές σοι Παλται, συμπροσευχόµενοι μετὰ Νεοημερολογιτῶν 
καὶ μάλιστα παρέχοντες «Μυστήρια» εἰς αὐτούς, δὲν καθίστανται καὶ 
αὐτοὶ ὅμοιοι πρὸς ἡμᾶς;;, Θὰ εἴπῃς, ἴσως, ὅτι τὴν τοιαύτην κοινωνίαν 
μετὰ τῶν Νεοημερολογιτῶν δὲν ἔχουσι πάντες οἱ Κληρικοὶ τῶν Παλ- 
/τῶν, ἀλλὰ µόνον τινές. Ἐφ᾽ ὅσον ὅμως καὶ αὐτοὶ κοινωνοῦσι μετὰ τῶν . 
λοιπῶν, τί τὸ ὄφελος; Ἔν καὶ τὸ αὐτὸ εἶνε ἅπαντες! (Ταῦτα βεβαίως 
κατὰ τὴν ὑμετέραν λογικήν.) Μία καὶ µόνη παράταξις Παλαιοηµερολο- 
γιτῶν, ἡ πλέον φανατικὴ (καὶ δὴ καὶ ἅπαντες οἱ Κληρικοὶ αὐτῆς, καθ᾽ 
ὅσον τοὐλάχιστον ἐγὼ γνωρίζω), ἀπέφευγεν ἀνέκαθεν, ἂν δὲν ἀπατῶ- 
μαι, ἐπιμελῶς καὶ συστηματικῶς πᾶσαν κοινωνίαν μετὰ Νεοημερολογι- 
τῶν (µόνον ἂν δώσῶσιν «ὁμολογίαν πίστεως» γίνονται οὗτοι δεκτοὶ εἰς 

κοινωνίαν), ἀλλὰ καὶ ἡ παράταξις αὕτη ἔχει ἤδη «μολυνθῆ» άνεπα- 
νορθώτως, κοινωνήσασα ἐπὶ μακρὸν παλαιότερον μετὰ τῆς Συνόδου 
τῶν Ῥώσων τῆς Διασπορᾶς, ἥτις, καίτοι ἐτήρει καὶ τηρεῖ τὸ παλαιὸν 
Ἡμερολόγιον, εἶχεν ἐπὶ δεκάδας ἑτῶν ἐκκλησιαστικὴν κοινωνίαν μετὰ 
Νεοημερολογιτικῶν Ἐκκλησιῶν, ἓν δὲ ἐκ τῶν μελῶν αὐτῆς ἦτο ὁ 
Ρουμᾶνος Νεοημερολογίτης Ἐπίσκοπος Θεόφιλος Ἰονέσκου]... 
(Παραλείπω ὅτι ἡ Σύνοδος αὕτη δὲν ἐδίστασε νὰ ἀποστείλῃ Παρατηρη- 
τὰς εἰς τὴν Β΄ Σύνοδον τοῦ Βατικανοῦ, ἐνῷ ἡ Νεοημερολογιτικἡὴ Ἐκ- 
κλησία τῆς Ἑλλάδος ἠρνήθη τότε νὰ πράξη τοῦτο.) "Αρα..., ἄρα «τίς κα- 
θαρὸς ἀπὸ ρύπου»; Πάντες «εἰς τὸ αὐτὸ καζάνι βράζοµεν», ἀγαπητὲ π. 
Θεοδώρητε, ἐπὶ τῇ βάσει τῶν ὑμετέρων κριτηρίων... ᾿Αφες λοιπὸν ἡμᾶς 
ἡσύχους καὶ φρόντισον νὰ εὕρῃς τρόπους (ἀλλ᾽ ὑπάρχουσι τρόποι;) 
«καθαρμοῦ» σοῦ τε καὶ τῶν σῶν ἀπὸ τοῦ «ρύπου» τοῦ προσγενοµέ- 
νου ὑμῖν ἐκ τῆς προὐπαρξάσης τε καὶ συνεχιζοµένης κοινωνίας τῶν ὑμε- 
τόρων μετὰ τῶν «οἰκουμενιστῶν» Νεοημερολογιτῶν... Οἱ Παλγται µά- 
λιστα (καὶ κατὰ σὲ αὐτόν, ὅστις δὲν ἀρνεῖσαι τὴν ἐγκυρότητα τῶν Μυ- 
στηρίων τῶν Νεοημερολογιτῶν) ἔχουσι καὶ ἓν ἐπὶ πλέον βάρος. Κηρύτ- 
τουσιν ἀπὸ δεκάδων ἐτῶν τὸ βλάσφημον καὶ αἱρετικὸν φρόνηµα ὅτι 
αὐτὴ αὕτη ἡ διόρθῶσις τοῦ Ἡμερολογίου ἑστέρησε τὴν Ἐκκλησίαν τῆς 
Χάριτος καὶ κατέστησεν ἄκυρα τὰ Μυστήρια αὐτῆς!!! 

3. Λέγει ἀκόμη ὁ π. Θεοδώρητος ὅτι ἔγραψεν ἱκανά, εἰς ἀπάντησιν 
θέσεών µου, ἤδη ἀπὸ τοῦ 1970, ἀλλ ἀκόμη ἀναμένει ἀπάντησίν µου. 
Νομίζει ὅμως ὁ π. Θεοδώρητος ὅτι ἔχω «χρόνον γιὰ χάσιμο»; Δὲν ἔχω! 
᾽Απήντησα εἰς τὴν Α΄ Ἐπιστολὴν αὐτοῦ, διότι ἔπρεπε νὰ ἀπαντήσω. Καὶ 
ἔπρεπε νὰ ἀπαντήσω, ὄχι διὰ τὸν ὄντως προσφιλέστατόν µοι, παρὰ πᾶ- 
σαν διαφοράν, π. Θεοδώρητον (δὲν εἶμαι τόσον ἀφελής, ὥστε νὰ ἐλπίζω 
ὅτι εἶνε δυνατὸν νὰ μεταπεισθῇ οὗτος), ἀλλὰ χάριν ψυχῶν τινων, ταρα- 
χθεισῶν ἐλάφρῶς. ᾽Απήντησα καὶ αἱ ψυχαὶ ἐκεῖναι ἠρέμησαν τέλεον. Ἡ 
Β΄ Ἐπιστολὴ αὐτοῦ ἔπεσεν εἰς τὸ κενόν͵ καθ’ ὅσον τοὐλάχιστον δύναµαι 
νὰ γνωρίζω. Οὐδένα ἐκλόνισε... Πρὸς τί λοιπὸν νὰ δαπανήσὠ χρόνον 
καὶ δυνάμεις; 

4. Ἐπειδὴ πολλοὶ «ζηλωταύ (ἐν προκειµένῳ δὲν ἐννοῶ τὸν π. Θεο- 
δώρητον) φρονοῦσιν ὅτι ὅσον περισσότερον ὀρθοδοξεῖτις, τόσον περισ- 
σότερον μισεἴ τοὺς ἑτεροδόξους καὶ «γιουχαῖζευ καὶ ὑβρίζει καὶ προ- 
πηλακίζει αὐτοὺς (γνῶστός µοι Παλ/της Ἱερεύς, ὁσάκις συνήντα καθ᾽ 
ὁδὸν παπικὸν Κληρικόν, χαιρετίζοντα εὐγενῶς αὐτόν, ἀπήντα: 
«Γούτςςς!»...), ἢ μᾶλλον ὅτι ὅσον περισσότερον πράττει τις τὸ δεύτε- 
ρον, τόσον περισσότερον ὀρθοδοξεῖ, μεταφέρω ἐνταῦθα τὴν διδασκα- 
λίαν νεωτέρου ἁγίου καὶ Πατρὸς τῆς Ἐκκλησίας περὶ τῆς ἐν γένει 
συμπεριφορᾶς ἡμῶν πρὸς τοὺς ἑτεροδόξους: 

«Ὁ ἐπίσκοπος ὀφείλει νὰ ἐμμένῃ ἀείποτε ἐν ταῖς ἠθικαῖς τοῦ ἱεροῦ 
Εὐαγγελίου ἀρχαῖς καὶ οὐδέποτε νὰ ἐξέρχηται τούτων ἢ νὰ παραβαίνῃ 
αὐτὰς δῆθεν λόγῳ δογματικῶν διαφορῶν. Αἱ δογματικαὶ διαφοραί, ὡς 

ἀναγόμεναι πρὸς µόνον τὸ κεφάλαιον τῆς πίστεως ἀφίενται ἐλεύθερον 
καὶ ἀπρόσβλητον τὸ τῆς ἀγάπης κεφάλαιον’ τὸ δόγμα δὲν καταπολεμεῖ 
τὴν ἀγάπην' ἡ δὲ ἀγάπη χαρίζεται τῷ δόγµατι, διότι πάντα στέγει, πάντα 
ὑπομένει' ἡ χριστιανικὴ ἀγάπη ἐστὶν ἀναλλοίωτος, δι’ ὃ οὐδ᾽ ἡ τῶν ἑτε- 
ροδόξων χωλαίνουσα πίστις δύναται ν᾿ ἀλλοιώσῃ τὸ πρὸς αὐτοὺς τῆς 
ἀγάπης συναίσθηµα. Διὰ τῆς ἀγάπης ἐστὶ λίαν πιθανὸν νὰ ἑλκύσῃ πρὸς 
ἑαυτὸν καὶ τὴν ἐξ ἐσφαλμένης περιωπῆς κρίνουσαν δογµατικόν τι 
ζήτημα ἑτερόδοξον ἐκκλησίαν. Ἡ ἀγάπη οὐδέποτε χάριν δογματικῆς τι- 
νος διαφορᾶς πρέπον νὰ θυσιάζεται. Παράδειγμα ἔστω ὁ ᾿Απόστολος 
τῶν ἐθνῶν, ὅστις ἐξ ἀγάπης καὶ πρὸς αὐτοὺς τοὺς σταυρωτὰς τοῦ Χρι- 
στοῦ ηὔχετο ἀνάθεμα εἶναι αὐτῶν. Ὁ μὴ ἀγαπῶν τοὺς ἑτεροδόξους ἐπί- 
σκοπος, ὁ μὴ καὶ ὑπὲρ αὐτῶν ἐργαζόμενος, ἀπὸ ψευδοῦς κινεῖται ζήλου 
καὶ ἑστερημένος ἐστὶν ἀγάπης: διότι ὅπου ἡ ἀγάπη, ἑκεῖ καὶ ἡ ἀλήθεια 
καὶ τὸ φῶς, ὁ δὲ ψευδἠς ζῆλος καὶ ἡ πεπλανηµένη δόξα ἐξελέγχονται 
ὑπὸ τοῦ φωτὸς καὶ τῆς ἀγάπης καὶ. ἀποκρούονται. Τὰ τῆς πίστεως 
ζητήματα οὐδ᾽ ὅλως δέον ἐστὶ νὰ μειῶσι τὸ τῆς ἀγάπης συναίσθημα. Οἱ 
διδάσκαλοι τοῦ µίσους εἰσὶ μαθηταὶ τοῦ πονηροῦ, διότι ἐκ τῆς αὐτῆς 
πηγῆς,' δὲν ἐξέρχεται γλυκὺ καὶ πικρόν. Ὁ διδάσκαλος τῆς ἀγάπης οἷός 
ἐστιν ὁ ἐπίσκοπος, δὲν δύναται νὰ μὴ ἀγαπᾷ, ἀδυνατεῖ δὲ ὅλως νὰ µισῇ, 
διότι τὸ πλήρωμα τῆς ἀγάπης ἐκδιώκει τὸ μῖσος» (Αγίου Νεκταρίου, 
«Ποιμαντική», σελ. 192). 

Γνωρίζω ὅτι Παλ/ται τινὲς δὲν δέχονται τὴν ἁγιότητα τοῦ θείου Π]α- 
τρὸς Νεκταρίου, ἀλλ) ἀντιθέτῶς πολεμοῦσιν αὐτὴν καὶ ὑβρίζουσι καπη- 
λικώτατα τὸν ἅγιον. (Οπ. Θεοδώρητος πάντως ἀνήκει εἰς τοὺς θαυμα- 
στὰς καὶ ὑμνητὰς τοῦ ἁγίου καὶ ἐπολέμησεν ἐρρώμένως τοὺς ὑβριστὰς 
αὐτοῦ.) Δὲν εἶνε ἀπίθανον νὰ εὕρωσιν, εἰς τοὺς ἀνωτέρω λόγους τοῦ 
ἁγίου, ἓν ἀκόμη ἐπιχείρημα κατ’ αὐτοῦ. «Τί ἅγιος εἶνε, ἀφοῦ λέγει νὰ 
ἀγαπῶμεν τοὺς αἱρετικούς; Αν ἦτο ἅγιος, θὰ ἔλεγε νὰ ρίπτωμεν βροχὴν 
λίθων κατ᾽ αὐτῶν καὶ νὰ θραύωµεν κεφαλάς...». "Ας εἶνελοιπὸν ἐν ἐπι- 
φυλακῇ ὁ π. Θεοδώρητος. Ἴσως ἀπαιτηθῇ νὰ ὑπερασπίσῃ καὶ αὖθις τὸν 
ἅγιον Νεκτάριον... : 


Μετὰ τῆς ἐν Κυρίῳ ἀγάπης 
Υ.Γ.: Τὸ παρὸν κείµενον ἔχει ἀριθμὸν Α΄. Τοῦτο ἐγένετο, διότι ὑπο- 
λείπεται ἀπάντησις καὶ εἰς ἕτερον Παλ/τικὸν περιοδικὸν ἐπὶ τοῦ αὐτοῦ 


θέματος. Λίαν προσεχῶς, Θεοῦ θέλοντος,θὰ δημοσιευθῇ καὶ τὸ Β΄ µέ- 
ρος. 


«ΟΡΘΟ4ΟΞΟΣ ΤΥΠΟΣ», φύλλον 4.4.1950, 

Β’ 


Ἐν ᾿Αθήναις τῇ 12ῃ Απριλίου 1980. 
Κύριε Λιευθυντά: να 
ὅπως ἔγραψα ἐν τῇ προλαβούσῃ ἐπιστολῇ µου, τῇ καταχΏρισθείσῃ 
προσφάτως ἐν τῷ «Ὀρθοδόξῳ Τύπφ» (φύλλον 4ης ὁδεύοντος µηνός), 
εἰς τὸ δηµοσίευµά µου περὶ «Ἐκρήξεων ἀκρίτου 'ζηλωτισμοῦ”», δὲν 
ἀπήντησε µόνον τὸ «ζηλωτικόν» φυλλάδιον ὁ «Αγιορείτης», ἀλλὰ καὶ 
ἕτερον τοιοῦτον («Φύλακες Ὀρθοδοξίας», τεῦχος Ἰουλίου 1979). 
Ὀφείλομεν µίαν ἀπάντησιν καὶ εἰς αὐτό, ἔστω καὶ καθυστερηµένην: 
Γράφει τὸ φυλλάδιον ὅτι «προσπαθῶ νὰ περιορίσω τὴν σηµασίαν τοῦ 
«γεγονότος» (Σηµ.: ἐννοεῖται ἡ παράστασις τοῦ ᾽Αρχιεπισκόπου ᾿Αθη- 
νῶν ἐν τῇ ἐπιμνημοσύνῳ δεήσει ὑπὲρ τοῦ Πάπα Παύλου ΣΤ’) καὶ νὰ τὸ 
δικαιολογήσω ὡς «ἐθιμοτυπίαν». "Ας μᾶς ἐπιτρέψῃ --συνεχίζει τὸ φυλ- 
λάδιον-- ὁ π. Ἐπιφάνιος Θεοδώρόπουλος νὰ εἴπωμεν ὅτι εἰς τὴν Ὄρθο- 
δοξίαν τίποτε δὲν δικαιολογεῖ τὴν ἐπικοινωνίαν Ὀρθο- 
δόξων καὶ Αἱρετικῶν. ᾽Απὸ τὴν ᾽Αποστολικὴν ἀκόμη περίοδον κατεδι- 
κάζετο καὶὁ ἁπλὸς χαιρετισμὸς πρὸς τοὺς Αἱρετικούς. Καὶ αὐτὸς 
ποὺ δίδει μιὰν τοιαύτην αὐστηρὰν ἐντολὴν ἀποφυγῆς τῶν Αἱρετι- 
κῶν, ἔσῖῳ καὶ διὰ λόγους ... ἐθιμοτυπικούς, ὑπῆρξεν ὁ ᾿Απόστολος τῆς 
᾿Αγάπης, ὁ Εὐαγγελιστὴς Ἰωάννης! Τί ἔχει ἐπ᾽ αὐτοῦ νὰ μᾶς εἴπῃ ὁ π. 
Ἐπιφάνιος»». 
Ἔχω ἐπ)᾽ αὐτοῦ νὰ εἴπω τὰ ἑξῆς: Ὅτι τὸ χωρίον τοῦ Εὐαγγελιστοῦ 
Ἰωάννου («εἴτις ἔρχεται πρὸς ὑμᾶς καὶ ταύτην τὴν διδἀχἡὴν οὐ φέρει, μὴ 
λαμβάνετε αὐτὸν εἰς οἰκίαν καὶ χαίρειν αὐτῷ μἡ λέγετε», Ἐπιστ. Β’, στ. 
10) παρερμηνεύεται! Παρερμηνεύεται δ᾽ ὑπὸ πολλῶν, ἀγαπητοὶ 
συντάκται τοῦ φυλλαδίου, καὶ οὐ µόνον ὑφ᾽ ὑμῶν, διὸ καὶ πρέπει νὰ γέ- 
νηται ἐκτενὴς λόγος περὶ αὐτοῦ. Ὁ ᾽Απόστολος Ἰωάννης δὲν ἐννοεῖ ἐν 
τῷ ἐδαφίφ τούτῷ πᾶσαν σχέσιν, ἀλλὰ μόνον τὴν σχέσιν διδασκα- 
λάας -- µαθητείας. «Εἴτις ἔρχεται πρὸς ὑμᾶς, καὶ ταύτην τὴν διδα- 
χὴν οὐ φέρει», λέγει. Δηλαδή, εἴτις ἔρχεται πρὸς ὑμᾶς ὡς διδά- 
σκαλος᾽ εἴτις ἔρχεται πρός ὑμᾶς, ἔχων ὡς σκοπὸν νὰ κηρύξῃ εἰς 
ὑμᾶς. Αὐτὸς ὁ διδάσκαλος, ἂν μὲν φέρῃ «ταύτην τὴν διδαχήν» (ὅτι ὁ 
Χριστὸς εἶνε ὁ Υἱὸς τοῦ Θεοῦ καὶ ἦλθεν ἐν σαρκί), γενέσθω δεκτὸς ὑφ᾽ 
ὑμῶν κοὶ διδαξάτω ὑμᾶς' ἂν δὲ φέρῃ ἄλλ.ην διδαχήν, ἀποκρουσθήτω 
παντελῶς. Οὐ µόνον μὴ δέχησθε αὐτὸν ἵνα διδάξῃ ὑμᾶς, ἀλλὰ μηδὲ εἰς 
τὸν οἶκον ὑμῶν εἰσαγάγητε αὐτόν, μηδ᾽ ἁπλοῦ χαιρετισμοῦ ἀξιώσητε 
αὐτόν. Μεγάλη προσοχή, ἵνα μὴ κλονισθῆτε ὑπὸ αἱρετικῶν 

διδασκάλωὼν. Φυλάξατε ἑαυτοὺς πάσῃ δυνάµει ἀπὸ τοῦ κινδύνου 
νὰ ἀποβῆτε μαθηταὶ κακοδόξων κηρύκων. Φράξατε τὰ ὧτα εἰς πᾶ- 
σαν ἑτεροδιδασκαλίαν. Ἔτιπλέον: Μὴ ἐνισχύετε, διὰ τῆς παρο- 
χῆς φιλοξενίας, τὸ διαβρωτικὸν ἔργον τῶν ἀνθρώπων αὐτῶν. Μἡ παρέ- 
χετε εἰς αὐτοὺς εὐκολίας, ὥστε νὰ διεξάγῶσι μετ’ ἀνέσεως καὶ ἀποτελε- 
σµατικότητος τὰς περιοδείας αὐτῶν πρὸς διάδοσιν τῆς αἱρέσεως. 
Στήσατε ὁδοφράγματα εἰς τὴν καταστρεπτικὴν πορείαν αὐτῶν. ᾽Αγνοή- 
σατε, ἀποστράφητε, ἀπομονώσατε, ἀχρηστεύσατε τοὺς διδασκά- 
λους τῆς πλάνης. Αὐτό, ἀδελφοί µου, εἶνε τὸ νόηµα τῶν λόγων τοῦ Ἰω- 
άννου. Παρόμοια ἀκριβῶς γράφει καὶ ἡ «Διδαχὴ τῶν Δώδεκα ᾽Αποστό- 
λων» (ια’, 1-2), βιβλίον ἀρχαιότατον: «Ὃς ἂν οὖν ἐλθὼν διδάξῃ 
ὑμᾶς ταῦτα πάντα τὰ προειρηµένα, δέξασθε αὐτόν' ἐὰν δὲ αὐτὸς ὁ δι- 
δάσκων στραφεὶς διδάσκῃ ἄλλην διδαχὴν εἰς τὸ καταλῦσαι, μὴ αὐ- 
τοῦ ἀκούσητελ. Οὐδέποτε διενοήθη ὁ ᾽᾿Απόστολος Ἰωάννης νὰ 
ζητήσῃ παρὰ τῶν πιστῶν, ὅπως ἐνεργῶσιν ... ἀνάκρισιν πρὸς πάντα 
κρούοντα τὴν θύραν αὐτῶν δι’ οἱονδήποτε λόγον καὶ δι’ οἰανδήποτε 
χρείαν. | 

Φαντασθῶμεν µίαν τοιαύτην σκηνὴν κατὰ τὴν ἐποχὴν ἐκείνην: 

-«Τίθέλεις, ἄνθρωπε; Τί ζητεῖς, κρούων τὴν θύραν µου»», 

-«Ἐλεημοσύνην! Πεινῶ πολὺ καὶ τρέµω ἐκ τοῦ ψύχους». 

-«Πρὶν ἢ ἀνοίξω τὴν θύραν τῆς οἰκίας µου καὶ σὲ εἰσαγάγῶ ἑντὸς αὐ- 
τῆς, πρέπει νά σοι ὑποβάλω µίαν ἐρώτηῆσιν: Πιστεύεις ὅτι ὁ Ἰησοῦς 
Χριστός, ὁ Υἱὸς τοῦ Θεοῦ, ἦλθεν εἰς τὸν κόσμον ἐν σαρκί; Αν πι- 

' στεύῃς τοῦτο, θὰ.εἰσέλθῃς εἰς τὴν οἰκίαν µου καὶ θὰ φάγῃς' ἂν ὄχι, δὲν 
θὰ εἰσέλθῃς, ἀλλὰ θὰ µείνῃς ἔξω, ἐπὶ τῆς ὁδοῦ, παρὰ τὸ δριμὺ ψῦχος, 
µέχρις οὗ ἐγὼ ἑτοιμάσω σοι γεῦμα καὶ εὕρω ἓν ἔνδυμα, ἄτινα καὶ θά σοι 
προσκοµίσω ἐνταῦθα, ἐπὶ τῆς ὁδοῦ»... 

᾿Ἡ ἂς φαντασθῶμεν ἄλλην σκηνήν, σύγχρονον: ΄Ἔπαθε βλάβην ὁ 
σωλὴν τῆς ὑδρεύσεως καὶ τὰ ὕδατα ρέουσιν ἀκατασχέτως ἐν τῇ οἰκίᾳ 
ἡμῶν. ᾿Ανοίγομεν τὸν «ΧἈρυσὸν Ὁδηγόν» τοῦ Ο.Τ.Ε. καὶ τηλεφωνοῦμεν 
ἑσπευσμένως εἰς ὑδραυλικόν. Καταφθάνει καὶ κρούει τὴν θύραν. Ὁπότε 
ἀρχίζομεν τὴν... ἀνάκρισιν: «Πρὶν ἢ σὲ χαιρετίσῶ καὶ πρὶν σὸ εἰσαγάγω 
ἐντὸς τῆς οἰκίας µου, ἐρωτῶ σε: Πιστεύεις ὅτι ὁ Ἰησοῦς ἦλθεν εἰς τὸν 
κόσμον ἐν σαρκί»). -«Οχι!», ἀπαντᾷ ὁ ὑδραυλικός. «Πιστεύῶ µόνον σὲ 

«κάποιαν ἀνωτέραν δύναμιν. Τίποτε περισσότερον» --«Φύγε τότε!», 

ἀπαντῶμεν καὶ τηλεφωνοῦμεν εἰς δεύτερον. ᾽Αλλὰ καὶ αὐτός, ἐλθών, 
ἁπαντῇ, εἰς τὴν ὡς ἄνω ἑρώτησιν, «ὄχι» καὶ προσθέτει ὅτι «δὲν πιστεύ- 
ει τίποτε)». Ὁπότε ἐκδιώκομεν καὶ αὐτὸν καὶ καλοῦμεν τρίτον. Ἔρχε- 
ται πάραυτα, ἀλλὰ καὶ αὑτὸς ἐρωτώμενος, ἀπαντᾷ ὅτι δὲν εἶνε μὲν ἄπι- 
στος, εἶνε ὅμως ἑτερόδοξος. ᾽Αποπέμπομεν πύξ-λάξ καὶ αὐτὸν, ἐνῷ τὰ 
ὕδατα οὐ µόνον κατέκλυσαν τὰ πάντα ἐν τῇ οἰκίᾳ ἡμῶν, ἀλλ᾽ ἔχουσιν 
ἤδη φθάσει εἰς τὸ κατάστρωμα τῆς ὁδοῦ... 

Ἑτέρα σκηνή: ᾽Αποθνῄσκει ἡ µήτηρ ἡμῶν καὶ ἔρχονται εἰς τὴν οἰκίαν 

ἡμῶν, πλὴν τῶν συγγενῶν καὶ τῶν φίλων, καὶ πολλοὶ γείτονες, ἄλλοι 
περισσότερον καὶ ἄλλοι ἐλάχιστα (ἢ καὶ ὑποτυπωδῶς) γνωστοί, ἵνα ἐκ- 
φράσωσι συλλυπητήρια καὶ ἵνα συντροφεύσωσιν ἡμᾶς µέχρι καὶ τῆς τα- 
φῆς τῆς κοιµηθείσης. Ἡμεῖς βεβαίως, πρὶν ἢ «χαιρετίσωμεν» τοὺς ἐρ- 
χοµένους, πρὶν ἢ ἐπιτρέψωμεν αὐτοῖς νὰ ἀποθέσωσιν ἄνθη ἐπὶ τοῦ φε- 
ρέτρου, πρὶν ἢ εἴπωμεν εἰς αὐτοὺς νὰ καθίσωσιν, ὀφείλομεν ὅπως ἐρῶ- 
τήσωμµεν αὐτοὺς ἂν πιστεύωσιν εἰς «ταύτην τὴν διδαχήν».᾿Αναλόγως δὲ 
τῆς ἀπαντήσεως, ἢ θὰ δεχθῶμεν ἢ θὰ ἀποπέμψωμεν αὐτούς! Συμφωνεῖ- 
τε, ἀδελφοί; Πρέπει νὰ συμφωνῆτε!... 

Τοιαύτας λοιπὸν σχέσεις καὶ ἐπαφὰς εἶχε κατὰ νοῦν ὁ Ἰωάννης, ὅτε 
καθώριζε τὴν ἕναντι τῶν αἱρετικῶν συμπεριφορὰν ἡμῶν; "Οχι, φίλοι 
µου! Ὁ ἅγιος Ἰωάννης ἐπέστησεν ἐντόνως τὴν προσοχὴν τῶν πιστῶν 
καὶ ὑπέδειξεν αὐτοῖς πῶς πρέπει νὰ ἀντιμετωπίζωῶσι τοὺς ἐπισκεπτομέ- 
νους αὐτοὺς ἐπὶ σκοπῷ διδασκαλίας, ἐπὶ σκοπῷ «προσηλυ- 
τισμοῦ»., ὡς θὰ ἑλέγομεν σήμερον. Θέλων δὲ νὰ παρεµβάλῃ προσ- 
κόμματα εἰς τὸ προσηλυτιστικὸν ἔργον τῶν κακοδόξων αὐτῶν διδα- 
σκάλων, ἀπαγορεύει τὴν ὑπὸ τῶν πιστῶν φιλοξενίαν αὐτῶν, ὁπότε οὗ- 
τοι, μὴ εὑρίσκοντες κατάλυμα κατὰ τὰς περιοδείας αὐτῶν, ἢ θὰ 
ἠχρηστεύοντο, ἤ, τοὐλάχιστον, θὰ περιώριζον κατ᾽ ἀνάγκην τὴν φθορο- 
ποιὸν δρᾶσιν αὐτῶν. Φοβούμενος δ᾽ ἀκόμη ὁ θεῖος ᾽Απόστολος µήπως 
καὶ ἐκ τῆς ἁπλῆς μετὰ τῶν ψευδοδιδασκάλων ἐπαφῆς καὶ συζητήσεώς, 
κλονισθῶσιν οἱ πιστοὶ ἐξ ὅσων θὰ ἀκούσῶσιν, ἀξιοῖ παρ᾽ αὐτῶν, ἐκ λό- 
γων στοιχειώδους ποιμαντικῆς συνέσεῶς, ὅπως οὐ µόνον μὴ φιλοξενῶ- 
σιν αὐτούς, ἀλλὰ καὶ ἐκδιώκωσιν αὐτοὺς αὐθωρεὶ καὶ παρὰ χρῆμα. (Τότε 
οἱ ψευδοδιδάσκαλοι περιήρχοντο τὰς οἰκίας, πρὸς ἄγραν ὁπαδῶν, ὅπως 
σήµερον οἱ Χιλιασταί.) ᾽Αλλὰ καὶ µία ἀκόμη παρατήρησις: Ἡ ἐντολὴ 
τοῦ θείου ᾽Αποστόλου περὶ ἀποφυγῆς τῶν αἱρετικῶν διδασκάλων εἶνε 
αὐτονόητον ὅτι δὲν ἰσχύει διὰ. πάντας ἀνεξαιρέτως τοὺς πι- 
στούς. Ἡ ἐντολὴ ἐδόθη ἵνα προφυλάξῃ τὸ µέγα πλῆθος τῶν πιστῶν, 
ὅπερ, εἴτε λόγῳ ἀσθενοῦς πίστεως εἴτε λόγῳ ἑλλιποῦς καταρτίσεως, 
εἶνε εὐάλωτον. Δὲν ἐδόθη διὰ τοὺς ποιμένας καὶ διδασκάλους τῆς Ἐκ- 
κλησίας ἢ ἀκόμη καὶ διὰ «δυνατοὺς ἐν ταῖς Γραφαῖς» λαϊκούς. Αὐτοί, 
ἐφ᾽ ὅσον βεβαίως εἶνε καλῶς κατηρτισµένοι, ἔχουσι δικαίωµα ἅμα καὶ 
ὑποχρέωσιν οὐ µόνον νὰ δέχωνται ἐν ταῖς οἰκίαις αὐτῶν τοὺς αἱρε- 
τικοὺς διδασκάλους (πολλῷ δὲ μᾶλλον τοὺς ἁπλοῦς ὁπαδοὺς τῆς αἱρέ- 
σεως), ἀλλὰ καὶνὰ καλῶσιν αὐτοὺς ἐπὶ σκοπῷ διαλόγου καὶ δια- 
φωτίσεως. Ὁ καλῶς κατηρτισµένος πιστὸς (Κληρικὸς ἢ λαϊκός) δὲν 
κωλύεται νὰ καλέσῃ αἱρετικοὺς (καὶ ἁπλοῦς ὁπαδοὺς καὶ ἀρχηγούς) εἰς 
τὴν οἰκίαν αὐτοῦ καὶ «χαιρετισμόν» νὰ ἀνταλλάξῃ μετ’ αὐτῶν καὶ «κέ- 
ρασμα» νὰ δώσῃ εἰς αὐτοὺς καὶ ἀκολούθως νὰ ἀνοίξῃ διάλογον μετ᾽ αὐ- 
τῶν καί, διὰ τῆς χάριτος τοῦ Κυρίου, νὰ κατατροπώσῃ αὐτούς. Απ΄ ἀρ- 
χαιοτάτων χρόνων ἐγίνοντο ἀπειράριθμοι διαλεκτικαὶ µάχαι μεταξὺ ἐπι- 
λέκτων ἀγωνιστῶν τῆς Ὀρθοδοξίας καὶ αἱρετικῶν. Πῶς συνέβαινε τοῦ- 

το, ἂν ἀπηγορεύετο γενικῶς καὶ ἀπολύτως πᾶσα ἐπικοινωνία Ὀρθοδό- 
ξων καὶ αἱρετικῶν, ἀκόμη δὲ καὶ ὁ ἁπλοῦς χαιρετισμός, ὡς φρο- 
νεῖτε ὑμεῖς; Κακῶς ἐγίνοντο αὐταὶ αἱ µάχαι; Καὶ σήμερον µία δρὰξ 
Κληρικῶν καὶ λαϊκῶν Θεολόγων ἔχει ἀποβῆ δεινὸς «κεφαλόπονος 
ἡγετικῶν τινων στελεχῶν τῶν Χιλιαστῶν, ἅτινα οὐχὶ ἁπλῶς «λαμβάνευ», 
ἀλλὰ καὶ καλεῖ «εἰς οἰκίαν» καὶ «κέρασμα) προσφέρει καὶ ἀκολούθως 
ἀνοίγει μετ’ αὐτῶν διάλογον, παρουσίᾳ μάλιστα πολλῶν ἀκροατῶν, καὶ 
τρέπει αὐτὰ εἰς ἄτακτον φυγήν. Τί πιστεύετε, οἱ ἄνθρωποι αὐτοὶ... παρα- 
βαίνουσι τὴν ἐντολὴν τοῦ Ἰωάννου: ᾿'Ἡ μήπως παρέβη τὴν ἐντολὴν τοῦ 
Ἰωάννου καὶ ὁ ᾿Αββᾶς Ποιμήν, ὅστις, ὅτε ἦλθον πρὸς αὐτὸν αἱρετι- 
κοί τινες «καὶ ἤρξαντο καταλαλεῖν τοῦ Αρχιεπισκόπου Αλεξανδρείας, 
ὅτι παρὰ Πρεσβυτέρων ἔχει τὴν χειροτονίαν», «ἐφώνησε τὸν ἀδελφὸν 
αὐτοῦ καὶ εἶπε παράθες τὴν τράπεζαν καὶ ποίησον αὐτοὺς φα- 
γεῖν καὶ πέμψον αὐτοὺς μετ) εἰρήνης»; («Τὸ Γεροντικόν», ἔκδοσις 
β΄ ὑπὸ «Αστέρος», ἐν ᾿Αθήναις 1970, σελ. 92). "Ἡ µήπως παρέβησαν 
τὴν ἐντολὴν τοῦ Ἰωάννου οἱ ᾽Αββᾶδες Λὼτ καὶ Αρσένιος, μετὰ πολλῆς 
ἀγάπης καὶ ἁβροφροσύνης συμπεριενεχθέντες πρὸς τὸν ὠριγενιστὴν 
Μοναχόν; Ἰδοὺ τί ἔπραξαν οὗτοι: «Ἠλθέ τις τῶν γερόντων πρὸς τὸν 
᾽Αββᾶν Λὼτ εἰς τὸ μικρὸν ἕλος τοῦ ᾿Αρσενοΐτου καὶ παρεκάλεσεν αὐτὸν 
διὰ κελλίον καὶ ἔδωκεν αὐτῷ' ἦν δὲ ὁ γέρων ἀσθενὴς καὶ ἀνέπαυσεν αὐ- 
τὸν ὁ ᾽Αββᾶς Λώτ' καὶ εἰ ἠρχοντό τινες παραβαλεῖν τῷ ᾽Αββᾶ Λώτ, 
ἐποίει αὐτοὺς παραβαλεῖν καὶ τῷ γέροντι τῷ ἀσθενεῖ καὶ ἤρξατο λα- 
λεῖν αὐτοῖς λόγους τοῦ Ὠριγένους' καὶ ἐθλίβετο ὁ ᾽Αββᾶς Λώτ, λέγων, 
μὴ καὶ νοµίσωσι οἱ πατέρες, ὅτι καὶ ἡμεῖς οὕτως ἐσμέν' καὶ ἐκβαλεῖν αὐ- 
τὸν ἐκ τοῦ τόπου ἐφοβεῖτο διὰ τὴν ἑντολὴν (τῆς ἀγάπης)' καὶ άνα- 
στὰς ὁ ᾽Αββᾶς Λώτ, ἦλθε πρὸς τὸν ᾽Αββᾶν ᾽Αρσένιον καὶ διηγήσατο 
αὐτῷ περὶ τοῦ γέροντος' καὶ λέγει αὐτῷ ὁ ᾽Αββᾶς Αρσένιος μὴ διώ- 
ξῃς αὐτόν, ἀλλ᾽ εἰπὲ αὐτῷ' ἰδοὺ ἐκ τῶν τοῦ Θεοῦ φάγε, πίε ὡς 
θέλεις, µόνον τὸν λόγον τοῦτον μὴ λαλήσῃς: καὶ ἐὰν θέλῃ, διορθοῦ- 
ται εἰ δὲ μὴ θέλῃ διορθώσασθαι, ἀφ᾽ ἑαυτοῦ μέλλει παρακαλεῖν τοῦ 
ἀναχωρῆσαι ἐκ τοῦ τόπου’ καὶ οὐκ ἀπὸ σοῦ γίνεται ἡ ἀφορμή' ἀπελθὼν 
οὖν ὁ ᾽Αββᾶς Λλὼτ ἐποίησεν οὕτως: καὶ ὁ γέρων ὡς ἤκουσε ταῦτα, οὐκ 
ἤθελε διορθώσασθαν' ἀλλ᾽ ἕβαλε παρακαλεῖν, λέγων' διὰ τὸν Κύριον 
πἐμψατέ µε ἐντεῦθεν, ὅτι οὐκ ἔτι δύναµαι βαστάξαι τὴν ἔρημον' καὶ οὔ- 
τως ἀναστὰς ἐξῆλθε, προπεμπόµενος μετ) ἀγάπης» (Αὐτόθι, 
σελ. 62). 

Βεβαίως ἂν ὑπάρχῃ αἱρεσιάρχης τις ἐγνωσμένης καὶ πανθοµολογου- 
".µένης κακοπιστίας καὶ πωρώσεωῶς, λυσσώδης ἐχθρὸς τῆς ἀληθοῦς Πί- 
στεως, ἄνθρωπος πολλάκις νουθετηθεὶς καὶ μηδὲν ὠφεληθείς, ἄνθρω- 
πος ἐθελοκακῶν καὶ ἐθελοτυφλῶν μετὰ πείσµατος ἀκατανικήτου, ἄν- 
θρωπος φθάσας εἰς κατάστασιν «ἀτρεψίας», δυνάµεθα (ἴσως καὶ ἐπι- 
βάλλεται) νὰ ἐπιδείξωμεν πρὸς αὐτόν, καὶ ὅσοι δὲν κινδυνεύοµεν νὰ 
κλονισθῶμεν ἐξ αὐτοῦ, στάσιν περιφρονήσεως καὶ ἀποστροφῆς, ὡς 

ἔπραξε καὶ ὁ ᾽Απόστολος Ἰωάννης διὰ τὸν Κήρινθον. ᾽Αλλὰ τὸ τοιοῦτον 
εἶνε µία ὅλως εἰδικὴ περίπτωὼσις. "Ας μὴ παραθεωρῶμεν ἀναριθμήτους 
ἄλλας περιπτώσεις αἱρετικῶν, διδασκάλων τε καὶ ἁπλῶν ὁπαδῶν, οἵτι- 
νες ἀνένηψαν καὶ ἐπανῆλθον εἰς τὴν Ἐκκλησίαν ἐκ τῆς ἐν γένει κα- 
λῆς συμπεριφορᾶς Ὀρθοδόξων ποιμένων (ἢ καὶ λαϊκῶν). Εἶνε ὕψιστον 
ποιμαντικὸν χρέος τῶν Λειτουργῶν ΄ τῆς Ἐκκλησίας ἡ περὶ τῶν αἱρετι- 
κῶν, δηλαδὴ ἡ περὶ μεταστροφῆς τῶν αἱρετικῶν, μέριμνα καὶ φροντίς. 
Ὁ ποιμὴν ὁ καλὸς θὰ κοπιάσῃ, θὰ ἱδρώσῃ, θὰ ἐνεργήσῃ ὅ,τι δεῖ, θὰ µε- 
-τέλθῃ πᾶν θεμιτὸν µέσον, ἵνα πλησιάσῃ τοὺς αἱρετικοὺς καὶ διαλεχθῇ 
μετ’ αὐτῶν καὶ διαφωτίσῃ αὐτούς, ὅσους τοὐλάχιστον εἶνε ἐπιδεκτικοὶ 
διορθώσεως. Ποιμὴν ἀδιαφορῶν παντελῶς διὰ τοὺς αἱρετικοὺς καὶ ἀπο- 
φεύγων νὰ διαλεχθῇ μετ) αὐτῶν καὶ νὰ νουθετήσῃ πατρικῶς αὐτούς, 
εἶνε ἀνάξιος τῆς ἑαυτοῦ ἀποστολῆς (Πρβλ. καὶ Κανόνας 99; 131 καὶ 
132 τῆς ἐν Καρθαγένῃ Συνόδου). Ὁ πραγματικὸς ποιμὴν ὀφείλει νὰ μὴ 
λησμονῇ οὐδ᾽ ἐπὶ στιγμὴν ποῖα καθήκοντα ἐπωμίσθη: «Τὸ ἀπολωλὸς 
ζητήσω καὶ τὸ πλανώμενον ἐπιστρέψω καὶ τὸ συντετριμµένον 
καταδήσω καὶ τὸ ἐκλεῖπον ἐνισχύσω καὶ τὸ ἰσχυρὸν φυλάξω καὶ βοσκή- 
σωὠ αὐτὰ μετὰ κρίµατος» (Ίεζ. λδ΄ 16). Δὲν ἐπιτρέπεται νὰ ἀγνοῶμεν ὅτι 
καὶ οἱ αἱρετικοὶ καὶ οἱ ἀλλόθρησκοι καὶ οἱ ἄπιστοι εἶνε καὶ αὐτοὶ ἀντι- 
κείµενα τοῦ εὐρυτέρου ποιμαντικοῦ καὶ ἱεραποστολικοῦ ἔργου τῆς Ἐκ- 
κλησίας. Ποιμαντικὸν ὅμως ἔργον ἄνευ οὐδεμιᾶς σχέσεως καὶ ἐπα- 
φῆς καὶ ἐπικοινωνίας μετὰ τῶν ἀντικειμένων αὐτοῦ (ἐν προκειµένῳ τῶν 
ἑτεροδόξων) δὲν εἶνε δυνατὸν νὰ διεξαχθῇ! 

Ὁ ἅγιος Γρηγόριος ὁ Θεολόγος προέτρεπε τοὺς πιστοὺς νὰ ἐπιχειρῶᾶ- 
σι τὴν διόρθωσιν τῶν αἱρετικῶν, συναναστρεφόµενοι αὐτούς, ἀρκεῖ νὰ 
πράττῶσι τοῦτο μετὰ συνέσεως πολλῆς, ἵνα μὴ τυχὸν βλαβῶσι: «Καὶ 
τοὺς ἑτέρως φρονοῦντας, ὡς λύµην τῆς ἀληθείας, ἕως ἃ ἂν μὲν ᾗ δυνατόν, 
προσλαμβανώμεθα καὶ θεραπεύωμµεν΄ ἀνιάτως δ᾽ ἔχοντας 
ἀποστρεφώμεθα, μὴ τῆς νόσου µεταλάβωμεν πρὶν μεταδοῦναι τῆς ἑαυ- 
τῶν ὑγείας» (Λόγος ΣΤ’, 22). Παρόμοια ἑδίδασκε καὶ ὁ θεῖος Χρυσό- 
στοµος τὸ ποίµνιον αὐτοῦ: «Διὰ δὴ ταῦτα παρακαλῶ πάντας ὑμᾶς καθά- 
περ τοὺς φρενίτιδι περιπεσόντας νόσῳ καὶ παραπαίοντας, κατὰ δύ- 
ναµιν τὴν ὑμετέραν πειρᾶσθαι θεραπεύειν, μετὰ προσ- 
ηνείας καὶ ἐπιεικείας αὐτοῖς διαλεγομένους... Ταῦτα 
πρὸς ἰσχυροτέρους λέγω καὶ ἀνεπηρεάστους καὶ δυναµένους ἐκ τῆς 
ἐκείνων ὁμιλίας (Ξσυναναστροφῆς) μηδεµίαν παραδέξασθαι βλάβην’ ὡς 
εἴ τις ἀσθενέστερος εἴη, φευγέτω τούτων τὰς συνουσίας (δηλαδὴ τὰς 
μετ) αὐτῶν συναντήσεις), ἀποπηδάτω τοὺς συλλόγους, ὥστε μὴ τὴν τῆς 
φιλίας ὑπόθεσιν ἀφορμὴν ἀσεβείας γενέσθαι... Ὁ μὲν γὰρ ἰατρὸς ἂν 
ἔλθῃ πρὸς τὸν κάµνοντα, κἀκεῖνον καὶ ἑαυτὸν πολλάκις ὠφέλησεν ὁ δὲ 
ἀσθενέστερος καὶ ἑαυτὸν καὶ τὸν ἀρρωστοῦντα παρέβλαψε» (Λόγος Β΄ 
Περὶ ἀκαταλήπτου, παράγρ. ζ)). Καὶ ἀλλαχοῦ ζητεῖ παρὰ τῶν ἀκροατῶν 
αὐτοῦ, ὅπως φέρωῶσι τοὺς αἱρετικοὺς εἰς τὸν Ναὸν πρὸς. 

παρακολούθησιν τῶν ἀντιαιρετικῶν κηρυγµάτων αὖ- 
τοῦ. Καὶ ἂν μὲν παραστῶσι, λέγει, ἂς ἀκούσῶσι παρ᾽ ἐμοῦ τὴν ἀλή- 
θειαν’ ἂν δὲν θέλωσι νὰ ἔλθωσι, εἴπατε ὑμεῖς εἰς αὐτοὺς ὅσα ἠκούσατε, 
ἵνα µάθωσι παρ᾽ ὑμῶν τὰ ὀρθά: «Ἐνταῦθά µοι τὸν αἱρετικὸν κάλει' ἐάν 
τε παρῇ, ἐάν τε μὴ παρῇ. Ἐάν τε γὰρ παρῇ, παρὰ τῆς ἡμετέρας φωνῆς : 
παιδευέσθω: ἐάν τε μὴ παρῇ, διὰ τῆς ὑμετέρας ἀκροάσεως μανθανέτω» 
(Ὁμιλία εἰς τὸν ἅγιον Μάρτυρα Φωκᾶν). 

Ἐννοεῖται ὅτι πάντα τὰ ἀνωτέρω οὐδαμῶς δικαιολογοῦσι τὴν μετὰ 
ἑτεροδόξων συμπροσευχήν. Ἡ συμπροσευχὴ ἀπαγορεύεται ὑπὸ 
τῶν Ἱερῶν Κανόνων καί, ὡς ἐκ τούτου, εἶνε πάντῃ ἀποκρουστέα. Περιτ- 
τεύει δὲ νὰ σημειώσω ὅτι καὶ ἡ ἀπαγόρευσις ὑπὸ τῆς Ἐκκλησίας τῆς 
μεθ’ αἱρετικῶν συμπροσευχῆς καὶ γενικῶς τῆς ἐκκλησιαστικῆς κοινῶ- 
νίας, ἐξ ἀγάπης ἀπορρέει. Ἐξ ἀγάπης οὐ µόνον πρὸς τοὺς Ὄρθο- 
δόξους (ἵνα μὴ διὰ τοιούτων ἐκδηλώσεων,καθαρῶς θρησκευτι- 
κῶν, ἀμβλυνθῇ παρ᾽ αὐτοῖς τὸ Ὀρθόδοξον αἰσθητήριον καὶ ὀλίγον 
κατ’ ὀλίγον γένηται δεκτὴ ἐν τῇ συνειδήσει αὐτῶν ἡ ἁρμονικὴ καὶ ἀδια- 
τάρακτος συνύπαρξις ἀληθείας καὶ ψεύδους, φωτὸς καὶ σκότους), ἀλλὰ 
καὶ πρὸς αὐτοὺς τοὺς αἱρετικούς, οἵτινες δι’ αὐτοῦ τοῦ ἀποκλεισμοῦ, δι᾽ 
αὐτῆς τῆς θρη σκευτικῆς (καὶ ὄχι κοινωνικῆς) «καραντίνας», κα- 
λοῦνται νὰ συνειδητοποιήσωσι τὴν πλάνην αὐτῶν, καλοῦνται νὰ ἀντιλη- 
φθῶσι τὸ γεγονὸς ὅτι εἶνε ἐκτὸς τῆς σφζούσης Κιβωτοῦ, καλοῦνται νὰ 
συναισθανθῶσιν ὅτι βαδίζουσιν ἐν ὁδῷ ἐπισφαλεστάτῃ. Πᾶσαι αἱ ἀπα- 
γορεύσεις αὗται δέν εἶνε εἰμὴ κώδωνες ἀφυπνίσεως, κρουόµενοι φιλο- 
στόργως ὑπὸ τῆς τοὺς πάντας ἀγαπώσης καὶ διὰ πάντας ἀγρυπνούσης 
καὶ ὑπὲρ πάντων ἀγωνιζομένης Ἐκκλησίας. Ἡ Ἐκκλησία δὲν μισεῖ 
τοὺς αἱρετικούς. Πλάσματα τοῦ Θεοῦ εἶνε καὶ αὐτοὶ καὶ ἡ Ἐκκλησία οὐ 
µόνον ἀγαπᾷ αὐτούς, ἀλλὰ καὶ ἀλγεῖ καὶ ὀδυνᾶται δι’ αὐτούς. “Ὅσα µέ- 
τρα ἔχει θεσπίσει ἡ Ἐκκλησία «ἐναντίον» αὐτῶν, θεωρούμενα εἰς βά- 
θος, εἶνε «ὑπέρ» αὐτῶν. ᾿Αποσκοποῦσι δηλαδὴ νὰ ἐπισημάνωσιν εἰς αὐ- 
τοὺς τὴν πλάνην αὐτῶν, νὰ δηµιουργήσωσι παρ’ αὐτοῖς «κρίσιν συνει- 
δήσεως καὶ νὰ ὁδηγήσωσιν αὐτοὺς εἰς µετάνοιαν καὶ ἐπιστροφήν. 
᾽Ακόμη καὶ αὐτοὶ οἱ ἀναθεματισμοὶ τῶν αἱρεσιαρχῶν δὲν ἐσκόπουν µό- 
νον εἰς τὴν διατήρησιν τῆς Πίστεως ἀνοθεύτου καὶ εἰς τὴν προφύλαξιν 
τῶν μελῶν τῆς Ἐκκλησίας ἀπὸ τῆς αἱρετικῆς λύµης, ἀλλ) ἀπέβλεπον καὶ 
εἰς τὸν ἐνδεχόμενον συγκλονισμὸν τῆς συνειδήσεως τῶν ἀναθεματιζο- 
µένων ἐπὶ τῇ ἐλπίδι ἀνανήψεως καὶ σωτηρίας αὐτῶν. 

Συνοψίζω τὰ κατὰ τὸ ἐδάφιον τοῦ Εὐαγγελιστοῦ: α’) Ὁ Ἰωάννης δὲν 
ἀναφέρεται εἰς πᾶσαν σχέσιν ἡμῶν πρὸς τοὺς αἱρετικούς, ἀλλὰ µόνον 
καὶ ἀποκλειστικῶς εἰς τὸ θέµα τῆς ἀποδοχῆς αὐτῶν ὡς διδασκά- 
λων, ὡς κηρύκων. Πρὸς ἀποφυγὴν δέ, τοῦτο µέν, διευκολύνσεῶς 
τοῦ ὀλεθρίου αὐτῶν «ἱεραποστολικοῦ» ἔργου, τοῦτο δέ, παντὸς κινδύ- 
νου κλονισμοῦ τῶν πιστῶν, ἀξιοῖ παρ᾽ αὐτῶν ὅπως οὗτε φιλοξενίαν πα- 
ρέχωσιν αὐτοῖς οὔτε κἄν «χαιρετισμόν» ἀποτείνωσι πρὸς τοὺς τοιού- 

τους διδασκάλους, ἵνα οὕτῶς ἀποκλεισθῇ ἀπ᾿ ἀρχῆς καὶ στεγανῶς ἡ δυ- 
νατότης διαδόσεως τῆς πλάνης. β’) Οἱ ποιμένες τῆς Ἐκκλησίας, ἀλλὰ 
καὶ οἱ καλῶς κατηρτισµένοι πιστοί, οὐδαμῶς κωλύονται (ἀντιθέτως, 
ἔχουσι χρέος/) καὶ νὰ δέχωνται τοὺς αἱρετικοὺς διδασκάλους (ἢ καὶ 
ἁπλοῦς ὁπαδούς), ἀλλὰ καὶ νὰ καλῶσιν αὐτοὺς εἰς τὰς οἰκίας αὐτῶν καὶ 
νὰ δημιουργῶσιν εὐκαιρίας διαλεκτικῶν «συμπλοκῶν» μετ αὐτῶν πρὸς 
συντριβὴν καὶ κατατρόπωσιν αὐτῶν, ὁπότε οὗτοι εἶνε ἐνδεχόμενον νὰ 
ὁδηγηθῶσιν εἰς ἐπιστροφήν. 

Ταῦτα, φίλοι µου, εἶχον νὰ εἴπω ἐπὶ τοῦ χωρίου τοῦ Εὐαγγελιστοῦ 
Ἰωάννου. Ὡς πρὸς «τὴν διακοπὴν τοῦ μνημοσύνου παντὸς αἱρετικοῦ ἢ 
αἱρεσιολόγου Ἐπισκόπου», περὶ ἧς ὁμιλεῖτε, παραπέµπω ὑμᾶς εἰς τὴν 
προσφάτως δημοσιευθεῖσαν ἐν τῷ «Ὀρθοδόξῳ Τύπφ» ἀπάντησίν µου 
πρὸς τὸν π. Θεοδώρητον Μαῦρον. Λυποῦμαι, ἀλλ᾽ ὀφείλω νὰ ἐπαναλά- 
βω ὅτι «παίζετε θέατρον». Ἐνῷ φρονεῖτε ὅ,τι φρονεῖτε περὶ 
ἡμῶν, ἐν τούτοις οὐδαμῶς ἀποκλείετε τῆς μεθ’ ὑμῶν κοινωνίας (ἀκόμη 
καὶ «μυστηριακῆς)) τοὺς «Οἰκουμενιστὰς Νεοημµερολογίτας)... ᾽Αδελ- 
φοί, περισσοτέρα συνέπεια! 


Μετὰ τῆς ἐν Κυρίῳ ἀγάπης, 


Υ.Γ.: Ὡς εἶδον, εἰς τὸ γνωστὸν κείµενόν µου ἀπήντησε καὶ τρίτον «ζηλωτι- 
κόν» Περιοδικόν, τιτλοφορούµενον «Αγιος Αγαθάγγελος Ἐσφιγμενίτης» (φύλ- 
λον Ἰουλίου - Αὐγούστου 1979). Ἐπειδὴ τὸ ρηθὲν δημοσίευμα τὰ αὐτὰ κατ οὐ- 
σίαν ἐπιχειρήματα ἐπικαλεῖται (χωρίον τοῦ Εὐαγγελιστοῦ Ἰωάννου κ.τ.λ.), δὲν 
ὑπάρχει λόγος νὰ εἴπω πλείονα. Ἡ ἀνωτέρω ἀπάντησίς µου ἰσχύει καὶ διὰ τὸ 
δηµοσίευµα αὑτό. Ἐκφράζω πάντως ποιάν τινα εὐάρεστον ἔκπληξιν διὰ τὴν με- 
τριοπάθειαν, µεθ᾽ ἧς εἶνε γεγραμµένον τὸ κείµενον αὐτό. Αἱ ο μδηκάς γραφί- 
δες ἔχουσιν ἄλλως ἡμᾶς συνηθίσει... 


«ΟΡΘΟΔΟΞΟΣ ΤΥΠΟΣ, φύλλον 1δ.4.1950. 

ΑΝΑΓΚΑΙΑΙ ΤΙΝΕΣ ΔΙΕΥΚΡΙΝΗΣΕΙΣ ΚΑΙ ΣΥΜΠΛΗΡΟΣΕΙΣ 


Ἐν Αθήναις τῇ όῃ Μαΐου 1950. 

Κύριε Διευθυντά’ 
ἐπειδὴ εἰς τὰ δύο περὶ «ζηλωτισμοῦ» πρόσφατα ἄρθρα µου, τὰ 
δηµοσιευθέντα ἐν τῷ «Ὀρθοδόξῳφ Τύπῳ», εἶχον θέσει ἐντὸς εἰσαγωγι- 
κῶν τὰς λέξεις «Μυστήρια», «Μυστηριακός», κ.ἄ., ἠρωτήθην παρά τι- 
νος «ζηλωτοῦ», ἂν ἀρνοῦμαι ὕπαρξιν Χάριτος καὶ Μυστηρίων παρὰ τοῖς 
Παλαιοημερολογίταις. ᾿Απήντησα, ὅτι εἰς ἄλλα ἐκ τῶν κειμένων µου 
θέτω, ἐπὶ τὸ ἀκριβέστερον, ἐντὸς εἰσαγωγικῶν παροµοίας λέξεις ἢ φρά- 
σεις, εἰς ἄλλα δὲ δὲν θέτω εἰσαγῶγικά, ἀλλὰ καὶ πάλιν τὰς τοιαύτας λέ- 
ἒεις ἢ φράσεις χρησιμοποιῶ συμβατικῶς. Πῶς εἶνε δυνατὸν νὰ άνα- 
γνωρίσωμεν ἔγκυρα Μυστήρια εἰς τοὺς Παλ/τας, ἐφ᾽ ὅσον οὗτοι, 
πρῶτον µέν, ἀπεσχίσθησαν τῆς κανονικῆς Ἐκκλησίας τῆς Ἑλλά- 
δος, μεθ’ ἧς κοινωνοῦσιν ἅπασαι αἱ ἀνὰ τὴν Οἰκουμένην Ὀρθόδοξοι 
Τοπικαὶ Ἐκκλησίαι, ἐν αἷς καὶ αἱ τὸ Παλαιὸν 'Ἡμερολό- 
γιον τηροῦσαι, δεύτερον δὲ, ἔχουσι Κληρικοὺς ἢ καθῃρηµένους 
ὑπὸ τῆς ἡμετέρας Ἐκκλησίας ἢ χειροτονηθέντας ὑπὸ καθῃρηµένων; 
Πῶς θὰ ἦτο νοητὸν νὰ ἀνήκῃ τις εἰς τὴν Ἐκκλησίαν τῆς Ἑλλάδος καὶ 
ταυτοχρόνως νὰ θεωρῇ ὡς ἀκύρους καὶ ἀνυποστάτους τὰς ὑπ᾿ αὐτῆς ἐπι- 
βαλλομένας καθαιρέσεις Κληρικῶν, ἀποκηρυσσόντων αὐτὴν καὶ ἱδρυ- 
όντων ἄλλας «Ἐκκλησίας» ἢ προσχωρούντων εἰς αὐτάς; Τοῦτο θὰ ἦτο 
δεινἡ ἀντινομία, θὰ ὄπληττε δὸ καιρίως καὶ τὰς ἀρχὰς τῆς Ὀρθοδόξου 

Ἐκκλησιολογίας. ι 

Εἶνε μάλιστα ἀπορίας ἄξιον πῶς οἱ Παλ/ται ἐξοργίζονται, ὅταν ἀκού- 
ωσιν ὅτι δὲν ἔχουσιν ἔγκυρα Μυστήρια (ἐν ὅσῳ µένουσιν ἀπεσχισμένοι 
ἀπὸ τῆς Ἐκκλησίας ἡμῶν), ἀφοῦ αὐτοὶ συνεχῶς καὶ ἀκαταπαύστως καὶ 
γεγωνυίᾳ τῇ φωνῇ κηρύττουσιν ὡς ἑστερημένην Χάριτος καὶ Μυστη- 
ρίων µίαν ὁλόκληρον Τοπικὴν Ἐκκλησίαν, τὴν Ἑλλαδικήν, μεθ᾽ ἧς, ὡς 
ἐλέχθη, κοινωνοῦσιν ἅπασαι αἱ ἄλλαι Ὀρθόδοξοι Ἐκκλησίαιί Οἱ Παλ- 
/ται τῆς Ἑλλάδος ἔφθασαν εἰς τρομερὰς βλασφηµίας' κυριολεκτικῶς 
ἐβλασφήμησαν εἰς Αὐτὸ τὸ “Αγιον Πνεῦμα, δι’ ὅσων κατὰ καιροὺς (καὶ 
µέχρι σήμερον) εἶπον ἢ ἔγραψαν κατὰ τῆς Ἐκκλησίας τῆς Ἑλλάδος. Θὰ 
ἠδυνάμην νὰ ἀναγράψω πλῆθος περιπτώσεων, ἀρκοῦμαι ὅμως εἰς µίαν, 
τὴν πλέον χαρακτηριστικήν, τὴν πλέον φρικαλέαν: Κατὰ Σεπτέµβριον 

τοῦ ἔτους 1971, τριμελὴς Ἐπιτροπὴ μιᾶς ἐκ τῶν ἐν Ἑλλάδι Παλ/τικῶν 
«Ἐκκλησιῶν» μετέβη εἰς ᾽Αμερικὴν «κατόπιν ἁρμοδίας προσκλήσεως 
τῆς Ἱερᾶς Συνόδου τῆς Ρωσικῆς Ἐθνικιστικῆς Ἐκκλησίας τῆς διασπο- 
ρᾶς ἐν ᾽Αμερικῇ καὶ συνωµίλησε μετὰ τοῦ Προέδρου καὶ τῶν μελῶν τῆς 
ἀνωτέρω Ἱερᾶς Συνόδου ἐφ᾽ ὅλων τῶν ζητημάτων, τῶν ἀφορώντων τὸν 
ἱερὸν ὑπὲρ τῆς ἀκραιφνοῦς Ὀρθοδοξίας ᾽Αγῶνα». Ἡ ἐπιτροπὴ αὕτη, 
ἀποτελουμένη ἐκ δύο Παλ/τῶν Μητροπολιτῶν καὶ ἑνὸς Παλ/του 
Πρωθιερέως, συνέταξεν «Ἔκθεσιν», ἥτις καὶ ἀνεγνώσθη, ἐν ἀγγλικῇ 
μεταφράσει, ἐνώπιον τῆς ρηθείσης Συνόδου κατὰ τὴν συνεδρίαν αὐτῆς 
τῆς 15/28 τοῦ αὐτοῦ µηνός. Ἡ ἀνεκδιήγητος αὕτη «Ἔκθεσις», ἀφοῦ 
ἐχαρακτήριζεν ὡς «σφαγιασμόν», ὡς «ἔγκλημα», ὡς «ἀνοσιούργημα», 
ὡς «βεβήλωσιν», ὡς «Θεοκατάρατον πρᾶξιν» τὴν μεταβολὴν τοῦ Ἡμε- 
ρολογίου (σημειωτέον ὅτι πάντα ταῦτα ἔπιπτον καὶ ἐπὶ τῶν κεφαλῶν 
τῶν ἀκουόντων, διότι, ὡς γνωστόν, ἡ Σύνοδος τῶν Ρώσων τῆς διασπο- 
ρᾶς εἶχε µακροτάτην καὶ ἁρμονικωτάτην κοινωνίαν͵, µέχρι καὶ συλλει- 
τουργιῶν, μετὰ Νεοημερολογιτῶν), ἔλεγε καὶ τὰ ἑξῆς ἀκόμη: «Απὸ τοῦ 
χρόνου ἐκείνου (τῆς μεταβολῆς τοῦ Ἡμερολογίου) ἡ Ἐκκλησία κατέ- 
στη καθαρῶς, ἀπροσχηματίστως καὶ ἀναφανδὸν Σχισματικὴ καὶ τὰ Μυ- 
στήριά της, τούτου ἕνεκεν, στεροῦνται τῆς Θείας Χάριτος. Ὁ Κύριος 
ἀντανεῖλεν ἀπ᾿ Αὐτῆς τὸ Πνεῦμα Αὐτοῦ τὸ “Άγιον, τὴν κατέστησε γυ- 
µνήν, τῆς ἀφήρεσε τὴν πνοὴν αὐτοῦ καὶ τὴν παρέδωκεν, ἐστερημένην 
τῆς Θεοδότου Δυνάμεως, εἰς τὴν αἰωνίαν κατάραν, εἰς τὴν 
ἀπώλειαν, εἰς τὴν κόλασιν, εἰς τὴν λίμνην τὴν καιο- 
µένην, εἰς τὸ φοβερὸν καὶ τρομερὸν Κριτήριον τοῦ 
Μαρὰν-᾿Αθᾶ»!Ι! (Περιοδικὸν «Κήρυξ Ἐκκλησίας Ὀρθοδόξων», 
φύλλον Ὀκτωβρίου 1971, σελ. 5. Βλ. καὶ φύλλον Νοεμβρίου, σελ. 3). 
᾽Αναφέρεται μάλιστα ὅτι ἡ «Ἔκθεσιο αὕτη «ἐνεποίησε βαθεῖαν καὶ 
ἰσχυρὰν αἴσθησιν καὶ ἐντύπωσιν εἰς τὴν Ἱερὰν ταύτην Σύνοδον καὶ 
ἐγένετο ὑπ αὐτῆς ὁμοφώνως ἀποδεκτήλ]! (Βλ. τὴν ὡς ἄνω 
δευτέραν παραπομπήν). Τοῦτο βεβαίῶς φαίνεται ἀπίστευτον. ᾽Αλλ᾽ 
ἂν ὄντως ὁ Πρόεδρος τῆς ἐν λόγῳ Συνόδου Μητροπολίτης Φιλάρετος 
καὶ οἱ περὶ.αὐτὸν ᾽Αρχιερεῖς ὄχι ἀπεδέχθησαν τὰς ὡς ἄνω θέσεις, ἀλλ᾽ 
ἁπλῶς καὶ µόνον ἤκουσαν ἀδιαμαρτυρήτῶς καὶ ἄνευ διαρρήξεως τῶν 
ἑαυτῶν ἱματίων ταύτας, εἶνε ἀντάξιοι τῶν συντακτῶν τῆς «Ἐκθέσε- 
ως)... 

Ἕτερος ἀναγνώστης τῶν εἰρημένων δύο ἄρθρων µου, «ζηλωτής» καὶ 
αὐτός, ἐξέφρασε τὸ παράπονον «πῶς περὶ μὲν τοῦ Οἰκουμενισμοῦ ἔχω 
γράψει ὀλίγα σχετικῶς κείµενα, καίτοι εἶμαι σφόδρα ἀντίθετος πρὸς αὐ- 
τὸν καὶ ἔχω χαρακτηρίσει αὐτὸν ὡς «γέννημα τοῦ “Αδου», ἐνῷ περὶ τοῦ 
«Ζηλωτισμοῦ» ἔχω γράψει πολλαπλάσια κείµενα». 

-Αληθὲς εἶνε τοῦτο! ἀπήντησα. Ἔχει ὅμως τὴν ἐξήγησιν αὐτοῦ. Καὶ 
ἡ ἐξήγησις εἶνε ἁπλουστάτη: Οἱ οἰκουμενισταὶ συνήθως σιωπῶσιν. Οὐ- 
δὲν ἀπαντῶσιν εἰς τὰ κατ᾿ αὐτῶν γραφόμενα. Συνεχίζουσι μὲν τὸ δια- 

βρωτικὸν καὶ φθοροποιὸν ἔργον αὐτῶν, ἀλλ᾽ ἀδιαφοροῦσι διὰ τὰς κατ’ 
αὐτῶν ἐπικρίσεις. Ἐνῷ οἱ «ζηλωτα», ὢ οἱ «ζηλωταί)!... Ἐν κείµενον 
«ἀντιζηλωτικόν» γράφεις, τριάκοντα ἀπαντήσεις, καὶ μάλιστα πολυσε- 
λίδους, λαμβάνεις!... Ἑὐστόχως ἔλεγε πεφηµισµένος ἀσκητὴς τοῦ 
Ἁγίου Ὄρους: «Οἱ καηµένοι οἱ ζηλωταὶ ἔχουν τόσον οἶστρον νὰ γρά- 
φουν καὶ νὰ ἀπαντοῦν εἰς ὁ,τιδήποτε, ὥστε ἂν τοὺς στερήσῃς τὸ χαρτὶ 
καὶ τὸ μελάνι, θὰ γράφουν μὲ κάρβουνο στοὺς τοίχους!». Κατ᾽ ἀνάγκην 
λοιπὸν θὰ ἀνταπαντήσῃς εἴς τινας ἀπαντήσεις. Θὰ λάβῃς νέας ἀπαντή- 
σεις, θὰ ἀναγκασθῇς πάλιν νὰ ἀπαντήσᾖς καὶ οὕτω γίνεται πραγματικὸν 
«μαγγανοπήγαδο». Ἐντεῦθεν λοιπὸν τὸ «πλῆθος» τῶν «ἀντιζηλωτι- 
κῶν» κειμένων µου... 

Τρίτος ἀναγνώστης, καὶ αὐτὸς «ζηλωτής», παρετήρησεν ὅτι ἡ µετα- 
βολὴ τοῦ ἡμερολογίου «ἐνέχει καὶ δογματικὴν (1) σηµασίαν», πα- 
ρεβίασε «τὸ δόγµα τῆς ἑνότητος τῆς Ἐκκλησίας», ἀνέτρεψε «τὸ ἄρθρον 
τοῦ Συμβόλου, τὸ λέγον «πιστεύω εἰς Μίαν ....Ἐκκλησίαν», διότι διὰ 
τῆς ἀλλαγῆς τοῦ Ἡμερολογίου ἡ Μία Ἐκκλησία διεσπάσθη εἰς ...δύο, 
µίαν Παλαιοημερολογιτικὴν καὶ µίαν Νεοημερολογιτικήν»!!! 

Ὁ ἰσχυρισμὸς αὑτός, ὁ δυστυχῶς «χιλιοειπώμένος», ἀλλὰ καὶ συνε- 
χῶς ἐπαναλαμβανόμενος, εἶνε κυριολεκτικῶς «ἄνω ποταμῶν»... Ἡ ἑνό- 
της τῆς Ἐκκλησίας ἔγκειται εἰς τὴν αὐτὴν πίστιν καὶ τὴν κοινωνίαν τῶν 
αὐτῶν Μυστηρίων, οὐχὶ δὲ καὶ εἰς τὴν ὁμοιομορφίαν περὶ τὴν λατρείαν 
ἢ τὴν διοίκησιν. Ἐὰν ἡ περὶ τὴν λατρείαν (ἑορταί, νηστεῖαι κ.τ.τ.) 
ὁμοιομορφία ἦτο συ στατικὸν τῆς ἑνότητος τῆς Ἐκκλησίας, τότε ἡ 
Ἐκκλησία οὐδέποτε ὑπῆρξε «Μία». Κατὰ τοὺς τέσσαρας πρώτους 
αἰῶνας, ὡς εἶνε πασίγνωστον, οὐδ᾽ αὐτὴ ἡ ἑορτὴ τοῦ Πάσχα ἐτελεῖτο 
πανταχοῦ τῇ αὐτῇ ἡμέρᾳ. Ἐπὶ τέσσαρας λοιπὸν αἰῶνας ἡ Ἐκκλησία δὲν 
ἦτο «Μίω»; Ἐπὶ τέσσαρας αἰῶνας τὸ δόγμα εἰς «Μίαν Ἐκκλησίαν» 
ἦτο... κατηργηµένον; Αλλ) εἶχε καὶ ἐπ᾽ αὐτοῦ... βαρύγδουπον ἀπάντησιν 
ὁ ἀφελὴς «ζηλωτής»: -«Ἠλθον ὅμως αἱ Οἰκουμενικαὶ Σύνοδοι καὶ ἐρ- 
ρύθμισαν τὰ πάντα. Ἑορτάς, νηστείας, τυπικὰς διατάξεις κ.τ.τ..Ἔκτοτε 
οὐδεμία παρέκκλισις ἀπὸ τῶν θεσπισθέντων ἐπιτρέπεται...». 

᾽Αλλά, πρῶτον: Τὰ συστατικὰ ἑνὸς πράγματος εἶνε ἐγγενῆ., δὲν 
εἶνεὑ στερογενῆ. Τά συστατικὰ ἑνὸς πράγματος συνυπάρχουσι μετ) 
αὐτοῦ ἀπὸ τῆς πρώτης στιγμῆς. Ἐὰν λοιπὸν ἡ περὶ τὴν λατρείαν ἁρμονία 
ἦτο συστατικὸν τῆς ἑνότητος τῆς Ἐκκλησίας, ἔπρεπεν αὕτη νὰ 
ὑπάρχῃ ἀπὸ τῆς στιγμῆς τῆς ἱδρύσεως τῆς Ἐκκλησίας. Θὰ ἦτο τερατώ- 
δης παραλογισμὸς νὰ εἴπωμεν ὅτι ἡ λατρευτικἡ ἁρμονία δὲν ἦτο συστα- 
τικὸν τῆς ἑνότητος τῆς Ἐκκλησίας ἀπ᾿ ἀρχῆς, ἀπέβη ὅμως µετα- 
γενεστέρως!!! Θὰ ἦτο ὡς νὰ ἐλέγομεν ὅτι τὸ αἷμα δὲν εἶνε συστατι- 
κὸν τοῦ ἀνθρωπίνου ὀργανισμοῦ ἀπὸ τοῦ σχηματισμοῦ αὐτοῦ ἐντὸς τῆς 
μητρικῆς κοιλίας, ἀλλ᾽ ἀποβαίνει τοιοῦτον ἀπὸ τοῦ... δεκάτου ἔτους τῆς 
ἡλικίας αὐτοῦ! Τίς ὅμως εἶπέ ποτε τοιαύτας τερατολογίας; 

Δεύτερον: Αἱ Οἰκουμενικαὶ Σύνοδοι πᾶν ἄλλο ἢ ἁπάσας τὰς ἑορτὰς 

καθώρισαν. Πλὴν τῆς ἑορτῆς τοῦ Πάσχα οὐδεμία ἄλλη ἑορτὴ καθωρί- 
σθη ὑπὸ Οἰκουμενικῆς Συνόδου. Αἱ λοιπαὶ ἑορταὶ διεμορφοῦντο έλευ- 
θέρως, καὶ κατὰ σὐνέπειαν διαφόρως, ἐν ἑκάστῳ τόπῳ, ὡς καὶ ἅλ- 
λοτε ἀλλαχοῦ ἐγράψαμεν. Οὕτω π.χ. ἡ Δύσις ἑώρταζε τὴν Γέννησιν τοῦ 
Κυρίου τῇ 25ῃ Δεκεμβρίου, ἐνῷ ἡ ᾿Ανατολή, μέχρι τῆς ἐποχῆς τοῦ ἱεροῦ 
Χρυσοστόμου, συνεώρταζεν αὐτὴν μετὰ τῶν Θεοφανίων τῇ 6ῃ Ίανουα- 
ρίου (Β. Στεφανίδου, «Ἐκκλησιαστικὴ Ἱστορία», σελ. 257-288). Ἡ 
᾽Ανατολὴ εἶχεν ἑορτὴν τῆς Μεταμορφώσεως τοῦ Σωτῆρος, ἐνῷ ἡ Δύσις 
ἑστερεῖτο αὐτῆς ἐπὶ αἰῶνας (αὐτόθι, σελ. 288). Ἡ ᾽Ανατολὴ ἑώρταζεν 
ἐπὶ μακρὸν τοὺς ᾽Αγίους ᾽Αποστόλους, Πέτρον καὶ Παὔῦλον, τῇ 28ῃ Δε- 
κεµβρίου, ἑνῷ ἡ Δύσις ἑώρταζεν αὐτοὺς τῇ 29ῃ Ἰουνίου (αὐτόθι, σελ. 
289). Ταῦτα ἐνδεικτικῶς, διότι ὑπάρχει σῶρεία περιπτώσεων. Οὐδέποτε 
λοιπὸν ἡ Ἐκκλησία ἐθεώρησεν ὡς... συστατικὸν τῆς ἑαυτῆς ἑνότητος 
τὴν περὶ τὴν λατρείαν ὁμοιομορφίαν! Δι) αὐτῶν βεβαίως δὲν ἐννοῶ ὅτι ἡ 
λατρευτικὴ ἁρμονία δὲν εἶνέ τι τὸ καλὸν καὶ τὸ εὐκταῖον. Πᾶν τοὐναν- 
τίον! Αλλο ὅμως αὐτὸ καὶ ἄλλο νὰ ἀνάγωμεν ταύτην εἰς δόγμα Πίστε- 
ως, εἰς ὅρον σωτηρίας! Τοῦτο ἀποτελεῖαίρεσιν!. 

Τρίτον: Καὶ μετὰ τὰς Οἰκουμενικὰς Συνόδους συνεχίσθη ἐν τῇ Ἐκ- 
κλησίᾳ ἀδιακόπως ἡ ποικιλία ἐν τῇ λατρείᾳ καὶ τῇ διοικήσει (π.χ. Ἐκ- 
κλησίαι τινὲς ἔχουσιν Ἐπισκοπὰς καὶ Μητροπόλεις, ἐνῷ ἄλλαι Ἐκκλη- 
σίαι͵ ὡς ἡ τῆς Ἑλλάδος, τῆς Κύπρου κ.λ.π., ἔχουσι µόνον Μητροπόλεις 
καὶ οὐδεμίαν Ἐπισκοπήν). Πρόχειρον παράδειγµα λατρευτικῆς διαφο- 
ρᾶς, ἡ ἑορτὴ τῆς ἁγίας Αἰκατερίνης: Τόσον σήµερον, ὅσον καὶ πρὸ τῆς 
µεταβολῆς τοῦ Ἡμερολογίου, ἡ ἑορτὴ αὕτη ἄγεται παρ᾽ ἡμῖν μὲν τῇ 25Ώ 
Νοεμβρίόυ, παρὰ πάσαις δὲ ταῖς Σλαυϊκαῖς Ἐκκλησίαις κατὰ µίαν ἡμέ- 
ραν ἐνωρίτερον, ἤτοι τῇ 24ῃ Νοεμβρίου. Λοιπόν; Θὰ ἰσχυρισθῶμεν ὅτι 
καὶ πρὸ τῆς ἀλλαγῆς τοῦ Ἡμερολογίου εἶχεν ἀνατραπῆ τὸ... δόγμα τῆς 
ἑνότητος τῆς Ἐκκλησίας, ἀφοῦ ὑπῆρχεν ἑορτολογικὸς «διχασμµός» τῶν 
πιστῶν, τῶν μὲν τιµώντων σήμερον, τῶν δὲ τιµώντων τῇ ἐπαύριον, τὴν 
'Αγίαν Αἰκατερῖναν; Εἶνε σοβαρὰ πράγματα αὐτά; 

Τέταρτος ἀναγνώστης, καὶ αὐτὸς «ζηλωτής», προέβη εἰς ἄλλην... βα- 
θυστόχαστον παρατήρησιν: Διὰ τῆς ἀλλαγῆς τοῦ Ἡμερολογίου ἐπετεύ- 
χθη «συνεορτασμὸς τῶν Ὀρθοδόξων μετὰ τῶν αἱρετικῶν Παπικῶν, ἐνῷ 
τὸ τοιοῦτον ἀπαγορεύεται». 

᾿Αναμφιβόλως ἀπαγορεύεται νὰ συνεορτάζωσιν οἱ Ὀρθόδοξοι μετὰ 
τῶν αἱρετικῶν, ἀλλὰ τοῦτο σηµαίνει νὰ μὴ συνεορτάζωσιν ἀπὸ κοι- 
νοῦ, ἤτοι ἀναμίξ, Ὀρθόδοξοι καὶ αἱρετικοὶ εἰς τοὺς αὐτοὺς Ναοὺς καὶ 
ὑπὸ τοὺς αὐτοὺς Λειτουργούς. Οὐδέποτε, ἐν ὅλῃ τῇ ἱστορίᾳ τῆς Ἐκκλη- 
σίας, ἠκούσθη ὅτι ἀπαγορεύεται ἡ χρονικὴ σύμπτωσις τῶν ἑορ- 
τῶν Ὀρθοδόξων καὶ αἱρετικῶν. Ἐπὶ αἰῶνας ὅλους ἡ Ὀρθόδοξος Ἐκ- 
κλησία ἑώρταζε τῇ αὐτῇ ἡμέρᾳ μετὰ τῶν Παπικῶν τὰς ἑορτὰς αὖ- 
τῆς. Πότε ἀπεσχίσθη ὁριστικῶς ἡ Ρώμη ἀπὸ τῆς ᾽Ανατολῆς; Ἐν ἔτει 
1054. Πότε εἰσήχθη ἐν τῇ Δύσει τὸ Γρηγοριανὸν Ἡμερολόγιον; Ἐν ἔτει 

1582. Δηλαδή: Ἐπὶ πεντακόσια καὶ πλέον ἕἔτη Ὀρθόδοξοι καὶ Παπικοὶ 
εἶχον τὸ αὐτὸ Ἡμερολόγιον (τὸ Ἰουλιανόν) καὶ ἑώρταζον τὰς 
ἑορτὰς κατὰ τὰς αὐτὰς ἡμέρας! ᾿Αν ὁ ὡς ἄνω ἰσχυρισμὸς ἦτο βάσιµος 
καὶ ἀπηγορεύετο καὶ ἡ ἁπλῆ χρονικἡ σύμπτῶσις τῶν ἑορτῶν, τότε ἔπρε- 
πεν ἡ Ἐκκλησία ἡμῶν, εὐθὺς ἅμα τῇ ἀποσχίσει τῆς Ρώμης νὰ µετα- 
βάλῃ πάραυτα τὸ Ἡμερολόγιον, ἤτοι νὰ ἐγκαταλίπῃ τὸ ὑπάρχον 
Ἰουλιανὸν καὶ νὰ καθιερώσῃ νέον͵ ἢ τοὐλάχιστον νὰ μεταρρυθµίσῃ τὸ 
Ἰουλιανόν, ὥστε νὰ ἀποφύγῃ τὴν χρονικὴν σύμπτῶσιν τῶν ἑορτῶν µε- 
ταξὺ τῶν Ὀρθοδόξων καὶ τῶν Παπικῶν. Οὐδὲν τοιοῦτον ὅμως ἐγένετο. 
Ἡ Ἐκκλησία συνέχιζε νὰ ἑορτάζῃ ὡς ἑώρταζε καὶ πρίν, παντελῶς ἀδια- 
φοροῦσα ἂν τῇ αὐτῇ ἡμέρᾳ ἑώρταζον καὶ οἱ ἀπὸ τῆς Ἐκκλησίας ἀπορ- 
ραγέντες Παπικοί. Οὕτω δὲν ἔχουσι τὰ πράγματα, ἀδελφοί; ”Αλλωστε 
καὶ ἐφέτος (ὅπως καὶ πολλὰ ἄλλα ἔτη) τὸ Πάσχα ἑωρτάσθη τῇ αὑτῇ 
ἡμέρᾳ καὶ ὑπὸ Ὀρθοδόξων, Νεοημερολογιτῶν τε καὶ Παλαιοηµερο- 
λογιτῶν (ἀδιάφορον ἂν οὗτοι εἶχον ἄλλην ἡμερομηνίαν), καὶ ὑπὸ Παπι- 
κῶν. Ἡ ἔννοια λοιπὸν τοῦ συνεορτασμοῦ εἶνε ἄλλη καὶ ὄχι ἡ τῆς ἁπλῆς 
χρονικῆς συμπτώσεως... Μὴ συγχέώμεν πράγματα τόσον ἁπλᾶ. 

Τέλος, Ὀρθόδοξον Περιοδικὸν («Παράδοση», τεῦχος 18-20, σελ. 38) 
ἐκφράζει «ἔκπληξιν) διὰ τὴν ἐπίκρισιν ὑπ᾿ ἐμοῦ τῶν θέσεων τοῦ 
«ζηλωτοῦ» π. Θεοδωρήτου Μαύρου καὶ διερωτᾶται: «Τὸ ζήτημα τώρα 
εἶναι οἱ ἀκρότητες τῶν ζηλωτῶν ἢ ἡ νέα ἀπειλὴ τοῦ παπισμοῦ; Τὶς πα- 
ραμονὲς τοῦ “διαλόγου” ὑπάρχουν περιθώρια γιά φιλολογικές συζητή- 
σεις». 

Παραθεωρεῖ ὅμως τὸ καλὸν Περιοδικὸν ὅτι οὐχὶ ἐγώ, ἀλλ) ὁ π. Θεο- 
δώρητος «ἦρξε χειρῶν ἀδίκων». Αὐτὸς δηλαδἡ ἤρχισε πρῶτος τὴν ἐπί- 
θεσιν, κεραυνοβολήσας «τοὺς ᾽Αρχιμανδρίτας τῶν ᾿Αθηνῶν», διότι οὗ- 
τοι δὲν ἔπαυσαν τὸ μνηµόσυνον τοῦ ᾿Αρχιεπισκόπου ᾿Αθηνῶν διὰ µίαν 
ἐθιμοτυπικὴν ἐκδήλωσιν τούτου πρὸς τοὺς Παπικούς. Δὲν εὐθύνομαι 
λοιπὸν ἐγὼ διὰ τὴν συζήτησιν. Μοὶ ἐπεβλήθη αὕτη ὑπ᾿ ἄλλου. Πρού- 
κλήθην καὶ ἔπρεπε νὰ ἀμυνθῶ. Οὐδεὶς ἀντιλέγει ὅτι αὐτὴν τὴν στιγμὴν 
ἱστάμεθα ἐπί ξυροῦ ἀκμῆς καὶ ἡ Ὀρθοδοξία διατρέχει µέγαν κίνδυνον ἐν 
ὄψει τῶν ἀρχομένων «Θεολογικῶν Διαλόγων». ᾽Ατυχῶς ὅμως αἱ ἄρδην 
ἀνατρέπουσαι τὴν Ὀρθόδοξον Ἐκκλησιολογίαν ἀκρότητες τῶν 
«ζηλωτῶν» δὲν εὐκολύνουσιν, ἀλλὰ δυσχεραίνουσι τὸν ἀγῶνα. Τὸ «δια- 
τύ εἶνε αὐτονόητον. ”Ας ἀποβάλωσι τὰς εἰς βλασφηµίας ἐξικνουμένας 
ἀκρότητας αὐτὰς οἱ «ζηλωταῦ», καὶ τότε θὰ καταστῇ πολὺ ἰσχυρότερον 
τὸ ἀντιοικουμενιστικὸν µέτωπον. Αλλως, χωριζόµενοι, διὰ θέµατα 
ἐπουσιώδη καὶ δευτερεύοντα, εἰς Παρατάξεις καὶ Ὑποπαρατάξεις, εἰς 
Κόμματα καὶ ᾽Αποκόμματα καὶ Κομματίδια, δημιουργοῦντες πληθὺν 
«Ἐκκλησιῶν», σχιζόµενοι καὶ κατακερματιζόµενοι καὶ ἀλληλοσπαρασ- 
σόµενοι, ἐξυπηρετοῦμεν, ἀθελήτως µέν, ἀλλ᾽ ἀποτελεσματικώτατα, τοῦ 
Οἰκουμενισμοῦ τὰ καταχθόνια σχέδια. Πότε θὰ ἀνανήψωμεν καὶ θὰ ἀν- 

τιληφθῶμεν τὴν ἀλήθειαν αὑτήν; Εἴθε λίαν συντόμως! «Οἱ καιροὶ οὐ µε- 
γετού)... 


Μετὰ τῆς ἐν Κυρίῳ ἀγάπης, 


Υ.Γ.: Ὅσοι ἐκ τῶν ἡμετέρων θεωροῦσι τὰς ἀκρότητας τῶν «ζηλωτῶν» ὡς µι- 
κράς τινας καὶ ἀσημάντους παρεκκλίσεις, φέρονται ἀγνοοῦντες ἤ λησμονοῦντες 
ἓν µεγίστης βαρύτητος γεγονός: Ὅτι ὑπὸ μιᾶς ὁλοκλήρου Οἰκουμενικῆς Συνό- 
δου (Κανὼν 6ος τῆς Β’) οἱ «ἀποσχίσαντες καὶ ἀντισυνάγοντες τοῖς κανονικοῖς 
ἐπισκόποιο τῆς Ἐκκλησίας, ἐξομοιοῦνται καὶ ἐξισοῦνται, οὔτε ὀλίγον οὔτε 
πολύ, πρὸς τοὺς αἱρετικούς! (Βλ. καὶ «Δογματικήν» Χρ. Ανδρούτσου, σελ. 
276). 


«ΟΡΘΟΔ4ΟΞΟΣ ΤΥΠΟΣ», φύλλον 16.5.19δ0. 

ΑΠΑΝΤΗΣΙΣ ΕΙΣ ΕΠΙΚΡΙΣΕΙΣ 


Ἐν Αθήναις τῇ 28ῃ Αὐγούστου 1980, 


Κύριε Διευθυντά; 

θρησκευτικὸν Περιοδικὸν τῶν ᾿Αθηνῶν (φύλλον Ἰουνίου ἑ.δ.) ἀπικρί, 
νειθέσεις μού τινας δηµοσιευθείσας προσφάτως εἰς τὸν ἀγαπητὸν «Ὀρ- 
θόδοξον Τύπον». Αἱ ἐπικρίσεις γίνονται διὰ δύο δημοσιευμάτων. Τὸ ἓν 
εἶνε σχόλιον τῆς στήλης «Μικροαγωνιστικά» καὶ τὸ ἕτερον εἶνε ἄρθρον 
ὑπογραφόμενον ὑπὸ τοῦ θεολόγου κ. Διον. Μπατιστάτου. Παροκαλᾶ, 
φιλοξενήσατε τὰς κατωτέρῷ ἀνταπαντήσεις µου: 

Εἶχον γράψει ἐν τῷ «Ὀρθοδόξῳ Τύπῳ» ἀπαντῶν εἰς «ζηλωτικόν» 
φυλλάδιον τοῦ ἁγίου Ὄρους, ὅτι ἡ παρουσία Ὀρθοδόξου Κληρικοῦ εἰς 
μνηµόσυνον ἑτεροδόξων δὲν σημαίνει ἀναγκαίως καὶ σύµπροσευ- 
χήν, ἥτις ἀπαγορεύεται ἀπολύτως ὑπὸ τῶν ἱερῶν Κανόνων καὶ τιμωρεῖ- 
ται αὐστηρῶς, ἀλλ᾽ εἶνε δυνατὸν νὰ ἀποτελῇ µίαν ἁπλῆν κοινωνἰκὴν καὶ 
ἐθιμοτυπικὴν ἐκδήλωσιν. 

Εἰς ἀπάντησιν τῆς θέσεως αὐτῆς γράφεται: «Δηλαδή, ἂν πᾶς στὸ τζα- 
µί, ἢ στὴ συναγωγή, ἢ σὲ προτεστάντικο εὐκτήριο οἶκο, ἢ σὲ παπικὸ 
ναό, σὲ ὥρα λατρείας των, καὶ σὺ τραγουδᾶς ἀπὸ µέσα σου τὸ '“Ασ) τα 
τὰ µαλλάκια σου ἀνακατωμένα”, δὲν κολάζεσαι». 

Οχι, φίλτατε «Μικροαγῶνιστώ) (αὐτὴ ἡ ὑπογραφὴ ὑπάρχει ὑπὸ τὸ 
ὡς ἄνῶ σχόλιον), δὲν κολάζεσαι! Καΐτοι ἡ πρᾶξις αὕτη δὲν εἶνε 
ἀξιοσύστατος, ἐν τούτοις πολὺ ἀπέχει ἀπὸ τοῦ νὰ σέ... κολάζῃ!!! Δὲν 
εἶνε δὲ ἀξιοσύστατος διὰ δύο λόγους: α)) ΄Αν τις «ἀσθενής» τῇ συνειδή- 
σει ἀδελφός σε ἵδῃ εἰσερχόμενον εἰς Τζαμίον ἢ εἰς Συναγωγἠν κ.τ.λ... ἐν 
ὥρᾳ λατρείας, εἶνε ἐνδεχόμενον νὰ σκανδαλισθῇ, ἐφ᾽ ὅσον ἀγνοεῖ τὸν 
σκοπόν σου καὶ τὰς ἐσωτερικὰς διαθέσεις σου. Δι’ αὐτό, ἄλλωστε, 
δηλαδὴ διὰ τὸν κίνδυνον σκανδαλισμοῦ, ἔγραψα ὅτι δὲν ἐπιδοκιμάζω 
τὴν µετάβασιν Ὀρθοδόξων Κληρικῶν εἰς μνηµόσυνα ἑτεροδόξων, ἔστω 
καὶ ἂν αὕτη γίνεται ὡς ἁπλῆ κοινωνικἡ καὶ ἐθιμοτυπικὴ ἐκδήλωῶσις. β)) 
Τὸ «Ας τα τὰ µαλλάκια σου ἀνακατωμένα» εἶνε ἐλαφρὸν λαϊκὸν ἆσμα 
καὶ «δὲν σοῦ ταιριάζευ». "Αν ὅμως εὑρίσκεσο εἰς Βαγδάτην π.χ. ἢ εἰς 
Νέον Δελχί, ὅπου οὐδείς σε γνωρίζει, καὶ δὲν ὑπῆρχε κίνδυνος σκανδα- 
λισμοῦ, καὶ εἰσήρχεσο εἰς Τζαμίον ἢ εἰς Παγόδαν, θέλων νὰ ἴδῃς ποίου 
εἴδους λατρεία γίνεται ἐκεῖ, εἰσήρχεσο δὲ δων ἐνδομύχως τὸ «Μαύρη 
εἶνε ἡ νύχτα στά βουνά...», ἐγὼ τοὐλάχιστον ὄχι ἄξιον κολάσεως(!), 

ἀλλ᾽ οὐδ) ἄξιον ἐπιπλήξεως θά σε ἔκρινα. Ἐπειδὴ δ᾽ ἑνδέχεται νὰ σφάλ- 
λωµαι ἐν προκειµένῳ --οὐδεὶς ἀλάθητος--, θά σε παρεκάλουν νὰ ἐζήτεις 
γραπτῶς τὴν γνώμην δύο-τριῶν σοβαρῶν καὶ ἀξιολόγων Πνευματικῶν. 
Αν αὐτοί σε κρίνωσιν ἄξιον κολάσεως (1) ἤ, ἔστω, βαρέος ἐπιτιμίου, 
ὁμολογῶ σοι ὅτι θὰ προβληματισθῶ ἰσχυρῶς ὡς πρὸς τὴν ὀρθότητα τῆς 
γνώμης µου. ᾽Αναμένω λοιπόνἰ 

Καὶ νῦν ἔρχομαι εἰς τὸ ὑπογραφόμενον ὑπό τοῦ κ. Διον. Μπατιστάτου 
κείµενον. 

α’) Ἐγὼ δὲν ἔγραψα ὅτι γενικῶς οἱ Οἰκουμενισταὶ «σιωπῶσιν». 
Πᾶν τοὐναντίον! Εἶπον ἁπλῶς ὅτι «οὐδὲν ἀπαντῶσιν εἰς τὰ κατ᾽ αὐ- 
τῶν γραφόμενα». Ρητῶς δ᾽ ἐδήλωσα ὅτι «συνεχίζουσι μὲν τὸ διαβρω- 
τικὸν καὶ φθοροποιὸν ἔργον αὐτῶν, ἀλλ᾽ ἀδιαφοροῦσι διὰ τὰς κατ αὖὐ- 
τῶν ἐπικρίσειςο» («Ὀρθ. Τύπος», φύλλον 16.5.1980). 

Τὸ «συνήθως σιωπῶσυ λοιπὸν εἶνε φανερὸν ποῦ ἀνεφέρετο. ᾿Ανεφέ- 
ρετο εἰς µόνην τὴν ἀντιμετώπισιν τῶν κατ’ αὐτῶν γραφομµένων. Οὕτω 
δὲν παρέχεται ἡ εὐκαιρία νὰ ἐπανέλθῃ τις καὶ νὰ ἀνταπαντήσῃ. Ἔγραψα 
π.χ. ὁλόκληρον βιβλίον κατὰ τῆς Μασωνίας καὶ ἕτερον κατὰ τῶν «Εύαγ- 
γελικῶν». Οὔτε οἱ Μασῶνοι οὔτε οἱ «Εὐαγγελικοῦ ἀπήντησαν. Οὕτω 
δὲν ἔσχον εὐκαιρίαν ἀνταπαντήσεως. Βεβαίως οὔτε οἱ πρῶτοι οὔτε οἱ 
δεύτεροι ἔπαυσαν τὸ ἔργον αὐτῶν. ᾽Αλλ’ ἐγὼ δὲν εἶνε δυνατὸν νὰ κατα- 
στήσω μοναδικὸν ἔργον τῆς ζωῆς µου τὴν ἀντίκρουσιν τῶν ὅσων γρά- 
φοὺσιν οἱ Μασῶνοι ἢ οἱ «Εὐαγγελικοί». Ἔχω καὶ ἄλλα ἔργα νὰ ἐπιτε- 
λέσω. ”Αλλως ὅμως θὰ εἶχε τὸ πρᾶγμα ἂν ἐπεχειρεῖτο ἀπάντησις εἰς τὰ 
βιβλία µου. Τότε θὰ ἥμην ὑποχρεωμένος νὰ ἀνταπαντήσω, τοὐλάχιστον 
ἅπαξ, τόσον πρὸς συμπλήρωσιν καὶ ὁλοκλήρωῶσιν τῶν ἐν ἀρχῇ κατ᾽ αὐ- 
τῶν γραφέντών, ὅσον καὶ πρὸς ἀποτροπὴν προβολῆς ὑπ᾿ αὐτῶν τοῦ 
ἰσχυρισμοῦ ὅτι «μὸ ἐφίμωσαν», «μὲ συνέτριψαν κ.τ.τ., πρᾶγμα ὅπερ 
θὰ ἔπληττεν ὄχι µόνον τὸ πρόσωπόν µου, ἀλλὰ καὶ τὰς θέσεις µου, δι’ ἃς 
δὲν ἐπιτρέπεται νὰ ἀδιαφορήσῳω. Παρόμοια ἰσχύουσι καὶ διὰ τοὺς Οἱ- 
κουµενιστάς. Ἔγραψα κατ᾽ αὐτῶν ἐπανειλημμένως καί, Θεοῦ θέλοντος, 
θὰ γράψω καὶ πάλιν. ᾽Αλλὰ δὲν δύναμαι νὰ καταστήσω ἀποκλειστικὸν 
ἔργον τοῦ βίου µου τὸ γράφειν κατὰ Οἰκουμενιστῶν. Οὗτε ὁ κ. Μπατι- 
στᾶτος, οὔτε ἄλλοςτις, ἔπραξέ τι παρόμοιον. 

β΄) Πότε καὶ ποῦ ἠρνήθην ὅτι αἱ συμπροσευχαὶ μετὰ αἱρετικῶν κατα- 
δικάζονται βαρύτατα ὑπὸ τῶν ὑερῶν Κανόνων; Πότε καὶ ποῦ ἰσχυρίσθην 
ὅτι δὲν εἶμαι σφόδρα ἀντίθετος πρὸς τὰς τοιαύτας συµπροσευχάς; 
”Αλλο ὅμως αὐτὸ καὶ ἄλλο ὁ ἰσχυρισμὸς ὅτι πᾶσα κοινωνικὴ καὶ ἐθιμο- 
τυπικὴ ἐκδήλωσις ἀποτελεῖ συμπροσευχήν. 

Υ’) Πότε εἶπον ὅτι «ἡ μὴ καθαίρεσις Κληρικοῦ τινος», συμπροσευχη- 
θέντος μετὰ ἑτεροδόξων, «αἴρει τὸ ἀξιόποινον τῆς πράξεως αὐτοῦ»; 
Τοιαύτας θέσεις ὄχι ἁπλῶς δὲν ὑπεστήριξα, ἀλλ᾽ οὐδὲ κἂν διενοήθην. 
Οἱ συμπροσευχόµενοι, πολλῷ δὲ μᾶλλον οἱ τὺχὸν συνιερουργοῦντες, 
μεθ’ ἑτεροδόξων Κληρικοὶ εἶνε δεινοὶ παραβάται τῶν ἱερῶν Κανόνων 

καὶ, ὡς τοιοῦτοι, βαρύτατα ἔνοχοι ἐνώπιον τοῦ Θεοῦ καὶ τῆς Ἐκκλη- 
σίας. Ἐφ᾽ ὅσον ὅμως δὲν καθῃρέθησαν, δὲν δύναµαι νὰ ἀρνηθῶ εἰς αὐ- 
τοὺς τὴν ὕπαρξιν Χάριτος Ἱερωσύνης, ὡς ἀκριβῶς θὰ ἐπράττομεν ἅπαν- 
τες καὶ διὰ πάντα μὴ καθαιρεθέντα πόρνον ἢ μοιχὸν ἢ καὶ φονέα Κληρι- 
κόν. Οὐδαμῶς ἀντιλέγω ὅτι «συνήθως κατευθύνει ἡ σκοπιµότης καὶ ὄχι 
ἡ ἰδέα τοῦ Ἱεροκανονικοῦ Δικαίου», ἀλλὰ τί θέλει ὁ κ. Μπατιστᾶτος: 
Νὰ ὑποκαταστήσω τὴν Ἐκκλησίαν καὶ νὰ... καθαιρῶ ἐγὼ Ἐπισκόπους 
καὶ Πατριάρχας; 

δ’) Γράφει ὁ κ. Μπατιστᾶτος: «Ὁ Διάλογος μὸ τὸν Πάπαν εἰσῆλθεν 
ἤδη εἰς φάσιν ὑπενθυμίζουσαν ΝΨευδοσυνόδους Λυών, Φλωρεντίας - 
Φερράρας. Τί συμβουλεύουν οἱ μινιμαλισταὶ νὰ πράξωµεν»», 

Ἐγὼ δὲν ἀνήκω εἰς τοὺς «μινιμαλιστάς». Συνεπῶς ἃς ἀπαντήσωσιν 
αὐτοὶ εἰς τὸν κ. Μπατιστᾶτον. ᾿Αν πάντως θέλῃ καὶ τὴν ἐμὴν γνώµην ὁ 
κ. Μπατιστᾶτος, ἰδοὺ αὕτη: Αν συμβῇ ὅ,τι συνέβη εἰς τὴν Σύνοδον 
Φερράρας - Φλωρεντίας, θὰ ἐπακολουθήσῃ ἁπλούστατα ὅ,τι ἠκολούθη- 
σε καὶ τότε. 

ε’) Συμφωνεῖ ὁ κ. Μπατιστᾶτος ὅτι «ὁ ἐν Ἑλλάδι Παλαιοημερολογιτι- 
σμὸς διέρχεται δεινὴν ἐκκλησιολογικὴν κρίσιν», ἀλλὰ παρὰ ταῦτα ὑπε- 
ραμύνεται αὐτοῦ. Διηρωτήθη ὅμως ὁ κ. Μπατιστᾶτος, διατὶ διέρχεται 
τὴν δεινὴν αὐτὴν κρίσιν; Οὐχὶ διότι ἀπεσχίσθη ἐκ τῆς Ἐκκλησίας; Εὐ- 
στόχως εἶπέτις Παλαιοημερολογίτης: «Ἐμεῖς, ἀπό ἀπόψεως ἐκκλησιο- 
λογικῆς, εἴμεθα πύργος Βαβέλ, εἴμεθα σωστὸ φρενοκομεῖο». Δυστυχῶς 
εἰς τοιαύτας καταστάσεις ὁδηγοῦσιν ἀφεύκτως αἱ ἀπὸ τῆς Ἐκκλησίας 
ἀποσχίσεις. (Τὸ Περιοδικὸν «Ἐνορία» εἶχε δημοσιεύσει παλαιότερον 
τρία σχόλια, ἄτινα μερικῶς μὲν καὶ περιπτωσιακῶς, ἀλλὰ λίαν ζωηρῶς, 
ἐξέφραζον τὴν δεινὴν ἐκκλησιολογικὴν κρίσιν καὶ σύγχυσιν ἥτις ὑπάρ- 
χει παρὰ τοῖς Παλαιοημµερολογίταις. Βλ. φύλλα 10.9.1972. 1.10.1972 
καὶ 20.12.1972) ϱ). 


(ϐ) Κρίνοµεν σκόπιµον νὰ παραθέσωµεν κατωτέρω τὰ ἐν λόγῳ σχόλια: 
ΠΟΙΟΝ ΚΕΡΟΙΔΕΥΟΥΝ. 


Εἰς τὸ ὑπ. ἁρ. 469 τεῦχος τῆς «Ἐνορίας» εἶχε δημοσιευθῆ ἐπιστολὴ τοῦ Σέρ- 
βου Ἱερομονάχου π. ᾿Αθανασίου Γιέβτιτς εἰς τὴν ὁποίαν οὗτος ἐγνωστοποίει ὅτι 
ὁ ἀνήκων εἰς τὴν Σύνοδον τοῦ Φιλαρέτου Αρχιεπίσκοπος Γενεύης Αντώνιος συν- 
ελειτούργησε μετ’ αὐτοῦ τότε, καίτοι ἐγνώριζεν ὅτι μνημονεύει τὸν Οἰκουμενι- 
κὸν Πατριάρχην. Ἡ «ἐπιστολὴ ἐκείνη προεκάλεσε σάλον. Ὕρρεις ἐξετοξεύθη- 
σαν κατὰ τοῦ π. Αθανασίου καὶ πλῆθος ἐπιστολῶν ἀπηυθύνθησαν πρὸς τὸν Φι- 
λάρετον, ὡς ἐμάθομεν ἐξ ἀκριτομυθιῶν Παλαιοημερολογιτῶν τινων, ζητοῦσαι 
τὴν κεφαλὴν τοῦ ᾽Αντωνίου ἐπὶ πίνακι διὰ τὸ γεγονὸς αὑτό. Ταῦτα δέ, διότι οἱ 
Παλαιοημερολογῖται θέλουν νὰ ἰσχυρίζῶνται ὅτι ἀποφεύγουν τὴν μεθ᾽ ἡμῶν κοι- 
νωνίαν,͵ διότι κοινωνοῦμεν μὲ τοὺς οἰκουμενιστὰς καὶ δὲν παύοµεν τὸ µνηµόσυ- 
νον τοῦ Οἰκουμενικοῦ Πατριάρχου. Ηδη ὅμως ὑπευθύνως ἐπληροφο- 
ρήθημεν ὅτι τὴν 11.6.72, ὄχι πλέον µόνον ὁ ᾽Αντώνιος, ἀλλὰ καὶ ὁ ἴδιος ὁ 


190 


Τέλος διερωτῶμαι: Δὲν νομίζει ὁ κ. Μπατιστᾶτος ὅτι δι’ ὅσων παρο- 
µοίων θέσεων κατὰ καιροὺς διατυποῖ, ὑποστηρίζει ἕνα ἅ λλου εἴ- 
δους Οἰκουμενισμόν; Διότι, τί φρονοῦσιν οἱ Οἰκουμενισταί; Ὅτι Ὀρ- 
θόδοξοι, Παπικοί, Διαμαρτυρόμενοι, εἴμεθα µέλη τῆς αὐτῆς Ἐκκλη- 
σίας, ἔχομεν ἅπαντες Χάριν Θεοῦ, εὑρισκόμεθα ἐν τῇ αὐτῇ Πίστει, 
παρά τινας «ἀσημάντους µικροδιαφοράς» κ.τ.τ.͵,Ἐὰν καὶ ἡμεῖς ἰσχυρι- 
σθῶμεν ὅτι Ἱερωσύνην καὶ Χάριν Θεοῦ ἔχει καὶ ἡ Ἐκκλησία τῆς Ἑλλά- 
δος καὶ οἱ αὐτὴν ἀποκηρύξαντες καὶ ἐξ αὑτῆς ἀποσχισθέντες καὶ ὑπ᾿ αὐ- 
τῆς καθαιρεθέντες Παλαιοημερολογῖται, τότε δὲν κηρύσσοµεν, ἑπανα- 
λαμβάνω, ἕνα ἄλλου εἴδους Οἰκουμενισμόν; Σήµερον ἐν Ἑλ- 
λάδι, πλὴν τῆς περὶ τὸν ᾿Αρχιεπίσκοπον Σεραφεὶμ Συνόδου, ὑπάρχουσιν 
ἄλλαι τρεῖς ἢ τέσσαρες, ἴσως καὶ πέντε, «Σύνοδου. Ἐὰν εἴπωμεν ὅτι 
καὶ ἡ περὶ τὸν Σεραφεὶμ Σύνοδος ἔχει καλῶς, ἀλλὰ καὶ ἡ περὶ τὸν ᾽Αβέρ- 
κιον (ἀναφέρω ὑποθετικὰ ὀνόματα) καὶ ἡ περὶ τὸν Κύριλλον καὶ ἡ περὶ 
τὸν ᾿Αρσένιον καὶ ἡ περὶ τὸν Ἰσίδωρον, ἔχουσιν ἐξ ἴσου καὶ αὗται κα- 
λῶς, τότε ποῦ εὑρισκόμεθα; Εἰς χῶρον ἐκκλησιολογικῆς ἀκριβείας καὶ 
κανονικῆς τάξεως, ἢ εἰς χῶρον Προτεσταντικῆς ἀναρχίας; Ποῦ τῶν ἱε- 
ρῶν Κανόνων ἢ ποῦ τῶν ἁγίων Πατέρων εὕρομεν ὅτι ἐν μιᾷ καὶ τῇ αὐτῇ 
Χώρᾳ εἶνε δυνατὸν νὰ ὑπάρχωσι πέντε ἢ ἑξαὐτοτελεῖς καὶ αύτο- 
κέφαλοι καὶ ἀνεξάρτητοι ἀπ᾿ ἀλλήλων ᾿Ορθόδοξοι 
Ἐκκλησίαι μετὰ ἰσαρίθμων Προκαθηµένων καὶ Συνό- 
δων; ᾿Ἡ ποῦ τῶν ἱερῶν Κανόνων ἢ τῶν ἁγίων Πατέρων εὕρομεν ὅτι 
ὅταν ἡ Ἐκκλησία, εἰς ἣν ἀνήκομεν, καθαιρέσῃ ἐγκύρως (δηλα- 
δὴ κατὰ τὴν ὑπὸ τῶν ἱερῶν Κανόνων προβλεπομένην διαδικασίαν) ἕνα 
Κληρικόν, ἡμεῖς δυνάµεθα νὰ ἀγνοῶμεν τὴν ἀπόφασιν αὐτῆς, καὶ νὰ συν- 
εχίζωµεν τὴν μετ’ αὐτοῦ κοινωνίαν,͵ ἐπειδὴ πιστεύοµεν ὅτι ἡ ἀπόφασις 
ὑπῆρξεν ἅἄδικος; (Ταῦτα λέγει ὁ κ. Μπατιστᾶτος ἐν ἑτέρῳ ἐνυπογράφφ 





Φιλάρετος - μαζὶ μὲ τὸν ᾽Αντώνιον -- συνελειτούργησεν ἐν Παρισίοις μετὰ 
τοῦ π. Αθανασίου Γιέβτιτς. Σημειωτέον δὲ ὅτι ὁ π. ᾿Αθανάσιος οὐδέποτε ἕἔπαυσε 
νὰ μνημονεύῃ τὸν Αθηναγόραν. 

Κατόπιν τούτου δικαιούµεθα νὰ ἐρωτήσωμεν: Ποῖον κοροϊδεύουν λοιπὸν οἱ... 
γνησίως!! ὀρθόδοξοι; Τὸν Θεόν, τὸν ἑαυτόν των ἢ τοὺς ἀφελεῖς; Τὸν Θεόν, βε- 
βαίως, δὲν δύνανται νὰ κοροϊδεύουν! Φαίνεται λοιπὸν ὅτι στόχος των εἶναι ὁ ἑαυ- 
τός των καὶ οἱ ἀφελεῖς. Ποίαν ἐμπιστοσύνην εἶναι πλέον δυνατὸν νὰ ἔχῃ τις εἰς 
αὐτὴν τὴν παράταξιν ἡ ὁποία πελαγοδρομεῖ µέσα εἰς µίαν πρωτοφανῆ σύγχυσιν 
καὶ ἀσυναρτησίαν; - 

Δι’ αὑτὸ καὶ ἡμεῖς ἀντιπαρερχόμεθα ἄνευ ἀπαντήσεως τὰ ὅσα ἐγράφησαν διὰ 
τὸ Περιοδικόν µας εἰς τὸ δημοσιογραφικὸν ὄργανον τῶν παλαιοημερολογιτῶν. 
Νὰ συζητήσῃ κανεὶς ἐπὶ μιᾶς λογικῆς βάσεως τὸ καταλαβαίνομµεν. Ὅταν ὅμως ἡ 
λογικὴ δὲν ὑφίσταται, τότε πρὸς τί ἡ συζήτησις; 

ἄρθρῳ αὐτοῦ, δημοσιευομένῳ ἐν τῷ αὐτῷ φύλλῳ, ὑπὸ τὸν τίτλον «Κα- 
θῃρηµένοι ποὺ ἁγιάζουν»). ᾽Αντιλαμβανόμεθα ἀράγε ὅτι διὰ τοιούτων 
θεωριῶν ἀνοίγομεν τοὺς ἀσκοὺς τοῦ Αἰόλου ἐν τῇ Ἐκκλησίᾳ; Συναι- 
σθανόµεθα ὅτι διὰ τοιούτων κριτηρίων δημιουργοῦμεν κατάστασιν αὐ- 
τόχρηµα χαώδη; Οἱ ἱεροὶ Κανόνες δὲν ἀπαγορεύουσι µόνον τὰς μεθ) 
αἱρετικῶν συµπροσευχάς... Ὑπῆρξέ ποτε περίπτῶσις, καθ’ ἣν ὑπόδικός 
τις Κληρικός, ἔστω καὶ ἂν κατηγορεῖτο διὰ βαρύτατα καὶ βοῶντα καὶ 
ἀποδεδειγμένα ἐγκλήματα, δὲν ἠδυνήθη νὰ προσκοµίσῃ δεκάδας µαρ- 
τύρων, πολλάκις εὐλαβεστάτων, οἵτινες ἐνόρκως ἐβεβαίουν ὅτι ἐπί- 
στευον αὐτὸν ἀπολύτως ἀθῷον καὶ θῦμα σκευωρίας; Ποῖος Κληρικός, 
ἔστω καὶ ἂν ἦτο φαυλότατος καὶ ἐξωλέστατος, δὲν θὰ ἠδύνατο, καθαι- 
ρούμενος, νὰ ἔχῃ περὶ αὐτὸν µίαν ὁμάδα προσώπων εἰλικρινῶς πι- 


ΕΙΝΑΙ ΔΥΝΑΤΟΝ; 


Καίτοι ἡ πηγὴ ἐξ ἧς ἔχομεν τὴν πληροφορίαν εἶναι σοβαρὰ καὶ ἀξιόπιστος, ἡ 
περίπτωσις εἶναι τόσον καταπληκτική, ὥστε δυσκολευόµεθα νὰ τὴν πιστεύσω- 
μεν καίτοι ὅλα βεβαίως εἶναι δυνατὰ µέσα εἰς τὰς τάξεις τῶν παλαιοηµερολογι- 
τῶν. ᾿Ακούσατε λοιπὸν καὶ ἐὰν ἡμπορῆτε μὴ φρίξετε: Οἱ δύο ἐπίσκοποι τῆς πα- 
ρατάξεως Ματθαίου οἱ ὑπὸ τῶν παλαιοημερολογιτῶν ἀποσταλέντες εἰς ᾽Αμερι- 
κὴν προκειµένου νὰ γίνουν δεκτοὶ καὶ νὰ ἀναγνωρισθοῦν ὑπὸ τῆς Συνόδου τοῦ 
Φιλαρέτου, ὑπεβλήθησαν εἰς νέαν χειροτονίαν!!! Τὸ πρᾶγμα --ἐὰν ἀληθεύῃ]-- εἶναι 
τρομακτικὸν καὶ τινάσσει εἰς τὸν ἀέρα ὁλόκληρον τὴν παράταξιν τῶν... γνησίων. 
Διότι, ἐὰν ἡ πρώτη χειροτονία τῶν δύο Ἐπισκόπων ἐκρίθη ἀνίσχυρος, δι’ ὅ καὶ 
ἐγένετο δευτέρα, τότε εἶναι ἀνύπαρκτος καὶ ἡ ἱερωσύνη τῶν χειροτονησάντων 
ἐνταῦθα αὐτούς. Ὅσοι διατηροῦν ἀκόμη σώας τὰς φρένας ἃς σπεύσουν νὰ ἀπο- 
μακρυνθοῦν ἀπὸ τὰς τάξεις τῶν... γνησίως ἀνοήτων. 


«ΕΝΟΡΙΑ», φύλλον 521, 1.10.1972. 
ΝΕΥΚΡΙΝΙΖΟΜΕΝ ΚΑΙ ΑΝΑΜΕΝΟΜΕΝ 


Ἐλάβομεν γνῶσιν -μέσῳ τρίτου προσώπου διότι δὲν μᾶς ἀποστέλλεται εἰς τὰ 
Γραφεῖα µας- δημοσιεύματος τοῦ περιοδικοῦ τῆς Ματθαιϊκῆς παρατάξεως τῶν 
Γ.Ο.Χ. «Κἢρυξ Ἐκκλησίας Ὀρθοδόξων» (τεῦχος Νοεμβρίου 1972), ἐν τῷ ὁποίφ 
διατυποῦται καθ᾽ ἡμῶν ἀπειλὴ διὰ τὸ σχόλιον τοῦ ὑπ. ἀρ. 521 τεύχους µας εἰς ὅ 
µετεφέρομεν μετ ἐκπλήξεως τὴν πληροφορίαν ὅτι δύο ᾿Αρχιερεῖς τῆς ἐν λόγῳ 
παρατάξεως µεταβάντες εἰς ᾽Αμερικὴν ἀνεχειροτονήθησαν προκειµένου νὰ γί- 
νουν δεκτοὶ ὑπὸ τῆς Συνόδου τοῦ Φιλαρέτου. ἼἨδη τὸ ὄργανον τῶν Γ.Ο.Χ. ὑπο- 
στηρίζει ὅτι δὲν ἐπρόκειτο περὶ χειροτονίας ἀλλὰ ἁπλῆς χειροθεσίας καὶ ζητεῖ νὰ 
ἀνακαλέσωμεν, ἄλλως μᾶς ἀπειλεῖ. Καίΐτοι τὸ σχόλιόν µας εἶναι διατυπωµένον 
εἰς μορφὴν ἐρωτηματικὴν ὥστε νὰ μὴ δύναται νὰ ἀποτελέσῃ δυσφήµησιν, ἔχομεν 

στευόντων ὄχι ἁπλῶς εἰς τὴν ἀθφότητα, ἀλλ) εἰς τὴν ἁγιότητα(!) αὐ- 
τοῦ, καὶ θεωρούντων αὐτὸν μὲν «ὡς ὑπὲρ δικαίου καὶ Ἐκκλησίας πά- 
σχοντω» (δανείζοµαι τὴν φράσιν ἐκ τοῦ κειµένου τοῦ κ. Μπατιστάτου), 
τὴν δὲ κατ’ αὐτοῦ ἀπόφασιν ὡς ἀδικωτάτην καὶ τερατωδεστάτην; Αν 
λοιπὸν γένηται δεκτὸν ὅτι αἱ τυχὸν ἄδικοι (ἀλλ’ ἔγκυροι) ἀποφάσεις 
τῶν Συνοδικῶν Δικαστηρίων τῆς Ἐκκλησίας δὲν ὑποχρεοῦσιν εἰς ὑπα- 
κοὴν καὶ ἑπομένως δυνάµεθα νὰ μὴ ἀρκώμεθα µόνον εἰς ἀνάληψιν ἀγῶ- 
νος, ἔστω καὶ σκληροτάτου, πρὸς τελικὴν ἀποκατάστασιν τοῦ ἀδικη- 
θέντος (τοῦτο εἶνε ὄχι µόνο δικαίωµα, ἀλλὰ καὶ καθῆκον τῶν πιστῶν), 
ἀλλὰ νὰ ρίπτωµεν τὴν καταδικαστικὴν ἀπόφασιν εἰς τὸ δοχεῖον τῶν 
ἀπορριμμάτων, τότε ποῦ θὰ φθάσωμµεν; ᾽Απλούστατα, ἀντὶ συντεταγµέ- 
νης Ἐκκλησίας, θὰ ἔχωμεν «ἐλευθέραν Κέρκυραν». Πᾶς καθαιρούµε- 
νος (καὶ μάλιστα δικαίως καθαιρούµενος, διότι οἱ καθαιρούµενοι 
πράγματι ἀδίκως --τοῦτο δὲ εἶνε σπανιώτατον φαινόµενον-, ἄνθρωποι 
ἀρετῆς ὄντες καὶ ἔχοντες ἐκκλησιαστικὸν φρόνημα, ὑπομένουσι τὴν 
ἀδικίαν καὶ δὲν κηρύττουσιν ἀνταρσίας καὶ ἑπαναστάσεις κατὰ τῆς Ἐκ- 
κλησίας), σύρων μεθ’ ἑαυτοῦ μικρὸν ἤἦ µέγαν ἀριθμὸν πιστῶν καὶ παρι- 
στῶν ἑαυτὸν εἰς αὐτοὺς ὡς στόχον φρικαλέων συκοφαντιῶν καὶ ρᾳ- 
διουργιῶν, ὡς τραγικὸν θῦμα τῆς σατανικῆς ἐμπαθείας τῶν ἀδιστάκτων 
ἐχθρῶν αὐτοῦ, θὰ ἱδρύῃ, «ἵνα μὴ θριαμβεύσῃ Ἠ ἀδικία», ἰδίαν «Ἐκκλη- 
σίαν»! Καὶ τότε θὰ ἔχωμεν τόσας «Ἐκκλησίας (δηλαδὴ Σχίσµατα), 
ὅσοι καὶ οἱ καθαιρούµενοι Κληρικοί! Ἐκτὸς ἄν τινες ἐκ τῶν καθαιρου- 
µένων «συμπράξωσυ (καὶ γὰρ «ἡ ἰσχὺς ἐν τῇ ἑνώσευ) καὶ «τὸ κέρδος 


νὰ εἴπωμεν εἰς τὸ ἀπειλοῦν ἡμᾶς τμῆμα τῶν Γνησίων τὰ κάτωθι: Πρό τινων ἑἐβδο- 
µάδων, θὰ γνωρίζετε ἀσφαλῶς, ὅτι εὑρίσκετο ἐνταῦθα ὁ Ἐπίσκοπος τῆς Συνόδου 
τοῦ Φιλαρέτου Λαῦρος. Οὗτος ὁμιλῶν ἑνώπιον κατὰ πάντα ἀξιοπί- 
στων μαρτύρων ἑἐδήλωσε σαφῶς ὅτι οἱ δύο Ἐπίσκοποί σας δὲν ἐχειροθετή- 
θησαν, ἀλλ᾽ ἐχειροτονήθησαν' παρέστησαν ὡς ᾽Αρχιμανδρῖται καὶ ἐχειροτονή- 
θησαν ἐκ νέου. ᾽Ακριβῶς δέ, ὡς εἶπεν ὁ Ἐπ. Λαῦρος, ἐπειδὴ ἔγινε χειροτονία, 
ἑτελέσθη τὴν µίαν ἡμέραν τοῦ ἑνὸς καὶ τὴν ἑπομένην τοῦ ἄλλου. Κατ’ αὐτὸν τὸν 
τρόπον µετέδῶσε τὰ πράγµατα ὁ Ἐπίσκοπος Λαῦρος. Ἐὰν τώρα σεῖς δύνασθε 
νὰ μᾶς ἀποστείλετε δήλωσιν τοῦ ἐν λόγῳ Ἐπισκόπου ἐνυπόγραφον ἐν ᾗ ἐπὶ τῇ 
ἀρχιερωσύνῃ του θὰ λέγῃ ὅτι ἐγένοντο χειροθεσίαι καὶ οὐχὶ χειροτονίαι, ἡμεῖς 
θὰ εἴμεθα πρόθυμοι νὰ τὴν δημοσιεύσωμεν καὶ νὰ ζητήσωμεν συγγνώµην διότι 
ἀθελήτως καὶ ἕστω ὑπὸ τὴν ἐρωτηματικὴν μορφὴν ἐγενόμεθα ἀφορμὴ νὰ θορυ- 
βηθῆτε καὶ νὰ ταραχθῆτε. ᾽Αναμένομεν. 


«ΕΝΟΡΙΑ», φύλλον ὁ25, 20.12.1972. 


Καθ’ ἃ γνωρίζω οὐδεμία ἐδόθη ἀπάντησις. Σιωπὴ βαθεῖα ἐκάλυψε τὸ θέµα... 

μεῖζον ἐν τῷ συνεταιρισμῷ»), ὁπότε ὁ ἀριθμὸς τῶν «Ἐκκλησιῶν» θὰ 
ὑπολείπηται κατά τι τοῦ ἀριθμοῦ τῶν καθαιρουµένων... 
᾿Αγαπητὸ Διονύσιε, δὲν νομίζεις ὅτι ἂν ἐπεκράτουν τοιαῦται παράβο- 
λοι καὶ καταλυτικαὶ θεωρίαι, θὰ ἀνετρέπετο τὸ πᾶν ἐν τῇ Ἐκκλησίᾳ, 
Μετὰ τῆς ἐν Κυρίῳ ἀγάπης, 


«ΟΡΘΟΔΟΞΟΣ ΤΥΠΟΣ», φύλλον 12. 9. 1950 
19 

ΑΝΑΓΚΑΙΑ ΛΕΥΤΕΡΟΛΟΓΙΑ 


(πρὸς τὸν κ. Δ. Μπατιστᾶτον) 


Ἐν ᾿Αθήναις τῇ 26ῃ Σεπτεµβρίου 19850. 
Κύριε Διευθυντά' 

εἰς τὸ ὑμέτερον Περιοδικὸν εἶχον δημοσιευθῆ προσφάτως ἄρθρα µου 
«Περὶ ἀκρίτου 'Ζηλωτισμοῦ”». Τὰ ἄρθρα ταῦτα ἐξώργισαν τὸν φίλον 
Θεολόγον κ. Διονύσιον Μπατιστᾶτον, ὅστις ἔκρινε καλὸν νὰ «ἀπαν- 
τήσῃ» διὰ δημοσιεύματος αὐτοῦ εἰς ἕτερον Περιοδικόν. Ἐν τῷ εἰρη- 
µένῳ δημοσιεύματι ἐδήλου προκαταβολικῶς (διατί ἀράγε;) ὅτι: «Δὲν θὰ 
ἀπαντήσω εἰς ἐνδεχομένην ἀπάντησίν του», ἐμοῦ δηλαδή. ᾽Απήντησα 
εἰς τὸ φύλλον τῆς 12ης ὁδεύοντος μηνὸς τοῦ «Ὀρθοδόξου Τύπου». Ἐπί- 
στευον μὲν ὅτι δὲν θὰ ἐπανήρχετο ὁ κ. Μπατιστᾶτος, τηρῶν τὴν ἀρχι- 
κὴν αὐτοῦ δήλωσιν, ἀλλ᾽ ὁμολογῶ ὅτι ηὐχόμην νὰ ἀγνοήσῃ τὴν 
δήλωσιν ἐκείνην καὶ νὰ ἐπανέλθῃ. Ἡ ἐπιθυμία µου ἐξεπληρώθη. Εὐγνω- 
μονῶ τὸν κ. Μπατιστᾶτον, διότι οὕτω παρέχεταί µοι ἡ εὐκαιρία νὰ συµ- 
πληρώσω τὰ πρότερον ἐκτεθέντα. Εἰς τὸ νέον αὐτοῦ δηµοσίευµα (βλ. τὸ 
ὑπὸ σημερινὴν ἡμερομηνίαν φύλλον τοῦ «Ὀρθοδόξου Τύπου») ἔχω νὰ 
παρατηρήσῳ τὰ ἑξῆς: 

1. Τὸ ἄρθρον µου ἔθετε πολλὰ καίρια καὶ σοβαρώτατα ἐρωτήματα εἰς 
τὸν κ. Μπ., ἐξ ἀφορμῆς παραβόλων καὶ καταλυτικῶν τῆς ἐκκλησιαστι- 
κῆς τάξεως θεωριῶν, διατυπωθεισῶν ὑπ αὐτοῦ. Πάντα ταῦτα ἀντιπα- 
ρέρχεται ὁ κ. Μπ. καὶ οὐδὲν ἀπαντᾷ. Διατί; 

2. Ἐπειδὴ ὁ κ. Μπ. «κατεπλάγη» διὰ τὴν καθυστέρησιν τῆς πρώτης 
ἀπαντήσεώς µου (ἤν, μάλιστα, ὀνομάζει... «ρεβάνο»!), σπεύδω νῦν νὰ 
ἀπαντήσω αὐθημερόν, ἵνα ἀποτρέψω νέαν «κατάπληξιν» αὐτοῦ. 

3. Ὁ κ. Μπ. «κατεπλάγη» ἀκόμη, διότι «δὲν ἀπήντησα ἀπὸ τὰς 
στήλας τοῦ Περιοδικοῦ ποὺ ἑδημοσίευσε τὰς ἀπόψεις αὐτοῦ» (τοῦ κ. 
Μπ.) Ι | 
Τὶ εἴπω καὶ τί λαλήσωΙ...Αγαπητὲ Διονύσιε, εἶσαι ἀμίμητος! Ἡ μᾶλ- 
λον ἀνοικονόμητος!... Σύ, ἀδελφέ µου, τί ἐποίησας; Τὰ ἄρθρα µου εἶχον 
δημοσιευθῆ εἰς τὸν «Ὀρθόδοξον Τύπον». Σὺ ποῦ ἐδημοσίευσας τὴν εἰς 
αὐτὰ ἀπάντησίν σου; Εἰς τὸ αὐτὸ Περιοδικόν, δηλαδὴ εἰς τὸν «Ὀρθόδο- 
ἔον Τύπον»; "Οχι! Κατέφυγες εἰς ἕτερον Θρησκευτικὸν Περιοδικόν. 
ΤἨτο βεβαίως τοῦτο ἀπόλυτον καὶ ἀναφαίρετον δικαίωμά σου, δι’ ὃ καὶ 
οὐδεὶς διενοήθη νὰ σὸ µεμφθῇ. Πῶς ὅμως καὶ διατί ἐπικρίνομαι ἐγώ, 
ὅστις ἁπλῶς συνέχισα εἰς τὸ αὐτὸ Περιοδικὸν τὰς δημοσιεύσεις 

µου; Ὥφειλον «σώνει καὶ καλά» νὰ ἀκολουθῶ τοῖς σοῖς ἴχνεσι καὶ νὰ 
συντονίζω τὰ βήματά µου πρὸς τὰ βήματά σου; Πολὺ ἀπαιτητικὸς δὲν 
νομίζεις ὅτι εἶσαι; 

4. Ὁ «ἄλλου εἴδους Οἰκουμενισμός», ὃν κηρύσσει ὁ κ. Μπ. µετά τι- 
νων ὁμοφρόνων αὐτῷ καὶ περὶ οὗ ἐκτενῶς ὠμίλησα εἰς τὸ προηγηθὲν 
ἄρθρον µου, καὶ ὁ γνωστὸς Οἰκουμενισμός, ἀναμφιβόλως δὲν «εἶναι 
παράλληλα καὶ ἀνάλογα θρησκευτικὰ φαινόμενα», ἀλλὰ μήπως καὶ ὁ 
πρῶτος Οἰκουμενισμὸς δὲν ἀνατρέπει ἐκ βάθρων τὴν Ὀρθόδοξον Ἐκ- 
κλησιολογίαν καὶ τὴν Κανονικὴν Τάξιν; Μία οἰκία δὲν κρημνίζεται µό- 
νον διὰ βόμβας' κρηµνίζεται, βραδέως μὲν ἀλλ᾽ ἀσφαλῶς, καὶ διὰ μιᾶς 
σφύρας. Πνίγονται ἄνθρωποι εἰς τὴν θάλασσαν, ἀλλὰ πνίγονται καὶ εἰς 
ἀρδευτικὰς αὔλακας. Δὲν εἶνε µόνον ὁ Οἰκουμενισμὸς γέννημα τοῦ Δια- 
βόλου’ καὶ τὰ σχίσµατα καὶ αἱ παρασυναγωγαὶ καὶ αἱ ἀνταρσίαι, τοῦ 
Διαβόλου γεννήµατα εἶνει Αὐτὸ τοὐλάχιστον διδάσκει σύµπασα ἡ χο- 
ρεία τῶν ἁγίων Πατέρων... 

5. Πότε ἐγὼ «ἡρμήνευσα τοὺς Ἱεροὺς Κανόνας ὡς κριτήρια ἐπιβο- 
λῆς τῆς ἐξουσίας»; (11). Ἐκτὸς ἐὰν ὡς «ἐπιβολὴ ἐξουσίας) νοεῖται 
ἡ Ἐκκλησιαστικὴ Τάξις! ᾽Αλλὰ τὸ «εὐσχημόνωος) καὶ τὸ «κατὰ 
τάξιν» εἶνε ἐντολαὶ Θεοῦ. «Τάξις διέπει τὰ οὐράνια, τάξις καὶ τὰ ἐπί- 
γειω, κατὰ τὴν Πατερικὴν διδαχήν. «Οὐ γάρ ἐστιν ἀκαταστασίας ὁ 
Θεός, ἀλλ) εἰρήνης» (Α΄ Κορ. ιδ 33). "Ἡ µήπως, πολέμιοι ἡμεῖς τοῦ 
᾿ Προτεσταντισμοῦ, ἐζηλώσαμεν τὴν προτεσταντικὴν ἀναρχίαν καὶ σύγ- 
χυσιν καὶ ἀκαταστασίαν; 

6. Ἡ φράσις µου «ἂν συµβῇ ὅ,τι συνέβη εἰς τὴν Σύνοδον Φερράρας- 
Φλωρεντίας, θὰ ἐπακολουθήσῃ, ἁπλούστατα, ὅ,τι ἐπηκολούθησε καὶ 
τότε», πᾶν ἄλλο ἢ «Απολλώνειον γρίφον» συνιστᾷ. "Ας ἀνοίξῃ τὴν 
Ἱστορίαν ὁ κ. Μπ. καὶ θὰ πληροφορηθῇ λεπτομερῶς τί «ἐπηκολούθησε 
τότε» καὶ ἑπομένως τί «θὰ ἐπακολουθήσῃ» καὶ αὔριον. 

7. Ἐρωτᾷ µε, οἱονεὶ θριαμβολογῶν, ὁ κ. Μπ.: «Τὸν ἐγκύρως) ὑπὸ 
τῆς Τοπικῆς Ἐκκλησίας Κωνσταντινουπόλεως 'καθαιρέντα᾽ φωστῆρα 
τῆς Τρισηλίου Θεότητος Ἰώάννην Χρυσόστομον θεωρῶ “Αγιον ἢ 
ὑπόδικον ἐν τῇ Κρίσει ὡς ἀποκοπέντα᾽ τῆς Ἐκκλησίας διὰ τῆς ἑπαι- 
σχύντου καταδίκης του»».Φίλτατε Διονύσια, συγχώρησόν µοι, ἀλλὰ δια- 
τί δὲν βασανίζεις ὅσα γράφεις; Διατί προχειρολογεῖς; Ποῦ εἶδες, ποῦ 
ἤκουσας, ποῦ ἀνέγνως, ὅτι ὁ ἅγιος Ἰωάννης κατεδικάσθη «παρὰ τῆς 
Τοπικῆς Εκκλησίας Κων/πόλεως»; Ὁ ἅγιος Ἰωάννης κατε- 
δικάσθη παρ’ Αἰγυπτίων ἐπιδρομέων!... Μὲ ἀναγκάζεις νὰ ἀναλάβω (ὄχι 
διὰ σέ, τὸν Θεολόγον, ἀλλὰ διὰ τοὺς ἀναγνώστας, οἵτινες δὲν εἶνε πάν- 
τες Θεολόγοι͵) διδασκαλίαν... µαθήµατος Ἐκκλησιαστικῆς Ἱστορίας 
«μετὰ στοιχείων Κανονικοῦ Δικαίου». Λοιπόν: . 

α’) Ἡ ἀπόφασις τῆς καταδίκης τοῦ θείου Χρυσοστόμου δὲν ἠἦτο µόνον 
ἄδικος, ἀλλὰ παντελῶς ἄκυρος, διότι ἡ δίκη αὐτοῦ ἦτο «ὑπερόριος». 
(Σαφῶς δ᾽ ἐν τῷ ἄρθρῳ µου διέκρινον τὰς ἀδίκους μὲν ἀλλ᾽ ἐγκύρους 

ἀποφάσεις ἀπὸ τῶν ἀκύρων τοιούτων). Τὸ ἄκυρον τῆς ἀποφάσεως ἐπε- 
σήµαναν ἀπὸ τῆς πρώτης στιγμῆς οἱ περὶ τὸν ἅγιον Χρυσόστομον τεσ- 
σαράκοντα Ἐπίσκοποι, δηλώσαντες τῷ συγκροτήσαντι τὴν παρὰ τὴν 
Δρῦν ἄθεσμον Σύνοδον Θεοφίλφ ᾽Αλεξανδρείας: «Μἡ κατάλυε τὰ πρά- 
γµατα τῆς Ἐκκλησίας καὶ μὴ σχίζε τὴν Ἐκκλησίαν,. δι’ ἣν ὁ Θεὸς εἰς 
σάρκα κατῆλθεν’ εἰ δὲ ἀστεκτῶν καταλύεις τοὺς ἐν Νικαίᾳ Κανόνας 
τῶν 318 Ἐπισκόπων, καὶ ὑπερόριον δικάζεις δίκην, σὺ πέρα- 
σον πρὸς ἡμᾶς εἰς τὴν εὐνομουμένην πόλιν (Κωνσταντινούπολιν), μὴ 
προκαλούμενος τὸν ”Αβελ, κατὰ τὸν Κάῑν εἰς τὸ πεδίον, ἵνα σου ἡμεῖς 
πρῶτοι ἀκούσωμεν. Ἔχομεν γὰρ κατὰ σοῦ ἑβδομήκοντα κεφαλαίων λι- 
βέλλους, προδήλους ἀθεμιτουργίας ἔχοντας, καὶ πλείους ἐσμὲν τῆς σῆς 
Συνόδου, Θεοῦ χάριτι, συναχθέντες οὐκ ἐπὶ τῇ καταλύσει τῆς Ἐκκλη- 
σίας, ἀλλ᾽ ἐν εἰρήνῃ. Σὺ μὲν γὰρ εἶ τριακοστὸς ἕκτος ἐξ ἐπαρχίας μιᾶς 
(Σημ.: ἡ παρὰ τὴν Δρῦν Σύνοδος ἀπετελεῖτο ἐκ 36 Ἐπισκόπων, ἐξ ὧν 

οἱ 29 ()ἦσαν Αἰγύπτιοι, ἅπαντες δὲ ἦσαν ἐνεργούμενα τοῦ Θεο- 
φίλου) ἡμεῖς δέ ἐσμεν τεσσαράκοντα ἐκ διαφόρων ἐπαρχιῶν, ἐν οἷς 
ἐσμεν καὶ ἑπτὰ μητροπολῖται, καὶ ἀκόλουθόν ἐστι τὸν ἐλάσσονα παρὰ 
τῶν πλειόνων καὶ διαφερόντων (Ξὑπερεχόντων) κατὰ τοὺς Κανόνας κρι- 
θῆναυ (Παλλαδίου, «Διάλογος περὶ τοῦ βίου Ἰωάννου τοῦ Χρυσοστό- 
μου», κεφ. η΄). Αν ἡ Σύνοδος τῆς Ἐκκλησίας τῆς Ἑλλάδος δικάσῃ καὶ 
καταδικάση ἕνα Ἐπίσκοπον τῆς Κρήτης, διὰ παραπτώματα αὐτοῦ δια- 
πραχθέντα ἐν Κρήτῃ, ποία ἡ ἀξία τῆς ἀποφάσεως αὐτῆς, ἔστω καὶ ἂν ὁ 
καταδικασθεὶς ἦτο 100960 ἔνοχος; Ἴση τῷ µηδενί! Τὸ Πατριαρχεῖον 
Κων/πόλεως δύναται βεβαίως νὰ κηρύξῃ, δι’ εἰδικῆς πράξεως αὐτοῦ, 
ἄκυρον καὶ ἀνυπόστατον καὶ ἀνενέργητον τὴν ἐν λόγῳ ἀπόφασιν καὶ νὰ 
ἐπιτιμήσῃ τὴν Σύνοδον τῶν ᾽Αθηνῶν, ἀλλὰ καὶ ἐὰν δὲν πράξῃ τοῦτο καὶ 
ἀπαντήσῃ διὰ παντελοῦς σιωπῆς, ἡ ἀπόφασις οὐδὲν κερδαίνει. Εἶνε ἐξ 
ἑαυτῆς καὶ θὰ παραμείνῃ ἐσαεὶ ἄκυρος καὶ ἀνυπόστατος. ' 

β’) Τεσσαράκοντα Ἐπίσκοποι, ὡς εἴδομεν, τῆς Ἐκκλησίας Κωνσταν- 
τινουπόλεως, οἱ καὶ ἁρμόδιοι νὰ δικάσωσι τὸν ᾽Αρχιεπί- 
σκοπον αὐτῆς ᾿]ωάννην, ἐτέθησαν εἰς «καραντίναν»' ἀπεκλεί- 
σθησαν τῆς παρὰ τὴν Δρῦν Συνόδου, προστεθέντος οὕτω καὶ ἑτέρου λό- 
γου ἀκυρότητος τῶν ἀποφάσεων τῆς Συνόδου ταύτης. 

Υ΄ Οἱ ἐν λόγῳ Ἐπίσκοποι οὐδέποτε ἀνεγνώρισαν τὴν καταδίκην τοῦ 
ἱεροῦ Πατρός, ἀκριβῶς διότι ἦτο ἄκυρος. Εἰς αὐτοὺς προσετέθησαν καὶ 
πολλοὶ ἄλλοι βραδύτερον, ὥστε ἐλάχιστοι ἐκ τῶν Ἐπισκόπων τῆς Ἐκ- 
Κλησίας Κων/πόλεως καὶ τῶν λοιπῶν Ἐκκλησιῶν τῆς ᾽Ανατολῆς νὰ 
ἀποδέχωνται τὴν ἀπόφασιν καὶ νὰ ἀναγνωρίζωσι τοὺς ἀμέσους διαδό- 
χους τοῦ Χρυσοστόμου. Δι’ ὃ καὶ ὁ δεύτερος διάδοχος αὐτοῦ Πατριάρ- 
χης ᾿Αττικὸς «θεασάµενος µηδένα τῶν ἀνατολικῶν αὐτῷ 
ἐπισκόπων κοινωνοῦντα (Σημ.: πλὴν προφανῶς τῶν ὀλίγων δε- 
δηλωµένων ἐχθρῶν τοῦ Χρυσοστόμου), µήτε μὴν τοῦ τῆς πόλεως λαοῦ, 
διὰ τὰ οὕτως ἀνόμως παρακολουθήσαντα καὶ ἀθέσμω ς, παρα- 

σκευάζει, ἄπειρος ὢν τῶν θείων Γραφῶν, ταῖς ἀντιγραφαῖς (Ξ ἐγγράφοις 
κατηγορίαις μετ’ ἀπειλῶν) καταναγκάζεσθαι τοὺς μὴ κοινωνοῦν- 
τας» (Αὐτόθι, κεφ. ια’). Οὕτως ἐξαπολύεται ἄγριος διωγμὸς κατὰ τῶν 
Ἐπισκόπων (λεπτοµερείας ἀνατριχιαστκὰς βλέπε παρὰ Παλλαδίφ), 
ὅστις εἶχεν ὡς ἀποτέλεσμα νὰ κάµψῃ τινὰς καὶ νὰ ὁδηγήσῃ αὐτοὺς εἰς 
κοινωνίαν μετὰ τοῦ ᾽Αττικοῦ καὶ τῶν ἐχθρῶν τοῦ Χρυσοστόμου Θεοφί- 
λου ᾽Αλεξανδρείας καὶ Πορφυρίου ᾿Αντιοχείας. ᾽Αλλὰ καὶ πάλιν µέγας 
ἀριθμὸς Ἐπισκόπων ἔμειναν ἀκλόνητοι εἰς τὴν μὴ ἀποδοχὴν τῆς ἀκύρου 
καὶ ἀθέσμου ἀποφάσεως καὶ ἀπέφευγον τὴν κοινωνίαν μετὰ τοῦ ᾿Αττι- 
κοῦ. Μία ἀπόφασις, συναντῶσα τὴν ἀντίδρασιν τῆς συντριπτικῆς 
πλειονοψηφίας τῶν Ἐπισκόπων, καὶ ἂν ἀκόμη δὲν εἶνε ἐξ ἑαυτῆς 
ἄκυρος, ποῖον κῦρος δύναται νὰ ἔχῃ διὰ τὴν Ἐκκλησίαν; Οὐδέν! Καταρ- 
γεῖται άε Εαοίο καὶ καθίσταται ἀνύπαρκτος, ἔστω καὶ ἂν ἐκτελῆται διὰ 
τῆς κρατικῆς βίας. Συνεπῶς ἡ ἀπόφασις τῆς παρὰ τὴν Δρῦν Συνόδου 
ἀνηρέθη ἐκκλησιαστικῶς καὶ ἐξηφανίσθη διὰ µόνης τῆς ἀρνήσεως ἀπο- 
δοχῆς αὐτῆς ὑπὸ τοῦ μεγίστου πλήθους τῶν Ἐπισκόπων. "Ας ἐξησφάλι- 
ζε δυναστικῶς τὴν ἐφαρμογὴν αὐτῆς ἡ πρὸς τοὺς ἐχθροὺς τοῦ Χρυσο- 
στόµου εὖνοια τῶν ᾽Ανακτόρων' ἡ ἀπόφασις (καὶ ἂν, ἐπαναλαμβάνω, 
δὲν ἦτο ἐξ ἀρχῆς ἄκυρος) εἶχεν ἐμπράκτως ἀναιρεθῆ καὶ καταργηθῆ! 

δ’ Ποία ἡ στάσις ὁλοκλήρου τῆς Ἐκκλησίας τῆς Δύσεως, οὔσης 
μάλιστα πρωτοθρόνου, ἔναντι τῆς καταδίκης τοῦ Χρυσοστόμου; 
Σαφῶς, κατηγορηματικῶς, ἀπεριστρόφως, ἀπροσχηματίστως καὶ ἀπο- 
λύτως ἀρνητική! Καὶ ἰδοὺ τὰ πειστήρια: «Πρὸς τούτοις ἀνταπέστει- 
λεν ὁ µακάριος Ἰννοκέντιος ὁ πάπας ἀμφοτέροις τοῖς µέρεσι τὰ ἴσα τῆς 
κοινωνίας, ἀθετήσας τὴν δόξασαν γεγενῆσθαι κρίσιν 
παρὰ Θεοφίλου, εἰπὼν δεῖν ἑτέραν ἀνεπίληπτον συγκροτηθῆναι 
Σύνοδον Δυτικῶν τε καὶ ᾽Ανατολικῶν....» Λαβὼν δὲ ὁ Ἰννοκέντιος παρὰ 
τοῦ Θεοφίλου ἐπιστολὰς «καί τινα ὑπομνημάτια δῆθεν, ἐν οἷς ἐδόκει 
κατακεκρίσθαι ὁ Ἰωάννης... καὶ εὑρὼν µήτε τὰς αἰτίας οὔσας βαρείας, 
µήτε τὸν Ἰωάννην παρόντα καὶ κατὰ πρόσωπον ἐλεγχθέντα, ἔμενε 
κατασυρίζων τῆς Θεοφίλου μανίας, ὅτι κατὰ ἀπόντος 
τοιαύτην ἀπότομον ἐξέβρασε ψῆφον...». Ἔγραψε δὲ πάραυτα τῷ Θεο- 
φίλω, λέγων: «Αδελφὲ Θεόφιλε, ἡμεῖς καὶ σὲ ἴσμεν κοινωνικὸν καὶ 
τὸν ἀδελφὸν ᾿]ωάννην, ὡς καὶ ἐν πρώτοις γράμμασι φανερὰν 
ἡμῶν τὴν γνώµην ἐποιήσαμεν' καὶ νῦν δὲ οὐκ ἑκστάντες τῆς αὐτῆς προ- 
αιρέσεως, πάλιν σοι τὰ αὐτὰ γράφοµεν, καὶ ὁσάκις ἂν ἀποστείλῃς: ὅτι, 
ἐὰν μὴ δέουσα κρίσις παρακολουθήσῃ ἐπὶ τοῖς παιγνιω δ ὥς Ύεγενη- 
µένοις, ἀμήχανόν ἐστιν ἀλόγως ἡμᾶς ἀποστῆναι τῆς 
᾿Ιωάννου κοινωὠνίας...». Ὁ δὲ Ἐπίσκοπος Πισινούντων 
Δημήτριος, «περιδραμὼν τὴν ᾿Ανατολήν» ἐκήρυξε «τὴν Ῥωμαίων 
κοινωνίαν τὴν πρὸς τὸν ΕΠΙΣΚΟΠΟΝ Ἰωάννην, μετὰ 
γραμμάτων τοῦ πάπα Ἰννοκεντίου, ἐνεγκὼν καὶ γράμματα τῶν ἀπὸ Κα- 
ρίας Ἐπισκόπων, ὅπου ἀσπάζονται τὴν Ἰωάννου κοινωνίαν...». 

᾽Ακόμη ὁ Ἰννοκέντιος «προστάσσει Σύνοδον συγκροτηθῆναι τῶν Δυτι- 
κῶν καὶ κοινῇ µίαν ἐξενεγκόντας ψῆφον ἀνενεγκεῖν ἐπὶ τὴν αὐτοῦ (τοῦ 
βασιλέως Ὀνωρίου) εὐσέβειαν», παρακαλοῦντες αὐτὸν νὰ γράψῃ τὰ δέ- 
οντα «τῷ ἑαυτοῦ ἀδελφῷ καί συμβασιλεῖ ᾿Αρκαδίῳ», ὅπερ καὶ ἐγένετο 
(Αὐτόθι, κεφ. Υ). Ακολούθως στέλλεται ἀντιπροσωπεία εἰς Κων/πολιν, 
φέρουσα τὰ «γράμματα τοῦ τε Ἰννοκεντίου καὶ τῶν Ἰταλῶν Ἐπισκόπων, 
Χρωματίου ᾽Ακυληίας, καὶ Βενερίου Μεδιολάνων, καὶ τῶν λοιπῶν, καὶ 
ὑπομνηστικὸν τῆς Συνόδου πάσης Δύσεως...» (Αὐτόθι, κεφ. 
δ) 


Ἐρωτῶ: Μία ἀπόφασις, κατὰ τοῦ δευτέρου τῇ τάξει Ἐπισκόπου τῆς 
Ἐκκλησίας (Ἰωάννου Κων/πόλεως), ἣν καὶ ὁ πρωτόθρονος Ἐπίσκοπος 
Ῥώμης καὶ ἅπαντες οἱ Ἐπίσκοποι τῆς Δύσεως, ἐν ὁμοφωνίᾳ μετὰ 
πλήθους Ἐπισκόπων τῆς ᾿Ανατολῆς, ἀποδοκιμάζουσι καὶ ἀπορρίπτου- 
σι, ποίαν ἰσχὺν δύναται νὰ ἔχῃ διὰ τὴν καθόλου Ἐκκλησίαν τοῦ Χρι- 
στοῦ, καὶ ἂν δὲν ἦτο ἀρχῆθεν καὶ ἀφ᾽ ἑαυτῆς ἄκυρος, Οὐδεμίαν 
ἀπολύτως! Ἡ ἀπόφασις αὕτη καθίστατο καὶ ἐξ αὐτοῦ τοῦ λόγου 
ἀνυπόστατος! Ὡς νὰ μὴ ἥρκουν δὲ πάντα τὰ ἀνωτέρω, ὁ Ρώμης Ἰν- 
νοκέντιος καὶ οἱ Ἐπίσκοποι τῆς Δύσεως ἔπαυσαν τὴν κοινωῶν- 
νίαν μετὰ τῶν Ἐκκλησιῶν τῆς Κωνσταντινουπόλεως, τῆς ᾽Αλεξαν- 
δρείας καὶ τῆς Αντιοχείας (τὰ Ἱεροσόλυμα δὲν εἶχον ἀκόμη ἀναδειχθῆ 
εἰς Πατριαρχεῖον), ἐπειδὴ αὗται, δηλαδὴ οἱ Προκαθήµενοι αὐτῶν µετά 
τινων περὶ αὑτοὺς Ἐπισκόπων, ἐδέχοντο τὴν ἀπόφασιν τῆς καταδίκης 
τοῦ Ἰωάννου! (Β. Στεφανίδου, «Ἐκκλησιαστικὴ Ἱστορία» ἔκδοσις α’, 
σελ. 190). 

Οὕτω κατ’ οὐσίαν ἔχομεν ἅπαντας τοὺς Ἐπισκόπους τῆς Ἐκκλησίας 
τῆς Δύσεως καὶ µέγαν ἀριθμὸν Ἐπισκόπων τῆς ᾿Ανατολῆς ἠνωμέ- 
νους καὶ κοινωνοῦντας πρὸς ἀλλήλους, ἀπεσχισμένους δὲ τοὺς 
Προκαθηµένους τῶν Ἐκκλησιῶν Κων/πόλεως, ᾽Αλεξανδρείας καὶ Αν- 
τιοχείας µετά τινων περὶ αὐτοὺς Ἐπισκόπων. Δηλαδή, ἡ μὲν πράγµα- 
τι Ἐκκλησία τοῦ Χριστοῦ δέχεται τὸν Ἰωάννην ὡς Κανονικὸν ᾿Αρχιε- 
πίσκοπον Κών/πόλεως, εἰς οὐδὲν λογιζοµένη τὴν κατ αὐτοῦ ἄθεσμον 
καὶ «παιγνιώδη» ἀπόφασιν, µόνον δὲ ἀριθμός τις σχισματικῶν 
Ἐπισκόπων δὲν δέχεται τὸν Ἰωάννην καὶ ἀναγνωρίζει τὴν καταδίκην 
αὐτοῦ. Αὐτὴ εἶνε ἡ ἀληθινὴ θεώρησις τῶν πραγμάτων ἀπὸ αὐστηρᾶς ἐκ- 
κλησιολογικῆς πλευρᾶς... Ακόμη δὲ καὶ μετὰ τὸν θάνατον τοῦ Ἰωάννου 
ἡ Ἐκκλησία τῆς Δύσεως μένει ἀνυποχώρητος: «Ὁ δὲ σκοπὸς τῆς Ἐκ- 
κλησίας Ρωμαίων οὗτός ἐστιν, ἕως τέλους μὴ κοινωνῆσαι τοῖς ἀνατολι- 
κοῖς ἐπισκόποις, μάλιστα Θεοφίλῳ, ἕως ἂν δῷ Κύριος χώραν Οἰκουμε- 
νικῆς Συνόδου, ἰατρευούσης τὰ σεσηπότα µέλη τῶν ταῦτα ἐργασαμέ- 
νων. Εἰ γὰρ καὶ κεκοίµηται ὁ µακάριος Ἰωάννης, ἀλλ᾽ ἐγρήγορεν ἡ ἁλή- 
θεια, δι’ ἣν ἡ ζήτησις ἔσταυ! (Παλλαδίου, αὐτόθι, κεφάλαιον κ’). 

ε’ Καὶ εἰς αὐτὰς τὰς Ἐκκλησίας τῆς ᾿Ανατολῆς, τὰς δεχθείσας τὴν 
καταδίκην τοῦ Χρυσοστόμου, ἡ ἰσχὺς τῆς καταδίκης αὐτοῦ δὲν διήρκε- 

σεν ἐπὶ πολύ. Ἡ κατ’ αὐτοῦ ἀπόφασις ἠκυρώθη καὶ κατηργήθη! 
Ἠκυρώθη καὶ κατηργήθη ἐπισήμως καὶ πανηγυρικῶς καὶ διὰ τῆς πλέον 
αὐθεντικῆς πράξεως: Διὰ τῆς ἀναγραφῆς τοῦ ὀνόματος τοῦ Ἰωάννου ὡς 
ΕΠΙΣΚΟΠΟΥ ΚΩΝ/ΠΟΛΕΩΣ εἰς τὰ ἱερὰ δίπτυχα! Εξ μόλις ἔτη μετὰ 
τὸν θάνατον αὐτοῦ (407), ἦτοι ἐν ἔτει 413, ἡ Ἐκκλησία τῆς ᾿Αντιοχείας 
πρώτη ἐνέγραψεν αὐτὸν εἰς τὰ Δίπτυχα, ἀναγνωρίζουσα οὕτω καὶ δια- 
κηρύττουσα τὸ ἄκυρον καὶ ἀνυπόστατον τῆς καθαιρέσεως αὐτοῦ. Μετὰ 
τετραετίαν, ἤτοι ἐν ἔτει 417, ἔπραξαν τὸ αὐτὸ καὶ αἱ Ἐκκλησίαι τῆς 
Κωνσταντινουπόλεως καὶ τῆς Αλεξανδρείας. (Εἶνε µάλιστα χαρακτηρι- 
στικὸν --καὶ ἐκπληκτικόν-- ὅτι ἡ ἐγγραφὴ εἰς τὰ Δίπτυχα τῆς Ἐκκλησίας 
Κων/πόλεως ἐγένετο πρωτοστατοῦντος αὐτοῦ τούτου τοῦ Πατριάρχου 
᾿Αττικοῦ, πρώην ἁδιαλλάκτου ἐχθροῦ τοῦ Χρυσοστόμου καὶ ἀπηνοῦς 
διώκτου τῶν ὁπαδῶν αὐτοῦ! Πόσας θαυμαστὰς ἀλλοιώσεις πραγµατο- 
ποιεῖ ἡ Δεξιὰ τοῦ Κυρίου!...) Ἡ Ρώμη ἐπανέλαβε πλέον τὴν κοινωνίαν 
αὐτῆς πρὸς τὰς Ἐκκλησίας ταύτας. Οὕτω δέκα μόλις ἕτη μετὰ τὸν 
θάνατον τοῦ ἱεροῦ Πατρός, ᾽Ανατολὴ καὶ Δύσις, δηλαδὴ σύμπασα ἡ . 
ἀνὰ τὴν Οἰκουμένην Ἐκκλησία τοῦ Χριστοῦ, ἔχει ἀποκηρύξει πανηγυ- 
ρικῶς τὴν καταδίκην τοῦ ἱεροῦ ᾿Ανδρὸς καὶ ἔχει ἀποκαταστήσει αὐτὸν 
εἰς τὴν ᾽Αρχιερατικὴν αὐτοῦ ἀξίαν. -Γνωρίζει παρόμοια «προηγούμενα» 
καὶ δι’ ἄλλους «καθῃρηµένους», καὶ μάλιστα συγχρόνους, ὁ κ. Μπατι- 
στᾶτος; ᾿Αν ναί, ποῖα; Αν ὄχι, πρὸς τί ἐπικαλεῖται τὸ παράδειγµα τοῦ 
Χρυσοστόμου ὑπὸ τὸν ἐντυπωσιακὸν καὶ βαρύγδουπον τίτλον «Κα- 
θῃρηµένοι ποὺ ἁγιάζουν» καί, προβάλλων αὐτό, καλεῖ ἡμᾶς νὰ ρίπτωµεν 
εἰς τὸ δοχεῖον τῶν ἀπορριμμάτων τὰς καταδικαστικὰς ἀποφάσεις τῶν 
Δικαστηρίων τῆς Ἐκκλησίας, ἂν πιστεύωµεν ὅτι αὗται ὑπῆρξαν ἄδικοι; 
᾿Ανευθυνολογοῦμεν ἢ παίζοµεν ἐν οὐ παικτοῖς; 

Δὲν πρέπει ὅμως νὰ σταθῶμεν ἐνταῦθα: σκόπιµον εἶνε νὰ μνηµονεύ- 
σῶώμεν δύο ἀκόμη γεγονότων, ἵνα καταδειχθῇ πόσον ἀστήρικτοι εἶνε αἱ 
θέσεις τοῦ κ. Μπατιστάτου: 

Πρῶτον: Αὐτὸς οὗτος ὁ ἱερὸς Χρυσόστομος, τρέµων διὰ τὰ ἐν τῇ Ἐκ- 
κλησίᾳ σχίσµατα καὶ προκρίνων τὸν θρίαµβον τῆς ἀδικίας (εἶνε, ἄλλω- 
στε, τόσον προσωρινὸς οὗτος) καὶ ὄχι τὴν καταπολέµησιν αὐτῆς διὰ 
σχισµάτων, ἔδωκεν αὐστηροτάτην ἐντολὴν εἰς τοὺς φίλους αὐτῷ τεσσα- 
ράκοντα Ἐπισκόπους (ἄλλο τὸ θέµα ὅτι δὲν εἰσηκούσθη ὑπ᾿ αὐτῶν' ἅλ- 
λωστε δὲν ἦτο δυναντὸν νὰ γνωρίζῃ ἐκ τῶν προτέρων ὅτι ὁλόκληρος ἡ 
Ἐκκλησία τῆς Δύσεως δὲν θὰ ἀπεδέχετο τὴν καταδίκην αὐτοῦ καὶ θὰ 
ἀπέκοπτε τῆς κοινωνίας τοὺς ἀποδεχομένους αὐτήν!) νὰ κοινωνή- 
σωσιν ἐκκλησιαστικῶς μετὰ τοῦ διαδόχου αὐτοῦ. Τὴν μὲν κα- 
θαίρεσίν µου, εἶπε, μὴ ὑπογράψητε, διότι ἔχω συνείδῃσιν ὅτι οὐδὲν 
ἄξιον καθαιρέσεως ἔπραξα' μετὰ τοῦ διαδόχου µου ὅμως νὰ κοινω- 
νήσητε, ἵνα μὴ γένηται σχίσμα! Καὶ ἐπὶ λέξει: «Εὔξασθε, ἀδελφοί, 
καὶ εἰ φιλεῖτε τὸν Χριστόν, ἐμοῦ ἕνεκεν µή τις ἀπολείπῃ τὴν ἑαυτοῦ ἐκ- 
κλησίαν... Αρκεῖ, ἀδελφέ, μὴ πολλὰ λέγε, ἀλλ) ὃ εἶπον, τὰς ἐκκλησίας 

ὑμῶν μὴ ἀφῆτε... Μετὰ τούτους τοὺς λόγους λέγει Εὐλύσιος ὁ ᾿Απα- 
µείας τῆς Βιθυνίας Ἐπάναγκες ἡμᾶς ἐστι, κατέχοντας τὰς ἐκκλησίας, 
ἀναγκασθῆναι καὶ κοινωνῆσαι καὶ ὑπογράψαι. Ἔφη ὁ ἅγιος Ἰωάννης: 
Κοινωνήσατε µέν, ἵνα μὴ σχίσητε τὴν ΕἘκκλησίαν, μὴ 
ὑπογράψητε δέ’ οὐδὲν γὰρ ἐμαυτῷ σύνοιδα ἄξιον καθαιρέσεως ἑἐννοή- 
σας» (Παλλαδίου, αὑτόθι, κεφ. η΄). ᾽Ακούεις, ἀγαπητὲ Διονύσιε; 

Δεύτερον: Εἶνε γνωστὴ ἡ μῆνις τοῦ Θεοφίλου ᾽Αλεξανδρείας κατὰ 
τῶν Μοναχῶν τῆς Νιτρίας, ἰδίᾳ δὲ κατὰ τῶν λεγομένων «Μακρῶν ἁδελ- 
φῶν». ὌὌχι ἁπλῶς κατεδίκασεν αὐτούς, ἀλλ’ ἐξαπέλυσε κατ’ αὐτῶν Διο- 
κλητιάνειον διωγµόν. Οἱ Μοναχοὶ ἔφθασαν, ἀποδυρόμενοι, εἰς 
Κωνσταντινούπολιν, ἵνα, παρουσιαζόµενοι εἰς τὸν Αὐτοκράτορα, κα- 
ταγγείλωσι τὴν θηριῶδίαν τοῦ Θεοφίλου. Ἐν Κωνσταντινουπόλει ὄν- 
τες, συνηντήθησαν καὶ μετὰ τοῦ ᾿᾽Αρχιεπισκόπου καί, ἀφοῦ διεξετραγῴ- 
δησαν αὐτῷ τὰς κατ᾽ αὐτῶν κακουργίας τοῦ Θεοφίλου, παρεκάλεσαν νὰ 
τύχωσι τῆς προστασίας αὐτοῦ. Ὁ ἱερὸς Χρυσόστομος ἐζήτησε πληρο- 
φορίας περὶ αὐτῶν καὶ παρά τινων Κληρικῶν τῆς Αλεξανδρείας, οἵτινες 
κατ’ ἐκείνας τὰς ἡμέρας εἶχον ἕλθει, δι’ ἄλλην ὑπόθεσιν, εἰς τὴν βασι- 
λεύουσαν. Αὐὑτοί, καίτοι ἄνθρώποι τοῦ Θεοφίλου, ἀπήντησαν ἐν πάσῃ 
εἰλικρινείᾳ: «Καὶ ἴσμεν αὐτοὺς καὶ μεγάλην ὑπέστησαν βίαν᾽ 
καὶ εἰ βούλει, δέσποτα, τῆς μὲν πνευματικῆς κοινωνίας αὐτοῖς μὴ µε- 
ταδῷς, ἵνα μὴ λυπήσῃς τὸν πάπαν (Θεόφιλον ᾽Αλεξανδρείας), φιλοφρό- 
νησαι δὲ ἐν τοῖς ἄλλοις' πρέπει γάρ σοι, ὡς ἐπισκόπῳ. Οὕτως ὁ Ἰωάν- 
νηςοὐκ ἐδέξατο μὲν αὐτοὺς εἰς κοινωνίαν͵, γράφει δὲ λιπα- 
ρῶν τῷ Θεοφίλῳ' ταύτην µοι παράσχου χάριν ὡς τέκνῳ σῷ καὶ ἀδελφῷ, 
ἐναγκαλισάμενος τοὺς ἄνδρας.» (Αὐτόθι, κεφ. ζ).᾽Ακούεις, ἀδελφὲ Διο- 
νύσιε; Καίΐτοι οἱ ἄνθρωποι εἶχον δεινῶς ἀδικηθῆ, καίτοι εἶχον 
ὑποστῆ φρικτὰς διώξεις, ἐν τούτοις, ἐπειδὴ εἶχον καταδικασθῆ ὑπὸ τοῦ 
᾿Αρχιεπισκόπου Αλεξανδρείας, δὲν γίνονται δεκτοί, φυλαττοµέ- 
νης τῆς κανονικῆς τάξεως, εἰς ἐκκλησιαστικὴν κοινωνίαν 
ὑπὸ τοῦ πρωτοθρόνου Ἐπισκόπου τῆς ᾽Ανατολῆς, τοῦ ᾽Αρχιεπισκόπου 
Κωνσταντινουπόλεως! Καὶ τοιούτου ὄντος, ποίου;;, Τοῦ ἁγίου Ἰω- 
άννου τοῦ Χρυσοστόμου!!! 

Χρειάζονται σχόλια.... 

Μετὰ τῆς ἐν Κυρίφῳ ἀγάπης, 


Υ.Γ, Ὁ κ. Μπ. καλεῖ µε «νὰ κηρύξω συναγερμὸν Ὀρθοδοξίας», νὰ 
«κηρύξω τὴν ᾽Αντιπαπικὴν καὶ ᾽Αντιοικουμενιστικὴν ἕνωσιν τῶν Ὄρθο- 
δόξων Ἑλλήνων», κ.τ.λ... Ὡραία καὶ συγκινητικὴ ἡ ἔκκλῆησις, ἀλλὰ 
φεῦ! ἀνεδαφικὸς καὶ ἀπραγματοποίητος ὁ στόχος αὐτῆς' πρὸς τούτοις 
δὲ καὶ βαρύτατον ἢ μᾶλλον ἁβάστακτον διὰ τοὺς ἐμοὺς ἀσθενεστάτους 
ὤμους τὸ ἔργον αὑτό. 

Πρὸς ἄλλους, «πολλῷ ἐμοῦ κάρρονᾶς καὶ ἰσχυροτέρους, ἔδει νὰ 
ἀποταθῇ ὁ κ. Μπ..Παρὰ πάντα ταῦτα ὅμως θὰ ἐδεχόμην νὰ ἀναλάβω τὸ 

συνθλιπτικοῦ βάρους ἔργον αὐτό, ἂν ἐβοήθει καὶ ὁ κ. Μπ..Ας ἐπιχει- 
ρήσῃ λοιπὸν οὗτος νὰ ἑνώσῃ εἰς κοινὸν µέτωπον καὶ εἰς ἑνιαίαν παράτα- 
ξιν τοὺς ἐν Ἑλλάδι Παλαιοημερολογίτας (ἔχει διὰ τὸ ἔργον αὐτὸ πάσας 
τὰς προὔποθέσεις τοὐλάχιστον ἔχει ἀσυγκρίτως πλείονας ἐμοῦ), καὶ 
τότε προχωροῦμεν καὶ εἰς τὰ περαιτέρω, δηλαδὴ εἰς τὴν γενικὴν «Αντι- 
παπικὴν καὶ ᾽Αντιοικουμενιστικὴν ἕνωσιν τῶν Ὀρθοδόξων Ἑλλήνων». 
Θὰ εἶνε πλέον αὕτη πολὺ εὐχερεστέρα... Δὲν συμφωνεῖ; 


«ΟΡΘΟΑ4ΟΞΟΣ ΤΥΠΟΣ», φύλλον 95.10.50. 

ΕΠΙΣΤΡΕΦΟΩΜΕΝΑ ΒΕΛΗ 


Ἐν ᾿Αθήναις τῇ 19ῃ Σεπτεµβρίου 1980. 
Πρὸς τὸ Περιοδικὸν «Ἡ φωνἠ τῆς Ὀρθοδοξίας» 
Κάνιγγος 32 
᾿Ἐνταῦθα. 


Κύριε Διευθυντά’ 

ἐν τῷ φύλλῳ Ἰουλίου ἐ.ἔ.τοῦ ὑμετέρου Περιοδικοῦ ἐπιχειρεῖται, διὰ 
κυρίου ἄρβρου, ἀπάντησις εἰς τρία ἄρθρα µου, ἄτινα ἐδημοσιεύθησαν 
προσφάτως ἐν τῷ «Ὀρθοδόξῳ Τύπφ» καὶ ἀνεφέροντο εἰς τὸν «ἄκριτον 
Ζηλωτισμόν». Παρακαλῶ, ὅπως, δὐνάµει τοῦ περὶ Τύπου Νόμου καὶ 
τηρουµένων ἐπακριβῶς τῶν διατάξεων αὐτοῦ, καταχωρίσητε τὴν κατω- 
τέρω ἀνταπάντησίν µου: 

1. Ἰσχυρίζεσθε ὅτι ἡ Παράταξις ὑμῶν ἔχει ἀπαγορεύσει ρητῶς καὶ 
ἐπισήμως τὴν παροχὴν Μυστηρίων εἰς τοὺς Νεοημερολογίτας καὶ ἔχει 
διατάξει ὅπως οἱ ἐκ τούτων προσχωροῦντες εἰς αὐτὴν γίνονται δεκτοὶ 
διὰ τοῦ χρίσµατος. Καὶ ἐπάγεσθε: «Παραβάσεις τοιαύτας Ἱερέων οὐδό- 
λως ἐγκρίνει ἡ Ἱ. Σύνοδος καὶ τιμωρεῖ τοὺς παραβάτας». 

Θὰ ἥμην ὑπόχρεως εἰς ὑμᾶς ἂν ἐδημοσιεύετε Κατάλογον Ἱερέων, τι- 
µῶρηθέντων ἐπειδὴ ἐδέχθησαν Νεοημερολογίτας εἰς συμπροσευχἠν ἢ 
ἐπειδὴ παρέσχον αὐτοῖς Μυστήρια. ᾽Αναμένω! 

2. Ποῖαι αἱ θέσεις µου περὶ τῶν ἐκκλησιαστικῶν θεσμῶν καὶ ἐθίμων, 
τῶν μετὰ τὰς Οἰκουμενικὰς Συνόδους καθιερωθέντων (ὡς τὰ τέµπλα, τὰ 
ὑμνογραφικὰ κείµενα κ.τ.λ.), δύναται πᾶς τις νὰ πληροφορηθῇ ἀναγινώ- 
σκων τὸ ἄρθρον µου «Ἱερεῖς καὶ ράσον», δημοσιευθὲν ἐν τῇ «Ἐνορίῳ», 
φύλλον τῆς 10ης Νοεμβρίου 1970 καὶ εἰδικῶς τὰ ἐν τῇ β’ στήλῃ τῆς σελ. 
228 γραφόμενα. Μἡ συγχέωµεν ὅμως δύο διάφορα πράγματα: "Αλλο αἱ 
µεταβολαί, εἰς ἃς προβαίνει αὐθαιρέτως τοῦτο ἢ ἐκεῖνο τὸ ἄτομον 
(ἕστω καὶ ἂν ἔχῃ βαθμὸν Ἐπισκόπου) καὶ ἄλλο αἱ µεταβολαί, εἰς ἃς, διὰ 
λόγους ποιµαντικούς, προβαίνει ἑκάστοτεἡ Εκκλησία. 

3. Σράφετε ὅτι ἡ μεταρρύθµισις τοῦ ἑορτολογίου ἔχει καταδικασθῆ 
καὶ ἑπομένως οὐχὶ ὅστις κοινωνεῖ, «ἀλλ᾽ ὅστις δὲν ἐπικοινωνεῖ μὲ τὰ 
ἐπίσημα Πατριαρχεῖα ἔχει ἔγκυρα Μυστήρια». 

᾿Αδελφοί µου, διατὶ γράφετε τοιαῦτα; Δὲν ἀντιλαμβάνεσθε ὅτι ὁ ἰσχυ- 
ρισµός, καθ᾽ ὃν ἡ Ἐκκλησία ἡμῶν, διὰ τῆς ἀλλαγῆς τοῦ ἡμερολογίου, 

ἀπώλεσε τὴν Χάριν καὶ ἐπαύσατο τελοῦσα ἔγκυρα Μυστήρια, εἶνε βέ- 
λος ἐπιστρεφόμενον καθ’ ὑμῶν καὶ πλῆττον ὑμᾶς καιρίως; Ἐρωτᾶσθε 
λοιπόν: Ποῖος ἀνεμύρωσεν ἤ, ὀρθότερον, ἐχειροθέτη- 
σε τοὺς δύο πρώτους ᾽Αρχιερεῖς ὑμῶν, πρ. Φλωρίνης Χρυ- 
σόστοµον καὶ Δημητριάδος Γερµανόν, οἵτινες ἐπὶ ἕνδεκα ὅλα ἔτη 
(1924-1935) ἦσαν Νεοημερολογῖται, δηλαδὴ «σχισματικοῦ καὶ «ἐστε- 
ρηµένοι Χάριτος»; "Οταν οἱ σχισματικοὶ Ἐπίσκοποι ἢ ἄλλοι Κληρικοὶ 
ἐπιστρέφωσιν εἰς τὴν Ἐκκλησίαν, γίνονται δεκτοὶ δι ἀποφάσεως ΣΥΝ- 
ΟΔΟΥ. Σύνοδος αἴρει ἀπ᾿ αὐτῶν τὰς συνεπείας τοῦ σχίσματος καὶ 
ἀποκαθιστᾷ αὐτούς. Ποία λοιπὸν Σύνοδος ἀποκατέστησε τοὺς δύο ἐκεί- 
νους «σχισματικούς) ᾿Αρχιερεῖς, ὅτε προσεχώρησαν εἰς ὑμᾶς; ΟΥΔΕ- 
ΜΙΑ! Συνεπῶς -ὡς ἔγραψα καὶ ἄλλοτε- ἂν οἱ εἰρημένοι ᾽Αρχιερεῖς εἷ- 
χον στερηθῆ τῆς Χάριτος µέχρι τοῦ 1935, ἐξηκολούθουν καὶ μετὰ τὴν 
προσχώρησιν εἰς τοὺς Παλαιοημερολογίτας νὰ στερῶνται ταύτης, διότι 
δὲν ἔτυχον ἀποκαταστάσεως δι’ ἐπισήμου Συνοδικῆς Πράξεως. Αἱ συν- 
έπειαι τῆς αἱρέσεως ἢ τοῦ σχίσματος δὲν αἴρονται αὐτομάτως οὐδὲ 
διὰ Μοναχῶν ἢ Διακόνων ἢ Πρεσβυτέρων ἢ λαϊκῶν Σωματείων. Αἴρον- 
ται µόνον δι᾽ ἀποφάσεως Συνόδου. Αὐτὰ καὶ µόνον αὐτὰ γνωρίζει 
καὶ διδάσκει ἡ Ὀρθόδοξος Ἐκκλησίαί 

Μοναχός τις «ζηλωτής» εἶχε τὴν ἀφέλειαν νά µοι ἀπαντήσῃ παλαιό- 
τερον, ὅτι δὲν ἦτο ἀπαραίτητος ἡ Συνοδικἡ ἀπόφασις, διότι καὶ οἱ ἐν τῇ 
Συνόδφ Φερράρας-Φλωρεντίας ὑπογράψαντες τὴν ψευδένωσιν καὶ μετὰ 
ταῦτα µετανοήῄσαντες δὲν ἔτυχον ἀποκαταστάσεως ὑπὸ Συνόδου, ἀλλὰ 
µόνη ἡ μετάνοια αὐτῶν ἀποκατέστησεν αὐτούς. Τόσην γνῶσιν τῆς 
Ἱστορίας εἶχεν! Ἡ ἀλήθεια ὅμως εἶνε ὅτι οἱ ὑπογράψαντες τὴν ψευδέ- 
νῶσιν ἐν Φλωρεντίᾳ Ἐπίσκοποι, πρῶτον μὲν ἐκηρύχθησαν ὑπὸ τῆς ἐν 
Ἱεροσολύμοις Συνόδου τοῦ 1443 (εἰς ἣν µετέσχον, πλὴν τοῦ Ἱεροσολύ- 
µων Ἰωακείμ, καὶ οἱ Πατριάρχαι ᾽Αλεξανδρείας Φιλόθεος καὶ ᾿Αντιο- 
χείας Δωρόθεος) «ἀργοὶ πάσης ἱεροπραξίας καὶ ἐκκλησιαστικῆς κατα- 
στάσεως» καὶ ἠπειλήθησαν δι’ ἀφορισμοῦ, ἐὰν δὲν ἐτήρουν τὴν ἐπιβλη- 
θεῖσαν αὐτοῖς ἁργίαν, δεύτερον δέ, μετὰ ἑπταετίαν ὅλην, ἔλαβον τελείαν 
συγγνώµην καὶ ἀποκατάστασιν παρὰ τῆς ἐν Κωνσταντινουπόλει συγ- 
κληθείσης ἐν ἔτει 1450 Συνόδου. 

Λοιπόν: Οἱ εἰς ὑμᾶς προσχωρήσαντες ᾽Αρχιερεῖς, διατελέσαντες ἐπὶ 
ἕνδεκα ὅλα ἔτη «σχισματικούῦ, ἤτοι Νεοημερολογῖται, καὶ μηδεμιᾶς 
ἀποκαταστάσεως τυχόντες μετὰ ταῦτα ὑπὸ Ὀρθοδόξου Συνόδου, οὐδέ- 
ποτε ἀνεκτήσαντο τὴν «ἀπολεσθεῖσαν» Χάριν καὶ οὐδὲν ἔγκυρον Μυ- 
στήριον ἐτέλεσαν καθ’ ὅλον τὸν µέχρι τοῦ θανάτου αὐτῶν χρόνον! Αρα . 
οὐδὲν µετέδοσαν εἰς ὑμᾶς! 

᾽Αλλὰ καὶ οἱ σημερινοὶ ᾽Αρχιερεῖς ὑμῶν, καθὼς καὶ οἱ ἐξ ὑμῶν προσ- 
φάτως ἀποσχισθέντες, πόθεν ἔλαβον τὴν ᾿Αρχυερώσύνην αὐτῶν; Ἐκ 
τοῦ ᾽Ακακίου Παπᾶ καὶ τοῦ Λεοντίου Χιλῆς. Ὁ ᾽Ακάκιος Παπᾶς ὅμως 
ὀφείλει τὴν ᾽Αρχιερωσύνην αὐτοῦ εἰς τὸν Ῥουμάνον Νεοημερολο- 

γίτην (καὶ ἄρα «σχισματικόν)) Ἐπίσκοπον Θεόφιλον Ἰονέσκου, ὅστις 
ὁμοῦ μετὰ τοῦ Παλαιοημερολογίτου Ἐπισκόπου Σικάγου καὶ Ντητρόιτ 
Σεραφεὶμ (ἀμφότεροι ἦσαν µέλη τῆς Συνόδου τῶν ἐν ᾽Αμερικῇ Ρώσων 
τῆς Διασπορᾶς) ἐχειροτόνησεν αὐτὸν ὡς Ἐπίσκοπον Ταλαντίου. 
Σημειωτέον δ᾽ ἀκόμη ὅτι ὄχι µόνον κατὰ τὸ ἔτος 1960 ὅτε ἐχειροτονήθη 
ὁ ᾽Ακάκιος, ἀλλὰ καὶ προγενεστέρως καὶ μεταγενεστέρως οἱ ἐν 
᾽Αμερικῇ Ἐπίσκοποι τῆς Ρωσικῆς Διασπορᾶς εἶχον ἀρίστας σχέσεις 
μετὰ «Οἰκουμενιστῶν Νεοημερολογιτῶν» καὶ συνελειτούργουν ἀδεῶς 
μετ) αὐτῶν (προχείρως βλ. «Ἐνορίαν», φύλλον 10ης/9/1969, σελ. 185 
καὶ φύλλον Ι0ης/9/1972, σ. 181). 

Μετ’ ὀλίγον δὲ χρόνον ἀπὸ τῆς χειροτονίας τοῦ ᾽Ακακίου, ἡ ἐν Αμε- 
ρικῇ Σύνοδος τῶν Ρώσων τῆς Διασπορᾶς, «ἀνταποκρινομένη εἰς τὴν 
πρόσκλησιν τοῦ Βατικανοῦ», ὅπως ἀποστείλῃ Παρατηρητὰς εἰς τὴν Β’ 
Βατικανὴν Σύνοδον, εἶχεν ἀποστείλει τριμελῆ ἀντιπροσωπείαν αὐτῆς, 
ὑπὸ τὸν Ἐπίσκοπον Γενεύης ᾽Αντώνιον, ἐνῷ ἡ Ἐκκλησία τῆς Ἑλλάδος 
εἶχεν ἀρνηθῆ νὰ ἀποστείλῃ! 

Τὸ τελικὸν συμπέρασμα εἶνε ὅτι ἂν οἱ Νεοημερολογῖται ἔχωσιν ἄκυ- 
ρα Μυστήρια, οὐδεὶς κληρικὸς ὑπάρχει εἰς τὴν ὑμετέραν Παρατά- 
ξιν, ἐφ᾽ ὅσον οἱ ᾿Αρχιερεῖς ὑμῶν ἔλαβον τὴν χειροτονίαν παρὰ Νεοηµε- 
ρολογιτῶν ἢ κοινωνούντων καὶ συλλειτουργούντων μετὰ Νεοηµερολο- 
γιτῶν. ᾿Αν πάλιν οἱ Νεοημερολογῖται ἔχωσιν ἔγκυρα Μυστήρια, ἂν ἡ 
Ἐκκλησία τῆς Ἑλλάδος ἔχῃ Χάριν, τότε εἶνε πράγματι Ἐκκλησία Ὀρ- 
θόδοξος, Ἐκκλησία Χριστοῦ, καὶ πᾶς ἀποχωρῶν ἐξ αὐτῆς καθίσταται 
σχισµατικός! Συνεννοούµεθα, ἀδελφοί; 


Μετὰ τῆς ἐν Κυρίῳ ἀγάπης, 


Η ΦΩΝΗ ΤΗΣ ΟΡΘΟΔΟΞΙΑΣ», φύλλον Νοεμβρίου 19δ0. 

ΑΦΕΛΗ «ΖΗΛΟΤΙΚΑ» ΕΡΩΤΗΜΛΑΤΑ 


«Ἡμέρας παρατηρεῖσθε καὶ μῆνας καὶ καιροὺς καὶ ἐνιαυτούς! φοβοῦμαι 
ὑμᾶς µήπως εἰκῇ κεκοπίακα εἰς ὑμᾶς». Απ. Παῦλος (Γαλ. ὃ 10-11). 


Εἰς τι Περιοδικὸν τῶν Παλαιοημερολογιτῶν κατεχωρίσθη τελευ- 
ταίως καὶ ἑτέρα ἐπίκρισις τῶν προσφάτων ἀντι-«ζηλωτικῶν» δηµοσιευ- 
µάτων µου. Δὲν χρησιμοποιοῦνται νέα ἐπιχειρήματα, ἀλλὰ τὰ γνωστὰ 
τετριμµένα καὶ «χιλιοειπωμένα». Ἐπειδὴ ὅμως µέχρι σήμερον δὲν ἀντι- 
µετωπίσαμεν τὸ περὶ ... «συνεορτασμοῦ οὐρανοῦ καὶ γῆς» ἐπιχείρημα 

τῶν «ζηλωτῶν», ὅπερ, καίτοι ἀφελὲς καὶ ἀθεολόγητον, εἶνε λίαν ἐντυ- 
πωσιακὸν ἐν τῇ ἀληθοφανείᾳ καὶ σπουδαιοφανείᾳ αὐτοῦ, καὶ, ὡς ἐκ 
τούτου, εἶνε ἐνδεχόμενον νὰ ἐπηρεάζῃ τοὺς ἁπλουστέρους, ἀναγκαῖον 
εἶνε νὰ εἴπωμέν τινα καὶ ἐπ᾽ αὐτοῦ. 

Ἐρωτῇ µε, λοιπόν, θριαμβολογῶν ὁ ἐπικριτής µου καὶ μετ) αὐτοῦ 
σύμπασα σχεδὸν ἡ χορεία τῶν «ζηλωτῶν», ἥτις συχνάκις ἐπικαλεῖται 
αὐτὸ τὸ ἐπιχείρημα: «Πότε ἑορτάζει ὁ οὐρανὸς τὰς ἑορτάς; Μὲ τὸ ΠΠα- 
λαιὸν ἢ μὲ τὸ Νέον Ἡμερολόγιον; «Σήµερον τὰ ἄνω τοῖς κάτω συνεορ- 
τάζει καὶ τὰ κάτω τοῖς ἄνω συνομιλεῦ», λέγετε σεῖς τὴν 6ην Ἰανουαρίου 
μὲ τὸ Νέον Ἡμερολόγιον. Μετὰ 13 ἡμέρας, τὴν 6ην Ἰανουαρίου μὲ τὸ 
Παλαιόν, τὰ Ἱεροσόλυμα καὶ τόσαι ἄλλαι Ἐκκλησίαι, ποὺ τηροῦν τὸ 
Παλαιόν, ἑορτάξουν πάλιν τὰ Θεοφάνια καὶ ἐπαναλαμβάνουν τὸ 
«Σήµερον τὰ ἄνω τοῖς κάτω συνεορτάζει...». Πότε ἰσχύει αὐτό; 
ὍὍταν τὸ λέγετε σεῖς, ἢ ὅταν τὸ λέγουν οἱ Παλαιοημερολογῖται; Πότε 
τὰ οὐράνια μὲ τὰ ἐπίγεια ΑΛΑ τὰ Θεοφάνια; "Οταν λέγετε σεῖς 
τὸ «Σήμερον» ἢ μετὰ 13 ἡμέρας;... 

Ο αποία αἰπιρ]οί(ας!.. ᾿Αδελφοί α δὲν ἀντιλαμβάνεσθε ὅτι τὰ 
«σήμερον ἔχουσι θέσιν μόνον ἐν τῇ γῇ, οὐχὶ δὲ καὶ ἐν τῷ οὐρανῷ; Ἡ 
γῆ ἔχει «χθές», ἔχει «σήμερον», ἔχει «αὗριον». Ὁ οὐρανὸς δὲν ἔχει! 
Δὲν ὑπάρχει χρόνος, ἀδελφοί, εἰς τὸν οὐρανόν. Δὲν ὑπάρχει νύξ, καὶ 
ἡμέρα ἐκεῖ. Σύµπασα ἡ Αἰωνιότης εἶνε µία ἄληκτος ἡμέρα. «Νὺξ οὐκ 
ἔσται ἐκεῖ» (Αποκ. κα’ 25). Ὁ "Ἠλιος τῆς Ανω Ἱερουσαλὴμ οὔτε ἀνα- 
τέλλει οὔτε δύει ποτέ’ συνεχῶς «μεσουρανεῦ. Φαντάζεσθε ὅτι εἰς τὴν 
ἀνέσπερον Βασιλείαν τοῦ Θεοῦ ὑπάρχουσιν Ἡμερολόγια καὶ Εορτολό- 
για, ὅτι ὑπάρχουσιν ἑορταὶ καὶ «καθημερινα», ὅτι ὑπάρχουσιν εἰκοσι- 
τετράωρα καὶ ἑβδομάδες καὶ μῆνες καὶ ἔτη; Ἡ γῆ ἔχει ἑορτάς, διότι ἔχει 

καὶ «καθηµερινάς». Ὁ οὐρανὸς δὲν ἔχει ἑορτάς, διότι δὲν ἔχει «καθηµε- 
ρινάς». Ὁλόκληρος ἡ Αἰωνιότης εἶνε ΜΙΑ ΕΟΡΤΗ: ἑορτὴ ἀδιάκοπος 
καὶ συνεχής, ἑορτὴ ἄπειρος καὶ ἀτελεύτητος. Ἡ «πανήγυρις τῶν πρῶτο- 
τόκων» εἶνε µία καὶ μοναδικἡ καὶ ὁ «καθαρὸς ἦχος τῶν ἑορταζόντων 
καὶ βοώντων ἀπαύστως, Κύριε, δόξα Σοι/», οὐδέποτε καταπαύει. «Ἀσί- 
γητοι δοξολογία» ἀκούονται ἐκεῖ καὶ «ἀκαταπαύστοις στόμασιν» 
ἄδουσιν ”Αγγελοι καὶ ἄνθρώποι τοὺς ἐπινικίους ὕμνους. 

Πῶς ἐκλαμβάνετε τὰ πράγματα τοῦ οὐρανοῦ; Φαντάζεσθε ὅτι καὶ ἐκεῖ 
ὑπάρχει χρόνος, διαιρούµενος εἰς ἡμερονύκτια; Φαντάζεσθε ὅτι καὶ ἐκεῖ 
ἔχουσιν ἑορτὰς Περιτομῆς τοῦ Κυρίου τῇ Ιῃ καὶ Θέοφανίων τῇ 6ῃ Ἰα- 
νουαρίου, Ὑπαπαντῆς τῇ 2ᾳ Φεβρουαρίου, Εὐαγγελισμοῦ τῇ 25ῃ Μαρ- 
τίου, Κοιμήσεως Θεοτόκου τῇ 15ῃ Αὐγούστου, Χριστουγέννων τῇ 25η 
Δεκεμβρίου κ.τ.λ., κ.τ.λ.; 'Ἡ ἑορτὰς τοῦ 'Αγίου ᾽Αντωνίου τῇ 17ῃ καὶ 
τοῦ ἁγίου Εὐθυμίου τῇ 20ῇ καὶ τῶν Τριῶν Ἱεραρχῶν τῇ 30ῇ Ἰανουαρίου, 
τοῦ ἁγίου Γεωργίου τῇ 23ῃ ᾽Απριλίου, τῶν ἁγίων ᾽Αποστόλων τῆ 22η 
καὶ τῇ 30ῇ Ἰουνίου, τοῦ ἁγίου Δημητρίου τῇ 26ῃ Ὀκτωβρίου, τῶν ἁγίων 
᾽Αγγέλων τῇ 8ῃ Νοεμβρίου, τοῦ ἁγίου Στεφάνου τῇ 27ῃ Δεκεμβρίου 
κ.τ.ι.;  Ἡ εἰδικὰς προσευχὰς Ὄρθρου, Ἑσπερινοῦ, ᾿Αποδείπνου, Με- 
σονυκτικοῦ κ.τ.τ.; Ἡ καὶ «Μεγάλας Τεσσαρακοστάϱ μετ᾽ αὐστηρῶν 
νηστειῶν, ᾿Λειτουργιῶν Προηγιασμένῶν Δώρων, πενθίµων ἱερατικῶν 
ἀμφίων, κ.τ.τ.; Μήπως ψάλλουσι καὶ ἐκεῖ κατανυκτικώτατα τό, «Κύριε 
τῶν δυνάµεων, μεθ’ ἡμῶν γενοῦ' ἄλλον γὰρ ἐκτός σου βοηθὸν ἐν θλίψε- 
σιν (11) οὐκ ἔχομεν..», ἢ τό, «Κύριε, ἁμαρτάνων οὐ παύομαι (111) φιλαν- 
θρωπίας ἀξιούμενος, οὐ γινώσκῳ...»; Μήπως ἀκόμη φαντάζεσθε ὅτι τῇ 
6ῃ Ἰανουαρίου, ἑορτῇ τῶν Θεοφανίων, ἅμα τῇ αὐγῇ (!) κρούονται χαρ- 
µοσύνως οἱ κώδωνες τῆς ἐκεῖ «Μητροπόλεως» καί, μετὰ τὸ πέρας τῆς 
᾿Ακολουθίας, ἐξέρχονται οἱ ἅγιοι Απόστολοι μετὰ τῶν ἁγίων Πατέρων, 
καί, προπορευοµένων ἐξαπτερύγων (πραγματικῶν ἢ εἰκονικῶν), διασχί- 
ζουσι τὴν κεντρικὴν λεωφόρον τῆς ἁγίας Πόλεως, ἅδοντες τὸ «Ἐν Ἰορ- 
δάνῄῃ...» μέχρις οὗ φθάσωσιν εἰς τὴν εἰδικὴν πρὸ τῆς θαλάσσης ἐξέδραν, 
ὁπόθεν καὶ θὰ ρίψωσι τὸν Σταυρὸν εἰς τὰ ὕδατα πρὸς ἁγιασμὸν αὐτῶν;;; 
Ἐὰν ναί, ἐὰν ἐκλαμβάνετε τόσον χονδροειδῶς, τόσον παχυλῶς, τόσον 
«ὑλιστικῶς» τὴν κατάστασιν τῶν πραγμάτων ἐν τῇ πνευματικῇ βασιλεία 
τοῦ Θεοῦ, τότε πᾶς λόγος περιττεύει. Ἐὰν ὄχι, καὶ ἀναμφιβόλως ὄχι, 
ἐὰν δηλαδἡ φρονεῖτε -καὶ ὄντως φρονεῖτε- ὅτι ἐν τῷ οὐρανῷ οὔτε χρό- 
γος ὑπάρχει, οὔτε ἡμερονύκτιον, οὔτε ἑορταὶ καὶ πανηγύρεις πρὸς τιμὴν 
τούτου καὶ ἐκείνου τοῦ γεγονότος ἢ τοῦ δεῖνος καὶ τοῦ δεῖνος ἁγίου, 
ἀλλὰ µόνον ΜΙΑ ΚΑΙ ΜΟΝΑΔΙΚΗ ἑορτὴ καὶ πανήγυρις, µηδέποτε 
διακοπτοµένη καὶ µηδέποτε λαμβάνουσα πέρας, τότε πρὸς τί ἐρωτᾶτε 
ἀφελῶς, ἵνα μὴ εἴπω ἀνοήτως, «μὲ ποίους ἑορτάζουν τὰ οὐράνια, µέ 
τοὺς Παλαιοημερολογίτας ἢ μὲ τοὺς Νεοημερολογίτας». Ἡμεῖς, ἄλλω- 
στε; γνωρίζοµεν ἐλαχίστους -συγκριτικῶς- ἁγίους, δι’ ὃ καὶ δυνάµεθα΄᾿ 
γὰ ἀφιερῶμεν µίαν ἡμέραν εἰς ἕκαστον, ἤ, ἔστω, εἰς δύο ἢ τρεῖς ἢ δέκα 

ἐξ αὐτῶν' ὁ οὐρανὸς γνωρίζει τόσους ἁγίους --τὰ ἀναρίθμητα ἑκατομμύ- 
ρια τῶν μαρτύρων καὶ τῶν ἀσκητῶν π.χ., παλαιοτέρων καὶ νεωτέρων, 
εἶνε γνωστὰ ὀνομαστὶ εἰς αὐτόν--, ὥστε ἂν ἤθελε νὰ τιµήσῃ εἰδικῶς 
ἕνα ἕκαστον ἐξ αὐτῶν ἐντὸς ἑνὸς ἡμερολογιακοῦ ἔτους, δὲν θὰ ἠδύνατο 
νὰ πράξῃ τοῦτο, ἔστω καὶ ἂν ἀφιέρου πρὸς τιμὴν ἑκάστου ἓν µόνον δευ- 
τερόλεπτον! 

᾽Αλλά, θά µοι εἴπητε, τότε πρὸς, τίλέγεταιτὸ «Σήµμερον τὰ ἄνω τοῖς 
κάτω συνεορτάζει καὶ τὰ κάτω τοῖς ἄνω συνομιλεῦ»; Πρὸς τίλέγεται ἐν 
τῇ αὐτῇ Εὐχῇ τὸ «Σήμερον... ἄγγελοι μετὰ ἀνθρώπων συνεορτάζου- 
σιν»; Ποία ἡ ἔννοια τῶν φράσεων αὐτῶν; ᾽Ακούσατελοιπόν: 

Πρῶτον΄ ἡ Ἐκκλησία ἡμῶν «ζῇ» ὄχι µόνον τὸν πεπερασμένον ὑλι- 
κὸν χρόνον, ἀλλὰ καὶ τὸν λεγόµενον «λειτουργικὸν χρόνον», ὅστις ὑπέρ- 
κειται τῶν διακρίσεων «παρελθόν», «παρόν» καὶ «μέλλον» καὶ καθιστᾷ 
τὰ πάντα ἓν αἰώνιον «σήμερον», ἓν ἁδιάκοπον «παρόν». Δι’ αὐτὸ ψάλ- 
λοµεν, «Σήμερον ὁ Χριστὸς ἐν Βηθλεέμ γεννᾶται ἐκ Παρθένου», ἢ 
«Σήμερον ὁ Δεσπότης σαρκὶ περιετµήθη καὶ Ἰησοῦς ἐκλήθη», ἢ 
«Δεῦτε ἴδετε Χριστόν..., ὃν βαστάζει Συμεών σήμερον ἐν τῷ Ναῷ», ἢ 
«Σήμµερον ὁ Δεσπότης κλίνει τὸν αὐχένα χειρὶ τῇ τοῦ Προδρόμου»; ἢ 
«Σήμερον κρεμᾶται ἐπὶ ξύλου», ἢ «Σήμερον συνέχει τάφος τὸν 
συνέχοντα παλάµῃ τὴν κτίσιν», ἢ «... Ἐκ τάφου σήμερον, ὥσπερ ἐκ 
παστοῦ ἐκλάμψας, Χριστός..»», ἢ «Παράδοξα σήμερον εἶδον τὰ ἔθνη 
πάντα ἐν πόλει Δαυϊδ», ἑνῷ τὰ γεγονότα ταῦτα συνέβησαν ὄχι σήµµε- 
ρον, ἀλλὰ πρὸ εἴκοσιν ὁλοκλήρων αἰώνων! Ὑπ) αὑτοῦ τοῦ «λειτουργι- 
κοῦ χρόνου)» καλυπτόµενοι, ψάλλομεν ὄχι µόνον τῇ 21ῃ Νοεμβρίου, 
ὁπότε ἑορτάζομεν τὰ Εἰσόδια τῆς Θεοτόκου, ἀλλ᾽ ἀπὸ πολλῶν 
ἡμερῶν προηγουμένως, καὶ μάλιστα καθημερινῶς, τό, «Ὁ 
καθαρώτατος Ναὸς τοῦ Σωτῆρος.... σήμερον εἰσάγεται ἐν τῷ Οἴκῳ 
Κυρίου...».Εἰς αὐτὸν τὸν «λειτουργικὸν χρόνον» ἐρειδόμενοι καὶ ὑπ᾿ αὐ- 
τοῦ ἐμπνεόμενοι, Ψάλλομεν συνεχῶς ἐπὶ αἰῶνας, τό, «Σήµερον τῆς 
σωτηρίας ἡμῶν τὸ κεφάλαιον καὶ τοῦ ἀπ᾿ αἰῶνος μυστηρίου ἡ φανέρω- 
σις...». Πῶς καὶ πότε ἰσχύει τὸ «σήμερον», ἀφοῦ τὸ αὐτὸ εἴπγμεν καὶ 
χθὲς καὶ προχθὲς καὶ πέρυσι καὶ προπέρυσι καὶ πρὸ δέκα καὶ πρὸ ἑκα- 
τὸν καὶ πρὸ διακοσίων καὶ πρὸ πεντακοσίων καὶ πρὸ χιλίων ἑτῶν; Πότε 
καὶ διὰ ποίους εἶχε πραγματικὴν ση! µασίαν αὐτὸ τὸ «σήμερον τῆς 
σωτηρίας ἡμῶν τὸ κεφάλαιον...»; Πάντοτε καὶ διὰ πάντας! Εἴ- 
ποµεν: Ἡ Ἐκκλησία δὲν εἶνε δούλη εἰς τὸν ρέοντα ὑλικὸν χρόνον, καί- 
τοι κινεῖται ἐντὸς αὐτοῦ, ὅπως καὶ ἐντὸς τοῦ ὑλικοῦ χώρου. Προθάλα- 
μος καὶ πρόγευσις τῆς Αἰωνιότητος οὖσα, «ζῇ» ἕνα «ἄχρονον χρόνον», 
ἓν διηνεκὲς «σήμερον», ἓν ἀδιάλειπτον καὶ σταθερὸν καὶ ἀμετακίνητον 
«παρόν». Ἡ Ἐκκλησία, ἑορτάζουσα τὰ διάφορα γεγονότα τῆς ἐπὶ γῆς 
παρουσίας τοῦ Κυρίου, δὲν πράττει τοῦτο πρὸς ἁπλῆν ἀνάμνησιν, ἐν 
τῇ ψυχολογικῇ ἐννοίᾳ τοῦ ὅρου, ἀλλὰ «βιοῦ. μυστικῶς αὐτὰ ταῦτα τὰ 
ἑορταζόμενα γεγονότα. «Χθὲς συνεθαπτόµην σοι, Χριστέ, συνεγείρο- 

μαι σήμερον ἀναστάντι Σοι...», Ψάλλει πᾶν µέλος τῆς Ἐκκλησίας, ἀκρι- 
βῶς διότι δὲν ἀναμιμνήσκεται ἁπλῶς τὰ γεγονότα ταῦτα, ἀλλὰ συμμετέ- 
χει μυστικῶς καὶ εἰς τὸ Πάθος καὶ εἰς τὴν ᾽Ανάστασιν τοῦ Σωτῆρος. Μἡ 
Βλέπετε λοιπὸν τόσον κοντοφθάλµως, τόσον μικροψύχως, τόσον (ἄς 
μοι ἐπιτραπῇ ἡ ἔκφρασις) «μπακαλίστικα», τὸ «σήμερον». Ἐντάξατε 
τοῦτο ἐν τῷ «λειτουργικῷ χρόνῳ» τῆς Ἐκκλησίας, ὅπου τὰ πάντα, 
«καὶ τὰ πρῶτα καὶ τὰ ἔσχατα», εἶνε «σήμερον»! 

Δεύτερον] ὁ οὐρανός, καίτοι δὲν ἔχει ἡμέραν καὶ νύκτα, Ἡμερο- 
λόγια καὶ Ἑορτολόγια, ἑορτὰς καὶ «καθηµερινάς», συμμετέχει, κατὰ 
τρόπον ὄχι γήινον ἀλλὰ θεῖον, καὶ εἰς τὰς ἡμετέρας ἑορτάς. Ἡ Ἐκκλη- 
σία εἶνε ΜΙΑ ἐν οὐρανῷ καὶ ἐπὶ γῆς. Ἡ Κεφαλὴ Αὐτῆς, ὁ Χριστός, εἶνε 
πανταχοῦ παρὼν καὶ τὰ πάντα πληρῶν. Οἱ ἅγιοι ”Αγγελοι, ὡς καθαρὰ 
πνεύματα, περιπολοῦσι τὴν Κτίσιν σύµπασαν, μὴ ὑποκείμενοι εἰς τοὺς 
νόμους τῆς ὕλης. Συνεπῶς ὁσάκις καὶ ὁποτεδήποτε ἐν τῇ γῇ δο- 
ξολογεῖται ὁ Θεός, οὐ µόνον Οὗτος εἶνε «ἐν µέσῳ» ἡμῶν, ἀλλὰ καὶ ἼΑγ- 
γελοῖ συνδοξολογοῦσι μεθ’ ἡμῶν. Οὐρανὸς καὶ γῆ ἑνοῦνται καὶ συνά- 
πτονται ἐν τῇ λατρείᾳ καὶ διὰ τῆς λατρείας κατὰ τρόπον μυστηριώδη καὶ 
ἀνέκφραστον. Δι’ αὐτὸ καὶ κατὰ τὴν μικρὰν Εἴσοδον τῆς θ. Λειτουργίας 
λέγομεν πρὸς τὸν Θεόν: «...Ποίησον σὺν τῇ εἰσόδῳ ἡμῶν εἴσοδον 
ἁγίων ᾽Αγγέλων γενέσθαι, συλλειτουργούντων ἡμῖν καὶ συνδοξολο- 
γούντων τὴν Σὴν ἀγαθότητα..». Εἴτε τὴν 12ην νυκτερινὴν τελεῖται ἡ ϐ. 
Λειτουργία, εἴτε τὴν 10ην πρωινήν, ”Αγγελοι παρίστανται καὶ συλλει- 
τουργοῦσιν ἡμῖν καὶ τιμῶσιν ὁμοῦ μεθ’ ἡμῶν τὸ ὑφ᾽ ἡμῶν ἑορταζόμενον 
ἅγιον γεγονὸς ἢ ἅγιον πρόσωπον. Κατὰ τὰς θ. Λειτουργίας τῶν Προη- 
Υιασμένων Δώρων Ψψάλλομεν ἀντὶ «Χερουβικοῦ»: «Νῦν αἱ Δυνάμεις 
τῶν οὐρανῶν σὺν ἡμῖν ἀοράτως λατρεύουσιν...». Πότε ἀράγε «λατρεύ- 
οὐσι σὺν ἡμῖν» αἱ Δυνάμεις τῶν οὐρανῶν; Πότε ἰσχύει αὐτὸ τὸ «νῦν»; 
Ὅταν ἡ θ. Λειτουργία τῶν Προηγιασµένων τελῆται τὸ ἑσπέρας, ὡς εἶνε 
καὶ τὸ πρέπον, ἢ ὅταν τελῆται, ὅπως συμβαίνει συνήθώς, κατὰ τὰς πρωι- 
νὰς ὥρας; Αλλοι ἱερεῖς τελοῦσι τὴν Λειτουργίαν τῶν Προηγιασµένων 
τῇ 8ῃ ἑσπερινῇ καὶ ἄλλοι τῇ 7ῃ πρωινῇ τῆς αὐτῆς ἡμέρας, ἤτοι 13 ὥρας 
ἐνωρίτερον. Μετὰ ποίων συνεορτάζει ὁ οὐρανός; Μετὰ ποίων συλλει- 
τουργοῦσιν οἱ ”ΑΊγγελοι καὶ συνανυμνοῦσι τὸν ἑορταζόμενον ἅγιον; 
Μετὰ τῶν πρώτων ἢ μετὰ τῶν δευτέρων; Καὶ μετὰ τῶν πρώτων 
καὶ μετὰ τῶν δευτέρων! Οἱ ἅγιοι ΄Αγγελοι οὖτε ὠρολόγια κρα- 
τοῦσιν, ὥστε νὰ ρυθµίζωσιν ἀναλόγως τὸ «πρόγραµµα τῆς ἐργασίας» 
αὐτῶν, οὔτε κόπον αἰσθάνονται, ὥστε νὰ ἀποφεύγουσι τὴν ...ὑπερω- 
ριακὴν ἀπασχόλησιν! Συνεπῶς «τὰ ἄνω τοῖς κάτω συνεορτάζει καὶ τὰ 
κάτω τοῖς ἄνω συνομιλεῦ» (ὑπὸ τὴν ἀναπτυχθεῖσαν ἀνωτέρω ἔννοιαν) 
πανταχοῦ καὶ πάντοτε! Καὶ μετὰ τῶν Παλαιοημερολογιτῶν (Ἐκ- 
κλησία Ἱεροσολύμων, Ρωσίας κ.τ.λ.) καὶ μετὰ τῶν Νεοημερολογιτῶν, 
ἔστω καὶ ἂν οἱ δεύτεροι προηγοῦνται τῶν πρώτων κατὰ 13 ἡμέρας. Καὶ 
μετὰ τῶν τελούντων ἑσπερινὰς Λειτουργίας Προηγιασµένων καὶ μετὰ 

τῶν τελούντων πρωϊνὰς τοιαύτας, ἔστω καὶ ἂν οἱ δεύτεροι προηγοῦνται 
τῶν πρώτων κατὰ 13 ὥρας. Καὶ μετὰ τῶν λειτουργούντων κατὰ τὸ µεσο- 
νύκτιον καὶ μετὰ τῶν λειτουργούντων κατὰ τὴν πρωῖΐαν. Καὶ μετὰ τῶν 
τελούτων τοὺς «Ὄρθρους τῆς Μ. Ἑβδομάδος κατὰ τὴν πρωῖαν καὶ 
μετὰ τῶν τελούντων αὐτοὺς κατὰ τὴν ἑσπέραν. Καὶ μετὰ τῶν Ὀρθοδό- 
ἕων τῆς Ἑλλάδος, οἵτινες ἑορτάζουσι τὰ Χριστούγεννα ἐν µέσῳ χειμῶνι 
καὶ τὴν Κοίμησιν τῆς Θεοτόκου ὑπὸ σφοδρὸν καύσωνα, καὶ μετὰ τῶν 
Ὀρθοδόξων τῆς Αὐστραλίας, ὅπου ἐπικρατεῖ χειμὼν κατὰ τὴν Κοίµη- 
σιν τῆς Θεοτόκου καὶ καύσων κατὰ τὰ Χριστούγεννα... (Αφελής τις 
«ζηλωτής», μεθ᾽ οὗ πρὸ ἐτῶν συνεζήτουν, ἔμεινε κατάπληκτος ὅτε 
ἤκουσεν ὅτι τὰ Χριστούγεννα ἐν τῇ Αὐότραλίᾳ ἑορτάζονται μεσοῦντος 
τοῦ θέρους, διότι ἡ Αὐστραλία κεῖται ἐν τῷ ἑτέρῳ ἡμισφαιρίῳ καὶ ἔχει 
θέρος ὅταν ἡμεῖς ἔχωμεν χειμῶνα, χειμῶνα δὲ ὅταν ἡμεῖς ἔχωμεν θέρος. 
Συνηθισµένος ἐκ τῶν καθ’ ἡμᾶς, δὲν ἠδύνατο νὰ διανοηθῇ τὸν συνδυα- 
σμὸν Χριστουγέννων καὶ καύσωνος ἢ «Δεκαπενταυγούστου» καὶ ψύ- 
χους)). 

Ἐὰν δέ, παρὰ ταῦτα, ἐπιμείνητε εἰς τὴν στυγνὴν ἀριθμητικήν, ἐὰν ἐπι- 
µείνητε εἰς τὸν «μπακαλίστικο» ὑπολογισμὸν τοῦ «σήμερον» καὶ τοῦ 
«νῦν», ἐὰν ἐπιμείνητε εἰς αὐτὴν τὴν μικρόψυχον «χρονοακρίβειαν»,τότε 
«ἐρωτήσω κἀγὼ ὑμᾶς λόγον ἕνα»: Πότε καὶ μετὰ ποίων ὁ οὐρανὸς συν- 
εορτάζει, ὑπὸ τὴν ὡς ἄνω ἔννοιαν, τὴν ᾿Ανάστασιν τοῦ Χριστοῦ; Πότε 
καὶ μετὰ ποίων οἱ ”Αγγελοι συμψάλλουσι τὸ «Χριστὸς Ανέστη ἐκ νε- 
κρῶν...»; Εἶμαι βέβαιος ὅτι θὰ ἀπαντήσητε: Τῇ 12ῃ νυκτερινῇ τοῦ Μ. 
Σαββάτου μετὰ τῶν Ὀρθοδόξων Χριστιανῶν. Αλλποίαν Ι2ηννυ- 
Κτερινὴν καὶ μετὰ ποίων ᾿Ορθοδόξων; ὍὍταν ἡ Ἑλλὰς ἔχῃ 
12ην νυκτερινὴν τοῦ Μ. Σαββάτου (ἐννοῶ τὴν πραγµατικήν, τὴν ἀστρο- 
νομικὴν ὥραν καὶ ὄχι τὴν συµβατικήν, τὴν λεγοµένην «θερινήν»;) καὶ οἱ 
Ὀρθόδοξοι Ἕλληνες ψάλλωσιν, ὑπὸ τοὺς ἤχους χαρμοσύνων κὠδῶνο- 
κρουσιῶν, τὸ «Χριστὸς ᾽Ανέστη», ἡ Ῥωσία (Μόσχα) ἔχει Ιην πρωινὴν 
καὶ οἱ Ὀρθόδοξοι Ρῶσοι εὑρίσκονται εἰς τὸ τέλος τοῦ "Ὄρθρου, διότι 
εἶπον κατὰ µίαν ὥραν ἐνωρίτερον τὸ «Χριστὸς Ανέστη», ὅτε ἡμεῖς 
ἑψάλλομεν ἀκόμη τὸ «Κύματι θαλάσσης» ἡ Ἰαπωνία ἔχει Την πρωϊνὴν 
καὶ οἱ Ὀρθόδοξοι τῆς Ἰαπωνίας κοιμῶνται, διότι ἐτέλεσαν ἑπτὰ 
ὥρας πρὸ ἡμῶν (τότε αὐτοὶ εἶχον μεσονύκτιον) τὴν «Ανάστασιν» καὶ 
τὴν θ. Λειτουργίαν τοῦ Πάσχα’ ἡ Αὐστραλία ἔχει δην πρωϊνὴν καὶ οἱ 
Ὀρθόδοξοι τῆς Αὐστραλίας κοιμῶνται καὶ αὐτοί, διότι ἐτέλεσαν ὀκτὼ 
ὥρας πρὸ ἡμῶν (δηλαδὴ αὐτοὶ εἶχον μεσονύκτιον ὅτε ἡμεῖς εἴχο- 
μεν 4ην ἀπογευματινὴν τοῦ Μ. Σαββάτου) τὴν «Ανάστασιν» καὶ 
τὴν θ. Λειτουργίαν' ἡ Ἰταλία, ἡ Γαλλία καὶ ἡ Γερμανία ἔχουσιν 1 {ην νυ- 
κτερινὴν καὶ οἱ Ὀρθόδοξοι τῶν Χωρῶν αὐτῶν θὰ Ψψάλωσι τὸ «Χριστὸς 
᾽Ανέστη» ὅταν ἡμεῖς θὰ εἰσερχώμεθα εἰς τὴν θ. Λειτουργίαν ἡ ᾽Αγγλία 
ἔχει 10ην νυκτερινὴν καὶ οἱ Ὀρθόδοξοι τῆς ᾽Αγγλίας θὰ ἀρχίζωσι τὴν 
«Ανάστασιν», ὅταν ἡμεῖς θὰ εὑρισκώμεθα περὶ τὸ τέλος τῆς πασχαλι- 

γῆς θ. Λειτουργίας: ἡ Βραζιλία καὶ ἡ Ν. Ὑόρκη ἔχουσιν Την ἑσπερινὴν 
τοῦ Μ. Σαββάτου καὶ οἱ Ὀρθόδοξοι τῶν τόπων αὐτῶν θὰ τελέσωσι τὴν 
«Ανάστασιν» καὶ τὴν θ. Λειτουργίαν, ὅταν ἡμεῖς θὰ ἔχωμεν 5ην πρωι- 
γὴν τῆς Κυριακῆς τοῦ Πάσχα ὁ Καναδᾶς (εἴς τινας περιοχὰς αὐτοῦ) 
ἔχει 5ην ἀπογευματινὴν τοῦ Μ. Σαββάτου καὶ οἱ Ὀρθόδοξοι τοῦ Κανα- 
δᾶ θὰ τελέσωσι τὴν «Ανάστασιν» καὶ ἀκολούθως τὴν θ. Λειτουργίαν, 
ὅταν ἡμεῖς θὰ ἔχωμεν Την πρωϊνὴν τῆς Κυριακῆς τοῦ Πάσχα’ τέλος ἡ 
Καλιφόρνια ἔχει 2αν μεταμεσημβρινὴν τοῦ Μ. Σαββάτου καὶ οἱ ἐκεῖ 
Ὀρθόδοξοι θὰ ἀρχίζωσι τὴν «Ανάστασιν», ὅταν ἡμεῖς θὰ ἔχωμεν Ι0ην 
πρωϊνὴν τῆς Κυριακῆς καὶ θὰ ἐξεγειρώμεθα τοῦ ὕπνου!... Περιττὸν νὰ 
διασαφήσω ὅτι ὅλως «χονδρικῶς», οὕτως εἰπεῖν, ἀναφέρω τὴν ὥραν 
Χωρῶν τινων, ὡς π.χ. τοῦ Καναδᾶ ἢ τῆς Ρωσίας. Ἡ Ρωσία, λόγῳ µεγά- 
λης ἐκτάσεως, καταλαμβάνει διάφορα γεωγραφικὰ µήκη καί, τούτου 
ἕνεκα, δὲν ἔχει ἐνιαίαν ὥραν. "Ὅταν τὸ ἓν ἄκρον τῆς Ρωσίας εἰσέρχεται 
εἰς τὸ μεσονύκτιον, τὸ ἕτερον ἄκρον αὐτῆς εὑρίσκεται εἰς τὴν 2αν µετα- 
μεσημβρινὴν ὥραν! ᾽᾿Ακόμη καὶ τῆς μικρᾶς Ἑλλάδος ἡ ὥρα, καίτοι ἐπι- 
σήµως καθωρισµένη, διὰ πρακτικοὺς λόγους, ὡς ἑνιαία, δὲν εἶνε 
ἀστρονομικῶς ἡ αὐτὴ ἀκριβῶς διὰ πάσας τὰς περιοχάς. Τὸ ἀνατολικώ- 
τερον ἄκρον τῆς Ἑλλάδος δὲν εἰσέρχεται εἰς τὸ μεσονύκτιον ταυτοχρό- 
νῶς μετὰ τοῦ δυτικωτάτου ἄκρου αὐτῆς. Ἡ Ρόδος π.χ. εἰσέρχεται εἰς τὸ 
μεσονύκτιον ἡμισείαν περίπου ὥραν ἑνωρίτερον τῆς Κερκύρας; 
ἔστω καὶ ἂν τὰ ὡρολόγια ἀμφοτέρων δεικνύουσι, διὰ πρακτικοὺς -έπα- 
ναλαμβάνω- λόγους, ἀκριβῶς μεσονύκτιον.. Εἰς τὰς µεγάλας ὅμως 
Χώρας, ὡς ὁ Καναδᾶς, αἱ Η.Π.Α., ἡ Ρωσία, κ.ᾱ., ὅπου ἡ διαφορὰ τῆς 
ὥρας εἶνε µεγάλη μεταξὺ τῶν διαφόρων τμημάτων τῶν Χωρῶν αὐτῶν 
(2-10 ὧραι), δὲν ἔχει θεσπισθῆ ἐπίσημος ἑνιαία ὥρα, ἀλλ’ ἕκαστον δια- 
μέρισμα τῆς α’ ἢ β’ μεγάλης Χώρας ἔχει ἰδίαν ὥραν, ἀναλόγως πρὸς τὸ 
γεωγραφικὸν μῆκος, εἰς ὃ εὑρίσκεται τὸ διαμέρισμα αὐτό. Αν εἰς τὰς 
Η.Π.Α. π.χ. εἶχε θεσπισθῆ ἑνιαία ἐπίσημος ὥρα, θὰ ὑπῆρχον Πολιτεῖαι, 
αἵτινες, ἀκολουθοῦσαι τὰς πράγματι ἐχούσας μεσονύκτιον, θὰ εἶχον καὶ 
αὐταὶ ὥραν 12ην µεσονυκτίου, ἐνῶ εἰς αὐτὰς ὁ ἥλιος, ἰδίᾳ τὸ θέρος, µό- 
λις θὰ εἶχε δύσει! ᾿Αν δὲ εἶχε θεσπισθῆ εἰς τὴν ἀχανῆ Ρωσίαν ἑνιαία 
ἐπίσημος ὥρα, τότε, ὅταν τὰ ὠρολόγια θά ἐδείκνυον 12ην µεσονυκτίου, 
ἄλλαι περιοχαὶ τῆς Ρωσίας θὰ εἶχον πράγματι μεσονύκτιον, ἄλλαι ἑσπέ- 
ραν, καὶ ἄλλαι, αἱ δυτικώτεραι, μεσημβρίαν (κατ) ἀκρίβειαν 2αν µε- 
ταμεσημβρινήν)!!! 

Λοιπὸν πότε καὶ μετὰ ποίων ὁ οὐρανὸς ἑορτάζει τὴν ᾿Ανάστασιν τοῦ 
Κυρίου; Πότε καὶ μετὰ ποίων οἱ ΄Αγγελοι συμψάλλουσι τὸ «Χριστὸς 
᾿Ανέστη ἐκ νεκρῶν»; Κατὰ τὸ μεσονύκτιον τοῦ Μ. Σαββάτου τῆς 
Ρωσίας (Μόσχας) μετὰ τῶν ἑκεῖ Ὀρθοδόξων, ἢ κατὰ τὸ μεσονύκτιον 
τοῦ Μ. Σαββάτου τῆς Ἑλλάδος (µίαν ὥραν βραδύτερον) μετὰ τῶν Ὀρ- 
θοδόξων Ἑλλήνων; Κατὰ τὸ μεσονύκτιον τοῦ Μ. Σαββάτου τῆς Ἑλλά- 
δος μετὰ τῶν Ὀρθοδόξων Ἑλλήνων, ἢ κατὰ τὸ μεσονύκτιον τοῦ Μ. 

Σαββάτου τῆς Ἰταλίας, τῆς Γαλλίας καὶ τῆς Γερμανίας (µίαν ὥραν βρα- 
δύτερον) μετὰ τῶν ἐκεῖ Ὀρθοδόξων, ἢ κατὰ τὸ μεσονύκτιον τοῦ Μ. 
Σαββάτου τῆς Αγγλίας (δύο ὥρας βραδύτερον) μετὰ τῶν ἐν ᾽Αγγλίᾳ Ὀρ- 
θοδόξων, ἢ κατὰ τὸ μεσονύκτιον τοῦ Μ. Σαββάτου τῆς Ἰαπωνίας (ἑπτὰ 
ὥρας ἐνωρίτερον) μετὰ τῶν Ὀρθοδόξων τῆς Ἰαπωνίας, ἢ κατὰ τὸ µεσο- 
νύκτιον τοῦ Μ. Σαββάτου τῆς Αὐστραλίας (ὀκτὼ ὥρας ἐνωρίτερον) μετὰ 
τῶν Ὀρθοδόξων τῆς Αὐστραλίας, ἢ κατὰ τὸ μεσονύκτιον τοῦ Μ. Σαβ- 
βάτου τῆς Βραζιλίας καί τῆς Νέας Ὑόρκης (πέντε ὥρας βραδύτερον), ἢ 
κατὰ τὸ μεσονύκτιον τοῦ Μ. Σαββάτου, τοῦ Καναδᾶ (ἑπτὰ ὥρας βραδύ- 
τερον), ἢ κατὰ τὸ μεσονύκτιον τοῦ Μ. Σαββάτου τῆς Καλιφορνίας (10 
ὥρας βραδύτερον) μετὰ τῶν ἐν ταῖς Χώραις ταύταις Ὀρθοδόξων:; Ὁ 
οὐρανός, ἀδελφοί, συνεορτάζει θεοπρεπῶς μετὰ πάντων] 
Τί καὶ ἂν ἡμεῖς ἔχομεν πένθος καὶ νηστείαν (ἀπόγευμα Μ. Σαββάτου), 
ὅταν οἱ Ὀρθόδοξοι τῆς Αὐστραλίας, ἔχοντες μεσονύκτιον, πανηγυρίζω- 
σι τὴν ᾿Ανάστασιν; Τί καὶ ἂν ἡμεῖς πανηγυρίζοµεν τὴν ᾽Ανάστασιν, ὅταν 
οἱ Ὀρθόδοξοι τοῦ Καναδᾶ καὶ τῆς Καλιφορνίας, ἔχοντες ἀκόμη ἀπό- 
γευµα Μ. Σαββάτου, πενθῶσι καὶ νηστεύῶσιν; ᾽Αλλὰ διατί νὰ φθάσω- 
μεν µέχρι Καλιφορνίας καὶ Καναδᾶ]... Ἐν αὐτῇ τῇ Ἑλλάδι ὑπάρχουσι 
περιοχαί, αἴἵτινες, λόγῳ παλαιοτάτου τοπικοῦ ἐθίμου, τελοῦσι τὴν 
«Ανάστασιν) καὶ τὴν θ. Λειτουργίαν οὐχὶ κατὰ τὸ μεσονύκτιον τοῦ Μ. 
Σαββάτου, ἀλλὰ κατὰ τὰς πρωινὰς ὥρας τῆ ς Κυριακῆς. Οἱ 
πιστοὶ τῶν περιοχῶν αὐτῶν θὰ εὕρωσιν ἁράγε τὸν οὐρανόν... κεκλει- 
σµένον, δίκην ἐμπορικοῦ καταστήματος ἔχοντος καθωρισµένον «ὡρά- 
ριον ἐργασίας», καὶ τοὺς ᾽Αγγέλους... ἀναπαυομένους ἐκ τοῦ «μόχθου» 
τῆς καθημερινῆς λατρείας; Δὲν θὰ συμμετάσχῃ ὁ οὐρανὸς εἰς τὴν ἑορ- 
τὴν αὐτῶν, δὲν θὰ συλλειτουργήσῶσιν ἅγιοι Αγγελοι μετ αὐτῶν; 
Μήπως θὰ εἴπωσιν οἱ ”΄Αγγελοι εἰς αὐτούς' «Τώρα ἐξυπνήσατε!; ᾽Απο- 
λέσατε τὴν τελετὴν τῆς ᾿Αναστάσεως! Αὕτη ἐγένετο, τῇ συμμετοχῇ 
ἡμῶν, πρὸ πολλῶν ὡρῶν. Τὸ ἑπόμενον ἔτος νὰ ὁρίσητε αὐτὴν κατὰ τὸ 
µεσονύκτιον καὶ τότε θὰ ἔλθωμεν καὶ ἡμεῖς νὰ συμμετάσχωμεν. Ἐφέτος 
δὲν δυνάµεθα, διότι παρῆλθεν ὁ χρόνος τῆς τελετῆς»' µήπως, λέγω, 
τοιαῦτα θὰ εἴπωσιν οἱ ΄Αγγελοι καὶ θὰ ἀρνηθῶσι νὰ συμμετάσχῶσιν εἰς 
τὴν λατρείαν τῶν ὡς ἄνω πιστῶν; ᾽Αλλὰ τίς ἐχεφρονῶν θὰ ἐξηρεύγετό 
ποτε παρόµοιον τερατολόγηµα; Τίς θὰ διενοεῖτο νὰ ἰσχυρισθῇ ὅτι εἰς 
τοὺς πιστοὺς αὐτοὺς ὁ οὐρανὸς θὰ ἐδείκνυεν ἀποστροφὴν καὶ ποραρή: 
νησιν διὰ τὴν .. «χρονικὴν καθυστέρησιν;!! 

Νὰ καταφύγω καὶ εἰς ἓν πλέον ἐντυπωσιακὸν παράδειγµα; Εἰς τὸ Βο- 
ρειοδυτικὸν ἄκρον τῆς Εὐρώπης ὑπάρχει ἡ Λαπωνία. Χιλιάδες Λαπώ- 
νων εἶνε Ὀρθόδοξοι Χριστιανοί. Ἡ χώρα αὕτη, λόγῳ γεωγραφικῆς θέ- 
σεως, οὔτε τέσσαρας ἐποχὰς ὄχει, οὔτε ἡμερονύκτιον 24ώρου διαρ- 
κείας. Εχει µόνον χειμῶνα, διαρκείας 9 μηνῶν, καὶ θέρος, διαρκείας 3 
μηνῶν. Ἐκεῖ ἡ ἡμέρα κατὰ τὸ θέρος καὶ ἡ νὺξ κατὰ τὸν χειμῶνα διαρ- 
κοῦσι συνεχῶς καὶ ἀδιακόπως ἐπὶ δύο ἢ τρεῖς ὁλοκλήρους μῆνας! Συλ- 

λάβετε διὰ τῆς φαντασίας ὑμῶν µίαν ἡμέραν ἢ µιαν νύκτα ὄχι Ι2ώρου, 
ἀλλὰ διμήνου ἢ τριμήνου διαρκείας!!! Τὶ θὰ πράξῃ λοιπὸν ὁ 
οὐρανὸς διὰ τὰς ἐν γένει ἑορτὰς τῶν Ὀρθοδόξων Λαπώνων, οἵτινες 
ἔχουσι τὸ «σήμερον» τόσον µακρόν, δηλαδὴ διμήνου καὶ τριμήνου 
διαρκείας; Θὰ συνεορτάσῃ μετ’ αὐτῶν τὰς ἑορτὰς αὐτῶν, ἢ θὰ ἀποκη- 
" ρύξῃ αὐτοὺς καὶ θὰ ἀποστρέψῃ τὸ πρόσωπον αὐτοῦ ἀπ᾿ αὐτῶν, ἐπειδὴ 
εἶχον τὴν «ἀτυχίαν» νὰ εὑρεθῶσιν εἰς µίαν «παράδοξον» χώραν, μὴ ὑπο- 
κειµένην, -διὰ γεωγραφικοὺς λόγους, εἰς τὰς ἡμετέρας ὑποδιαιρέσεις 
τοῦ χρόνου, μὴ ὑποκειμένην δηλαδὴ εἰς τὸ ἀδυσώπητον καὶ ἀπαρέγκλι- 
τον δι’ ἡμᾶς «πρόγραμμα» τοῦ αἰωνίως ἐπαναλαμβανομένου 24ώρου 
ἡμερονυκτίου, ἀλλ᾽ ἔχουσαν ἡμέρας καὶ νύκτας διαρκείας δύο καὶ τριῶν 
μηνῶν, (3) ᾽Αναμφιβόλως δὲν θὰ ἀποκηρύξῃ αὐτούς, ἀλλὰ θὰ συνεορ- 
«τάσῃ καὶ θὰ συμπανηγυρίσῃ καὶ μετ’ αὐτῶν, «μηδὲν διακρινόµενος» µε- 
ταξὺ αὐτῶν καὶ ἡμῶν, ἀφοῦ ἀμφότεροι εἴμεθα µέλη τῆς Ὀρθοδόξου Ἐκ- 
κλησίας. Ὁσάκις «τὰ κάτω» ἑορτάζει,τοσάκις καὶ «τὰ ἄνω συν -- ἑορ- 
τάζευ» μετ’ αὐτῶν. Ὁ οὐρανὸς εἰνε ὑπεράνω χώρου καὶ χρόνου καὶ ἐναγ- 
καλίζεται ὅλην τὴν γῆν, συμμετέχων συνεχῶς καὶ ἁδιαλείπτως εἰς τὴν 
«ἐν πνεύματι καὶ ἀληθείᾳ λατρείαν τοῦ ἀληθινοῦ Θεοῦ, ὁποτεδή- 
ποτε καὶ ὁπουδήποτε καὶ ὑφ) οἱἰασδήποτε γεωγραφι- 
κἁὰς καὶ ἡμερολογιακὰς συνθήκας καὶ ἂν τελῆται 
αὕτη! 

Καὶ ἐν ἐπιλόγῳ: Δὲν καταδικάζοµεν τὸ Παλαιὸν Ἡμερολόγιον" τὰς 
ἀπὸ τῆς Ἐκκλησίας ἀποσχίσεις καταδικάζοµεν. Δὲν λέγοµεν ὅτι καλῶς 
ἐγένετο ἡ ἡμερολογιακὴ µεταβολή, οὐδὲ ὅτι δὲν εἶνε καλἠ καὶ εὐκταία 
ἡ, κατὰ τὸ δυνατόν, ἑορτολογικὴ ὁμοιομορφία μεταξὺ τῶν Ὀρθοδόξων. 
Ὡραῖον πρᾶγμα εἶνε νὰ ἑορτάζωμεν ἅπαντες οἱ Ὀρθόδοξοι συγχρόνως 
τὰς ἁγίας ἑορτὰς τῆς Ἐκκλησίας ἡμῶν. ᾽Αλλ᾽ ἡ ἕλλειψις ὁμοιομορφίας 
περὶ τὴν λατρείαν δὲν συνιστᾷ --δι ὄνομα τοῦ Θεοῦ]-- αἴρεσιν, ὥστε νὰ 
ἀποπηδῶμεν ἀπὸ τῆς Ἐκκλησίας ἡμῶν, ὅταν μάλιστα --καὶ τοῦτο ἔχει 
καιρίαν σηµασίαν-- καὶ αὐταὶ αἱ τὸ Παλαιὸν Ἡμερολόγιον κρατοῦσαι 
Ἐκκλησίαι κοινωνῶσιν ἀπ᾿ ἀρχῆς κανονικώτατα καὶ ἁρμονικώτατα μετ᾽ 
αὐτῆς. Κακῶς ἐγένετο ἡ ἡμερολογιακὴ µεταβολή! Κακῶς διεσαλεύθη 
-πλειστάκις ἔχομεν διακηρύξει τοῦτο- ἡ ὑπάρχουσα περὶ τὸν ἑορτολο- 
γικὸν κύκλον ὁμοιομορφία καὶ εἴθε συντόμως νὰ ἀποκατασταθῇ αὕτη 
(ἂν καὶ ἀπόλυτος ὁμοιομορφία περὶ τὴν λατρείαν οὐδέποτε ὑπῆρ- 
ξεν ἐν τῇ Ἐκκλησίᾳ, ὡς καὶ ἄλλοτε ἐγράψαμεν). Εὐκταῖον, ἐπαναλαμβά- 
νοµεν, εἶνε νὰ ἔχωμεν οἱ Ὀρθόδοξοι ἑορτολογικὴν ὁμοιομορφίαν. 


(ϐ) Χρησιμοποιεῖται καὶ ἐν Λαπωνίᾳ ὡς βάσις ὑπολογισμοῦ τοῦ χρόνου, τὸ 
24ωρον, τοῦτο ὅμως γίνεται ὅλως θεωρητικῶς καὶ συμβατικῶς, ἀφοῦ 
κατ᾽ αὐτὸ οὔτε ἀνατολὴ οὔτε δύσις ἡλίου συμβαίνει, οὔτε νὺξ ἐπέρχεται, οὔτε νέα 
ἡμέρα ἀνατέλλει, ἀλλὰ συνεχίζεται ἀδιακόπως ἡ αὐτὴ ἡμέρα ἢ ἡ αὐτὴ νὺξ 
ἐπὶ δύο καὶ τρεῖς, ὡς προελέχθη μῆνας!... 

᾽Αλλὰ εἶνε µεγάλη πλάνη, εἶνε δαιμονικὴ ἔμπνευσις, εἶνε αἴρεσις, νὰ πι- 
στεύῶμεν καὶ νὰ διακηρύσσωμεν ὅτι αἱ περὶ τὴν λατρείαν ἢ τὴν διοίκη- 
σιν ἢ τὴν διοργάνῶσιν κ.τ.τ., ἰδιορρυθμίαι καὶ ἰδιομορφίαι λυµαίνονται 
τὴν Πίστιν καὶ φυγαδεύουσι τὴν Χάριν (1), ὡς ἐὰν τὰ πράγματα ταῦτα 
(χρόνος ἑορτασμοῦ, τυπικαὶ διατάξεις περὶ λατρείας, σχήµατα διοική- 
σεως, τρόποι διοργανώσεως κ.τ.τ.) ἦσαν δόγµατα Πίστεως, ἦσαν ὅροι 
σωτηρίας! Ας θελήσωµεν νὰ κατανοήσωµεν ὅτι θέτοµεν ἐν κινδύνῳφ 
τὴν ψυχικὴν ἡμῶν σωτηρίαν, ὅταν δημιουργῶμεν σχίσµατα καὶ κατα- 
τµήσεις χάριν... «ἑορτολογικῆς ἀκριβείας»!... 


«ΟΡΘΟΔ4ΟΞΟΣ ΤΥΠΟΣ», φύλλον 2όης ά4εκεμβρίου 1950. 

ΝΑ. ΒΟΗΘΗΣΟΥΝ 0Λ0Ι 
(4Ο ΠΑΛΑΙΟΗΜΕΡΟΛΟΓΙΤΙΚΟΝ) 


Κύριε Διευθυντά: 

ἐν τῷ φύλλφ τῆς 29ηςπ. Ὀκτωβρίου δημοσιεύεται ἄρθρον ὑπὸ τὸν τί- 
τλον «Οἱ Παλαιοημερολογῖται». Ὁ συντάκτης τοῦ ἄρθρου ὀρθῶς διαπι- 
στοῖ τὰ το. 

»Αλλὰ καὶ ἐκκλησιαστικὸν πρόβλημα οἱ Παλαιοημερολογῖται. 
Πρόβλημα ποὺ πρέπει νὰ λυθῇ ὁπωσδήποτε, κατὰ τὰς κρισίµους 
στιγµάς, ποὺ διέρχεται ὁ Ὀρθόδοξος Ἑλληνισμός. Μόνον ὅσοι 
δὲν παρακολουθοῦν τὰ γεγονότα, δὲν ἔχουν ἀντιληφθῆ τὸν σοβα- 
ρώτατον κίνδυνον, ποὺ διέρχεται ὁ Ὀρθόδοξος Ἑλληνισμός...» 

Ἐν συνεχείᾳ ὁ ἀρθρογράφος καλεῖ τὴν Ἱεραρχίαν τῆς Ἐκκλησίας τῆς 
Ἑλλάδος «νὰ ἀναλάβῃ γενναίας πρωτοβουλίαο) καὶ «μὲ αἴσθημα εὐθύ- 
νης καὶ ἁγιοπατερικὴν ρωμαλεότητα νὰ λύσῃ τὸ Παλαιοημερολογιτικὸν 
πρόβλημα». Προτείνει δὸ καὶ συγκεκριμένους τρόπους. Τὸ πρόβλημα 
δύναται νὰ λοθῇ, κατὰ τὸν ἀρθρογράφον, 

«ἢ μὲ τὴν ἐπαναφορὰν τοῦ Παλαιοῦ Ἡμερολογίου ἢ μὲ τὴν ἀνα- 
γνώρισιν, ὑπὸ ὡρισμένας προὐποθέσεις, τῆς Ἱερωσύνης τῶν Πα- 
λαιοημερολογιτῶν καὶ τῆς ἐντάξεώς τῶν εἰς τοὺς κόλπους της». 

Ἐπειδὴ καὶ ὁ γράφων τὰς γραμμὰς ταύτας δὲν στερεῖται εὐαισθησίας 
ἔναντι τοῦ προβλήματος τῆς ἐκκλησιαστικῆς ἑνότητος, δὲν θὰ ἤθελε νὰ 
ἀντιπαρέλθῃ ἁδιάφορος τὴν ὡς ἄνω πρότασιν. Θὰ εἶχεν ὅλην τὴν προ- 
θυµίαν νὰ βοηθήσῃ καὶ αὐτός, ὁμοῦ μετὰ πολλῶν ἄλλων, εἰς τὴν πρα- 
γμάτωσιν αὐτῆς, τοὐλάχιστον κατὰ τὸ δεύτερον σκέλος, διότι ἡ ἔπανα- 
φορὰ τοῦ Παλαιοῦ Ἡμερολογίου, ὑπὸ τὰ σημερινὰ δεδοµένα, εἶνε μᾶλ- 
λον ἀνέφικτος, Ἡ ἑτέρα ὅμως ἐκ τῶν προτεινοµένων δύο λύσεων, δὲν 
ὑπάρχει περίπτῶσις νὰ εὕρῃ ἰσχυρὰ ἐμπόδια. Ἐγὼ βεβαίως πολὺ ἀπέχω 
ἀπὸ τοῦ νὰ διακατέχωµαι ὑπὸ τῆς αἰσιοδοξίας τοῦ ἀρθρογράφου, δι’ ὃ 
καὶ οὐδαμῶς θεωρῶ τόσον ἁπλοῦν τὸ ζήτημα τῆς «ἐντάξεως».(Δὲν ἐν- 
νοῶ ἀπὸ πλευρὰς Ἐκκλησίας Ἑλλάδος, ἀλλ᾽ ἀπὸ πλευρᾶς Παλαιοηµε- 
ρολογιτῶν). Παρὰ ταῦτα, ἐρωτῶ τὸν ἀρθρογράφον: Ἔχει ἀποδείξεις ἤ, 
ἔστω, ἑνδείξεις, ὅτι οἱ Παλαιοημερολογῖται, τόσον οἱ κληρικοὶ ὅσον 
καὶ οἱ λαϊκοί, στέργουν τὴν ὑπ᾿ αὐτοῦ προτεινομένην λύσιν; “ὍΟτι, δηλα- 
δή,δέχονται, «ἀναγνωριζομένης, ὑπὸ ὡρισμένας προὐποθέσεις, τῆς 
Ἱερωσύνης των, νὰ ἐνταχθοῦν εἰς τοὺς κόλπους» τῆς Ἔκ- 
κλησίας τῆς Ἑλλάδος; Ἐὰν ναί, τότε «χαρᾶς εὐαγγέλιω! Τότε 
τὸ πρόβλημα εἶνε κατὰ τὰ 9090 λελυμένον. Ὄντως πλέον ἡ εὐθύνη τῆς 
ἑνότητος μετατοπίζεται ἀποκλειστικῶς καὶ µόνον εἰς τοὺς ὤμους τῆς 

Ἱεραρχίας τῆς Ἐκκλησίας τῆς Ἑλλάδος, ἡ ὁποία --πιστεύοµεν-- δὲν θὰ 
δυσκολευθῇ ἐν προκειµένῳ νὰ ἀρθῇ εἰς τὸ ὕψος τῶν περιστάσεων καὶ 
νὰ χωρήσῃ εἰς τὴν λύσιν τοῦ προβλήματος. Ἔχει λοιπὸν ἀποδείξεις 
περὶ τούτου ὁ ἀρθρογράφος; Ἐὰν ἔχῃ, ἂς προσκοµίσῃ ἁρμοδίως σαφῆ 
καὶ συγκεκριµένα στοιχεῖα. Καθ’ ἃ δυνάµεθα νὰ συμπεράνωµεν, ἐκ πα- 
λαιοτέρων περιστατικῶν, ἡ ὑπόθεσις θὰ εὐοδωθῇ ἀπολύτως. Θὰ εὐο- 
δωθῇ, ἀκόμη καὶ εἰς ἣν περίπτωσιν οἱ «ἐντασσόμενου θὰ ἐπεθύμουν νὰ 
διατηρήσουν τὸ Παλαιὸν Ἡμερολόγιον, μιμούμενοι ἐν τούτῳ τὰς Ἐκ- 
κλησίας Ἱεροσολύμων, Ρωσίας κ.τ.λ., αἱ ὁποῖαι καὶ τὸ Παλαιὸν Ἡμερο- 
λόγιον ἀκολουθοῦν καὶ κοινωνίαν μετὰ τῆς Ἐκκλησίας τῆς Ἑλλάδος 
ἔχουν. 


«ΟΡΘΟ4ΟΞΟΣ ΤΥΠΟΣ», φύλλον 12.11.82. 

ΠΕΡΙ ΤΗΝ ΝΗΣΤΕΙΑΝ ΤΩΝ ΑΓΙΩΝ ΑΠΟΣΤΟΛΩΝ 


Νεαρὸς θεολόγος, λαβὼν ἀφορμὴν ἐκ τῆς ἀρξαμένης νηστείας τῶν ΧἎρι- 
στουγέννων, ἠρώτησεν ἡμᾶς περὶ τῆς γενομένης, διὰ τῆς ἀλλαγῆς τοῦ Ἡμε- 
ρολογίου, συντµήσεως τῆς νηστείας τῶν ἁγίων ᾽Αποστόλων. Συγκεκριµέ- 
νως τὸ ἐρώτηµα ἤτο: «Ἐπετρέπετο ὁ ἐπελθών, διὰ τῆς διορθώσεως τοῦ 
Ἡμερολογίου, περιορισμὸς τῆς νηστείας τῶν ἁγίων ᾿Αποστόλων, Καὶ ὁ πε- 
ριορισμὸς οὗτος, ὁ ὁποῖος ἐνίοτε φθάνει µέχρι καταργήσεως τῆς νηστείας, 
μήπως ἀποτελεῖ δικαϊολογίαν διὰ τὴν στάσιν τῶν Παλαιοημερολογιτῶν;» 

Ἐπειδὴ ἡ δοθεῖσα ἀπάντησις ἔχει γενικώτερον ἐνδιαφέρον, κρίνοµεν 
σκόπιµον νὰ καταχωρίσωμµεν αὐτὴν είς τὰς στήλας τοῦ «Ὀρθοδόξου Τύ- 
που» ἐπὶ τῇ ἐλπίδι ὅτι θὰ ὠφελήσῃ καλοπροαιρέτους ψυχάς. 4{οιπόν: 


Εἶνε ἀληθὲς ὅτι ἡ εἰσαγωγὴ τοῦ διωρθωµένου Ἰουλιανοῦ (καὶ ὄχι τοῦ 
Γρηγοριανοῦ(”), ὡς ἰσχυρίζονταί τινες ἀμαθεῖς ἢ κακόπιστοι) Ἡμερο- 
λογίου εἰς τὴν Ἐκκλησίαν µας περιώρισε κατὰ δέκα τρεῖς ἡμέρας τὴν 
νηστείαν τῶν ἁγίων ᾽Αποστόλων, ἑνίοτε δέ, ὅταν τὸ Πάσχα εἶνε ὄψιμον, 
τὴν ἐξαφανίζει τελείως. Τοῦτο ὅμως πολύ ἀπέχει ἀπὸ τοῦ νὰ δικαιολογῇ 
τὴν ἀνταρσίαν τῶν Παλαιοημερολογιτῶν κατὰ τῆς Ἐκκλησίας. Ἐὰν 
ἤθελον νὰ κρατήσουν τὸ Παλαιὸν Ἡμερολόγιον, διατηροῦντες ἐν ταὐτῷ 
καὶ τὴν κανονικὴν κοινωνίαν μετὰ τῆς Ἐκκλησίας, οὐδεὶς ὁ ἀντιλέγων. 
Αὐτό, ἄλλωστε, ἔπραξε τὸ Αγιον Ὄρος. Ποῖος τὸ κατέκρινεν; Ὁ πε- 
ριορισμὸς τῆς νηστείας τῶν ἁγίων ᾿Αποστόλων (ἡ ὁποία, σημειωτέον, 
ὑπὸ οὐδεμιᾶς Οἰκουμενικῆς Συνόδου ἐνομοθετήθη, ἀλλ᾽ ἁπλῶς καθιε- 
ρώθη παλαιόθεν ἐν τῇ πράξει, ὡς τοιαύτη δὲ εἶνε σεβαστὴ ἀναμφιβό- 
λως,) δὲν ἐγένετο ὑπὸ τοῦ α΄ ἢ β’ ἀτόμου, λαϊκοῦ ἢ Κληρικοῦ, ἀλλ’ ἐγέ- 
νετο ἐπισήμως ὑπὸ τῆς Ἐκκλησίας διὰ τῆς ἀποδοχῆς τῆς διορθώσεως 
τοῦ Ἡμερολογίου. Αἱ ἄλλαι δὸ Ἐκκλησίαι, αἱ ἐμμείνασαι ἐν τῷ Παλαιῷ 
Ἡμερολογίῳ, δὲν διέκοψαν τὴν μετὰ τῆς Ἐκκλησίας τῆς Ἑλλάδος ἢ τῆς 
Ἐκκλησίας τῆς Κωνσταντινουπόλεως κοινωνίαν παρὰ τὴν (κακῶς γενο- 
µένην, ὡς ἔχομεν πλειστάκις γράψει͵) ἀλλαγὴν τοῦ Ἡμερολογίου καὶ 
τὸν ἐκ ταύτης προελθόντα περιορισμὸν τῆς νηστείας τῶν ἁγίων ᾿Απο 
στόλων, ἀλλὰ συνέχισαν τὰς μετ) αὐτῆς κανονικὰς σχέσεις. Κατόπιν 
τῶν ὡς ἄνω, ποῖος ἔχει δικαίωµα νὰ διαρρηγνύῃ τοὺς μετὰ τῆς Ἐκκλη- 
σίας τῆς Ἑλλάδος κανονικοὺς δεσμούς, χωρὶς νὰ καθίσταται ΥΠΕΡ-- 
Ἐκκλησία; ᾽Αλλ᾽ ὅστις καθίσταται ΥΠΕΡ-- Ἐκκλησία, τίθεται 
ἁπλῶς ἐκτὸς Ἐκκλησίας, δηλαδὴ γίνεται σχισματικὸς ἢ αἱρε- 
τικός. 


(0) Βλ. σελ. 52 τοῦ παρόντος (ὑποσ. β’). 

᾿Απορῶ μάλιστα πῶς οἱ Παλαιοημερολογῖται, μὲ τὴν νοοτροπίαν τὴν 
ὁποίαν ἔχουν, δὲν... ἀναθεματίζουν καὶ ὅλους τοὺς Πατριάρχας, ὅλους 
τοὺς Ἐπισκόπους, ὅλους τοὺς Κληρικούς, ὅλας τὰς Συνόδους, ὅλας τὰς 
Ἐκκλησίας, ὅλους τοὺς ᾽Αγίους, ὅλους τοὺς πιστούς, ἀπὸ τοῦ ἑβδόμου 
αἰῶνος µέχρι σήμερον. Θὰ ἐρωτηθῶμεν: Λιατί; Διότι, ἁπλούστατα, µέ- 
χρι τότε, δηλαδἡ µέχρι τοῦ ἑβδόμου αἰῶνος, ἡ νηστεία τῶν ἁγίων Απο 
στόλων δὲν διήρκει ὅσον σήμερον, ἀλλ) ἦτο πολὺ μεγαλυτέρα. Ἐξη- 
γοῦμαι ἀναλυτικώτερον: Ἡ νηστεία αὕτη ἀρχικῶς ἦτο διαρκείας μιᾶς 
ἑβδομάδος. «Τῇ γὰρ ἑβδομάδι μετὰ τὴν ἁγίαν Πεντηκοστὴν ὁ λαὸς 
νηστεύσας ἐξῆλθε περὶ τό κοιµητήριον εὔξασθαυ. Μ. ᾿Αθανασίου 
«Περὶ τῶν διαβαλλόντων τὴν ἐν τῷ διωγμῷ φυγὴν αὐτοῦ», παρ. 6. (Β.Ε. 
Π.Ε.Σ., 31,36). Καὶ αἱ ««Αποστολικαὶ Διαταγαί» ὁρίζουν (Ε, ΧΧ, 14): 
«Μετὰ οὖν τὸ ἑορτάσαι ὑμᾶς τὴν Πεντηκοστὴν ἑ ἑορτάσατε µίαν ἑβδομά- 
δα καὶ μετ’ ἐκείνην νηστεύσατε µίαν (ἑβδομάδα)» (Β.Ε.Π.Ε.Σ. 2.93). 
᾿Ασχέτὼς τοῦ χρόνου ἐνάρξεως τῆς νηστείας (τὸ πρῶτον κείµενον ἐννο- 
εἴ αὐτὴν γινοµένην κατ’ αὐτὴν ταύτην τὴν ἑβδομάδα τῆς Πεντηκοστῆς, 
δηλαδή ἀρχομένην ἀπὸ τῆς ἐπαύριον τῆς Πεντηκοστῆς(”), ἐνῷ τὸ δεύτε- 
ρον κείµενον ἐννοεῖ αὐτὴν γινομένην µίαν ἑβδομάδα βραδύτερον), τὸ 
βέβαιον εἶνε ὅτι τότε ἡ μετὰ τὴν Πεντηκοστὴν νηστεία ἦτο διαρκείας 
μιᾶς καὶ µόνον ἑβδομάδος. (Τότε δὲν εἶχεν ἀκόμη θεσπισθῆ ἡ ἑορτὴ. 
τῶν ἁγίων ᾿Αποστόλων τῇ 29ῃ Ἰουνίου. Παρὰ ταῦτα ἡ νηστεία αὕτη σὺν- 
εδέετο πρὸς τοὺς ἁγίους Αποστόλους, διότι οὗτοι μετὰ τὴν Πεντηκο- 
στὴν ἐξαπεστάλησαν εἰς τὸ κήρυγμα). Κατὰ τοὺς μετέπειτα ὅμως αἰῶ- 
νας ἡ νηστεία αὕτη κατέστη λίαν ἐκτεταμένη. "Ηρχιζεν ἀπό τῆς ἑπομέ- 
νης τῆς ἑορτῆς τῶν ἁγίων Πάντων καὶ ἐπερατοῦτο τῇ 14ῃ Αὐγούστου! 
Περιελάµβανε δηλαδὴ καὶ ὁλόκληρον τὸν μῆνα Ἰούλιον, 
πρᾶγμα ὅπερ σηµαίνει ὅτι ἦτο ἡ µακροτέρα νηστεία τοῦ ἔτους, ὑπερβαί- 
νουσα κατὰ πολὺ εἰς μῆκος καὶ αὐτὴν τὴν Μ. Τεσσαρακοστήν. Ἐνῷ 
δηλαδὴ.ἡ Μ. Τεσσαρακοστή, ὁμοῦ μετὰ τῆς Μ. Ἑβδομάδος, φθάνει τὰς 
48 ἡμέρας, ἤ νηστεία τῶν ἁγίων ᾿Αποστόλων, ἐν περιπτώσει μὲν ὀψίμου 
Πάσχα ἔφθανε τὰς 55 ἡμέρας, ἐν περιπτώσει δὲ πρωῖμου Πάσχα ἕ- 
φθανε τὰς δ9 ἡμέρας! Ἐπ) αὐτοῦ ἔχομεν σαφεστάτην μαρτυρίαν 
τοῦ κατὰ τὸν Ζ’ αἰῶνα ἀκμάσαντος ἁγίου ᾽Αναστασίου τοῦ Σιναΐτου: «Ἡ 
δὲ μετὰ τὴν Πεντηκοστὴν νηστεία, αὕτη ἐστὶν ἡ ἐν ταῖς Διατάξεσι τῶν 
ἁγίων Αποστόλων ρηθεῖσα. Φασὶ γὰρ ἐν ταύταις, ὅτι μετὰ τὴν Πεντη- 
κοστὴν ἑορτάσατε ἑβδομάδα µίαν καὶ μετ’ ἐκείνην νηστεύσατε... Ἐνη- 
στεύετο τοιγαροῦν ἡ τοιαύτη νηστεία (σηµ.: κατὰ τοὺς πρὸ τοῦ ἁγίου 


(ϐ Τὸ «προηγούμενον» αὐτὸ παρέχει, νοµίζοµεν, ποιάν τινα λύσιν εἰς τὴν περί- 
πτῶσιν καθ’ ἥν, λόγφ λίαν ὀψίμου Πάσχα, δὲν μεσολαβεῖ χρονικόν τι διάστηµα 
μεταξὺ Κυριακῆς ἁγίων Πάντων καὶ ἑορτῆς ἁγίων ᾽Αποστόλων. Ἐν τῇ περιπιώ- 
σει ταύτῃ ἂς τηρῆται µικρά τις νηστεία ἐν αὐτῇ τῇ ἑβδομάδι τῆς Πεντηκοστῆς 
(καίΐτοι αὕτη εἶνε κατακλύσιµος), κατὰ τὸ ὑπόδειγμα τῶν πιστῶν τῆς ἐποχῆς τοῦ 
Μ.᾽᾿Αθανασίου. 

᾿Αναστασίου χρόνους) μέχρι τῆς Κοιμήσεως τῆς Θεοτόκου’ ὑπὸ 
δὲ τῶν ἁγίων Πατέρων δι᾽ οἰκονομίαν ἐξεκόπη, τὸ μὲν διὰ τὸ παρεμ- 
πίπτειν ταῖς ἐθνικαῖς νηστείαις..., τὸ δέ, ὡς ἔμοιγε καταφαίνεται, καὶ διὰ 
τὴν ὀλιγωρίαν καὶ τὸ ἀπρόθυμον τῶν ἀνθρώπων' ἐτυπώθη δὲ ἄχρι τῆς 
ἑορτῆς τῶν ἁγίων ᾽Αποστόλων νηστεύειν, εἶθ᾽ οὕτως ἐπιλύειν' εἶτα ἀπ᾿ 
ἀρχῆς Αὐγούστου νηστεύειν, ἄχρι τῆς Κοιμήσεως τῆς Θεοτόκου, καί 
πάλιν διαλύειν...». Ὁλόκληρος δηλαδὴ µήν, ὁ Ἰούλιος, ἀφῃρέθη! (Άνα- 
στασίου τοῦ Σιναΐτου, «Περὶ τῶν ἁγίων Τεσσαρακοστῶν». Γ. Ράλλη - 
Μ. Ποτλῆ «Σύνταγμα τῶν θείων καὶ ἱερῶν Κανόνων», τόμ. δ’, σελ. 
953-584). 

Τί «κάθηνταυ λοιπὸν οἱ ἀγαπητοὶ, Παλαιοημερολογται, οἱ μὴ ἀνεχό- 
μενοι οὐδεμίαν μεταβολὴν εἰς ἀρχαῖα ἔθιμα καὶ παραδόσεις; Ἐὰν εἰνε 
συνεπεῖς πρὸς ἑαυτούς, ὀφείλουν, πρῶτον, νὰ ἐπαναφέρουν τὴν 
νηστείαν αὐτὴν εἰς τὴν πρὸ τοῦ Ζ’ αἰῶνος θέσιν της, ὥστε νὰ καλύπτῃ 
καὶ ὁλόκληρον τὸν Ἰούλιον' καὶ δεύτερον, ὀφείλουν νὰ ἀποκηρύξουν 
:. ὅλας τὰς Ἐκκλησίας, ἀπὸ τοῦ Ζ΄ αἰῶνος ἕως σήμερον, ἐφ᾽ ὅσον αὗται 
ἑτόλμησαν νὰ περικόψοὺυν ἀρχαιοπαράδοτον νηστείαν. Δὲν θά ἐξαι- 
ρέσουν, ἐννοεῖται, τῆς ἀποκηρύξεως καὶ τὸν ἅγιον ᾽Αναστάσιον, ὁ 
ὁποῖος ὁμιλεῖ μετὰ συµπαθείας καὶ ὄχι μετὰ βδελυγµίας περὶ τῶν τολµη- 
σάντων τό.. ἀνοσιούργημα, τῆς περικοπῆς, οὓς μάλιστα ὀνομάζει 
-ἄκουσον]! ἄκουσον] - καὶ «ἁγίους Πατέρας»! ”Αν εἶνέ ποτε δυνατὸν 
«ἅγιοι Πατέρες» νὰ περικόπτουν νηστείας!... ᾿Δναμένομεν! Μεταξὺ τῶν 
;. ἀποκηρυχθησομένων θὰ εἶνε βεβαίως καὶ ὁ ἅγιος Θεόδωρος ὁ Στουδί- 
της, ὁ ὁποῖος: α) Δὲν κατήργησε τήν πρὸ αὐτοῦ γενοµένην σύντμησιν 
τῆς ρηθείσης νηστείας. Καὶ β) Ἐπὶ πλέον ὥριζεν ὅτι κατὰ τὰς ἑορτὰς 
καὶ τὰ Σάββατα καὶ τὰς Κυριακὰς τόσον τῆς νηστείας αὐτῆς, ὅσον καὶ 
τῆς τοιαύτης τῶν Χριστουγέννων, πλὴν τῆς καταλύσεως ἰχθύος, ἐπιτρέ- 
πεται καὶ ἡ κατάλυσις τυροῦ καὶ Φῶν]ι... Ἰδοὺ οἱ λόγοι αὐτοῦ: «Εἰς 
δὲ τὴν Τεσσαρακοστὴν τῶν ἁγίων ᾽Αποστόλων ἰχθύας καὶ τυρὸν καὶ 
Φ ὁν οὐκ ἐσθίομεν, πλὴν τῶν ἡμερῶν ἐν αἷς ὥραν οὐ Ψάλλο- 
μεν... ἐν δὲ ταῖς ἀργησίμοις ἐν αἷς ἠνιξάμεθα τυρὸν ἐσθίειν καὶ τὰ 
λοιπά, τῇ στ’ τρώγοντες, Υ΄ πίνοµεν, καὶ ὀψὲ β’. Οὗτος τύπος καὶ τῇ 
Τεσσαρακοστῇ τοῦ ἁγίου ἀποστόλου Φιλίππου...» (Ε. Π. ΜΙρπε 
09 .Ι713-1716)(3). Δὲν εἶνε λοιπὸν καὶ αὐτὸς ἄξιος.. ἀποκηρύξεως:! 
Πολλῷ μᾶλλον εἶνε ἄξιος ἀποκηρύξεως ὁ Πατριάρχης Αντιοχείας Θεό- 





(ϐ) Ὁ αὐτὸς ἅγιος Πατήρ, ὁμιλῶν καὶ περὶ τῆς νηστείας τῆς Μ. Τεσσαρακο- 
στῆς, ἐδίδασκεν ὅτι ἐπιτρέπεται κατάλυσις ἰχθύος οὐ µόνον κατὰ τὴν Κυριακὴν 
τῶν Βαἴων, ἀλλὰ καὶ κατὰ τὸ πρὸ αὐτῆς Σάββατον τοῦ Λαζάρου! «Ἰχθύας δὲ οὐ- 
δαμῶς ἐσθίομεν τὴν ἁγίαν αὐτὴν νηστείαν (τῆς Μ. Τεσσαρακοστῆς), πλὴν τῇ 
ἡμέρᾳ τοῦ Σαββάτου καὶ τῇ Κυριακῇ τῶν Βαἴων, εἰς δόξαν τοῦ κατελθόν- 
τος ἐκ τῆς νηστείας καὶ συνεσθιασθέντος ἐπὶ τῇ τοῦ Λαζάρου ἐγέρσευ)! (Ἠ.Π. 
Μΐρπε, 99.1700). 

δωρος Βαλσαμὼν (1Β΄ αἰών), ὅστις ὄχι µόνον ἀποδέχεται τὴν παλαιοτέ- 
ραν σύντμησιν, ἀλλὰ ὁμολογεῖ, ὅτι εἰς τὴν ἐποχήν του ἡ σύντμησις εἶχε 
τόσον προχωρήσει, ὥστε εἶχεν ἀφήσει ἀθίκτους µόνον ἑπτὰ ἡμέ- 
ρας, τοὐλάχιστον διὰ τοὺς λαϊκούς. «...Ημεῖς δὲ σκοπήσαντες τὰ περὶ 
τούτου, ἀπολογούμεθα, ὅτι ἐξ ἀνάγκης προηγοῦνται νηστεῖαι πρὸ τῶν 
τεσσάρων τούτων ἑορτῶν, ἤγουν πρὸ τῆς ἑορτῆς τῶν ἁγίων ᾽Αποστό- 
λων, τῆς Γεννήσεως τοῦ Χριστοῦ, τῆς Μεταμορφώσεως τοῦ Χριστοῦ 
καὶ Θεοῦ ἡμῶν καὶ τῆς Κοιμήσεως τῆς ἁγίας. Θεοτόκου, πλὴν 
ἑπταήμεροι. Μία γὰρ τεσσαρακονθήµερος νηστεία 
ἐστίν, ἡ τοῦ ἁγίου καὶ μεγάλου Πάσχα. Εἰ δέ τις καὶ πλέον 
τῶν ἑπτὰ ἡμερῶν κατὰ τὴν ἑορτὴν τῶν ἁγίων ᾽Αποστόλων καὶ κατὰ τὴν 
ἑορτὴν τῆς Γεννήσεως τοῦ Χριστοῦ νηστεύει ἢ ἑκοντί (Ξὲξ ἰδίας θελή- 
σεώς) ἢ ἀπὸ κτητορικοῦ (Ξμοναστηριακοῦ) τυπικοῦ συνωθούµενος, οὐ 
καταισχυνθήσεταυ». (Γ. Ράλλη -- Μ. Ποτλῆ, μν. ἔργον, τόμ. δ᾽, σελ. 
488). 

Ἐπὶ τῇ εὐκαιρίᾳ θὰ εἴπω ὀλίγα καὶ περὶ μιᾶς ἄλλης νηστείας, ἡ ὁποία 
σὺν τῇ παρόδφ τοῦ χρόνου κατηργήθη παντελῶς ἐν τῇ πράξει χωρὶς νὰ 
προκαλέσῃ ὄχι ἀνταρσίας καὶ σχίσµατα, ἀλλ) οὔτε κἂν θόρυβον ἢ ἀντι- 
δράσεις. Ἐννοῦ τὴν πρὸ τῆς Ὑψώσεως τοῦ Τιμίου Σταυροῦ νηστείαν, ἡ 
ὁποία ἦτο πολνήµερος. Μόνον οἱ λαϊκοὶ εἶχον νηστείαν μιᾶς ἡμέρας, 
ἤτοι τὴν ἰδίαν ἡμέραν τῆς ἑορτῆς τοῦ Σταυροῦ. Οἱ Μοναχοὶ ὁ ὅμως εἶχον 
καὶ πρὸ τῆς ἑορτῆς νήστείαν διαρκείας 4 - 14 ἡμερῶν! Ἰδοὺ τί μαρτυρεῖ 
σχετικῶς ὁ ἅγιος Θεόδωρος ὁ Στουδίτης: «Οἱ μὲν οὖν µονάζοντες, εἰς 
δόξαν καὶ ἔπαινον τοῦ σταυρικοῦ ξύλου, δέκα καὶ τέσσαρας ἡ μέ- 
ρας διαφυλάττουσιν, ἄλλοι δώδεκα, ἄλλοιτέσσαρας" ὁ δὲ σύµπας 
λαὸς τοῦ Χριστοῦ, ἀγνοὶ πάντες διατηρῶσιν αὐτὴν τὴν ἡ μέραν τῆς ὑψώ- 
σεως, ἤτοι τὴν δεκάτην τετάρτην τοῦ Σεπτεµβρίου µηνός». (Ε. Π. Μι- 
δηε 99,1696). Ποῦ εἶνε σήμερον ἡ πολυήµερος νηστεία αὕτη πρὸ τῆς 
ἑορτῆς τοῦ Τιμίου Σταυροῦ; Εἰς ποίας ἱερὰς Μονὰς τηρεῖται, Ποῖοι Μο- 
ναχοὶ τὴν γνωρίζουν κἄν; Οὐδαμοῦ τηρεῖται καὶ οὐδεὶς τὴν γνωρίζει! 
Ἐξέλιπεν ὀλίγον κατ᾽ ὀλίγον χωρὶς νὰ ἀφήσῃ ἴχνη... 

Διὰ τῶν ἀνωτέρω πολὺ ἀπέχω ἀπὸ τοῦ νὰ συνηγορῶ ὑπὲρ τῆς καταρ- 
γήσεως ἢ τοῦ περιορισμοῦ τῶν νηστειῶν, ἔστω καὶ ἂν αὗται δὲν ἔχουν 
νομοθετηθῆ ὑπὸ Οἰκθυμενικῆς Συνόδου, ὅπως ἡ νηστεία τῆς Τετάρτης 
καὶ τῆς Παρασκευῆς καὶ τῆς Μ. Τεσσαρακοστῆς. Πιστεύω ὅτι τὰ πρά- 
Ύματα πρέπει νὰ ἀφεθοῦν ὡς ἔχουν καὶ οἱ Ἑξομολόγοι, ἐν τῇ διακριτικῇ 
αὐτῶν ἐξουσιᾳ, ας οἰκονομοῦν τοὺς πιστοὺς ἀναλόγως πρὸς τὴν δύναμιν 
ἑκάστου. ᾿Ας λείψουν αἱ ἀλλαγαὶ καὶ αἱ μεταρρυθμίσεις. ᾽ Ας μὴ προκᾶ- 
λῶνται ἀμφισβητήσεις καὶ συγχύσεις. "Ας πρυτανεύσῃ ἡ ποιμαντικὴ 
σύνεσις. "Ας μὴ ταράττωνται αἱ συνειδήσεις τῶν ἁπλουστέρων. Οἱ Ποι- 
µένες ἡμῶν ἂς μὴ λησμονοῦν τὸ ἀποστολικὸν ρῆμα: «Πάντα µοι ἕξε- 
στιν, ἀλλ) οὐ πάντα συμφέρει’ πάντα µοι ἔξεστιν, ἀλλ᾽ οὐ πάντα οἰκοδο- 
μεῦ (Α΄ Κορ. ’, 23). Δὲν συνηγορῶ λοιπὸν ὑπὲρ οὐδεμιᾶς µεταβολῆς 

τοῦ καθεστῶτος τῶν νηστειῶν. ᾽Απλῶς θέλω νὰ ἐπισημάνω διὰ τῶν ὡς 
ἄνω ὅτι ἡμεῖς οἱ πιστοὶ δὲν δυνάµεθα διὰ τοιαῦτα θέµατα νὰ δημιουργῶ- 
μεν ἐπαναστάσεις κατὰ τῆς Ἐκκλησίας µας καὶ σχίσµατα καὶ κατατµή- 
σεις. 


«ΟΡΘΟΑ4ΟΞΟΣ ΤΥΠΟΣ», φύλλον 22-11-1965. 

